
Acţiunea se petrece în Anglia. 


ACTUL | 


SCENA 1 


Londra.. Palatul regelui. 
Intră regele Henric, Westmoreland şi alții. 


REGELE HENRIC: Sleiţi cum sîntem și nălbiţi de grijil, 
Dăm timp acum înspăimîntatei păci? 
Cu sufletul la gură să vestească 
În şoapte iuți, tăioase, lupte nouă 
Ce vom începe-n ţări îndepărtate. 
Pământul nostru nu-și va mai mînji 
Cu sîngele copiilor săi fața; 

“ "Troieni de luptă nu-l vor mai brăzda; 
N-or mai strivi copitele în iureş 
Gingașe flori; înerîncenații ochi — 

Ca meteorii? unui cer spăimiu, 

Tot dintr-o mamă rupţi, dintr-un aluat — 
Au scăpărat pînă mai ieri, mînaţi 

La luptă de lăuntrice dihonii; 

Dar azi purced în bună învoială 
Pe-același drum, căci vrajba este stinsă 
Şi-s iarăși frați cu toții și prieteni. 
Războiul, un tăiș pus rău în teacă, 
Stăpinul nu-şi va mai răni. De-aceea, 
Prieteni, spre mormîntul lui Hristos — 
Sub binecuvîntata cărui cruce 

Sintem chemaţi a-i fi ostași — pornim 
O oaste englezească ce-și struji 

În pîntecele mamei braţ de luptă, 

S-alunge pe păgâni din Tara Sfintă 
Unde-au pășit — sînt paisprezece veacuri — 
Blaţinele picioare, pironite 

Pe-amara cruce spre-a ne mîntui. 

Dar vechi de-un ant ne este gindu-acesta 
Și nu ca să vă spun că vom pureede 
Ne-am adunat acum. Ci vreau s-aud 
Iubite văr al nostru, Westmoreland, 

Ce hotăriri s-au luat aseară-n sfat 

ntru grăbirea faptei noastre scumpe. 

WESTMORELAND: De zorul ei ne-am frămîntat, stăpine, 
Şi-am chibzuit şi-asupra cheltuieli, 
Cina iată, val-vîrtej, sosi aseară 
Din Wales ștafetă cu-ncruntate vești. 
ȘI cea mai rea-i că Mortimer cinstitul, 
Pornind cu cei din Heretordshires război 
Asupra zurbagiului Glendower, 

Căzu în mîna velșului? hain 

Ce-i căsăpi o mie dintre-ai lui; 

lar leşurile lor atît de rău 
Batjocorite-au fost fără ruşine 

De velşele femei, că nu se-ndeamnă 
Stiosul gînd să-nchege povestirea. 

REGELE HENRIC: Se pare, deci, că vestea luptei lor 
Ne strică treaba ce puneam la cale. 

WESTMORELAND: Da, da, și altele așijderi, doamne, 
Căci veşti mai tulburi și mai nedorite 
Sosind din miazănoapte, sună astfel: 
De Ziua Crucii, Hotspurs cel viteaz, 
Stiti, Harry Percy, fiul, s-a ciocnit 
Cu mult vestitul scot, virtosul Douglas, 
La Holmedon”; 

Și-au petrecut un erîncen ceas acolo, 
De e să judecăm şi după zvonuri 

Și după larma tunurilor lori; 

Căci cel ce-aduse vestea s-a pornit 
Călare-n toiu-nflăcărat al luptei 
Cind cumpăna izbinzii şovăia. 

REGELE HENRIC: Dar iată un prieten drag, destoinie, 
Sir Walter Blunt, de-abia descălecat 
Și colbuit de câte colburi toate 
Se află între Holmedon şi-acest scaun. 
Ne-aduce veste îmbucurătoare: 


WESTMORELAND: 


REGELE HENRIC: 


WESTMORELAND: 


REGELE HENRIC: 


WESTMORELAND: 

Lord Douglas e înfrînt; pe cîmp, la Holmedon 
Văzu sir Walter zece mii de scoţi 

ȘI douăzeci şi doi de cavaleri 

Zăcînd morman în sînge; prins-a Hotspur 
Pe Mordake, contele de Fife, fiu vîrstnic 
Lui Douglas biruitul; şi pe conții 

De Athol, Murray, Angus și Menteith. 
Nu-i asta pradă 'vrednică de cinste, 

Nu-i un cîştig frumos? Ei, vere, ce zici? 
Ba zău, 

Făli-s-ar orice prinț cu-așa, izbîndă. 

Mă faci să cad în ciudă și păcat, 

Să-l gelozese pe lord Northumberland 

Că are-un fiu blagoslovit de cer, 

Un fiu purtat pe valurile faimei, 

Din erîng, copacul cel mai nalt și drept, 
Odorul soartei și mîndria ei; | 

lar eu privindu-l cît de vrednic este, 

Nu pot vedea la Harry-al meu pe frunte 
Decît ruşine şi desmăț. O, Doamne, 

De s-ar vădi că vreo zină. noaptea, 
Schimbat-a-n leagăn pruncii cînd dormeau 
Și-al meu e Percy, — al lui Plantagenetii, 
Atunci eu l-aş avea pe Harry-al lui, 

Iar eu pe-al meu! Dar mi-l alung din gînd! 
Ce zici de itosul lui Perey fiul? 

Toţi prinşii câţi căzură-n mîna lui 

Îi ține pentru el, şi-mi dă de știre 

Că numai Mordake e al meu, şi-atâtI?. . 
Aici e mîna unchiului său Worcester!’ 
Ce-n toate ţi se-arată neprieten; 

lar el se-nfoaie și birligă coada 

Juneții împotriva slavei tale. 

L-am și chemat să-mi deie socoteală; 
De-aceea vom lăsa un timp s-adaste 
Piosul nostru gînd: Ierusalimuli“. 

Vom ţine sfat pe miercurea ce vine 

La Windsor; să-i vesteşti, te rog, pe lorzi, 
Si-apoi să te întorci la noi degrabă; 
Căci sînt de spus și de făcut mai multe 
Decît mă lasă să rostesc mînia. 

Așa voi face, doamne. 


(Ies.) 

SCENA 2 


Tot la Londra. Într-o încăpere a palatului. 
Intră prințul Henric şi Falstaff. 


FALSTAFF: Ia spune-mi, Hal5, flăcăule, cam cît să fie ceasul? 

PRINȚUL HENRIC: Într-așa hal ţi-ai năclăit minţile sugînd la 
vinaţuri vechi, dîndu-ți drumul la curea și tolănindu-te pe 
laviţe după masă, încit nici nu mai știi să întrebi ceea ce ai 
dori să afli cu adevărat. De ce dracu” oi fi vrind să știi cît e 
ceasul? Aş înțelege dacă orele ar fi cupe de vin de Xeres!6; 
minutele, claponi fripţi; bătăile orologiilor, sporovăială de 
muieri; cadranele, firme de tractire, iar “Sfîntul soare însuși, o 
fetișeană ochioasă şi focoasă, îmbrăcată î în mătase ca para focu- 
lui!?. Altfel nu pricep de ce m-ai întreba, așa de florile mărului 
cîte ceasuri sînt. 

FALSTAFF: Adevăr grăit-ai, Hal! Noi ăştia care avem mîna cam 
lungă ne călăuzim mai degrabă după lună şi cele şapte stele!5, 
decît după Phoebus!” „prea strălucitul cavaler rătăcitor“2. 
Dar ruga-m-aș ţie, deșuchiatul inimii mele, ca atunci cînd ai 
s-ajungi rege — Dumnezeu să-ți ocrotească harul, adică vreau 
să zic tronul, că de har... nici pomeneală... 

PRINȚUL HENRIC: Cum, n-am eu har? 

FALSTAFF: Zău că n-ai! Nici cit negru sub unghie! 

PRINŢUL HENRIC: Așa vrasăzică! Ei, şi-apoi? Hai, vorbeşte lă- 
murit, vorbeşte lămurit! 

FALSTAFF: Chiar așa,  deşuchiatul inimii mele, cînd ai 
s-ajungi rege, nu îngădui să ni se spună jefuitori ai frumuse- 
ților zilei, nouă care sîntem cavalerii nopţii. Hăitaşi de-ai 
Dianei?!, slujitori ai umbrei, răsfățați ai lunii să ni se spună. 
Și să se știe că sîntem oameni stăpiniți, pentru că noi, ca și 
marea, stăpîniţi sîntem de neprihănita și mîndra, noastră dom- 
niță, luna, sub a cărei oblăduire tilhărim. 

PRINȚUL HENRIC: Grăişi cu tile și bine le-ai mai potrivit, căci 
soarta noastră de oameni ai lunii are ca și marea flux și reflux, 
și ca și marea, ea tot de lună e stăpînită. Iată, de pildă: o 
pungă cu galbeni șterpelită cu deplină hotărire luni noaptea, e 
golită întru deplină destrăbălare marţi dimineaţa. O înhaţi 
strioînd: „Punga sau viața!“ și o toci zbierînd: „Să mai vină 

un rînd!“ Soarta este ca marea: aci te coboară pînă la piciorul 

spînzurătorii, aci te saltă odată cu talazul pînă lingă ștreang. 

FALSTAFF: Pe cinstea mea, flăcăule, adevăr grăiși. Ei, da’ zitu că 
hangiţa mea nu-i muierușea cea mai cu lipici din cîte se află. 

PRINȚUL HENRIC: Ba e dulce ca mierea Hyblei*, bătrîne stilp 
de cârciumă. Dar ia spune-mi, nu te ia cu răcori cînd vezi un 
laibăr armășese din piele de bivol. 

FALSTAFF: Ja mai las-o, măi zăpăcilă! Mai las-o cu zeflemelele 
astea și cu vorbe-n doi peri! Ce ciuma am eu de împărțit cu 
un laibăr de-ăla din piele de bivol? 

PRINŢUL HENRIC: Dar eu ce strinție aș avea de împărţit cu han- 

ita? 

FALSTAFF: D-apoi n- ai chemat-o tu de nu ştiu cîte ori să-ți dea 
socoteala? 

PRINȚUL HENRIC: Și pusu-te-am cîndva să-ți plăteşti partea? 

FALSTAFF: Nu. Ce e altău, e al tău! Pe aici tu pe toate le-ai plătit. 

PRINȚUL HENRIC: Pe-aici şi pe aiurea, atit cît m-au ținut baierile 
pungii; iar cînd nu, mai luam și pe veresie. 

FALSTAFF: Nu luai tu mult pe veresie de nu erai moștenitor la, 
visterie. Dar ia spune-mi, deşuchiatul inimii mele, cînd ai să 
ajungi rege, au să mai fie spinzurători în Anglia? ȘI bătrina 
cumătră legea veche tot aşa cu zăbală ruginită îi va struni 
pe cutezători? Tu să nu spinzuri nici un hoţ “cînd ai să fii rege. 

PRINȚUL HENRIC: Eu nu, căci asta va fi sarcina ta. 

FALSTAFF: A mea? Phii, straşnie! Pe Dumnezeul meu, vrednic 
judecător voi fi. 

PRINȚUL HENRIC: Te-ai şi încurcat în judecată! Voiam să spun 
că tu vei avea de spinzurat pe toți tilharii și că în felul acesta 
vei ajunge călău de soi. 

FALSTAFF: Mă-nvoiese, Hal, mă-nvoiesc! Și dacă stai să te gîn- 
dești, meseria asta mi s-ar potrivi la fel de bine ea șI Slujba 
de curtean, ascultă ce-ţi spun eu. 

PRINŢUL HENRIC: Ca să te căltăneşti cu vreo slujbă? 

FALSTAFF: Ca să mă căftănese cu niscai toale! Că strînge la țoale 
călăul, nu glumă! Ei, fir-ar să fie, sînt amărit ca un cotoi 
năpirlit sau ca un urs cu belciugu-n bot. `; 

PRINȚUL HENRIC: Sau ca un leu bătrîn, sau ca lăuta unui îndră- 
gostit. | 

FALSTAFF: Chiar așa! Sau ca biziityl unui cimpoi din: Lincoln- 
shire, 

PRINȚUL HENRIC: De ce n-ai zice ca- un iepure? s sau ca mlaștinile 
din Moorditeh”? 

FALSTAFF: Umbli după cele mai eroţoase asemuiri, ceea ce nu 
„te împiedică să fii cel mai isteţ, cel mai ticălos şi cel mai dulce 
dintre prințișori. Te rog însă, Hal, să nu-mi mai faci sînge rău 


11 


(I, 2] 


cu asemenea neghiobii. Tare aş mai vrea să aflu de unde ne-am 
putea cumpăra fiecare cîte un nume bun. Mai zilele trecute, 
un lord bătrîn din sfatul ţării mi-a vorbit pe stradă cu dojană 
despre tine. Eu însă nu l-am prea ascultat. Şi totuşi, cu câtă 
înțelepciune grăia, şi eu nu l-am luat în seamă; zău, cu câtă 
înțelepciune mi-a vorbit, și chiar în mijlocul drumului. 

PRINŢUL HENRIC: Bine ai făcut! Înţelepciunea strigă pe ulițe?s, 
dar nimeni n-o ascultă! 

FALSTAFF: Uf, blestemate sînt zicalele tale şi zăn c-ai fi în stare 
să-l faci şi pe un sfînt să cadă în păcat. Să ştii însă că mă ai 
pe suflet, Hal. Dumnezeu să te ierte. Înainte de a te cunoaşte, 
Hal, eram a-toate-neştiutor. lar acum, ca să vorbim drept, 
am ajuns să nu fiu cu mult mai breaz decît un tîlhar de rînd. 
Dar trebuie să mă lepăd o dată de viaţa asta, şi am să mă lepăd. 
Pe Sfîntul Dumnezeu, mare ticălos sînt dacă nu mă lepăd. 
N-aş vrea să mă înghită iadul pentru nici un fiu de rege din 
toată creștinătatea. 

PRINȚUL HENRIC: ia spune, Jack, de unde mai șterpelim mîine 
o pungă? 

FALSTAFF: De oriunde polteşti, flăcăule. Eu unul sînt gata. De 
nu, potlogar să-mi zici și să mă spînzuri de picioare. 

PRINȚUL HENRIC: Văd cît a făcut din tine căința: de la cuvioșie 
ai și sărit la pungășie. 


(Intră  Poins.) 


FALSTAFF: Păi, Hal dragă, doar asta mi-i chemarea! Și nu-i 
nici un păcat ca omul să trudească întru chemarea sa. Poins! 
Ei, acum o să aflăm dacă Gadshill? a mai pus ceva la cale! O, 
dacă oamenii s-ar mîntui după faptele lor, care din cazanele 
iadului ar fi destul de încins pentru Gadshill? Ăsta e cel mai 
de frunte tîlhar dintre cîți au strigat vreodată „Stăi!“ unui om 
cumsecade! - | | 

PRINȚUL HENRIC: Bună dimineaţa, Ned!% 

POINS: Bună dimineaţa, dragă Hal. Ce mai face jupînul Mustra- 
re-de-cuget? Ce mai zice sir John Vinișor-dres? Ia spune, Jack, 
cum te mai înţelegi cu diavolul? Că i-ai arvunit sufletul de 
vinerea mare pe o ulcică de vin și pe un hartan rece de clapon. 

PRINȚUL HENRIC: Sir John se ţine de cuvînt și dracul își va 
lua ce i se cuvine, că ce-i al lui e pus de-o parte, și sir John 
niciodată n-a dat de minciună o zicală. AP 

POINS: Aşadar eşti osîndit pentru că îţi ţii cuvintul dat diavolu- 
lui! 

PRINŢUL HENRIC: lar altfel ar fi fost osindit pentru că l-a tras 
pe diavol pe sfoară. 

POINS: Măi feții mei logofeţi, ia să vă înfátişati voi mîine cu 
noaptea-n cap în pădurea Gadshill, la ceasurile patru. Tree 
pelerinii spre Canterbury! cu daruri scumpe, și neguțători cu 
punga doldora vin călări spre Londra. Am făcut rost de măști 
pentru toată lumea; cai aveți voi. Deseară Gadshill înnoptează 
la Rochester; pentru miine seară am poruncit o cină în East- 
cheap??. Treaba asta o facem uşor ca-n vis. Dacă veniţi, am să 
vă umplu pungile cu galbeni; dacă nu, rămîneţi acasă şi de ștreang 

„s-aveţi parte. 

FALSTAFF: Ascultă ici, Yedward!* Dacă rămîn acasă şi nu merg, 
te spînzur eu pe tine că te-ai dus! 

POINS: Vii, bucălatule? 

FALSTAFF: Hal, tu te prinzi? 

PRINȚUL HENRIC: Ce face? Eu să fur, să tilhărese? Nici gînd, 
pe legea mea! 

FALSTAFF: Nu-i nici pic de cinste, de bărbăţie şi de dreaptă tovă- 
rășie în tine și nici din singe regesc nu te tragi dacă pregeți să 
înfrunți primejdia pentru coroane. 

PRINŢUL HENRIC: De-i aşa, fie! Să-mi fac şi eu o dată de cap! 

FALSTAFF: Vezi, aşa mai zic şi eu! 

PRINŢUL HENRIC: Ba nu, fie ce-o fi, cu rămîn acasă. 

FALSTAFF: Pe legea mea, cînd ai s-ajungi tu rege, eu trădător 
am să mă fac. 

PRINȚUL HENRIC: Puțin îmi pasă! 

POINS: Rogu-te, sir John, lasă-mă singur cu prinţul. Am să-i 
înfățişez atitea temeiuri în sprijinul năzbitiei ce punem la 
cale încît vei vedea că are să meargă. 

FALSTAFF: Fie! Şi să vă dea Domnul, ţie duhul convingerii, iar 
lui urechile intelegerii, ca tot ce i-ai spune să-l miște și tot 
ce o auzi să creadă, în aşa fel încât, de dragul glumei, adevă- 
ratul prinţ să se pomenească un fur închipuit, căci în vremea 
noastră pînă și bietele tilhării au nevoie de proptele. Rămîneți 
cu bine. Pe mine mă găsiţi la Fasteheap. 

PRINȚUL HENRIC: Cu bine, primăvară tirzie! Cu bine, îlăcău 
tomnatice |° | 


< 


(Falstaff iese. ) 


POINS: Şi acum, dulcele meu prinţişor, 1a să-ncaleci și matale 
miine cu noi. Am pus la cale o trăznaie pe care n-o pot: scoate 
la capăt singur. Falstaff, Bardolph. Peto și Gadshill au să 
prade nişte. oameni cărora le-am întins cursa, iar după aceea 

intrăm noi în joc. Noi doi nu luăm parte la jefuială. Dar cînd 
vor avea cei patru prada în miîini, capul să mi-l tai dacă nu-i 
vom prăda noi pe ei! 

PRINȚUL HENRIC: Dar cum o să ne rupem de ei cînd o fi la o 
adică? 

POINS: Noi doi pornim înainte sau în urma lor și le dăm un 
Joe de întîlnire undeva unde ne vine nouă la îndemină. Ei vor 
da buzna să facă singuri isprava. Dar nici n-or să apuce s-o 
termine bine, că le și sărim în spinare. 

PRINȚUL HENRIC: Așa ar fi dacă nu ne-ar cunoaşte după cai, 
după haine și alte semne. 

POINS: Nicidecum! Caii n-or să ni-i vadă, c-am să-i priponese 
în pădure; măștile ni le vom schimba de îndată ce ne despărţim 
de ei; şi află, domnişorule, că am şi niște anterie de cinepă 
la îndemînă sub care să ne ascundem portul nostru cel cunoscut. 

PRINȚUL HENRIC: Numai de nu ne-ar răzbi ei pe noi. 

POINS: Pe doi din ei îi ştiu frieoşi, din cea mai veche viţă a celor 
care au dat dosul vreodată; iar cât îl priveşte pe al treilea, dacă 
s-o bate mai mult decît crede el că-i de ajuns, mă las de mese- 
ria armelor. Hazul acestei trăznăi vor fi tocmai nemaipomeni- 
tele minciuni pe care grăsunul ăsta ticălos are să ni le îndruge 
cînd ne vom aduna cu toţii la chef. Ai să-l auzi c-a luptat cu 
treizeci de oameni pe puţin, cum s-a apărat, cum a lovit și 
prin cîte primejdii a trecut. Și tot hazul are să fie cînd l-om 
da de gol. 

PRINȚUL HENRIC: Fic, merg cn tine. Îngrijește-te de toate cele 
de trebuinţă şi vino de mă întilneşte mîine seară la Eastcheap, 
la cină. Mergi cu bine. 

POINS: Cu bine, milord. 


(Iese. ) 


PRINȚUL HENRIC: Vă știu pe toţi, şi-o vreme-am să v-ajut 
În destrînata voastră trîndăvie. 
Şi totuşi fi-voi soarelui asemeni36 
Cînd lasă norii joși, păgubitori, 
Să-ntunece pe lume strălucirea-i; 
Dar cînd vrea iar să fie el întreg, 
Cu-atit mai scump cu cât e așteptat, 
Străpunge ceața tulbure şi hîdă 
Ce se părea că-n pielă îl sugrumă. 
De-ar îi tot anul sărbători voioase, 
Ar îi și jocul plicticos ca munca. 

SCENA 3 


Puţine doar de sînt, dorite-s foarte, 
Căci lucrul rar din toate-i mai plăcut. 
Cînd voi zvîrli dezmăţul de pe mine, 
Și voi plăti ce n-am făgăduit, 

Cu cât sînt eu mai bun ca vorba mea, 
Cu-atât îi voi uimi pe cei ce nu cred. 
Ca giuvaerul strălucind în beznă, 
Virtutea-mi va ţişni dintre “păcate 

Și toți se vor opri miraţi, văzînd 
Pe catifeaua neagră piatra rară. 

Cînd nimeni nu se-aşteaptă, mă dezbar 
De fărdelegi, făcînd păcatul har. 


(Iese. ) 


Tot Londra. O încăpere în palat. 
Intră regele Henric, Northumberland, Worcester, 
Hotspur, sir Walter Blunt şi alții, 


REGELE HENRIC: 


WORCESTER: 


Mi-a fost prea rece sîngele şi leneş 

De nu-l stîrniră-așa nemernici. 

Iar voi m-aţi dibuit, căci drept aceea 
Îmi siluiți răbdarea. Dar să știți 

Că de acum voi fi mai mult eu însumi, 
Temut şi crunt, decît aşa cum sînt: 
Ca putul, moale, lin ca untdelemnul, 
Încât pierdui cinstirea ce n-o dau 
Decît cei mîndri celor şi mai mîndri. 
Nu i se cade casei noastre, doamne, 
Harapnicul măririi-asupra, ei. 

Mărirea, da, pe care-am ridicat-o 

Cu truda miîinii noastre. 


NORTHUMBERLAND: 


REGELE HENRIC: 

Stăpîne-al meu... 


Li, 3] 


Tu, Worcester, piei de-aici; eitese primejdii 


ȘI răzvrătire în privirea ta. 

Prea dirz şi prea semeţ ne stai în față. 
Nicicînd n-a îndurat un suveran 
Încruntătura unei frunţi vasale. 


LI, 3} | 
Ai voie să ne lași; te vom chema 
Cînd sfatul tău ne-o fi de trebuință. 


(Worcesicr iese.) 
(Către Northumberland. ) 


Voiai să spui ceva. 
NORTHUMBERLAND: 

Da. bunul meu stăpîn. 

Toţi prinșii ce-i ceru măria ta, 

Luaţi de Harre Perey, — aici de față, 

La Holmedon, nu-i păstră hapsin, îmi spune, 

Cum i s-a povestit măriei tale. 

Vreo pismă sau răstălmăciri viclene — 

Și nu feciorul meu — sînt vinovați. 
HOTSPUR: Nu m-am împotrivit nicicum, stăpîne. 

Dar mi-amintese că-n ceasul după luptă, 

Sleit de furie și frînt de trudă, 

Cum răsuflam din greu proptit în paloş, 

Veni un domnişor, un selivisit, 

Gătit ca pentru nuntă: barba-i tunsă 

Părea, o miriște sub seceriș”. 

Duhnea ca o dugheană de parfumuri. 

În degetele-alungi ţinea gingaş 

O cutiuță plină de miresme 

Ce şi-o trecea din cînd în cînd sub nas, 

lar nasul, miniat, pufnea a scîrbă... 

Și junele zimbea și gungurea; 

Mai apoi, când cărau ostașii leşuri, 

El i-a făcut mîrlani şi neciopliți. 

C-au îndrăznit să treacă hoituri lide 

Între zefir și înălțimea sa. 

Cu multe sclifoseli de domnişoară, 

M-a descusut; și mi-a cerut să-i dau 

n numele măriei tale, prinși. 

Eu, ars cumplit de răni neînchogate, 

Bătut la cap de pupăzoiu-acela, 

Întăritat de el și de durere, 

I-am aruncat o vorbă — nu știu care — 

Că- dau sau nu... Mă-nnebunea văzindu-l 

Ca din cutie scos, duhnind dulecag, 

Sporovăind precum o jupîneasă, 

De tobe, răni, și tunuri — Doamne iartă! 


16 


H, 3] 


Spunea că pentru rănile adinci 
„Nu este leac mai bun ca spermanțetul, 
Și că-i păcat de moarte, zău așa, 
Ca să dezeropi silitra blestemată 
Din pîntecul blajinului pămînt... 
Că mulți voinici răpus-a mișeleşte. 
De n-ar fi ticăloasele de tunuri, 
S-ar fi făcut şi el ostaş, mă rog. 
La biieniala-i stearpă, eu, stăpîne, 
Am dat răspuns cum știi: c-o vorbă-n vînt. 
Ci rogu-te, nu-i lua de bună pira 
Ce vrea să-nalțe stavilă-ntre tine 
Și dragostea ce-o port măriei tale. 
BLUNT: De judeci bine-mprejurarea, doamne, 
" Atuneea tot ce-i spuse Harry Percy 
Acelui om în locurile-acelea 
Si-n vreme ca aceea sau pe urmă, 
E înțelept să fie dat uitării 
Si nu să-l osîndească, fiindcă azi 
Se leapădă de vorbele de-atunci. 
REGELE HENRIC: Dar cum, nu vezi că prinșii nu ni-i dă 
De nu cădem cu el la învoială? 
Anume, Să-i plătim răscumpărarea 
"Lui Mortimer cel tont, cumnatul său, 
Cel ce-şi vindu cu dinandisu-oştirea 
Pe care a purtat-o în războiul 
Cu Glendowers, afurisitul vraci? 
A cărui fiică, după cum aflai, 
S-a măritat cu contele de March??? 
Să dăm pe trădător o: visterie? 
Să răsplătim trădarea? Pe îricoși 
“Să-i cumpărăm cînd singuri s-au vîndut? 
Ba nu, mai bine piară-n munţi de foame. 
Și niciodată nu-mi va fi prieten 
Acela ce-mi va cere să plătesc 
i Pe răzvrătitul Mortimer un ban. 
HOTSPUR: Ce!? Mortimer și răzvrătit? 
El nu ţi-a fost necredincios, stăpîne. 
Doar, cumpăna războiului... Și martori 
Stau rănile-i, căci rănile vorbese 
În limba lor, acele răni primite 
La mîndrul Severn, cel cu stuf pe ţărmuri 
Cînd piept la piept s-a fost încăierat 


? 

ȘI s-a luptat cumplit. un ceas de vreme 


Cu Glendower vestitul. De trei ori 
S-au învoit să stea să mai răsufle 

ȘI să-şi ogoaie setea bînd din Severn 
Care curgea prin papură cu spaimă 
Întricoşat de crîncenele feţe, 

Si îşi pitea cîrlionțatul cap 

În albia de ei însîngerată. 

Nicicînd trădarea josnică și laşă 

Nu s-a gătit cu-asemeni răni de moarte; 
Şi niciodată Mortimer cel vrednic 
N-a cîştigat mai multe și mai volnie. 
Nu-l ponegri zicîndu-i răzvrătit. 


REGELE HENRIC: Tu, Percy, minţi, tu minţi, minţi ca să-l aperi. 


HOTSPUR: 


Cu Glendower nicicînd nu s-a luptat, 
Îţi spun s-o ştii, 

Mai bucuros s-ar fi bătut cu dracul 
Decât să-i stea lui Glendower în față. 
Nu ţi-e ruşine? ȘI, de-acum încolo 
Să nu te-aud vorbind de Mortimer. 
Trimite-mi prinşi, toţi, şi cât de iute, - 
Altmintrelea veţi auzi de mine 

Cum nu vă e pe plac. Northumberland, 
Puteţi pleca și tu și fiul tău. 
Trimiteţi prinşii, că de unde nu... 


(Ies regele Henric, Blunt şi suita.) 


Dac-ar zbiera cerîndu-mi-i chiar dracu, 
Şi tot nu i i-aş da! Aș vrea s-alerg 


“La el şi să i-o spun. Să-mi vărs necazul, 


Măcar de-ar fi şi capul să mi-l pierd. 


NORTHUMBERLAND: 


HOTSPUR: 

Ce, te-a-mbătat mînia? Stai, răsuflă... 
Se-ntoarce unchiul tău. 


(Intră din nou Worcester.) 


Să nu vorbesc? 
De Mortimer? Ba da! Să nu am pace 
În cuget dacă nu-i voi ţine parte! 
Da, pentru el vărsa-voi în ţărină 
Tot sîngele din vine, strop cu strop, 
Ca să-l ridic pe Mortimer din pulberi 


[I, 


La fel de sus cît nemultumitorul, 
Putregăiosul rege Bolingbroke. 


NORTHUMBERLAND (lui Worcester): 


WORCESTER: 


HOTSPUR: 


WORCEŞTER: 


Vezi, frate, vodă ţi-a smintit nepotul. 
Ce fapt l-a mîniat în lipsa mea? 

Ar vrea să-mi ieie prinşii toți, aşa, 

Dar cînd cerui răscumpăr să plătească 
Pentru cumnatul“? meu, a-ngălbenit 

Şi m-a privit cu uitături de moarte, 
Căci tremură de cîte ori aude 

De numele lui Mortimer. 

E de-nţeles; căci nu l-a uns urmaș 

Pe Mortimer chiar Richard răposatul?" 


NORTHUMBERLAND: 


WORCESTER. 


HOTSPUR: 


WORCESTER: 


HOTSPUR: 

„Aşa-i. Am auzit înştiințarea; 


A fost pe-atunci cînd urgisitul rege — 
lerta-ne-ar Domnul: cîte i-am greşit — 
Se pregătea de luptă cu irlanzii, 

De unde cînd s-a-ntors, l-a-ntîmpinat 
Amarul maziliei și mormîntul. 

Pe urma morţii lui intrarăm toţi 

În gura lumii, și trăim huliți. 
Domol, vă rog. Au nu l-a hotărît 


„Urmaș la tron pe Edmond Mortimer 


Chiar riga Richard? 

Eu l-am auzit! 
Atuneea da, nu-l ţin de rău pe rege 
Că vrea să-și vadă vărul stins de foame 
Prin munţii sterpi. Dar cum puturăţi voi 
Să-neununaţi. un om uituc de bine, 
Şi să primiţi de dragul lui prihana 
De-a, fi părtaşi uciderii? Se cade 


„Să vă strivească ploaia de blesteme, 


Căci siînteţi șleahta lui de trepăduși, 
Cu ștreangul și călăul deopotrivă. 
De mă cobor atît, iertat să-mi fie, 
Dar vreau s-arăt în care hal și stare 
Vă înjoseşte regele viclean; 

Cum suferirăți să vă meargă buhul 
Si scris să stea în cronicile vremii 
Ce vine, că bărbați de neam ca voi 
Aţi sprijinit așa nemernic plan... 
Căci, să vă ierte cerul! amîndoi 

WORCESTER: 


HOTSPUR: 


L-aţi- smuls pe Richard, gingașul mărteş, 
Sădind un scai buhos, pe Bolingbroke! 
ŞI se va duce vestea — ce ruşine | — 
Că v-a gonit și că v-a tras pe sfoară 
Chiar cel de dragul cui vă necinstirăți. 
Dar nu; vă mai puteţi răscumpăra 
Pierduta cinste, încă nu-i tîrziu 
Să vă spălați obrazu-n ochii lumii; 
Plătiți-i și ocara şi disprețul 
Lui Henrie cel trufaș ce zi și noapte 
Se tot frămîntă cum să vă întoarcă 
Ce vi-i dator, prii sînge și prin moarte, 
Spun deci... 

Taci moleom, vere, nu mai spune: 
Voi descuia o carte tăinuită 
Şi-am să-i arăt ceva miîniei tale 
Care pricepe repede, ceva 
Cumplit şi de primejdie ca mersul 
Pe-o lance pusă punte pe viltoarea 
Unui puhoi de ape mugitor.* 
Somn bun, de cazi! De nu înoţi, te îneci... 
Primejdia trimete-o călătoare 
Din răsărit înspre apus — curajul 
Din miază-noapte-n miazăzi şi lasă-i 
Să deie piept. O, sîngele-i mai aprig 
Cînd lei stîrnești decît cînd prinzi vătuil 


NORTHUMBERLAND: 


HOTSPUR: 


WORCESTER: 


HOTSPUR: 


WORCESTER: 


Înflăcărarea lui spre fapte mari 

Îl scoate din hotarele răbdării. 

Zău, lesne-mi pare-a fi să mă avinti5 

Și să culeg din alba lună faima; 

Sau să m-atund în hăuri de ocean, 
adîncimi de nimeni măsurate, 

ȘI faima să mi-o scot de plete-alară, 

De s-ar patea en-asemenea ispravă 

Să-i string eu singur toată strălucirea. 

Dar ce să fac cu-aşa prieteni schilavi?... 

Vedeţi cum plăsmuieşte năluciri 

În loc să-nchege fapte-adevărate? 

Dă-mi, vere dragă, o clipă ascultare, 

Ba, rogu-te, mă iartă. 


Scoţii nobili 
Pe care tu i-ai prins... 


li, 3] 
HOTSPUR: „Pe toți îl ţin; 
Nu-i dau dintr-înșii nici un om, mă jur; 
Nu, nici de leac, nu va avea nici unul, 
Pe dreapta asta jur că nu. 


WORCESTER: Te-nfurii iar şi nu asculți ce-ţi spun. 
Îi vei păstra pe prinși. 
HOTSPUR: De bună scamă; 


Răscumpărat nu-l vrea pe Mortimer - 
Şi m-a oprit să-l pomenesc pe nume; 
Dar am să merg la el cînd va dormi 
ȘI „Mortimer“ îi voi striga-n urechi, 
Aşa! 
Și am să prind un grauri să-l învăţ 
Doar „Mortimer“ să spună, să i-l dărui, 
Ca pururea să fiarbă fierea-n vodă. 
WORCESTER: Ascultă, vere, doar o vorbă. 
HOTSPUR: Mă leg să nu-mi dau altă osteneală 
Decit să-l zeîndărese pe Bolingbroke 
Și pe zurbavul cel de prinț de Wales, 
Pe care, dacă nu l-aș ști urit 
De taică-său, care-i doreşte răul, 
L-aş otrăvi cu un ulcior de bere. 


WORCESTER: Cu bine, frățioare. Vom vorbi 
Cînd vei putea s-asculți mai potolit, 
NORTHUMBERLAND: 


Eşti ca un capiu înţepat de viespi, 

Ca pe muieri te-apucă pandalia. 

Nu poți s-asculţi decît ce-nșiri tu însuţi. 
HOTSPUR: Vedeţi, mă simt de parcă-s biciuit, 

mpuns și furnicat cînd pomeniti 

De-acel storar mișel, de Bolingbroke. 

Pe cînd cu. Richard — cum se cheamă Ri 

N-ar mai fi fost... prin Gloucestershire se AMă.., 

Acolo unde stă nebunul York,” 

Unchiaşul său — acolo-ngenuncheai 

Dintii în faţa rigăi zîmbărețe, 

Dracu’ să-l ia — 94 

Cînd vă-ntoreceaţi cu el din Ravenspuroli.% 
NORTHUMBERLAND: 

La Berkley Castle. 
HOTSPUR: „Da, aşa îi spune: 

Cu ce noian de vorbe dulci ca mierea 

Se gudura ogarul pe atunci! 


EI, 3]. 


Zicea: „Cind steaua ta va fi luceafăr“, 
Sau: „Dulce Harry Perey“, „Vere drag...“, 
Lua-mi-ar dracul vărul! Doamne iartă-mi! 
Hai, unchiule, ia spune; eu spusel. 


WORCESTER: Dacă mai ai, dă-i înainte; 

Căci noi te așteptăm. 
HOTSPUR: Ba nu, sînt gata. 
WORCESTER: Să ne întoarcem iar la scoții prinși. 


Sloboade-i iute, fără de răscumpăr 
Și fă-ți din Douglas-fiul om de taină 
S-adune oști în Scoţia. Mă bizui 
Și-ţi dau în seris pe ce, că învoiala 
Va îi primită bine. 


(lui Northumberland. ) 


Tu, milord, 
În timp ce Hotspur strînge scoțienii, 
Strecoară-te furiş în inima, 
Acelui preot prea iubit și nobil, 
Arhiepiscopul. 
HOTSPUR: De York, aşa-i? 
WORCESTER : Chiar e], aşa-i-E copleșit de moartea 
Frățîne-său, lord Seroop, răpus la Bristol. 
Ce spun acuma nu-s prepusuri goale, 
Nu bănuieli vă-ngir, ceea ce ştiu 
E lueru cîntărit, gîndit și scris, 
Si-adastă numai vremea priineioasă 
Spre a-și afla deplină-ntăptuire. 


HOTSPUR: Adulmec planul: zău, va merge strună, 
NORTHUMBERLAND: ' 

Să nu zici hop cât n-ai sărit pirleazul. 
HOTSPUR: Grozav! E foarte bună lucrătura: 


Să întruneşti oștirea scoțiană 
Cu York şi Mortimer; păi nu? 


WORCESTER: ia Întocmai. 
HOTSPUR: Pe legea mea, e bine pus la cale! 
WORCESTER: ` Dar vezi, avem temei să ne zorim 


A strînge oști, de vrem să nu ne pierdem, 
ăci orișicît ne-am arăta smeriţi, 

Mereu datornie se va ţine riga 

Și ne va crede tot neîmpăcaţi 


w 


Pîn’ şi-o găsi prilej să ne-o plătească. 

Vedeți că-ncepe încă de pe-acum 

Să nu ne mai prea vadă cu ochi buni. 
HOTSPUR: Aşa, aşa-i, ne-om răzbuna şi noli. 
WORCESTER; Cu bine, veret’; voi să faceți numai 

Ce vă voi spune eu prin epistolii. 

Cînd fi-va ceasul — și va fi curind — 

Eu merg la Glendower și Mortimer; 

Atuncea tu, cu Douglas și cu noi 

Ne vom uni, precum am pus la cale, 

Oștirile, şi-n pumni virtoşi vom prinde 

Norocul nostru astăzi şovăielnic. 
NORTHUMBERLAND: 

Cu bine, frate. Cred că vom învinge. 
HOTSPUR: Drum bun. De-ar trece repede zăbava, 

Pîn' vom culege-n larma luptei slava. 


(Ies toti 


ACTUL H 


SCENA 1 


Rochester. În curtea unui han. 
Intră un cărduș cu un felinar în mină. 


PRIMUL CĂRĂUȘ: Ehei, s-ajune în ștreang dacă nu-s patru ceasuri 
pînă-n ziuă; carul mare stă deasupra hornului și încă n-am 
încărcat calabalicul pe cai. Hei, grăjdare! 

GRĂJDARUL (dinăuntru): Îndată, îndată. 

PRIMUL CĂRĂUŞ: Rogu-te, Tom, bate oleacă șeaua lui Cut pe 
butuc şi vezi de bagă-i niscai cîlți pe la muchii; sărmana mîr- 

a ţoagă e julită pe greabăn cum nu se mai poate. 


(Intră un alt cărăuş.) 


AL DOILEA CĂRĂUŞ: Aicea mazărea şi bobul sint ude ca un 
cîine înecat, cum naiba să nu facă viermi în burtă bietele dobi- 
toace. Casa asta s-a întors cu susu-n jos de cînd muri Robin 
rîindaşul. 

PRIMUL CĂRĂUȘ: Sărăcuțul de el! De la scumpirea orzului nici 
n-a mai avut zi bună; asta l-a băgat în pămînt. 

AL DOILEA CĂRĂUȘ: Cit ce privește purecii, aicea-i hanul cel 
mai păcătos de pe tot drumul Londrei; sînt pistruiat ca un 
păstrăv. 

PRIMUL CĂRĂUȘŞ: Ca un păstrăv! Pe sfinta liturghie, pînă la primul 
cîntat al eocoşilor nici un rege al creştinătăţii n-a fost ciugulit 
mai abitir ca mine. 

AL DOILEA CĂRĂUȘ: D-apăi cum, dacă nu ne dă ţucal, ne uşurăm 
și noi prin vetre și în udul nostru se prăsese purecii ca zvir- 
lugile50. 

PRIMUL CĂRĂUŞ: Măi grăjdare! Fă-te-ncoace, spinzura-te-ar; 
fă-te-ncoace! 

AL DOILEA CĂRĂUŞ: Am de dus o şuncă şi două rădăcini de 
ghimber tocmai la Charing-Cross?!. 

PRIMUL CĂRĂUŞ: Candela şi parastasul! Mi-au pierit de foame 
cureaniis? în paporniţă. Măi grăjdare! Lovi-te-ar boala! Nu mai 
ai ochi în căpăţină? Ai asurzit? Să fiu nebun dacă nu m-ar 
unge pe suflet ca răchia să-ți crap dovleacul! Hai o dată, 
spînzura-te-ar; nu ţi-e rușine? 


(Intră Gadshill. ) 


GADSHILL: Bună vremea, cărăuşilor. Cite ceasuri să fie? 

PRIMUL CĂRĂUȘŞ: Socot că vreo'donă. 

GADSHILL: Dă-mi, te rog, felinarul dumitale să mă uit oleacă 
în grajd la cal. | 

PRIMUL CĂRĂUŞ: Ba las-o, rogu-te, mai moale; cunose eu un 
șiretlie cît două de-alde astea, zău așa. 

GADSHILL: Atunci dă-mi-l pe-al dumitale. 

AL DOILEA CĂRĂUȘ: Nu mai spune! Îl auziși? Ci-că să-i dau 
felinarul... Mai întîi să te văd în ștreane. 

GADSHILL: Măi jupîn cărăușule, cînd ai de gînd să pleci spre 
Londra? 

AL DOILEA CĂRĂUȘŞ: La vremea cînd se duce lumea la culcare 
cu sfeşnicul, te-neredințez. Hai, vecine Mugs, să-i sculăm pe 
boieri. Vor să drumeţească însoţiţi, căci au calabalic de preţ. 


(Cărăuşii ies.) 


GADSHILL: Hei, hei! Cămăraşule! 

CĂMĂRAȘUL (dinăuntru): „Cât ai da din deşte“, zise hoțul de 
buzunare. 

GADSHILL: Se poate spune: „Cît ai da din deşte, zise cămăraşul,“ 
căci te deosebești de hoţul de buzunare tocmai cît se deose- 
beşte cel care vinde pontul de cel ce fură; tu pui la cale toate 
potlogăriile. 


(Intră  căâmăraşul. ) 
CĂMĂRAȘUL: Bună vremea, jupîn Gadshill. Ce-ţi spusei eu aseară 
nu s-a schimbat: este un răzeş dintre cei mari din Kent care 


poartă la el trei sute de mărci în galbeni. L-am auzit aseară 
la cină cum îi spunea unuia dintre tovarășii lui, un fel de isprav- 

nic și ăsta; unw care are o groază de cufere phne cu dumne- 
zeu-ştie-ee. Acum s-au şi sculat şi-au cerut serob cu unt; or 
să pornească îndată. 

GADSHILL: Fiule, uite, să-mi iei capul de nu s-or întilni cu ucenicii 
lui Searaoţehie. 

CĂMĂRAŞUL: Nu-mi face trebuință capul dtinaitalde Lasă-l pe 
seama călăului. Te cam ştiu eu că te-nchini la Scaraoţehi la 
fel de cuvios ca un proclet. 

GADSHILL: Ce tot îi dai zor cu călăul? Dacă mă spînzură o să 
împlinese o pereche grasă de spînzuraţi, căci are să-mi ţină 
de urit bătrînul sir John, și știi tu că ăsta nu-i o pieritură. 
Ehe! Mai sînt ei și alți coţeari pe care nici nu-i visezi, care, 

“aşa de-o petrecere, sînt bucuroși să ne cinstească meseria; și 
dumnealor — dacă se dau cumva lucrurile pe față — s-or 
pricepe cum să le potrivească și să scape cu obrazul curat. 

' Eu nu m-am îmhăitat cu tilhari de drumul mare, nici cu ciomă- 
gaşi de cinci parale, nici cu de-alde ăia mustăcioșii, beţivani 

cu nasul roșu, ci cu oameni subțiri și cumsecade, cu pirgari 

“și cu priciptori, toţi bărbați de nădejde, mai bucuroși să lo- 
vească decit să vorbească, să vorbească decit să bea si să bea 
' mai vîrtos decît să-și facă cruce. Ba spun minciuni, căci dînșii 

ge crucese necontenit sfintului lor: punga stăpînirii. Mai de- 
grabă aș spune că nu-și fac cruce pentru ea, ci că-i pun cruce"! 
Că ei o calcă-n picioare şi își toemese dintr-însa încălțări”. 

CĂMĂRAȘUL: Își toemese din punga, stăpînirii încălțări? Păi s-ar 
cam putea să le intre apă-n ele pe un drum mai prost. 

GADSHILL Da de unde, că doar le-au uns judecătorii.  Furăm 
fără grijă, ca într-un palat; avem o buruiană cu care putem 
umbla nevăzuţi. 

CĂMĂRAŞUL: Pe legea mea, eu cred că vă bizuiţi mai mult pe 
„beznele nopţii decît pe buruiana aceea ca să umblaţi nevăzuţi”. 

GADSHILL: Bate palma cu mine: vei avea și tu parte din agoni- 
sita noastră, așa cum mă știi că-s om cinstit. 

CĂMĂRAȘUL: Mai curînd aș vrea să-mi capăt partea așa cum te 
ştiu că eşti hoţoman. 

GADSHILL: Haida-de... Homo”? este un nume care se dă tuturor 
oamenilor. Spune-i grăjdarului să-mi scoată calul din grajd. 
Bun rămas, zăludule. 


(les amîndoi. ) 

DI, 2] 


SCENA 2 


Un drum pe lingă Gadshill. | 
Intră prințul Henric şi Poins, apoi ceva mat pe urmă Dardolph şi Peto. 


POINS: Haide să ne ascundem, să ne-ascundem... l-am gonit 
calul lui Falstaff și acuma grăsunul freamătă de necaz ca taf- 
taua. 

PRINȚUL HENRIC: Aţine-te." 


(Intră Falstaff.) 


FALSTAFF: Poins! Poins, vedea-te-aș în ştreang! Poins! 

PRINŢUL HENRIC (înaintînd ): Taci naibii, ticălosule, ticălos cu 
buci de porc... Ce-i gălăgia asta? 

, FALSTAFF: Hal, unde-i Poins? 

PRINȚUL HENRIC: S-a urcat pe culmea dealului. Mă duc să-l caut. 


(Se preface că-l caută pe Poins.) 


FALSTAFF: Trebuie c-am fost blestemat să tilhăresc cu pungaşul 
ăsta! Pușlamaua mi-a luat calul și nu ştiu unde mi l-a priponit. 
Dacă mai fac patru paşi mi se curmă răsuflarea. Sînt sigur 
c-am să mor de moarte bună dacă scap de ştreang, după ce 
l-oi ucide pe derbedeu. De douăzeci și doi de ani mă. jur necon- 
tenit ceas cu ceas să nu mă mai înhait cu el și tot cu dînsul 
rămîn, parcă m-a fermecat aturisitul. S-ajung în ștreang dacă 
pușlamaua nu mi-a dat să beau niscai băuturi de dragoste 
ca să mă facă să-l iubesc; nu se poate altminteri, am băut 
farmece... Poins!... Hall... Dare-ar ciuma-n amîndoi!... Bar- 
dolph!... Peto!.... Să mor de foame de-oi mai hoți de-acuma-n- 
colo! Nu-i oare un lucru tot atît de bun ca băutura să te faci 
om cinstit şi să-i laşi dracului pe tilharii ăștia? De nu-i așa, 
apăi atunci eu sînt cel mai scîrbos slugoi care a mestecat vreo- 
dată c-un singur dinte. Opt coţi de pămînt gloduros sînt pentru 
mine cît zece poşte dacă-i umblu cu piciorul; și mişeii ăștia 
cu inimă de piatră o știu prea bine; arză-o-ar focul dacă nici 
tilharii nu se mai pot încrede ei între ei! (Se aude un șuierat. ) Hei, 
alege-s-ar praful de voi toţi! Daţi-mi calul, boriaşilor; dați-mi 
calul, și dracii să vă ia! 

PRINȚUL HENRIC (înaintind): Taci, măi caltaboşule! Ia culcă- te, 
lipește urechea de pămînt și ascultă dacă nu s-aud pași de 
călători. 

FALSTAFF: Aveţi niscaiva pirghii ca să mă ridicați la loc după 
ce-oi fi pe jos? Pe sîngele Domnului, n-aş mai vrea să-mi car 

hoitul nici un pas mai departe chiar dacă mi-ai da tot bănetul 
din visteria lui taică-tu. Ce ciuma v-a apucat să mă-ncălecaţi 
în halul ăsta? 

PRINȚUL HENRIC: Minţi, nu te-am încălecat, te-am descălecat. 

FALSTAFF: Mă rog, ţie, Hal, prințule înduşător, urcă-mă pe cal, 
tu vrednice fecior de rege. 

PRINȚUL HENRIC: Zit, pramatie! Ce, am ajuns rindașul tău? 

FALSTAFF: Du-te și te spînzură cu calțavetass ta de moștenitor 
bănuit! Dacă mă înhaţă am să mă răzbun! Şi de n-oi cînta 
eu pe toate glasurile stihuri? împotriva ta, să mor otrăvit 
dintr-o uleică de vin; cînd te-ntreci cu gluma și sint şi pe jos, 
nu mai înghit! 


(Intră Gadshll. ) 


GADSHILL: Stai aşa! 
PALSTAFF: Aşa stau, că n-am încotro. | 
POINS: Vine prepelicarul nostru: îi cunose glasul. 


(Intră Bardolph şi Peto.) 


BARDOLPII: Ce-i nou? 

GADSHILL: Ascundeţi-vă, ascundeți-vă; puneţi obrăzarele. Banii 
lui vodă coboară la vale: călătorese spre visteria regelui. 

FALSTAFF: Ba minți, pramatie; călătoresc spre cârciuma regelui. 

GADSHILL: Sînt destui ca să ne sature pe toți. 

FALSTAFF: Să ne sature de ştreang. 

PRINȚUL HENRIC: Domnilor mei, voi patru ațineţi-i la trecă- 
toare; Ned Poins şi cu mine ne tragem mai la vale: dacă vă 
scapă vouă, dau peste noi. 

PETO: Ciţi or fi oare? 

GADSHILL: Vreo opt sau zece. 

FALSTAFF: Drace, n-or să ne prade ei pe noi? 

PRINȚUL HENRIC: Cum, aşa fricos ești, sir John Burtea? 

FALSTAFF: De bună seamă nu sînt John Gaunt strijitul%, buni- 
cu-tău; dar nici fricos nu sînt, Hal. 

PRINȚUL HENRIC; Asta se va dovedi, 

POINS: Firtato Jack, calul este după gardul de mărăcini, cînd 
ţi-o face trebuință acolo-l găseşti. Rămii sănătos și ţine-te 
bine! 

FALSTAFF: Aoleo, ce laş mai cotonogi, măcar de m-ar şi 
spinzura... 

[II 2] 
PRINȚUL HENRIC (Lui Poins, pe furis.): Ned, unde sint ante- 
riele noastre? | 
POINS: Aici aproape; hai după mine! 


(Prințul Henric și Poins ies.) 


FALSTAFF: Acuma, meşterilor, cine poate oase roade, aşa zic eu; 
fiecare pe seama lui. 


(Intră drumeții.) 


PRIMUL DRUMEȚ: Vino, vecine. Caii are să ni-i aducă băiatul 
pînă la poalele dealului; noi să mai facem cîțiva pași pe jos 

ca să ne mai desmorțim picioarele. 

FALSTAFF, GADSHILL ETC.: Staţi pe loc! 

DRUMEȚII: Apără-ne, Isuse Hristoase! 

FALSTAFF: Atingeţi-i! Daţi cu ci de pămînt! Taie-le gîtita! Aoleo, 
omizilor! Fanţilor îndopaţi cu slănină! Ăștia ne vrăjmășese 
“tinerețile! Daţi cu ei de pămînt! Jupuiţi-i! 

DRUMEȚII: Vai nouă, pe vecie ne prăpădim şi noi și soţii noștri! 

FALSTAFF: La spînzurătoare! Tilhari pîntecoși! V-aţi prăpădit? 
Nu, mocofani burtoși! Aici aş vrea să vă fie toată agonisita! 

nainte, șuncilor, înainte! Ce, mă nemernicilor! Tineretul tre- 
buie să trăiască... Oti fi nişte juraţi din cei mari! de pe la 
judecătorie, așa-i? Ei lasă, c-o să vă facem noi să înjurați! 
(Falstaff ṣi ceilalți hoți ti jefuiese pe drumeţi. Apoi 
ies cu toții.) 
(Intră din nou prinţul Hearic şi Poins). 


PRINȚUL HENRIC: Hoţii i-au legat fedeleș pe oamenii cumsecade, 
Acum, dacă vom putea să-i jeluim noi pe hoţi şi s-o întindem 
repede la Londra; asta o să fie sămînță de vorbă pentru o săp- 
tămină, sămînță de haz pentru o lună și o glumă bună pentru 
vecie. 

POINS: Să ne ascundem; îi aud venind. 


(Intră din nou Falstaff, Gadshill, Bardolph și Peto. ) 


FALSTAFF: Haidem, meșterilor, să facem împărţeala și pe urmă 
sus pe cai pînă nu se crapă de ziuă. Dacă prinţul şi Poins nu-s 
niște mișei, apăi nici că se mai află dreptate pe lume. În Poins 
ăsta nu găseşti mai multă vitejie decit intr-o rață sălbatică.62 


M, 3] 
PRINȚUL HENRIC (Năpustindu-se astipra lor): Seoateţi banii! 
POINS: Coţearilor! 


_ (Gadshili, Bardolph şi Pelo o iau la fugă ; după o 
lovitură-două fuge şi Falstaff părăsind prada.) 


PRINȚUL HENRIC: Uşoară pradă! Iute-acum, pe cai; 


Aşa spăimați se răspîndiră hoţii 

Că nici să se adune nu cutcază; 

Chiar soții lor le par că-s poterași. 

Hai, Ned, la drum. Asudă crîncen Falstaff 
ȘI unde calcă gunoiește locul. Pa 
De nu veneam să facem haz, l-aș plinge. 


POINS: Cum mai zbiera tilharul! 
( Ies.) 
SCENA 3 


Warkuworths. O încăpere în castel. 
Intră Hotspur citind o scrisoarei, 


HOTSPUR: ,„... Dar, în ce mă privește, milord, eu aş fi foarte multu- 

mit să mă aflu acolo, ținând seama de dragostea ce o port casei 
voastre...“ Ar fi foarte mulțumit... Atunci pentru ce nu se află 
aici?... „Ținând seama de dragostea ce o port casei voastre...“ 
Asta dovedeşte că-şi iubeşte mai mult hambarul lui decît 
iubeşte casa noastră. Ia să văd mai departe. „Planul ce l-ați 
pus la cale este cu primejdie...“ Asta de bună seamă. Tot cu 
primejdie este să prinzi și gutunar, să dormi, să bei; dar eu 
îți zic, milord smintit, că de pe ciulinul acesta, al primejdiei, 
vom culege floarea care se cheamă liniştea. „Planul ce l-ați. pus 
la cale este cu primejdie; prietenii de care pomeniti sînt îndo- 
ielnici; timpul este nepotrivit şi toată urzeala voastră prea furavă 
ca să se poată cumpăna cu o atât de straşmică împotrivire...“ Aşa 
ţi-e vorba? Așa ţi-e vorba? Dar și eu îți spun că eşti un iepure 
uşuratie şi fricos, milord, și că minți. Ce cap găunos! Pe cel 
atotputernic, urzeala noastră este cea mai bună dintre cîte au 
fost tesute vreodată; prietenii ne sînt credincioşi şi statornici; 
urzeala-i bună, prietenii de credință şi făgăduinţele mari; desă- 
vîrșită urzeală, prieteni foarte buni. Ce tilhar degerat la minte! 
Păi cum? În fruntea uneltirii gade milord de York® şi el călă- 
uzește toată lucrarea. Drace, dacă m-aș afla lingă licheaua asta 
i-aş sparge capul cu evantaiul nevesti-si. Nu stem oare lao- 

laltă, tata, unchiul meu și cu mine? Lordul Edmund Mortimer 
și Owen Glendower și Milord de York? Fără să-i mai pun la 
socoteală și pe alde Douglas. N-am oare la mînă toate scrisorile 
lor prin care se leagă să ne adunăm toţi cu oştirile gata, în ziua 
a noua a lunii care vine? Ba nu-s chiar și porniţi vreo câţiva din 
ei? Ce păgin nemernic! Un proelet! Ha! Ai să vezi acum că 
mînăt de mișelia lui cea mare și de inima lui cea mucedă are 
să se ducă la rege să-i destăinuie toate cîte le-am pus la cale. 
Ah, dacă m-aș putea rupe-n două m-aș lua singur la palme 
pentru că am amestecat un asemenea blid cu lapte acru într-o 
lucrare atît de vitejească! Spînzurat să fie! Ducă-se să-i spună 
regelui: noi sîntem pregătiţi. Eu voi porni la noapte. 


(Intră lady Perey. Jy 


Ştii, Kate, trebuie să te părăsesc peste două ceasuri. 


LADY PERCY: O, bunul meu stăpîn, de ce stai singur? 

Cu ce-am greşit de mă alungi din patul 
Lui Harry-al meu, de jumătate lună? 
Stăpîne drag, hai, spune-mi, cine-ți fură 
Plăcerea, somnul, pofta de mîncare? 

De ce mereu apleci în jos privirea 
Și-atit de des tresari cînd stai stingher? 
De ce-ţi pieriră din obraji bujorii, 

De ce mi-ai dat comorile şi dreptul 
Cu care-mi eşti dator, pe negre ginduri? 
Adesea te-am vegheat cînd ațipeai 

Și te-auzeam șoptind despre războaie; 
Vorbeai cu armăsarul tău cel sprinten, 
Strigai „Curaj! La luptă!“ şi-îngăimai 
De iureşuri, de corturi, de retrageri, 
De şanţuri și de puște şi de tunuri, 
De-ntărituri, de forturi, de redute, 

De preţul celor prinşi, despre răpuşi 
Și despre toate câte-s prin războaie. 

Aşa de mult ţi-era la lupte gîndul 
Și-aşa amarnic te munceau în somn 
Că năpădea pe fruntea ta sudoarea 

Ca mari broboane pe-un virtej de apă. 
Pe chip ţi se iveau ciudate schime 

Așa cum vezi la cei ce-și țin suflarea 
Cînd vor să se avînte. Care-i tilcul? 


Di, 3] 


HOTSPUR; 


SLUGA: 

HOTSPUR: 


LADY PERCY: 


HOTSPUR: 

LADY PERCY: 

De-ai pus la cale planuri mari, stăpine, 
Cuvine-se să știu, dacă ţi-s dragă. 
Hei, slugi! 


(Intră o slugă. ) 


Plecat-a Gilliams cu tolba? 

Plecă de-acum un ceas, milord. 
De la armaș adus-a Butler caii? 
in clipa asta au adus un cal. 
Ce cal? Un deres ciunt, așa-i sau nu? 
Da. 

Tronul meu va fi bălțatul ăsta. 
Îndată am să-ncalec. O, Speraniat? ! 
Să spui să-l scoată Butler în grădină. 


(Sluga iese.) 


Ascultă-mă, stăpîne. 

Spune, doamnă. 
De lîngă mine cine mi te fură? 
Păltatul meu, iubita mea, bălțatul. 
Maimuţă zăbăucă, taci! 
Nici nevăstuica nu-i mai zbuciumată 
De cît eşti tu acum. Hai, spune-mi, Harry, 
Ce grijuri te frămiîntă; vreau să știu. 
Mă tem că Edmund, frate-meu, se zbate 
Pentru dreptatea lui și te-a chemat 
Să-i stai într-ajutor. Dar dacă pleci... 
Pe jos, atita drum voi osteni... 
Hai, grăuraş, hai, dă-mi răspuns cuminte 
La ce te-ntreb şi fără de zăbavă: 
Să ştii că-ți voi strivi un deget, Harry, 
Pe cel micuț, de nu-mi spui adevărul. 
Ajunge, 
Ajunge, şugubeațo, Nu-mi eşti dragă, 
Nici nu mă sinehisese de tine, Kate, 
Nu-i timp de giugiuleli şi de săruturi. 
Acuma-i vremea testelor erăpate 
Şi-a nasurilor rupte. Daţi-mi calul! 
Kate, ce tot spui și ce vrei de la mine? 
Nu mă iubeşti? Aşa? Nu-ţi mai sînt dragă? 
Atuneca, fiindcă nu mai ţii la mine 
Nici eu n-am să mai țin la viaţa mea. 


i, 4j 
Glumeşti? Hai, spune-mi, zău, glumeşti sau nu? 


HOTSPUR: Vii să mă vezi călare? 


Cînd fi-voi sus în șa, Îți voi jura 
Iubire nesfîrșită. Dar ia seama 

Să nu mă iscodești, să nu mă-ntrebi 
Unde mă due, să nu încerci să afli. 
De dus mă duc; dator sînt. Și cu asta 
Te părăsesc deseară, scumpă Kate. 
Eşti înțeleaptă, știu, dar nu mai mult 
Decît e-n stare-a fi o lady Percy. 
Femeie de nădejde, dar femeie. 

Ca tine nimeni n-ar păstra o taină, 
Căci știu că n-ai cum spune ce nu știi”; 
Atât de mult mă-ncred în tine, Kate. 


LADY PERCY: Cum, doar atit? 
HOTSPUR: Da, nici un dram mai mult. Ascultă, Kate: 


Acolo unde merg și tu veni-vei, 
Eu plec în seara asta, tu pleci miine... 
Eşti mulțumită, Rate? 


LADY PERCY: Da, n-am ce face! 


( les.) 


SCENA 4 


Easteheap™®. O odaie a hanului „La capul de mistreț”. 
Intră prințul Henrie şi Poins. 


PRINȚUL HENRIC: Ned, fă bunătatea, ieși din cămara asta năclă- 


ită și dă-mi o mînă de ajutor să mă înveselese. 


POINS: Pe unde mi-ai fost, Hal? 
PRINȚUL HENRIC: Am fost cu vreo două-trei capete dobitoace 

printre trei patru duzini de poloboace. Am făcut să zbîrniie 
struna celei mai de pe urmă josnicii. Am ajuns frate de cruce 
cu o haită de pivniceri încît mi-e îngăduit să-i chem chiar și 
pe numele de botez, adică: Tom, Dick și Francis. Măcar că 
nu sînt decit prinţ de Wales, ăștia se jură pe mîntuirea lor 
c-aş fi însuşi regele curteniei. Și recunose deschis că eu nu 
sînt un terehea-berehea înfumurat ca alde Falstaff, ci un 
corintean”?, un june cu sufletul fierbinte, băiat levent... Pe 
Dumnezeul meu, așa îmi spun... și cînd voi ajunge rege al Engli- 
terei, căpitan am să fiu peste toți flăcăii aceștia de ispravă 


3 — Opere, vol. IV — Shakespeare, 

din Eastcheap. La ei se cheamă că suili în fundul cănii cînd 
bei pe nerăsuflate, şi dacă răsufli cînd te-adăpi strigă „uuo“ 
și nu te lasă pînă nu sugi tot. Ce să-ți mai spun, am ajuns aşa 
de meșter într-un sfert de ceas, că sînt în stare să beau cu 
orice căldărar pe limba lui, cîte zile-oi mai avea. Să ştii, Ned, 
că ai scăzut mult în ochii mei fiindcă nu m-ai însoţit la isprava 
asta. Dar, dulcele meu Ned, ca să mai îndulcese numele ăsta 
de Ned, uite, îţi dau un zăhărel“* de o para pe care tocmai 
mi l-a strecurat în palmă un tejehetăraș; unul care-n viața lui 
n-a rostit alte vorbe englezești decât: „opt șilingi și şase il 
„bine-aţi venit pe la noi“, în afară de strigăturile: „aAcuş, acuş.. 

și „scoate o uleică de muscat pentru număru patru““t, Și ca 
să mai omorim timpul pînă vine Falstaff, ia intră tu, Ned, 
într-o odaie pe-aici pe-aproape. Eu am să-l iau la întrebări 
pe ospătărașul meu, să văd dacă ştie pentru ce mi-a dat zahă- 
rul; și tu strigă într-una „Francis“, ca el să nu-mi răspundă 
altceva decât „acuş, acuş“. Treci alături, să facem o încercare. 


( Poins iese.) 


POINS (dinăuntru): Francis! 
PRINȚUL HENRIC: Foarte bine. 
POINS (dinăuntru): Francis! 


(Intră Francis. ) 


FRANCIS: Acuş, acuş. Ralph, ia vezi ce-i pe la numărul trei!” 

PRINȚUL HENRIC: Vino-neovace, Francis. 

FRANCIS: Milord? 

PRINȚUL HENRIC: Cîţi ani trebuie să faci ucenicie, Francis? 

FRANCIS: Vreo cinci ani și mai bine... 

POINS (dinăuntru): Francis! 

FRANCIS: Acuş, acuș! 

PRINȚUL HENRIC: Cinci ani! Sfintă Născătoare, mult mai ai de 
zdrăngănit blidele. Ascultă, Francis, ai cuteza tu oare să dai 
cu piciorul în patalamaua de ucenic, să-i arăţi turul pantalo- 
nilor şi s-o ştergi de-aici? 

FRANCIS: Doamne sfinte, sir, mă jur pe toate evangheliile din 
Englitera că aş cuteza bucuros... 

POINS (dinăuntru): Francis! 

FRANCIS: Acuş, acuş. 

PRINȚUL HENRIC: Ciţi ani ai, Francis? 

FRANGIS: Stai să văd... Pe la sfintu” Mihai care vine, împlinese... 

POINS (dinăuntru): Francis! 

FRANCIS: Acuș, acuș. Rogu-vă, îngăduiți un pic, milord. 

PRINŢUL HENRIC: Ba nu. Ascultă, Francis, zahărul pe care mi 
l-ai dat costă o para, nu-i așa? 

FRANCIS: O, Doamne, sir, tare-aș fi vrut să coste două! 

PRINȚUL HENRIC: Eu vreau să-ți dau pe el o mie de funți; 
cere-mi-i cînd vrei și-ai să-i capeți. 

POINS (dinăuntru): Francis! 

FRANCIS: Acuș, acuş... 

PRINȚUL HENRIC: Chiar acuş, Francis? Ei nu, Francis; miine, 
Francis, sau joi mai bine, Francis; sau fie cînd vrei tu. Dar, 
uite ce e, Francis... 

FRANCIS: Milord? 

PRINȚUL HENRIC: Te învoiești să buzunăreşti pe un bărbat care 
poartă un surtue de piele cu bumbi de sticlă, umblă tuns 
mărunt, are un inel cu agată și ciorapi de lină scumpă, cu 
calțavete tot de lînă, care vorbeşte mieros și poartă o pungă 
spaniolească?... 

FRANCOIS: Vai de mine, sir, despre eine vorbii? 

PRINŢUL HENRIC: Haida-de, păi văd că voi nu beţi decit poşireă 
neagră de-a voastră; ia gindeşte-te, Francis, șorțul acesta alb 
al tău are să se murdărească. În Barbaria”?, domnișorule, nu 
poate îi așa de scump'$. 

FRANCIS: Ce anume, sir? 

POINS (dinăuntru ): Francis! 

PRINȚUL HENRIC: Șterge-o, puşlama! N-auzi că te strigă? 

( Prinţul și Poins îl strigă în aceeași clipă pe Francis, 
care rămîne năue, neștiind încolro s-apuce. ) 
(Intră hangiul. ) 


HANGIUL: Ce-mi stai așa pironit cînd auzi că te strigă? Fugi şi 
vezi-ți de muşterii. (Francis iese). Milord, bătrinul sir John 
și alți vreo şase sînt la uşă; să-i las să intre? 

PRINȚUL HENRIC: Să mai aștepte puţin, pe urmă desehide-le. 
(Hangiul iese.) Poins! 


(Poins intră iar.) 


POINS: Acuș, acuș. 

PRINȚUL HENRIC: Jupîn Falstaff și ceilalți hoţi sînt la ușă. Ce-o 
să mai ridem! 

POINS: O să ne veselim ca greierii, fiule. Dar, ascultă, ce cheful 
naibii îți mai veni să-ți baţi joe de băiat? Ce urmărești pînă 
la urmă? dci, 

PRINȚUL HENRIC: În clipita asta simt toate bucuriile cite au 
fost bucurii de la bătrinele zile ale lui Adam şi pină-n copilăria 
ceasului de fată, care tocmai bate miezul nopţii... Cite ceasuri 
sînt, Francis? 

FRANCIS (dinăuntru): Acuş, acuş! 

PRINȚUL HENRIC: Băiatul acesta, care știe mai puţine vorbe 
decît un papagal, să fie oare feciorul unei femei? Toată meseria 
lui este să suie și să coboare trepte; toată ştiinţa cuvîntării 
se mărginește pentru dînsul la socoteala de plată. Nu sînt în 
toanele lui Percy — acel pinten fierbinte”? al nordului — care 
înainte de prînz îmi răpune jumătate suta de scoțieni, după 
care se spală pe miîini şi spune nevesti-si: „Mi s-a acrit de așa 
viaţă lîncedă! Vreau de lucru!...“ Și ea răspunde: „Câţi ai omo- 

„rît astăzi, dulcele meu Harry?“ Iar el adaugă: „Ia daţi-i huruială 
bălțatului“, și după un ceas îi răspunde: „Vreo paisprezece. 
Un fleac; nimica toată“. Te rog să-l chemi pe Falstaff. Eu am 
să joc rolul lui Percy, iar purcelul acela afurisit are s-o facă 
pe jupîniţa Mortimer8, nevastă-sa. Vivat, zise beţivul. Cheamă-l 
aici pe jupîn Slănină, cheamă-l aici pe Maţ-umilat, 

(Intră Falstaff, Gadshill, Bardolph și Peto; după 
ei Francis aduce vin.) 


POINS: Bine-ai venit, Jack, unde fuseşi? 

FALSTAFF: Dare-ar ciuma în toți fricoșii şi să-i ajungă răzbu- 
narea! Amin și Doamne-ajută! Băiete, adă-mi o oală de vin... 
De-ar fi să mai trăiese așa multă vreme, mai bine să-mple- 
tese ciorapi, să-i cîrpesc, ba chiar să-i și încăputez. Dare-ar 
ciuma în toţi iricoșii! Dă-mi o oală de vin puşlama! Nu se mai 
află virtute pe lumea asta oare? (Bea.) 

PRINȚUL HENRIC: Văzut-ai vreodată pe Titans! — făptură-nduio- 
șată — sărutind un boț de unt care s-a topit de la vorbele 
dulci ale soarelui? Dacă l-ai văzut, atunci privește-l și pe fleş- 
căitul acesta! 

FALSTAFF: Pungașule, ai pus var în vin! La ce să te aștepți de 
la un pungaş decit la pungășii! Ei bine, un fricos este mai afu- 
risit decit o oală de vin cu var în el! Fricos nemernic! Mergi 
pe drumul tău, bătrine Jack; mori cînd ţi-o fi ţie pe plac. Dacă 
pe lumea aceasta bărbăția — cinstita bărbăţie — n-a fost dată 
uitării, atunci primesc să nu mai fiu altceva decit o scrumbie 
stoarsă de icre! În Englitera nu mai trăiesc decît doi-trei oameni 
cumsecade scăpați de la ștreang ; și unul din ei este gras și-mbă- 
trinește. Dumnezeu să ne ocrotească! Ce lume păcătoasă! Mai 

bine țesător să fiu! Aş cînta psalmi şi câte altelet2. Încă o dată 
mai zic: dare-ar ciuma în tricoşi! 

PRINŢUL HENRIC: Ce tot bolboroseşti, măi sac de lină? 

FALSTAFF: Auzi, un fiu de rege! Dacă nu te-oi goni din regatul 
tău cu un paloș de lemnS, dacă nu ţi-ci mîna supușii înaintea 
ta ca pe un cîrd de gîşte sălbatice, să nu-mi rămină nici un 
fir de păr pe față! Auzi, prinț de Wales! 

PRINȚUL HENRIC: Ce-i măi, fecior de lele? Burtă verde, ce s-a-ntîm- 
plat? 

FALSTAFF: Eşti sau nu ești fricos? Răspunde! Și Poins, alt mișel! 

POINS: Pe toţi dracii, pîntecosule, dacă mă faci pe mine fricos, 
te înjunghii. 

FALSTAFF: Să te fac fricos eu pe:tine? Te ajunge osînda pînă să 
te fac eu fricos; dar zău că aş da o mie de funțti să pot fugi 
atita de repede ca tine. Ai umerii destul de drepţi şi nu-ţi pasă 
cînd arăţi dosul alergind! Asta se cheamă la tine că ai pus 
umărul pentru un prieten? Dare-ar ciuma în aşa umăr! la te 

“uită cine mă înfruntă! Dă-mi o cană de vin... Nemernie să fiu 
dacă am băut ceva pe ziua de azil 

PRINȚUL HENRIC: Secătura naibii, nici nu te-ai șters pe bot 
după ulcica de-adineauri. 

FALSTAFF: Tot un drac. Dare-ar ciuma-n toți fricoșii, uite-așa, 
îne-o dată. (Bea) 

PRINȚUL HENRIC: Dar ce-ţi veni? 

FALSTAFF: Ce-mi veni? Îmi veni că sînt aici de faţă patru de-ai 
noștri care-au pus laba azi dimineaţă pe o mie de funți. 

PRINŢUL HENRIC: Şi banii unde sînt, unde-s bănişorii, Jack? 

FALSTAFF: Unde sînt? Ne-au fost prădaţi: o sută au sărit pe noi 
patru. 

PRINȚUL HENRIC: Ce spui, omule? O sută? 

FALSTAFF: Să-mi zici pungaș dacă nu m-am bătut în săbii vreme 
de două ceasuri cu vreo doisprezece. Am scăpat ca prin minune. 
De opt ori mi-au străpuns pieptarul, de patru ori nădragii... 
Pavăza mi-i găurită toată și spada% zimțuită ca un fierăstrău. 
Ecce siqnums5. De cînd mă știu bărbat pe lume nu m-am purtat 
mai vitejeşte. Dar degeaba... Dare-ar ciuma-n toți fricoșii! 
Uite, întreabă-i; dacă ţi-or spune mai mult sau mai puţin decit 
sfintul adevăr, sînt niște nemernici și niște odrasle ale întu. 
nerecului. 

PRINŢUL HENRIC: Ia povestiți, domnişorilor, cum a fost? 

GADSHILL: Noi patru am căzut peste vreo doisprezece, 

FALSTAFF: Erau șaisprezece, pe puţin, milord! 

GADSHILL: Și i-am legat cobză! 

PETO: Ba nu, nu i-am legat. 

FALSTAFF: Ba i-am legat, derbedeule, pe toţi i-am legat sau eu 
sînt un jidov, un jidov sadea! 

GADSHILL: În timp ce făceam Îîmpărțeala, s-au năpustit peste 
noi alți vreo şase-şapte proaspeți... 

FALSTAFF: Ăștia i-au dezlegat pe cei dintii şi s-au unit cu ei. 

PRINŢUL HENRIC: Şi v-aţi bătut cu toţi? 

FALSTAFF: Cu toţi! Nu știu ce-nţelegi cînd spui cu toţi, dar de nu 
m-am războit cu cel puțin cinzeci, apoi eu nu mai sînt decît o 
legătură de ridichi! Să nu rămîn făptură cu două picioare de 
nu săriseră pe biet-bătrinul Jack peste cincizeci de ingi! 

PRINȚUL HENRIC: Mă rog lui Dumnezeu să nu-l fi ucis pe careva 
din ei. 

FALSTAFF :-Prea tirziu te rogi! Am ciuruit vreo doi. De doi sînt 
încredințat că i-am pus bine — doi pungaşi îmbrăcaţi în anterie 
de cînepă. Auzi tu, Hal... Dacă te mint să mă scuipi în ochi 
și să-mi zici gloabă. Tu cunoşti garda mea cea veche; uite-așa 
stăteam și uite-aşa ţineam vîrful paloșului. Patru pungaşi 
îmbrăcaţi în anterie de cînepă se reped la mine... 

PRINȚUL HENRIC: Cum patru? Adineauri spuneai că numai doi. 

FALSTAFF: Patru, Hal; patru am spus. 

POINS: Da, da, patru a spus. 

FALSTAFF: Așadară, ăştia patru mi-au sărit în faţă și au dat să 
mă-mpungă. Eu nici nu m-am sinchisit şi le-am primit toate 
cele şapte lovituri în pavăză, uite-așa... 

PRINȚUL HENRIC: Şapte? Cum, adineauri erau numai patru. 

FALSTAFF: În anterie de cînepă. 

POINS: Da, patru, în anterie de cânepă. 

FALSTAFF: Şapte! Pe paloșul acesta!... Că doar n-oi fi lichea... 

PRINȚUL HENRIC (către Poins): Hai, lasă-l în pace. Se fac și 
mai mulţi, numaidecât. 

FALSTAFF: Hal, mă asculţi? 

PRINȚUL HENRIC: Da, Jack, te ascult și iau aminte. 

FALSTAFF: Ascultă căci face să auzi. Cei nouă în anterie de cînepă 
de care-ţi spuneam... 

PRINȚUL HENRIC: Au și sporit cu încă doi! 

FALSTAFF: Văzînd că nu-i mai ţin curelele cu mine... 

POINS: Şi-au pierdut nădragii! 

FALSTAFF: Au început să dea îndărăt. Eu, după ei, de-aproape, 
îi iau în piept şi iute ca gîndul le și închei socoteala la şapte 
din cei unsprezece, 

PRINȚUL HENRIC: Ce grozăvie! Din doi inși în anterie de cînepă 
se făcură unsprezece. 

FALSTAFF: În clipa aceea, vîrîndu-și dracul coada, trei pușlamale 
îmbrăcate în verde de Kendal&, venind pe dinapoi, mi-au sărit 
în spinare; căci era o beznă, Hal, de-ţi dădeai cu degetele-n ochi. 

PRINȚUL HENRIC: Minciunile astea sînt leite cu părintele lor din 
care au purces: gogonate cît munţii, sfruntate și cusute cu aţă, 
albă. Măi, burdihan cu cap de lut, zevzec cu tărtăcuța cucuiată, 
fecior de tirfă, dezmățatule, osînză rîncedă... 

FALSTAFF: Ce, ai căpiat? Te-ai ţienit? Nu-i ăsta adevărul ade- 
vărat? 

PRINȚUL HENRIC: Păi cum de-i putuși vedea pe ăia că-s în haine 
verzi dacă-ţi dădeai cu degetele în ochi de întuneric ce era? 
Ia lămureşte-ne cum vine asta: ce mai ai de spus? 

POINS: Haide, lămurește, Jack, lămureşte. 

FALSTAFF: Păi cum, așa cu de-a sila? Nici gînd! Chiar dacă m-ar 
da în tărbacă şi m-ar pune la toate caznele de pe lume, cu de-a 
sila tot nu spun nimic. Cum, să vă dau dovezi așa cu de-a sila! 
Chiar dacă ar fi dovezile dese ca mura pe rug, cu de-a sila tot 
n-aş da cuiva vreuna. 

PRINȚUL HENRIC: Nu vreau să mai fiu părtaş la minciuna asta! 
Acest mișel sîngeros, acest frînge-paturi, acest deșală-cai, acest 
gogeamite munte de carne... 

FALSTAFF: Ajungă-ţi, hămesitule, piele de strigoi, limbă uscată 
de vacă, vină de taur, ţirule! Ah, de m-ar ţine baierele pieptu- 
lui să ţi le-nșir pe toate cu cîte semeni!... Cot de croitor, păstaie, 
cucură de săgeți, spangă proțăpită... 

PRINȚUL HENRIC: Hai, mai răsullă, pe urmă ia-o de la capăt 
și după ce o să ţi se acrească de asemenea josnice asemuiri, 
să mă asculți și tu pe mine. 

POINS: Ascultă, Jack. 

PRINȚUL HENRIC: Noi amindoi v-am văzut pe voi patru cînd 
v-aţi năpustit asupra celor patru inşi. l-aţi legat şi i-ați jefuit. 
Ei, şi acum să vedeţi cum vă dăm de gol numai cu o istorioară. 
Chiar în clipa aceea noi doi ne-am repezit asupra voastră 
și a fost de ajuns o vorbă ca să vă lepădaţi prada și să punem 
mîna pe ea. Putem să v-o şi arătăm, e aici în casă. Cit despre 
tine, Falstaff, tu ţi-ai adunat sprintenel burţile și ai luat-o la 
picior cu multă iscusinţă, cerînd din fugă îndurare și mugind cum 
niciodată n-a mugit vreun malac! Ce puşlama: ţi-ai ciumpăvit 
singur sabia în aşa hal ca să ne spui pe urmă că ai știrbit-o 
în luptă! Ce viclenie, ce şmecherie ai să scorneşti, pe unde-ai 
să scoţi cămașa ca să ieşi din rușinea asta atît de vădită? 

POINS: Haide, Jack, să te-auzim; ce-ai să mai născoceşti!? 

FALSTAFF: Pe sfintul Dumnezeu, v-am recunoscut, de pare-aţi 
fi fost copiii mei. Dar ia să-mi spuneţi, meșterilor, puteam 
eu să ucid pe moștenitorul tronului? Să lovesc în prinţul cel 
adevărat? După cum foarte bine știți, eu sînt viteaz ca Her- 
cule”, dar iată ce va să zică instinctul: leul nu se atinge nicio- 
dată de un prinț adevărate. Instinctul e lucru mare... Am fost 
fricos din instinct. Și toată viața am să mă mîndrese, şi de 
mine şi de tine, Hal: de mine fiindcă sînt un leu viteaz și de 
tine fiindcă ești un prinţ adevărat. Dar zău, măi băieți, tare 
mă bucur că aveţi bănetul... Hangiţo, zăvoreşte uşile! Noaptea 
asta stai de strajă, rugăciunile lasă-le pe mîine! Vitejilor, 
fraților, copiii mei, inimioare de aur, vouă vi se cuvin cele 
mai frumoase nume ale prieteniei. Să ne desfătăm! Hai să 
jucăm, aşa pe nepregătite, o comedie! 

PRINȚUL HENRIC: O comedie? Mă prind; și fuga ta să fie 
miezul piesei. 

FALSTAFF: Dacă mă iubeşti, Hal, să nu mai vorbim de asta. 


(Intră hangita. ) 


HANGIȚA: Tisuse al meu, domnul meu prinţ... 

PRINȚUL HENRIC: Ei, ce e, doamna mea hanpiţă, ce vrei să spui? 

HANGIȚA: Milord, a sosit la poartă un curtean şi voiește să-ți 
vorbească; spune că vine din partea tatălui vostru. 

PRINȚUL HENRIC: Pricopsește-l și pe el cu un obraz domnesct? 
și trimite-l îndărăt la maică-mea. 

FALSTAFF: Ce fel de om e dumnealui? 

HANGIȚA: Un bătrin. 

FALSTAFF: Ce-o fi căutînd cinstita barbă pe ulite la miezul nopţii 
în loc să şadă în pat? Să mă duc să-i duc răspuns? 

PRINŢUL HENRIC: Da, chiar te rog. 

FALSTAFF: Lasă că-i fac eu vînt. 


(Iese. ) 


PRINȚUL HENRIC: Pe Maica Precista, domnişorilor, frumos v-aţi 
mai luptat!... Şi tu, Peto, și tu, Bardolph, lei sînteţi amindoi; 
aţi spălat putina din instinct... N-aţi vrut care cumva să v-atin- 
geți de un prinț adevărat... Ruşine să vă fie! 

BARDOLPH: Am întins-o și eu cînd i-am văzut pe ceilalţi luînd-o 
la sănătoasa. 

PRINȚUL HENRIC: Ia spune-mi drept, cum de-a ajuns sabia lui 
Falstaff așa știrbită? 


40 


(II, 4] 

PETO: Singur și-a știrbit-o cu jungherul, zicînd că, măcar de va 
pieri din Englitera adevărul, și tot are să te facă să crezi că şi-a 
ciuntit-o războindu-se. Pe urmă ne-a învățat să facem și noi 
ca- el. 

BARDOLPH: Da, și să ne dăm cu spînz pe la nasuri ca să le facem 
să sîngereze, să ne mînjim hainele cu singe și să jurăm că-i 
de la oamenii aceia. Făcui ce n-am făcut de şapte ani: mi 
s-a suit sîngele-n obraz de ruşine cînd am auzit asemenea nemal- 
pomenite scornituri. 

PRINȚUL HENRIC: Vai, mișele, acum optsprezece ani ai furat 
un ulcior de vin, te-au prins asupra faptului şi de atunci rămăseşi 
cu roşeaţa ruginii pe față! Aveai foc în obraji și paloş la coapsă 
și totuşi ai fugit... De care instinct ascultași? 

BARDOLPH (Avătindu-şi obrazul): Vezi pecinginile astea? 

PRINȚUL HENRIC: Văd. 

BARDOLPH: Şi ce crezi că vor să arate ele? 

PRINȚUL HENRIC: Un ficat încins şi o pungă sleită. 

BARDOLPH: Ba, pentru cel ce se pricepe, este semn de boală la 
fiere. 

PRINȚUL HENRIC: Ba, pentru cel ce se pricepe, e semn de spîn- 
zurătoare. lată că se întoarce și uscățivul nostru. Se întorc 
osemintele lui Jack. (Intră din nou Palstați.) Ascultă, dolofa- 
nule, de cînd nu ţi-ai mai văzut genunchii? 

FALSTAFF: Genunehii mei! Cînd eram de anii tăi, Hal, aveam 
un mijlocel subţire ca o gheară de vultur; puteam să trec prin 
inelul unui pirgar. Lua-le-ar dracu de necazuri şi de ofuri, că 
astea umflă omul ca pe o băşică. Sînt veşti rele pe-afară; venise 
sir John Bracy din partea lui taică-tău. Trebuie să te întăţi- 
şezi la curte în dimineaţa asta. Percy, desereieratul acela din 
miazănoapte, şi cu velşul care l-a ciomăgit pe Mamon”, l-a 
încornorat pe Lucifer?! şi l-a silit pe diavol să-i jure pe crucea, 
halebardei că are să-i fie slugă... cum ciuma zici că-l eheamă?... 

POINS: A, Owen Glendower%?. 

FALSTAFF: Owen, Owen, ăsta-i... şi cu Mortimer ginere-său, cu 
bătrînul Northumberland și cu Douglas, cel mai iar dintre 
scoțieni, care ia călare dealul în piept... 

PRINȚUL HENRIC: Cel care călăreşte ca vintul și cu un foc de 
pistol ucide vrabia din zbor... 

FALSTAFF: L-ai nimerit. 

PRINȚUL HENRIC: Și chiar mai bine decit a nimerit el vrabia. 

FALSTAFF: E plină de vitejie pramatia; nu dă bir cu fugiţii... 

PRINȚUL HENRIC: Atunci de ce-l mai lauzi, puşlama, c-aleargă 
bine? 

FALSTAFF: Călare, măi ţienitule, călare; pe jos nu poate face-un 


as. 

PRINȚUL HENRIC: Păi da, Jack, mînat de instinct. 

FALSTAFF: Fie și mînat de instinct, cum zici. Mai e acolo împreună 
cu el un anume Mordake cu o mie de tichii albastre"; Wor- 
cester a pornit azi-noapte. Cînd a auzit taică-tău veștile astea, 
i-a albit barba. Ai să poţi cumpăra acuma pămînt mai ieftin 
decît serumbiile stricate. 

PRINŢUL HENRIC: Dacă-i așa, şi dacă va fi caldă luna lui cireşar, 
și dacă răzmerița durează, o să putem cumpăra fetele ca pe 
cuie, cu suta. 

FALSTAFF: Pe sfînta liturghie, adevărat grăiești, prietene! Mi se 
pare că e rost de chilipir. Dar ia spune-mi, Hal, nu ţi se face 
părul măciucă? Nu vei îi oare silit, ca moștenitor al tronului, 
să te baţi cu vrăjmașii ăștia trei care sînt diavolul de Douglas, 
satana de Percy şi dracul de Glendower? Nu ţi se face părul 
măciucă? Nu se-nfioară sîngele în tine? 

PRINȚUL HENRIC: Nicidecum, crede-mă. Pentru asta mi-ar trebui 
puţin instinct de-al tău. 

FALSTAFF: Urît ai să mai fii dojenit mîine dimineaţă cînd te vei 
înfățișa lui taică-tău; zău, dacă mă iubeşti, ticluieşte-ţi de pe 
acum un răspuns. 

PRINȚUL HENRIC: Vrei să te prefaci că ești în locul tatei și să 
mă cercetezi cum îmi due viața? 

FALSTAFF: Vrei să fac așa? Primesc. Iată: jilțul de-aicea să-mi 
fie tron. Jungherul — sceptru şi perna asta coroană. 

PRINȚUL HENRIC: Tronul tău e un jilt dulgheresc, în locul scep- 
trului de aur ţii un jungher de plumb și coroana cea de preţ 
este o biată chelie! 

FALSTAFF: Dacă flăcările harului nu s-au stins de tot în cugetul 
tău, să vezi că ai să fii tulburat. Dă-mi o cupă de vin ca să mi 
se roşească ochii ca şi cum aș îi plins, căci trebuie să vorbesc 
cu durere mare precum regele Cambyse%. (Bea. ) 

PRINȚUL HENRIC: Bine, iată închinarea mea. 

FALSTAFF: lată și cuvîntarea mea. Nobilimea să șadă aici alături. 

HANGIȚA: Straşnie joc, sfinte Lisuse, zău așa! 

FALSTAFF: Nu lăcrima, 0, dulcea. mea regină, 

Căci lacrimile-ţi picură în van. 

HANGIȚA: Ia uitaţi-vă la el! Ce tată straşnie pare! 

FALSTAFF: Luaţi-o, lorzi, pe trista mea regină, 

Căci lacrimile-i potopese privirea. 

HANGIȚA: Nemaipomenit! joacă aidoma ca un destrăbălat d-ăia 
de actori! 

FALSTAFF: Taci din gură, oca-mică ; taci din gură, holercă! Harry, 
nu mă mir numai de locurile pe unde-ţi pierzi vremea, ci şi de 
felul cum îţi alegi tovărășiile; căci dacă muşeţelul creşte cu atit 
mai des cu cît e mai rău călcat în picioare, în schimb tinereţea 
se trece cu atît mai repede cu cit o risipeşti mài mult. Că tu 
ești feciorul meu, mă bizui pe părerea mea şi pe vorbele mai- 
că-ti. Și încă stau drept mărturie clipitul acela ticălos al ochiului 
precum şi buza de jos care-ţi atirnă bleagă. Prin urmare, fiind 
os din osul meu, iată ce am a-ţi spune: pentru ce, dacă mi-eşti 
odraslă, faci să te arate oamenii cu degetul? Binecuvîntatul 
soare? de pe cer este oare un trîntor în stare doar să ciugu- 
lească dude? Desigur că aşa întrebare nici nu se mai pune. 
Este cu putință ca un fiu al Engliterei să ajungă hoţ și să fure 
pungi? Ei uite, întrebarea asta se pune! Se află pe lume un 
lucru despre care tu, Harry, ai auzit vorbindu-se și pe care cei 
mai mulți din ţara noastră îl numesc smoală. lar smoala asta, 
aşa cum arată bătrinii cronicari, mînjeşte. La fel mînjeşte și 
gaşca cu care te-ai înhăitat. Să ştii, Harry, că nu-ţi vorbesc 
din băutură, ci din lacrimi, nu de plăcere îţi vorbesc, ci de 
durere; nu numai cu cuvinte, ci și cu amar. Și, totuşi, am 
văzut că printre tovarășii tăi se găsește și un bărbat plin de 
virtute pe care nu știu cum îl cheamă. 

PRINȚUL HENRIC: Dar binevoieşte înălțimea ta a-mi spune cum 
arată omul acela? 

FALSTAFF: Un bărbat măreț la-nfăţișare, pe legea mea, şi trupeş; 
plăcut la chip, cu privirea deschisă și cu statura mîndră; un 
bărbat care cred că trebuie să bată spre cincizeci de ani sau, 
pe Sfînta Născătoare, poate chiar şi spre șaizeci. Mi-aduc aminte 
cum îl cheamă: îi zice Falstaff. M-aş înşela amarnic, fiule, dacă 
ar fi și el un dezmățat, deoarece i-am citit pe faţă vrednicia. 
Căci dacă poţi cunoaște pomul după roade, precum roadele 
după pom, apoi hotărît îți spun că se află vrednicie multă în 
acest Falstaff. Alătură-i-te lui și izgonește-i pe ceilalți. Şi 
acum, ia să-mi spui, derbedeu afurisit, pe unde mi-ai umblat 
luna asta? 

PRINȚUL HENRIC: Așa vorbește regele? Ia treci în locul meu, 
am să-l înfăţișez eu pe tata. 

FALSTAFF: Mă mazileşti? Dacă ai să arăţi barem pe uitate 
atît de încruntat şi de măreț la vorbă şi la purtare ea mine, 
atunci îngădui să fiu spînzurat de călciie ca un vătui sau ca 
un iepure la ușa unui neguţător de orătănii. 

PRINȚUL HENRIC: Gata, m-am înscăunat. 

FALSTAFF: Așa, şi eu stau dincoace; voi, jupinilor, judecați. 

PRINȚUL HENRIC: Ei, Harry! De unde-mi vii? 

FALSTAFF: De la Easteheap, luminăția ta. 

PRINȚUL HENRIC: Plingerile pe care le-am auzit despre tine sînt 
grele. Y 

FALSTAFF: Stăpîne, mă jur pe Dumnezeu că-s toate mincinoase. 
Lasă că dacă fac cu pe prințul o să vă prăpădiți de ris. 

PRINȚUL HENRIC: Te mai şi juri, copil nemernic? De-acum încolo 
să nu te mai uiţi în ochii mei. Tirit ești departe de mila Dom- 
nului. Te bîntuie un diavol cu chipul și asemănarea unui bătrin 
burtos; ai drept cîrdaș o matahală omenească. Pentru ce te-ai 
înhăitat cu acest viespar de răutăți, cu acest ciur al murdăriilor, 
acest burduf umflat de dropică, cu ditamai budana de poşireă, 
cu tolba asta de măruntaie, cu buhaiul ăsta fript umplut cu 
caltaboşi, cu acest nărav bătrîn, cu nelegiuirea asta căruntă, 
cu acest tată al potlogarilor, cu această deşertăciune” împovă- 
rată de ani? La ce alta e bun decît să încerce vinurile și să le 
bea? La ce se mai pricepe fără de numai să bucăţească un cla- 
pon și să-l înfulece? La ce-i îndemînatic? Numai la vielenii. 

“La ce-i viclean? Numai la pungășii. Și de pungășit pungășeşte 
pretutindeni. La ce e vrednice dumnealui? La nimic. 

FALSTAFF: Aş dori ca măria ta să mă lumineze: despre cine vor- 
beşte măria ta? 

PRINȚUL HENRIC: Despre Falstaff, acel nemernie si păcătos care 
împinge tineretul la pierzanie, acel bătrîn satan cu barba albă. 

FALSTAFF: Pe acest bărbat, stăpine, eu îl cunosc. 

PRINȚUL HENRIC: Ştiu că-l cunoști. 

FALSTAFF: Vai mie, păi dacă aş zice că-l știu cu mai multe me- 
tehne decit mine àr îi să spun mai multe decît știu. Că e bătrîn, 
temei de și mai multă milă, mărturisesc perii lui albi. Însă, 
cu toată cinstea ce v-o datorez, tăgăduiese din răsputeri precum 
c-ar fi un pezevenghi. Dacă vinul îndulcit este un păcat apoi să-i 
miluiască Domnul Dumnezeu pe culpeşi! Dacă-i păcat să fii 
vîrstnie și petrecăreţ, atunci mai toţi bătrinii noștri hangii 
sînt osîndiţi. Dacă tot ce e gras este lucru de scirbă, atunci 
rămîne numai să îndrăgim vacile cele costelive ale lui Faraon®s. 
Nu, bunul meu stăpîn: alungă-l pe Peto, alungă-l pe Bardolph, 
alungă-l pe Poins, însă pe drăguţul de Jack Falstaff, pe bunul 
Jack Falstaff, pe credinciosul Jack Falstaff, pe viteazul Jack 
Falstaff, cu atît mai viteaz cu cit e şi bătrîn, să nu-l alungi de 
lîngă Harry al tău, să nu-l alungi de lîngă Harry al tău. Alungi 
o lume întreagă de-l alungi pe durduliul Jaek. 


44 


(IL, 4] 
PRINȚUL HENRIC: Ba da, îl voi alunga. 


(Se aud bătăi în poartă. Hangija, Francis şi DBardolph 
tes. Iniră din nou Bardolph, în fugă.) 


BARDOLPII.: Stăpine, stăpine! A venit la poartă armașul cu străji 
înfricoșate. 

FALSTAFF: Teşi afară, pramatie! Stai să isprăvim comèdia. Mai 
am încă multe și bune de spus despre acest Falstaff. 


(Intră iarăşi hangița, în fugă.) 


HANGIȚA: O, Iisuse Hristoase! Milord, milord... 

PRINȚUL HENRIC: Ei, ce este? Aleargă satana călare pe mătură? 
Ce s-a întîmplat? 

HANGIȚA: Armașul și cu toate străjile sint la poartă. Vor să 
intre şi să răscolească hanul. Să le dau drumul? 

FALSTAFF: Auziși, Hal? Niciodată să nu mai spui că un adevărat 
galben cu zimți este calp; eşti smintit de-a binelea, măcar că 
nu arăţi. 

PRINȚUL HENRIC: Iar tu eşti un fricos din naștere și n-ai pic de 
instinct. 

FALSTAFF: Tăgăduiese temeiul spusei tale; dacă nu-l laşi pe armaș 
să intre, atuncea da, ai dreptate. Dacă n-ai dreptate, atuncea 
lasă-l să între; ducă-se dracului creşterea pe care am primit-o 
de nu mă voi purta cu în căruţa osîndiților mai frumos decît 
oricare! Nădăjduiese că funia are să mă cituie la fel de iute 
ca pe alții. 

PRINȚUL HENRIC: Fugi, ascunde-te după polog... Voi ceilalți 
suiți-vă în pod. Acum, jupînii mei, să arătăm un obraz cinstit 
și un cuget curat. 

FALSTAFF: Le-am avut și eu pe amîndouă... Dar și-au trăit traiul; 
aşa că ce să fac, am să mă ascund! 


(les toti, afară de prinț şi de Poins.) 


PRINȚUL HENRIC: Chemaţi-l pe armaș. 


(Intră armaşul şi un cărăuș.) 


Ei, meștere armaş, care ţi-i voia? 
ARMAȘUL: Să am iertare, doamne. Piîra lumii 
M-aduce aici să cat anume oameni. 
PRINŢUL HENRIC: Ce oameni? 
ARMAȘUL: E printre dinșii unul gras, stăpîne, 
Prea bine cunoscut. 

CĂRĂUŞUL: Gras ca osînza. 
PRINȚUL HENRIC: Te-ncredințez că omul nu-i aici, 
Căci l-am pornit eu însumi după treburi. 
Dar iată, ai cuvîntul meu că miine 
Cam pe la prînz am să-l trimit la tine 
Să deie socoteală cui va cere 
De vina ce i-o puneţi în spinare. 
Și-acuma, te-aș ruga să-ţi vezi de treburi. 
ARMAȘUL: Prea bine, doamne. Doi drumeţi cinstiți 
Au fost prădați de trei sute de galbeni. 
PRINȚUL HENRIC: O îi cum zici; iar dacă el e furul, | 
Va îi răspunzător. Şi-acum cu bine... 


ARMAŞUL: Stăpîne, noapte bună. 
PRINȚUL HENRIC: Adică bună ziua, vrei să zici. 


ARMAȘUL: Într-adevăr, milord, e ceasul două. 
| ( Armaşul şi cărăușul ies.) 


PRINȚUL HENRIC: E cunoscut ca un cal breaz, grăsunul, 
Ia cheamă-l. 

POINS: Falstaff! A adormit în dosul pologului și sforăie ca o 
gloabă. 

PRINŢUL HENRIC: Auzi-l cum mai horcăie. Scotoceşte-i buzu- 
narele. (Poins îl caută prin buzunare.) Ce-ai găsit? 

POINS: Numai hirtii, milord. 

PRINŢUL HENRIC: la să vedem ce sint; citește. 

POINS (culeşte. ): 


Pati: R a DP ode, 2 șilingi 2 pence 
Pa e A: RIN POR ct ae E at 4 pence 
Al treilea: Vin, una vadră ..............b. 5 șilingi 6 pence 
Al patrulea: Scrumbii” și vin, după cină .. 2 șilingi 6 pence 
AL Gnas: Piine: e eat, o jumătate de penny 


PRINȚUL HENRIC: Nemaipomenit! Pîine numai de o jumătate 
de penny față de-atit de neingăduit de multă băutură. Păs- 
trează-le pe celelalte, le vom citi cînd ne-o veni mai bine. Acum 
lasă-l să doarmă pînă la ziuă. În dimineaţa asta plec la curte. 
Va trebui să mergem cu toţii la război; tu vei avea un loc de 
cinste în oştire. Pe haimanaua asta grasă am s-o bag la pedes- 
trași; știu c-o să-și dea sufletul după ce va călca o sută de stîn- 
jeni. Banii îi vom înapoia cu dobiîndă. Să vii la mine în zori; 
și-acum, Poins, cu bine. 

POINS: Cu bine, bunul meu stăpîn. 


(Ies. ) 


ACTUL III 


SCENA 1 


Bangor. O încăpere în locuința arhidiaconului. 
Intră Hotspur, Worcester, Mortimer şi Glendower. 


MORTIMER: 


HOTSPUR: 


GLENDOWER: 


Avem încredintări și oameni trainici, 
Jar începutul de nădejde-i plin. 
Lord Mortimer şi vere Glendower, 
Rogu-vă, staţi! 
Si dumneata. lord Worcester. Ei, trăzni-o-ar! 
Uitai de hartă. 

Ba-i aicea, iat-o. 
Şezi, vere Percy, yere Hotspur, şezi; 
De cîte ori rostește Lancaster1% 
Porecla ta, oftează, face feţe 
Și tare-ar vrea s-ajungi mai iute-n rai. 


HOTSPUR: Şi de cîte ori aude de Owen Glendower, tare-ar mai 
vrea să te știe în iad. 


GLENDOWER:: 


Nu-l ţin de rău: cînd am venit pe lume 
Era tot cerul plin de clăi de foc 

Şi de făclii, și-atunei în ziua-aceea 

A tremurat pămîntul din rărunchi 
Parcă de spaimă. 


HOTSPUR: Apoi la fel s-ar fi întîmplat și dacă la ceasul acela 
în loc să te fi născut tu ar fi fătat pisica maică-ti. 


GLENDOWER.: 
HOTSPUR: 


GLENDOWER : 
HOTSPUR: 

Cînd m-am născut, îţi spun, a fost cutremur.. 
Atunci pămîntu-i altfel decit mine 

De-a tremurat, cum zici, de teama ta. 
Ardea tăria, dirdiia pămîntul... 

S-o fi speriat văzînd în cer pîrjolul 


“Și nu fiinde-ai venit pe lume tu. 


[Ii], 1] 


GLENDOWER: 


HOTSPUR: 


MORTIMER: 


GLENDOWER:: 


HOTSPUR: 


GLENDOWER;: 


HOTSPUR: 


MORTIMER: 


GLENDOWER: 

Bolnavă, firea are deseori 
Tîsniri ciudate; tot așa pămîntul 
E canonit c-un soi de junghi în pintec, 
De vintul pe nedrept întemnițat 
În burta lui; cercînd să iasă-afară 
El zgîltiie pămîntul şi dărimă 
Clopotniţe şi foișoare vechilol. 
Cînd te-ai născut s-a oticnit pesemne 
Bătrina, glie. 

Vere, "mponcișări 
Nu rabd la mulți. Îngăduie-mi să-ți spun 
Din nou, că-n ziua-n care fui născut 
Era tot cerul plin de clăi de foc, 
Fugeau din munte tapii şi cirezi 
Mugeau năuce-n cîmpul plin de spaime,. 
Aceste semne m-au făcut vestit, 
Și-așa cum dovedesc prin toată fapta, 
Eu nu-s ursit să fiu un ins de rînd, 
În Anglia, în Scoţia, în Wales, 
În tot ţinutul prejmuit de mare 
Mi-a pus vreun dascăl mie cartea-n mină? 
Și-acum, de poți, arată-mi muritorul 
n stare să mă-ntreacă în știință 
Sau în adinci şi multe meşteşuguri. 
Nu-i nimeni să te-ntreacă-n limba velșă... 
Mă due să-mbue ceva. 
Mai lasă-l, vere Percy, că turbează. 
Eu știu să chem și duhuri din genuni. 
Păi asta pot şi eu şi fiecare; 
Dar s-or grăbi să vină cînd le chemi? 
Pot să te-nvăţ să poruncești, măi vere, 
Satanei... 
Și eu te-nvăţ să-l ruşinezi pe dracul 
srăind adevărat: căci adevărul 
Îl ustură pe dracul ca tămiia; 
De-l poţi aduce, adu-mi-l încoace 
Și-ți jur că-l fac să crape de ruşine: 
De eşti cinstit la vorbă, dracul crapă! 
Ei, hai acum. De-ajuns cu vorbăria. 
De trei ori întruntat-a Bolingbroke!?? 
Puterea mea: de trei ori l-am gonit 
Acasă, peste Wye și peste Severn, 
Desculţ și biciuit de vijelie. 


(III, 1] 


HOTSPUR: Prin vijelie și desculț, sărmanul! 
Cum naiba n-a dat tusea peste el? 
GLENDOWER: Ei, iată harta, să-mpărţim moşia 
| Aşa cum am căzut la învoială. 
MORTIMER: „A împărțit-o el arhipăstorul 


trei bucăţi aidoma de mari. 
Olatul Angliei din Trent și Severn 
Spre răsărit şi miazăzi e-al meu; 
Ce-i spre apus şi Wales-ul pină-n Severn 
Cu tot pămîntul gras care-l cuprinde 
E al lui Glendower; tu, vere dragă, 
lei partea de la nord pe rîul Trent. 
Hrisoavele sînt scrise citeștrele, 
Mai trebuie peceţile să punem 
— ŞI le vom pune chiar în noaptea asta — 
lar miine, vere Percy, tu și eu 
și Worcester, bunul lord, vom căuta 

"Să dăm de tatăl tău cu scoții lui 

La Shrewsbury, precum ne-am înţeles. 
Nu-i gata încă taică-meu cu oastea 
Dar nici nu-i zor vreo paisprezece zile. 


(Lui Glendower ) 


x: 


În vremea asta cată să-ți aduni 

Prieteni, șerbi și craii din vecini. 
GLENDOWER: Vom fi mai iute laolaltă, lorzi; 

Pe doamne le voi lua-n alaiul meu, 

Plecaţi în taină făr'de bun rămas, 

Spre-a vă scuti de ploile de lacrimi 

Ce se abat în ceasul despărțirii. 
HOTSPUR: Pare că partea mea, la nord de Burton, 

Nu-i chiar cît ale voastre de întinsă: 

Priviţi cotita apă cum ştirbeşte 

Şi-mi fură din pămîntul cel mai rodnic 

Un rotocol, o gogeamite halcă. 

Dar am să-i pun zăgazuri chiar aici 

Și mîndrul Trent va curge argintiu 

Printr-o răstoacă proaspătă şi oablă; 

În felul ăsta n-o să șerpuiască, 

Furîndu-mi bunătate de ogoare. 
GLENDOWER: Să curgă drept? Păi șerpuie, vezi bine... 
MORTIMER: Da, dar 

WORCESTER: 


HOTSPUR; 


GLENDOWER: 


HOTSPUR: 


GLENDOWER:;: 


HOTSPUR: 


GLENDOWER: 


HOTSPUR: 


GLENDOWER;: 


HOTSPUR: 


GLEN DOWER: 


HOTSPUR: 


GLENDOWER: 


MORTIMER: 

Ta uite cum mă-nghesuie de tare 
Ca să vă facă vouă loe mai mult; 
Cu partea care-o rupe de la mine 
Cu-atita partea voastră o sporește. 
Dacă i-am pune stavilă aicea, 
Spre miazănoapte, cîştigăm tot cotul 
Și apele ar curge lin şi drept. 
Aşa și vreau; nu-i mare cheltuială. 
Eu asta n-o îngădui. 
Ei nu, zău? 
Rămîne-aşa cum e. 
Mă-mpiedici tu? 
Eu însumi. 
Spune asta-n limba velşă 
Măcar să nu pricep. 
Vorbese engleza ca și voi de bine, 
Căci am crescut la curtea Engliterii : 
Și, flăeăiaş fiind, urzii la hartă 
n englezeşte stihuri iscusite, 
Dind farmec limbii voastre englezești 
Cum n-aţi făcut și n-o să faceţi voi. 
Ei bravo, m-ai umplut de bucurie! 
Eu mai curînd aș miorlăi ca miţa 
Decât să-ndrug balade scilciate. 
Mai dulce-mi sună sfeşnicul de-aramă 
Cînd îl suceşti, sau roata cea ncunsă; 
Nu-i seîrțiit să-mi zgirie auzul 
Mai rău decit o stanță fandosită: 
Pare-ar umbla la trap un cal beteag. 
Ei, haide și-om abate rîul Trent. 
Nu-s cârpănos. — Aș da-ntreit pămînt 
Unui prieten vrednic. 
Dar dacă ne-apuearăm de tocmeală 
Mă-nverşunez și pentru-un fir de păr. 
Sint scrise învoielile? Pornim? 
E lună plină, poți umbla și noaptea; 
Zorese pe grămătie și, între timp, 
Vestese plecarea voastră la soţii. 
Mă tem să nu legine fiică-mea, 
Atât ce ţine ea la Mortimer. 


( Iese.) 


Vai, Percy, cum te porți cu socru-meu! 


HOTSPUR: 


MORTIMER: 


WORCESTER: 

Nu pot altcum. Mă scoate din răbdări 
Cu basme cu soboli şi cu furnici, 
Cu magul Merlin!®, prooroc și vraci, 
Cu zmei şi peştişori tăr-aripioare, 
Cu corbi și cu balauri jumuliţi, 
Cu lei culcați, cu miîţe asmuţite 
Si cîte multe alte bazaconiiloi 
Că și-a mincat credinţa. Ce să spun, 
Azi noapte preţ de nouă ceasuri bune 
Mi-a înşirat toţi diavolii pe nume, 
Ce-au fost argaţi la el. Ziceam: „dal“, „zi-i!“ 
Și nici nu-l ascultam. Te istoveşte 
Ca o mirțoagă, ca o babă rea: 
Mai rău ca fumu-n ochi; m-aş mulţumi 
Cu usturoi și brînză într-o moară 
Uitată-n fundul lumii, dar să ştiu 
Că n-o să-l mai aud; şi m-aș lipsi 
De praznice la case de creştini. 
De fapt e un bărbat de toată cinstea, 
Atoateştiutor şi stăpînind 
Ciudate taine; inimos ca leul, 
Prietenos şi plin de dărnicie 
Ca minele din India. Zău, vere, 
Îţi rabdă firea prea cuviincios 
Și pururea se biruie pe sine 
Cînd tu îl necăjești. Aşa-i sau nu? 
Mă pun chezaș că nu e om pe lume 
Să sufere atitea câte-i faci, 
Neminiat şi fără să te pască; 
Nu-l supăra, te rog, peste măsură. 
Într-adevăr, milord, ai fost prea rău; 
De cînd venişi aicea te-ai silit 
Să-l faci mereu să-și iasă din sărite. 
Acest cusur e bine să ţi-l vindeci 
Măcar că uneori vădeşte viță 
Si îndrăzneală — întru cinstea ta — 
Prea deseori te-arată arțăgos, 
Nestăpinit, ciufut, înfumurat, 
Plin de dispreţ, trufaş și îndărătnie. 
Pe nobil, cel mai mic dintre cusururi 
Îl face uricios şi-i adumbrește 
Virtuţilor întreaga frumuseţe, 
Lipsindu-l de cinstirea cuvenită. 


(Tr, 1] 
HOTSPUR: 


MORTIMER: 


GLENDOWER;: 


Mă dăscălirăţi... Buna-euviinţă 
Vă fic călăuz şi vonă-n viață. 
Vin doamnele, să ne luăm adio. 


(Intră din nou Glendower cu lady Mortimer şi lady 
Percy.) 


C-un lueru nu mă-mpac și mă-ntărită: 
Ea știe numai velşa, eu nici boabă. 
Îmi plînge fata; nu vrea să te lase, 


Ar vrea s-o ici soldat în bătălie. 


MORTIMER: 


GLENDOWER: N-o 


Tu, tată, spune-i și mătuşii Perey19%5 
Şi e], să vină grabnic după tine. 


(Glendonmwer vorbeşte lui lady Morlimer în limba velşă 
şi ea îi răspunde la fel.) 


scoţi la capăt cu ea; este o afurisită din cele 


încăpăţinate şi nu înțelege de cuvînt. 


MORTIMER: 


GLENDOWER: 


MORTIMER: 
GLENDOWER:: 

(Lady Mortimer vorbeşte lui Mortimer în limba velşă. ) 


Citesc în ochii tăi; şi dulcea velşă 

Ce o reverși din cerurile-ți pline 

O înţeleg; și cum ţi-aș mai răspunde 
Cu-acelaşi grai, de nu mi-ar fi rușine. 


(Lady Mortimer vorbeşte îmbrăjişindu-l. ) 


Pricep sărutul tău și tu pe-al meu, 
Ne-mpărtăşim simţirea peste vorbe; 
Dar n-am să am odihnă, draga mea, 
Cît n-o învăţ şi eu; din gura ta 

mi pare velşa gingașă romanță 
Cîntată sub frunzar de-o cosînzeană 
În fermecat ison de alăută. 

Să nu te-nduioșezi că-și pierde firea. 


(Lady Mortimer vorbeşte iarăşi.) 


Nepriceput sint, vai, s-o înțeleg! 
Te-mbie 

Să te lungești pe papură1% alene 
Şi-n poala ci să-ți culci frumosul cap; 
Îţi va-ngîna cîntarea care-ţi place 
Și, somnul așternîndu-ți-l pe pleoape, 


iiti, ij 


Te va vrăji c-o dulce toropeală, 

O cumpănă-ntre veghe şi visare, 

Precum hotarul dintre zi și noapte 

La, ceasul cînd cereştii armăsari 

Ai soarelui pornese din răsărit. 
MORTIMER: Voios mă tolănese să-i sorb cîntarea, 

Dar cred că între timp semnaţi hrisovul, 
GLENDOWER: Polteşte; 

Deşi acei ce-ţi vor cînta acum 

Plutese la mii de leghe în văzduh 

Vor fi aci îndată. Stai şi-aşteaptă. 
HOTSPUR: Haide, Kate, îmi placi cînd șezi întinsă. Vino repede, 

repede, să-mi cule obrazul în poala ta. 

LADY PERCY: Haida-de, cocoșelule!| 


(Glendomwer rostește nişte deseîntece în velşă şi din 
văzduh se aude muzică. ) 


HOTSPUR: E limpede că dracul știe velşa; 

Și nu mă mir de el că-i plin de foc: 
Pe legea mea, o dată lăutar! 

LADY PERCY: Dacă-i așa, apăi nici cu dumneata nu mi-e ruşine, 
că tare plin de foc mai ești! Astimpără-te, tilharule, și ascult-o 
pe domniță cîntînd în velşă. 

HOTSPUR: Mi-ar plăcea mai mult s-o aud pe Lady, căţeaua mea 
urlînd în irlandeză. 

LADY PERCY: Vrei să te-alegi cu capul spart? 

HOTSPUR: Nu. 

LADY PERCY: Stai locului atunci. 

HOTSPUR: Nici aşa; asta-i hibă femeiască, 

LADY PERCY: Atuncea să te-ndrume Cel-de-Sus, 

MORTIMER: La ea în pat. 

LADY PERCY: Cum, cum? 

HOTSPUR: Tăcere! Cintă... 


(Lady Mortimer cîntă o romanță velșă.) 


HOTSPUR: Hai, Kate, să-ţi auzim și cîntul tău. 

LADY PERCY: Asta nu, pe viața mea. 

HOTSPUR: „Asta nu, pe viața mea!“, vai de mine, te juri ca o 
nevastă de plăcintar. „Asta nu, pe viata mea“, sau „zău că 
nu“, sau „așa să-mi ajute Dumnezeu“, 

Te juri cu-aşa plăpînde jurăminte 
De parcă n-ai trecut de Finsbury107, 

LADY PERCY; 


Înjură, colo, Kate, ca o domniţă, 
O-njnrătură, ştii, să-ți umple gura, 
Și lasă tămilierile dulcege 
Burghezilor şi doamnelor cu fumuri, 
Hai, zi-il 

Nu vreau să cint. 


HOTSPUR: Şi totuşi asta-i cea mai bună cale ca să ajungi croitor!08 
sau dăscăliță de prigorii!09. După ce se întoemese învoielile, în 
două ceasuri am și plecat la drum; aşa încît poţi veni cind 


vrei. 
GLENDOWER; 


MORTIMER; 


SCENA 2 


Hai, hai, lord Mortimer, abia te mişti 
Și lordul Percy arde să pornească. 
La vremea asta zapisele-s gata, 

Le iscălim şi-ncălecăm îndată. 

Merg bucuros, 


( les.) 


Londra. O încăpere în palat. 
Intră regele Henric, prințul şi lorzi, 


REGELE HENRIC: Iertare, lorzi, prinţul de Wales și eu 

Avem de sfătuit; dar staţi pe-aproape 
Căci ne veţi fi curind de trebuință, 


(Lorzii ies.) 


Eu nu ştiu dacă bunul Dumnezeul!0, 
Căci nu-i cunoaștem căile ascunse, 
Voind să ispășesc vreun păcat 

A zămislit din osul meu pedeapsa; 
Dar, cîntărind purtarea ta în viață, 
Mă faci să cred că tu ai fost ales 

De cerul miîniat să-mi fii osîndă 
Pentru păcate. Căci de unde, altfel, 
Atitea patimi josnice, străine, 
Nevrednice, murdare, deşănțate, 

Atit noroi? De unde cîrdăşia 

Cu haimanale fără căpătii? 
Se-mpacă ele cu înalta-ţi viță 

Şi pot să-ncapă-n inimă de prinț? 


PRINŢUL; 


REGELE HENRIC; 

Ingăduie, mărite, mult aş vrea 
Să şterg cu totul pata şi ruşinea 
La fel de lesne cum mă simt în stare 
Să-ndepărtez o seamă de birteli: 
Te rog din suflet păsul să-mi asculți, 
Încît sleind acel noian de zvonuri, 
Scornit de periute şi caiafe 
Spre-a-ţi silui urechile regești, 
Să pot găsi la tine îndurare 
Măcar pentru acele rătăciri 
De tînăr zvînturat — prin pocăință. 
Te ierte Cel-de-Sus! Dar mult mă mir 
De-așa apucături. Vai, ce departe 
Mai sare așchia de trunchi, o Henric. 
Tu nu mai ai în Sfatul Ţării scaun 
Şi-n locul tău stă frate-tău mezinuliii, 
Şi n-ai putut să fii iubit de nimeni 
Dintre curteni sau principii de sînge. 
Ai năruit nădejdea ce ne-am pus-o 

n tinereţea ta; și fiecare 
În gînd îţi proteţeşte prăbuşirea. 
De-aş fi umblat și eu așa hai-hui, 
Şi m-aş fi terfelit în ochii lumii; 
De mă făceam de rîs cu prieteni josnici, 
Norodul care m-a urcat pe tron 
S-ar fi-mpăcat cu vechea stăpînire 
Şi-aş fi rămas în umbră şi surehiun, 
Ca un bărbat nevrednic și de rînd. 
Arareori văzut, cînd m-arătam, 
Se minunau cu toţi ca de-o cumetă, 

cit strigau cei mari către copii: 
„E el!“ sau: „Unde-i? Care-i Bolingbroke?“ 
Aşa răpeam cereasca îndurare 
i mă purtam atita de smerit 

cît sădeam supunerea în inimi 
Si culegeam furtuni de osanale 
Chiar cînd stăteam cu regele alături. 
Aşa putui rămîne nou şi proaspăt; 
Și faţa mea, ca slintele odăjdii 
De scumpă la vedere, îi uimea: 
Căci foarte rar fiind văzut dar falnic, 
Păream o-adevărată sărbătoare 
Și dobindeam o măreție rară. 


(III, 2] 
Monarhul şui se zvîntura prin lume 
C-un roi de flușturateci, nestatornici, 
De sirg întlăcăraţi, de sirg cenușă. 
Îşi terfelea coroana cu smintiţii 
Care-i batjocoreau mărețul nume; 
Minjindu-și stirpa, se lăsa zoit 
De tinerei necopţi ce se mîndreau 
Că pot glumi pe socoteala lui; 
leşea pe străzi cu-o șleahtă de coţeari 
Bătîndu-se pe burtă cu mulțimea; 
Și astfel, zi de zi în ochii lumii, 
l-a-ngreţoșat pe toţi de-atita miere 

acit s-au şi scîrbit de ea; se ştie 

Că ce-i prea mult nu-i sănătos şi strică, 
Cind se ivea prilejul să se-arate 
Era precum e cucu-n toiul verii: 
Nu-l vezi dar îl auzi. Cu ostenite 
Priviri era privit şi cu dezgust 
Tar nu cu ochi plini de admirare 
Cum se cuvine soarelui domnesc 
Ce ne răsare doar la zile mari; 
Ochi adormiţi și pleoape toropite 
Îi moțăiau în față şi-i ținteau 
Întunecaţi, ca pe un om vrăjmaş; 
Fiind sătui şi prea sătui de dînsul. 
Te paşte asta, Harry, şi pe tine 
Căci ai pierdut norocul tău de prinţ 
Prin josnice petreceri. Nici un om 
Nu vrea să te mai vadă azi în ochi; 
Doar ochii mei sînt nesătui de tine, 
Măcar că ştiu că nu se cade, nu, 
Să mă orbească dragostea-nti-atit. 

PRINŢUL; De-acum, o rege întreitii? de falnic, 

Voi îi ce sînt. | 

REGELE HENRIC: Pentru oricine 
Tu astăzi ești aidoma lui Richard 
Cînd m-am întors la Ravenspureh?, din Franţa 
Azi, Perey e ca mine cel de-atunci 
Pe suflet şi pe sceptrul meu îţi jur 
Că Percy e mai vrednice de domnie 
Decit csti tu; tu umbră de urmaş; 

Măcar că n-are nici o-ndreptățire, 

El împinzeşte ţara cu războinici 

Și-nfruntă colții leului regesc™*. 

Deși-i la fel de tînăr. ca și tinet 

Îndrumă lorzi bătrîni gi episcopi 

La singeroase încleştări de arme. 

Ce slavă pină-n veci şi-a cîștigat 

Stînd vajnicului Douglasi6 împotrivă! 

Lui Douglas ale cărui mari isprăvi 

Și bătălii şi faimă de oștean 

L-au ridicat în fruntea soldățimii 

Drept cel mai mare căpitan de oști 

Din toate-mpărățiile creştine. 

De trei ori Hotspur, zeul Martel!?-n fage, 

Acest copil soldat, l-a doborit 

Pe Douglas cel măreț, l-a-ncătuşat 

ȘI slobozindu-l s-au legat prieteni, 

Și-astăzi mă îniruntă-n gura mare 

Și zdruneină domniei mele pacea. 

Ei, ce mai zici? Northumberland și Percy, 

Episcopul de York, Mortimer, Douglas 

Urzese asupra noastră, răsculați; 

Dar pentru ce-ţi mai dau aceste veşti? 

De ce să-ţi mai vorbesc despre vrăjmași 

Cînd tu mi-ești cel mai drag vrăjmaș din toti 

Și mai aproape? 

Ai fi în stare, înrobit de frică, 

Din mișelie sau, aşa, de toane, 

Să-mi stai, vindut lui Perey, împotrivă, 

+ Săi te guduri, să i te supui, 

Spre a-ți vădi de tot ticăloşia. 
PRINŢUL: Să nu spui asta; nu va fi așa; 

Îi ierte Cel-de-Sus pe eleveticii 

Ce m-au făcut urit măriei tale! 

Imind lui Percy capul, mă răscumpăr, 

ȘI în amurgul unei zile mari 

Voi cuteza să spun că-s fiul tău. 

Atuncea voi purta veşmînt de sînge 

Și obrăzar de sînge pe obraz; 

Spălindu-le, îmi voi spăla necinstea; 

Va fi o zi — cînd îi-va ea să fie— 

În care Hotspur, fiul faimei sale 

Și-al slavei, pretutindeni lăudat, 

Se va-ncleşta cu Harry cel netrebnic. 

De zeci de mii de ori mai multă cinste 

Să-i fluture pe coif, să mă strivească 

Noianuri de ocări, veni-va ceasul 

Cînd voi sili pe-acest copil din nord 

Să-şi schimbe slava pe necinstea mea. 

Mărite, Perey e vătaful meu: 

Ce-agoniseşte el e pentru mine; 

ÎL voi sili să-mi deie socoteală 

Și să-mi întoarcă fiecare strop 

De glorie și toată strălucirea, 

Chiar de va fi să i le smulg din piept. 

Așa voi face, jur pe Dumnezeul 

Și dacă Cerul vrea să-mi țin cuvîntul 

Te rog pe tine, doamne, să mă vindeci 

De rănile nemerniciei mele. 

De nu va fi cum spun, prin moarte numai 

Să mă dezleg de ce-am jurat. Să pier 

De mii de morţi de nu-mi voi ţine vorba. 
REGELE HENRIC: Dacă-i așa, să piară toți vrăjmașii! 

Mă-ncred în tine şi te iau în luptă. 

(Intră sir Walter Blunt.) 


Ce veste, Blunt? Arăţi așa zorit... 
BLUNT: Zorită e și ştirea ce v-aduc. 
Din Scoția lord Mortimer vestește 
Că Douglas s-a unit cu răsculații 
Englezi, la unsprezece ale lunii, 
La Shrewsbury. Şi dacă-și ţin cuvîntul, 
Atunci sînt cea mai vajnică armată 
De răzvrătiți ce-au bîntuit o ţară. 
REGELE HENRIC: Lord Westmoreland porni la drum chiar astăzi 
Cu fiul meu, lord John de Lancasters; 
Căci vestea asta-i veche de cinci zile. 
Tu, Harry, pleci pe miercurea ce vine; 
A doua zi plec eu. Ne întîlnim 
La Bridgenorth; Harry, tu apuci cu oastea 
Prin Gloucestershire; făcînd o socoteală, 
De miine pînă-n unsprezece zile 
Va fi la Bridgenorth toată oastea noastră, 
Dar ne zoreşte treaba, să plecăm, 
Căci zăbovind, pe duşmani ajutăm. 


(Tes.) 


(III, 3] 
SCENA 3 


Fasteheap. O încăpere a hanului „La capul de mistreţ“, 
Intră Falstaff şi  Bardolph. 


FALSTAFF: Bardolph, nu-i așa c-am slăbit al naibii de cînd cu 
ultima noastră ispravă? Nu-i așa că m-am împuţinat? Nu-i așa 
că m-am sfrijit? Zău, pielea îmi atîrnă ca o rochie veche pe-o 
cucoană bătrină; m-am zbireit ca un măr uscat. Haida-de, © 
să mă pocăiesc, numaidecit, pînă ce nu mă topesc de tot. 
Vlăguit, n-o să mai am putere să mă pocăi. Usca-m-aş ca o 
boabă de piper și ca o gloabă de saca dacă n-am uitat cum 
arată o biserică pe dinăuntru; o biserică pe dinăuntru! Cîrdăşia, 
cîrdăşia păcătoasă, asta m-a prăpădit! 

BARDOLPH: Sir John, prea eşti simțitor, n-o să ai zile multe. 

FALSTAFF: Asta aşa-i! Hai, zi-mi un cîntec fără perdea — ca să 
mă-nveselesc. M-am născut cinstit atit cît se cuvine unui gen- 
tilom să fie; aveam destule virtuţi; înjuram rar; nu jucam 
zaruri decît de șapte ori pe săptămînă; nu intram în locuri de 
dezmăţ decît o dată la sfert... de ceas; de vreo trei patru ori 
am întors și banii luaţi cu împrumut; trăiam bine şi cumpătat. 
Acum viețuiesc în afara tuturor rinduielilor şi a tuturor măsu- 
rilor. 

BARDOLPH: Eşti atit de gras, sir John, încît chiar ești silit să 
vieţuiești în afara tuturor măsurilor, în afara tuturor măsurilor 
omeneşti, sir John. 

FALSTAFF: Sehimbă-ți mutra şi-mi voi schimba şi eu viaţa. Tu 
eşti vasul nostru amiral, porţi felinarul de la pupă, numai că-l 
porți în loc de nas, ești Cavalerul Lămpii-care-ardel!?. 

BARDOLPH: Păi cum, sir John, te supără obrazul meu cu ceva? 

FALSTAFF: Ba jur că nicidecum! Mă slujesc de el așa cum se slu- 
jese unii oameni de un inel cu cap de mort sau de un memento 
mori. Nu mă pot uita la tine fără să nu mă gîndesc la flăcă- 
rile iadului și la bogătașul care trăia în purpură; parcă-l văd 
pe ăsta, în vestmintele lui, arzînd, arzînd. Dacă-ai fi cît de cît 
dedat virtuţii, aş jura pe obrazul tău şi jurămîntul meu ar îi 
așa: „Jur pe focul acesta, care este arhanghelul Domnului“; 
dar tu ești pierdut cu desăvîrșire și dacă nu ţi-ar străluci mutra 
ai fi feciorul întunericului celui mai din funduri. Cînd alergai 
noaptea pe culmile din Gadshill!% ca să-mi prinzi calul, să nu 
mai aibă banul nici un preţ dacă nu mi se părea că ești un 
ignis fatuus!™™ sau un ghem de foc. Eşti un alai cu torţe, un 

veşnic rug de bucurie. Mi-ai cconomisit lumini şi făclii de-o 
mie de mărci tot umblind noaptea împreună din han în han. 

schimb, cu vinul pe care mi l-ai băut, puteam plăti feştilele 
celui mai scump lumînărar din Europa. Am hrănit focul sala- 
mandrei care ești tu, vreme de treizeci și doi de ani; Dumne- 
zeu să mă răsplătească pentru asta! 

BARDOLPH: Pe sîngele Domnului, aș vrea ca mutra mea să fie 
în burta dumitale. 

FALSTAFF: Ferească-mă sfintul, cu siguranță că m-ar arde pe 
mate! (Intră hangița Quickly!™.) Intră coană Moţato, găinușa 
meal Ai cercetat cine m-a ciugulit prin buzunare? 

HANGIȚA: Cum, sir John? Ce vrei să spui, sir John? Crezi că 
eu ţin hoţi în casă? Am cercetat, am întrebat, și eu şi bărba- 
tu-meu, om cu om, copil cu copil, slugă cu slugă; pînă acum 
n-a pierit din casa mea nici a zecea parte dintr-un fir de păr. 

FALSTAFF: Tu minți, hangiţo; Pardolph s-a bărbierit aici și a 
prăpădit mai mult decit un fir; pot să jur că mi-a scotocit 
cineva prin buzunare. Fugi de-aici că ești o muiere de nimic; 
fugi. 

HANGIȚA: Cine, eu? A, nu, mie să nu-mi spui una ca asta. Nimeni 
nu m-a mai batjocorit așa în casa mea. 

FALSTAFF: Fugi de-aici, că te știu eu cine cești. 

HANGIŢA: Ba nu, sir John, nu mă cunoşti, sir John; dar eu te 
cunose pe dumneata, sir John; îmi datorezi parale, sir John 
și cauţi ceartă ca să uit de ele; ţi-am cumpărat o duzină de 
cămăși ca să ai ce pune pe dumneata, 

FALSTAFF: Pînză de sac, pînză murdară, le-am dat la nişte bru- 
tărițe de și-au făcut site din ele. 

HANGIȚA: Ba eu nu spun minciuni, era pînză de Olanda de opt 
șilingi?” cotul. Mi-ai mai rămas dator şi pe mincare, pe bău- 
tură — fără să mai socotesc împrumuturile: cu totul douăzeci 
și patru de funţi. 

FALSTAFF; Îşi are şi el partea lui din astea, să plătească. 

HANGIȚA: El! Vai de mine, e sărac și n-are lețeaie. 

FALSTAFF: Cum sărac? Ia priveşte-i chipul; ce altă avere-i mai 
trebuie? Să se bată bani din nasul lui, să se bată bani din 

“obrazul lui. Nu voi plăti nici o para! Ce, mă ici drept un mucos? 
Nu mă mai pot culca tihnit în hanul meu, fără să mi se jefuiască 
buzunarele? Am pierdut inelul bunicului meu în preţ de patru- 
zeci de mărci. 

HANGIȚA: Lisuse! L-am auzit pe prinţ zicînd, de nu știu câte ori, 
că inelul cra de aramă. 

FALSTAFF: Himmm! Prinţul e un Jack, un mocolan, un beţivan, 

fir-ar să fie! Dac-ar fi aici și-ar spune asta de fată cu mine 
l-aş ciomăgi ca pe un cÎine! 


(Intră prințul Henric şi Poins în riim de marș. 
Dind cu ochii de ei, Falstaff se preface că suflă în 
toiagul său ca într-o surlă.) 


FALSTAFF: Ei ce-i, frate? Așa bate vintul? Trebuie s-o luăm cu 
toţii în pas de defilare? 

BARDOLPH: Da, doi cîte doi, ca la tremnița din Newgate!4. 

HANGIȚA: Milord, rogu-te ascultă-mă. 

PRINȚUL HENRIC: Ce se mai aude, coană Quickly.? Cum o mai 
duce bărbatul dumitale? Mi-e foarte drag fiindcă-i om cum- 
'secade. 

HANGIȚA: Bunul meu lord, ascultă-mă. 

FALSTAFF: Ba, te rog, las-o pe ea şi ia seama la ce spun eu. 

PRINȚUL HENRIC: Ce spui tu, Jack? 

FALSTAFF: Noaptea trecută dormeam aici, în dosul polog ului, 
și mi s-au jefuit buzunarele. Hanul ăsta a ajuns rău, gazdă 
de hoți, nu alta. 

PRINȚUL HENRIC: Ce pagubă ai pățit, Jack? 

FALSTAFF; Vrei să mă crezi, Hal? Trei sau patru polițe de cite 
patruzeci de livre şi inelul cu pecete al lui bunicu-meu. 

PRINȚUL HENRIC; Nimica toată; mult dacă preţuia opt parale. 

HANGIȚA: Asta i-am spus şi eu, milord, şi chiar ziceam că de 

“la domnia ta am auzit. Milord, să-l auzi ce urit vorbeşte de 
dumneata, ca un zdrențăros la gură ce este. Păi nu spunea că 
vrea să te și ciomăgească? 

PRINȚUL HENRIC: Nu zău, nu se poate! 

HANGIȚA: Pe cinstea și pe credința mea vă spun și să stirpesc, 
dacă nu-i adevărat! 

FALSTAFF: Nu este mai multă cinste-n tine decit într-un felinar 
roşu; nici mai multă bună-credință ca-ntr-o vulpe care face 
pe moarta. Cît priveşte farmecele tale, drept să-ți spun, Marian 
iătălina!% ar îi mai vrednic să ajungă nevastă de zapeiu decit 
tine. Fugi că eşti o zdreanţă... 

HANGIȚA: Zdreanţă? Ce fel de zdreanţă? 

FALSTAFF: Ce fel de zdreanţă? Una d'alea pe care faci mătănii. 

HANGIȚA: Eu nu sînt o zdreanţă să faci mătănii pe ea, asta să 
știi; sînt nevastă de om cinstit; și măcar că nu-i frumos să 
vorbesc aşa unui cavaler, mare ticălos trebuie să mai fii dacă 
mă batjocorești în halul ăsta, 

FALSTAFF» Măcar că nu-i frumos să vorbesc așa unei femei, să 
știi că ești o jivină dacă tăgăduiești, 

HANGIȚA; Ce fel de jivină, măi ticălosule? 

FALSTAFF: Ce fel de jivină? O vidră. 

PRINȚUL HENRIC: Vidră, sir Jack? De ce tocmai vidră? 

FALSTAFF: De ce? Pentru că nu-i nici carne nici peşte. Nimeni 
nu se pricepe cum s-o ia. 

HANGIȚA: Vorbeşti cu păcat dacă spui așa. Şi tu și toţi ceilalţi, 
coţearule, vă pricepeţi cum să mă luaţi! 

PRINȚUL HENRIC: Adevărat grăieşti, hangiţol Ăsta te bîrfeşte 
fără ruşine. 

HANGIȚA: Și pe dumneata te vorbeşte de rău, milord. Nu spunea 
deunăzi că-i ești dator o mie de funți? 

PRINȚUL HENRIC: Măi pişicherule! Îţi datorez eu o mie de funţi? 

FALSTAFF: Numai o mie de funți, Hal! Ba o mie de mii: dragos- 
tea ta face o mie de mii şi tu îmi ești dator cu dragostea, 

HANGIȚA: Ba încă te-a mai poreclit zicindu-ţi Jack şi mocolan, 
milord, şi s-a lăudat c-o să te ciomăgească. 

FALSTAFF: Bardolph, am spus eu una ca asta? 

BARDOLPH: Ce-i drept, sir John, ai spus. 

FALSTAFF: Da, dacă spune şi el că inelul meu era de aramă... 

PRINȚUL HENRIC: De aramă e! Ei, şi-acuma îndrăzneşte şi ţine-ți 
făgăduiala. 

FALSTAFF: Hal, să ştii tu că aș cuteza să te bat pe tine, ca om, 
dar ca prinţ, mă tem de tine ca de răcnetul puiului de leu. 

PRINȚUL HENRIC: De ce nu ca de al leului însuşi? 

FALSTAFF: Numai regele trebuie temut ca însuşi leul. Crezi că 
mi-e frică de tine cum îmi este de tatăl tău? Dac-ar fi așa, 
dare-ar Dumnezeu să-mi plesnească cingătoarea! 

PRINȚUL HENRIC: Dacă ţi-ar plesni, ţi s-ar revărsa bărdăhanul 
peste genunchi! Măi tilharule, măi, nu-i loc în burta ta nici 
pentru credinţă, nici pentru adevăr, nici pentru cinste, Eşti 
plin numai de maţe și borhot! Să învinuiești tu o femeie vred- 
nică precum că te-a buzunărit! Măi, fiu de tirtă, ticălos gogo- 
nat, să mă trăsnească Dumnezeu dacă aveai în buzunare alt- 
ceva decit socoteli de pe la hanuri, călăuza tractirurilor şi o 
bucăţică de zahăr de candel de o para, ca să-ți ușureze răsu- 
flarea! Şi te mai și încăpăţînezi și nu vrei să te lași de minciuni. 
Nu ţi-e rușine? 

FALSTAFF: Ascultă, Hal! Tu ştii că Adam a păcătuit pe vremurile 
cele neprihănite. Ce poate face sărmanul Jack Falstaff în vre- 
murile astea nemernice! Uită-te la mine: am mai mult hoit 
decît orice alt om din lume și prin urmare sînt cu atît mai 
becisnie! Hai, spune drept, tu m-ai buzunărit? 

PRINȚUL HENRIC: Asta se-nțelege din ce ţi-am spus pînă acum. 
FALSTAFF: Hangiţo, te-am iertat. Du-te de pune masa; inbește-l 
pe bărbatu-tău, priveghează-ţi slugile, îngrijește-te de oaspeți. 
Eu sînt omul dreptăţii. Vezi, m-ai împăcat. Ce, n-ai plecat? 
Hai, te rog, piei! (Hangița iese.) Şi-acuma, Hal, ce mai neu- 
tăţi pe la curte? Și tărășenia cu tilhăria, băiatule, cum s-a 
isprăvit? 
PRINȚUL HENRIC: O, scumpa mea pirjoală, şi de data asta ţi-am 
fost înger păzitor. Am dat banii înapoi. 
FALSTAFF: Nu-mi place să dau înapoi ce-am luat o dată. Te oste- 
nești de două ori. 
PRINȚUL HENRIC: Sînt în bună prietenie cu tata și pot să fac 
ce poftesc. | 
FALSTAFF: Atunci dă numaidecit lovitura la visterie, şi de spălat 
pe miini, te speli mai pe urmă. 
BARDOLPH; Zău aşa, milord. 
PRINȚUL HENRIC: Jack, ţi-am făcut rost de un loc la pedestrași. 
FALSTAFF: Mi-ar fi plăcut mai mult la călăreţi. Unde mai găsesc 
eu un flăcăiaș priceput la lurtișaguri? Un hoțoman de vreo 
douăjdoi de ani; tare-mi mai vine peste mînă! Numai, slavă 
Domnului, că răsculații ăştia nu se leagă decit de oameni de 
ispravă; am toată lauda și prețuirea pentru ci. 
PRINȚUL HENRIC: Bardolph! 
BARDOLPH: Milord? 
PRINȚUL HENRIC: Scrisoarea asta du-o lui „John de Lancaster, 
Lui trate-meu; şi asta lui Lord de 
Westmoreland. 
Hai, Poins, pe cai! Căci pînă pe la prînz 
Vom bate cale lungă Împreună. 
Jack, miine ne vedem la Temple Hall! 
La două ceasuri după-amiază; 
Acolo vei primi însărcinare, 
Porunci și bani de haine pentru oști. 
Ne-nfruntă Percy, ţara arde iară, 
Sau noi, sau el va trebui să piară. 


(Ies prințul Henric, Poins şi Bardolph.) 

FALSTAFF; Ce om! Ce vorbe! Ei, hangițo, hrană! 
De mi-ar fi hanu-acesta darabană! 
(Iese. ) 


ACTUL IV 


SCENA 1 


Tabăra răsculaților, lîngă Shrewsbury. 
Intră Hotspur, Worcester şi Douglas. 


HOTSPUR: 


DOUGLAS; 


HOTSPUR: 


STAFETA: 
HOTSPUR: 
STAFETA: 
HOTSPUR: 


STAFETA: 

Zău, nobilul meu scot, dacă vorbirii 
Pe şleau nu i s-ar spune lingușire 
n vremea noastră, drept ar fi ea Douglas 
Să fie socotit cel mai destoinie 
Și mai vestit soldat din lumea-ntreagă, 
Pe Dumnezeul meu! Nu știu să perii 
Și nici nu-mi plac lingăii, însă nu am 
Pe nimenea mai drag decit pe tine, 
Aşa fiind, încearcă-mă, stăpîne. ' 
Eşti prinţul adevărului; 
Căci nu-i pe lume astăzi om puternie 
Să nu-l îngenunchez. 

Așa să facil 


(Intră o ștafetă cu scrisori.) 


Ce veşti aduci? 


(Lui- Douglas. ) 


Îți multumesc din suflet. 
Sînt cpistolii de la tatăl tău. 
Trimite veşti? De ce nu vine singur? 
Nu-i stă-n puteri; e rău bolnav, milord. 
zi drace! Cum îi arde să bolească 
Taman acuma? Cine-i poartă oastea? 
Ce căpetenii o aduc încoace? 
Serisoarea dă răspuns mai bun ca mine. 


(IV, 1] 


“WORCESTER: Te rog să-mi spui: e țintuit în pat? 
ȘTAFETA: : Milord, zăcea în pat de patru zile“ 


Cînd l-am văzut; pornindu-mă încoace 
Lăsai pe doftori tare îngrijaţi. 
WORCESTER: Aş fi dorit să-și pună rinduială 
În socoteli pe cînd era-n putere; 
Nicicînd n-a fost mai scumpă sănătatea-i. 
HOTSPUR; Auzi, bolnav! La pat! Lingoarea asta 
Ne năruie tot planul pus la cale; 
Se vor isca şi murmure în taberi. 
Îmi serie cum că suferă lăuntric, 
Și că prin crainici n-o să-și poată stringe 
Prietenii curind, căci nu se-nerede 
n nimenea decit în sine însuși, 
Căci lueru-i cu primejdie şi gingaş. 
„Apoi ne dă cutezătoare sfaturi: 
Să ne pornim cu oastea — mult-puţină 
Cită avem — să ispitim norocul; 
Căci, scrie el, nu-ncape- şovăială, 
Învederat fiind că planul nostru 
E cunoscut de rege, El, ce zici? 
WORCESTER: Năprasna asta rău ne betegeşte. 
HOTSPUR: Ba foarte rău; parcă ne-a îrînt o mină; . 
Dar dacă stai să socotești, nu prea... 
Ne facem griji mai mari decât se cade. 
Cuminţi am fi să ne zvirlim tot cheagul 
Pe-un singur zar? Să ne lăsăm ursita 
n voia îndoielnicului ceas? 
Nu-i înţelept; ne-am despuia nădejdea 
Pornind așa, am stoarce însuşi miezul 
Norocului și l-am slei cu totul. 
DOUGLAS: De bună seamă, cred că ai dreptate; 
Aşa ne mai rămîne o nădejde; 
O miîntuire-n ceasul cela greu, 
Un loc în care 
| Să ne găsim liman și mâînotiere. 
HOTSPUR: Un ascunziş, un loc de adunare, 
Dacă vreo piază rea sau necuratul 
Ne vor spurea neprihănitul plan. 
WORCESTER; Mă-ntore și zic: păcat că nu-i și lordul. 
Răzmeriţa nu rabdă dezbinare, 
Și mulți vor -crede — neștiind că-i bălnav, 
Că-nţelepeiunea, buna lui credinţă, 

VERNON: 


HOTSPUR: 


VERNON; 


HOTSPUR; 


VERNON: 

Şi sila lui în faţa faptei noastre 

Opritu-l-au pe tatăl tău din drum. 

ȘI eu socot c-asemeni bănuială 

Va face pe cei slabi să şovăiască 

Ne-ncrezători că lupta noastră-i dreaptă. 

Căci, răzvrătiți, noi trebuie, știi bine, 

Să ne ferim de-o judecată rece, 

Să-mbrobodim şi să le-nchidem ochii 

Acelor ee despică firu-n patru. 

Toţi cei ce nu cunosc cum stă pricina 

Vor fi cuprinși de griji nerăscolite 

Pină acuma. 
s, Prea departe mergi. 

Ba, eu voi trage chiar folos din asta; 

Spori-vom faptei noastre strălucirea 

Luptind şi fără ajutorul tatei, 

Căci se va spune: dacă-n lipsa lui 

Ne-neumetăm a înfrunta o ţară, 

Cu el alături răsturnăm pămîntul. 


` Nimic nu-i şubred, sîntem tari şi zdraveni. 


Într-un ceas bun! În Scoţia la mine 
Cuvîntul frică nu e cunoscut. 


(Intră sir Richard Vernon.) 


E vărul Vernon! Fii binevenit! 
Măcar de-ar fi și vestea mea la fel... 
Se-apropie cu șapte mii de oameni 
Sir Westmoreland, cu prinţul John alături. 
Ei și! Ei şi? 

Pe urmă am aflat 
Că regele s-a pregătit de luptă 
Și va purcede iute într-acoace 
Cu straşnice și multe armii. 
Va fi şi el binevenit. Dar fii-său, 
Desereieratul, şuiul prinţ de Wales 
Și soţii lui ce-şi bat de lume joc 
Nepăsători? 
Toţi înzăoaţi, în arme, 
Cu penele de struț filtiitoare 
Bat din aripi ca vulturii la scaldă; 
Ca-n basm lucese în platoşe de aur, 
Învăpăiați ca luna lui florar 


HOTSPUR: 


VERNON: 


HOTSPUR: 


WORCESTER: 


HOTSPUR: 
VERNON: 
HOTSPUR: 


DOUGLAS: - 

Și falnici precum soarele de vară, 
Zelobii ca iezii, crunți ca tăurașii... 
Văzutu-l-am pe Harry, încoifat, 
Înveşmâîntat în fier şi cu pulpare 
Făcîndu-și vînt, ca-ntraripatul Hermes!”, 
În şa atît de sprinten şi uşure 
Încât ai fi crezut că-i un arhanghel 
Venit să-nfrunte pe focosul Pegas!%, 
Vrăjind cu măiestria lui o lume! 
Oho, ajunge! Laudele astea 
Mă-mbolnăvese de friguri mai dihai 
Ca soarele de marte. Să pottească! 
Fiindcă vin gătiţi ca pentru jertfă, 
Îi vom jertfi însîngeraţi și calzi 
Zeiţei cea cu ochi de foc a luptei”. 
Va sta pe tron împlătoșatul Marte!% 
În sînge pînă-n creştet. Ard văzînd 
C-atita de aproape ni-i izbinda 
Şi încă nu-i a noastră. Am să-ncalee 
Si-l voi izbi ea trăsnetul în piept 
Pe Harry, şi ne-om bate tiz cu tiz, 
Pe armăsari în spume, pînă cînd 
Un cal şi-un om mușea-vor din pămint. 
O, de-ar veni şi Glendower... 
Ascultă: 

Trecînd prin Worcester am aflat că Owen 
Mai zăboveşte două săptămîni. 
Din toate, asta-i vestea cea mai grea. 
Pe legea mea, aduce a prohod. 
Cam cîți oşteni să aibă riga Henric? 
Treizeci de mii. 

Și patruzeci să fie! 
Chiar de lipsesc şi Glendower şi tata. 
Vom izbîndi căci sîntem tari și gata. 
Se-apropie sorocul judecății | 
De vom muri, murim voioși cu toții. 
Nu mai cobi; eu nu mă tem, copile, 
Sint descîntat pe şase luni de zile. 


(les toți.) 


(IV, 2] 
SCENA 2 


Pe o şosea în apropiere de Coventry. 
Intră Falstaff şi Bardolph. 


FALSTAFF: Bardolph, tu şterge-o înainte la Coventry și umple-mi 
o butelcă de Xeres. Soldaţii noștri vor trece prin oraș; în noaptea 
asta va trebui să fim la Sutton Cofia, 

BARDOLPH; O să ai bunătatea să-mi dai şi parale, căpitane? 

FALSTAFF: Nu te toemi. 

BARDOLPH: Băutura are să coste un galben. 

FALSTAFF: Cit o fi să fie, ia aici pentru osteneala ta; dacă ar costa 
și douăzeci de galbeni, ia-i pe toţi, eu dau socoteala de parale. 
Să-i spui locotenentului meu Peto să mă aștepte la marginea 
orașului. 

BARDOLPH: Aşa voi face, căpitane. Cu bine... 


(lese.) 


FALSTAFF : Ca un ţir s-ajung dacă nu mi-e ruşine de soldaţii mei. 
Mi-a dat vodă împuternicire la mînă să adun oaste și eu mi-am 
făcut de cap. Pentru o sută și cincizeci de oșteni, umilai trei 
sute și ceva de tunți. Nu store decit de la bogătani și de la fe- 
ciori de chiaburi. Umblu după însurățeii care şi-au și făcut 
două strigări; ale naibilor puşlamale, le place mai mult să 
huzurească decit să tragă la greu şi mai curînd l-ar asculta pe 
Scaraoțehi decit pe toboșar și se sperie de bubuitura unui 
tunuleț mai dihai ca o găină sau ca o lișiţă șontoroagă. N-am 
strîns cu uşa decit nişte papă-lapte care n-au în burtă nici un 
dram de inimă şi care toți s-au răscumpărat de militărie. În 
ceasul de față regimentul meu e alcătuit din stegari, caporali, 
locotenenţi și comandanți de companie, toţi nişte prăpădiţi 
și trențăroşi ca Lazăr!” din icoana pe care se vede o haită 
de potăi ilămînde lingîndu-i rănile; oamenii care n-au fost 
niciodată soldați, rîndași izgoniți pentru furtişag, copilandri 
mai mucoşi decit mezinii lor, tejohetăraşi răzvrătiți, hangii 
fără han, lepădăturile unei lumi care-a zăcut prea mult în huzur, 
de zece ori mai jerpeliți ca o flamură veche. Iată pe ăştia am 
pus mîna ca să înlocuiese răscumpăraţii. Încât văzîndu-i ai crede 
că sînt o sută cincizeci de fii risipitori, flenduroşi, veniţi de-a 
dreptul de la păzit portii, care n-au dus la gură. decât păstăi 
și lături. M-am întîlnit pe drum cu un hiîtru care m-a întrebat, 
al naibii! dacă nu cumva am văduvit spinzurătorile de stirvuri. 
Nu s-au mai văzut asemenea momii. Eu știu una şi bună: 

n-am să trec prin Coventry cu ei. Ba, colac peste pupăză, 
caraghioșii ăştia mai umblă și crăcănaţi de parcă ar avea lanţuri 
la glezne, ceea ce nu-i lucru de mirare cunoscînd că pe cei mai 
mulți i-am scăpat din temnițăi*. În compania mea n-ai să 
găseşti decit o cămaşă şi jumătate, iar jumătatea e făcută din 
două ștergare cusute împreună și aruncate pe umăr ca mantia 
fără mîneci a unui crainie. Cit despre cămaşa cea întreagă, ca 
să spun drept, am furat-o de la gazda mea din Saint-Albans, 
dacă n-o fi cumva de la omul cu nasul roşu care ţine rateşșul la 
Daventry. Dar tot una-i; găsesc ei destule rufe pe zaplazuri. 


(Intră prințul Henric şi Westmoreland. ) 


PRINȚUL HENRIC: Ce mai faci, Jack-umflatule? Ce mai faci, 
pilotă îndesată? 

FALSTAFF: Ce! Hal? Ce faci, zurliule? Ce naiba meşterești prin 
Warwickshire? Bunul meu lord de Westmoreland, vă cer ier- 
tare. Credeam că înălțimea voastră a şi ajuns la Shrewsbury. 

WESTMORELAND: Adevărat, sir John, ar cam fi vremea să fi 

“ajuns, şi dumneata aşijderea. Dar ostaşii mei se și găsesc acolo. 
Regele, pot să ţi-o spun, trage nădejde de la noi toţi; avem 
de mers toată noaptea. 

FALSTAFF: Nici o grijă; sînt cu ochii-n patru ca o mîță care pîn- 
dește la smîntînă. 

PRINȚUL HENRIC: La smîntînă, adevărat: atita ce-ai mai înghiţit 
pînă acum, că unt te-ai făcut. Dar ia spune-mi, Jack, ai cui 
sînt oamenii aceia care vin în urmă? 

FALSTAFF: Ai mei, Hal, ai mei. 

PRINȚUL HENRIC: De cînd mă știu n-am văzut mai jalnice hai- 
manale. 

FALSTAFF: Eh, destul de buni pentru tăvăleală; carne de 
tun! Carne de tun! Vor umple o groapă la fel de bine ca și 
cei mai de ispravă; deh, frate dragă, oameni muritori, oameni 
muritori... 

WESTMORELAND: Arată, sir John, mai săraci şi mai sfrijiți decît 
se cuvine; prea-s ticăloși. 

FALSTAFF: Cît priveşte sărăcia lor, nu știu de unde s-au pricopsit 
cu ea; și dacă sînt sirijiți, cu siguranță că nu s-au molipsit de 
la mine. 

PRINȚUL HENRIC: Asta nu, pot să jur; doar dacă n-ai să numeşti 
sfrijeală trei degete de slănină pe spinare. Dar ia dă-i zor, 
jupîne; Percy se și află pe cîmpul de bătaie. 

FALSTAFF: Cum, regele a şi pus tabăra? 

IV, 3] 
WESTMORELAND: Da, sir John; mă tem că zăbovim prea mult. 
FALSTAFF: Păi da, 

La terminarea luptei se bucură fricosul 

Şi cînd începe masa e vesel mîncăciosul. 


(Ies toți.) 


SCENA 3 


Tabăra răsculaților, lîngă Shrewsbury. 
Intră Hotspur, Worcester, Douglas şi Vernon. 


HOTSPUR: Îl vom izbi la noapte. 

WORCESTER: | Nu se poate. 

DOUGLAS: Zăbava ta-i priește. 

VERNON: Nicidecum. 

HOTSPUR: Cum spui aşa? N-aşteaptă spor de oaste? 

VERNON: La fel ca noi. 

HOTSPUR: Al nostru nu e sigur. 

WORCESTER: la seama, vere. Nu lovi la noapte. 

VERNON: Mai bine nu! 

DOUGLAS: Greşit mă stătuiți: 
Vorbiţi din moleşeală și din frică. 

VERNON: Să nu mă detăimezi, căci jur pe viață 


— Şi-mi pun chezaşă viața — că atunci 
Cînd porunceşte cinstea, eu ascult 

De glasul fricei mai puţin, milord, 

Cà dumneata și scoții dumitale. 

Se va vedea în bătălie, miine, 

Cine se teme. 


DOUGLAS: t Sau la noapte. 
VERNON: Fie! 
HOTSPUR: La noapte zic şi eu. 

VERNON: Nu, nu e cu putință. Mă și mir 


Că voi, războinici încercați în lupte, 

Nu înțelegeţi care neajunsuri 
Ne-ntîrzie atacul: călăreţii 

Lui Vernon, vărul meu, nici n-au ajuns; 
Iar unchiul Worcester şi călării lui 
Abia sosiră, sînt sleiți și moi, 

De trudă mare li s-a stins curajul 

lar caii-s vlăguiți pe jumătate, 

HOTSPUR: 


WORCESTER: 


BLUNT: 


HOTSPUR: 


BLUNT: 


HOTSPUR: 


n 


EV, 3) 
Cam tot așa de rău stă și vrăjmașul 
Cu caii lui, sleiţi de drum şi blegi; 
Ai noștri în deobște-s odihniţi. 
La rege călărimea e mai multă; 
Zău, ai răbdare să ne stringem toţi. 


(Trompetele vestesc o solie. Intră sir Walter Blunt.) 


De vreți a-mi da cinstită ascultare, 
V-aduc solie bună de la rege. 
Bine-ai venit, sir Walter Blunt; dea Domnul: 
Să fii şi tu alăturea de noi! 

Mulţi te iubim aici și rău ne pare 
De faima şi de vrednicia ta 

Văzând că-n loc să stai de partea noastră 
Ni te ridici în față ca potrivnic. 

Ferească Dumnezeu să fac aitminteri, 
Atita timp cît voi, fără de lege, 


Staţi împotriva rigăi legiuite. 


Am fost trimis de rege să cunose ` 
Nemulțumirea voastră: pentru ce 
Sădiţi în brazda păcii dușmănie 

Dind blindei ţări o pildă rea de vrajbă, 
Aceasta mi-i solia. Dacă riga 

A dat uitării slujbele aduse 

De voi — măcâr că mult le prețuieşte — 
El totuși vrea să vă cunoască păsul. 
Mărturisiți dorinţa și îndată 

El vă va da ce-i cereți, cu dobindă, 
Iertindu-vă pe voi cum și pe cei 
Ademeniţi de voi pe căi greşite. 
Regele-i bun; noi știm că el cunoaşte 
Cînd să s-arate darnic — şi cînd nu. 
Noi: unchiul meu şi tata şi eu însumi 
I-am pus pe cap coroana care-o poartă; 
Cînd n-avea ani nici douăzeci şi șase, 
Sărac fiind şi rău văzut de lume, 

Un urgisit, întors furiș acasă, 
L-a-ntimpinat pe malul mării tata; 
Mai apoi, auzindu-l cum se jură, 

Cu ochii plini de lacrimi și spăsit 

Că numai prinţ de Lancaster se vrea 
Spre a-și stăpîni în pace moştenirea, 


(IV, 3] 
| Înduioşat- -şi plin de milă tata 
Jură să-i deie sprijin ș și i-a dat. 
Văzind pe urmă lorzii şi baronii 
Cum îl lua Northumberland în brațe, 
Veniră mici și mari cu-nchinăciune 
Prin tîrguri şi cetăţi, îngenunchind, 
Tinîndu-i calea prin oraş, la poduri, 
l-au dus plocoane, s-au plecat supuşi, 
I-au dăruit odraslele drept paji:* 
Urmiîndu-l toţi în strălucit alai. 
Cînd a văzut că-l ţine brăcinarul, 
Mi s-a și cocoţat măria sa 
C-un pas mai sus decit îi juruise 
La Ravenspurgh, pe ţărmul sterp, lui tata. 
Tar astăzi se încumetă să schimbe 
Anume legi şi zapise străvechi 
Precum c-ar fi apăsătoare obștii, 
Vinează nedreptăţi şi se preface 
Îndurerat de suferința, țării. 
Și astfel, împărțind viclean „dreptate“ 
Momește pe cei lesne-erezători. 
Ba mai mult chiar, îi descăpăținează 
Pe toți acei pe care vechiul crai 
I-a împuternicit să-i ţină locul 
Pe cînd bătea războiul în Irlanda!%, 
BLUNT: Nu asta am venit s-aseult. 
HOTSPUR: Îndată! 
Curînd apoi l-a răsturnat pe rege 
Și iute-iute l-a scuturat de zile; 
A pus în cîrea țării biruri grele, 
Și-ngăduie ca vărul său lord March, 
— Care pe drept putea să-i fie rege — 
Să zacă surghiunit în ţara Wales, 
Zălog uitat şi nerăscumpărat. 
mi ponegreşte orice biruință, 
Mă-impresură cu laţuri și iscoade, 
Pe unchiul meu l-a scos din sfatul tării, 
Pe tata îl goneşte de la curte, 
Încalcă jurămintele la rînd 
Păşind din nedreptate-n nedreptate 
Și ne silește să aflăm scăpare 
n oastea asta, și să-i zdruncinăm 
Un tron prea culpes ca să fie trainic. 
BLUNT: Cu-acest răspuns să mă întore la rege? 

HOTSPUR: 


BLUNT: 
HOTSPUR; 
BLUNT: 


SCENA 4 


UV, 4] 
Ba nu, sir Walter, vom mai sta la sfat. .. 
Te du la rege, spune-i cum că vrem 
Un gaj că ne va slobozi solia 


„Şi miine-n zori de zi trimit răspunsul 


Prin unchiul meu. Acuma, mergi cu bine! 

Aş vrea să-i prețuiți milostivirea. 

E cu putinţă. 
Deie Dumnezeu! 


York. O încăpere în palatul arhiepiscopului, 
Intră arhiepiscopul de York şi sir Michael. 


ARHIEPISCOPUL: 


SIR MICHAEL: 


ARHIEPISCOPUL: 


SIR MICHAEL: 


ARHIEPISCOPUL: 


SIR MICHAEL; 

Scrisoarea asta cu peceţi, sir Michael, 
S-o duci de sirg la lordul mareșali; 
La vărul Seroop pe-aceasta. Celelalte 
Cui se cuvin. De-ai ști de cît de mare 
nsemnătate sînt, n-ai sta o clipă. 
nalt prea sfinte, 
Ghicese cuprinsul lor. 

Nu-i de mirare, 
Sir Michael, mîine e o zi cînd soarta 
A zece mii de oameni se alege; 
Căci, după cum am priceput ușor, 
La Shrewsbury și-a întărit monarhul 
Oștirile în grabă adunate 
Cu cetele lui Harry; și mi-e frică 
— Lipsind și oastea cea mai numeroasă 
A lordului Northumberland, bolnavul — 
Sir Glendower, cu luptătorii lui 
Cei de nădejde, zăbovind pe drum 
De teama unor semne cobitoare, 
Mi-e frică, spun, că armia lui Percy 
Nu-l va putea răzbi acum pe rege. 
O, nu, milord, nu-ţi fie teamă: 
Mai sînt și lordul Mortimer și Douglas. 
Nu, Mortimer lipsește. 
În schimb sînt Harry Perey, Mordake, Vernon, 
Milord de Worcester și un falnic roi 
De vajnici luptători și gentilomi. 


UV, 4] 


ARHIEPISCOPUL:  Așa-i, dar vezi că regele a strîns 


SIR MICHAEL; 


ARHIEPISCOPUL: 


„Pe toţi războinicii vestiți din ţară: 


Prinţul de Wales, lord John de Lancaster, 
Cinstitul Westmoreland și cruntul Blunt, 
Şi încă alți nenumărați potrivnici, 


"Tot oameni pe alese, fruntea ţării. 


Nu te-ndoi că vor avea de furcă! 

Nu mă-ndoiese; dar să luăm aminte 
Întîmpinînd primejdia degrabă. 

Căci dacă Percy e învins de rege, 

Acesta asupri-ne-va cu oastea 

Căci a aflat despre urzeala noastră; 

Şi-i înțelept să-l așteptăm puternici, 
Aleargă dar. Mai am de seris răvașe 

Şi altor frați. Aşa, drum bun, sir Michael, 


(Ies amândoi.) 


ACTUL V 


SCENA 1 


Tabăra regelui, lîngă Shrewsbury. Intră regele Henric, prințul Henric, John 
de Lancaster, sir Walter Blunt şi sir John Falstaff. 


REGELE HENRIC: 


PRINȚUL HENRIC: 


REGELE HENRIC: 


WORCESTER: 

Ce sîngeriu e soarele pe dealul 
Acela cu păduri. Păleşte ziua 


De jalea lui. 
Și vintul de la sud 
Îi fuge înainte, trimbiţaș, 
Și prevestește şuierind prin frunze 
O zi ponen și furtuni. 
Să jeluie alături de înfrînți! 
Cînd eşti biruitor nimic nu-i trist, 
(Sună trompete, Intră Worcester şi Vernon.) 


Ei bine, lord de Worcester! E păcat 

Că ne-ntilnim așa ca neprieteni. 

Ne-ai amăgit credința, ne-ai silit 

Să dezbrăcăm veştmîntul moale-al păcii 
Și să ne ferecăm în reci armuri 
Bătrînul trup. Păcat, milord, păcat... 
Ce ai să-mi spui? Eşti volnic să destrami 
Urzeala-ngrozitorului război 

Și să te-ntorei sub pajerele noastre 

Sub care-aveai firească strălucire | 

Să nu mai fii o iazmă izgonită 

De pe pămînt, un gîde și o cobe 

De crîncene urgii ce vor să vină? 
Ascultă-mă, stăpîne, 

Din partea mea, mi-ar place să trăiesc 
În pace bună anii ce-i mai am. 


IV, 1] 


REGELE HENRIC: 
FALSTAFF: 
PRINȚUL HENRIC; 
WORCESTER; 

Căci — pot jura — eu unul n-am cătat 

Nicicînd această zi de dezbinare. 

De n-ai cătat-o, cum de-ai dat de ea? 

Răscoala-i sta-n cărare şi-a cules-e. 
Taci, huhureze, taci. 

I-a fost pe placul înălțimii tale 
Să-mi urgisească neamul şi pe mine; 
Dar sînt dator să-ţi spun că noi ţi-am fost 
Prietenii dintii şi cei mai buni. 

De dragul tău, pe timpul rigăi Richard, 
Am îrînt toiagul slujbei ce-mplineam!*. 

O zi și-o noapte-am călărit ca vintul 
Să-ţi ies în drum și să-ţi sărut pulpana, 
Măcar că tu erai pe vremea-aceea 

a cin şi faimă mult mai jos ca mine. 
Eu, frate-meu și fi-său te-am adus 

n ţară iar, primind cutezători 
Primejdiile vremii. Ne-ai jurat 
La Doncaster că n-ai să uneltești 
Asupra țării, nerivnind mai mult 
Deciît moşia proaspăt dobîndită: 
Ducatul Lancaster, lăsat de Gaunt. 

Și ne-am legat să-ți stăm de sprijin. Dar 
Curînd a prins norocul să te plouă 
îi te-a-mbăiat un val de măreție: 

n lipsa rigăi, sprijinul ce-ţi darăm, 
Urgia unor vremi destrăbălate, 
Amăgitoarea, ta nenorocire, 

Şi soarta rea care-l silea pe rege 
Să zăbovească-n lupte prin Irlanda 
— Încât umbla un zvon c-ar fi şi mort — 
Priitu-ţi-au să poţi lua în mînă 
Puterea, cînd ai fost rugat s-o iei. 

Ai dat uitării cele juruite 

La Doncaster şi te-ai purtat cu noi 
Precum un pui de cuc cu gazda lui: 
Ne-ai alungat pe noi din cuib afară; 
De noi hrănit, te-ai voinicit atita 
Că nici nu îndrăzneam să te privim 
În ochi, să nu ne-nghiţi: și ne-ai silit 

Să ne lăsăm cuibarul căutînd 
Izbavă în puterea armelor. 
lar dacă astăzi te-nfruntăm astfel, 


IV, 1] 
Tu ţi-ai făcut-o, tu cu mina ta, 
Prin fapte și purtări nesăbuite 
Căci ne-ai călcat încrederea-n picioare 
Şi jurămintul tău ţi l-ai călcat. 
REGELE HENRIC: Acestea toate cîte le-ai rostit 
Strigatu-le-aţi prin tîrguri și biserici 
Ca să vă poleiţi frumos răscoala 
În ochii nestatornicei mulţimi, 
Sărmani nemulțumiți ce cască gura 
Și freamătă la fiecare zvon 
De răsturnări înnoitoare. 
Nu i-a lipsit vreodată răzmeriţei 
Nici zugrăveala care să-i ascundă 
Adevăratul chip, nici calicimea 
Flămîndă de învălmăşeli și jaf. 
PRINŢUL HENRIC: Prea mulţi soldaţi din oștile-amîndouă 
Plăti-vor scump această întîlnire 
De s-or încăiera. Să-i spui lui Percy, 
Nepotul tău, că-l preţuiesc la fel * 
Ca toată lumea și — pe viaţa mea! 
Lăsînd de-o parte fapta lui de astăzi — 
Socot că nu e om de neam ca el 
Mai brav, mai mare-n fapte și mai vrednic, 
Cu-o mai cutezătoare tinereţe: 
Podoaba cea de preț a vremii noastre... 
Eu, spre ruşinea mea, mărturisesc, 
Am fost un cavaler trindav, şi știu 
C-așa mă prețuiește el pe mine. 
Însă mă leg aici în faţa tatii 
Ca să-i înfrunt şi numele și faima 
Și vreau spre a scuti vărsări de sînge 
Să ne-ncercăm norocul doar noi doi. 
REGELE HENRIC: Eu, prinţ de Wales, te învoiesc să-ncerci 
Măcar că-mprejurări fără de număr 
Se-mpotrivese. Noi ne iubim supușii, 
Lord Worcester; îi iubim chiar și pe-acei 
Ce-s rătăciţi la vărul tău în lagăr; 
Dacă primiţi iertarea ce trimitem, 
Voi toţi: el, tu și ei și fiecare 
Din nou mi-oţi fi prieteni şi eu vouă, 
Așa să-i spui nepotului şi apoi 
S-aduci răspunsul lui. De nu se-nclină, 

IV, 1] 


Îl vom certa cu strașnică pedeapsă. 
Acum te du. Nu-ţi mai răbdăm răspuns. 
V-am dat prilej — primiţi-l cuminţeşte. 


(Worcester şi Vernon ies.) 


PRINȚUL HENRIC: Nu-l vor primi, o jur pe viața meal 


Hotspur şi Douglas, amindoi alături 
S-ar război şi cu o lume-ntreagă... 


REGELE HENRIC: Atunci, în fruntea oștilor cu toții! 


De vorba lor atirnă bătălia. 
Şi-ntru dreptate să ne-ajute Domnul! 


(les regele Henric, Bluni şi John de Lancaster.) 


FALSTAFF: Hal, dacă mă vezi căzind în luptă, acoperă-mă cu 


trupul tău; e o chestie de prietenie. 


PRINȚUL HENRIC: Numai un uriaș ar putea da asemenea dovezi 


de prietenie. Fă-ţi rugăciunile și noapte bună! 


FALSTAFF: Aş vrea să fie ceasul de culcare şi toate cele la locul lor. 
PRINȚUL HENRIC: Îi eşti dator lui Dumnezeu cu moartea, 


(Tese. ) 


FALSTAFF: Nu-i grabnică plata; ar fi o jale să plătești înainte de 

soroc.. Ce nevoie am să mă grăbesc atita timp cît nu mă strînge 
cu ușa? Dar nu-i vorba de asta. Onoarea mă împinge înainte. 
Da, dar dacă mă împunge de moarte cînd pășesc înainte? 
Atunci? Poate onoarea să-ţi tămăduiască un picior rupt? Aș! 
Sau o mină? Aş! Sau să-ţi aline durerile unei răni? Aş! Care 
va să zică onoarea nu are nici o pricepere doftoricească. Nici 
una. Ce-i onoarea? O vorbă. Ce se află în această vorbă: onoare? 
Văzduh. Grozavă socoteală! Cine este plin de onoare? Cel care 
a răposat miercuri. O simte el oare? Aş! O aude el oare? 
Aş! Atunci înseamnă că onoarea nu poate fi simțită. Da, morții 
n-o simt. Au poate ea vieţui cu viii? Nu. Pentru ce? Defăimarea 
se împotriveşte. Prin urmare nu-mi face trebuinţă: onoarea e 
ca un prapure la-nmormîntare. Și cu asta mi-am încheiat sim- 
bolul credinţei. 


( Iese.) 


SCENA 2 


IV, 2] 


Tabăra răzvrătiților. Intră Worcester şi Vernon. 


WORCESTER; 


VERNON: 
WORCESTER; 


VERNON; 


HOTSPUR: 


WORCESTER: 
DOUGLAS; 
HOTSPUR; 
DOUGLAS; 


WORCESTER: 
HOTSPUR: 

Nepotu-meu nu trebuie să afle 
De bunătatea ce ne-arată riga. 
Mai bine-ar fi să ştie. 

Dacă află 
Sîntem pierduţi, căci nu e cu putință 
Să-şi ţină regele cuvîntul dat. 
Ne va găsi el vini mai mărunțele 
Spre-a ne plăti păcatul greu de astăzi; 
Mereu ne va pîndi cu bănuială: 
Căci te încrezi în trădător ca-n vulpe; 
Oricît de blindă şi smerită pare, 
În ea mocneşte firea ei de fiară. 
Voioşi de-om arăta sau mohoriţi, 
De-a pururea, ne va privi crutiș, 
Şi vom trăi precum în staul boii: 
Răsfeţi mai mult pe cel ce-l tai întîi, 
Se pot uita greşelile lui Percy 
Căci are minte crudă, sînge aprig. 
Și chiar porecla „Hotspur“ ne arată 
C-aşa e el, pripit şi năzuros. 
Păcatul său va apăsa pe mine 
Ca şi pe tatăl său. Noi l-am crescut, 
Şi hiba moștenind-o de la noi, 
Noi, capii răutăților, plăti-vom. 
Vezi, așadar, să nu scapi, dragă vere, 
Lui Harry vreo vorbă de la rege. 
Fă cum socoți; voi întări ce spui 
Dar iacătă-l că vine. 
(Intră Hotspur, Douglas, ofițeri, în urmă ceilalţi. ) 


S-a-ntors şi unchiul. Slobod e să plece 

Lord Westmoreland. Hei! unchiule, ce veste? 
E gata vodă să pornească lupta. 

Trimite-i prin lord Westmoreland sfidare. 
Să mergi, sir Douglas, și să-i spui aceasta, 
Mă duc, oho, şi încă bucuros! 

(lese,) 


Nici pic de milă nu ne-arată vodă, 
I te-ai rugat? Ferească siîntull 


[V, 2] 
WORCESTER: 


DOUGLAS; 


WORCESTER; 


HOTSPUR; 


VERNON; 


HOTSPUR; 

I-am spus cu binișorul păsul nostru, 
I-am spus că şi-a călcat cuvîntul dat, 
lar regele în loc să se căiască 
Ne strigă răsculați şi vinzători 
Și vrea să ne obijduie cu arma. 


(Intră din nou Douglas.) 


La arme, domnii mei! Am azvirlit 

Stidarea în obrazul rigăi Henric 

Și Westmoreland, ostatecul, i-a dus-o, 

Așa că numai lupta ne aşteaptă. 

Ieşind în faţa rigăi, prințul Harry 

Te-a înfruntat să lupţi cu el în doi. 

O, de-am putea purta pe umeri lupta 

Doar eu și Harry  Monmouth!%, să nu-și 
curme 

Suflarea nimeni altul! Spune-mi, spune-mi, 

Cum a vorbit? Mi-a arătat dispreţ? 

O, nu! i-o jur; n-am auzit vreodată, 

O. înfruntare mai cuviineloasă 

Decit atunci cînd fratele pottește 

Alt frate la o-ntrecere în săbii. 

Te-a proslăvit cum niei nu se mai poate 

Înveșmîntîndu-și lauda “regeşte; ` 

Vorbea; de tine ca un letopiseț, 

Te-a ridicat mai sus de orice slavă 

Spunînd că orice slavă-i prea măruntă; 

Pe urmă, ca un prinţ adevărat, 

El însuși aspru s-a mustrat pe sine 

Hulindu-şi tinereţele nebune 

Aşa frumos, încât vădea că-i vrednic 

Să dea învățături dar și să-nvețe. 

Apoi tăcu. Ci, eu mă-ntore și zic 

Că de-o scăpa din focul astei zile, ` 

Nicicînd nu i-au fost date Engliterei 

Nădejdi mai mari, ce rău le-am tălmăcit 

În ușurința anilor lui fragezi. 

Îmi pare că te-a-mbrobodit, măi vere, 

Cu fleacurile lui. În viaţa mea 

N-am întîlnit un prinț mai deşănţat. 

Dar, bun sau rău cum este, pînă-n seară 

Am să ţi-l string în braţe ostășeşte 


CRAINICUL;: 


HOTSPUR: 


LV, 3] 
De-o să se fringă subt îmbrățișări. 
La arme! Iute! Fraţi,-soldaţi, prieteni, 
Purtaţi-vă cu mult mai vitejeşte 
Decit vă pot îmbărbăta; căci eu 
N-am darul să vă torn în vine flăcări. 


(Intră un crainic.) 


Milord, aduc scrisori. 

N-am timp să le citesc 

O, domnii mei! Ce scurtă este viața! 
Dar lungă ce-i cînd faci din ea risipă 
De-ar ține doar cît praful din clepsidră 
Şi-ar curge toată numai într-un ceas... 
Dacă trăim, trăim să-nvingem regi; 
De vom muri, şi prinți cu noi muri-vor! 
Ni-i cugetul curat, căci lupta-i dreaptă 
De vreme ce luptăm pentru dreptate. 


(Intră alt crainic.) 


AL DOILEA CRAINIC: 


HOTSPUR: 


SCENA 3 


Milord, fii gata. Riga vine-n goană. . 

Îi sînt îndatorat că-mi curmă vorba 
Căci nu prea știu vorbi. Atit vă spun: 

Pe viață şi pe moarte !-Eu trag spada. 

Ca să mi-o sĉald în cel mai mîndru sînge 
Pe care-l voi afla în vălmășagul 

Acestei zile pline de primejdii. 

Și-acum: „SPERANTA! Percy! îătetal 
Să sune toate goarnele de luptă, 

Si să ne-mbrăţişăm în larma lor 

Căci pentru mulți îmbrățişarea asta. - 
Va fi din toate cea mai de pe urmă. 


Trompelele sună, Se îmbrățișează şi ies.) 


Cîmpul dintre cele două tabere. Incursiuni și încdierări mărunte. Intră 
Douglas și sir Walter Blunt, care e îmbrăcat aidoma cu regele, întilnindu-se, 


BLUNT: 

Tu cine eşti, acel ce-n bătălie 
Mă urmăreşști mereu? Și de pe frunte 
Ce lauri vrei să-mi smulgi? 


Fr 


IV, 3] 


DOUGLAS: Mă cheamă Douglas, 
Și te pîndese mereu în bătălie 
Căci mi s-a spus de tine că ești rege. 
BLUNT: Adevărat ti-au spus. » 
DOUGLAS: Azi a plătit cu viaţa lordul Stafford 
Asemănarea lui cu tine, rege, 
Căci spada asta l-a străpuns în locu-ți; 
E rîndul tău — ori mori, ori te dai prins! 
BLUNT: Eu nu-s născut, trufașe scoțian, 
Spre a fi rob. Un rege răzbuna-va 
Uciderea lui Stafford. 
(Se îmcaieră și Blunt este ucis. Intră Hotspur). 
HOTSPUR; O, Douglas, de luptai așa la Holmedon 
Nici cînd n-aş fi învins un scoţian. 
DOUGLAS: E totul împlinit; am biruit! 
În tărnă zace regele răpus. 
HOTSPUR; Unde? 
DOUGLAS: lată-l. 
HOTSPUR: Acesta, Douglas? Nu; îl ştiu prea bine. 


Ce om viteaz a fost! Îl cheamă Blunt; 
Înveşmîntat aidoma cu riga. 
DOUGLAS (Către trupul lui Blunt): 
Buh de om prost să-ți însoţească duhul! 
Plătit-ai scump un nume-mprumutat;: 
De ce m-ai amăgit că eşti un rege? 
HOTSPUR: =“ Mulți are vodă îmbrăcaţi ea el... 
DOUGLAS; Îţi jur pe spada mea! | 
Am să-i străpung bucată cu bucată 
Fantoșele în straie-mpărătești 
Pînă voi da de rege. 
HOTSPUR: | | Înainte! 
Ostaşilor li-i sîngele fierbinte. 


(Ies amindoi. Trompete. Intră Falstaff.) 


FALSTAFF: Din Londra am putut fugi fără să plătesc socoteala, 
dar tare mă tem c-am s-o plătesc aici. Aicea crestăturile se fac 
pe răbojul scătirliei. Ia stai! Cine eşti dumneata? Sir Walter 
Blunt. Mare cinste pentru dumneata. Ce onoare! Mă simt 
înfierbîntat ca plumbul topit și la fel de greu. Feri-m-ar Dum- 
nezeu de plumb! N-am nici un interes s-atirn mai greu decât 
mi-atîrnă măruntaiele. Pe trențăroşii mei îi lăsai pe locul unde 
au fost ciuruiţi. Dintr-o sută cincizeci nu mai suflă decit vreo 

trei, și ăia buni să milogească pe la dea cetăților cîte zile-or 
mai avea. Cine se apropie? 


(Intră printul Henric.) 


PRINȚUL HENRIC: Cum! Stai aici ca trintorii? Dă-mi spada, 
Atiţia oameni vrednici zac în praf, 
Striviţi sub goana cailor dușmani, 
Nerăzbunaţi de noi; dă spada-ncoace! 
FALSTAFF: Vai, Hal, lasă-mă să-mi trag sufletul! Nici papa Gri- 
gore Turcul n-a "făcut atâtea isprăvi cite-am săvîrșit eu astăzi. 
M-am rătuit cu Perey; l-am pus bine. 
PRINŢUL HENRIC: L-ai pus, cum nul E viu și-o să-ți ia capul. 
Hai, te poftesc, dă-mi sabia. 
FALSTAFF: Pentru Dumnezeu, Hal, dacă Percy mai trăieşte, 
n-ai să pui mîna pe sabia mea, dar dacă vrei, uite, ia pistolul. 
PRINŢUL HENRIC: Dă-mi-l. Păi cum? E-nchis în tocul lui? 
FALSTAFF: Da, Hal! Cald, călduţ, ai să poţi turti cu el un oraş 
întreg. 


(Prinţul scoate din tocul pistolului o sticlă. ) 


PRINȚUL HENRIC: Ce, te mai ţii și astăzi de năzbitii? 


(Aruncă în el cu sticla şi iese.) 


FALSTAFF: Bine! Dacă Percy trăiește am să-l căsăpese; de bună 
seamă dacă mi-o sta în drum; dacă, dimpotrivă, am să dau 
eu buzna peste el, îi îngădui să mă facă frigărui! Nu-mi place 
onoarea rînjitoare de care se bucură în ceasul de faţă sir Walter 
Blunt. Lăsaţi-mi viaţa; de mi-oi putea-o păstra, toate-s în 
regulă. De nu, onoarea vine fără s-o mai cauţi şi te-ai dus pe 
copcă, 

(Iese. ) 


SCENA 4 


Altă parte a cîmpului de luptă. Trompete. Mişeări de trupe. Intră regele 
Henric, printul Henric, prințul John de Lancaster și Westmoreland. 


REGELE HENRIC: Rogu-te, Harry, 


Te du în cort, ești prea însîngerat!%2, 
Lord John de Lancasteri%, să mergi cu el. 

(V, 4i 
PRINȚUL JOHN DE LANCASTER; 

Nu plec pînă nu singer ca și dinsul. 
PRINȚUL HENRIC: Rog pe măria ta să intre-n luptă 

Spre- a nu-i descuraja, lipsind, pe-ai noștri. 
REGELE HENRIC: Că bine zici; 

Milord de Westmoreland, du-l tu în cort. 
WESTMORELAND: Te duc în cortul tău, milord. Hai, vino. 
PRINȚUL HENRIC: Mă duci? Nu sir, nu-mi trebuiește sprijin, 

Se-mpotriveşte cerul ca o zgaibă 

Să scoată dintr-o luptă ca aceasta 

Un prinţ de Wales cînd mor atîţia nobili 

Striviţi de cai, cînd duşmanul triumfă... 
PRINȚUL JOHN DE LANCASTER: 

Prea zăbovim, hai, vere Westmoreland! 

La datorie, pentru Dumnezeu! 


(John de Lancaster gi Wesimoreland ies.) 


PRINȚUL HENRIC; Pe cer! M-ai înşelat, o Lancaster; 
Nu te credeam aşa cutezător! 
Te-am îndrăgit ea pe un frate, John, 
Azi te cinstese ca sufletul din mine. 
REGELE HENRIC: Eram şi eu cînd s-a luptat cu Percy 
Atit de dîrz cum nu mă aşteptam 
La un războinie fraged. 
PRINŢUL HENRIC: Tuturor 
Ne dă curaj băiatul ăsta. 


(Prinţul iese. Trompete. Intră Douglas. ) 


DOUGLAS; Alt rege! Parcă-s capetele hidrei'4 
Așa sporesc! Sînt Douglas; îi răpun 
Pe cei înveșmîntaţi ca tine; tu, 
Aidoma cu riga, cine ești? 

REGELE HENRIC: Sint regele; şi rău îmi pare, Douglas, 
Că-mi întilneşti de-atitea ori năluca 
Și nu pe mine însumi. Fiii mei 
Te caută pe tine şi pe Percy; 
Dar fiindcă mi-ai picat frumos în mină, 
Măsoară-te cu mine. Saltă spada! 

DOUGLAS: Mă tem că ești o altă-nșelăciune, 
Măcar că, zău, aduci grozav a rege: 

PRINȚUL HENRIC: 


REGELE HENRIC: 


PRINȚUL HENRIC: 


REGELE HENRIC: 


HOTSPUR: 


PRINȚUL HENRIC: 
HOTSPUR: 


PRINŢUL HENRIC; 


HOTSPUR: 


85 


IV, 4] 
Dar nu mai scapi de mine. Te ucid 
Oricine-ai fi. 
(Se bat. În clipa cînd regele Henric este în primej- 
die!45, întră prințul Henric.) 


Sus capul, scot mîrșav, sau niciodată 
Nu-l vei mai ţine sus! În spada mea 

E sufletul lui Shirley, Blunt și Stafford; 
Un prinţ de Wales e cel ce te înfruntă 

Și nimănui nu i-a rămas dator. 


(Se luptă, Douglas fuge.) 


Curaj, milord. Cum te mai simţi, mărite? 
Sir Nicholas Gawsey cere ajutor, 

La fel și Clifton; fug să-l scap pe Clifton. 
O clipă! Mai răsuflă. | 
Răseumpăratu-ţi-ai pierduta faimă; 
Și-ai dovedit că viaţa mea ţi-i dragă 
Prin bunul ajutor ce mi l-ai dat. 

O, Doamne! Într-atit mă ponegriră 
Încât au zis că ţi-am dorit pieirea! 

De-ar fi așa puteam lăsa pe Douglas 
S-abată asupră-ţi braţul său nemernic; 
Căci el te-ar fi ucis la fel de lesne 

Ca cel mai veninos potir din lume, 
Seutindu-ţi astfel fiul de trădare. 

Hai, fugi la Clifton, eu alerg la Nicholas Gawsey. 


( Regele iese. Intră Hotspur.) 


De nu mă-nşel, eşti însuși Harry Monmouth. 
Vorbești de parc-aş vrea să nu se știe. 
Sint Harry Percy. 
Am atunci în față 
Pe tizul meu — un răzvrătit viteaz. 
Sînt prinţ de Wales; să nu-ţi închipui, Percy, 
Că voi mai împărţi cu tine faima; 
Nu se rotese doi sori pe-același crug116 
Şi nici nu pot domni în Englitera 
Și Harry Percy și un prinţ de Wales. 
N-ai grijă, Harry, ceasul a sunat 
Să se aleagă între noi. Dea Domnul 
Să-ţi fie spada vrednică de mine! 


[V, 4] 
PRINŢUL HENRIC: Prin moartea ta mai vrednică voi face-o! 
Căci de pe coiful tău cosi-voi lauri 
Spre a-mpleti cunună frunţii mele. 
HOTSPUR; Nu voi să-ți mai ascult deșarta-ţi fală. 


(Se luptă amindoi. Intră Falstaff.) 


FALSTAFF: I-ai zis-o, Hal! Pe el, Hal! Mă, n-ai de-a face cu mu- 
coşii, s-o ştii de la mine! 


(Intră Douglas. Îl atacă pe Falstaff, care cade, 
prețăcîndu-se mort; Douglas iese. Hotspur este rănit 
şi cade). 


HOTSPUR: Mi-ai jefuit, o, Harry, tinereţea 
Dar nu mă doare moartea timpurie 
Cit numele și faima ce-mi răpești; 
Mai crud m-ă-njunghiat în suflet spada 
Decît în trup; dar gîndu-i robul vieții, 
Iar viața e paiaţa timpului 
Si timpul — care e măsura lumii — 
Se va curma cîndva. Aș profeții? 
Dar mîna morţii, rece ca pămîntul, 
Mă gituie! O, Percy, eşti ţărină 
Și hrană pentru... 


(Moure. ) 


PRINȚUL HENRIC: Da, pentru viermi... Adio, suflet mare l.. 
Cum te destrami, miudrie rău tesută! 
Cînd leşul tău mai găzduia un suflet 
O-mpărăție nu ți-ar fi ajuns; 
Acuma te încap doi coți de glie. 

Dar pe pămîntul peste care zaci 

Nu calcă alt voinic asemeni ție! 
De-aș crede că-ți mai poate place slava 
Nu te-aş slăvi cu-atit de multă rivnă. 
Mă lasă faţa spartă să-ți acopăr 

Și-s împăcat în suflet pentru tine 
Că-ţi port acest prinos de duioşie!48, 
Adio! Slava poartă-ţi-o în slăvil 
Trădarea ta îngroapă-se cu tine 
Nedăltuită-n piatra-ţi de mormînt. 


(Îl zăreşte pe Falstaff la pămînt.) 


O! Prieten vechi! Nu poate-atita carne 
Păstra un strop de viață? Jack sărmane, 
Mai mult decît pe mult mai buni te pling. 
O, de-aş iubi mai mult deşertăciunea, 

Ce stearpă fără tine mi-ar fi lumea! 

În luptă moartea mi-a scurtat de ani 
Prieteni dragi, dar nu mai dolofani. 
Rămii cu mîndrul Percy, sîngerînd: 
Îmbălsămat vei fi curînd... curînd... - 


(Iese) 


FALSTAFF ( Ridicîndu-se încet): Să mă-mbălsămezi? Iaca, dacă 


mă-mbălsămezi azi, mîine am să te las să-mi dai sare şi să mă 
înfuleci. Pe sîngele Domnului! Venise vremea să mă prefac 
mort, căci altfel arțăgosul de scoțian mă scăpa de toate dato- 
riile. Adică, de ce spun: „să mă prefac“? Mint, nu m-am pre- 
făcut, de loc. Numai mortul se preface; căci mortul se preface 
că este om deşi nu mai are viață omenească într-însul; dar 
dacă faci pe mortul pentru ca pe calea asta să scapi viu nu se 
mai cheamă că te prefaci, ci se cheamă că înfăţişezi adevăratul 
şi desăvîrșitul chip al vieţii. Cea mai bună latură a vitejiei este 
prudenţa. Prin această latură bună mi-am izbăvit zilele. Măi, 


_săfie... Mă sperie butoiul ăsta de pulbere cu numele de Perey, 


măcar că-i mort! Dacă se preface şi el şi sare-n sus? Zic zău 
că mi-e cam frică să nu se dovedească un și mai mare prefăcut 
ca mine! la să luăm niște măsuri împotriva dumnealui: așa, 
și am să mă jur că eu l-am omorît. Ce? N-ar putea învia și el 
cum am înviat eu? Numai un martor mă poate da de gol, 
dar nu mă vede nimeni; prin urmare, băiete, (îl înjunghie) 
încă o rană în coapsă și poftim dumneata cu mine. 


(Îl ridică pe Hotspur în spinare. Intră din nou prinţul 
Henric şi prințul John de Lancasteri48. ) 


PRINȚUL HENRIC: Hai, frate John; ţi-ai botezat cu cinste 


Neprihănita spadă. 


PRINȚUL JOHN DE LANCASTER; Ta te uită! 


Parcă ziceai că buflea ăsta-i mort? 


PRINȚUL HENRIC: Da, mort... L-am și văzut, 

Zăcind însîngerat, fără suflare... 


IV, 4] 

Eşti încă viu? Sau ești o nălucire 
Care ne-nșeală văzul? Spune, hai! 
Nu poi să cred ce văd de nu te-aud. 
Nu eşti ce pari a fi. 

FALSTAFF: Nu, de bună seamă, nu-s un om cu două trupuri. 
Dar dacă nu mi-s John Falstaff în persoană, atuncea sint un 
terchea-berchea  (îrîntind trupul la pămînt.) Ăsta e Percy. 
Dacă taică-tău va vrea să mă răsplătească — bine de bine, 
dacă nu, pe următorul Percy să şi-l ucidă singur. Sint tocmai 
bun să mă facă duce sau conte, pot să te înciedin țez, 

PRINŢUL HENRIC: Eu l-am ucis pe Percy, tu muriseşi. 

FALSTAFF: Tu? Doamne-Dumnezeule! Cum mai bintuie prin ome- 
nire patima asta a minciunii. Îţi spun că mă prăbuşisem la 
pămînt, fără suflare şi el la fel alături. Dar într-o clipă ne-am 
ridicat amindoi și ne-am luptat un ceas întreg, după orologiul 
de la Shrewsbury. Dacă mă puteți crede, — bine, dacă nu, 
pe capul celor care au datoria de a răsplăti vitejia să cadă păca- 
tul. Pînă la moarte am să strig sus și tare că eu i-am făcut 
rana asta din coapsă; dacă ipochimenul ar fi viu şi-ar încerca 
să tăgăduiască spusele, ah! l-aş face să-mi înfulece o bucată 
din paloş. 

PRINŢUL JOHN DE LANCASTER: 

N-am auzit poveste mai ciudată. 

PRINȚUL HENRIC: Nici om ciudat ca el n-ai mai văzut... 

„Hai, ia-ți în spate mîndra ta povară; 
Din partea mea, de ţi-o prii minciuna, 
Voi polei-o cum voi ști mai bine. 


(Se sună retragerea.) 
Trompetele răsună; am învins! 


Hai, John, să-aflăm pe cîmpul de bătaie 
Ciţi au căzut și câți ne mai trăiesc. 


(Prinţul Henric şi prințul John ce Lancaster ies.) 
FALSTAFF; Mă iau și eu după ei; vorba ceea — după faptă și răs- 
plată. Cui m-o răsplăti, Cel-de-Sus să-i răsplătească! Dac-o fi 


s-ajung mare, o să mă mai împuținez, căci voi lua curăţenie, 
mă las de Xeres și voi trăi curat așa cum se cuvine unui gentilom. 


(Iese cărînd trupul lui Percy) 

SCENA 5 


IV, 5] 


Altă parte a câmpului de bătaie. Sună trompelele. Intră regele Henrie, prinţul 
Henric, prințul John de Lancaster, Westmoreland şi alții, cu Worcester și 


Vernon prinşi. 


REGELE HENRIC: 


WORCESTER: 


REGELE HENRIC: 


PRINȚUL HENRIC: 


REGELE HENRIC: 
PRINȚUL HENRIC: 


PRINŢUL JOHN DE 

Așa sfirşese de-a pururi răsculații. 
Haine Worcester! N-am fost milostivi, 
Nu v-am trimis iertare şi iubire? 

Și tu răstălmăcitu-ne-ai solia 

Bătîndu-ţi joc de-nerederea lui Hotspur... 
Trei cavaleri pierdurăm dintr-ai noştri, 
Un nobil conte şi-ncă alţii mulţi 

Ce-ar fi trăit acum, 

De-ai fi purtat cinstit și creștinește 
ndemnul meu curat la voi în taberi. 
Făcut-am astfel ca să-mi apăr capul 
Şi-mi voi primi ursita cu răbdare 

Căci nu am nici un chip s-o ocolesc. 
Să-l daţi pe Worcester morţii, şi pe Vernon; 
Cu ceilalți vinovaţi mai zăbovim. 


(Worcester şi Vernon ies între străji.) 


Ei, ce mai e pe cîmp? 
Cînd a văzut lord Douglas, mîndrul scot, 
Că azi noroeu-i şade împotrivă, 
Pe bravul Percy mort și toți soldaţii 
Împrăştiaţi, fugi cu restul oastei; 
Căzînd pe niște ripi, s-a vătămat 
Si în curînd l-au prins urmăritorii. 
Îl am în cortul meu. Te rog, slăvite, 
Să-mi dărui viaţa lui. 

A ta să fie! 
Atuneea, frate John, prin glasul tău 
Mărinimia, noastră să vorbească! 
Te du la Douglas deci și lasă-l slobod 
Oriunde-o vrea și fără de răscumpăr. 
Virtutea lui, ce ne-a lăsat pe coifuri 
Atîtea crestături, ne-a învăţat 
Să preţuim și la vrăjmași virtutea. 
LANCASTER; 
Îți mulţumese de cinstea asta rară 
O, frate-al meu. Alerg să due solia. 


[V, 5] mai 
REGELE HENRIC: Rămine-acum să împărțim oștirea: 
John, fiule, şi tu Westmoreland, vere, 
V-abateţi peste York în graba mare 
Lovind pe Seroop şi pe Northumberland 
Căci am aflat că-s pregătiți de hartă; 
Eu şi cu Harry vom porni prin Wales 
Spre Glendower şi contele de March. 
Izbind în ei ca astăzi înc-o dată, 
Vom istovi curînd răscoala toată. 
Nu pregetați, la luptă, înainte! 
Acum să batem fierul, că-i fierbinte! 


(Ies toţi.) 


HENRIC AL IV-LEA 
Comentarii 


Nu o dată s-a pus întrebarea dacă cele două părţi ale piesei Henrie 
al IV-lea reprezintă componente organice ale unei singure lucrări drama- 
tice sau dacă fiecare din ele poate fi socotită o piesă independentă. Păre- 
rile au fost şi mai sînt încă împărţite, polarizindu-se în trei direcţii. 

a) Încă în 1765 Samuel Johnson susținea că piesele sînt „două numai 
pentru că sînt prea lungi pentru a fi una singură“. Printre adepții concep- 
tiei lui Johnson se numără John Dover Wilson (în The Fortunes of Falstaff, 
1943) sau E.M.W. Tillyard, care serie, printre altele: 


mu Voi trata cele două părţi ca fiind o singură piesă... Shakespeare 
aproape că se abate din drumul său proclamind continuitatea dintre ele 
atunci cînd, în mod evident, lasă neterminată acțiunea din finalul primei 
părți. În IV, 4, arhiepiscopul de York se pregăteşte în vederea unei acţiuni 
de răzvrătire, care este principala temă politică din Partea a Il-a, dar 
care este aproape irelevantă pentru Partea I. În V, 2, o anume referire 
pare să anticipeze Partea a II-a. Worcester refuză să-l înştiințeze pe Hot- 
spur despre consimțămintul generos al regelui de a limita lupta la un duel 
între Hotspur şi Prinţ și despre oferta generoasă de a-i ierta pe toţi rebelii. 
Worcester nu are încredere în Henric, probabil fără temei. Shakespeare 
se gîndea, ironic, la oferta de iertare a lui John de Lancaster făcută celor- 
lalţi răsculați din Partea a IT-a, ofertă, care, deși nesinceră, a fost crezută. 
lar Partea I se încheie cu trimiterea de către Henric a Prințului John 
şi a lui Westmoreland la Northumberland şi arhiepiscop ca să trateze cu 
aceştia; o acţiune reluată imediat în Partea a I-a... 

Law a avut dreptate cînd a sesizat tiparul Moralităţilor în Partea 
a Il-a, dar a greşit cînd nu l-a văzut şi în Partea I. 

Structura celor două părţi este, într-adevăr, foarte asemănătoare“! 

b) Clifford Leech subliniază deosebirile dintre cele două părţi: 

„Partea I a fost cu precădere o piesă de acţiune şi pregătire pentru 
acţiune. Punctul său culminant a fost bătălia de la Shrewsbury. Partea 


1 E.M.W. Tillyard, „Henry I V“and the Tudor Epic, 1944, în Shakespeare, 


King Henry IV, Parts 1 and 2“, A Casebook edited by G.K. Hunter, Macmi- 
llan, London, 1970, pp. 106-107. 

a Il-a este o piesă în care acțiunea este pe punctul de a se declanșa, dar 
amenințarea este evitată. Lipseşte pînă şi tilhăria de la Gadshill. Rebelii 
se string din nou, însă Northumberland fuge în Scoţia, iar ceilalţi sint 
siliți, prin vieleșuguri, să se supună. Singura acțiune războinică este prin- 
derea unui rebel fugar de către Falstaff. Pe de altă parte, ne aflăm în fața 
unei piese în care bătrinețea și boala sînt teme reiterative. Regele e bolnav 
şi în pragul morţii atunci cînd află despre întringerea definitivă a răscula- 
ților. Northumberland e bătrin și neputincios, scuzindu-se cu uşurinţă 
pentru neparticipare la cauza acestora din urmă. Mult mai mult decit 
în Partea I se accentuează bătrinețea lui Falstaff... 

z. În Partea I am putut urmări contrastarea celor doi tineri, Hotspur 
și Hal, iar nepăsătorul Falstaff era pe deplin în largul lui. Acum însă cen- 
trul de greutate se deplasează considerabil către cei virstnici — regele, 
Northumberland, Shallow —iar pretenţiile la tinerețe ale lui Falstaff 
sint o glumă subțiată cu premeditare... Inamicul principal în această piesă 
nu este rebeliunea sau anarhia, ci timpul. 

„„ Partea I este cea mai izbutită îngemănare shakespeariană a piesei 
istorice cu comedia; totodată, ea sugerează amplu complexitatea relaţiilor 
dintre om şi om, precum şi dintre conducător și supus. Partea a II-a are 
ceva din trăsăturile "comediilor sumbre” de mai tirziu, mai ales Troilus 
și Cresida, întrebările sint mai subliniate şi mai profunde decît cele din 
Partea I. Și, ca atitea alte scrieri de seamă ale elisabetanilor, ea este preo- 
cupată de mutabilitate, de ruinele timpului“. 

Ar mai fi de amintit că, după Anikst, problema-cheie în Partea I este 
„onoarea“, iar în Partea a II-a, „legea“? 

c) Harold Jenkins s-a ocupat în mod special de problema celor două 
părți ale piesei Henric al IV-lea şi a rezolvat-o împăcind ambele puncte 
de vedere de mai sus: 

„Henric al IV-lea, în concluzie, reprezintă în acelaşi timp o piesă şi două 
piese. Partea I începe cu o acţiune pentru care nu are spaţiu suficient, dar 
pe care o rotunjeşte Partea a l-a. Ținind însă seama de faptul că jumă- 
tate din acțiune se încheie în Partea I, există primejdia unui gol în 
Partea a II-a. Pentru a umple acest gol; Partea a II-a dezvoltă povestea 
neterminată a lui Falstaff şi reia ceea ce este terminat în povestea prințu- 
lui. Cele două părţi sînt complementare, dar ele sînt şi independente, 
ba chiar şi incompatibile“. 


1 Clifford Leech, Shakespeare: The Chronicles, 1962, The British Council 
Longmans, 1964, pp. 28—31. 

2 A, Anikst, în postfaţa la Henric al IV-lea, „Operele lui Shakespeare“ 
traduse în limba rusă, vol. IV, Moscova, 1959, p. 614. 

3 Harold Jenkins, The Structural Problem în Shakespeare's „Henry IV“, 
1956, în „Henry IV, Parts 1 and 2“, A Casebook edited by G.K. Hunter, 
Macmillan, London, 1970, p. 171. 

HENRIC AL IV-LEA, PARTEA | 


Amintită de Francis Meres în Palladis Tamia, 1598 (ca „tragedia... 
Henry the 4“), prima parte a piesei Henric al IV-lea a fost scrisă în 1597— 
1598, publicată în prima ediţie in-cvarto din 1598 (The History of Henric” 
ihe Fourth — cu reeditări în 1599, 1604, 1013, 1022) şi jucată în premieră 
la 6 martie 1600. În ediţia in-tolio'din 1623 ea ocupă al treilea loc îi sec- 
ţiunea „istorie“ (History ). 

Sursa de bază a evenimentelor (perioada iunie 1402 — iulie 1403) o 
constituie Cronica lui Holinshed, completată cu unele adaosuri importante 
din Civile Wars (Războaiele civile) de S. Daniel. Pentru scenele comice 
(cu Falstaff) se face de obicei trimitere la o piesă anonimă din 1594, Famous 
Victories of Henry the Fifth (Paimoasele victorii ale lui Henrie al V-lea), 
iar pentru diferite alte aspecte la Richard II (Shakespeare), Woodstock, 
Soliman and Perseda, The Mirror for Magisirates (Oglinda judecătorilor ) 
şi The Governor (Conducătorul) de Sir Thomas Elyot. 

În piesele istorice de pînă acum Shakespeare a arătat cum nu trebuie 
să fie un monarh — respectiv, slab ca Henric al VI-lea, uzurpator şi crimi- 
nal ca Richard al III-lea, „poet“ ca Richard al II-lea, sau uzurpator, eri- 
minal şi şovăielnic ca loan fără-de-ţară. lar Henric al IV-lea era condamnat 
încă în primele piese-cronici, de pildă: 

„Edward, Prinţul Negru, a murit înaintea tatălui său / Și l-a lăsat urmaș 
pe Richard, unicul său fiu. / Acesta a domnit ca rege după moartea lui 
Edward al III-lea, / Pină cînd Henry Bolingbroke, Duce de Lancaster, / 
Fiul cel mare şi moștenitorul lui John de Gaunt, / S-a încoronat ca Henric 
al IV-lea, / A pus stăpinire pe ţară, l-a detronat pe regele de drept. / A 
trimis-o pe biata regină în Franţa, de unde venise, / Iar pe dinsul la Pom- 
fret și acolo, după cum ştiţi cu toţii, / Nevinovatul Richard a fost ucis 
mişeleşte“ (Henric al VI-lea, Partea a Il-a). 


Pentru Shakespeare Henric este în continuare privit ca uzurpator şi 
în Henric al IV-lea, unde „Percy-i din miazănoapte“ se răzvrătese împo- 
triva lui iar monarhul însuși are mustrări de conştiinţă. Ca şi în Richard 
al II-lea, Henric este un politician abil, un om de acţiune, un conducător 
care urmăreşte perseverent binele ţării, dar ca persoană e „neatrăgător, 
rece, secretos“, „îşi ascunde pînă şi cele mai fireşti imbolduri“ (H.B. Charl- 
ton). Hotspur îl numeşte un „politician ticălos* iar Charles Moorman, 
pornind de la acest caliticativ, îl aşază în categoria celor care au ucis „cava- 
lerismul“: 

„Henric al IV-lea ucisese la Pomfret un tipar de viaţă şi o serie valo- 
rică ; cu Richard dispăruse credinţa nestrămutată a omului medieval în 
justeţea şi inevitabilitatea guvernării şi conduitei cavalerești.“ 


1 Charles Moorman, A Knyght There Was, Lexington, 1967, p. 143. 


93 


Deşi intitulate Henric al IV-lea, cele donă părți ale piesei nu fac din 
rege un „erou principal“. Eroul principal este prințul Henry sau „Hal“, 
viitorul rege Henric al V-lea, în jurul căruia „gravitează piesa“ (C.L. Barber) 
sau „moralitatea“ a cărei „temă principală“ este „transformarea treptată 
~a unui prinţ fluşturatic în regele ideal care a fost Henrie al V-lea“ (Mark 
van Doren); sau, după W.H. Auden: 


„Tema întregii trilogii (Henrie IV și Henric V, n.n.) este, ca să zicem 
așa, întrebarea: Ce îmbinare de calităţi i se cere unui conducător a cărui 
funcţie este să instaureze și să mențină Justiția temporală? Potrivit lui 
Shakespeare, Conducătorul ideal trebuie să îndeplinească cinci condiţii. 
1) Trebuie să ştie ce e drept şi ce nu e drept. 2) El însuşi trebuie să fje 
drept. 3) Trebu'e să fie îndeajuns de puternic ca să-i silească pe cei care 
ar dori să fie nedrepţi să se comporte cum se cuvine. 4) Atit prin firea 
cît şi prin arta sa, trebuie să aibă capacitatea de a-i face pe alţii loiali 
față de persoana sa. 5) Trebuie să fie conducătorul legitim indiferent de 
criteriul prin care legitimitatea este definită în sînul societăţii căreia fi 
aparține“!, 


Mulţi comentatori au văzut în prinţul Henry o întruchipare a „fiului 
risipitor“ sau a „dărniciei“, tot așa după cum au văzut ín Falstaff o întru- 
chipare a „viciului“, a lui Miles Gloriosus, a parazitului sau a celor şapte 
păcate de moarte, în Primul judecător al țării întruchiparea Justiţiei» 
ceea ce a condus şi la asemuirea (parţială) a celor două părţi ale piesei 
cu o moralitate. Dar chiar şi Tillyard, care subscrie la această abordare, 
recunoaşte complexitatea personajelor, de pildă atunci cind surprinde 
următoarele trăsături ale prințului: 


„Aşa cum este descris Prințul în Henric al IV-lea (şi ceea ce urmează 
nu are nici o legătură cu Henric al V-lea din piesa cu acelaşi nume), el 
este un om cu mari înzestrări, de o măreție olimpică şi de un rafinament 
excepțional, care a dobindit o cunoaştere deplină a firii omenești, atit în 
persoana sa cît şi în alţii. El este shakespeariana icoană studiată a tipului regal 
—o icoană către care ne îndreaptă multe din variantele sale anterioare pri- 
vind tipurile de regi impertecți: împlinirea multor ani de gindire şi expe- 
riență. Shakespeare îşi înfăţişează personajul cu extremă rigurozitate, 
folosind atît zugrăvirea directă cit şi auto-revelarea prin faptă şi vorbă“.2 


În citatul acesta poate reține atenția propoziţia „care a dobindit o 
cunoaștere deplină a firii omeneşti atit în persoana sa cît şi în alţii“: ideea 
se înscrie în tema shakespeariană fundamentală a cunoașterii şi conștienței, 


1 W.H. Auden, The Prince's Dog, 1959, în „The Fallen City“, Encounter, 


XIII, pi 194; 
2 E.M.W. Tillyard, Op. cit., p. 112, 


94 


pe care am urmărit-o într-o sèrie de piese anterioare, şi se desprinde de 
strictele „recomandări“ politice şi etice (cum ar îi cele din Principele lui 
Machiavelli sau The Governor al lui Sir Thomas Elyot). Un minimum de 
referiri succesive la textul piesei îngăduie schițarea personajului luminat 
in prim plan de dorința sa de „a cunoaşte“. 

I, 2. Prima replică din piesă a prinţului, pe lingă că exprimă dezacordul 
său față de comportările lui Falstaff, îl învinuieşte că nu-și pune probleme 
şi îşi întunecă cunoaşterea-conştienţa prin băutură şi somn: 

»Într-aşa hal ţi-ai năclăit minţile sugind la vinațuri vechi, dîndu-ți 
drumul la curea și tolănindu-te după masă pe laviţe, încit nici nu mai știi 
să întrebi ceea ce ai dori să afli cu adevărat. (În original, „to demand that 
truly which thou wouldst truly know“, deci foarte accentuat, ad litt. „să 
intrebi cu adevărat / cum trebuie ceea ce cu adevărat / de fapt ai dori să 
știi“.) De ce dracu oi îi vrind să știi cît e ceasul? (În original, „the time 
of the day“, ad litt., „timpul zilei, cuvintul time „timp“ fiind un cuvint 
tematic pentru ambele părți ale piesei, folosit chiar la începutul scenei: 
Falstaff. ..„what time of day is it? (rindul 1); şi reluat de prinț în două 
rînduri în „the time oi day“ (rîndurile 7 şi 13). Aș înțelege dacă orele ar îi 
cupe de Xeres; minutele, claponi fripți ete“. 


Disocierea de Falstaff (și de intreaga „ceată“) continuă de-a lungul 
intregi. piese, explicit dar şi prin calambururi, de exemplu ceva mai de- 
parte în acceaşi scenă: 


Falstaff:... Tu să nu spinzuri nici un hoţ cînd ai să fii rege. 

Prinţul: Eu nu, căci asta o să fie sarcina ta, 

Falstaff: A mea? Phii, straşuic! Pe Dumnezeul meu, vrednic judecător 
voi îi. ” 

Prinţul: Te-ai şi încurcat în judecată! Voiam să spun că vei avea de 


spînzurat pe toți tilharii şi că în felul acesta vei ajunge călău de soi ete, 
(rîndurile 69—76). 


În prelungirea dialogului cu Falstaff, cînd acesta îi propune să ia parte 
la tilhăria de la Gadshill, prințul se opune cu indignare („Ce face? En să 
fur, să tilhăresc? Nici gînd, pe legea mea“ — r. 152—153), apoi acceptă, 
doar citeva clipe mai tirziu, implicindu-se astfel un joc, a strategie care 
i-a scăpărat prin minte: „de-i aşa, fiel Să-mi fac şi eu o dată de capl“ 
(r. 158—159). 

Monologul rostit de prinț la sfîrşitul scenei (r. 217—239) este revelator: 
incă de pe acum prințul ştie foarte bine cu cine s-a înhăitat („Vă ştiu / 
cunosc pe toți“, versul 217), ia hotărîrea să-și continue cîrdăşia „o vreme“ 
(217—218), îşi motivează opţiunea prin dorinţa de a-i uimi pe toţi în cele 

din urmă („Cînd voi zvîrli dezmăţul de pe mine“, v. 230). Ultimele două 
versuri sint deosebit de instructive: 


T]l so offend, to make offence a skill, 

Redeeming time when men think least I will. (v. 238—239) 

|„Păcătuind astfel, voi face din păcat o politică bună sau înțeleaptă — 
după un traducător german, o artă — / Răscumpărind vremea atunci cînd 
oamenii se vor aștepta mai puţin“./ 

+ 

Versul penultim stăruie asupra jocului pe care înțelege să-l folosească 
prințul, iar ultimul, nu asupra căinței şi regretului de a fi dus „o vreme“ 
viața pe care a dus-o, ci asupra folosirii depline / pe deplin a timpului 
ce-i este lăsat omului pe pămînt pentru mîntuire“. Aceasta este interpre- 
tarea dată cuvintelor „redeeming time“ de Jorgensen într-un studiu din care 
merită să reținem măcar următoarele: 


„Întrucit acest monolog este în general considerat a fi modul prin care 
Shakespeare le vorbeşte nemijlocit spectatorilor despre piesă, distihul 
are semnificație tematică. Din păcate, de parcă monologul în sine nu ar 
ridica destule probleme, criticii an sporit dificultăţile prin aceea că nu 
au acordat atenţia cuvenită sensului pe care l-a dat Hal (şi Shakespeare) 
cuvintelor «redeeming time». Urmarea a fost că monologul şi, inevitabil, 
piesa în întregul ei, au fost interpretate greşit. 

.„. După ediţia Arden, sensul ar fi «reparind timpul folosit rău»; după 
Kittredge, «recuperind timpul irosit»; după Dover Wilson, «recuperind 
timpul folosit rău»; după O.J. Campbell, «recuperind timpul pe care 
l-am pierdut»; şi după M.A. Schaaber, «căindu-mă de timpul folosit 
Tăul, 

II, 4. Într-o conversaţie cu Poins (4—37), prinţul se autocaracteri- 
zează: „nu un terehea-berehea înlumurat ca alde Falstaff, ci un corinfean, 
un june cu sufletul fierbinte, băiat levent“. El este „însuşi regele curtenieci“* 
și învaţă repede: „Ce să-ţi mai spun, am ajuns aşa de meșter într-un sfert 
de ceas, că sint în stare să beau cu orice căldărar pe limba lui, cite zile 
oi mai avea“. Cu alte cuvinte, prinţul este capabil de empatie şi se educă 
în acest sens înainte de a deveni rege (nu ca regele Lear care va cunoaște. 
empatia şi simpatia numai după abdicare). 

În aceeași scenă îl întîlnim pe prinţ în chip de actor și regizor (cînd îl 
pune pe Falstaff să joace rolul regelui, pe care îl preia apoi el însuși iar 
Falstaff devine „prinţul“, rîndurile 418—536). | 


1 Paul A. Jorgensen, ‘Redeeming Time’ in Shakespeare's Henry IV, 
în „King Henry IV, Paris 1 and 2“, Casebook Series, Macmillan, London, 
1970, p. 238. ind: 

Cînd, în III, 2, tatăl său îl mustră pentru destrăbălare, prinţul se dove- 
dește un fiu iubitor sau cel puţin ascultător, recunoaşte că s-a tăcut vinovat 
de „rătăciri / De tînăr zvinturat“ (r. 27—28), dar, cumpănit la vorbă, 
adaugă că la mijloc a fost și un „noian de zvonuri, / Scornit de periuţe şi 
caiale“ (y. 23—25). Și tot din convorbirea cu regele, putem deduce și 
înclinarea prințului spre autocunoaştere: „De acum, o, rege întreit de 
falnic, / Voi fi mai mult eu însumi“ (v. 92—93).* 

Ar mai fi de menţionat şi obiectivitatea prinţului, care îl apreciază 
la justa lui valoare pe duşmanul său de moarte, Hotspur, în V, 1, 88—100, 
atit înainte de înfruntare („pentru a cruța vărsarea de singe între cele 
două tabere“, v. 99), cît şi după ce îl răpune (V, 4, 87—101). 

În rezumat, într-un sens restrins ca viitor monarh, într-un sens larg 
ca om, principalul personaj al piesei ne apare dăruit cu înzestrări cum ar 
îi inteligenţa, curajul și vitejia, prevederea şi cinstea, obiectivitatea, sim- 
plitatea, curiozitatea de a cunoaşte cît mai mult; iar despre o evoluţie a 
lui se poate vorbi mai ales în sensul unor acumulări (lente, nu transfor- 
mări subite, cum susţinea cronicarul Thomas Walsingham — „la urcarea 
sa pe tron, Hal s-a schimbat brusc“): cînd avem în vedere cunoașterea şi 
introspecţia, observaţia, empatia, actoria şi regia, exprimarea şi umorul 
(adaptate ambele la nivelul interlocutorului), strategia şi tactica, curiozi- 
tatea diplomatică. lar şcoala experienţei concrete - (prin contrast - cu 
şcoala teoretică a cărților din Zadarnicele chinuri ale dragostei) îl apropie, 
în limite decente, de „profesorul“ şi „conducătorul“ Petruchio din Îmblîn- 
zirea îndărălmicei. Jorgensen observă că 


„Hal creşte în urma experiențelor sale şi nu în pofida lor. Mai mult, 
deşi nu este un Hamlet, el cunoaște tensiunea și îndoiala cu privire la 
justeţea acţiunilor sale. Din cînd în cînd, ca Hamlet, el se socotește vinovat 
de inactivitate fără rost“! 


Sir John Falstaff, adesea interpretat ca personaj nu mai puţin impor- 
tant ca prințul (mai cu seamă datorită succesului de scenă) este prezentat 
astfel, în modul cel mai succint posibil, de către F.E. Halliday: 


„Cel mai renumit personaj comic din literatura engleză, nu numai 
spiritual în sine, ci făcîndu-i spirituali şi pe alţii. 

În Henric al IV-lea, Partea I, el ne apare ca însoțitor preferat al prin- 
tului Henric; îi jefuiește pe călătorii de la Gadshill, e jefuit la rîndul lui, 
şi prin vorbe (meşteșugite) se disculpă de acuzaţia de lașitate. Pentru a 
reprima rebeliunea lui Hotspur, i se încredințează o companie de infan- 
teriști, abuzează teribil de autoritatea regelui, iar la Shrewsbury, după ce 


1 Paul A. Jorgensen, Op. cit., p. 241. 

se preface că e mort, pretinde că, de fapt, el este cel care l-a omorit pe 
Hotspur“. 


În The Ozford Companion to English Lilerature cititorului i se oferă 
următoarele rînduri: 


we. În Henric al IV-lea, Sir John Falstaff (este) un cavaler bătrin, 
gras, spiritual, simpatic, iubitor de glume, rob al plăcerilor şi, în primul 
rind, al vinului de Xeres; un lăudăros care, atunci cînd este demascat, 
are suficientă prezenţă. de spirit şi suficiente resurse ca să găsească un 
subterfugiu pentru a scăpa cu faţa curată; face impresia că-şi exagerează 
viciile și se laudă cu ele ca să-și pună în valoare latura umoristică“.2 


Dacă două definiţii de tip lexicografie nu coincid perfect, la ce iden- 
tităţi ne putem aştepta dincolo de ele, acolo unde sfirșese sintezele şi încep 
analizele? Ne amintim de vorbele lui Samuel Johnson lexicograiul: „Dar 
pe tine, neimitatule şi inimitabilule Falstaff, cum să te descriu?“ Și deoa- 
rece, într-adevăr, personajul este o creație unică în felul ei, defel lipsită 
de complexitate, iar, pe de altă parte, o creație căreia de-a lungul veacu- 
rilor i s-au dedicat rafturi bogate de producții tipografice, nu va fi o 
„vreme irosită“ să parcurgem măcar unele din interesantele (nu toate defi- 
nitive, evident) puncte de vedere exprimate în lucrări valoroase. 

Cronologie, primul nume care se cuvine semnalat este din nou Samuel 
Johnson, dar nu ca lexicograf, ci ca editor și prefațator al ediției din 1795 
a Operelor lui Shakespeare: 


+ Falstaff este un personaj mustind de păcate, păcate care în chip 
firese provoacă dispreţ. El e un hoț, un nesătul, un laş şi un fanfaron, 
gata oricînd să-i înșele pe cei slabi şi să se năpustească asupra săracilor; 
să-i terorizeze pe cei timoraţi şi să-i jignească pe cei lipsiți de apărare. 
Slugarnie dar și perfid, el îi satirizează pe la spate pe cei de pe urma 
cărora trăieşte linguşindu-i... Dar acest om atit de corupt şi reprobabil 
se face util prințului (care îl disprețuiește) prin cea mai atrăgătoare dintre 
toate calităţile, prin puterea de a stîrni voioşia continuă, risul, în voia 
căruia se lasă cu atit mai mult cu cit hazul său nu este extraordinar sau 
ambițios și constă doar din eludări facile și scînteieri de duh care amuză 
dar nu dau naştere invidiei. Trebuie să constatăm că el nu este pătat de 
crime grozave sau sîngeroase, ceea ce face ca imoralitatea lui să nu devină 
insuportabilă datorită hazului. 


1 F.E. Halliday, A Shakespeare Companion 1564—1964, Harmonds- 
worth, 1964, p. 161. 


2 The Ozford Companion to En pi i be pă edited by Sir Paul Har- 
vey, Fourth Edition, Oxford, 1969, p. 291. 

Morala pe care cată s-o deducem din cele de mai sus este că nu se află 
om mai primejdios ca acela care, stăpinit de dorința de a corupe, are 
puterea de a se face plăcut; şi că nici inteligența, nici cinstea nu ar trebui 
să-şi închipuie că sînt în siguranță lingă un asemenea tovarăș cînd îl văd | 
pe Henric sedus de Falstaff“.? 


Maurice Morgann demonstrează, argumentat, că Falstaff nu este un 
„laş desăvirşit“ (chiar eroul însuşi declară „Am mai mult duh decit curaj“), 
că nu mai luptă pentru „onoare“ decit atunci cînd ştie că nu poate ieşi 
învingător, că, spre deosebire de alţi „miles gloriosus“, nu se făloşeşte 
înaintea unei isprăvi vitejeşti, ci exclusiv după săvîrşirea acesteia. Morgann 
emite şi următoarea idee, înainte de a susține că Falstaff ne este mai 
simpatic decit Parolles (personaj umoristic din Totu-i bine când sfirşeşte 
bine) sau Bobadil (fanfaronul din comedia Fiecare cu toana lui de Ben 
Jonson): 


„Nici o faţetă a caracterului său nu rămîne clar imprimată în mintea, 
noastră; oricum, există o anumită incroneruitate stranie între ceea te spu- 
nem și ceea ce simțim în legătură cu el. Oricăruia dintre noi ne place 
bătrinul Jack; totuşi, cine ştie datorită căror motive perverse, cu toţii 
îl ocărim şi-i tăgăduim vreo însușire pozitivă sau vrednică de respect. 
Se petrece aici ceva cu totul ieşit din comun: prin inexplicabila sa artă 
Shakespeare reușește să ne cîştige simpatia şi bunăvoința pentru un om 
atit de respingător. Se va spune: are spirit, o veselie şi un umor cit se 
poate de caracteristice și captivante. Dar este aceasta suficient? Umorul 
şi voioșia viciului sînt chiar atit de captivante? Oare vorba de duh, carac- 
teristică pentru micimea sufletească și pentru oricare alte însuşiri rele, 
este în stare să farmece inima şi să subjuge sentimentele? Sau nu cumva 
prezenţa unui asemenea umor şi a unor asemenea scînteieri de duh, scoţind 
și mai mult în evidenţă caracterul diform al personajului, stirnesc şi mai 
puternic ura și disprețul nostru față de omul acesta? Ei bine, nu acestea 
sînt sentimentele noastre pentru caracterul lui Falstaff. În clipa cînd cl 
încetează de a ne mai amuza, nu încercăm nici o senzaţie de dezgust; 
ne vine destul de greu să trecem cu vederea nerecunoştința Prințului în 
nou-născuta virtute a Regelui, şi blestemăm asprimea acelei justiţii poe- 
tice care îl încredinţează temnicerului pe bătrinul, jovialul şi încîntătorul 
nostru prieten“.2 


1 Samuel Johnson, Edition of Shalespeare, 1765, vol. IV, pp. 355—856. 

2 Maurice Morgann, An Essay on the Dramalie Character of Sir John 
Falsta f, An, în „Shakespeare Criticism“, Oxford University Press, 1936, 
pp. 180—181, 

Franz Grillparzer a preluat în parte tezele lui Morgann: 


„Un critic englez a emis aparentul paradox că Falstaff n-ar fi fost 
las. Și, de fapt, nici nu este. El a fost fără îndoială brav în tinerețe, 
tot aşa după cum în afară de inteligență mai poseda și alte însuşiri; dar 
pofta de viață le-a înghiţit pe toate“.i 


William Hazlitt: 


m... poate că (Falstaff) este cel mai substanţial personaj comic inventat 
vreodată... 

Își îngrașă şi-şi hrăneşte mintea cu glume, tot aşa cum își îndoapă 
trupul cu vin de Xeres şi zahăr... 

„„ este în sinea lui un actor aproape în aceeaşi măsură în care este şi 
pe scenă... 

Secretul umorului lui Falstaff este în primul rînd o desăvirşită pre- 
zenţă de spirit, o stăpinire de sine absolută, pe care nu o poate tulbura 
nimic. 

Indiferența sa față de adevăr lasă frîu liber invenției“.2 


Pentru A.C. Bradley, Falstaff este un „umorist genial“, „capabil de 
afecțiune (fată de Poins şi Bardolph și, categoric, față de Prinţ)“, esența 
cavalerului stă în „fericirea libertății cîştigate prin umor“. Punctul de vedere 
al lui Morgann este aplaudat: . 


„Falstaff nu este nici un mincinos, nici un laş, în sensul obişnuit al 
acestor cuvinte, spre deosebire de tipicul lăudăros poltron din comedii. 
El îşi debitează minciunile fie de dragul umorului, fie în scopul de a se 
yiri într-un bucluc“.3 


: H.B. Charlton face o comparație interesantă între Falstaff şi Henric 
al IV-lea: 


„Problema lui Falstaff ca personaj comic este de a menține corporația 
lui Sir John. Sarcina lui seamănă cu preocupările politice ale lui Henric 
de a menține comunitatea Angliei. Principiile lui Falstaff sînt cele ale lui 
Henric, numai că sînt aplicate domeniului vieții particulare. El nu mai 
luptă dacă nu găseşte o justificare... Nu e nici curajos, nici laş, nici sincer, 
nici mincinos; pentru că asemenea distincții de ordin moral nu există 


— 


1 Franz Grillparzer, Despre literatură, în „Shakespeare şi opera lui“, 
EPLU., Bucureşti, 1964, p. 164. 


> William Hazlitt, The Characters of Shakespeare's Plays, Oxford Uni- 
versity Press, 1966, pp. 3831—3834. 


SAC. Bradley, The Rejection of Falstaff, 1909, în „Shakespeare, 
Henry IV, Parts 1 and 2“, A Casebook, Op. cit., pp. 68—74. 

în lumea lui. Pentru el virtutea este numai abilitatea de a supraviețui...» 
Instrumentul său este vorba de duh, întocmai după cum, în cazul lui Hen- 
ric, ca o formă de aproape înrudită a ingeniozităţii intelectuale, este 
viclenia. lar eliminarea onoarei din scara de valori a lui Falstaff nu este 
mai puțin necesară pentru scopurile sale decit este pentru scopurile lui 
Henric ştergerea onoarei cu buretele“. 


A. Ștein găseşte similitudini între Falstaff şi doi renumiţi eroi ai lui 
Cervantes: 


„În acest personaj se îmbină de fapt două figuri: don Quijote și Sancho 
Panza. Falstaff se înrudeşte cu Sancho Panza nu numai prin înfăţişare 
şi prin pîntecele său voluminos. Îi mai leagă şi o aceeaşi puternică aplecare 
către lucrurile pămiînteşti, concrete, aceleaşi interese practice, aceeaşi 
atitudine ironică, batjocoritoare față de tot ce reprezintă elan, eroism, 
donquijotism, Comportarea lui Falstaff în timpul bătăliei, cînd se stră- 
duieşte să-şi scape pielea sa de laş, concordă cu spiritul lucid al lui Sancho 
Panza. Dar donquijotismul? Firește, Falstaff nu crede cît negru sub unghie 
în vreun ideal superior, nu recunoaște nici o regulă de morală, inclusivi 
principiul aristocratic al onoarei, despre care vorbeşte cu o cinică lucidi- 
tate... 

Cu toate acestea, Falstaff păstrează ceva din cavalerismul medieval 
și-i place să 'se laude mereu cu titlul de cavaler. În timpul bătăliilor, el 
nu se ascunde pur şi simplu ca Sancho Panza, ci își ia aere de erou. Se 
preface şi recurge la tot felul de șiretlicuri ca să dovedească altora că este 
viteaz şi cutezător, căci, spre deosebire de Sancho Panza, simte nevcia 
de a demonstra acest lucru. Astfel, Shakespeare îl investeşte pe Falstaff 
cu acea ironie specifică povestitorului Cervantes, care, obiectivindu-se, se 
ridică şi deasupra lui don Quijote, și deasupra lui Sancho Panza .2 


W.H. Auden găsește apropieri între Falstaff şi Hotspur: 


mas (ca și Falstaff) Hotspur ascultă de impulsul momentului ca să 
spună exact ceea ce gindeşte fără un calcul prudent. Amindoi nu ascund 
nimic de alţii, Falstaff pentru că nu are nici o mască pe care s-o poarte, 
Hotspur pentru că a devenit într-atita masca sa proprie încît nu mai are o 
față în dosul ei. Cum ar veni, Falstaff spune: «Eu sînt eu. Tot ce fac, 


1 H.B. Charlton, Shakespeare, Politics and Polilicians, 1929, A Case- 
book, Op. cit., pp. 87—88. 

2 A. Ștein, Un strălucit maesiru al comediei, 1958, în „Shakespeare şi 
opera lui“, Bucureşti, 1964, pp. 741—742. 

oricît de revoltător ar îi, este neînchipuit de important, pentru că eu fac 
aceasta.» lar Hotspur spune: «Eu sînt Hotspur, luptătorul neînfricat 
cinstit şi sincer. Dacă s-ar întîmpla vreodată să dau dovadă de frică sau să 
spun o minciună, chiar una nevinovată, aş înceta să mai exist». Dacă 
Falstaff ar aparține lumii lui Hotspur, am putea să-l numim mincinos, 
dar în proprii săi ochi el este perfect sincer... 

Nici Falstaff, nici Hotspur nu sînt întru totul oameni, Falstaff pentru 
că trăieşte în ficţiune pură, Hotspur pentru că e atit de lipsit de imaginație 
încit nu e în stare să vadă împărăţia ficţiunii. 

La început, aşadar, Falstaff vrea să creadă că Hotspur este unul de 
teapa lui, căruia, ca şi lui, îi place să pună un act în scenă, dar mai târziu 
îl va auzi pe Hotspur rostind cuvinte de neînțeles pentru el: 


Vă mai puteţi răscumpăra / Pierduta cinste, încă nu-i tirziu / Să vă 
spălați obrazu-n ochii lumii. 


În lumea lui Falstaff, singura valoare reală este importanţa, cu alte 
cuvinte, tot ce cere el de la alţii este atențiajssingurul lucru de care se 
teme este ignorarea. Nu contează dacă alţii aplaudă sau fluieră; ceea ce 
contează este volumul aplauzelor sau al iluierăturilor“.! 


În sensul paralelismelor lui Auden, Clifford Leech constată: 


pe» Sînt. asemănători într-o privință: se ţin departe de calculele reci 
ale celorlalte figuri majore ale piesei.“2 

În sfîrşit, după John Wain, 

ww. Falstaff vorbeşte în numele omului de rînd, mulţumit cu o fărimă 
de onoare. Englezul de rind este capabil de eroism, dar nu şi de cuvintări 
eroice“, 


Unele trăsături de caracter ale lui Hotspur, cel de al patrulea protago- 
nist al piesei, au fost amintite într-o serie de citate din bibliografia critică, 
Dar (ca şi în cazul citatelor privitoare la Falstaff) nu cred că putem fi de 
acord cu absolut toate caracterizările. Să fie, de pildă, adevărat că, ase- 
menea lui Falstaff (cum susține Clifford Leech), Hotspur „se ţine departe 
de calculele reci ale celorlalte figuri majore ale piesei“? Poate numai în 
sensul că, într-adevăr, îi lipseşte raţiunea rece, judecata, previziunea 
(spre deosebire, să zicem, de tatăl său, Contele de Northumberland, care 
în mai multe rînduri caută să-i tempereze avînturile, egotismul marţial, 


1 W.H. Auden, Op. cit., pp. 198—199. 

> Clifford Leech, Op. cit., p. 26. 

3 John Wain, The Living World of Shakespeare, Macmillan, London, 
1964, p. 51, 

setea de glorie, nesăbuința, excentricităţile); altminteri, în scena complo- 
tului (III, 1, 1— 106), unde răzvrătiţii îşi propun, cu harta în faţă, să-şi 
împartă ţara în trei (Mortimer, Owen Glendower, Hotspur) după nădăj- 
duita victorie asupra lui Henric al IV-lea, Hotspur se tirguieşte cu ceilalți 
într-un chip cât se poate de negustoresc („Pare că partea mea, la nord de 
Burton, / Nu-i chiar cît ale voastre de întinsă“, v. 97—98 ete.) —iar 
„calculul“ e subliniat aici de Shakespeare cu nu mai puţină vigoare dra- 
matică şi stilistică decît nepăsarea cu care la un moment dat eroul își tra- 
tează soția (II, 3, 41—104). 

De asemenea, afirmaţia lui Auden că Hotspur este „lipsit de imagi- 
nație“ reclamă cel puţin o precizare (afară de cazul cînd prin „imaginaţie“ 
poetul a vrut să spună „previziune“). Un poet nu poate fi „lipsit de ima- 
ginaţie“; iar Hotspur este un poet, după cum se poate vedea din bogăţia 
de imagini, conotaţii, ritmuri şi modalităţi (mai ales emotive) ale repli- 
cilor sale. „Este cel mai bun poet din piesă“, afirmă F.E. Halliday, adău- 
gind strania remarcă: „deşi... disprețuiește poezia“.! Remarca este stranie 
pentru că, pe urmele Bastardului din Regele Ioan (v. citatul final preluat 
din Mark van Doren în Comentariile la această piesă), Hotspur nu dispre- 
țuieşte poezia în general, ci poezia proastă, bombaslică, artificială, înzorzo- 
nată, după cum reiese destul de limpede din textul shakespearian. Cind 
Glendower îi spune lui Hotspur: 

se pe cind eram încă tinăr, urzeam la harfă / Multe cîntece (ditty) 
englezeşti meşteşugite ] Şi le dădeam cuvintelor (tongue) podoabe ce le 
şedeau bine (helpful); | Virtute pe care n-am văzut-o la domnia ta.“ 
(III, 1, 123— 126), 


Hotspur râspunde: 


„Ei da, şi crede-mă că sînt foarte mulțumit. / Mi-aş dori mai degrabă 
să fiu cotoi şi să fac «miau» / Decit să mă ştiu unul din alde-ăştia cîntăreţii 
de balade scălimbe (these same meire ballad-mongers ); | Mai degrabă aş 
asculta scirţiitul unui sfeşnic de aramă răsucit fel şi chip / Sau serişnetul 
pe butuc al unei roţi neunse; / Nimic nu-mi zgîrfie mai rău urechea / Decît 
poezia fandosită (mincing); | Aceasta seamănă cu mersul trudnic al unei 
mirțoage împiedicate“ (III, 1, 127—134). 


Shakespeare pune în lumină latura poetică a firii lui Hotspur în ulti- 
mele versuri pe care eroul le rostește înainte de a muri. Harul profetie 
al poetului („O, aş putea să proorocesc“, V, 4, 83 — deci nu al „imagina- 
tiei“ ca prevedere şi calcul rece) se îngemănează cu ceea ce Aldous Huxley 
socotea că este „una din cele mai adinci observaţii despre viaţă ale lui 
Shakespeare“2: 


sE Halliday, The Poetry of Shakespeare's Plays, 1954, Duckworth, 
London, 1964, p. 107. 
2 Citat de C. L. Barber, Op. cit., p. 281. 

„„ dar gîndu-i robul vieţii, / lar viaţa e paiața timpului / Și timpul, 
care e măsura lumii, / Se va curma cîndva“ (Ibid., v. 81—83). 


În Henric al IV-lea, Partea I, Falstaff este un erou comic, iar Hotspur 
un erou tragic (comparabil cu Brutus din Iuliu Cezar): artist meşteşuzit 
în poezia cu caracter realist, total nerealist şi stingaci în viața politică și 
socială. 

Privind lucrurile şi dintr-o perspectivă istorică, Hotspur este eroul 
tragic al piesei ca reprezentant al cavalerului tragic într-un moment al 
feudalismului muribund cînd „onoarea“ (honour) se desprindea de cono- 
tațiile pozitive ale verbului „a fi“ (lealitate, cinste, probitate, corectitudine 
pentru a se apropia de conotațiile din ce în ce mai negative ale verbului 
„a avea“ (onoruri, glorie, acaparare). După cum s-a văzut, onoarea avea 
implicaţii tematice încă în Regele Ioan, unde fiul regelui Richard-Inimă- 
de-Leu, respectiv Bastardul, devenind cavaler (Sir Richard Plantagenet), 
face comentarii semnificative, adesea sarcastice, asupra cavalerismului 
degradat. Or, prin dorința de „a fi“ într-o lume stăpinită de dorinţa de 
„a avea“, Hotspur este la fel de anacronic ca şi Bastardul. 

În Henric al IV-lea, Partea I, honour este un cuvint-cheie (potrivit 
lui Jorgensen, apare, împreună cu derivatele, de 29 ori), individualizind 
personajele și prezentind semnificație tematică. 

Pentru Hotspur, onoarea este totul, raţiunea existenței sale, „un prin- 
cipiu aproape ascetic“ (Anikst) (v., de exemplu, comentariul său din I, 
3, 201—208). Pentru Falstaff, dimpotrivă, onoarea (în sens pozitiv) este o 
vorbă goală, cum declară el în „catehismul“ său din V, 1, 181—141. Cum 
însă amindoi sînt cavaleri (Hotspur prin mentalitate, Falstaff prin titlu — 
este Sir John Falstaff) şi cum în întreaga piesă, precum și în următoarele 
două „cronici“, Shakespeare este preocupat nu numai de zugrăvirea unor 
personaje, ci şi de încadrarea lor într-o viziune istorică, politică, socială 
şi filozofică, putem conchide că în epoca în care le-a scris, el considera cava- 
lerismul o instituție nu mai puţin depășită decit orînduirea feudală de care 
depindea organic. lar dacă în portretul lui Hotspur, dincolo de unele 
învinuiri discrete distingem şi o undă ușoară de regret și melancolie, în 
cel al lui Falstaff nu vedem deocamdată decît pe „cavalerul gras“ care 
glumeşte mereu și despre care se glumește mereu pe socoteala trupeșiei. 
Deocamdată, el este cavalerul vesel. Fi 

Un alt cuvînt-cheie sau cuvint tematic este timpul (time), folosit (după 
Jorgensen) de 41 ori, fără derivate; prezent în episoadele cruciale ale 
piesei şi discutat de prinţul Henric în replica privitoare la „vremea răs- 
cumpărată“ (v. caracterizarea anterioară a prințului). Hotspur trăieşte 
sub imperiul unci conştiinţe acute a timpului, iar pentru Falstaff, scurge- 
rea timpului (ideea că îmbătrineşte) este „singurul lui conflict mintal“ 

(Jorgensen), pe care în zadar caută să-l rezolve prin ignorare. Auden 
subliniază: 


„Pentru Falstaff timpul nu există, pentru că el aparţine lumii de 
opera buffa, actoriei şi acţiunii simultane, unei lumi dominate nu de dorinţă 
sau poftă (desire) ci de dorință nevinovată (wish), unde nimeni nu poate 
suferi pentru că tot ce spune şi face el nu este decit simulacru.“! 


Strînsa interdependenţă dintre personaje (principale dar și secundare) 
şi tematică (istorică dar şi morală, politică dar şi general umană) nu poate 
fi, în limitele prezentării de pînă acum, decit o prudent extinsă introducere 
la configuraţia, artistică a compoziţiei, un aspect dintre cele mai importante 
fiind acela al unității sale excepționale: integrarea absorptivă a inten- 
ţiilor de fond și corelarea părţilor componente din cele mai diverse puncte 
de vedere. Despre această unitate s-a scris enorm, iar înerijitorul noii 
ediţii Arden (1969), A.R. Humphreys, rezumă, în cinci pagini dense, esența 
ei. Consider că pentru specialişti, lectura atentă a acestor pagini este obli- 
gatorie. Pentru publicul larg, cel puţin citeva spicuiri s-ar putea dovedi 
instructive: 


+. Shakespeare ne solicită atenția cu maximă vigoare asupra temelor 
istorice... Departe de a fi «statică», limitată la predominanţa lui Falstaff, 
unitatea este dinamică, complexă şi organizată în ceea ce priveşte inter- 
dependența materialului, astfel că nu putem să nu fim de acord cu Eliza- 
beth Montagu: «... în piesa aceasta există mai multă planificare şi grijă 
decît aproape în tot ce a mai scris Shakespeare» ... Coexistenţa intrigilor 
comice şi serioase nu se mărginește la alternarea lor eficientă... Cu cit 
sînt analizate mai atent, cu atît apar ele mai interdependente, legătura 
fiind uneori bazată pe paralelism şi accentuare, alteori pe antiteză şi 
contrast... 

„„ asupra ambelor intrigi planează autoritatea constituită — înfrîngere 
şi moarte pentru rebeli, spînzurătoare sau surghiun pentru pierde-vară. 
În ambele intrigi răsună tema ambiţiei şi rapacităţii... Principialitatea, le 
lipseşte şi baronilor și tilharilor... încăierarea de la Gadshill este replica 
umoristică a insurecției lui Hotspur; fățărnicia lui Falstaff îşi află ecoul 
serios în dorința lui Henric de a întreprinde o cruciadă... 

.. După cum a demonstrat profesorul Empsom, o bună parte din 
valoarea piesei stă în această «ambiguitate» care ne permite să discutăm 
personajele principale pro şi contra... . 


2 W.H. Auden, Op. cita p. 188. 

Temele serioase şi comice se întrepătrund şi prin numeroase alte ecouri 
şi legături... 

Coerenţa structurală este, iarăşi, organică. Faptul că ediţiile in-cvarto 
nu au diviziuni pe scene scoate în evidenţă permanentul caracter contra- 
punetic al piesei...“1, 


Coerenţa structurală a. piesei imită la nivel artistic coerenţa structu- 
rală a vieţii în genere şi în particular (ca moment istoric) şi atestă „matu- 
ritatea fără efort“ a lui Shakespeare (G.K. Hunter). Piesa a fost compusă 
într-o perioadă de tranziţie de la marcatul exerciţiu poetic (Visul unei 
nopți de vară, Romeo şi Julieta etc.) la realismul pieselor ce vor veni, într-un 
moment de cotitură (către plasticul și dinamicul conflictelor care nu se 
exclud funciar), de siguranţă în folosirea uneltelor poetice şi dramatice 
cu maximă eficacitate, de remodelare a versului rigid, eliberat de încor- 
setări formale şi apropiindu-se de tiparele mai prozaice ale versului alb. 
Proza pătrunde, necăznită, în prozodie, prozodia impregnează, necăznită, 
proza. Concretul se volatilizează, abstractul devine concret. Procesul 
fuziunii este ca şi desăvirşit, pregătind calea viitoarelor capodopere. lar 
că lucrurile stau aşa se poate vedea şi din citeva rînduri ale autorizatului 
şi neiertătorului shakespeariolog Mark van Deren; 


„Nu există piesă shakespeariană mai bună decit Henric al IV-lea, 
Nimic din ceea ce a scris Shakespeare nu musteşte de atita viaţă şi nu 
este mai izbutit în imitarea dialogului uman. 

Poezia lui Hotspur sau proza lui Falstaff nu au fost nicicînd întrecute 
în respectivele categorii...“2, 


Leon Levitchi 


1 A.R. Humphreys, în Introducerea la King Henry IV, Part I, The 
Arden Shakespeare, Methuen, London, 1969, pp. XLV—L. 

E van Doren, Shakespeare, 1939, Doubleday, New York, 1953, 
p. 97. 

NOTE 


1 Starea de nelinişte sufletească, pe care o manitestă Regele Henric, 


exprimă continuarea unei situaţii cu care se încheie scena finală 
din piesa Richard al II-lea (scrisă în 1595—1596) în care regele 
Henric se arată profund îndurerat de omorirea lui Richard, faptă 
de care se simte moralmente vinovat. 

Pentru a-și ispăşi vina, îşi anunţase, în scena amintită, hotă- 
rîrea de a porni într-o cruciadă, pentru eliberarea Ierusalimului 
şi Mormintului lui Hristos de sub turci, așa cum făcuseră și alți 
monarhi curopeni, înaintea lui, cînd participaseră la cruciade, pen- 
tru a le fi iertațe unele fapte considerate păcate grele în ochii 
bisericii şi maselor populare. 

Totodată regele se arătase foarte mihnit, în scena a 3-a a ace- 
luiași act final, şi din cauza comportării dezonorante a fiului său, 
Prințul Henric, viitorul Henric al V-lea, comportare care continuă 
și în cadrul piesei de față. 

Pe de altă parte printre marile supărări care îl copleşese, sînt 
și răscoalele şi luptele fratricide, ca o împlinire a profeției Epis- 
copului de Carlisle, care prevăzuse luptele interne, drept urmare a 
detronării lui Richard al II-lea şi uzurpării eoroanei de către Henric 
al IV-lea. Toate acestea îl fac bănuitor, pierzindu-şi încrederea 
în mulţi dintre aceia care l-au sprijinit la început. 


2 Pacea este indirect comparată cu o A e materia înspăimîntată urmărită 


de ogari. 


3 Termenul „meteor“ era folosit pentru o serie întreagă de fenomene meteo- 


rologice: fulgere, trăsnete, grindină etc., care, conform credinței 
generale, în Anglia lui Shakespeare, implicau manifestări ale unor 
puteri supranaturale, interesate îndeaproape în acţiunile şi com- 
portarea oamenilor, 

Shakespeare asociază deseori armonia sau tulburările cosmice 
cu evenimente extraordinare din viața popoarelor. 


4 Ca şi în multe altele dintre piesele sale istorice, Shakespeare se abate 

de la datele exacte ale unor evenimente, pentru a putea obţine 


ânumite efecte dramatice şi a da mai mult dinamism acţiunilor 
respective. 

Astfel, după detronarea sa, la începutul lunii octombrie 1399, 
Richard al II-lea a fost omorît în februarie 1400, ceea ce situează 
timpul acţiunii din scena de față la începutul anului 1401 — adică 
la un an după făgăduiala pe care o făcuse Henric, în ultima scenă a 
piesei Richard al II-lea, de a pleca în cruciadă, ca o ispășire pentru 
crima de care era răspunzător. Or, bătălia de la Holmedon, pre- 
zentată ca un eveniment foarte recent, — ceva mai departe, în 
scena de față — a avut loc la 14 septembrie 1402. În acelaşi timp, 
chiar şi la acea dată, Prințul Henric era numai în vîrstă de 15 ani 
și prin urmare nu putea avea încă reputația proastă de care se arată 
profund nemulţumit tatăl său, în scena de faţă, iar pe de altă parte- 
această vîrstă nu îi permitea încă să se fi distins prin fapte de arme» 
pentru a putea fi comparat cu viteazul Harry Percy. 

5 Termenul „văr“ (= cousin) era folosit într-un sens mult mai larg decit 
în prezent, fiind atribuit şi rudelor de diferite alte grade (nepoți, 
cumnaţi etc.) şi chiar şi altor nobili, fără a fi rude de sînge. Înru 
direa lui Westmoreland cu regele Henric este, de exemplu, prin 
soție, care este sora vitregă a regelui. 

6 Comitat în centrul Angliei. | 

1 Denumirea „velș* (galez) desemnează locuitorii provinciei Wales din 
vestul Marii Britanii, provincie cunoscută şi sub numele de Țara 
Galilor. 

8 Harry (Henric) Percy, fiul contelui de Northumberland fusese poreclit 
„Hotspur“ („pinten fierbinte“) din cauza vitejiei şi impetuozităţii 
sale, devenite legendare, de care dăduse întotdeauna dovadă în lupte, 
spunindu-se că de cum îşi pusese armura şi pintenii de cavaler, 
cînd era încă adolescent, pintenii îi erau mereu fierbinţi, fiind în 
mod continuu angajat în lupte împotriva seoţienilor. Regiunea 
Northumberland este situată în nordul Angliei, la graniţa dinspre 
Scoţia, unde aveau loc dese încăierări între englezi şi scoțieni. 

9 Holmedon se numește astăzi Hambleton și se află în comitatul Northum- 
berland. 

10 În original apare termenul „artillery“ (artilerie), care se folosea pentru 
orice fel de proiectile şi nu se referea numai la ghiulele trase de 
tunuri. 

11 Henric al IV-lea descindea din Plantageneţi, familie ai cărei membri 
au domnit în Anglia între 1154 (începînd cu Henric al II-lea) şi 
1485 (stirşind cu Richard al III-lea). Conform unei credinţe popu- 
lare unele zîne obișnuiau să schimbe — dintr-un spirit de răutate — 
un copil frumos și dotat cu mari calităţi cu unul urit şi fără cali- 

tăţi. O aluzie la această legendă se întîlneșteși în Visul unei nopți 
de vară, 

Schimbul pe care l-ar fi dorit regele nu ar fi putut însă avea loc, 
întrucît între Harry Hotspur și Prinţul Henric era o diferență de 
23 ani. Însuşi Regele Henric era cu 3 ani mai tînăr decît Hotspur, 
deși apare ca mult mai bătrîn în piesa de față. Unii comentatori 
îi prezintă dealtfel, pe amindoi, ca fiind aproximativ de aceeași 
vîrstă, 

12 Mordake, Contele de Fife, era moștenitorul prezumtiv al tronului 
Scoției. Conform codului cavaleresc medieval prinşii în luptă se 
răscumpărau pentru sume importante de bani, în funcţie de rangul 
de noblețe al fiecăruia. Prizonierii de sînge regal trebuiau predați 
regelui, ceilalți, însă, aparţineau, în mod obişnuit, aceluia care îi 
captura. Se pare, însă, că, în cazul prizonierilor de rang înalt, regele 
avea totuşi dreptul să decidă, acordind o parte din preţul de 
răscumpărare şi aceluia care prinsese prizonierii. 

13 Thomas Percy, Conte de Worcester, era fratele lui Henric Percy, conte 
de Northumberland. El îl părăsise pe Richard al II-lea la curtea 
căruia deținea funcția de intendent al casei regale, trecînd, împreună 
cu fratele său, de partea lui Henric Bolingbroke, care se încoro- 
nează, în cele din urmă, ca Henric al IV-lea. Devine însă, curind, 
adversar al Regelui Henric și conducătorul răzvrătirii familiei 
Percy împotriva regelui. 

14 Din punct de vedere istorie Regele Henric şi-a manifestat dorința 
de a porni în cruciadă numai în ultimul an de domnie. Dorinţa lui 
de a ajunge la Ierusalim nu s-a realizat însă niciodată, istoria con- 
semnind numai coincidența că dormitorul din palatul în care a 
murit se numea „Camera Ierusalimului“. 

15 Diminutivul foarte familiar cu care Falstaff și Poins i se adresează 
Prințului Henric. Poins nu face parte din ceata lui Falstaff, fiind 
garda personală a Prințului Henric. 

16 Xeres este vechea denumire engleză a orașului din sud-vestul Spaniei 
denumit azi Jerez și renumit pentru vinurile sale de culoarea chih- 
limbarului. Numele spaniol a devenit în engleză „sherry“, termen 
care desemnează orice vin asemănător vinurilor de Jerez. 

17 Aluzie la faptul că prostituatele purtau fuste roșii de tafta. 

18 Denumirea populară a constelaţiei pleiadelor (Cloşca cu pui) şi pro- 
babil emblema vreunui han. 

19 Numele dat lui Apollo în mitologia greacă ca zeu al soarelui. Apollo 
era între altele şi zeul artelor şi al oracolelor. 

20 Aluzie la „Cavalerul Soarelui“ care apare ca personaj, devenit „El 
Donzel del Fabo“, în romanul cavaleresc spaniol al lui Diego Ortu- 
nez de Calahorra intitulat „Espejo de Principes] y Caballeros“ 

(Oglinda principilor și cavalerilor) şi menționat în opera lui Miguel 
de Cervantes Saavedra „Don Quijote de la Mancha“, ca unul din 
romanele preferate ale lui Don Quijote. 

21 Diana, sora lui Apollo, numită Artemis în mitologia greacă, era la 
romani zeița lunii și a vînătoarei. De observat faptul că Shake- 
speare folosește cînd denumirile greceşti, cînd cele romane ale zei- 
tăților antice. Astfel Falstaff se referă la zeul soarelui ca Phoebus 
(denumirea grecească), dar folosește denumirea romană pentru 
zeița lunii. Cum deseori regina Elisabeta este denumită Diana în 
literatura timpului, este foarte probabil că Shakespeare se referă 
aici la curtenii reginei, ai cărei slujitori umili erau şi sub a cărei 
oblăduire „tilhăreau“ şi ei. 

22 Oraş antic pe coasta de sud-est a Siciliei, renumit în vechime pentru 
mierea sa avind o aromă excepțională, motiv pentru care era pome- 
nită de poeți. 

Shakespeare se referă la mierea din Hybla şi în Iuliu Cezar, 
actul V, scena 1. 

23 Vestoanele din piele foarte rezistentă și lucitoare constituiau uniforma 
agenților șerifului, eare arestau delinevenţii, în vremea lui Sha- 
kespeare. 

24 Conform unei vechi tradiții, îmbrăcămintea celor executați revenea 
călăului, 

25 În vremea lui Shakespeare cimpoaiele cele mai apreciate veneau din 
comitatele Lincolnshire și Lancashire. 

26 Conform credinței populare iepurele era considerat drept vietatea cea 
mai melancolică. 

27 Moorditeh (== șanțul mlaștină) era un canal îngust şi foarte murdar 
de-a lungul unei porțiuni a zidului înconjurător al Londrei. Mias- 
mele infecțioase pe care le emana produceau o boală numită „me- 

` lancolia şanţului Moorditen“. 

28 Proverb biblic: „Înţelepciunea strigă pe uliţă şi în piaţă îşi ridică glasul 
său“. (Pildele lui Solomon, I, 20). 

29 „Gadshill“ este numele unui deal împădurit, între orașul Rochester 

+ = din sud-estul Angliei şi Londra, la o distanţă de 27 mile de acest 
din urmă oraș. Dealul își cîștigase trista reputaţie de domeniu al 
tilharilor, din cauza numeroaselor atacuri săvirşite de aceştia asupra 
călătorilor, în pădurea susmenţionată. Numele dealului este în ace- 
laşi timp, în piesa de față, porecla dată unuia din tovarășii de che- 
furi ai Prințului Henric, ca urmare a repetatelor tilhării pe care 
le săvirşise în pădurea de pe Gadshill. 

30 Diminutiv pentru Edward, numele mic al lui Poins. 

dl Canterbury, localitate în sud-estul Angliei, este reşedinţa prelatului 
avind cel mai înalt rang bisericesc în Anglia: Arhiepiscopul de 

Canterbury. În catedrala din Canterbury, una din cele mai renumite 
catedrale vechi engleze, a fost asasinat în anul 1170 arhiepiscopul 
Thomas à Beckett, de oamenii regelui Henrie al II-lea. Credin- 
cioşii, aparținind tuturor claselor sociale, își făcuseră obiceiul, curind 
după înmormîntarea lui Thomas ă Beckett în catedrala din Canter- 
bury, să meargă în pelerinaj, la mormîntul arhiepiscopului, care 
fusese declarat martir de către biserică. Pelerinajele au avut loc 
pînă la reforma protestantă din 1536, a lui Henric al VIII-lea, care, 
rupînd relațiile cu Roma catolică şi desființind mănăstirile, a inter- 
zis şi pelerinajele la Canterbury, înlăturind totodată lespedea come- 
morativă de pe mormîntul arhiepiscopului. 

32 Cartier în sud-estul Londrei. 

33 Yediward este probabil pronunțarea numelui Edward în dialectul din 
Kent. 

34 Prințul îl ridiculizează pe Falstaff pentru străđuințele sale de a se 
comporta ca tinerii petrecăreţi, în căutare de aventuri galante, 
ceea ce nu se potriveşte cîtuşi de puţin cu virsta și înfăţişarea sa. 

35 Monologul de față urmăreşte să împiedice publicul spectator să-și 
facă o impresie nefavorabilă despre Prinţul Henric şi îl pregăteşte 
pentru schimbarea în bine, în viitor, a comportării sale ruşinoase 
de pînă acum. 

36 Soarele, ca și vulturul şi leul (vezi actul III scena a 3-a) este considerat 
simbol al regalității. 

37 Curtenii purtau barba tăiată scurt, ca un semn de înaltă distincţie. 

38 Glendower, căpetenia velșă —, a cărui victorie asupra englezilor de 
sub comanda lui Sir Edmund Mortimer este adusă la cunoştinţa 
Regelui Henric de către Westmoreland, în Actul I, scena 1 — 
îl prinsese îi luptă pe Mortimer şi, în așteptarea răscumpărării 
acestuia, îi dăduse în căsătorie pe fiica sa. Englezii îl considerau pe 
Glendower vrăjitor pentru că îi învinsese pe ei şi ajunsese căpetenia 
velşilor numai prin vrăjitorii. Velşii l-au proclamat Principe al 
Galiei, dar a fost învins de englezi, trăind apoi ascuns prin păduri. 

Harry Hotspur îi ceruse regelui să-l răscumpere pe Mortimer, 
ruda sa, din mîinile velşilor, ceea ce regele refuză, declarindu-l 
pe Mortimer trădător. (v. nota 40). 

39 Mortimer nu era Conte de March. Titlul aparţinea nepotului său, Edmund 
Mortimer. 

40 Mortimer era, de fapt, nepotul şi nu cumnatul lui Hotspur, cum apare 
în piesa de față. Eroarea este datorată cronicarului Holinshed de 
la care a preluat Shakespeare informația. 

41 În ajunul plecării în expediţia sa în Irlanda, Richard al Il-lea îl recu- 

* moaşte, în 1398, ca moştenitor la tron pe Roger Mortimer, fratele 

mai mare al lui Sir Edmund Mortimer. Roger Mortimer moare 
însă în Irlanda lăsînd în urma lui un fiu, în vîrstă de numai 8 ani, 
care se numea şi el Edmund Mortimer. Copilul moştenise de la 
tatăl său titlul de Conte de March și era descendent, prin bunica 
sa, din al doilea fiu al lui Edward al Ill-lea, fiind prin urmare 
moştenitor de drept al tronului. În vremea în carese desfăşoară 
piesa de față, micul conte era ţinut la castelul Windsor şi păzit 
cu toată stricteţea. Nepotul său, Duce de York, avea să devină 
după Henric al VI-lea, Regele Edward al IV-lea. Cronicarul Holin- 
shed confundă însă pe copilul Edmund Mortimer cu unchiul său 
care căzuse prizonier la velgi, confuzie pe care o preia şi Shake- 
speare, încrezător în cronica lui Holinshed. Astfel fiind, Harry 
Percy Hotspur, pe bună dreptate, consideră, în scena de față, că 
Regele Henric se teme de Mortimer, ca fiind adevăratul rege al 
Angliei. În urma refuzului Regelui Henric de a-l răscumpăra pe pri- 
zonier, Hotspur refuză, la rîndul său, să-i predea regelui pe pri- 
zonierii săi scoțieni și îl răscumpără el pe Mortimer. Astfel familia 
Percy (Worcester, Northumberland şi Hotspur) începe răzvrătirea 
împotriva Regelui Henric. 

42 Familia Percy fusese sprijinul principal al Regelui Henric în timpul 
luptei pentru reintrarea sa în drepturi, ca duce de Lancaster, şi 
apoi pentru coroana Angliei, după cum arată și Shakespeare în 
piesa Richard al II-lea. Înainte de a fi rege Henric al IV-lea Plan- 
tagenet era supranumit Bolingbroke, după numele castelului din co- 
mitatul Lincolnshire unde se născuse. 

43 Hotspur aruncă vina detronării regelui Richard şi aducerii pe tron 
a regelui Henrie numai asupra tatălui şi unchiului său. În Richard 
al Il-lea, actul al II-lea scena a 3-a, Hotspur, însă, îşi oferă și el 
serviciile lui Henric Bolingbroke. Pe de altă parte, în piesa de față 
Hotspur declară că nu a înţeles să-l facă prin aceasta rege. În 
actul V, scena 1-a, Worcester îi spune acelaşi lucru regelui Henric, 

Interesant este faptul că în acea vreme nu s-a ridicat de către 
nimeni problema succesiunii la tron la abdicarea Regelui Richard 
al Il-lea, considerindu-se că faptul cedării coroanei Angliei de 
către rege, vărului său Henrie Bolingbroke, constituie în sine un 
temei legal pentru ca acesta din urmă să poată deveni rege. Această 
cedare, însă, fără bază legală va îi izvorul războaielor celor două 
roze, în timpul lui Henric al VI-lea, nepotul lui Henric al IV-lea. 

44 Aluzia se referă la așa numita „punte periculoasă“ din povestirile cava- 
lereşti medievale, în care eroul și însoțitorii săi sînt nevoiţi să treacă 
peste o prăpastie adincă, folosind o punte improvizată, constind 
dintr-o sabie foarte lungă (în unele povestiri avind lungimea a 
două lănci). . 

45 În rîndurile care urmează se manifestă firea extravagantă a lui Hotspur 
care se arată foarte impulsiv şi nechibzuit în piesa de față. 

46 În scrierile mai multor elisabetani se menţionează că graurii, ca și 
mierlele, pot fi învățați să rostească cuvinte din graiul omenesc. 

41 Ducele de York, al cincilea fiu al lui Edward al III-lea, avea reputaţia 
unui principe foarte nesocotit. 

48 Port în comitatul York unde a debarcat Bolingbroke în 1399, cînd a 
revenit din exil fără permisiunea lui Richard al II-lea. În secolele 
următoare portul s-a scufundat, pe încetul, în mare, nemaiexistind 
în prezent. 


49 Hotspur este nepotul lui Worcester. Termenul „văr“ era folosit în sens 
foarte larg în vremea lui Shakespeare. (v. nota 5) 

50 În original loach (= grindel), un peşte considerat că produce purici și 
păduchi. 

51 În prezent o mică secţiune a Londrei; în vremea lui Shakespeare un 
sat între centrul Londrei (City ot London) şi sectorul denumit azi 
Westminster, unde se afla catedrala Westminster și, în vremuri 
mai vechi, reşedinţa regelui. 

52 În piesele lui Shakespeare. se întîlnesc uneori anacronisme. Cureanii, 
de exemplu, au fost introduşi în Anglia abia în timpul domniei lui 
Henric al VI-lea (1509—1547). 

53 În original apare expresia „ucenicii Sfintului Nicolae“, Deşi Siîntu 
Nicolae era patronul clericilor şi călătorilor, totuși, datorită faptu-l 
lui că numele englezesc Nicholas, cu diminutivul său Nick, este 
acelaşi cu denumirea populară dată diavolului: „Old Nick“ 
(= bătrinul Nick), el a ajuns să fie considerat și patronul hoților- 

54 Jocurile de cuvinte, foarte frecvente în piesele lui Shakespeare sînt, 
în practică, intraductibile în limba română, ele bazîndu-se pe sen- 
surile multiple ale unor cuvinte sau pronunțări identice. Astfel, 
în cazul de față, jocul de cuvinte rezultă din pronunțarea identică 
a cuvintelor pray, „a se ruga“ și prey „a prăda“, din replica lui 
Gadshill. 

55 Joc de cuvinte rezultind din sensurile „încălțăminte“ şi „pradă“ ale 
cuvintului boots. Redarea în limba română a unor asemenea situaţii 
nu poate exprima, în foarte multe cazuri, decit ideea prezenței 
unui joc de cuvinte. 

56 Aluzie la ferigă ale cărei seminţe, conform credinței populare, deve- 
neau vizibile numai în noaptea Sfîntului loan (în miezul verii); 
culese atunci, rostind anumite formule magice, aveau darul de a 
face invizibil pe acela care le purta asupra lui. De fapt, feriga nu 
se înmulțeşte prin seminţe, ci prin spori, care, fiind invizibili, explică 
originea superstiţiei. | 

57 Gadshill folosește cuvintul latin komo (= om) în sensul său general şi 
prin urmare însemnind şi „om bun“ şi „om rău“, 

58 Aluzia este la Ordinul Jartierei care îi fusese conferit Prințului Henric 
în calitatea sa de principe moștenitor, 

59 În vremea lui Shakespeare exista obiceiul de a se compune balade cu 
ocazia unor evenimente cu un caracter mai deosebit. Astiel nu 
numai o victorie a armelor dar şi o crimă sau o execuţie putea forma 
subiectul unei balade. În acelaşi timp însă se compuneau şi balade 
defăimătoare şi se găseau uşor persoane avînd oarecare talent, și 
care erau bineînțeles plătite, să compună asemenea poezii foarte 
supărătoare pentru cei defăimaţi. Baladele circulau într-un mare 
număr de exemplare, fiind vindute sau distribuite gratis, după 
caz, pe străzile orașului. Erau de asemenea puse pe note sau cîntate 
pë melodii populare, ceea ce contribuia foarte mult la răspîndirea 
lor. În secolul al XIX-lea s-au vîndut, în unele cazuri, între două 
pină la trei milioane de exemplare din baladele cele mai populare. 
Spre stirşitul secolului al XIX-lea, practica a încetat însă, odată 
cu răspindirea gazetelor ieftine. 

În condiţiile timpului, amenințarea lui Falstaff apare, aşadar, 
ca foarte serioasă. - 

60 John, duce de Lancaster, bunicul Prințului Henric, era denumit John 
Gaunt, după oraşul Gand (Gaunt) din Flandra (Belgia), unde se 
născuse. 

În limba engleză cuvîntul „gaunt“ înseamnă „uscăţiv“ şi prin 
extindere „sfrijit“, de unde jocul de cuvinte al lui Falstaff, care, 
în același timp face aluzie și la reputația de viteaz pe care o avea 
John Gaunt, ditorită modului cum se comportase, cu ani în urmă; 
în expediția militară pe care o condusese în Spania. 

61 Numai cetățenii avuţi sau avind o stare socială importantă puteau fi 
„mari jūrați“. 

62 Rațele sălbatice se sperie foarte uşor și zboară la cel mai mie semn de 
primejdie. 

63 Castelul Warkworth, în comitatul Northumberland, era principala 
reşedinţă a familiei Percy. 

64 Shakespeare nu numeşte pe autorul scrisorii, care, în opinia unor cri- 
tici, ar avea un caracter simbolic, putind aparține oricăruia din 
numeroșii nobili refuzind să se asocieze răzvrătirii lui Hotspur 
împotriva regelui. Alţii sînt dispuși să atribuie scrisoarea lui George 
Dunbar, conte de March, din Scoţia, sau lui Rockeby, Marele Şerif 
al Comitatului Yorkshire. Denumirea Marches este un vechi termen 
pentru ținuturi de la hotare, conții de March purtind această denu- 
mire fie că deţineau comitatul de frontieră din Scoţia, fie pe cel 

din Anglia, mărginaș cu Scoţia. În acele vremuri de continue lupte 
de frontieră, funcția respectivă era deosebit de importantă, 

65 Este vorba de Arhiepiscopul de York. 

66 Numele soţiei lui Hotspur este de fapt Elizabeth și nu Kate. Fratele 
ei, Roger Mortimer, conte de March (titlu englez pentru dețină- 
torul comitatului de la graniţa cu Wales — Ţara Galilor), recu- 
noscut ca succesor la tron de Richard al II-lea, murise înainte ca 

Henric al IV-lea să ia coroana Angliei, în urma abdicării regelui 
Richard. Edmund Mortimer, care apare în piesa de față este fratele 
mai mic al lui Roger Mortimer și nu avea titlul de conte de March 
pe care i-l atribuie Shakespeare, şi nici nu era căsătorit cu fiica lui 
Glendower, (v, şi nota 41). 

67 Esperance ma comforte („Speranța, sprijinul meu“), după cum interpre- 
tează expresia franceză actualul Lord Eustace Percy, aceasta era 
deviza şi strigătul de luptă al conților Percy. Cuvintele de mai 
sus se pot citi și astăzi deasupra porţii de la intrare a castelului 
din Alnwick, aparţinind familiei Percy. 

68 În literatura timpului gestul strîngerii cu putere a degetului mic este 
menţionat ca o manifestare a sentimentului dragostei. 

69 Aforism curent în epoca lui Shakespeare, potrivit căruia o femeie nu 
poate păstra un secret decit dacă nu îl cunoaște. Se întilneşte şi 
în opera filozofului şi dramaturgului Lucius Seneca (4 î.e.n. — 
65 e.n.) şi este preluat în Anglia, pentru prima oară, în opera poe- 
tului Geoffrey Chaucer (1340—1400), 

10 Cartier în Londra, unde se afla hanul preferat al lui Falstaff. 

71 Hanul respectiv exista în vremea lui Shakespeare şi probabil și în 
aceea a lui Henric al IV-lea. 

72 Denumirile corintean, troian și efesean (locuitori din Corint, Troia 
și Efes) se foloseau în epoca shakespeariană pentru chefliii risipi- 
tori şi libertini (Corintul se bucura de reputația unui loc lipsit de 
moralitate în antichitate). 

13 Tejghetarii vindeau mici pacheţele de zahăr pentru a îndulei vinul 
prea acru. 

14 Încăperile hanurilor, separate de sala comună, aveau, ca și în pre- 
zent, diferite nume. În original, încăperea unde se află Prinţul 
Henric cu tovarășii săi de băutură se numește „semiluna“, 

5 În original camera „rodia“, 

6 Prinţul Henric descrie înfățișarea hangiului pentru a-l buimăci pe 
băiat cu propunerea pe care i-o face, de a-și buzunări stăpiînul. 
Haina de piele cu nasturi de sticlă era în mare vogă în vremea lui 
Shakespeare în lumea burghezilor mijlocii. 

71 Prin Barbaria, de unde se importa zahărul în Anglia, în vremea lui 
Shakespeare, se înțelegea Africa de Nord. 

78 Pentru a se amuza, Prinţul Henric foloseşte un limbaj confuz, zăpăcindu-l 
astfel complet pe Francis. 

79 Porecla lui Percy: Hotspur înseamnă „pinten fierbinte“ (v. nota 8). 

80 Elizabeth Mortimer (v. nota 66). 

81 Titanii au fost prima generație de zei răsturnată de la stăpînirea lumii 
și a zeilor, de către cea de a doua generaţie, condusă de Zeus. Dintre 
titani Helios (numit de Homer și Hyperion, după tatăl său) era zeul 
soarelui, înainte de a-i fi luat această atribuţie Apollo, care aparţinea 
celei de a doua generaţii de zei. În mitologia greacă denumirea 
„titan“ era folosită pentru oricare din zeii care descindeau din 
titani. Prinţul Henric folosește în replica sa denumirea Titan cu 
sensul de zeul soarelui, aşa cum se obișnuia în literatura epocii lui 
Shakespeare. 

82 Aluzia se referă la ţesătorii olandezi calvini care se refugiaseră în Anglia 
din cauza persecuțiilor guvernatorului spaniol Ducele de Alba 
(sau Alva), în timpul domniei Regelui Filip al II-lea al Spaniei 
(1556—1598), care stăpinea în acea vreme și Ţările de Jos. TȚesă- 
torii calvini duceau o viață foarte austeră și își însuşeau o înfăți. 
gare ascetică. Manitestau totodată şi o deosebită predilecție pentru 
cîntatul psalmilor, nu numai în cadrul slujbelor religioase, dar 
și în timpul lucrului. 

83 În interludiile religioase medievale denumite „moralităţi“ apărea per- 
sonajul Viciul care, în chip de clovn, înarmat cu un pumnal sau o 
sabie, confecţionate din lemn, bătea și punea pe fugă diavolul și 
pe acoliţii acestuia, 

84 Pavăza şi spada care taie nu se mai foloseau în ciocniri armate în vre- 
mea lui Shakespeare, fiind înlocuite cu spada care împunge şi pum- 
nalul care parează loviturile. | 

85 Expresie în limba latină însemnind iată semnul (dovada). 


86 Kendal, mie oraş în comitatul Westmoreland, situat în nord-vestul 
Angliei era renumit pentru postavurile sale. Cele care erau de cu- 
loare verde serveau la confecţionarea hainelor servitorilor, țărani- 
lor, pădurarilor, și, din cauza culorii verzi, erau preferate de tilhari, 
deoarece îi ajuta să se camutleze în păduri. Îmbrăcămintea vesti- 
tului haiduc Robin Hood şi a tovarășilor săi era din același postav 
verde de Kendal, pentru același motiv. 

87 Eroul semizeu Hercule, (fiu al lui Zeus), vestit pentru puterea și mun- 
cile supraomenești pe care le-a împlinit, este foarte des menţionat 
în operele dramatice, nu numai ale lui Shakespeare dar şi ale con- 
temporanilor săi. 

88 Conform unei legende din timpuri străvechi, pomenită şi de scriitorul 
şi naturalistul roman Pliniu (23—79 e.n.) şi foarte răspîndită în 

evul mediu, leul nu se atinge de un prinţ de sînge. Unii văd şi ceva, 
ironic în cuvintele lui Falstaff, deoarece Prințul Henric nu era prinţ 
din momentul naşterii, tatăl său Henric al IV-lea devenind rege 
cînd fiul său Henric avea 12 ani. Titlul de „prinţ“ aparţine, în Anglia, 
numai fiilor regelui şi nu se moşteneşte şi de către urmaşii acestora. 

89 Adică o monedă pe care era imprimată efigia regelui. 

90 Demon foarte puternic, numit şi Amamon în tratatele privitoare la 
vrăjitorie. 

91 Alt nume dat de biserica creştină lui Satan, căpetenia diavolilor. În 
mitologia clasică Lucifer era numele sub care era cunoscută planeta 
Venus cînd strălucea pe cer dimineața înainte de răsăritul soare- 
lui, la noi fiind numită popular Luceafărul de dimineaţă. Lucea- 
fărul de seară era denumit de romani Noctifer sau Nocturnus. 

92 În credinţa englezilor, căpetenia velşă Owen Glendower practica vrăji- 
toria cu ajutorul diavolului pe care reuşise să şi-l supună. (v. nota 38). 

93 În vremea lui Henric al IV-lea încă nu existau pistoale. Spre sfirşitu] 
secolului al XVI-lea acestea erau folosite mult de scoțieni, 

94 Bonetele albastre erau un fel de uniformă națională a scoţienilor. 

95 Aluzie la personajul principal al tragediei predecesorului lui Shake- 
speare, Thomas Preston, avind ca temă viaţa regelui Persiei, Cam- 
byse (sec. VI î.e.n.), în care autorul foloseşte un stil foarte artifi- 
cial şi bombastic, ridiculizat aici de Falstaff. 

Identificarea regelui şi regalității cu soarele era o figură de stil curentă 
în literatura timpului. 

97 În original apar cuvintele vice (viciul), iniquity (fărădelegea) şi vanity 
(deşertăciunea), ca o reminiscență a trei dintre personajele cele 
mai comune în reprezentațiile dramatice populare, medievale, care 
deveniseră tot mai desuete în vremea lui Shakespeare. 

98 Conform legendei biblice faraonul Egiptului a avut odată un vis în 
care șapte vaci slabe, ieşind din apele Nilului, au înghițit şapte vaci 
grase care păşteau pe malul fluviului și tot slabe au rămas. 

99 Secrumbiile fiind sărate produceau o foarte mare sete consumatorilor, 
motiv pentru care erau foarte apreciate de beţivi. 

100 Titlul regelui Henric al IV-lea ca duce de Lancaster, înainte de a 
deveni rege. Referindu-se astfel la Henric, Glendower nu-l recu- 
noaşte ca rege. 

101 Modul cum explică Hotspur formarea cutremurelor corespunde opiniei 
filozofului grec Aristotel (sec. IV î.e.n.) exprimată în cartea l-a a 
operei sale Meteorii. Credinţa aceasta se mai întilnește şi în secolul 
al XVIII-lea la poetul E. Young. 

102 Glendower se referă în momentul de față la regele Henric ca Boling- 
broke, numele obișnuit sub care era cunoscut înainte de a deveni 

rege. Folosind această denumire vrea să arate că nu-l mai recunoaște 
ea rege (v. nota 100). 

103 Marele magician (după unii prooroc) din legendele velşe ale regelui 
Arthur şi cavalerilor Mesei rotunde. 

104 Shakespeare se referă în aceste versuri la o veche profeție conform 
căreia Anglia avea să fie împărţită între Percy, Mortimer şi Glen- 
dower, identificaţi prin figurinele şi imaginile de animale și păsări 
de pe coifurile și din armoriile respective. 

105 Acel Edmund Mortimer care era ginerele lui Glendower era fratele 
lui Lady Percy. Al doilea Edmund Mortimer, care fusese proclamat 
moştenitor al tronului de către Richard al II-lea, era însă nepotul 
lui Lady Percy și nu acela care se căsătorise cu fiica lui Glendower. 
(v. nota 66) 

106 În casele nobililor, chiar și în vremea lui Shakespeare, era încă obiceiul 
de a se acoperi pardoseala încăperilor cu papură, ceea ce consti- 
tuia chiar un lux. 

107 Cimpia Finsbury, azi unul din cartierele Londrei, era, în vremea lui 
Shakespeare, un loc foarte popular, cu alei şi iarbă bogată, unde 
burghezia din Londra ieşea la plimbare, sau să se amuze trăgînd 
cu arcul, duminica după amiaza şi sărbătorile. 

108 Croitorii, ca şi ţesătorii, obișnuiau să cînte în timp ce lucrau, avind 
totodată renumele de buni cîntăreți. 

109 Prigorii erau consideraţi ca foarte bune păsări cîntătoare, nu mult 
depășiți de privighetori, după unii. 

110 Scena de față dintre rege şi Prințul Henric marchează o cotitură în 
viața Prințului de Wales care îşi va îndrepta, de acum înainte, 
privirea spre viitor şi se va elibera tot mai mult de ascendența pe 
care o avea Falstaff asupra lui. 

111 Shakespeare nu arată aici motivul principal al înlăturării Prințului 
Henric din Consiliul Privat al Regelui şi anume faptul că în cadrul 
unei certe violente cu Lordul Magistrat Suprem, Gascoigne, Prinţul 
îl lovise. Ca urmare, regele îl înlocuise pe prinţul Henrie din funcția 
de preşedinte al Consiliului cu fratele său al doilea Thomas, duce 
de Clarence. 

112 Aluzia este la cele două expediţii victorioase ale Regelui Henric împo- 
triva lui Glendower, în Wales, înaintea bătăliei de la Shrewsbury 
(21 iulie 1403), iar a treia ar îi expediţia din 1405 pe care Shake- 
speare a considerat-o ca fiind tot înaintea bătăliei de la Shrewsbury. 
Unii comentatori consideră, însă, că în numărul celor trei victorii 
ar intra, de fapt, și bătălia de la Holmedon, din 1402, cu seoţienii, 
deşi Regele Henric nu luase parte personal la acea bătălie, dar 
fiindcă avusese loe în timpul domniei sale. Dealtfel puţin timp 

înaintea, victoriei de la Holmedon, în acelaşi an 1402, englezii mai 
cîştiaseră şi bătălia de la Nesbit, tot cu scoţienii. 

113 Cind viitorul rege Henric al IV-lea Bolingbroke s-a întors din exil 
fără permisiunea Regelui Richard al II-lea, a debarcat în portul 
Ravenspurgh. (v. nota 48). 

114 Metatoră obișnuită pentru rege, asemuit unui leu. (v. nota 36) 

115 Hotspur, născut în 1364, era de fapt cu 23 ani mâi mare decit Prinţul 
Henric şi chiar cu trei ani mai în virstă decit Regele Henric. Sha- 
lkespeare cunoştea. desigur acest lucru, dar îl face de aceiaşi virstă 
cu Prințul Henrie pentru efecte dramatice, punindu-le în opoziție 
caracterele. pi 

116 Nobil scoţian vestit pentru vitejia lui, distingîndu-se în lupte de 
frontieră dintre englezi şi scoțieni, necontenite în acea epocă. Deşi 
scoțienii au învins pe englezi în bătălia de la Otterburn, în Nor- 
thumberland (Anglia) în 1388, făeîndu-l prizonier pe Hotspur și-au 
pierdut în schimb căpitanul, pe Douglas tatăl, eare a fost omorit 
în luptă. Douglas fiul, la care se referă Regele Henric, a continuat 
la rîndu-i tradiţia de vitejie a tatălui său. 

117 Compararea unui viteaz de frunte cu zeul Marte era o metaforă 
obişnuită în literatura epocii lui Shakespeare. 

118 Al doilea fiu al regelui Henric, făcut duce de Lancaster, fiindcă se 
născuse acolo. 

119 Denumire creată de Falstaff parodiind personajul numit Cavalerul 
Săbiei-care-arde, din unele povestiri cavalerești. 

120 V. nota 29. 

121 Focul Sfîntului „Elmo“ sau „flăcărui“, lumina fostorescentă apărînd 
deasupra mlaștinilor datorită putreziciunilor; în sens figurat expre- 
sia înseamnă : păcăleală, înşelăciune. 

122 Hangiţa apare ca văduvă în Henric al IV-lea, partea a II-a, și căsă- 
torită cu Pistol în Henric al V-lea. 

123 8 șilingi însemnau un preţ foarte mare. 

124 Newgate era denumirea închisorii din Londra. Aluzia lui Bardolph 
se referă la regulamentul închisorii conform căruia deținuții erau 
duşi la judecată şi aduşi înapoi încolonaţi şi încătuşaţi doi cite doi, 
pentru a nu evada. 

125 Fătălina Mariana éra un personaj foarte popular în dansurile tradi- 
tionale din cadrul serbărilor de la 1 Mai reprezentind o tînără 
de moravuri ușoare şi de cele mai multe ori fiind un bărbat travestit 
în femeie. Soţia zapeiului era, pe de altă parte, o femeie de o mora- 
litate excesivă, corespunzătoare funcției soțului său, 

Maid Marian (cum apare denumirea în text) a fost însă la ori- 
gine numele personajului foarte respectabil, iubita lui Robin Hood, 
eroul din baladele medievale engleze, 

126 Loc foarte popular în vremea aceea pentru întîlnirea prietenilor şi 
cunoscuților. 

127 Zeul Hermes (la romani Mercur), supranumit „curierul zeilor“ era 
reprezentat ca purtind o cască înaripată. Prinţul Henric purtină 
un coif asemănător este comparat cu zeul mitologic. 

128 În mitologia clasică calul înaripat Pegas a ţişnit din sîngele Meduzei 
cînd Perseu i-a tăiat capul. Cu sprijinul Atenei (Minerva), eroul 
mitologic Bellerophon prinse calul şi cu ajutorul lui ucise Himera, 
un monstru cu capul şi pieptul de leu, mijlocul trupului de capră 
și partea din urmă balaur. Vrînd să urce la cer pe Pegas, acesta îl 
trînti la pămînt și îşi continuă singur zborul devenind apoi conste- 
lația Pegas şi considerat calul muzelor. 

129 Aluzia este la zeiţa Bellona din mitologia romană, considerată de 
unii ca sora lui Marte şi amestecîndu-se printre luptători, pe cîmpul 
de luptă, îmbărbătîndu-i şi ajutindu-i pe cei preferaţi. 

130 Marte (Ares la Greci) era zeul războiului, crud şi sîngeros, în care 
acţiona numai forța fizică necontrolată de rațiune spre deosebire 
de Minerva (Atena) care conducea raţional acţiunile căpeteniilor 
şi luptătorilor într-o bătălie sau în pregătirea acesteia. 

131 Sutton-Coalfield, localitate la 40 km nord-vest de Coventry. 

132 Aluzie la parabola biblică privitoare la cerșetorul Lazăr, simbol al 
sărăciei şi mizeriei omenești. 

133 Consiliul Privat al Reginei Elisabeta hotărise în 1596 eliberarea întem- 
nițaților din închisorile din Londra, pentru a îi recrutaţi pentru 
expediţia victorioasă a lui Essex împotriva portului Cadiz (Spania) 
din acel an. 

134 Paji, în sensul de ostateci pentru credinţa taţilor lor. 

135 În timpul în care Regele Richard al II-lea se afla în Irlanda, Boling- 
broke, viitorul rege Henric al IV-lea, ordonase executarea lui Bushby, 
Green şi Wiltshire, deşi nu avea această prerogativă, Regele Richard 
fiind încă rege. | 

136 Personajul respectiv este Ducele de Norfolk, unul dintre capii impor- 
tanţi ai răzvrătiţilor,. | 

137 Prezența lui Falstaff la acest Consiliu de război prezidat de rege a dat 
ocazie la numeroase critici. Unii comentatori consideră că Falstaff 
a fost introdus în această scenă ca fiind locul cel mai potrivit, în 
ajunul unei mari bătălii, pentru cinicul său monolog privitor la 
sensul onoarei. 

138 Contele de Worcester era intendent al casei regale a Regelui Richard 
şi frîngerea toiagului a însemnat părăsirea acestei funcţii cînd a 
trecut. de partea viitorului Henric al IV-lea. Faptul este relatat 
reginei în piesa Richard al II-lea, act III se. 2. 

139 Așa după cum Hotspur se referă la Regele Henrie numindu-l Boling- 
broke, nemairecunoscindu-l ca rege, se referă acum și la Prinţul 
Henric, numindu-l Monmouth, nume ce purta după oraşul Mon- 
mouth din Wales, unde se născuse. Astfel. Hotspur ne arată că 
nu-l recunoaşte nici pe el ca Prinţ de Wales şi prin urmare moşte= 
nitor al tronului. 

140 Deviza şi strigătul de luptă al familiei Percy (v. nota 67) 

141 Denumirea „turc“ era folosită în sens atributiv pentru a desemna pe 
cineva foarte crud şi lipsit de orice sentiment de milă. Grigore este 
numele papei Grigore al VI-lea Hildebrand (sec XI) a cărui fire 
violentă este deseori menţionată în lucrările autorilor protestanți 
de după Reformă. În acelaşi timp, după toate probabilitățile, 
Shakespeare are în vedere şi persoana Papei Grigore al XIII-lea 
(papă între 1572—1585), duşman înverşunat al protestanților şi 
al Angliei, care aprobase masacrarea hughenoţilor din Franţa în 
noaptea Sf. Bartolomeu (1572) şi făgăduise iertarea pontiticală 
pentru oricine ar. omori-o pe Regina Elisabeta a Angliei. În anul 
1579 era denumit, în afişe satirice vindute pe străzile Londrei, 
drept unul din cei trei tirani ai lumii, împreună cu Nero şi sultanul 
Turciei. 

142 Cronicarul Holinshed relatează că Prințul Henric a fost rănit la față 
de o săgeată. A refuzat însă să părăsească lupta, cu toate îndem- 
nurile nobililor din jurul său de a se retrage în urma rănii primite, 
pentru” a nu-şi descuraja oștenii de sub comanda sa, fiind mereu 
prezent unde lupta era mai înverşunată, deşi avea numai 16 ani. 

143 Prinţul John de Lancaster nu a luat parte la lupta de la Shrewsbury, 
fiind în vîrstă de numai 13 ani. Shakespeare îl prezintă şi pe el 
mai matur decit era, pentru aceleaşi efecte dramatice pentru care 
schimbă şi virsta Prințului Henric, a lui Hotspur şi a Regelui Henric 
însuşi. 

144 llidra de la Lerna era un monstru al mlaştinilor, cu trup de leu și 
avind nouă capete. A fost ucisă de Hercule. În timpul luptei, în 
locul fiecărui cap pe care i-l tăia eroul, apăreau altele două astfel 
încît Hercule aprinse un lemn cu ajutorul căruia ardea gitul tăiat 
împiedicînd astfel apariţia altor capete. 

145 Ilolinshed afirmă că Regele Henric a fost într-un anumit moment al 
bătăliei doborit la pămînt de Douglas, fără a fi însă rănit, fiind 
ridicat de jos de cei care îl apărau. Cronicarul adaugă că regele 
însuşi a omorît 30 de vrăjmași în lupta de la Shrewsbury şi îl înfă- 
țişează ca eroul zilei. 

146 Termenul „stea“ (în original) este folosit aici în sensul de planetă. 
Conform astronomiei lui Ptolomeu (matematician și astronom grec, 
see. II e.n.) fiecare planetă își avea orbita sa proprie. 

147 În vremea lui Shakespeare credinţa că în clipele morții muribunzii 
virtuoşi aveau darul profeţiei, era încă foarte răspindită. În Richard 
al II-lea (act. II sc. 1), John de Gaunt prezice de pe patul de moarte, 
nenorocirile Angliei, datorate Regelui Richard. 

148 Prinţul Henric acoperă chipul lui Hotspur cu eşaria sa, ca o dovadă 
a respectului şi a unui sentiment de afecţiune duioasă pentru un 
mare viteaz căzut eroic. 

~= Cronicarul Holinshed afirmă, însă, că Hotspur nu a fost ucis 
în luptă de Prinţul Henrie, ci de unul din apărătorii acestuia din 
urmă, 

V. Stefănescu-Drăgănești 


HENRIC AL IV-LEA 


PARTEA a |l-a 


Traducere de LEON LEVIȚCHI 


PERSOANELE 


REGELE HENRIC AL IV-lea 

HENRIC, prinţ de Wales, mai 
tirziu regele Henric al V-lea 

THOMAS, duce de Clarence | fiii 

PRINȚUL JOHN DE LAN- 
CASTER 

PRINȚUL HUMPHREY DE 
GLOUCESTER 

CONTELE DE WARWICK 

CONTELE DE WEST- 
MORELAND i e 

CONTELE DE SURREY regelui 

GOWER 

HARCOURT 

BLUNT 

SIR WILLIAM GASCOIGNE, 
primul judecător al ţării, 

UN SLUJBAȘ al judecătorului 

CONTELE DE NORTHUM- 
BERLAND 

SCROOP, arhiepiscop de York 

LORDUL MOWBRAY 

LORDUL HASTINGS dușmani 

LORDUL BARDOLPH 


celui 
SIR JOHN COLEVILLE |" 


Lorzi şi însoțitori: ofiţeri, soldaţi, un 
rindași etc. 
Scena: Anglia. 

TRAVERS şi MORTON, sluji- 
tori ai lui Northumberland 

SIR JOHN FALSTAFF 

PAJUL lui Falstaff 

BARDOLPH 

PISTOL 

POINS 

PETO 

SHALLOW şi SILENCE, jude- 
cători de pace 

DAVY, slujitorul lui Shallow 

MOULDY, SHADOW, WART, 

FEEBLE şi BULLCALF, re- 
cruți 

FANG şi SNARE, portărei 

ZVONUL 

UN PORTAR, UN DANSATOR 
(el rostește epilogul) 

LADY NORTHUMBERLAND 

LADY PERCY 

DOAMNA QUICKLY, proprietă- 
reasa unei circiumi din Easte 
cheap 

DOLL TEARSHEET 


sol, băieți de prăvălie, biciuitori, 


PROLOG 


Warkworth. În fața castelului lui Northumberland. 
Intră Zvonul, pe îmbrăcămintea căruia sînt pictate nenumărate limbi. 


ZVONUL: 

Fiți doar urechi. Cînd trîmbițează Zvonul, 
E-n stare cineva să nu-l asculte? 

Gonaci făcîndu-mi vîntul, eu vestesc 
Din răsărit şi pîn la soare-apune 

Al faptelor din lume început. 

Pe-aceste limbi atîrnă clevetiri 

Pe care le răspîndese în mii de graiuri, 
Smintind pe mulţi cu ştiri fără temei. 
Vorbesc de pace-n timp ce-ascunsa vrajbă 
Răneşte lumea, sub al tihnei zîmbet; 

ȘI cine altul decit mine, Zvonul, 

Adună oști şi gată apărarea? 

Cind Vremea a rămas împovărată 

Nu din pricina asprului război, 

Cum se aude, ci a altui rău? 

Zavistia, prepusul, bănuiala, 

Din mine fac o trişcă de copil, 

lar miile de capete-ale hidrei, 

Mulțimea schimbătoare şi-nvrăjbită, 

Cu ușurință o deprind. Dar cum 

Să-mi judec binecunoscutul trup 

În fața alor mei? Eu sînt aici 

Olac :.l biruinței lui King Harry. 
Acesta-n bătălia de la Shrewsbury?, 
L-a-nvins pe Hotspur și oștirea lui, 
Stingînd în sînge de rebeli văpaia 
Semeţei răzvrătiri, Dar ce mă face 


Să-ncep cu adevărul? Rostul meu 
E să vestese că Monmouth a căzut 
Lovit de spada nobilului Hotspur‘, 
Iar unsul Domnului pînă-n țărină 
S-a frînt în faţa furiei lui Douglas. 
Acestea le-am tot vînturat prin tîrguri, 
Din Shrewsbury şi pîn-la ăst castel 
De piatră colțuroasă, ros de viermi’, 
Unde părintele lui Hotspur zace 
De-o boală ce-i cu tile?. Mereu sosesc 
Soli frînți de drum, iar oarbele speranţe 
Din veşti pe care prin mine le-au aflat 
Mai rele-s ca un rău adevărat. 

( ese.) 


ACTUL | 


SCENA 1 


Acelaşi decor. 


Intră lordul DBardolphs. 


LORD BARDOLPH:; 


PORTARUL: 
LORD BARDOLPH: 


PORTARUL; 


LORD BARDOLPH: 


E cineva la poartă? Hei! Străjer! 
(Portarul deschide poarta.) 


Unde e contele? 
Dar cine-ntreabă? 

„Du-te și-l vesteste 
Că lordul Bardolph îl aşteaptă-aici. 
Stăpînul meu se plimbă prin grădină. 
Fiţi bun, milord, şi bateţi la portiță — 
Chiar el vă va, răspunde. 


(Intră Northumberland, ) 


Iată-l, vine. 
(Portarul iese.) 


NORTHUMBERLAND: 


LORD BARDOLPH; 


Ce vești, lord Bardolph? Fiecare clipă 
E-acum izvor de fapte uimitoare. 
Cumplite vremi! Dihonia, sireapă, 
Ca iapa grasă, smulsă din pripon, 
Prăvale-n drumu-i toate. 

Eu, milord, 
Ți-aduc anume știri din Shrewsbury. 


NORTHUMBERLAND: 

O, de-ar fi bune! 


[I, 1] 
LORD BARDOLPH; Cum ți le-ai dorit! 
Măria sa a fost rănit de moarte 
Iar prințul Harry omorît, căci soarta 
Ti-a părtinit feciorul; cei doi Blunt 
Au fost răpuși de Douglas; prințul John, 
Cu Westmoreland şi Stafford, a fugit; 
Sir John?, vierul ghiftuit de Monmouth, 
E-acum legat. Ah, ziua-aceasta-n care 
Ne-am prins şi-ncins în luptă, și-am învins, 
N-a mai încununat a vremii frunte 
De la izbinzile lui Cezar! 
NORTHUMBERLAND; Cum aşa? 
Ai fost la Shrewsbury, pe cîmpul luptei? 
LORD BARDOLPH: Milord, am stat de vorbă cu un om 
De neam şi nume-ales, sosit de-acolo. 
Aceste ştiri el mi le-a dat drept bune. 
NORTHUMBERLAND; 
A! Tată-l şi pe Travers — l-am trimis 
Încă de marţi, să afle noutăţi. 
LORD BARDOLPH: În drum, milord, i-am luat-o înainte 
Așa că dinsul n-o să-ţi poată spune 
Mai multe decît ştie de la mine. 


(Intră Travers.) 


NORTHUMBERLAND: 
Ei, Travers, ce veşti bune ne aduci? 
TRAVERS: Milord, Sir John Umireville!0 m-a-nturnat 


Cu vești frumoase; şi cu calu-i iute 

M-a întrecut. Zorind pe urma lui, 

Un nobil s-a oprit, sleit de goană, 

Să-şi odihnească roibul lîngă-al meu. 

El m-a-ntrebat de drumul către Chester, 

Iar eu, de noutăți din Shrewsbury. 

Mi-a spus că răzvrătirea a dat greș, 

lar pintenii lui Percy s-au răcit." 

Și-a slobozit apoi din frîie calul, 

S-a aplecat, i-a dat vreo cîțiva pinteni 

De i-a vîrîit pîn-la duriţă-n coaste, 

Și făr’ să mai aștepte vreo-ntrebare, 

A luat-o într-o goană, de jurai 

Că-nghite depărtarea. 

NORTHUMBERLAND: Nu se poate! 
Cum? Pintenii lui Percy s-au răcit? 

| II, 1] 
Ai lui Hotspur? lar răzvrătirea, spui, 
Că a dat greş? 
LORD BARDOLPH: Milord, pe cinstea mea, 
De n a învins feciorul tău în luptă, 
Sînt gata baronia să mi-o dau 
Pe şnurul de mătase-al unei haine. 
NORTHUMBERLAND; 
Atunci de ce-a vorbit de pierderi omul 
Ce l-a-ntrecut pe Travers? 
LORD BARDOLPH: Cine? El? 
Un vagabond călare pe un cal 
Furat de undeva! Ca să nu tacă 
A îndrugat, ceva... Alt vestitor! 


(Intră Morton.) 


NORTHUMBERLAND: 
Vai, fruntea lui, ca pagina de titlut?, 
Vesteşte un cuprins de tragedie: 
Aşa arată-un țărm pe care valul 
Și-a pus pecetea uzurpării. 
Zi, Morton, ai venit din Shrewsbury? 
MORTON: De-acolo am fugit, milord, căci moartea 
“Și-a pus cea mai hidoasă mască-a ei 
Spre-a ne-ngrozi, 
NORTHUMBERLAND: Feciorul meu ce face? 
Dar fratele meu? 'Tremuri... Chipu-ţi palid 
E-un vestitor mai priceput decît ţi-e limba. 
Cîndva, un om abia trăgîndu-și suflul, 
Cu ochii stinși și răvăşit de jale, 
L-a deșteptat din somnu-i pe Priam, 
Să-i spună că din. Troia jumătate 
E-n flăcări!?; dar Priam află de foe — 
Ca eu de moartea lui Hotspur — "nainte 
r: De-a-l asculta, pe sol. Ce mi-ai îi spus? 
Că Hotspur a făcut cutare faptă; 
Că frate-meu a săvirşit minuni; 
Că mai prejos nu s-a lăsat nici Douglas. 
A Mi-ai fi-mpuiat urechile flămînde, 
| Ci, la sfârșit, cu gind să m-asurzeşti, 
Da - Întreaga slavă le-ai fi spulberat-o 
t Printr-un ottat: „Dar au murit toți trei.“ 
i MORTON: ` Sînt. printre vii și fratele-ţi, și Douglas, 
; Dar nobilul tău fiu... 
Ry 

[I, 1] 


NORTHUMBERLAND: Da, știu, e mort. 


Vezi cum răspunde grabnic bănuiala? 
Cel temător de ce n-ar vrea să afle 
Citeşte-n ochii altora că teama 

I s-a adeverit. Vorbeşte, totuşi, 
Spunînd că presimțtirea mă înseală, 
Iar eu, trecîndu-ți cu vederea vina 
Te voi chivernisi că m-ai jignit.14 


MORTON: Prea mare ești ca să nu-ți dau dreptate, 
Prea vezi adînc, prea greu temei ai pentru 
teamă. 
NORTHUMBERLAND: 


LORD BARDOLPH: 
MORTON; 

Cu toate-acestea să nu spui că-i mort! 
Spovada din privirea ta-i ciudată; 
Clăteşti din cap și te-nfiori la gîndul 
De-a spune-un adevăr. De-i mort, vorbește! 
Nu ești un ucigaș vestindu-i moartea; 
Nu-i un păcat să spui că mortu-i mort, 
Dar e păcat să minţi pe seama lui. 
Atit c-acel ce-aduce ştiri cumplite 
E-un urgisit slujba, iar vorba lui 
Răsună ne-ntrerupt şi mai tîrziu 
Asemeni unui dangăt trist de moarte. 
Nu pot să cred că fiul tău e mort. 

Ce greu îmi vine! Caut să te-nduplee 
Să crezi în ce nu mi-am dorit să văd. 
Eu însumi l-am zărit scăldat în sînge, 
Dindu-și suflarea, slab și istovit, 

Cînd, aprig la mînie, Harry Monmouth 
L-a doborit pe ne-niricatul Percy! 
Și-acesta nu s-a mai cules de jos. 

La vestea morţii celui care-n viaţă 
Stârnea pe cel mai laş dintre soldaţi, 
S-a stins văpaia şi întlăcărarea 

În cei mai oţeliți dintre viteji; 

Și cum metalul lui călise oastea, 

Cînd şi-a pierdut puterea, toți ceilalți 
N-au mai simţit într-înşii decît plumbul, 
Și, ca un lucru care, greu în sine, 
Cînd e urnit e greu să-l mai oprești, 
Pe dată, buimăciţi de moartea lui 
S-au sprintenit (în ciuda greutăţii) 

Și întreeînd săgețile în zbor 


„Au dat bir cu fugiţii ca să scape. 


Așa, se face, dar, că lordul Worcester 
E prins, iar furiosul scoțian, 

Douglas cel singeros, care credea 
Că l-a străpuns pe rege în trei rînduri, 
S-a-niricoșat, împărtăşind ocara 

Acelor ce fugiseră; și-n goana-i 

S-a poticnit de frică și-a fost prins. 
Pe scurt, am fost întrînţi, iar regele 
Trimis-a împotriva ta, milord, 

Oștiri ce le conduce Lancaster 

Şi Westmoreland. Aceasta-i tot ce știu. 


NORTHUMBERLAND: 


TRAVERS: 
LORD BARDOLPII: 
MORTON: 

Să tingui voi avea destulă vreme. 
Otrava e-acum leac: aceste ştiri, 

Ce m-ar fi-mbolnăvit de eram tealăr, 
Cum sînt bolnav, mă vor înzdrăveni. 
Ca un schilod cuprins de fierbinţeală 
Ce, pin-la noua izbuenire-a boalei 

Se smulge din strinsoarea străjilor, 
Eu simt cum mădularele plecate 

Sub greul vieții ca nişte tîtțini, 
Slăbite şi trezite de durere, 

Se întăresc din nou! În lături, cîrjă! 
Această mină va-mbrăca solzoasa 
Mănuşă de oţel; în lături, scufă, 
Găteală muierească pentru ţeasta 
Ce-o tot ochese prea încrezuţii prinți! 
Legaţi-mi fruntea-n fier! Să vină ceasul 
Cel mai ursuz al vremii și-ndirjirii, 


Chiorîș privindu-l pe Northumberland! 


Vă sărutați, pămint și cer! Tu, fire, 
Destă-ţi zăgazul! Piară rînduiala ! 
lar lumea să-nceteze-a fi o scenă 
Ce-adapă vrajba într-un act prea lung; 
n pieptul tuturor sălășluiască, 
Setos de sînge, spiritul lui Cain H$ 
Să se sfirşească-o dată piesa! Bezna 
Să-i fie unei lumi întregi gropar! 
Milord, îţi face rău atita zbucium, 
Nu despărți de cinste judecata. 

De sănătatea ta atîrnă viața 

Celor ce te-nconjoară; de te laşi 


[I, 1] 


[, 1) 


LORD BARDOLPH: 


MORTON: 

În voia jalei, te va dobori. 

Tu însuţi, doar, şi sorții și războiul 
Le-ai cumpănit "nainte de-a ii spus: 
„Ne ridicăm!“ Ştiai că-i cu putință 
Să-ţi pierzi în luptă fiul; că-i mai lesne 
Să cadă în alund decit să-l sară; 

Că-n carnea lui se vor putea cresta 

Si răni, şi semne, iar semeţu-i duh 

| va purta spre toiul încleștării. 
„Porneşte!“ i-ai spus, totuşi, şi nimic 
N-ar îi putut abate hotărirea, 

Deşi temută foarte. Ce e nou 

În rodul îndrăzneţei noastre fapte 
Decât că, ce-a putut să fie, este? 

Noi, toţi ce-mpărtăşim aceste pierderi, 
Stiam că înfruntăm mări furtunoase 
Că sorții sînt de zece contra unul; 
Ne-am avîntat cu toate-acestea, ţinta 
Nesocotind primejdii bănuite. 

Întrînți acum, ne avintăm din nou: 

Nu vom precupeţi nici trup, nici bunuri. 
Nu-i vreme de pierdut. Cinstite lord, 
Am auzit — și nu e o minciună — 

Că s-a sculat cu oști bine-nzestrate 
Arhiepiscopul de York, păstorul 

Ce-și leagă îndoit susținătorii. 

Pe fiul tău în luptă îl urmau 

Doar trupuri, arătări de oameni, umbre; 
Căci vorba, răzvrătire “-a despărțit 
Isprava trupului de suflet. Dinșii 


„S-au războit în silă, îmboldiți 


C-atunei cînd bei un leac. Doar armele 
Păreau cu noi; dar vorba „răzvrătire“ 
Le-a îngheţat şi suflete, şi inimi, 

Cum sînt în iazuri, peştii. Dar vlădica 
Preschimbă în religie răscoala; 

La cuget socotit om siînt și sincer, 
Cu trup şi suflet îl urmează toţi. 

Cu sîngele lui Richard, răzuit 

Pe pietrele din Pomfret!”, el înoroaşă 
Răzmeriţa, făcînd părtaş din ceruri: 
Spunîndu-le că păstorește-o ţară 

Ce, sîngerînd, se zbate să trăiască, 


WI, 2] 
Sub Bolingbroke, '] urmează mic și mare. 


NORTHUMBERLAND: 


Ştiam acestea, dar cinstit vorbind, 
Durerea mi le-a şters din amintire. 
Veniţi cu mine. Spuneți tuturor 

Cum să se apere sau să răzbune; 
Trimiteţi soli, prietenii legați — 
Nicicînd n-am fost atît de strimtorați. 


(Ies. ) 


SCENA 2 


Lon 


dra. O stradă, 


Inlră sir John Falstaff, urmat de pajul său care-i poartă spada şi scutul, 


FALSTAFF: Ei, uriașulei, ce zice doctorul de udul men? 
PAJUL: Ce să "zică, stăpine? Udul e bun, e bun, sănătos, n-are 


nici un cusur — dar purtătorul lui s-ar putea să aibă mai multe 
metehne decit îşi închipuie. 


FALSTAFF: Zăăăău? Care mai de care vă-nghesuiţi să mă daţi 


în tărbacă | Creierii omului, a acestei momii de lut, nu-s în stare 
să născocească nimic hazliu. Hazliu e numai ceea ce născocese 
eu sau se născocește pe socoteala mea. Vezi tu, pe lingă că 
sînt năstrușnie de felul meu, sînt și izvorul deșteptăciunii altora. 
Sînt ca o scoală care și-a mîncat purceii pînă la unul. lar dacă 


„prinţul nu mi te-a dat să-mi slujeşti pentru ca astfel eu să stră- 

lucese și mai viu, să mă ia naiba dacă pricep ceva. Mătrăgună!? 
aturisită, mai bine te-aș purta în pălărie decit să văd că mi te 
tot ţii pe urme. Pînă acum nu mi s-a dat niciodată un argat 
drept argat; află, însă, giuvaierule, că n-o să te prind nici în 
aur, nici în argint, ci în zdrențe și-o să te trimit înapoi plocon 
stăpinului, prințişorului căruia nu i-au dat încă tuleiele în 
barbă. Mai degrabă o să-mi crească mie barba în palmă decit 
lui pe faţă. Cu toate că-i dă zor mereu că e față domnească. 
Nu zie, într-o bună zi s-ar putea să se milostivească cerul, 
dar pînă una alta n-are fir de păr pe ea. De, chipurile, e față 
domnească, şi ca și chipul regelui de pe monede, n-ar putea 
fi rasă de un bărbier nici pentru şase peni. ȘI cum se mai 
fuduleşte cu fața lui! Se socotea bărbat încă din vremea cînd 
taică-său era flăcău. Prea cinstita-i fată poate să se cinstească 
mult și bine — cu mine şi-a cam mincat cinstea, aşa să ştie. 


II, 2] 

Ce-a spus meșterul Dumbleton de atlazul pentru pelerină şi 
pantalonii bufanţi? 

PAJUL: Zicea că ar trebui să-i daţi O garanție mai bună decit pe 
Bardolph. N-a vrut să primească nici chitanţa lui, nici pe a 
dumneavoastră — nu i-a plăcut garanția. 

FALSTAFF: l-auzi! Căpeăun nesăţios! Lipi-i-s-ar limba de cerul 
gurii! Fătătură de tirtăl! Achitophel!2 Ticălosul! Tilhar de 
drumul mare! Întii duce cu vorba pe un gentilom, apoi cere 
garanţie! Negustorii de azi își taie părul scurt, poartă pantofi 
cu tocul înalt și o legăturică de chei la briu; iar atunci cind un 
creştin vrea să facă un împrumut cinstit de la ei, cer garanții. 
Mai bine mi-ar băga șoricioaică pe gît decit să mă îndoape cu 
garanţiile lor! Aşteptam să-mi trimeată, ca unui cavaler adevărat 
ce sînt, douăzeci și doi de coți de atlaz și, cînd colo, mă pome- 
nese cu garanții! D-aia şi doarme liniștit — pe garanție! Are 
cornul belșugului?! prin care se întrevede ușurătatea neves- 
ti-si?2 şi, totuşi, nu vede, zevzecul, cu toate că are felinar. Unde 
e Bardolph? 

PAJUL: A plecat la Smithfield ca să cumpere un cal pentru înăl- 
timea voastră. 

FALSTAFF; Pe Bardolph l-am cumpărat la tîrgul slugilor de la 
sf. Pavel, iar dinsul vrea să-mi cumpere un cal de la bilciul 
de mîrțoage din Smithfield. Mai lipsește să-mi găsesc o nevastă 
într-un tractir şi atunci o să am servitor, cal și nevastă. 


(Intră primul judecător al ţării şi un slujbag.) 


PAJUL: Stăpîne, se apropie nobilul care l-a întemnițat pe prinţ, 
pentru că l-a pălmait din pricina lui Bardolph*, 

FALSTAFF: Dă-te mai lîngă mine — n-am poftă să-l văd, 

JUDECĂTORUL: Cine e cel care se îndepărtează? 

SLUJIBAȘUL: Falstaff, milord. 

JUDECĂTORUL: Cel care a fost cercetat pentru tilhărie? 

SLUJBAȘUL: Chiar el, milord. De atunci, însă, a făcut treabă 
bună la Shrewsbury și acum, după cite am auzit, e trimis 
cu o însărcinare la prinţul John de Lancaster. 

JUDECĂTORUL: Nu mai spune! La York?” Cheamă-l înapoi, 

SLUJBAŞUL: Sir John Falstaff! 

FALSTAFF; Băiete, spune-i că sint surd. 

PAJUL: Vorbiţi mai tare, stăpînul meu e surd. 

JUDECĂTORUL: Știu, surd lă tot ce e bun. Du-te şi trage-l de 
minecă — trebuie să-i vorbesc. 

SLUJBAȘUL: Sir John... 

FALSTAFF: Cum? Așa de tînăr și cerșeşte? Nu mai sînt războaie? 


134 


(1, 2] 


Nu mai sînt slujbe? Nu mai are nevoie regele de supuși? Nu 
mai au nevoie răsculații de soldaţi? Cu toate că e rușinos să 
fii de altă parte decît de partea regelui, e şi mai rușinos să 
ceri de pomană; mai rușinos chiar decît să fii de partea celor 
care nu au dreptate, chiar dacă numele lor ar fi mai rușinos 
decit acela de „răzvrătiți“. | 

SLUJBAȘUL: Vă înșelaţi în privința mea, sir. | 

FASLTAFF: Ei, asta-i! Am spus eu că ești om cinstit? Chiar dacă 
n-aş fi fost cavaler şi soldat, tot mi s-ar îi oprit minciuna în 
gît dacă aș fi spus una ca asta. ie 

SLUJBAȘUL: Vă rog atunci, sir, să lăsaţi la o parte faptul că sînteți 
cavaler și soldat și să-mi daţi voie să spun că mințiți dacă 
ziceți că sint altceva decît un om cinstit. 

FALSTAFF: Să-ţi dau voie să spui așa ceva? Să las la o parte ceea 
ce e în sîngele și în măduva mea? Să știi că mă spinzur: în 
clipa cînd © să-ți dau voie! Tar dacă-ţi iei voie singur, să te 
spinzuri tu, Ţi-ai greșit omul, copoiule, cară-te! Hai, şterge-o! 

SLUJBAȘUL: Sir, stăpînul meu vrea să vorbească cu dumneavoastră. 

JUDECĂTORUL: Sir John Falstaff, două vorbe. 

FALSTAFF: Cu plăcere, înălțimea voastră. Bună să vă fie inima, 
înălțimea voastră. Mă bucur că înălțimea voastră a ieșit din 
casă. Am auzit că înălțimea voastră aţi fost bolnav; nădăj- 
duiese că înălțimea voastră a căpătat încuviințarea doctorului 
de a ieşi. Cu toate că înălţimea voastră nu a trecut încă pragul 
tinereții, în înălțimea, voastră ghicești aroma virstei, cîteva 
boabe din sarea timpului — iar eu rog cu umilinţă pe înălțimea 
voastră să aibă o grijă pioasă de înălțimea voastră. 

JUDECĂTORUL: Sir John, trimisesem după dumneata inainte de 
a fi plecat la Shrewsbury. i 

FALSTAFF: Cu voia înălțimii voastre, am auzit că maiestatea 

„sa s-a întors cu oarecari supărări din Wales,?€ | 

JUDECĂTORUL: Nu vorbeam de maiestatea sa. Cînd am trimis 
după dumneata, n-ai binevoit să vii. 

FALSTAFF: Am mai auzit, de altfel, că maiestatea sa a fost din 
nou lovit de damblaua aia ticăloasă. 
JUDECĂTORUL: Însănătoşească-l Cel de sus! Te rog, vreau să 

vorbese cu dumneata. | 

FALSTAFF: Damblaua asta, după mine, e un fel de toropeală, 
cu voia înălțimii voastre — un fel de somn al sîngelui, o mincă- 

rime afurisită. 

JUDECĂTORUL: Şi ce-mi spui mie toate acestea? -N-are decit să 
fie ceea ce este, 

FALSTAFF: Toate acestea se trag din prea multă supărare, învă- 
țătură și tulburare a creierului. Am citit în Galen? despre 
cauza efectelor sale — e un fel de surzenie. 

JUDECĂTORUL: Mă tem că dumneata te-ai îmbolnăvit de surzenie, 
pentru că nu auzi ce-ţi spun eu. 

FALSTAFF: Foarte bine, înălţimea voastră, foarte bine! Dar, mai 
degrabă, voia dumneavoastră, m-am îmbolnăvit de boala de 
a nu asculta — de a nu băga în seamă. 

JUDECĂTORUL: Dacă te-aş pune în obezi, ţi s-ar drege urechile — 
și nu m-aş da în lături să fiu doctorul dumitale. 

FALSTAFF: Sint sărac ca Iov,% înălțimea voastră, dar nu și răb- 
dător ca el. Înălțimea voastră ar putea la o adică să-mi admi- 
nistreze un hap de răcoare pentru sărăcia mea; cit priveşte 
însă răbdarea de a vă urma rețeta, înțeleptul ar putea pune 
în balanță un dram de scrupul, dacă nu chiar un scrupul întreg. 

JUDECĂTORUL: Cind te-am chemat ca să stăm de vorbă, ţi se 
putea trage moartea de pe urma dovezilor împotriva dumitale, 

FALSTAFF; lar în urma sfatului avocatului meu, foarte priceput 
în legi și daravere, n-am venit. 

JUDECĂTORUL: Sir John, adevărul este că duci o viaţă foarte 
destrăbălată. 

FALSTAFF: Cel care se încinge cu cureaua mea, nu poate folosi 
una mai scurtă. 

JUDECĂTORUL: Ai mijloace puţine şi pofte mari. Aşa e sau nu? 

FALSTAFF: Aş vrea să fie de-a-ndoaselea: să am mijloace mari 
și poftă mai puţină. 

JUDECĂTORUL: L-ai abătut pe tînărul prinţ de la calea cea bună. 

FALSTAFF: Tînărul prinţ m-a abătut pe mine de la calea cea 
bună. Eu sînt cerşetorul orb cu burtă mare, iar el cîinele care 
mă trage după dinsul. 

JUDECĂTORUL: Să lăsăm astea —nu vreau să deschid o rană 
vindecată proaspăt. Serviciile pe care le-ai adus la Shrews- 
bury au mai spălat puţin trebălnielile dumitale de noapte 
de la Gadshill. Ar trebui să fii recunoscător acestor vremuri 
tulburi, că nu te-a tulburat nimeni şi ai scăpat nebetejit după 
aşa isprăvi. 

FALSTAFF: Înălțimea voastră... 

JUDECĂTORUL: Cum însă toate sînt la locul lor acum, lasă-le 
aşa, nu stirni lupul care doarme. 

FALSTAFF: Ori stîrneşti un lup, ori miroși o vulpe, tot un drac. 

JUDECĂTORUL: Dumneata semeni cu o lumînare din care a ars 
partea cea mai bună. 

FALSTAFF: Un sfeşnic pentru ospeţe, înălțimea voastră. Numai 
seu, din cel mai curat. Dacă aș zice din ceară, şi încă aş spune 
curatul adevăr, iar adevărul este că eu crese mereu.... 

JUDECĂTORUL: Orice fir cărunt din barba dumitale ar trebui să 
fie un semn de gravitate. 

FALSTAFF: De greutate, înălțimea voastră. 

JUDECĂTORUL: Te ţii scai de prinţ, ca un ban fals. 

FALSTAFF; Nu e chiar aşa, înălțimea voastră. Banul fals e ușor. 
Cît despre mine... Cel care mă măsoară din ochi, o să mă cumpere 
fără să mă cîntărească. Și totuși, în unele privinţe, mărturi- 
sese că nu pot fi pus în circulație. Virtutea are atit de puţină 
căutare în aceste vremuri negustorești, încît adevărata vitejie 
seamănă cu vitejia ursarului. Agerimea s-a prefăcut într-o 
cîrciumăreasă care-și iroseşte creierii făcînd socoteli iar toate 
celelalte înzestrări ale omului, din pricina răutăţii vremurilor 
care le dăltuiesc, nu fac o ceapă degerată. Voi cei care sînteți 
bătrîni nu vă gândiţi la ceea ce sîntem în stare noi, tinerii, 
măsurînd căldura ficatului nostru cu amărăciunea fierii voastre; 
iar noi, cei aflători în avangarda tineretului, sîntem, de ase- 
menea, niște măscărici — da, da, recunose acestea. 

JUDECĂTORUL: Cum? Dumneata îţi treci numele pe lista tineri- 
lor, cînd bătrineţea te trădează la fiecare pas? Nu-ţi 
sînt ochii umezi? Nu ţi-e uscată mîna? Nu ţi-e tăbăcit 
obrazul? N-ai barbă albă? Nu i-au slăbit picioarele? Nu-ţi 
creşte burta? Nu ai vocea hodorogită? Nu ţi-e scurtă 
răsuflarea? N-ai guşă? N-ai dat în mintea copiilor? Și toate 
celea ale dumitale nu aduc cu niște hirburi? Şi mai ai neobră- 
zarea să spui că ești tînăr! Ruşine, ruşine, ruşine, sir John! 

FALSTAFF: Înălțimea voastră, m-am născut pe la trei după-amiază, 
cu capul alb și burta rotofeie. Glasul mi l-am stricat chiuind 
și cîntînd cîntece bisericești. N-o să-mi apăr tinerețea mai 
departe; adevărul este că sînt bătrin numai la minte și la jude- 
cată, iar acela care vrea să se ia la întrecere cu mine în sărituri 
pe o mie de mărci rămășag, să-mi împrumute banii şi să aibă 
grijă de ce face. Cit priveşte palma pe care v-a cîrpit-o prinţul, 
ce pot spune? V-a dat-o ca un prinț necuviincios, iar dum- 
neavoastră ați primit-o ca un om cu judecată. Eu l-am dojenit 
pentru asta şi puiul de leu se pocăiește — bineînțeles, nu în 
sac şi cu cenuşă pe cap, ci în mătase nouă și cu vin de Xeres.”? 

JUDECĂTORUL: De i-ar trimite cerul un însoțitor mai bun prin- 
tului! 

FALSTAFF; De i-ar trimite cerul un prinț mai bun însoțitorului! 
Nu mă pot cu nici un chip descotorosi de dînsul. 

JUDECĂTORUL: Păi, regele te-a despărțit de prințul Harry. Am 
aflat că o să pleci cu prințul John de Lancaster împotriva 
arhiepiscopului şi a contelui de Northumberland. 

FALSTAFF; Da, mulțumită înțeleptelor dumneavoastră stăruinți. 
Dar, ascultați, voi toţi cei care o sărutați pe doamna Pace pe 
la căminurile voastre — vă rog ca armatele noastre să nu se 
încaiere într-o zi călduroasă; pentru că, zău, nu iau decit două 
cămăşi cu mine și n-am de gînd să asud prea rău. Dacă o să 
fie cald, şi eu o să-mi rotesc butia încoace și încolo, înseamnă 
să nu mai am scuipat alb cîte zile voi mai avea. Cum își scoate 
capul vreo primejdie, cum și tabăr asupra ei. Ei da, dar nici 
eu nu pot trăi o veșnicie. Dar, vedeţi dumneavoastră, poporul 
nostru englez a avut întotdeauna acest prost obicei: cum are 
un lucru bun, cum il dă în tărbacă. Dacă susțineți morțiș că 
sînt un om bătrin, ar trebui să mă lăsați să mă odihmese. Dare-ar 
Dumnezeu ca numele meu să nu mai fie spaima dușmanului! 
Mai bine m-ar mînca rugina, decit să mă prăpădese alergînd 
mereu de colo pînă colo. 

JUDECĂTORUL: Fii om cinstit, fii om cinstit, sir Falstaff, şi Dum- 
nezeu să-ți binecuvînteze pașii! 

FALSTAFF: Binevoieşte înălțimea voastră să-mi împrumute 0 
mie de lire ca să mă echipez? 

JUDECĂTORUL: Nici un gologan, sir John, nici un gologan. Umblă 
sănătos şi spune-i închinăciuni din partea mea vărului meu 
Westmoreland. i 


(Judecătorul şi slujbaşul ies.) 


FALSTAFF: Cu parul să fiu ciomăgit și cu maiul să fiu burdușit, 
dacă am s-o fac. Parcă poți despărţi bătrineţea de lăcomie 
sau mădularele tinere de destrăbălare? Podagra însă o supără 
pe una și frențea pe celelalte; aşa că amîndouă bolile mă scu- 
tese de alte blesteme. Băiete! 

PAJUL: Ascult, stăpîne. i 

FALSTAFF: Cîţi bani am în pungă? 

PAJUL: Şapte groats și doi peni. 

FALSTAFF: Cînd te gîndești că n-am nici un leac împotriva acestei 
oftici a pungii; împrumuturile nu fac decit s-o prelungească, 
dar boala e de nevindecat. Du-te şi du această scrisoare lordului 
Lancaster, pe aceasta, prințului, pe aceasta, contelui de West- 
moreland, iar pe aceasta, bătrinei mistress Ursulas? căreia 
i-am jurat în fiecare săptămînă s-o iau de nevastă din clipa 
cînd am zărit primul fir de păr alb pe bărbia mea. Topeşte-te 
— ştii unde mă găseşti. (Paul tése). Ce bine ar fi să se mănînce 

ca vîrcolacii: frentea să mănînce podagra, şi podagra frentea 
— amîndouă îşi bat joc de degetul meu cel mare de la picior. 
La urma urmei — dacă șchiopătez, ce e? Atita pagubă! O să 
dau vina pe război și în felul ăsta o să-mi capăt mai repede 
pensia. Un cap deștept știe să se folosească de orice; o să am 
grijă ca metehnele mele să-mi aducă numai cîştig. 


( Iese.) 


SCENA 3 


York. O cameră în palatul arhiepiscopului, Intră arhiepiscopul de York, 
lorzii Hastings, Mowbray şi Bardolph. 


ARHIEPISCOPUL: Acum că ştiţi, prietenii mei nobili, 
De ce luptăm și ce mijloace-avem, 
Spuneţi ce credeţi sau nădăjduiți 
i Pe şleauSl. Ce zice lordul mareșal? 
MOWBRAY; M-alătur întru totul luptei voastre, 
Atit că mulțumirea mi-ar spori 
Dac-am putea privi cu fruntea sus 
Armatele regeşti, cu oastea noastră. 
HASTINGS: La douăzeci şi cinci de mii de oameni, 
Tot unul și-unul, se ridică oastea; 
Și-apoi, nădăjduim în ajutor 
De la Northumberland, al cărui piept 
E-ncins de jarul urii ne-mpăcate. 
LORD BARDOLPH: Atunci, se iscă, Hastings, întrebarea: 
Putem lupta fără Northumberland, 
Cu cele douăzeci şi cinei de mii? 
HASTINGS: Putem — cu el. 
LORD BARDOLPH: Ei, da, aici e buba. 
Dar dacă fără el sîntem prea slabi, 
Nu-i bine, cred, să mergem prea departe 
"Nainte de-a-i primi ajutorarea, 
În gîndurile noastre sîngeroase, 
Prepusul, bănuiala şi-așteptarea 
Eu unul cred că n-au ce căuta. 
ARHIEPISCOPUL: ~ E-adevărat, lord Bardolph, căci așa 
I s-a-ntîmplat la Shrewsbury lui Hotspur. 
LORD BARDOLPH: Da, Prea Sfinţite; a tot tras nădejde, 
Hrănit de-a întăririlor făgadă 

LORD BARDOLPI: 


HASTINGS: 


LORD BARDOLPH:; 


HASTINGS; 

Și adăpat de gîndul unor oști: 
Mai mici ca visul său cel mai stios; 
Şi bîntuit de-nchipuiri nebune, 
Și-a dus armatele, grăbit, spre moarte, 
Săltînd orbeşte-n braţele pieirii. 
Și totuşi, este rău să cumpănești 
Ce poate fi cu ce-ai dori să fic? 
Fireşte, starea lucrurilor azi, 

Şi felul cum se desfăşoară lupta, 
Adue cu niște muguri ce-ncolțese, 
În faptul primăverii, cînd nădejdea 
Că vor rodi se spulberă la gindul 
Unui îngheţ. Cînd ridicăm zidiri, 
Vedem pămîntul, facem un desen, 
Apoi, închipuind şi fața casei, 
Ne facem socoteala cheltuieli. 
Cînd mîna nu ne dă să o plătim, 
Nu ne gîndim atunci la altă casă 
Cu mai puţine-odăi, sau poate, chiar, 
Nu mai elădim de loc? Cu-atit mai mult 
Dineoace, unde dărimăm regatul 
Spre-a ridica un altul, se cuvine 

Să cercetăm pămîntul şi izvodul; 
Temeiul să-l găsim, cu toții, trainic; 
Să-i întrebăm pe ziditori; să ştim 
Ce mijloace avem; să judecăm; 

Să cumpănim, căci altfel vom zidi 
Cu cifre, pe hîrtie, folosind, 
În loe de oameni, nume omeneşti: 
Ca-acel ce, neputîndu-și clădi casa 
Ce-o are-n gînd, o lasă-n părăsire 
Pe jumătate gata — goliciune 

n seama norilor ce pling, și pradă 
Neomenoasei strășnicii a iernii. 
E drept, ne sînt nădejdile ca pruncii 
Ce vin pe lume morți. Am socotit 
Și ultimul ostaş ce ne-a rămas, 
Dar, totuşi, cred că și aşa cum sîntem, 
Putem cu Henric să ne măsurăm. 
Doar douăzeci și cinci de mii au ei? 
Atita pentru noi — ba, nici atit. 
Oştirea, lor s-a despicat în trei, 

Sub bubuitul vremii; înspre Franţa? 


ARHIEPISCOPUL; 


HASTINGS: 


LORD BARDOLPH: 


HASTINGS; 


ARHIEPISCOPUL: 


MOWBRAY; 
HASTINGS: 

S-a dus o parte, alta spre Glendower; 
A treia-i pentru noi. Aşadar, Henric 


E-acum slăbit, iar visteria-i sună 


Dogit, a sărăcie și pustiu. 
Chiar dacă-şi stringe oastea laolaltă 
Și peste noi se-abate cu putere, 
Nu-i de temut. 
Şi-ar lăsa spatele 

Descoperit, francezii și cu velșii 
L-ar urmări de zor. Nu, nici o teamă! 
Cine i-ar duce oştirile încoace? 
Lord John de Lancaster? şi Westmoreland; 
El însuşi e în Wales, cu Harry Monmouth; 
Dar cine îl înlocuieşte-n Franţa, 
N-aș ști să spun. 

Să mergem înainte 
Și să vestim temeiul luptei noastre, 
Sătulă-i ţara de alesul ei, 
Prea marea-i dragoste o-ngreţoșează, 
E șubred şi dărăpănat locașul 
Ce s-a clădit pe inima prostimii! 
Smintită gloată! Cum mai ridicai 
Pe Bolingbroke în slăvi, mai înainte 
De-a fi făcut dintr-însul ce-ai vroit! 
Gătindu-l după pofta ta, de dinsul 
Umplutu-te-ai, gheenă fără fund, 
Și-acum te zoîndări ca să-l dai afară. 
Tot astfel, ciine de neam prost, pe Richard 
L-ai slobozit din pintecele-ţi lacom 
Și-acum, urlind, îți cauţi vărsătura 
Ca s-o înghiţi. Azi cui mai poţi să-i crezi? 
leri ai îi vrut să-l vezi pe Richard mort, 
Căci era viu; azi, groapa i-o-ndrăgeşti 
Ieri, capul cu noroi i-l împroșcai*! 
Cînd, suspinînd, pe-a Londrei mîndre străzi, 
Păşea după triumfătorul Henric. 
Azi, strigi: „Pămînt, ni-l dă-ndărăt pe-acela 
Și ia-l pe-acesta!“ Pentru tine-acum e 
Mai rău ca mîine sau ca ieri. O lume, lume! 
Să-ncepem azi, dar, sînteți de părere? 
Sintem supușii vremii, ea ne-o cere. 


( Ies.) 


ACTUL H 


SCENA 1 


Londra. O stradă. 
Intră mistress Quickly, însoțită de Fang și băiatul acestuia ; Snare îi ur mează,*5 


HANGIŢA: Master Fang, ai trecut plingerea mea pe listă? 

FANG: Trecut. 

HANGIȚA: Unde e ajutorul dumitale? E un om voinic? O să facă 
față? 

FAN a: Haiti, băiete, unde e Snare? 

HANGIȚA: Aoleo, aşa el Master Snare, drăguțul de el! 

SNARE: Aici, aici. 

FANG: Snare, trebuie să-l arestăm pe Sir John Falstaff. 

HANGIȚA: Da, dragă master Snare, am cerut să fie urmărit. 

SNARE: Unii din noi ar putea să plătească pentru asta cu capul . 
— omul o să ne înjunghie. 

HANGIȚA: Măiculiţă | i "Feritivă de el! Pe mine m-a înjunghiat 
în casă la mine, în chipul cel mai sălbatice. Zău, cînd își scoate 
paloşul, te miri ce blestemăţii e-n stare să facă. Împunge în 
ce și în stînga ca un drac şi nu cruță bărbat, femeie sau 
copi 

FANG: Dacă izbutese să mă-ncaier cu el, puţin îmi pasă de împun- 
sături. 

HANGIȚA: Parcă mie-mi pasă! Stau lingă dumneata. 

FAN z Numai să-l înṣşfac — că pe urmă nu-i dau drumul din men- 
ghină.. 

HANGIȚA: Ma nenorocit dacă pleacă; Me ETAR are o groază de 
crestături pe răbojul meu. Dragă master Fang, ţine-l cu nădejde, 
dragă master Snare, să nu-l lași să scape. Ştiu că voia să se 
ducă la plăcintărie — cu voia dumneavoastră — ca să cum- 
pere o șa; pe urmă e indicat la masă de jupîn Smooth, mătă- 
sarul la „Capul de leopard“ din strada Lumbadiei”. Acu” că 

a fost intenţionat procesul şi o lume întreagă îmi știe istoria, 
vă rog să-l atrageţi la răspundere. Un răboj lung de o sută de 
mărci e cam mult pentru o femeie săracă şi văduvă — am 
răbdat, am răbdat și iar am răbdat şi el m-a amînat și m-a 
amînat şi iar m-a amînat, de azi pe miine, de ţi-e mai mare 
rușinea, cînd te gîndeşti. Treabă-i asta? Nu e frumos să faci 
dintr-o femeie un măgar de samar, care să ducă-n spate toate 
ticăloşiile unui pungaş. Uite-l că vine — e cu Bardolph, prama- 
tia cu nasul roșu cum e vinul de Malaga. Faceţi-vă datoria, 
faceţi-vă datoria — master Fang şi master Snare, faceţi-vă 
datoria de dragul meu. 


(Intră Falstaff, pajul şi Bardolph. ) 


FALSTAFF: Ei? Cui i s-au înecat corăbiile? Ce s-a-ntîmplat? 

FANG: Sir John, te arestez în urma plingerii doamnei Quickly. 

FALSTAFF: La o parte, secăturilor! Scoate sabia, Bardolph! Re- 
tează capul mişelului și arunec-o pe fleoarță în şanţ! 

HANGIȚA: l-auzi-l, Doamne! Să mă arunce în șanț! Eu o să te 
arunc pe tine în șanț! Zi, aşa? Daaa? Săriţi! Mă omoară! Mă 
omoară! Cremenalule! Vrei să-i omori pe slujbașii Domnului 
și ai regelui? Ucigașule! Vrei să faci moarte de om, spintecător 
de bărbaţi și femei ce te afli? 

FALSTAFF: 'Ține-i la o parte, Bardolph. 

FANG: Ajutor! Ajutor! 

HANGIȚA: Oameni buni, două ajutoare! Care va să zică, d-ăştia-mi 
eşti? D-ăştia? Îndrăzneste, tilharule! Hai, ce mai stai, sămînță 
de cînepă3| | 

FALSTAFF: La o parte, cârpă de spălat vase! Paţachină! Matra- 
cucă! O să-ţi lustruiese eu fundul! 


(Intră primul judecător al ţării cu însoțitori.) 


JUDECĂTORUL: Ce s-a întîmplat? Liniste, hei! 
HANGIȚA: Domnule judecător, înduraţi-vă de mine. Vă rog fier- 
binte, ajutați-mă. 
JUDECĂTORUL: Ce s-a întîmplat, sir John? Iar nu te-astîmperi? 
Cu noua-ți slujbă cum se-mpacă asta? 
Nu trebuia să fii plecat la York? 
| În lături, oameni buni! Ce-aveţi cu el? 
HANGIȚA: Luminăţia voastră, nu vă fie cu bănat — sînt o biată 
văduvă din Easteheap şi dumnealui a fost arestat la cererea 
mea. 

JUDECĂTORUL: Ce sumă-ţi datorează? 

HANGIȚA: Ce sumă? O sumedenie, luminăţia voastră — trebuie 
să-mi plătească pentru tot ce am pe sufletul meu. Mi-a mîncat 
și casa și zilele — toată agonisita mi-a băgat-o în burdubhanul 
ăla de colo. Dar las” că tot o să scot eu ceva afară, că de nu! 
să vezi cum o să-l chinuiese noaptea — ca un vis urît!! 

FALSTAFF: Să vezi ce urit am s-o chinuiese eu — numai să găsesc 
un butuc ca să sar în ga! 

JUDECĂTORUL: Ei, ce ai de spus, sir John? Ruşine! Ce om cinstit 
ar îndura potopul ăsta de ocări? Nu ţi-e ruşine să sileşti o biată 
văduvă să vorbească atît de urit ca să-şi recapete ce-i al ei? 

FALSTAFF: Cit îţi sînt dator cu totul? 

HANGIȚA: Păi, dacă ai fi un om cinstit, ai recunoaște că-mi ești 
dator vîndut — trup și suflet. Mi-ai jurat pe un pahar aurit, pe 
cînd şedeam în camera Delfinului”, la masa rotundă, lingă 
un foc de cărbuni de piatră — era într-o miercuri, în săptă- 
mîna Rusaliilor — cînd prințul ţi-a spart capul pentru că i-ai 
spus că tatăl lui seamănă cu un ţireovniet din Windsor — mi-ai 
jurat atunci, în timp ce eu îţi spălam și oblojeam rana, că o 
să te însori cu mine şi că o să mă faci doamna nevasta ta. Poţi 
să spui că nu e adevărat? N-a venit chiar atunci cumătra Keech, 
nevasta măcelarului și nu mi-a spus „cumătră Quickly“? N-a 
venit să-mprumute niște oțet şi pe urmă ne-a povestit cum a 
pregătit nişte raci grozavi și ţie ți s-a făcut poftă să guşti din 
ei și eu ţi-am spus că rana e prea proaspătă și s-ar putea să 
nu-ţi facă bine? Și pe urmă, după ce a coborit scările, nu m-ai 
rugat să nu mai fiu atît de familiarizată cu oameni săraei d-alde 
cumătra Keech, pentru că n-o să treacă mult şi o să-mi spună 
doamnă? Și nu m-ai sărutat și m-ai rugat să-ţi aduc treizeci 
de șilingi? Te pun să juri pe evanghelie — zi că nu-i adevărat! 

FALSTAFF; Săraca — e nebună; nu degeaba a dat sfoară prin tot 
oraşul că feciorul ei cel mare seamănă cu dumneavoastră. A 
fost zdravănă — sănătoasă şi acum, poftim! sărăcia i-a luat 
mințile. Cit despre nătărăii ăştia de poliţai, rog să mă scutiți 
de ei. 

JUDECĂTORUL: Sir John, sir John, ştiu prea bine că te pricepi la 
tertipuri. Nici felul în care te grozăveşti, nici potopul de vorbe 
pe care le rosteşti cu atita neruşinare, n-o să mă abată de la o 
judecată dreaptă. După cîte am înțeles, ai abuzat de prea 
marea îngăduință a acestei femei și ai făcut-o să-ți slujească 
și cu punga și cu persoana ei. 

HANGIȚA: Așa este, luminăţia voastră, 

JUDECĂTORUL: Dumneata să taci, te rog. Sir John, plăteşte-i 
datoria și ia înapoi ocara pe care i-ai făcut-o; pentru datorie, 
dă-i bani peşin, iar pentru ocară, căieşte-te sincer. 

FALSTAFF; Domnule judecător, perdaful ăsta cere un răspuns. 
Dumneavoastră numiţi nobila îndrăzneală neruşinare; dacă un 
bărbat tace plecăciuni şi nu zice nimic, e virtuos. Nu, domnule 
judecător, cu tot respectul ce vi-l port, curte n-o să vă fac. Vă 
spun doar atit: vreau să fiu lăsat în pace de polițaii ăștia — 
sînt grăbit, am de făcut cite ceva pentru rege. 

JUDECĂTORUL: Vorbeşti de parcă ai avea dreptul să faci nelegiuiri 
și blestemăţii; ai face însă mai bine să te porți aşa cum îţi cere 
numele, mulțumind-o pe biata femeie. 

FALSTAFF: Vino-ncoace, hangito. (O ta deoparte.) 

(Intră Gower.) 


JUDECĂTORUL: Ei, master Gower, ce se-aude? 3 

GOWER: Stăpîne, regele şi prințul Harry. Se-apropie. (Ji dă o 
scrisoare.) Vedeţi ce serie-aici. 

FALSTAFF; Pe cuvintul meu de gentilom! 

HANGIȚA: Nu, asta am mai auzit-o şi altădată. 

FALSTAFF: Pe cuvîntul meu de gentilom. Hai, să nu mai vorbim 
de asta. 

HANGIȚA: Să-mi sară ochii dacă nu trebuie să-mi amanetez argin- 
tăria şi tapetele din sălile de mese. 

FALSTAFF: Păi, n-ai pahare?4! Nimic nu întrece paharele cînd -e 
vorba de băut. Cât despre pereţi, o tapiserie fistichie sau poves- 
tea fiului risipitort?, sau o vinătoare nemțeascăt în acuarelă, 
fac cît o mie de perdele de polog dintr-astea sau din tapetele 
dumitale roase de molii. Vezi să iei zece lire dacă poţi. Haide, 
hai, dacă nu te-ar apuca din cînd în cînd năbădăile, nici că 
s-ar afla în Anglia femeie mai de treabă. Du-te, spală-te pe 
față și retrage-ţi plingerea. Cu mine trebuie să te porți frumos 
— nu mă cunoşti? Hai, frate, lasă astea, ştiu că te-au pus 
alții la cale. 

HANGIȚA: Zău, sir John, îţi dau numai douăzeci de nobili“. Nu-mi 
vine de loc ușor să amanetez bunătate de argintărie — martor 
mi-e Cel de Sus! 

FALSTAFF: Bine, fie și atât; mă descurce eu cumva. Tu tot proastă 
o să rămii. 

HANGIȚA: Lasă — am să-ți fac rost de bani chiar dacă ar îi să-mi 
amanetez rochia de pe mine. La cină vii, nu? Așadar, o să-mi 
plăteşti o dată tot? 

FALSTAFF: Îţi închipui că n-am să apuc ziua asta? (Către Bardolph.) 
Du-te după ea, n-o slăbi o clipă. 


145 


(II, 2] 


HANGIȚA: Vrei s-o poftese la cină şi pe Doll Tearsheet? 
FALSTAFF: Foarte bine! Să vină. 


(Hangiţa, Bardolph, politaii şi pajul ies) 


JUDECĂTORUL: Nu sînt prea bune știrile. 

FALSTAFF: Ce știri, domnule judecător? 

JUDECĂTORUL: Unde şi-a petrecut regele seara de ieri? 

GOWER: La Basingstoke®. 

FALSTAFF: Domnule judecător, să nădăjduim că toate sînt bune 
și la locul lor. Despre ce știri vorbeați, domnule judecător? 

JUDECĂTORUL: Se-napoiază toată oastea? 


GOWER: Nu: cincisprezece sute de pedeștri 
Şi călăraşi cinci sute au plecat 
“a Spre Lancaster ca să-l ajute-n lupta 
Cu Lord Northumberland şi cu prelatul. 
FALSTAFF: Vă rog, se-ntoarċe regele din Wales? 


JUDECĂTORUL: Îți dau nişte scrisori numaidecit. 
Fii bun şi mergi cu mine, master Gower. 


FALSTAFF: Milord... 
JUDECĂTORUL: Ce doreşti? 
FALSTAFF: Master Gower, pot să te invit la masă? 


GOWER: Trebuie să-l însoțesc pe domnul judecător — îţi multu- 
mese, Sir John. 

JUDECĂTORUL: Sir John, prea îți pierzi timpul pe aici, cînd ar 
trebui să recrutezi soldați din comitatele pe unde treci. 

FALSTAFF: Dar deseară iei cina cu mine, master Gower? 

JUDECĂTORUL: Ce nătărău te-a deprins cu astfel de apucături, 
Sir John? 

FALSTAFF: Master Gower, dacă ele nu mă prind, firește că acela 
care m-a dăscălit a fost un nătărău. Aşa se parează, domnule 
judecător — pac, pac, și sîntem chit. 

JUDECĂTORUL: Să te lumineze Cel de sus! Mare nătărău mai esti! 


(Ies. ) 


SCENA 2 


Londra. O altă stradă. 
Intră prinţul Henric şi Poins. 


PRINȚUL; Crede-mă, sint frint de oboseală. 
POINS: Cum așa? Credeam că oboseala nu-ndrăzneşte să se atingă 
de cei cu sînge atit de albastrul 

PRINŢUL: Ei, uite, de mine s-a atins — cu toate că roşese mărtu- 
risind asta. Ce zici, şade frumos să doresc un pic de bere slabă? 

POINS: De, nu e prea temeinică învățătura unui prinţ care-și aduce 
aminte de o compoziţie atît de proastă... 

PRINȚUL: Atunci, mai știi? Pofta nu mi s-a zămislit regește; 
pentru că, zău, singurul lucru la care mă gîndesc acum e amă- 
rita asta de bere slabă. Uite, vezi tu, gîndurile mele umile se 
pun de-a curmezișul maiestăţii mele. Ce ocară pentru mine 
să-mi amintesc de numele tău, Sau să te mai recunosc a doua 
zi! sau să ştiu cîte perechi de ciorapi de mătase ai, adică ăștia 
şi cei care au fost cîndva de culoarea piersicii! Sau să-ţi țin 
socoteala cămășilor, să știu că una e de schimb și că pe cealaltă 
o porți pe tine! De altminteri, îngrijitorul locului unde se joacă 
tenis45 știe asta mai bine ca mine — dacă nu ești cumva acolo. 
înseamnă că nu mai ai albituri. Şi n-ai mai jucat de mult, fiindcă 
izmenele tale, vreau să spun țările de Jos, ţi-au mincat o- 
landa... Stie Cel de Sus dacă cei ce-şi bat joc de zdrenţele 
rufelor tale vor moşteni împărăţia cerurilor; dar moașele spun 
că nu sînt de vină copiii, așa că omenirea se-nmulțeşte și 
legăturile de rudenie se-ntăresc. 

POINS! Urît mai şade să vorbeşti așa, în dodii, după ce ai trudit 
atita; Spune-mi, care prințișor cumsecade ar face asta, cînd 
ar ști că-i e tatăl bolnav, cum e al dumitale acum? 

PRINŢUL: Vrei să-ți spun una, Poins? 

POINS: Cum de nu, una și bună. 

PRINȚUL: Destul de bună pentru cei cu o minte neinstruită ca a ta. 

POINS: S-auzim; una, treacă-meargă. Ascult. 

PRINŢUL: Ascultă, dar. Nu se cade ea eu să fiu trist fiindcă tatăl 
meu e bolnav — cu toate că—ţie pot să-ți spun, ca unuia 
pe care, mă rog, îmi place, din lipsa altuia mai bun, să-l numese 
prieten — aş putea să fiu trist și încă cum! 

POINS: Numai din pricina asta? Cam greu... 

PRINȚUL: Ha! Văd că mă socotești trecut în catastiful diavolului 
așa cum ești trecut tu și Falstaff, pentru îndărătnicie în rele. 
Urma alege, Poins! Află însă că mie mi se rupe inima la gîndul 
că tata e atît de bolnav: și numai din pricina proastei tale 
tovărăşii, nu mi-am arătat mihnirea în nici un fel. 

POINS: Adică cum vine asta? 

PRINȚUL: Ce-ai crede tu despre mine dacă aș plinge? 

POINS: Te-aș socoti cel mai fățarnie oscior de domn. 

PRINŢUL: Așa m-ar socoti fiecare. Ferice de tine că gîndeşti cum 
gîndesc toţi. Gîndurile nimănui pe lumea asta nu urmează 
drumul mare ca ale tale. Da, da, toți m-ar socoti un făţarnie. 

astfel? 

POINS: Păi, fiindcă ai fost un stricat şi te-ai încîrdosat cu Falstaff. 

PRINȚUL: Și cu tine. 

POINS: Pe lumina soarelui, sînt vorbit de bine şi aud asta cu ure- 
chile mele. Lucrul cel mai urît care se poate spune pe socoteala 
mea este că sînt fratele mai mic și că mă hrănesc singur; aici, 
mărturisesc, n-am ce face. Ia te uită cine vine: Bardolphl 


“(Intră Bardolph şi pajul.) 


PRINȚUL: E cu băiatul pe care i l-am dat lui Falstaff. Pe atunci 
aducea şi el a creştin — acum, priveşte, juri că butia asta hodo- 
rogită l-a prefăcut în maimuţoi. 

BARDOLPH: Domnul să vă aibă-n paza lui! 

PRINŢUL: Şi pe tine, nobile Bardolph! 

BARDOLPH: (către paj): Ei, măgăruş virtuos! Nătărău rușinos, 
trebuie neapărat să roșești? De ce te-ai îmbujorat? Parcă ai fi 
fată mare, nu soldat! Mare lucru să te atingi de fetia unei băr- 
dace? 

PAJUL: Acum cîteva clipe, stăpiîne, m-a chemat prin zăbrelele 
roșiii8 şi n-a fost chip să-i desluşese faţa prin fereastră. Pînă 
la urmă i-am văzut ochii — mi-am spus că a făcut două găuri 
în fusta, cea nouă a cîreiumăresei și se uită prin ele%. 

PRINȚUL: Ei, vezi, s-a mai dat pe brazdă băiatul. 

BARDOLPH: Păzea, iepure cu două picioare, păzea! 

PAJUL: Păzea, coşmar al Altheei5, păzea! 

PRINȚUL: Tălmăceşte-ne, visul, flăcăule. 

PAJUL: Stăpine, Altheea a visat că naște un tăciune — de aceea 
l-am numit coşmarul ei. 

PRINŢUL: Bună tălmăcire — face o coroană. Ține, băiete! (îi 
dă bani). 

POINS: Ah, dacă am putea feri floriciea asta de viermi! Na, ţine 
șase peni ca să fii ferit! 

BARDOLPH: Dacă nu-l spînzuraţi pe loc, nedreptăţiţi spinzură- 
torile. 

PRINȚUL: Şi stăpinul tău ce mai face, Bardolph? 

BARDOLPII: Bine, milord. A auzit că înălțimea voastră soseşte în 
oraş, Poftim o scrisoare de la el. 

POINS: Mi-ai dat-o cu toată cuviinta, n-am ce zice. Şi ce face Bin 
Martin5t, ramolitul tău stăpîn? 

BARDOLPH: E sănătos la trup, sir. 

POINS: Cred; partea nemuritoare are nevoie de doctor, dar de ea 
prea puţin îi pasă — cu toate că e bolnavă, mu moare. 

PRINȚUL: Buboiului ăstuia îi dau voie să-mi fie prieten, cum îmi 
este cîinele şi, uite, şi-a cam luat-o în cap. Vedeţi cum serie. 

POINS: „John Falstaff, cavaler“ — aşa-și spune, ori de cîte ori are 

priiejul, întocmai ca acei care se înrudese cu regele, pentru 
că nu-și înţeapă degetul fără să spună: „S-a vărsat un strop 
de sînge regesc“. „Cum vine asta?“ întreabă unul care se pre- 
face că nu înţelege. Răspunsul vine cu repeziciunea cu care-şi 
scoate șapea cel ce vrea să ia cu împrumut: „Domnule, sînt 
ȘI eu văr cu regele“. 

PRINȚUL: Da, ţine morţiş să se înrudească cu noi, măcar ca nea- 

muri de pe Adam. Dar să ne întoarcem la scrisoare. 

POINS: „Sir John Falstaff, cavaler, către iul regelui, moștenitorul 
părintelui său, lui Harry, prini de Wal es, închinăciune“. Ästa-i 
certificat, nu scrisoare! 

PRINȚUL: Nu întrerupe! 

POINS: „În scurlime, îi voi imita pe slăvitii romani? — vrea să 
spună că are răsuflarea, scurtă. „Mă recomand, te salut, te las. 
Nu-i prea căuta în coarne lui Poins — abuzează atit de mult de 
bunăvoința ta, încât jură că trebuie să te căsăloreşti cu sora lut, 
Nell. Pocăieşte-le cum te pricepi, cînd ai timp; şi cu asta, la 
revedere. 

Ai tău sau nu — după cum le porți cu el, Jack 
Falstaff pentru prieteni, John pentru frați şi surori 
și Sir John pentru toată Europa.“ 
Milord, o să înmoi scrisoarea asta în vin de Xeres și o să-l silese 
pe Falstaff s-o înghită. 

PRINȚUL: Adică să-și mănînce vorbele. Şi cu mine ce ţi-ai pus în 
gînd, Ned? Trebuie să mă căsătorese cu sora ta? 

POINS: Unde e norocul ăsta pe ea? Dar n-am spus așa ceva nicicînd. 
PRINȚUL: Noi ne pierdem timpul cu prostii, iar duhurile înțelep- 
tilor stau în nori şi-şi rid de noi. Falstaff e aici, la Londra? 

BARDOLPH: Da, milord. 

PRINȚUL: Unde ia cina? Se ghiltuieşte bătrînul mistreț în vechea 
cocină? 

BARDOLPH: Da, milord, în vechea cîrciumă din Eastcheap. 

PRINȚUL: Cu cine? 

PAJUL: Cu efesenii* obișnuiți, stăpîne, ăia de lege veche. 

PRINȚUL; Ceva temei? 

PAJUL: Nici una, stăpine, afară de mistress Quickly și mistress 
Doll Tearsheet. 

PRINŢUL: Ce podoabă o mai fi și asta? 

PAJUL: E o femeie cumsecade și rudă cu stăpînul meu. 

PRINȚUL: Cum e vaca de la sat rudă cu taurul de la oraş. Ce zici, 
Ned, îi prindem la cină? 

POINS: Sint umbra dumitale, stăpîne — te urmez. 

PRINȚUL; Băiete, Bardolph, să nu-i suflați o vorbă lui Falstaff 
că m-am întors în oraş. Țineţi ceva pentru tăcerea voastră. 

(Le dă bani.) 

BARDOLPH: N-am limbă în gură, milord. 

PAJUL: Pe-a mea, stăpîne, o lipesc de cerul gurii. 

PRINŢUL: Cu bine, duceţi-vă. (Bardolph şi pajul ies). Doll Tear- 
sheet asta pesemne e un fel de stradă mare? 

POINS: Bătătorită ca drumul între St. Albans? şi Londra — pun 
miîna-n foc. 

PRINȚUL: Cum să facem să-l vedem pe Falstaff sub chipul lui 
adevărat fără să fim văzuţi? 

POINS: Să ne punem cite un gheroc de piele şi niște șorţuri și să-l 
servim la masă ca slugi, 

PRINȚUL: Din zeu, taur? Jalnică decădere. Totuși, asta i s-a 
întîmplat și lui Jupiter. Din prinţ, ospătar? Ruşinoasă schim- 
bare! Dar am s-o fac și pe asta. Pentru un astfel de ţel, face să 
săvîrşești o prostie. După mine, Ned. (1es.) 


SCENA 3 


Warkworth. În faţa castelului lui Northumberland. 
Intră Northumberland, Lady Northumberland şi Lady Percy. 


NORTHUMBERLAND: 
Iubită doamna mea și scumpă fiică, 
Croiți un drum mai lin atitor aspre 
- Ri-ntortocheate treburi ce m-apasă. 
De ce vă luaţi întățişarea vremii 
Și-asemeni ei, îl tulburaţi pe Percy? 
LADY NORTHUMBERLAND; 
Eu nu mai stărui — tac. Tu fă cum crezi. 
Te las în seama-nţelepeiunii tale, 
NORTHUMBERLAND; 
Vai, draga mea! Mi-am zălogit onoarea 
Şi pot să mi-o recapăt, doar luptind. 
LADY PERCY: Să nu te duci, nu, pentru Dumnezeu! 
Ţi-ai mai călcat o dată vorba, tată, 
Cînd te lega mai mult decit acum; 
Cînd Perey-al tău, iubitul meu soț Harry, 
Căta de-a-surda înspre miazănoapte, 


150 


(ii, 3] 

Doar-doar îi vei aduce întăriri. 

Te-a îndemnat să stai acasă cine? 
Doi oameni și-au pierdut atunci onoarea, 
A ta— să-i dea iar cerul strălucirea ! 
A sa — Îmcind ca soarele pe boltă, 
L-a-nvăluit în raze, şi-n lumina-i, 

Toţi cavalerii Angliei-au purces 

Spre fapte mari; cînd se-mbrăcau, cei tineri 
Ca-ntr-o oglindă se priveau în Harry; 
De nu mergeau ca el, erau ologi; 
Cusurul său, iuţeala lui la vorbă, 

A devenit rostirea celor bravi, 

Iar cei cu vorba lină și domoală, 

Își presehimbau virtutea în meteahnă, 
Spre-a semăna cu el. În vorbă, dar, 

n mers, în felul de-a mînca, în jocuri, 

mînuitul armelor, în toane, 
Le-a fost oglindă, pildă şi dreptar; 
Iar tu pe el, pe el, neasemuitul, 
Podoaba omenirii, l-ai lăsat 
Să-ntrunte pe-al războaielor zeu aprig, 
Neajutorat defel; să poarte-o luptă 
care numai numele de Hotspur 

Îl apăra. Aşa l-ai părăsit! 

De-aceea, niciodată, nu, te rog, 

Nu-i face umbrei sale nedreptatea 
De-a te purta cu alții mai cinstit 
Decît cu dinsul. Sînt destul de tari 
Arhiepiscopul și mareșalul. 

De-avea din oastea lor doar jumătate, 
Tubitu-mi Harry ar fi-nvins, iar eu, 
La pieptu-i cuibărită, azi vorbeam 
“De groapa lui Monmouth. 

NORTHUMBERLAND;:, Copila mea! 

Mă pierd cu firea cînd te-aud din nou 
Plingind pentru greșelile trecute. 
Nu, plee primejdia s-o-ntîmpin, altfel 
O să mă alle ea nepregătit, 

În altă parte. 

LADY NORTHUMBERLAND; Fugi în Scoţia 

"Nainte de-a fi arătat ce poate 
Poporul înarmat și nobilimea ! 

LADY PERCY: De izbutese să-l biruie pe rege, 
Susține-i, ca o coastă de oţel, 
Spre-a întări ce-i tare şi prin sine; 
Dar lasă-i mai întîi să-ncerce singuri, 
Cum l-ai lăsat pe Harry și astfei 
M-ai văduvit! O, doamne, pîn-la moarte, 
Oricît de multe zile-aş mai avea, 
Îi voi stropi eu lacrimi amintirea, 
Ca-n ereșterea-i s-ajungă pîn’ la cer. 
NORTHUMBERLAND: 
Să mergem. Sufletul mi-l simt acum 
Ca pe-un năboi de-ape-neremenite 
În culmea fluxului. Aş fi dorit 
De Seroop să mă alătur; dar s-o fac 
Mă-mpiedică o mie de temeiuri. 
Spre Scoţia porni-voi, așa dar, 
Pîn' ce norocu-mi va suride iar. 


(les.) 


SCENA 4 


Londra. Cireiuma „La capul de mistref“ din Eastcheap™, 
Intră două slugi. 


PRIMA SLUGĂ: Ce dracu ai adus acolo? Mere zbircite? Nu ştii că 
Sir John nu poate suferi merele zbireite? 

A DOUA SLUGĂ: Așa e, că bine zici! Prinţul i-a pus o dată dinainte 
un castron cu cinci mere zbircite, apoi și-a scos pălăria cu cuvin- 
tele; „Să-mi iau acum rămas bun de la acești șase cavaleri 
bondoci, bătrîni și cofleșiți.“5 Sir John s-a supărat foc, dar pe 
urmă i-a trecut. 

PRIMA SLUGĂ: Atunci, aşterne fața de masă și pune-le jos, apoi 
vezi dacă poţi da de taraful lui Sneak; mistress Tearsheet se 
dă-n vînt după muzică. Şterge-o; în camera unde au luat cina e 

„prea cald, o să vină aici numaidecit. 

A DOUA SLUGĂ: Ascultă, prințul şi master Poins trebuie să pice 
acuşica. Vor să se-mbrace cu hainele şi şorțurile noastre, dar 
Sir John nu trebuie să afle nimic — așa mi-a spus Bardolph. 

PRIMA SLUGĂ: Tii, să vezi comedie! Grozav! 

A DOUA SLUGĂ: Mă duc să-l caut pe Sneak. 


(Iese. ) 
(Intră hangița şi Doll Tearsheel. ) 

HANGIȚA: Zău, surioară, mi se pare că ai o temperatură minu- 
nată; îți bate pulsația mai abitir decît și-ar putea dori inimioara 
și eşti roşie la față ca un trandafir — zău dacă te mint! Dar 
te-ai cam întrecut cu băutura — vinul ăsta de Canare e grozav 
de decisiv; îți parfumează sîngele înainte de a putea spune 
pește. Cum te simţi? 

DOLL: Ceva mai bine. Hm! 

HANGIȚA: Bravo! O inimă caldă face mai mult decit aurul. Aha, 
uite-l și pe sir John. 


(Intră Falstaff, cîntind. ) 


FALSTAFF: „Cînd regele Arthur întîi aşi dată la curtea lui..." 5 Goleste 
țucalul55. „Si-a fost um vrednice rege.“ Ei, ce mai zici, mistress 
Doll? 


(Prima slugă iese.) 


HANGIȚA: I s-a făcut rău de prea mult bine, p-onoarea mea! 

FALLSTAFF: Aşa se-ntimplă cu toate femeile. Cum dau de bine, 
cum li se face rău. 

DOLL; Gotean afurisit, aşa mă mingii? 

FALSTAFF: Goteanii se-ngrașă pe socoteala dumitale, mistress Doll. 

DOLL: Pe socoteala mea? Soperas din pricina îmbuibării și a 
bolilor ! 

FALSTAFF: Dacă bucătarii ajută la îmbuibare, voi ajutaţi la 
îmbolnăvirea bărbaților. Da, da, de la voi primim cadourile 
astea, Dolly. Recunoaște, oită nevinovată, că e așa şi nu altfel. 

DOLL: Ei aş! Unde mai pui că voi ne luaţi lănţișoarele și neste- 
matele. 

FALSTAFF: „Și broşele, şi perlele, și aurul: — dacă te lupţi 
voiniceşte, pleci de pe cîmpul de luptă șchiopătind. Dacă pleci 
la atac cu lancea ridicată voinicește, tot aşa de voiniceşte te 
duci la doctor, care se apucă la fel de voinicește să-ți dreagă 
tolba. 

DOL: De spinzurătoare să ai parte, ţipar de mare! 

HANGIȚA: Aşa v-am pomenit — ori de cite ori vă întilniţi, vă 
certați. Sînteţi ca doi pesmeţi neunşi cu unt — nu vă răbdaţi 
deloc conformitățile. Ascultați! Unul trebuie să se lase mai 
moale și tu trebuie să fii aceea. Tu ești vasul slab, vasul gol, 
cum se spune. 

DOLL: Poate într-un vas slab și gol să încapă gogeamite butia? 
Tot vinul de Bordeaux dintr-o cîrciumă e în burduhanul lui, 

nici un fund de corabie nu e mai tiesit! Ei, hai, Jack, să fim 
prieteni. Te duci la război — cine ştie dacă ne mai vedem. 


(Intră din nou prima slugă.) 


PRIMA SLUGĂ: Stegarul Pistol e jos şi vrea să vorbească cu 
dumneavoastră, sir. 

DOLL: “Trăsni-l-ar de fanfaron şi de tiriie-briul Nu-l lăsați să 
intre; gură mai spureată ca a lui nici că se mai află în Anglia. 

HANGIȚA: Dacă e fanfaron, să nu care cumva să vină aici — 
nu de alta, dar am şi eu vecini. Nu trăiesc în mijlocul lor? 
N-am nevoie de farlarale! Slavă Domnului, sînt respectată 
de oamenii cei mai buni; şi n-am trăit pînă acum ca să-mi aud 
vorbe! Închide ușa, te rog! 

FALSTAFF: Ascultă, hangițo... 

HANGIȚA: Te rog, sir John — n-am nevoie aici deun gură-spartă, 

FALSTAFF: Păi, n-ai auzit că e stegarul meu? 

HANGIȚA: Vorbe de clacă, sir John — cu mine nu se-nghite. 
Stegarul dumitale n-o să calce în casa asta! Mai deunăzi am 
fost la master Tisick, comisarul, care mi-a zis — asta s-a-ntîm- 
plat nu mai departe de miercurea trecută. „Zău, vecină Quick- 
ly“, zice — era de față şi părintele Dumbe; „vecină Quickly“, 
zice, „vezi de primeşte numai oameni cumsecade, fiindcă“, 
zice, „se vorbeşte urît pe seama dumitale“ — știu foarte bine 
de ce a spus asta; „fiindcă“, zice, „dumneata ești femeie cinstită 
și ai un nume bun; de aceea vezi ce oaspeţi primeşti. Să nu 
primeşti, zice, oameni sparțila gură“. Picior de farfara să nu 
calce pe aici! Păcat că n-aţi auzit ce spunea! Nu, n-am nevoie 

„de flecaril- | 

FALSTAFF: Dar nu e flecar, hangiţo — zăul —ia, un amărit de 
pungaș şi el. Se lasă mîngiiat pe spate ca un pui de ogar; își 
ține gura pînă şi-n fața unei bibilici plouate, dacă cumva, își 
zburlește penele. Cheamă-l,  flăcăule. 


(Prima slugă iese.) 


HANGIȚA; Ai zis că e pungaş? Să fie sănătos. Eu nu-mi zăvorăse 
casa nici oamenilor cinstiți, nici pungașilor, dar nu pot să 
sufăr vorbăria, zău. Mi se face rău numai cînd aud despre ast- 

"tel de oameni. Uite, tremur toată — pipăiți-mă. 

DOLL: E adevărat, cumătră. 

HANGIȚA: Nu-i așa? Tremur ca o frunză de plop — nu pot să-i 
sufăr pe cei care trăncănesc. | 


(Intră Pistol, Bardolph şi pajul. ) 

PISTOL: Cel de sus te aibă-n paza lui, Sir John! 

FALSTAFF: Bine-ai venit, stegar Pistol. Pistolule, o-ncărcătură, 
pentru tine — ţine paharul ăsta de Xeres, acum descarcă-te, 
închină în sănătatea hangiţei. 

PISTOL: Sir John, trag în ea două gloanţe. 

FALSTAFF: Prietene, rezistă la pistol; n-o atingi cu una cu două. 

HANGIȚA: Haide, haide, nu mă mai amenința cu rezistența și 
cu gloanțele; eu una nu beau pentru plăcerea nimănui mai 
mult decit pot să duc: 

PISTOL: Atunci în sănătatea dumitale, mistress Dorothy — mă 
descarce în dumneata. + 

DOLL: Te descarci în mine? Nu dau para chioară pe tine, janghi- 
nosule! Auzitu-l-aţi? Un mațe-fripte, un terchea-berchea, un 
tilhar, un făpănos, un coate goale! Piei din fața mea, secătură, 
mucegăită! Eu sînt o bucăţică de trupt pentru stăpînul tău, 
nu pentru tine. 

PISTOL: Te cunose, mistress Dorothy. | 

DOLL: Păzea, spintecător de pungi! Șterge-o, pungaş de buzunare! 
Pe vinul ăsta, o sărți bag cuțitul în fălcile tale mucegăite dacă 
te obrăznicești cu mine. Piei, am zis, linge-blide! Panglicarule ! 
De cînd ţi-ai luat nasul la purtare cu mine, domnișorule? De 
cînd ai două galoane pe umăr? Grozav, n-am ce zice! 

PISTOL: Pentru asta am să-ți spintee gulerașul, p-onoarea mea! 

FALSTAFF: Gura, Pistol, descarcă-te în altă parte, nu aici. Pe 
noi lasă-ne, Pistol. | 

HANGIȚA: Da, domnule căpitan Pistol, duceţi-vă în altă parte. 

DOLL: Căpitan? Pușlamaua dracului, nu ţi-e ruşine să ți se spună 
căpitan? Dacă căpitanii ar gîndi la fel cu mine, te-ar jupui 
că te foloseşti de numele lor înainte de a-l fi cîştigat. Tu căpi- 
tan? Hahaleră! Și pentru ce, mă rog? Pentru că ai rupt gulerul 
unei biete tîrfe într-un bordel? Ăsta, căpitan? În ștreang cu 
el! Un pomanagiu care-și ține zilele cu prune fierte și mucegăite 
și cu pesmeţi! Căpitan? Pramatiile de felul lui sînt în stare să 
facă cuvîntul ăsta tot atât de urîcios ca și cuvintul „a poseda“ — 
care a fost un cuvint foarte bun înainte de a îi se slutit — de 
aceea, să aibă grijă căpitanii! 

BARDOLPH: Dragă stegarule, pleacă, te rog. 

FALSTAFF; O vorbuliţă, mistress Doll. 

PISTOL: Să plec? Altul, nu eu! Ascultă, caporal Bardolph, aş 
putea s-o fac bucățele, trebuie să mă răzbun. 

PAJUL: Pleacă, te rog. 

PISTOL: Mai întîi s-o văd osîndită în lacul blestemat al lui Plu- 
tonë? şi în prăpastia fără fund, împreună cu Erebus! și chinu- 

rile lui. Da-ţi-mi undița și cârligelel6? Mai repede, ciinilor! 
Trageţi-o în jos, Parcelor!$ Nu e Hirena*: în fața noastră? 
HANGIȚA: Domnule căpitan Peesel, potolește-te. E foarte tîrziu, 
zău, te rog, forțează-ţi supărarea. E 
PISTOL; Ce mofturi, zău! Cum? Caii de samar 
Şi gloabele-ndopate din Asia 
Ce fac pe zi numai treizeci de mile, 
I-asemuiți cu canibali şi cezari 
Şi greci troieni?®® Mai bine să-i trăsnească 
Iar riga Cerbers? să-i afurisească! 
Cum? Ne certăm pentru nimicuri? 
HANGIȚA: Pe legea mea, căpitane, astea sînt vorbe tari. 
BARDOLPH: Du-te, stegarule; altfel iese cu bătaie. 
PISTOL: Să moară oamenii ca ciinii! Să se împartă cununile în 
dreapta și în stînga! Nu e Hirena în fața noastră? 
HANGIȚA: Nu văd nici o Hirena, căpitane. Ce naiba, îți închipui 
c-aş ascunde-o? Hai, domoleşte-te, te rog! 
PISTOL; Atunci, frumoasa mea, Calipolis%, 
Mănincă şi te-ngraşă. Dă-ne vin. 
Si fortuna me, tormente, sperato me contentos? 
De salve să ne temem? Nu! Să vină! 
Vreau nişte vin. Iubito, stai deoparte. 


(Îşi scoate sabia şi o pune deoparte) 


Cu asta, punct. Nici un et caetera? 

FALSTAFF: Pistol, vreau linişte. 

PISTOL: Prea falnic cavaler, îți sărut pumnul !? Se poate? N-am 
admirat noi doi Carul Mare? 

DOLL: Pentru Dumnezeu, aruncaţi-l pe scări afară, fanfaronul 
a întrecut orice măsură. 

PISTOL: „Aruneaţi-l pe scări afară!“ Parcă n-am aindastă noi 
gloabele din Galloway!” 

FALSTAFF: Bardolph, zvîrle-l pe scări ca pe o bilă la popice! 
Chiar dacă nu face nimic decît să blogodorească, tot n-are ce 
căuta aici. 

BARDOLPH: Hai, de-a dura pe trepte. 

PISTOL: Cum? Ne măcelărim? Vărsăm singe? 


(Pune mina pe spadă.) 

O, moarte, curmă-mi viața și m-adoarme! 
Tar cele trei surori să taie firul, 
Umplîndu-mă de răni! Atropos??, vino! 

HANGIȚA: Să vezi poznă! 

FALSTAFF: Dă-mi spada, băiete. 

DOLL: Te rog, Jack, nu scoate sabia! 

FALSTAFF; Afară! 


(Scoate sabia şi-l dă afară pe Pistol.) 


HANGIȚA: Ce balamuc! Mai bine las hanul în plata Domnului, 
decît să mai trec prin terorismul și groaza asta. Ce mai! uci- 
ganie curată. Vai, vai, viriți-vă săbiile în teacă! Viriţi-vă săbiile 
în teacă! 


(Pistol şi Dardolph ies.) 


DOLL: Te rog, Jack, linișteşte-te; pușlamaua a plecat. Ștrengar 
voinicos ce te afli! Pîrdalnieule! 

HANGIȚA; Nu te-a rănit în deșerturi? Cit pe ce să te-mpungă în 
burtă, 


( Bardolph se întoarce. ) 


FALSTAFF: DS dat afară? 

BARDOLPH: Da, stăpîne. Era.. beat ca un porc — l-ai rănit la 
umăr. | 

FALSTAFF: Neisprăvitul! Auzi, să mă-ntrunte pe mine! 

DOLL: Ah, ștrengarule! Vai, maimuţoi mic, cum ai mai trans- 
pirat! Vino să-ţi şterg fața — hai, hălci de carne, hai! Punga- 
şule! Dacă te iubesc... Eşti viteaz ca Hector din Troia, faci cît 
cinci Agamemnoni”? la un loc ȘI ești de z zece ori mai grozav decit 
cei nouă eroi. Ha, scîrba! 

FALSTAFF; Un pore de ciine! O să-l zvírl în sus cu cearșatul. 


DOLL: Sigur că da — iar eu am să te legăn între două cearşaluri. 


(Intră muzicanți. ), 


PAJUL: Stăpîne, a venit muzica. 

FALSTAFF: Să cânte! Cintaţi, domnilor. Doll, aşază-te pe genunchii 
mei. Lăudărosul! Nenorocitul! Parcă era argint viu, aşa a fugit 
de mine! 

DOLL; Curat argint viu, şi tu, după el, gogeamite clopotniţa! Ei, 
purceluşule, cînd ai de gînd să te astimperi? Să nu te mai 

lupţi ziua și să nu te iei la bătaie noaptea şi să-ncepi să-ți peti- 
cești trupul hodorogit pentru ceruri. 


(Intră, din fund, prințul Henric şi Poins, deghizați 
ca pivniceri. ) 


FALSTAFF; Taci, dragă Doll! Nu vorbi ca un cap de mort, nu mă 
face să-mi amintesc de sfîrșitul zilelor mele. 

DOLL: Ascultă, ce fel de om e prințul? 

FALSTAFF: Prinţul? Un tinerel fără minte, dar de treabă. Ar fi 
fost bun de stolnicel, s-ar îi priceput să taie pîinea. 

DOLL: Am auzit că Poins e deștept foc. 

FALSTAFF: Poins, deștept! Să-l ia naiba de coșcodan! E prost 
ca noaptea: n-are într-insul mai mult duh decit un ciocan. 

DOLL: Atunci de ce ţine prinţul atît de mult la el? 

FALSTAFF: Pentru că amindoi au picioarele la fel de subțiri. Poins 
joacă bine popice, mănîncă țipari și anason, înghite odată cu 
vinul mucuri de lumînări aprinse, se joacă de-a capra cu copiii, 
sare pe scaune, înjură de ţi-e mai mare dragul, își poartă cizmele 
cît mai strîns pe picioare, ca cele de pe firmele ciubotarilor”?, 
și nu stârneşte nici o stadă atunci cînd birfeşte la urechea unuia 
și a altuia; ei, și alte asemenea scrînteli care dovedesc că e slab 
de minte și zvelt la trup. Pentru asta îl și rabdă prințul, care 
nici el nu e mai breaz. Un fir de păr ar strica cumpăna între ci. 

PRINȚUL: Să nu-i rup urechile acestui butuc de roată? 

POINS: Să-l burdușim în faţa paceaurei! 

PRINŢUL: Vezi, nu cumva are bătrinelul o creastă pe tievă, ca 
papaoalii, ca să-l scărpinăm? 

POINS; Nu e ciudat ca dorinţele să dăinuie atita după ce s- a istovit 
puterea? 

FALSTAFF: Sărută-mă, Doll, 

PRINȚUL: Mi se pare că Saturn şi Venus sînt în conjuncție”® anul 
acesta. Ce zice almanahul? 

POINS: Așa-i, iar omul Trigonului de foc”? caută să se vire în cartea 
veche de însemnări a stăpinului său. 

FALSTAFF: Te prefaci numai că mă mingii... 

DOLL; Se poate? Te sărut cu inima veşnic credincioasă, 

FALSTAFF: Sînt bătrin, sînt bătrin. 

DOLL: Îmi placi mai mult decît un ţingău. 

FALSTAFF; Ce tel de stambă ţi-ai dori pentru rochie? Joi primesc 
niște bani, iar miine ai o bonetă. Cîntă-mi ceva vesel! Se face 
tîrziu, hai la culcare. O să mă uiţi după ce plec. 

DOLL: O să mă faci să pling dacă vorbeşti așa. Să vezi dacă am 
să mă mai îmbrace frumos pînă cînd te întorci. Mai stai să ascul- 
tăm muzica pînă la sfirşit. 

FALSTAFF: Nişte vin, Francis. 

PRINȚUL, POINS (Ies în faţă): Îndată! Vineee! 

FALSTAFF: Ha! Un fecior de lele al regelui! Şi tu, nu eşti fratele 
lui Poins? 

PRINŢUL: Ce viață duce buricul pămîntului! 

FALSTAFF: O viață mai bună decît a ta, eu sînt un gentilom, iar 
tu băiat de prăvălie. Îi jupoi pe meșteri. 

PRINŢUL: E foarte adevărat, sir, am venit să te jupoi de viu. 

HANGIȚA: Înălţimea ta, să te apere Cel de sus! Bine aţi venit la 
Londra. Dumnezeu să-ți binecuvînteze frumuseţe de fețişoară! 
Veniţi din Wales? 

FALSTAFF; Boţ regesc cu ochi, pe carnea asta flușturatecă și pe 
sîngele ăsta stricat, (arălînd spre Doll) bine-ai venit! 

DOLL: Cum ai spus, osînză? Nu dau o ceapă degerată pe tine! 

POINS: Stăpîne, e-n stare să te ducă cu zăhărelul și să prefacă, 
totul într-o glumă, dacă nu baţi fierul cît e cald. 

PRINȚUL: Ascultă, seule, cum de-ai îndrăznit să vorbeşti despre 
mine aşa cum ai vorbit în fața acestei doamne cinstite, vir- 
tuoase și politicoase? 

HANGIŢA: Minea-l-ar mama! Așa e, ce mail 

FALSTAFF: Ai auzit ce-am vorbit? 

PRINȚUL: Da, și tu m-ai recunoscut tot așa cum m-ai recunoscut 
și atunci cînd ai dat bir cu fugiţii la Gadshill'5. Ştiai că sînt în 
spatele tău și ai vorbit dinadins ca să-mi pui răbdarea la încer- 
care. 

FALSTAFF: Nu, nu, nu —asta nul Nici prin cap nu mi-a trecut 
că m-ai putea auzi. 

PRINȚUL: O să te fac atunci să recunoști că ai căutat să mă jig- 
nești și pe urmă să vedem pe unde scoţi cămașa. 

FALSTAFF: Nici gînd de jignire, Hal, p-onoarea mea — nici gînd! 

PRINŢUL: Nu? Cînd m-ai făcut stolnicel bun de tăiat pîinea și 
mai nu știu ce? 

FALSTAFF: Nu, nu te-am jignit, Hal. 

POINS: Nu l-ai jignit? 

FALSTAFF: Nu, Ned, nici un pic — nici atitica, dragul meu Ned! 
L-am ponegrit în faţa păcătoaselor pentru ca păcătoasele să 
nu se-ndrăgostească de el; și făcînd asia, m-am purtat ca un 
prieten iubitor și ca un supus credincios și tatăl tău trebuie 
să-mi mulțumească. Nici gînd de jignire, Hal; nici unul, Ned; 
zău că nu, băieţi, nici unul. 

PRINȚUL: Vezi dacă nu cumva frica curată și laşitatea fără mar- 
gini te fac să jigneşti această femeie cinstită, pentru ca să te 
dai bine pe lîngă noi. E dumneaei o păcătoasă? Sau doamna 

Hangiţă? Sau e un păcătos băiatul? Sau cinstitul Bardolph, care 
varsă foc pe nări de-atita zel? 

POINS: Răspunde, ulm”? găunos, răspunde! 

FALSTAFF; Necuratul și l-a înregistrat și parafat fără nădejde 
pe Bardoph — faţa lui e bucătăria lui Lucifer®, unde acesta, 
își frige beţivanii. Cît despre băiat, are un înger păzitor, dar 
și lui o să-i facă dracul felul. 

PRINȚUL: Din pricina femeilor? 

FALSTAFF: Din pricina uneia din ele, care a și ajuns în iad, unde 
arde sufletele păcătoşilor. Celeilalte îi sînt dator niște bani; 
dacă o să fie osîndită pentru asta, nu ştiu. 

HANGIȚA: Nu, pun mîna în foc. 

FALSTAFF: Nici mie nu-mi vine. să cred — cred că în privința 
asta sîntem chit. Dar vezi că ți se pune în sarcină un alt păcat: 
ai îngăduit să se facă negoţ cu carne în casa ta, și asta e împo- 
triva legiisl. Pentru asta cred că o să urli. 

HANGIȚA: Toţi cîrciumarii fac asta: ce e o ciosvirtă de berbec 
într-un post întreg? 

PRINȚUL: Dumneata, nobilă doamnă... 

DOLL: Cum a spus înălțimea voastră? 

FALSTAFF: Înălțimea sa a spus o vorbă din pricina, căreia i s-a 
încrîncenat carnea. 


(Ciocănituri. la uşă. ) 


HANGIȚA: Cine bate atît de tare la ușă? la vezi cine e, Francis. 
(Intră Peto.) | 


PRINȚUL: Ce e, Peto? Ceva noutăţi? 
PETO; Măria sa e-acum la Westminster 
Unde-l aşteaptă olăcari sleiți, 
Sosiți din miazănoapte. Cînd veneam, 
Am întîlnit vreo zece căpitani 
Cu capul gol, bătînd pe la taverne 
Și întrebînd pe toți de Sir Falstaff. 
PRINȚUL; Pe legea mea, mor de rușine, Poins! 
Să-mi pierd de-a-surda timpul preţios 
Cînd, ca austrul încăreat de aburi, 
Furtuna nesăţioasei răzvrătiri 
Se sparge-n capetele noastre goale. 
Dă-mi mantia şi spada. Falstaff, plec! 


( Prinţul Henric, Poins, Peto şi Bardolph ies. ) 

FALSTAFF: Tocmai acum, cînd urma și bucăţica cu ruşine a nopții, 


trebuie să plecăm și eu să n-am parte de ea! (Ciocănituri în 
ușă) lar bate cineva! 


( Bardolph se întoarce.) 


Ei, ce e? 
BARDOLPH: Sir John, pornește repede la curte; 
Te-aşteaptă zece căpitani la ușă. 
FALSTAFF (către paj): Flăcăule, plăteşte muzicanţilor*?. Cu bine, 
hangiţo; cu bine. Doll. Vedeţi ce căutare au oamenii destoinici! 
Netrebnicul poate să doarmă; oamenii în stare de tapte mari 
trebuie să plece. Rămîneți cu bine, fetelor. Dacă n-o să mă 
trimită chiar acum, vă mai văd înainte de a pleca. 
DOLL: Nu pot nici să mai vorbesc; mi se rupe inima. Jack, iubi- 
tule, ai grijă de tine! 
FALSTAFF: Cu bine, cu bine! 


(Falstaff şi Bardolph ies.) 


HANGIȚA: Umblă sănătos! Cînd o să-nflorească mazărea, se vor 
împlini douăzeci de ani de cînd îl cunosc — dar un bărbat mai 
cinstit şi mai credincios n-am... Du-te cu bine... 

BARDOLPH (dinăuntru): Mistress Tearsheet! 

HANGIȚA: Ce s-a-ntîmplat? 

BARDOLPH (dinăuntru): Pofteşte-o pe mistress Tearsheet la 
stăpînul, meu! 

HANGIȚA: Fugi, Doll, fugi! Hai, ce mai stai? 


( les.) 


11 — Opere. vol. IV — Shakespeare. 


ACTUL II 


SCENA 4 


Westminster. O încăpere în palat. 
Intră regele, îmbrăcat într-un halal de casă, urmat de un paj. 


REGELE: Să-i chemi pe Earl ot Surrey şi pe Warwick — 
Dar să citească-ntii aste scrisori 
ȘI să le judece cu grijă. Du-te. (Pajul iese) 
Cîţi din supușii mei cei mai săraci | 
Nu dorm acum! O, somn, o dulce somn, 
Balsam al firii, rău te-am speriat 
De nu mai vrei pleoapa să-mi închizi 
Şi să-mi îneci simţirea, în uitare! 
De ce-ndrăgești bordeiul plin de fum 
Și-ți faci culcuș din asprul pat de paie, 
În biziit de muște lecănat, 
Lăsînd înmiresmatele alcovuri 
Cu uraniscul lor cusut cu fir 
Si cîntecele lor îmbietoare? 
Ah, zeu nătîng! de ce te culci cu proștii 
Și fugi de-un pat regesc, de pare-ar fi 
Ori cușcă de străjer ori turn de foc? 
Pe virfu-ameţitorului catarg, 
Legi ochii musului şi-l odihnești 
În leagănul talazului și-n vîntul 
Ce-apucă valul ticălos de chică, 
I-o face crețuri-crețuri și-l azvirle, 
C-un zgomot fioros, în norii umezi, 
Încît pînă și moartea se trezeşte! 
În volbura oceanului și-a bolţii, 
Îl părtineşti pe musul rebegit, 
Dar regele, în noaptea liniştită, 

WARWICK: 


REGELE: 


WARWICK: 


REGELE; 


WARWICK: 


REGELE: 

Pe-un pat bogat, nu-şi poate-afla odihna! 
Te culcă, dar, prostime fericită! 
Un cap încoronat nu știe tihna. 


(Intră Warwick şi Surrey.) 


Stăpine, bună dimineața. 

E dimineaţă, lorzii mei? 

E unu’ și mai bine. 

Milorzi, atuncea bună dimineaţa. 

Scrisorile. trimise le-aţi citit? 

Da, Doamne, le-am citit. 

Văzut-aţi singuri, dar, cît de beteag 

E trupul țării noastre şi ce boală 

S-a cuibărit lingă inima ei. 

Socot că e un trup ușor atins 

Ce poate fi din nou înzdrăvenit 

Cu sfaturi bune şi cu doctorii. 

Northumberland se va răci curînd. 

O, Doamne! De-am citi în cartea sorții 

Ca să vedem a vremilor restriște 

Cum macină gorganii, iar uscatul, 

Sătul de trăinicie, se aruncă 

În mare! Sau, alt'dat', pentru Neptun? 

Cît e de lat al țărmurilor brîu; 

Cum întîmplarea-şi bate joc şi umple 

Cu fel de fel de băuturi ciudate 

Paharul nestatorniciei! Doamne, 

Un tînăr dintre cei mai fericiţi 

Dac-ar vedea prin cîte a trecut 

Și ce-l aşteaptă, ar închide cartea, 

Și s-ar culea, nerăbdător să moară. 

Acum vreo zece primăveri, 

Northumberland şi Richard, buni prieteni, 

La toartă chefuiau; peste doi ani 

Se războiau. Acum opt ani de ziles, 

Mai drag îmi era Percy dintre toţi, 

Grijind de ale mele ca un frate, 

Slujindu-mi cu credinţă, trup şi suflet, 

Şi-o dată înfruntîndu-l chiar pe Richard 

De dragul meu. De față cine-a fost? 

Tu, vere Nevil, dacă nu greşesc —- (către 
Warwick) 

Cînd Richard, după ce Northumberland 


(II, 1] 
L-a ocărît cumplit, cu oehii-n lacrimi, 
Rosti aceste vorbe de proroc: 
„Northumberland, eşti seara de nădejde 
Pe care urcă Bolingbroke spre tron“. 
Deşi mi-e martor cerul — n-o doream, 
Şi numai starea jalnică a ţării 
M-a îndemnat să mă-ntrăţese cu sceptrul. 
„Veni-va timpul“, a mai spus atunci, 
„Cînd buba se va coace și păcatul 
Va puroia.“ Așa a prevestit 
Desfacerea prieteniei noastre 
Și toate cîte ni se-ntimplă azi. 

WARWICK: În viaţa fiecărui om sînt lucruri 
Care-amintese de vremuri ce-au apus; 
Citindu-le, el poate desluși 
Făgașul întîmplări viitoare, 
Ascuns în tainică sămînța ei 
Şi-n firav început de încolţire. 
Acestea-s mugurii și rodul vremii; 
Şi-n tileul lor ce n-a greşit nicicînd, 
Era uşor ca Richard să priceapă 
Că lord Northumberland e-un trădător, 
C-al mîrşăviei bob se va umila 
Și că pămînt ca tine mai prielnic 

| Nu va găsi. 

REGELE: Sînt scrise, dar, acestea? 
Să le primim, atunci, aşa cum sînt! 
Ne cheamă înseși cele sorocite. 
Spun că Vlădiea și Northumberland 
Au vreo cincizeci de mii. 

WARWICK: Nu, nu se poatez 
Precum ecoul, zvonul înmulțește 
Puterile vrăjmașului. Stăpîne, 
Te culcă-acum. Eu sînt încredinţat 
Că oștile pe care i le-ai trimis 
Vor cuceri ușor această pradă. 
O veste bună, Doamne: am temei 
Să cred că Glendower$ s-a stins din viaţă. 
Ia-ti vestea căpătii — te simţi bolnav 
De două săptămîni și de! nesomnul 
Nu poate să-ți priiască, 

REGELE; Să te-ascult, 
De s-ar sfirși cu tot ce ne frămîntă, 
Ca să plecăm o dată-n Tara Sfintă!? 


(1es.) 


SCENA 2 


Gloucestershire. Înaintea casei judecătorului Shallow. Shallow se întilneşte 
cu Silence; apoi Mouldy, Shadow, Wart, Feeble, Bullealf, urmați de cîțiva 
servitori, 


SHALLOW: Pofteşte, pofteşte, pofteşte, sir — dă-mi mina, sir, 
dă-mi mîna. Da'devreme te-ai mai sculat, zău aşa! Și ce mai 
face drăguțul meu văr Silence? 

SILENCE: Bună dimineața, vere Shallow. 

SHALLOW: Dar verişoara mea — ce mai face tovarășa dumitale 
de pat? Şi frumoasa dumitale fiică, finişoara mea Ellen? 

SILENCE: Mierlă, vrei să spui, vere Shallow! 


SHALLOW: Totuși, dacă-mi dai voie, sir, verişorul meu William 
a devenit un mare cărturar — e tot student la Oxford, nu-i 
așa? 

SILENCE: Da, sir — pe cheltuiala mea. 

SHALLOW: Atunci trebuie să-l vedem curînd la școala de avocați. 
Am urmat și eu cîndva la Clement's Inn5, unde cred că-și mai 
aduc aminte de nebunaticul Shallow. 

SILENCE: Vere, pe atunci ţi se spunea ,veselul Shallow“. 

SHALLOW: P-onoarea mea, mi se spunea în toate felurile! Pe 
vremea aceea eram în stare să fac orice, fără să clipese din 
ochi! Eram și eu şi năpîrstocul de John Doit din Staffordshire, 
și George Barnes cel tuciuriu, și Francis Pickbone, şi Will 
Squele din Cotswold. N-o să se mai întîlnească patru derbedei 
de-alde noi în nici o şcoală! Te încredințez că ştiam unde ier- 
nează racii și femeile cele mai frumoase erau la picioarele noas- 
tre. Mai era cu noi şi Jack Falstaff, Sir John de astăzi — pe 
atunci un băiețaș, pajul lui Thomas Mowbray, duce de Norfolk. 

SILENCE: E vorba de Sir John care a venit aici ca să recruteze 
soldați? 

SHALLOW: Păi dar? Sir John, nu altul! Parcă văd cum îi crapă 
capul lui Skogan” la poarta şcolii — și nu era decît un puşti. 

1 aceeași zi m-am bătut și eu cu unul Sampson Stockfish, 
Îruetarul, în dosul școlii Gray's Inn. Dumnezeule, cum ne 

făceam de cap! Și cînd mă gîndesc că atîția din eunoscuţii mei 
de altădată sînt acum oale și uleele! 

SILENCE: O să ne vină şi nouă rindul, vere. 

SHALLOW: Fără doar şi poate! Sigur că o să ne vină și nouă rîndul. 
Moartea, cum spune psalmistul, nu cruță pe nimeni — toţi 
vor muri. Ia spune, cît mai face o pereche de juncani la iarma- 
rocul din Stamford?” 

SILENCE: N-am dat pe acolo, păcatele mele. 

SHALLOW: Nu poţi ocoli moartea, ce mai încoace şi încolo. Bătrinul 
Double, concetăţeanul dumitale, mai trăieşte? 

SILENCE: A murit, sir. 

SHALLOW: A murit? Doamne, Dumnezeule! Și cum se mai pri- 
cepea să tragă cu arcul! A murit... Neîntrecut areaş! John 
of Gaunt”? ţinea foarte mult la el — făcea rămăşaguri strașnice 
pe capul lui. A murit! Îţi nimerea cârpa din mijlocul țintei 
de la două sute patruzeci de iarzi, iar o săgeată uşoară ţi-o 
slobozea pînă la două sute optzeci — ce mai, ţi se umplea 
sufletul cind îl vedeai! Oile ce preț mai au? 

SILENCE: După cum e și oaia — douăzeci de oi frumoase, vreo 
zece lire. 

SHALLOW: Zi, a murit bătrinul Double? 

SILENCE: Dacă nu mă-nșel, vin doi oarneni din trupa lui Sir John 
Falstaff. 


(Intră Bardolph şi un îusolilor.) 


BARDOLPH: Bună dimineața, cinstite feţe. Rogu-vă, care din 
dumneavoastră e judecătorul Shallow? 

SHALLOW: Sir, eu sînt Robert Shallow — un biet boierinaș din 
acest comitat şi judecător de pace al regelui. Cu ce vă pot fi 
de folos? 

BARDOLPH: Sir, Căpitanul meu vă trimite cele mai bune urări. 
Căpitanul meu, Sir John Falstaff, e un gentilom neînfricat, 
aşa să știți, și un conducător viteaz. | 

SHALLOW: Multumesc pentru urări, sir. L-am cunoscut ca un 
spadasin foarte bun. Ce mai face venerabilul cavaler? Pot să 
întreb şi ce face doamna, soţia dumisale? 

BARDOLPH: lartă-mă, sir, un soldat se descurcă mai bine fără 
nevastă. 

SHALLOW: Asta așa e, sir — mare vorbă ai spus! Se descurcă 
mai bine! Păi da, sigur că da! Vorbele mari se bucură, și s-au 
bucurat întotdeauna, de multă trecere. Te descurci mai bine 
fără nevastă! Straşnie! Grozavă sentenţă | | 

BARDOLPH: Nu-ţi fie cu supărare, sir, nu mi-a scăpat cuvîntul, 

Sentinţă îi spuneţi? Nu cunosc sentința, pe legea mea, dar 

o să-mi apăr vorba cu sabia — e o vorbă neîntrecută, de ostaș. 

Se descurcă — adică, atunci cînd un bărbat nu se încurcă, 

sau, cum să spun? Atunci cînd îşi închipuie că se descurcă. 
Şi asta e bine. 


(Intră Falstaff.) 


SHALLOW: Foarte adevărat. la uitaţi-vă cine vine — e Sir John! 
Dă-mi mîna, Sir, venerabila dumitale mînă. Tii! Că bine te 
mai ţii! Anii nu te-au îmbătrinit! Bine-ai venit, Sir John! 

FALSTAFF: Mă bucur că te văd, master” Robert Shallow. Master 
Surecard dacă nu mă-nşel? 

SHALLOW: Nu, sir John, e vărul meu Silence, judecător de pace 
ca şi mine. 

FALSTAFF: Master Silence, de pace să ai parte! 

SILENCE: Fiţi binevenit, sir John. 

FALSTAFF: Ptiu, ce căldură nesuferită! Ei, domnilor, mi-aţi făcut 
rost de vreo jumătate de duzină de recruți acătării? 

SHALLOW: Da, sir John. Nu vrei să stai jos? 

FALSTAFF: Aş dori să văd oamenii. 

SHALLOW: Unde e lista? Unde e lista? Unde e lista? Ta să vedem, 
să vedem, să vedem. Așa, aşa, aşa, așa, așa, aşa, aşa. Sigur 
că da, Sir John! Ralph Mouldy. Să vină după cum îi chem — 
s-a-nţeles? Ei, unde-i Mouidy? 

MOULDY: Aici, cu voia Dumneavoastră. 

SHALLOW: Ce zici, Sir John? E bine clădit — e tînăr, voinic şi 
are prieteni buni. | 

FALSTAFF: Cum îţi spune? Mouldy? 

MOULDY: Da, cu voia dumneavoastră. 

FALSTAFF: E timpul să scoatem mucegaiul din tine.’ 

SHALLOW: Ha, ha, ha! Strașnie, zău așa! Cind un lneru prinde 
mucegai, trebuie folosit. Grozav! Bine-ai zis, Sir John, foarte 
bine. 

FALSTAFF: Înseamnă-l cu o cruce. 

MOULDY; Am purtat destule cruci pînă acum, așa că ati face mai 
bine să mă lăsaţi în pace. Baba mea o să se prăpădească fără 
mine. Cine să aibă grijă de gospodărie şi să robotească? Așa 
că, la urma urmei, puneţi-mi cruce, găsiți pe alţii mai breji 
ca mine. 

FALSTAFF: Hei! Gura, Mouldy! Trebuie să mergi și tu. Mouldy, 
e timpul să te dăm pe brazdă. 

MOULDY: Pe brazdă!!! 

SHALLOW: Lasă vorba, flăcăule. Dă-te la o parte. Ai uitat unde 
te găseşti? Altul la rînd, Sir John. Ia să vedem. Simon Shadow. 

FALSTAFF: Că bună ar mai fi un pie de umbră... Bănuiese că e un 
soldat cu mult singe rece. 

SHALLOW: Unde-i Shadow? 

SHADOW: Aici, sir. 

FALSTAFF: Al cui fiu ești tu, Shadow? 

SHADOW: Fiul mamei mele, sir. 

FALSTAFF; Fiul mamei tale! Mai ştii? Aşa o fi. Unde mai pui că 
eşti și umbra tatălui tău; fiul femeii nu e mai mult decît umbra 
bărbatului. Așa se întîmplă de cele mai multe ori; dar nu nea- 
părat și din aluatul tatălui. 

SHALLOW: Îţi place, Sir John? 

FALSTAFF; Umbra e bună pentru vară. Înseamnă-l cu o cruce. 
De altfel, avem destule umbre pe listă. 

SHALLOW: Thomas Wart! 

FALSTAFF: Unde e? 

WART: Aici, sir. 

FALSTAFF: Wart te cheamă? 

WART: Da, sir. 

FALSTAFF: Semeni, într-adevăr, cu un neg% amărit. 

SHALLOW: Ce fac, îl însemn, sir John? i 

FALSTAFF; N-are rost — e însemnat din naștere, nu vezi? Toată 
îmbrăcămintea i s-a strîns pe spate, iar trupul parcă îi e prins 
în bolduri. i 

SHALLOW: Ha, ha, ha! Grozav le mai chitești, sir John! Francis 
Feeble! 

FEEBLE: Aici, sir. 

FALSTAFF; Ce meserie ai, Feeble? 

FEEBLE: Croitor de haine femeiești, sir, 

SHALLOW: Îi pun un semn, sir John? 

FALSTAFF; Pune-i — dar dacă ar fi fost croitor de haine bărbă- 
teşti, ţi-ar fi pus el semne cu creta. Ei, flăcăule, te pricepi să 
străpungi rîndurile dușmanului aşa cum străpungi fustele 
femeilor? 

FEEBLE: O să-mi dau toată silința, nu puteți cere mai mult de 
la mine. 

FALSTAFF: Așa, croitoraşule! așa te vreau, curajosule Feeble!% 
O să fii viteaz ca o porumbiță înfuriată sau ca un şoarece cu 
suflet mare. Crestează-l, master Shallow — prinde-l cu acul! 

FEEBLE; Aș vrea să vină și Wart, sir. 

FALSTAFF: Păcat că nu ești croitor de haine bărbătești, ca să-l 
mai cîrpești și să-l faci bun de armată. N-o să rămii soldat 

prost, Feeble, de vreme ce conduci atiţia oameni. Eşti mulțumit, 
voinicosule? 

FEEBLE: Da, sir. 

FALSTAFF: Multumesc, venerabile Feeble. Cine urmează? 

SHALLOW: Peter Bullcalt din poiene. 

FALSTAFF: Bullcalf? Buunn! la să vedem bouleanul. 

BULLCALF: Prezent, sir. 

FALSTAFF: Arătos flăcău, zău așa. Mină-l în staul pînă ce nu rage. 

BULLCALF: O, Doamne! Domnule căpitan! 

FALSTAFF: Cum, ai și început să ragi? 

BULLCALF: Sînt un om bolnav, milord. 

FALSTAFF: Ce boală ai? 

BULLCALF: O răceală păcătoasă, sir, tuse, sir. Am căpătat-o pe 
cînd trăgeam clopotele la încoronarea regelui, sir. 

FALSTAFF: Foarte bine, o să te trimitem la război în halat. Te 
scăpăm noi de răceală, n-avea grijă, şi o să dau ordin ca prie- 
tenii tăi să tragă clopotele în locul tău. Ăştia-s toți? 

SHALLOW: Am chemat cu doi mai mult decît ai cerut. Îţi trebuie 
numai patru. Acum pofteşte și ia masa la mine. 

FALSTAFF: De băut, aş putea să beau, dar n-am timp pentru 
mîncare. Crede-mă, mi-a făcut plăcere să te-ntilnese, master 
Shallow. 

SHALLOW: Sir John, îți aduci aminte cum am petrecut o noapte 
întreagă într-o moară de vînt pe cîmpul Saint George?” 
FALSTAFF: Mai bine să nu ne aducem aminte, master Shallow, 

mai bine să nu ne aducem aminte. 

SHALLOW: Veselă noapte, nu? Jane Nightwork% mai trăiește? 

FALSTAFF: Trăieşte, master Shallow. 

SHALLOW: Nu s-a împăcat niciodată cu mine. 

FALSTAFF: E adevărat. Spunea întotdeauna că nu te poate înghiți. 

SHALLOW: Mă pricepeam s-o scot din sărite, ce zici? Frumoasă 
femeie a fost... Bona-roba... Cum se mai ține acum? 

FALSTAFF: A-mbătrinit, a-mbătrinit mult, master Shallow. 

SHALLOW: Cred, nici nu se poate altfel. Înainte ca eu să intru la 
Clement's Inn, ea avea deja un fiu de la bătrinul Niehtwork, 
pe Robin Nightwork. 

SILENCE: Asta a fost acum cincizeci și cinci de ani. 

SHALLOW: Ehei, frate Silence! Dacă ai fi văzut şi tu ce-am văzut 
noi în vremea noastră! E drept ce spun, Sir John? 

FALSTAFF; Master Shallow, nu o dată am auzit bătînd miezul 
nopții. 

SHALLOW: Da, da, da, Sir John, nu o dată. Îţi aduci aminte de 
vorba-noastră: „Înainte băieţi!“ Ei, hai la masă, hai la masă. 
Dumnezeule, ce zile am trăit! Hai, vino. 


(Falstaff şi judecătoria ies.) 


BULLCALE: Dom'căprar Bardolph, vreţi să-mi fiţi prieten? Uite 
patru șilingi în coroane iranțuzești — sînt ai dumitale. Mai 
bine să mă spînzure decit să mă trimeată la răzbel. Mie unuia 
îmi pasă prea puţin — totuși nici eu nu am chef să mă duc și, 
în ceea ce mă priveşte, așa vrea să rămîn lingă prietenii mei. 
Altfel, nu mă sinchisese chiar atît de mult. 

BARDOLPH: Bine, treci de o parte. 

MOULDY: Şi eu, domnule caporal căpitan, de dragul babei mele, 
fiți prieten cu mine, n-are pe nimeni care să-i tacă treburile 
dacă plec eu, e bătrină şi nu e-n stare să se descurce, singură, 
-O să vă, dau patruzeci, sir. 

BARDOLPH: Bine, treci de o parte. i 

FEEBLE: Eu, ce să zic? Mi-e totuna! O moarte are omul și moartea 
n-o poţi ocoli. Nu sînt fricos de felul meu. Dacă mi-e seris să 
mor, foarte bine; dacă nu, iar bine. Toţi trebuie să-i slujească 
prințului ; și, oricum, cine moare acum, nu mai moare la anw. 

BARDOLPH: Bravo! Esti un băiat bun. | 

FEEBLE: N-ai nici o grijă — nu mi-e frică. 


(Falstaff și judecătorii se întorc.) 


FALSTAFF; Ei, sir, pe care mi-i dài? 

SHALLOW : Alege -ti patru care-ţi plac. 

BARDOLPH (către Falstaff): O vorbă, sir. Am primit trei lire ca 
să-i las liberi pe Mouldy şi Bullcalf. 

FALSTAFF (aparte, către Bardolph ): În regulă. 

SHALLOW: Ei, sir John, care sînt cei patru? 

FALSTAFF: Alege dumneata pentru mine. 

SHALLOW: Bine — păi, atunci Mouldy, Bullcali, Feeble şi Shadow. 

FALSTAFF: Mouldy și Bullcalf. Tu, Mouldy, stai iak. pînă cînd 
n-ọ să mai fii bun de armată. Iar tu, Bullcalf, să mai cresti 
pînă atunci. N-am nevoie de voi. 

SHALLOW: Sir John, Sir John, nu e păcat? Ăștia sînt cei mai 
buni — i-am ales dinadins ca să-ți fac pe plac. 

FALSTAFF; Vrei să mă-nveți dumneata, master Shallow, cum să 
aleg soldații? Nu dau un ban pe mădularele, puterea, statura, 
mărimea și înfățișarea falnică a unui om! Contează spiritul 
soldatului, master Shallow! Ia-l pe Wart, de pildă — uită-te 

ce amărit e — şi totuși, ăsta o să-ți încarce și să-ți descarce 
arma cu repeziciunea ciocanului din mîna dulgherului, și o să 
se retragă şi o să înainteze mai repede decit acela care atîrnă 
de cobiliță gălețile cu bere. Sau ogîrjitul ăsta de Shadow. De 
oameni ca el am nevoie — nu poate fi o ţintă pentru duşman. 
Ori ochești într-însul, ori într-o lamă de briceag, totuna e. 
D-apoi la o retragere, Feeble, croitorașul ăsta, cum o să mai 
spele putina! Am nevoie de oameni slabi și — slăbeşte-mă cu 
cei voinici. Bardolph, pune o flintă în mina lui Wart! 

BARDOLPH: Ţine, Wart. Inainte, marș! — aşa — așa... 

FALSTAFF: la să vedem cum te descurci cu arma. Așa, foarte 
bine. Dă-i înainte, foarte bine, minunat! D-ăștia-mi trebuie, 
mititei, searandivi, bătriiori, stafidiți și pleșuvi. Bravo, Wart! 
Grozav soldat! Ține șase peni pentru asta. 

SHALLOW: Nu prea e stăpîn pe meserie, nu se pricepe. Îmi aduc 
aminte că la Mile-end Green!%, pe cînd învățam la Clement's 
Inn, pe vremea cînd jucam rolul butonului Sir Dagonet! în 
spectacolul cu regele Arthur, — era acolo un băiat fișneț nevoie 
mare care se juca cu arma, nu alta! Se răsucea într-o parte şi 
alta, în dreapta și stînga, apoi spunea: „Stai!“, făcea un salt 
și iar, dă-i și dă-i, și, cît ai zice pește, el înapoi. N-o să mai 
văd un al doilea ca el. 

FALSTAFF; Voinicii ăștia o să facă treabă bună, master Shallow. 
Dumnezeu să te ţină sănătos, master Silence, cu dumneata 
n-0 să-mi tocese gura. Domnilor, cu bine. Vă mulțumesc. Tre- 
buie să străbat douăsprezece mile la noapte. Bardolph, dă-le 
haine!%2 recruţilor. 

SHALLOW: Sir John, Cel de sus te aibă-n paza lui. Dumitale 
să-ţi dea noroc și nouă pace! Cînd te întorci, să ne calci pragul 
negreșit, să reînnoim cunoștința de altădată. Poate că după 
aceea o să te însoțesc la curte. 

FALSTAFF: M-aş bucura foarte mult, master Shallow. 

SHALLOW: Vorba-i vorbă. Cu bine. 

FALSTAFF: La revedere, domnilor. (Judecătorii ies.) Hai, Bar- 
dolph, du soldații. ( Bardolph, recruții ete. ies.) La întoarcere 
voi avea grijă să-i jupoi pe judecătorii ăştia. Am citit în Shallow 
ca-ntr-o carte. Doamne, Doamne, cit de supuși sîntem noi, 
ăştia, bătrinii, păcatului minciunii. Ţirul ăsta de Shallow n-a 
tăcut alta decît să se laude cu nebuniile din tinerețe și cu ispră- 
vile sale din strada Turnbull — fiecare al treilea cuvint o min- 
ciună pe care o plătea mai abitir ascultătorului decit haraciul 
turcilor. Îmi amintese că la şcoala Clement's Inn semăna cu 
un om făcut după cină dintr-o coajă de brinză. Cînd era dez- 

brăcat, jurai că e o ridiche furcată cu un cap caraghios tăiat 
cu cuțitul în partea de sus; Era aşa de prăpădit, încât pentru 
cineva scurt de vedere era nevăzut. Ai fi zis că e duhul foa- 
metei ...și libidinos! Ca un maimuţoi, nu degeaba l-au poreclit 
femeile mătrăguna!?. Era veşnic în urmă cu moda și le cînta 
fleoartelor cîntece pe care le învăța de la surugii, jurîndu-se 
că sînt cintece de dragoste și serenade alcătuite de el. Și acum, 
această iloretă a viciului a devenit „squire“ şi vorbește despre 
John de Gaunt de parcă i-ar fi fost frate de cruce. Sint gata 
să jur că l-am văzut o singură dată la turnir, cînd Gaunt i-a 
spart capul pentru că s-a băgat printre slugile lui. Cum eram 
ȘI eu acolo, i-am spus lui Gaunt că-și bate propria sa umbră; 
nimic mai lesnicios decît să-l bagi cu haine cu tot într-o piele 
de ţipar; o cutie de oboi ar fi fost un palat prea încăpător 
pentru el; și acum, poftim, s-a ajuns: are omul pămînt și boi. 
Dacă mă-ntore, trebuie neapărat să mă împrietenese cu el și 
cu orice preţ o să fac dintr-insul două pietre filozofale. Daci 
tinăra ocheană este momeală pentru știuca bătrînă, nu văd ce 
lege a naturii o să mă împiedice să-l înghit. O să vină și vremea 
asta. Şi cu asta, basta. 


(Iese. ) 


ACTUL IV 


SCENA 1 


O pădure în Yorkshire. Intră arhiepiscopul de York, Mowbray, Hastings 
şi alții. 


ARHIEPISCOPUL; Ce codru e -acesta? 
HASTINGS: Pădurea Gaultree!0, Prea Sfinţite. 
ARHIEPISCOPUL: Să ne oprim aici. Dar mai întîi, 
Iseoadele să numere duşmanii. 
HASTINGS: Le-am şi trimis. 
ARHIEPISCOPUL: Prea bine. Dragi prieteni 
Şi fraţi întru aceste trebi măreţe, 
Aflaţi că nu de mult, am căpătat 
Nişte serisori de la Northumberland. 
Cuprinsul lor întristător acesta-i: 
Ar fi dorit să Lie-aici, cu oști 
Destoinice de cinul său. Cum însă 
I-a fost peste putinţă să le stringă, 
S-a dus în Scoţia și-aşteaptă-acolo 
Norocul să-i suridă; pentru voi 
Se roagă-ntr-una ca să izbindiți 
În lupta cu dușmanul și cu soarta. 
MOWBRAY: Nădejdile ce-aveam în el, aşadar, 
S-au spulberat. 


(Intră un sol.) 


HASTINGS: - Ce noutăți ne-aduci? 

SOLUL: Duşmanii, bine pregătiți de luptă, 
Spre-apus de codru sînt doar la o milă; 
Şi după colbul ce-l stîrnesc în zare, 
Socot că sint ca la treizeci de mii. 


173 


[IV, 1] 
MOWBRAY: 


ARHIEPISCOPUL: 
MOWBRAY: 


WESTMORELAND: 


ARHIEPISCOPUL: 


WESTMORELAND: 


ARHIEPISCOPUL: 

Întocmai cum am bănuit. Pornim? 
Mai þine-i înfruntăm în cimp deschis 


(Intră Westmoreland. ) 


Ce vajnie căpitan de oști se-arată? 
De nu mă-nșel, e lordul Westmoreland. 
Gînd bun de la conducătorul nostru, 
Prinţul Lord John şi Duce de Lancaster.:% 
Vorbeşte-n tihnă, lord de Westmoreland. 
Ce te abate pe la noi? 
Prea Sfinte, 

Răspunsul meu de-aproape te priveşte. 
Dacă răscoala, sie-și credincioasă, 
Ar fi-nceput cu hoarde de netrebnici, 
Condusă de ţingăi, gătită-n zdrenţe 
ȘI sprijinită de milogi şi prunci, 
Zic, dacă blestemata răzvrătire 
Se-ntăţişa-n adevăratu-i strai, 
Nici tu, prea sfinte, nici ăşti nobili lorzi 
Nu ați fi fost aici spre-a-i ocroti 
Hidosul chip cu cinstea voastră. Sfinte, 
Pristolul ţi-l susține pacea; barba, 
Ti-a argintat-o ea cu mîna el; 

vățătura multă ea ţi-a dat-o 
Și despre duhul ei, porumbul păcii, 
Măurtriseşte albul tău veşmint. 
De ce-ai schimbat cu-atita stingăcie, 
Cuvîntul păcii încărcat de har, 
Cu serișnetul războiului, făcînd 
Din cărți morminte, din cerneală singe, 
Din tocuri lănci, din gura ta de aur 
O surlă-a Dlestematului război? 
De ce? mă-ntrebi. Răspunsul meu e scurt: 
Sîntem bolnavi; dezmăţul și-mbuibarea 
Ne scutură acum pe toți cu triguri 
Al căror leac e numai singerarca. 
Din pricina acestei boli s-a stins 
Şi Richard, răposatul nostru rege. 
Dar, nobil Lord de Westmoreland, eu unul 
Nu mă găsesc aici în chip de doctor 
Și dacă stau în rînd cu soldăţoii, 
No fac fiindcă-aş fi duşmanul păcii. 
Mi-am pus veşmîntul aprig de război 

Spre-a-i vindeca pe cei al căror suflet 

Tinjeşte de prea multă fericire, 

Spre-a curăța din sîngele stricat 

Tot ehoagul ce ne vlăguieşte viaţa. 

Să fiu mai lămurit. Am cumpănit 

Răul de-acum cu relele răscoalei 

Și, iată, mai puţine sînt acestea. 

Vedem ce drum apucă riul vremii, 

Și-al întîmplării furtunos puhoi 

Ne-a smuls din linistita noastră matcă. 

Am întocmit un opis pentru jalbe 

Spre-a le citi, la vremea lor, pe toate. 

De mult cu ele am cătat s-ajungem 

La rege, dar s-ajungem n-a fost chip. 

Cînd păsul vrem să ni-l destăinuim, 

Să-l spunem nu ne lasă chiar acei 

Ce ne-au făcut mai multă strimbătate. 

Primejdia de ieri, de-alaltăieri, 

Ce-o amintese băltoacele de sînge 

Ce se mai văd pe-alocuri şi, acum 

Sub ochii noştri, pildele bogate, 

Ne-au îmbrăcat în platoşa stingace 

Nu ca să frîngem ramuri de măslin 

Ci spre-a statornici aici 0 pace 

>o = Vestită şi adeverită-n fapt. 

WESTMORELAND; Cînd nu v-a fost chemarea ascultată? 

Și regele cum v-a jignit? Ce nobil 

A căpătat poruncă să vă-nirunte 

Ca să-ntăriți cu o pecete siintă 

Însîngerata carte-a răzvrătirii 

Și să sfințiţi netrebnieu-i tăiș? 

ARHIEPISCOPUL:  Jignit mi-e fratele, întreaga obște, 

De fratele mai mare-al tuturor, 

Ce-i vinovat că nu ne ocroteste. 
WESTMORELAND: De ocrotire nu-i nici o nevoie, 

ȘI dac-ar fi nu te-ar privi pe tine. 
MOWBRAY: „Ba dajl priveşte! Şi pe noi, de-asemeni! 

Noi n-am uitat jienirile trecute 

lar în aceste zile de restriște 

Simţim cu toţii mîna grea şi aspră 

Cum peste noi se lasă. 
WESTMORELAND: Lord Mowbray, 

Ci deslușește strînsa legătură, 

A vremii cu nevoia! Vei vedea 
Că vremea, nu coroana, v-asuprește; 
Cu toate că nu văd anume cum 
Tu singur, luat în parte, ai fost jignit 
De vreme sau de rege, cît de cit. 
N-ai fost repus în drepturile tale, 
Primind moşia Ducelui de Norfolk, 
Cinstitul şi slăvitul tău părinte? 
MOWBRAY; Cu ce-a greșit a tatălui meu cinste 
Ca eu să trebuiască s-o îndrept? 
Era iubit de rege, dar acesta 
A fost atunci silit să-l surghiunească. 
Cînd tatăl meu și Henric Bolingbroke, 1% 
Urcînd în șa, încălecînd grăbiţi, 
Dînd pinteni cailor ce nechezau, 
Cu lancea scoasă, viziera trasă, 
Zvîrlind prin cască fulgere din ochi, 
Au auzit cum sună trimbița de luptă 
Cînd, erede-mă, nimic pe lumea asta 
Nu l-ar fi despărțit de Bolingbroke, 
Monarhul și-a zvîrlit cît colo sceptrul 
De care atîrna întreaga-i viaţă. 
Descăleeînd apoi, i-a prăvălit 
Pe toţi cei cari de paloș sau judeţ 
Au pătimit de-atunci sub Bolingbroke. 
WESTMORELAND: Nici tu, lord Mowbray, nu știi ce vorbeşti, 
Pe-atunci, în Anglia, Earl Hereford!” 
Trecea drept cel mai vajnic luptător. 
Poţi şti norocul cui i-ar fi suris? 
Dar dacă tatăl tău ar fi învins, 
Din Coventry n-ar îi plecat izbînda 
Căci toată țara, într-un singur glas, 
Îl huiduia; iar ruga ei fierbinte 
Era doar pentru Hereford — pe-acesta 
Toţi îl slăveau mai mult decît pe rege. 
Văd însă că m-abat de la făgaș. 
Am fost trimis de prinț pentru-a afla 
Ce păsuri vă frămîntă și să spun 
Că-i gata să v-asculte; și-n măsura 
În care cererile voastre-s drepte, 
O să vă facă voia și din minte 
O să vă scoată gîndul dușmăniei. 

MOWBRAY: A fost silit să ne întindă mîna! 

Nu dragostea — politiea-i la mijloc! 
WESTMORELAND:  Trufaș mai ești, Mowbray! Îndemnul lui 

Din milă izvorăşte, nu din teamă — 

Căci, iată, oastea noastră e colea, 

Pe cinstea mea, mult prea încrezătoare 

Spre-a-ngădui un singur gînd mișelnie. 

Avem mai multe nume mari ca voi 

Şi oameni mai deprinşi cu armele ; 

Acestea, bune; cauza, mai dreaptă, 

Și nici curajul, cred eu, mai prejos. 

Să nu spui că nevoia m-a adus! 
MOWBRAY: Eu unul nu-nţeleg să stăm de vorbă. 
WESTMORELAND;  Vădeşti că ţi-e ruşine de greșeli; 

Nu sufere atingeri putregaiul. 
HASTINGS; E oare prințul împuternicit 

Din partea regelui să ne asculte 

Și-apoi să hotărască în privința 

Condiţiilor ce le punem noi? 
WESTMORELAND: Mă miră întrebarea fără rost. 

Nu-i cap de oști? Nu spune asta tot? 
ARHIEPISCOPUL; Atunci milord, primește acest sul 

Care cuprinde plingerile noastre. 

De-și va pleca urechea, iar acei 

Ce-au fost şi sînt cu noi, oriunde-ar fi, 

Vor căpăta iertare legiuită, 

Şi fără cea mai mică-ntirziere 

Vor fi repuși în drepturile lor, 

Ne-om trage-ndată-n matea datoriei, 

Şi Păcii vom aduce toţi prinos. 
WESTMORELAND: Voi spune-acestea prințului, Milorzi, 

Să ne-ntilnim în văzul oștilor. 

Dea Domnul să sfîrşim în pace toate. 

De nu, pe cîmpul luptei, paloșul 

Să hotărască! 
ARHIEPISCOPUL: Precum zici, milord. 


(Westmoreland iese.) 


MOWBRAY: Un glas lăuntric parcă îmi şoptește 
Că nu-s condiţii trainice acestea. 
HASTINGS: Nu-ţi fie teamă! De-ncheiem o pace 


Pe temelia îndeajuns de largă 

MOWBRAY: 


ARHIEPISCOPUL: 


HASTINGS; 


ARHIEPISCOPUL: 


MOWBRAY: 

A jalbelor ce le-am înfățișat 

Va îi mai trainică decit granitul. 
Dar regele nu se va-nerede în noi 
ȘI orice pricină de nimic, 

Ce zic, orice prepus ne-ntemeiat 

O să-l socoată cap de răzvrătire: 
Credinţa de ne-ar fi martir, și încă 
O să ne vînture pe-aşa furtună, 

Că grîul ar părea uşor ca pleava 

Și binele de rău nu s-ar alege. 

Nu, nu, milord. Măria-sa-i sătul 

De plingerile noastre mici şi multe. 
Aflat-a pasămite, că un mort 
Re-nvie mai cu dinadins în fii, 

Așa că vrea să şteargă c-un burete 
Tăbliţa amintirii ce-ar putea 

Să-l siciie cu vechile înirîngeri 
De-acum și pină-n veac; prea bine știe 
Că nu se poate, după cum ar vrea, 
O-mpărăţie-ntreagă să plivească. 
Dușmanii cu prieteni se-ntorloacă: 
De vrea să zmulgă un duşman, îndată 
Smintește sau răpune un prietene, 

I-e ţara ca o soaţă arțăgoasă 

Ce-l scoate pe bărbat din minți; aceasta 
E gata s-o lovească — atunci ea 


Ridică-n sus copilul, ca pe-un scut, 


lar mîna lui, neputincioasă, cade, 
Şi-apoi, nuielele mărici sale 
S-au rupt pe alți erumaji, așa că azi 
Nici nu mai are cu ce pedepsi. 
Puterea lui, ca leul fără colții, 
Amenință, dar n-are spor. 

Vezi bine! 
De-aceea, fii încredinţat, milord. 
Că de vom rîndui cu grijă toate, 
Precum un os zdrobit şi pus la loc, 
Se va-ntări și pacea noastră. 

Fie. 
Se-ntoaree, iacă-tă, lord Westmoreland. 
(Intră Westmoreland. ) 


WESTMORELAND; 


MOWBRAY: 


ARHIEPISCOPUL: 


SCENA 2. 

Cinstite feţe, prinţul e aproape. 
Îl întâlniți la jumătate drum? 
Vlădică, hai, cu Dumnezeu-nainte. 
Milord, vesteşte-l că sosim. Să mergem. 


( les.) 


Un alt colț al pădurii. 
Dintr-o parte, miră Mowbray, arhiepiscopul, Hastings şi alții; din cealaltă 
parte, prinţul John de Lancaster, Wesimoreland, ofițeri şi însoțitori. 


LANCASTER; 

Sînt bucuros, văr!% Mowbray, că te văd, 

Prea sfint părinte, bine ai venit — 

Şi dumneata, lord Hastings, și voi toţi. 

Vlădică, mult mai bine îţi stătea, 

Cînd la auzul dangătului, turma-ţi 

Te-nconjura şi te-asculta smerit 

Cum tălmăceai din scrierile sfinte, 

Decit acum, înveșmîntat în fier, 

Să-ndemni cu toba răzvrătiți, cuvîntul 

În sabie schimbînd şi viaţa-n moarte. 

Cel ce cîştigă inima de rege 

Şi-n soarele măririi dă în pirg, 

Ca rele poate să dezlănțuie în umbra-i, 
înd de încrederea-i îşi bate joc! 

Ge tine, prea stinţite, chiar aşa 


„S-a şi-ntîmplat. Nu ştie oare-o lume 


Scriptura cît de bine o cunosti? 
Că-n sfîntu-i parlament ești vorbitorul? 
Te-nchipuiam ca glas al Domnului, 
Profet și vestitor ce mijloceai 

ntre lucrarea noastră pămîntească 
Şi harul sfint, O, cine-ar fi crezut 
C-ai folosit atit de strîmb puterea 
ȘI darul ce ţi s-a fost dat de sus, 
Cum face-un favorit al regelui, 
Pornit pe mîrșăvii? Ai răsculat, 
Slujindu-i chipurile lui Hristos; 
Supușii tatălui meu — Seul Său — 
Şi i-ai stîrnit 

Iubite Lancaster, 
Nu lupt ca pacea regelui s-o tulbur! 
Cum îi spuneam şi lui Westmoreland, 
Restriştea vremii ne-a împins, vezi bine, 
Să ne-mbrăcăm cu-aceste straie hide 
Și mântuirea să ne-o căutăm 
Astfel. Trimis-am înălţimii tale, 
În de-amănunt, jelaniile noastre 
De care şi-a rîs palatul. Fiul hidrei.110 
Războiul, dintr-acestea s-a iscat: 
Azi duşmănoşii-i ochi îi poate-nchide 
Curmarea înțeleaptă-a nedreptăţii, 
Și-atunci, supunerea, înzdrăvenită, 
Va sta veghind la poalele măririi. 
De nu, pînă la ultimul ostaș, 
Ne-om încerca norocul. 

De cădem, 

Avem prieteni care ne vor urma; 
Pe-aceștia, la nevoie, fraţii lor; 
Şi lanţul relelor se va-nehega 
Și vrajba neam de neam va dăinui 
Cit timp vor fi în Anglia copii. 
Prea scurt ești de vedere, Hastings, 
Spre-a desluşi pe cele viitoare! 
Fii bun, măria ta, și le răspunde 
Ce fel ai judecat tot ce-au cerut. 
Sint cereri drepte, eu aşa socot; 
Şi jur pe sîngele-mi regese din vine: 
Răstălmăcit a fost al tatii gind 
lar cei din preajma lui prea samavolnie 
Şi vrerea i-au stropșit-o, şi puterea. 
Pe viaţa mea, vom linişti curînd 
Ce păsuri vă frămîntă. De vroiţi, 
Trimiteţi-i la vatră pe soldați, 
Și noi vă vom urma; în faţa lor, 
Îmbrăţişindu-ne să bem frăţeşte 
Ca ochii lor să-nveşnicească semnul 
Iubirii noastre re-nviate. 
Mă bizui pe cuvîntul tău de prinț. 
Ți-l dau, și mi-l voi ţine. — Acest pahar 
Vreau să-l închin în sănătatea ta. 

Mergi, căpitane, şi vesteşte pacea; 
Plăteşte oamenii și dă-le drumul — 
E-o veste mare pentru ei. Hai, iute! 


(Ofiţerul iese.) 


În cinstea ta beau, lord de Westmoreland. 
Într-a sfinției Tale! Dac-ai ști 
Cît m-am zbătut s-adue această pace, 
Ai bea cu inima uşcară — totuşi 
O să-mi arăt iubirea mai tirziu, 
Eu unul nu mă îndoiese. 
Mă bucur. 
În sănătatea ta, iubit văr Mowbray! 
Urarea ta e foarte potrivită; 
M-a apucat sfirșeala, din senin. 
Ştii, risul prevesteşte un necaz; 
Dosada, întîmplare norocoasă. 
Atunci fii vesel; brusca întristare 
Arată că te- aşteaptă-o zi Cu soare. 
Eu unul sînt cuprins de voioșie. 
Cu-atît mai rău, de- crezi în ce-ai rostit. 


T 


(Strigăle în culise.) 


Cum i-a înveselit cuvîntul „pace“! 
Frumos e chiotul după izbindă... 
Precum izbinda, poate fi și pacea 
Cînd amîndoi vrăjmașii sînt întrinți 
Dar nu-i nici unul păgubit. 

Milord, 
Dă slobozenie şi oastei noastre. 


(Westmoreland iese. ) 


Prea sfinte, ar îi bine ca soldaţii 
Să treacă-n marș pe dinaintea noastră, 
Să ne vedem dușmanii. 
Mergi, lord Hastings, 
Și spune-le să vină, 
(Hastings iese.) 


Sper, milorzi, 
Că vom petrece noaptea Împreună. 


(Westmoreland se întoarce.) 


WESTMORELAND: 


LANCASTER; 

MOWBRAY: 

SCENA 3 


De ce nu se împrăștie ostașii? 
Porunea ce le-ai dat-o e s-aştepte; 
Nu vor pleca pin-ce nu le vorbeşti. 
Sînt oameni ce-și cunosc îndatorirea. 


(Intră Hastings din nou.) 


Milord, soldații noștri au plecat; 
Ca boulenii dejugaţi, se-ndreaptă 
Spre cele patru vinturi; ca școlarii 
Ce după lecţii, fug care-ncotro. 
Frumoase vești, lord Hastings! Drept acestea, 
Te arestez, căci ești un trădător. 
Prea sfinte, Mowbray, şi pe voi, la fel, 
Vă arestez pentru trădare. 
E dreaptă și cinstită fapta voastră? 
Dar uneltirea voastră cum e? 
Jurat-ai strimb? 

Nu ţi-am jurat nimic! 
Am spus doar că voi drege tot ce-n jalbă 
Aţi stăruit să dreg — şi o voi face, 
Aşa să îmi ajute Cel de sus! 
Ci vouă, răzvrătiţilor, răsplata 
Ce-o meritați şi voi şi fapta voastră! 
Ostaşii voştri, iarăși, vai de ei: 
I-aţi strîns și slobozit în chip prostesc. 
Milord! să fie urmăriţi de zor; 
Nu noi, ci Dumnezeu e-nvingător! 
Cu trădătorii, la butuc acum; 
Acesta-i binemeritatul drum. 


(1es.) 


O altă parte a pădurii. 
Trâmbiţe, Hărțuieli, Falstaff se întilneşte cu Colevile. 


FALSTAFF: Cum te cheamă, voinice? De ce neam ești și de prin 


ce meleaguri? 


COLEVILE: Sînt cavaler, domnule, și mă numese Colevile din 


vale. 


FALSTAFF: Bun, care va să zică te cheamă Colevile, eşti cavaler 
și te tragi dintr-o vale. Numele o să-ți rămînă Colevile, dar de 

acum încolo o să fii de meserie trădător și locuința o să-ţi fie 
temmnița. E destul de adîncă —o să fii și mai departe Calev ile 
din vale. 

COLEVILLE: Nu eşti dumneata Sir John Falstaff?! 

FALSTAFF: Oricine aş fi, nu sînt mai prejos ca el. Te predai, cava- 
lerule? Sau trebuie să nădușese din pricina ta? Dacă năduşesc, 
picăturile de sudoare o să fie lacrimile celor ce te iubese și pling 
pentru moartea ta; de aceea, trezește în tine frica şi tremuri- 
ciul şi roagă-mă să te iert. 

COLEVILE: Cred că eşti sir John Falstaff și de aceea mă predau. 

FALSTAFF: În burta asta a mea e o babilonie de limbi și nici una 
din ele nu rostește alt cuvînt decit numele meu. Dacă aş avea 
o burtă mai ca lumea, ce mai încoace și încolo, aş îi omul eel 
mai întreprinzător din Europa. Pîntecele, pîntecele mă duce la 
pierzanie. A! -Vine căpitanul nostru. 


(Intră prințul John de Lancaster, Westmoreland, 
Blunt şi alţi.) 


LANCASTER: Să nu-i mai urmărim, sfirşită-i lupta. 
Adună-ţi oştile, lord Westmorleland. 


(Westmoreland iese. ) 


Ei, Falstaff, unde-ai fost în tot ăst timp? 
Cind toate s-au sfirșit, apari şi tu, 
Cu astiel de isprăvi eu te și văd 
Despriponind cîndva spînzurătoarea. 
FALSTAFF: Ar fi nu știu cum dacă nu s-ar întîmpla așa; ştiu că 
învinuirile şi dojana sînt întotdeauna răsplata vitejiei. Ce-ţi 
închipui că sint: rîndunică? săgeată? glonte? Ce, pot cu 
oare, la vîrsta mea, să mă mişc cu iuțeala gîndului? Am 
venit încoace într-un sullet —am deşelat o sută optzeci cai 
de poștăi!?; şi aici, prătuit de drum cum sînt, dar cu vitejia ne- 
știrbită şi nepătată, am pus mîna pe sir John Colevile din 
vale, un cavaler turbat şi un dușman de temut. O nimica 
toată! Cum m-a văzut, cum s-a şi predat — aşa că pot 
spune, o dată cu romanul acela cu nas coroiat: „Am venit, am 
văzut, am învins! 13 
LANCASTER: A fost mai curînd curtenie din partea lui decît merit 
din a dumitale. 
FALSTAFF: Nu ştiu. Ăsta e, luați-l şi vă rog să înscrieţi isprava 
printre celelalte fapte mari ale zilei; că de nu, o să pun să fie 
amintită într-o baladă!!! — în poza dinaintea titlului o să apar 

eu cu Colevile sărutindu-mi picioarele. Dacă o să fiu silit să 
fac asta, atunci, pe cuvîntul meu de gentilom, voi toți o să 
semănați cu monedele aurite de doi peni, faţă de jumătatea de 
coroană care sînt eu, şi pe cerul luminos al slavei o să strălu- 
cesc pe lîngă voi, aşa cum străluceşte luna plină în puzderia 
stelelor — ia, nişte gămălii de ac. De aceea, dați-mi ce mi se 
cuvine — meritul meu să fie înălțat în slavă. 

LANCASTER: Eşti prea greu ca să fii înălțat. 

FALSTAFF: Atunci să strălucească. 

LANCASTER: E prea întunecat. 

FALSTAFF: Atunci, înălţimea ta, faceți ceva ca să-mi priiască şi 
spuneţi-i cum vreți. 

LANCASTER: Colevile îţi spune? 

COLEVILE: Da, milord. 

LANCASTER: Eşti un răsculat vestit, Colevile. 

FALSTAFF: Și un vestit supus credincios l-a luat prizonier. 

COLEV IILE; Milord, sînt ca și cei ce m-au trimis 

Să lupt aici; eu dacă-i comandam, 
Ne-am fi vîndut noi pielea mult mai scump. 

FALSTAFF: Nu știu cum și-au vîndut pielea ceilalţi; dar tu, ca un 
om cumsecade, ai dat-o pe degeaba și pentru asta îți multu- 
mese, 


(Westmoreland se întoarce.) 


LANCASTER: Ei, urmărirea, s-a sfîrşit? 

WESTMORELAND: Bat în retragere și nu mai luptă. 

LANCASTER: Trimiteţi-l pe Colevile şi ceilalți la York, spre a fi 
executați îndată. Blunt, du-l de-aici și vezi să-l pui sub pază. 


(Blunt ete., cu Colevile, ies.) 


Milorzi, acum să ne grăbim la curte; 

Aud că tatăl meu e greu bolnav. 

Aș vrea ca vestea să ne-o ia-nainte, 

De-aceea, vere, mergi și-mbărbătează-l, 

lar noi te vom urma făr-a zori. 
FALSTAFF: Milord, te rog, îngăduie-mi să trec 

Prin Gloucestershire; iar cînd ajungi la curte, 

Să pui și pentru mine-o vorbuliță. 
LANCASTER; Cu bine, Falstaff — nu am încotro; 

Te-oi lăuda mai mult decit o meriti. 


(Ies toți în afară de Falstaff.) 

FALSTAFF: Numai dacă te-ar tăia capul cum s-o faci—cu un 
dram de minte ai fi mai în cîştig decit cu un ducat. Pe cuvîntul 
meu, băieţaşul ăsta cuminte nu mă iubește și nimeni nu-l 
poate face să ridă. Și nu e de mirare — vin nu bea. Nu iese 
nimic bun din copiii ăștia smeriți; băuturile apoase le subțiază 
sîngele și mîncările de peşte îi îmbolnăvesc de gălbeneală, așa 
că atunci cînd se însoară, aduc pe lume numai fete. Cei mai 
mulți sînt bătuţi în cap și fricoși, şi ca ei am fi și unii din noi 
dacă n-am mai trage la măsea. Un vin bun, puterea ursului, 
are două urmări. În primul rînd, se urcă la cap și zvîntă acolo 
toţi aburii prostiei, tîmpeniei și posăciei, făcînd mintea sprin- 
tenă, înțelegătoare, gata să uite ușor şi plină de tablouri săltă- 
rețe, scînteietoare și ademenitoare, care capătă glas atunci 
cînd ajung în vîrful limbii și devin vorbe de duh. Tn al doilea 
rînd, vinul înfierbîntă sîngele. La început, sîngele e rece şi 
amorțit, plecînd din ficat alb şi palid, ceea ce trădează micime 
de suflet și lagitate. Vinul însă îl încălzește şi-l mînă dinăuntru 
înspre mădulare: îmbujorează obrajii care, ca un semnal lumi- 
nos, cheamă la arme pe toți supușii acestei mici împărăţii — 
omul — și atunci toate cetele și podgheazurile vieţii și toate 
puterile mai mici se string în jurul căpitanului, inima, care, 
umflîndu-se în pene la vederea alaiului ce-i dă ghes, săvirşește 
minuni de vitejie; şi toate astea numai datorită vinului. Iscu- 
sința armelor, așadar, nu e nimic fără vin, pentru că vinul 
pune toate în mișcare; învățătura este ca o comoară pe care 
o ţine ascunsă necuratul!’ pînă cînd dă vinul iama într-însa. 
Așa se face că prințul Henry e viteaz. Singele rece. pe care în 
chip firesc l-a moștenit de la taică-său ca pe un pămînt sărac 
și neroditor, el l-a îngrăşat, l-a arat și l-a lucrat, căznindu-se 
din răsputeri să bea — ce zic! să stingă butoaie de vin roditor. 
De aceea e şi atit de focos şi de viteaz. Dacă aș avea o mie de 
feciori, prima învăţătură pentru viață pe care le-aș da-o ar fi 
să jure că nu vor mai pune în gură strop de băutură apoasă 
și că vor bea numai vin de Xeres. 


(Intră  Bardolph.) 


Ei, ce e, Bărdolph? 

BARDOLPH: Soldaţii s-au împrăștiat, care-încotro. 

FALSTAFF: Foarte bine! Eu o să trec prin Gloucestershire şi o 
să mă opresc la master Robert Shallow. L-am și înmuiat 
între degetul mare și arătător și în curînd o să-l am la degetul 
cel mie. Hai. 


(1es.) 


185 


Rv, 4] 
SCENA 4, 


Westminster. Camera „Ierusalimului “115 
Intră regele, Clarence, Gloucester, Warwick și allii. 

Milorzi, dacă vrea Domnul să înfrînsem 
Răscoala care a-nroșit cu sînge 
Pridvorul caselor, noi pe cei tineri 
Spre bătălii mai vrednice-i vom duce, 
Purtind doar săbii binecuvîntate. 
Corăbiile-s gata, oastea-i strinsă, 
Namestnicii sînt întăriți şi toate 
Sînt rînduite cum am socotit; 
Atit că eu nu-s întremat cu totul 
Și zăbovim cât încă răzvrătiţii 
Sub jugul legilor nu s-am plecati!” 
Stîrșitul boalei și-al răscoalei, doamne, 
Nu popes fi departe. 
Humphrey, spune-mi: 

Unde e fratele tău, prințul? 
Cred c-a plecat la Windsor să vineze, 
Îl însoţeşte cine? 

Nu ştiu, Doamne. 
Nu-i frate-său cu el, Thomas de Clarence? 
Nu, doamne, Thomas e aici, de fată. 
Părinte şi stăpîn, care ţi-e voia? 
Doar binele ţi-l vreau, Thomas de Clarence. 
De ce nu eşti cu fratele tău prințul? 
El te iubeşte şi tu fugi de el; 
Dintre toţi fraţii, tu-i eşti cel mai drag. 
Să-i preţuieşti, băiatul meu, iubirea, 
lar după moartea mea, să mijlocești 
Între noblețea lui și ceilalţi frați. 
Nu-l ocoli, dar nu-i ştirbi iubirea, 
Nici buna lùi voință nu o pierde 
Părînd cu el nepăsător şi rece; 
E plin de suflet dacă ştii să-l iei; 
Găseşti la el și lacrimi în durere 
ȘI-0 mînă-ntinsă pentru ajutor, 
Deşi e cremene de-l întărîţi, 
Ca iarna schimbător şi mai năprasnic 
Decât e gerul aspru-al dimineții — 
De-aceea, vezi de-i desluşeşte firea, 

Pentru metehne mustră-l stingherit, 
Atunci cînd e voios, cînd e posac, 

Să-l laşi într-ale sale pînă cînd 

Minia, ca balena pe uscatiit, 

Se istoveşte singură. Atunci 

Vei îi un adăpost pentru prieteni 

Și-un cere de aur pentru frați, ca astfel 
Să nu se spargă vasul singelui, 

Adesea otrăvit de clevetirea 

Ce-o toarnă vîrsta-ncet, încet, chiar dacă 


“Otrava ar lucra fulgerător 


Ca toaia, sau ca pulberea de pușcă. 
Voi fi curtenitor şi bun cu cl. 

De ce nu l-ai urmat la Windsor, Thomas? 
la masa azi în Londra — nu e-n Windsor. 
Cu eine a plecat? poţi tu să-mi spui? 
Cu Poins și alți nedespărțiţi prieteni. 
Pămîntul gras e plin de buruieni; 
lar el, icoana tinereții mele, 

E năpădit. De-aceca, jalea mea 
Se-ntinde dincolo de ceasul morţii. 
Îmi plînge inima, închipuind 
Restriştea zilelor neîndrumate 

Şi-a vremii putrezime ce v-aşteaptă 
Cînd o să dorm lîngă străbunii mei... 
Cînd poftele-i, scăpînd de îrîu, avea-vor 
Un singur sfetnic — sîngele aprins — 
Risipa cînd va-ntilni pierzarea, 

Ce aripi o să-i prindă zvăpăiala, 
Zburînd spre prăbușire sau primejdii! 
Stăpîne, prea greşit îl judeci. Prințul 
Învață să-şi cunoască-nsoțitorii 
Întoemai cum înveţi un grai străin, 
Cînd pînă şi o vorbă de rușine 

Se cere luată-n seamă — după care, 
De folosit, n-o foloseşti, dar o cunoști 
Și o urăști. Cu vremea, și el, prințul, 
Va căuta să scape de prieteni, 

Ca de ocări; iar amintirea lor 

Va dăinui ca pildă și măsură 

Spre-a judeca și viața altor oameni, 
Trăgînd folos din vechile greseli. 

Nu-şi lasă fagurii albinele 
Prin mortăeluni. 


(Intră  Wesimoreland. ) 


Cine e? Westmoreland! 
Stăpîne, sănătate şi sporire 
Și bucurii—ca vestea ce-o aduc! 
John prinţul îţi sărută mîna, doamne; 
Prelatul, Mowbray, Hastings și ceilalți 
Au cunoscut pedeapsa legii tale; 
Nu-i scos din teacă paloș de rebel — 
Măslinul Păcii crește peste tot. 
Anume cum s-au petrecut acestea, 
Poţi să citeşti aici amănunțit. 
O, Westmoreland, ești pasărea de vară 
Ce la sfîrşitul iernii cîntă-ntr-una 
Sosirea zilei. 
(Intră Harcourt.) 


Alte noutăţi. 
Te ocrotească Cerul de duşmani: 
De s-or scula-mpotriva ta, să cadă 
Precum acei de care vin să-ți vorbesc! 
Pe Bardolph şi Northumberland cu marea 
Lor oaste de englezi și scoțieni, 
Şeriful de Yorkshire i-a nimicit. 
Ce fel şi cum anume s-a dus lupta 
Stă scris pe larg aicea, în scrisoare. 
De ce-mi fac rău aceste bune știri? 
Nici cînd nu va veni oare Fortuna 
Cu amîndouă braţele-ncăreate? 
Cuvintele-i frumoase le va scrie 
Mereu, mereu, cu litere urite? 
Cînd dăruieşte poftă, nu dă hrană — 
Ca la săracii zdraveni — sau ospeţe 
Dar fură pofta; ea la cei bogaţi, 
Ce nu se bucură de plinul lor. 
Ar trebui să fiu voios, și, iată, 
Văd ca prin sită, sînt înnegurat, 
Apropiaţi-vă, mi-e tare rău. 
Măria ta, nu te lăsa! 

O, tatăl! 

O altă cameră. 

Deschide ochii, doamne, şi fii tare! 
Răbdare, prinți, stirșelile acestea 
Pe rege Îl apucă foarte des. 
Făceţi-i loc, lăsați-l să răsufle 
Și o să-i treacă. 
i Nu, mult nu mai are. 
În zidul ce-i adăpostește duhul 
Au ros atita grijile și truda 
Că viața îl va dărima curînd. 
Mi-e teamă de norod; căci se vorbeste 
De naşteri netirești și prunci hidoși 
Ce n-au fost zămisliții!?; vremea-i schimbată 
lar anul a sărit cîteva luni, 
Găsindu-le-adormite. 

Pe Tamisa 
Au fost trei fluxuri fără de reflux, 
Şi spun bătrinii, cronici ale vremii, 
C-aşa a fost și înaintea bolii 
Şi morţii lui Edward, străbunul nostru, 
Vorbiti încet — își vine în simțiri..... 
Acest atac i-apropie sfîrşitul. 
Duceţi-mă de-aici, vă rog, pe braţe 
În altă cameră — încet, încet. 


(1es.) 


Regele stă culcat în pat. Clarence, Gloucester, Warwick şi alții, 


REGELE: 


WARWICK: 
REGELE: 


CLARENCE; 
WARWICK: 


PRINȚUL: 
CLARENCE: 

Nu faceţi zgomot, dragii mei, vă rog, 
Doar dacă-i cîntă gingaș cineva 
Truditului meu duh. 

Chemaţi atunci 
Pe muzicanți, în camera cealaltă. 
Coroana puneţi-o aici, pe pernă. 
De tot i s-au tras ochii — ce schimbat e! 
Prea faceţi zgomot! Mai încet! 


(Intră prințul Henric.) 


Pe ducele de Clarence l-aţi văzut? 
Aicea-s, frate, copleșit de jale. 


LIV, 5] 


PRINȚUL: Afară-i soare şi-năuntru plouă? 
Ce face regele? 

GLOUCESTER: E greu bolnav. 

PRINȚUL: Aflat-a buna veste? 
Șopteşte-i-o| 

GLOUCESTER: De cînd i-am spus-o, s-a schimbat în rău. 


PRINȚUL: Dacă-i bolnav de bucurie, se va face bine fără 
leacuri. 
WARWICK: Încet, milorzi; alteţă, binişor; 
Măria sa ar vrea să aţipească. 
CLARENCE: Să mergem în odaia de alături. 
WARWICK; Alteță, vrei să vii şi tu cu noi? 
PRINȚUL; Nu — eu veghez la căpătiiul tatii. 


(les toți afară de prinț.) 


De ce-i coroana lingă el, pe pernă? 
Tovarăşă de pat siciitoare! 

Necaz strălucitor! Zbucium de aur 

Ce ţii deschisă poarta somnului 

În nopţi de veghe! Tată, dormi cu ea... 
Dar somnul nu ţi-e sănătos, nici dulce 
Ca tihna celor ce cu frunte-ncinsă 

În pînza aspră, sforăie şi-ntrec 
Priveghiurile nopții. O, mărire! 

Cum semeni tu cu zalele bogate 

Ce-n zile cu zădut pe purtător 

Îl apără şi-l ard! Pe gura lui 

E-un fulg ce-ar adia dacă răsutlă, 
Măria-ta Părinte! Acest somn 
E-ntr-adevăr adînc — un somn ca ăsta 
A despărțit atîția regi englezi 
De-acest inel de aur. Zeciuiala 

Ce-ţi sînt dator sînt lacrimi și-ntristare; 
Iar firea și iubirea mea fiiască 

Ți-o vor plăti cu-mbelșugare, tată! 
Tu-mi dai, în schimb, coroana ta de rege; 
Sînt primul tău născut, e dreptul meu, 
Aici să stea —și cerul s-o păzească! 
(Îşi pune coroana pe cap.) 


Tăria-ntregii lumi de s-ar culege 
"Nir-un singur braţ de uriaș, n-ar smulge 

REGELE: 


CLARENCE; 


REGELE: 
CLARENCE; 


REGELE: 


WARWICK: 


GLOUCESTER: 


REGELE: 
WARWICK; 
REGELE: 

æ- 


Uv, 5) 


O cinste ce prin drept mi se cuvine. 
Copiii mei vor moșteni-o de la mine. 


(Iese. ) 


Warwick! Gloucester! Clarence! 


(Iniră Warwick, Gloucester, Clarence şi ceilalfi. ) 


Ne cheamă regele? 

Ce este, măiestate? Cum te simți? 

Milorzi, de ce-aţi plecat de lingă mine? 
Noi te-am lăsat cu fratele meu, prinţul — 
A vrut să privegheze-asupra ta. 

Prinţul de Wales! dar unde-i? Vreau să-l văd, 
Nu este-aiti. 

O uşă e deschisă —a ieşit. 

Dar nu prin camera în care-am stat, 
Coroana unde-i? Cine-a ridicat-o? 

Era aici cînd am ieșit, stăpine. 

A luat-o prinţul, Mergeţi, căutați-l. 
Grăbit e-ntr-atita încît crede 

Că somnul meu e somnul morţii? 
Găseşte-l, Warwick, şi-l trimite-ncoace, 


(Warwick iese.) 


Cu boala mea-și uneşte dînsul rolul 
Şi asttel îmi apropie sfîrşitul... 

Cu cîtă grabă se răscoală firca 

Cînd aural se face ţinta ei! 

De dragul vostru, taţii fără minte 
Nu dorm de griji şi creierii și-i store 
Si oasele-și trudesc; 

De dragul vostru string din cele tări. 
Cu sila, bolți de aur otrăvit, 
Silindu-se-a vă face să deprindeți 
Și meșteșugul armelor, și arta. 
Albine ce culeg din lori dulceata; 
Aceștia-s taţii... 

Cu ceară-n coapse și cu micre-n gură, 
Aduse-n stup; albine și în moarte, 
hăsplata trudei lor! Amarul gust 

| mijlocese comorile-adunate. 


{Iniră Warwick din nou.) 


LIV, 5] 


WARWICK: 


REGELE: 


PRINȚUL: 
REGELE: 

Ei, unde-i cel ce nu vrea să adaste 
Sfîrşitul bolii, bunul său prieten? 
Aflatu-l-am în camera de-alături, 

Cu fața numai lacrimi, şi-n durere 
Atit de afundat, că tirania 

Ce n-a băut într-una decît sînge, 
Văzîndu-l, şi-ar spăla cuțitul 

În roua ochilor lui Henric. Iată-l. 
Dar pentru ce a luat cu el coroana? 


(Intră prințul Henric. ) 


Da, a venit. Apropie-te, Harry. 
Acum plecaţi, lăsaţi-ne-n de noi. 


(Warwick şi ceilalţi ies.) 


N-aş fi crezut să-ți mai aud iar glasul. 
Părinte-al gîndului ţi-a fost dorința. 

Sînt o povară pentru tine, Harry. 
Rivnești la tronul gol atît de mult 
Încît îţi pui însemnele domniei 
"Nainte de soroe? Smintită tinereţe! 
Alergi după mărirea ce zdrobește? 
Așteaptă-un pie; pe-un vînt atît de slab 
Se sprijină-al puterii mele nor, 

Că se va destrăma cu mare grabă. 

Mi-e viaţa în amurg. Tu ai furat 

Ceva ce astăzi încă ar îi fost, 

De drept, al tău; acum pe patul morţii, 
Ce bănuieli aveam, le-ai întărit. 

Că nu-ți sînt drag mi-ai dovedit o viață 
şi vrei să mor încredinţat de-aceasta. 

n minte-ți tăinuind mii de pumnale, 
Le-ai ascuțit de inima-ți de piatră 
Spre-a-njunghia cu ele-n preajma morţii. 
Cum? Nu mă păsuiești un singur ceas? 
Atunci te du să-mi sapi tu singur groapa 
Și pune clopotele să vestească 
Încoronarea ta, nu moartea mea. 

Din lacrimi ce mi-ar fi stropit mormîntul 
Fă, pentru fruntea-ţi, untdelemn sfințit. 
Aruncă-mă-n țărina urgisită. 

Dind viermilor pe cel ce-ţi dete viaţă, 

Slujbaşii sehimbă-mi-i, răstoarnă toate; 

E vremea să ne batem joc de legi. 

Henric al cincilea e-ncoronat! 

Deșertăciune, sus! jos, demnitate! 

În lături, sfetnici înţelepţi, iar voi, 

Maimuţe lenevoase ale lumii, 

Stringeţi-vă la curtea Engliterei! 

Vecini, puteți acum scăpa de drojdii! 

Aveţi tilhari ce beau, înjură, joacă, 

O ţin în chef, ucid și săvirșese, 

Păcate vechi în chipul cel mai nou? 

Scăpa-veţi, fiți pe pace! Englitera 

Ascunde fărdelegea! Englitera 

Le va da slujbe, cinste şi putere, 

Căci Harry a scos botniţa pierzării 

Şi fiorosul ei zăvod e gata 

Să-i sfîşie pe cei nevinovaţi... 

Sărmanul meu regat, ros de dihonii 

Cînd grija mea nu te-a ferit de patimi 

Ce-o să te faci cînd ele-ţi vor îi grija? 

Vei fi din nou o ţară de coclauri 

i lupi, străvechii tăi locuitori! 

PRINŢUL: ți cer iertare, tată! Dacă plinsul 

Nu mă-neca, putind să îngăimez 

Aş fi oprit amara ta dojană 

"Nainte de-a-mi vorbi, și eu, cu drag 

De-a te-asculta. Coroana e aici. 

Și fie ca Acel ce-o poartă veşnic, 

Să ţi-o păzească, mulți, mulți ani! lar dacă 

O preţuiese mai mult ca slava ta, 

Să nu mă mai ridic de pe genunchi, 

Pătruns cum sînt de duhul ascultării. 

Mi-e martor Cel de sus c-am înlemnit 

Cînd am intrat și am văzut, părinte, 

Că nu mai ai suflare! Dacă mint, 

Să mor în plin avînt al tinereții, 

Să nu-i arăt ne-ncrezătoarei lumi 

Schimbarea nobilă ce-am hotărît! 

Privindu-te, crezind că ai murit, 

Şi aproape mort eu însumi la ăst gînd, 

Coroanei i-am vorbit ca unui om 

i-am dojenit-o astfel: „Grija ta 

Din trupul tatii s-a-nfruptat. De-aceea, 

Eşti cel mai bun și cel mai scÎrnav aur: 
Căci altul, nu atit de preţios, 

Păstrează viața-n chip de leaci%, ci tu, 
Mai bun, mai plin de slavă, l-ai răpus 
Pe cel ce te-a purtat.“ Astfel mustrind-o, 
Pe cap mi-am așezăt-o ca să lupt, 

Ca fiu adevărat, cu un vrăjmaș 

Ce-n fața mea l-a omorît pe tata. 

Dar dac-am încercat vreo bucurie 

Si m-am lăsat de fală ispitit 

Sau dacă duhul mindru-al răzvrătirii 
M-a tulburat san m-a-ndemnat să-ncere 
Fiorul de putere a coroanei, 
S-o-ndepărteze Cel de sus de mine 
Făcîndu-mă cel mai sărac vasal 
Ce-a-ngenunchiat vreodată-n faţa ei! 

REGELE; O, fătul meu, 
| Cel Veșnic ţi-a șoptit s-o duci de-aici 

Spre-a câştiga mai mult în ochii mei, 
Cerînd, atît de înţelept, iertare! 
Apropie-te, Harry, şezi pe pat, 
Și-ascultă ultima povaţă, cred, 

Ce-o să mai pot rosti. Doar cerul ştie 
Ce căi întortochiate-am străbătut 

Spre-a lua coroana; și povara ei, 

Afar” de mine n-a știut-o nimeni. 

Tu o primeşti eu linişte mai multă, 
Mai mare-ncredere, mai trainic sprijin; 
Ce temelii i-am ridicat coboară 

Cu mine în mormînt. Pe capul meu, 
Părea o cinste smulsă cu de-a sila 

Şi mulți mă-nvinuiau c-am cîștigat-o 
Cu ajutorul lor. De-aceea, zilnic, 
Dihonii și vărsări de sînge noi 

Au sfişiat închipuita pace. 

Ştii doar prin ce primejdii am trecut 
Spre-a-i înfrunta pe toţi dușmanii noștri; 
„ Domnia mea n-a fost decit o scenă 
Pe care s-a jucat încrincenarea. 
Murind, se sehimbă tot; ce-am dobîndit 
Te-aşteaptă sub un nume mai frumos: 
Tu vei primi coroana moștenire. 

Şi totuși, mai ferit cum eşti ca mine, 

PRINȚUL: 


REGELE; 


LANCASTER: 


REGELE; 


PRINȚUL: 


REGELE: 


195 


(1V, 5] 
Te-aşteaptă griji, căci rănile sînt noi; 
Prietenilor mei — deci. şi-alor tăi — 
Doar de curind li s-a fost scos veninul. 
Puterea lor m-a înălțat pe tron 
Și m-am temut că tot ea va putea 
Să mă răstoarne; și atunci, pe unii 
l-am nimicit; ceilalți, în Tara Sfîntă 
Erau a mă urma, ca nu cumva 
Prea multa trîndăvie să-i îndemne 
A-mi cerceta domnia. Drept aceea, 
Trimite-i pe cei zvăpăiați să lupte 
În țări străine; pentru ca războiul 
Să șteargă amintirea altor zile. 
Aş vrea să-ți spun mai multe, dar plăminii 
Sînt prea slăbiţi... nu, nu mai pot vorbi. 
Ceresc părinte, iartă-mi rătăcirea, 
Și apără-i lui Henric, moștenirea! 
Tu, tată, tronul 
L-ai cîștigat, păstrat şi-ncredințat, 
Cum se cădea, întiiului băiat; 
De-aceea, cei ce vor duşmani să-mi fie, 
Să ştie că-l păzesc cu strășnicie! 


(Intră John de Lancaster. ) 


Vezi, vezi, sosește John de Lancaster. 
Rege părinte, sănătate, pace 
Şi fericire multă. 
Fericire 

Şi pace, fiul meu, e drept, mi-aduci. 
Dar sănătatea, fluturînd din aripi, 
De trunchiul vlăguit, vai, s-a desprins, 
În clipele acestea-n fața ta, 
Cu viața socotelile-mi închei. 
Lord Warwick unde e? 

Lord Warwick! 


(Intră Warwick şi alţii.) 


Ascultă: sala-n care-am leşinat 
Întiia oară, n-are un nume-al ei? 


[IV, 5] 


WARWICK: 


REGELE: 


„Ierusalim“ îi spune, maiestate. 
Mărire 'Ție, Doamne! Chiar într-insa 
Va să-mi dau duhul. Mi s-a prorocit 
Că voi muri-n Ierusalim, iar eu 
Credeam zadarnic că e Ţara Slintă. 
Pe Henric duceţi-l într-ale lui, 

In camera lerusalimuluil?. 


(1es.) 


ACTUL V 


SCENA 1 


Gloucestershire. Casa judecătorului Shallow. Intră Shallow, Falstaff, Bar- 
dolph şi pajul. 


SHALLOW: Mă jur pe cocoș și pe coţofană, sir, că n-o să pleci 
în seara asta. Hei, Da 

FALSTAFF: Să mă ierţi, Master Robert Shallow. 

SHALLOW: Ba n-o să te iert de loc — nici vorbă de iertare — care 
iertare? Ce iertare? Unde eşti, Davy? 


(Intră Davy.) 


DAVY: Aici, sir, 

SHALLOW: Davy, Davy, Davy —ia stai niţel, Davy — ia să 
vedem noi, Davy — da —ia poitește-l încoace pe Wiliam 
bucătarul. Sir John, nici nu poate fi vorba de iertare. 

DAVY: Ascult, sir; nu vă pot îndeplini porunca. Voiam să vă-ntreb; 
cu ce semănăm arătura: cu griu? 

SHALLOW: Cu grîu roșul?2, Davy. Dar cheamă-l pe bucătar. Avem 
porumbei tineri? 

DAVY: Avem, sir. Poftim socoteala fierarului pentru potcov itul 
cailor și pentru pluguri. 

SHALLOW; Cercetează şi plăteşte. Sir John, nici un fel de iertare! 

DAVY: Trebuie să cumpărăm, sir, un lanţ nou pentru găleată... 
şi ce-aveţi de gînd, sir: îi opriți lui William din leafă pentru 
sacul pe care l-a pierdut la bîlciul de la Hinckley?12 

SHALLOW: Încape vorbă! Cițiva porumbei, Davy, o pereche de 
pui, o ciozvîrtă de miel, şi altele de soiul ăsta — aşa să-i spui 
lui William. - 

DAVY: Domnul soldat rămîne la noi peste noapte, sir? 

SHALLOW: Da, Davy. Vreau să-l omenesc cum se cuvine. Un 
prieten la palat face mai mult decît un gologan în pungă. Cin- 
stește-i și pe oamenii lui, Davy — sînt niște pungași cumsecade, 
şi muşcă pe la spate. 

DAVY: Spatele lor, sir, e mușcat de sus pînă jos — rufăria lor e 
grozav de murdară. 

SHALLOW: Ai adus-o bine, Davy. Ei, fă ce ţi-am spus. 

DAVY: Vă rog, sir, sprijiniţi-l pe William Visor din Wincot împo- 
triva lui Clement Perkes de pe deal. 

SHALLOW: Davy, sînt multe plingeri împotriva lui Visor ; Visor 
ăsta e o mare secătură, după cîte ştiu. 

DAVY: Așa și este, sir: e o secătură. Cu toate acestea, zău, sir, nu 
se poate să sprijiniți o secătură atunci cînd vă roagă prietenul 
lui? Un om cumsecade, sir, se apără singur, dar o secătură? 
De opt ani de zile, sir, vă slujesc cu credință; o dată sau de 
două ori într-un pătrat de an nu mi se-ngăduie și mie să sprijin 
o secătură împotriva unui om cumsecade? Înseamnă, care va 
să zică, că am puţină trecere pe lîngă dumneavoastră. Secătura 
e bun prieten cu mine, sir; de aceea, vă rog stăruitor să-l spri- 

iniți. 

SR Lo Bine, bine, n-am să-l obijduiese. Hai, du-te, Davy. 
(Davy iese.) Unde ești, sir John? Ei, hai, hai, scoate-ţi ciubo- 
tele. Dă-mi mîna, master Bardolph. 

BARDOLPH: Sînt bucuros să văd pe înălțimea voastră. 

SHALLOW: Îţi mulțumesc, îţi mulțumesc din toată inima, bunule 
master Bardolph. (către paj) Bine-ai venit, uriaşule. Să mer- 
gem, Sir John. 

FALSTAFF: Vin numaidecit, master Robert Shallow. (Shallow 

iese.) Bardolph, ai grijă de cai. (Bardolph și pajul ies.) Dacă 

m-ar tăia în bucățele cu ferăstrăul, ar putea să facă din ele 
patru duzini de cîrje bărboase de călugări, cum e master Shal- 
low. Nici c-am pomenit potriveală ca aceea dintre mintea lui 
și mintea slugilor. Tot uitindu-se la el, aceștia se poartă ca 
nişte judecători tîmpiţi; iar el, tot stînd de vorbă cu dînșii, 
juri că e o slugă ce-aduce a judecător. Li s-au intorlocat într-atita 
gîndurile datorită statului împreună, încît se ţin laolaltă ca 
un cârd de giște sălbatice. Dacă aș avea vreo pricină cu master 
Shallow, m-aş da pe lîngă oamenii lui şi le-aş spune cât de bine 
seamănă cu stăpinul lor, iar dacă aș avea nevoie de oamenii 
lui, l-aş măguli pe master Shallow spunîndu-i că nimeni nu-și 
poate struni oamenii ca el. E lucru neîndoios că atit purtarea 
înțeleaptă, cît și cea neînțeleaptă sînt molipsitoare ca boleșni- 
tele — de aceea trebuie să iei bine seama cînd îţi alegi prietenii, 

Din Shallow ăsta am să scot eu destule ca să-l ţin pe prinț tot 
într-un ris! Şase mode la rind, adică patru soroace judecăto- 
rești!?4 sau două soroace ale datornicilor, și o să ridă fără „inter- 
valii“. Ce nu e-n stare să facăo minciună dreasă cu citeva 
jurăminte ușurele sau o glumă făcută cu sprîncenele-neruntate 
— mai ales cînd e vorba de un tinerel care nu știe ce-nseamnă 
junghiurile în umeri! O să ridă prinţul de-o să se strimbe — 
pînă cînd o să-i semene fața cu o manta plouată și boțită! 

SHALLOW (dinăuntru ): Sir John! 

FALSTAFF: Am venit, master Shallow, am venit. 


SCENA 2 


(lese.) 


Westminster. În palat. Intră Warwick şi primul judecător al țării, din părți 


opuse. 
WARWICK: 
JUDECĂTORUL: 
WARWICK: 
JUDECĂTORUL: 
WARWICK: 
JUDECĂTORUL: 


WARWICK: 
JUDECĂTORUL: 


WARWICK: 


JUDECĂTORUL: 

De unde şi-ncotro, milord? 
Ce face regele? 
E foarte bine: a scăpat de griji. 
Nu-i mort, sper? 

Şi-a plătit obolul firii 
Şi azi nu mai trăieşte pentru noi. 
Ah! Ce păcat că nu m-a luat cu dinsull 
Eu i-am slujit veleatul cu credinţă 
Şi pentru asta pot să pătimese. 
E drept, nu te iubeşte noul rege. 
De-aceea mă și pregătesc să-nirunt 
A vremurilor noi orînduire 
Și-aceasta nu se poate să arate 
Mai slut decît mi-am zugrăvit-o eu. 


(Intră Lancaster, Clarence, Gloucester, Westmoreland 
şi altii.) 


Sosesc îndureratele vlăstare 

Ale lui Henric răposatul. Doamne, 
Dac-ar avea şi viul Henric firca 
Celui mai rău din aceşti trei feciori! 
Cîţi nobili n-ar rămîne-atunci în slujbe 
În loe să-nfrunte volburile mării! 

Mă tem că toate se vor răsturna. 


IV, 2] 
LANCASTER: 


Iubite Warwick, bună dimineaţa. 


GLOUCESTER, CLARENCE: 


LANCASTER: 
WARWICK: 


LANCASTER: 
JUDECĂTORUL: 
GLOUCESTER: 


LANCASTER; 


CLARENCE: 


JUDECĂTORUL: 


WARWICK: 


JURECĂTORUL: 


Bună să-ți fie inima. 
Ai zice c-am uitat să mai vorbim. 
Nu, n-am uitat; dar întristarea noastră 
Prea mare-i ca să flecărim prea mult, 
În pace doarmă cel ce ne-a-ntristat! 

Și nouă, pace ne trimită Domnul! 
Pierdut-ai un prieten bun, milord, 

Și pot să jur că-ndureratu-ţi chip 
Nu-i nicidecum o mască de-mprumut, 
Milostivire nu aşteaptă nimeni, 

i tu, cu osebire, mai puţină. 

i pare rău, păcat că nu e altfel. 
Vezi să te porţi acum frumos cu Falstaff, 
Cu toate că nu stă în firea ta. | 
Milord, doar cinstea şi nepărtinirea 
M-au îndrumat în tot ce-am făptuit; 

Şi n-o să mă vedeţi nicicînd cerşind 
Tertare peticită cu de-a sila. 

Iar dacă cinstea nu-mi va fi de-ajutorință, 
O să mă duc la regele meu mort 
Spre-a-i spune cine m-a trimis la el, 
Sosește prințul! 


(Intră regele Henric al V-lea înscfit de suită.) 


Să ne trăieşti mulţi ani, măria tal 


REGELE HENRIC V: 

Veşmâîntu-acesta falnic al domniei! . 
M-apasă mult mai greu decit aţi crede. 
Văd, fraţii mei, că întristarea voastră 
E-amestecată oarecum cu teamă. 

E-o curte englezească, nu turcească! 
Nu Amurati?6 lui Amurat, ci Henric 
Lui Henric îi urmează: Dragii mei, 

Și totuşi, vă stă bine să fiţi trişti; 
Durerea o purtaţi atit de nobil 

Încît o să-mprumut veşmîntul ei 

ȘI sufletul mi-l voi cerni. Fiţi trişti! 
Dar întristarea voastră să nu fie 

Deciît o parte din obolul ţării. 

Vreau să vă fiu și frate, și părinte; 


[V, 2] 

Voi daţi-mi dragostea, iar eu 

Voi lua asupră-mi păsurile voastre. 

Pe Henric mortul, plingeţi-l cu mine; 

Dar lacrimile voastre, viul Henric 

Le va schimba în ceasuri fericite. 
PRINŢII: Nădăjduim că nu va fi altfel. 
REGELE: Ciudat mă mai priviţi (Către judecător) Tu 

mai ales... 

De bună seamă crezi că te urăsc. 
JUDECĂTORUL; Măria ta de-ar ști să mă citească 

Pricină n-ar afla de ură. 
REGELE; Nu? 

Cum ar putea un prinţ de rangul meu 

Uita jignirile ce i-ai adus? 

Cum? După ce l-ai ocărît şi-nchis 

Pe-al Angliei urmaş la tron? Ce zici? 

Pot fi spălate-acestea-n apa Letheir!* 
JUDECĂTORUL:  'L-nfăţișam atunci pe tatăl tău; 

Puterea lui se oglindea în mine; 

Şi-n timp ce legea lui o străjuiam 

fluid cu grijă-ntregului popor, 

Măria ta, nesocotindu-mi locul, 

Puterea legilor și a dreptății 

ži chipul regelui ce-ntruchipam, 

n jilțtul judecății m-ai lovit. 

M-am folosit atunci de dreptul meu 

Şi ca pe unul ce-a jignit pe rege 

Te-am pus sub pază. Dacă am greșit, 

Gîndeşte-te, acum că porţi coroana, 

Că fiul tău poruncile-o să-ți calce 

Și va da jos din jilş judecătorii, 

Dreptatea-impiedicind și tocind spada 

Ce-ţi străjuiește pacea; ba, ce zic: 

Bătîndu-și joc de chipul tău regesc 

Și de porunca-ți, în slujbașii tăi. 

Ca rege-ntreabă-te și cumpănește; 

Fii tatăl unui fiu cum ai fost tu; 

Aseultă-ţi măreţia pingărită, 

Fii martor al nesocotirii legii, 

Privește-te, batjocorit de fiu; 

Apoi închipuie-ţi că eu te apăr 

Şi, prin puterea ta, îl domolese. 

Am judecat la rece — tu, ca rege 

Mă osîndeşti-acum și spune-anume 
Cu ce-am greșit în datoria mea 
Sau în credința mea față de tron. 
REGELE: Vorbit-ai înţelept. De-aceea, ţine 
: Pe mai departe, cumpăna şi spada; 
Urarea mea e să sporești în toate 
Şi s-ajungi ziua cînd băiatul meu 
Te va jigni și tu-l vei pedepsi. 
Voi spune atunci și eu, ca tatăl meu: 
„Sint fericit că am judecător 
Pe-un om ce-a cutezat să-mi certe fiul. 
Și iarăși fericit că am un fiu 
Ce măreţia şi-a încredințat 
În mîinile dreptăţii“12, Alteîndva, 
M-ai osîndit la temniţă. Azi, eu, 
Te osindese să porţi aceeaşi spadă, 
La fel de nepătat şi curajos, 
ȘI fără şovăire ca atunci 
Cînd m-ai închis pe mine, Ţi-ntind mina — 
Să fii părinte-al tinereţii mele: 
Ce-o să-mi șopteşti, eu voi rosti 
Si îndrumării tale înțelepte 
mi voi supune păsul și dorinţa. 
Voi, frații mei, vă rog să-mi dați crezare: 
Cu tata dimpreună a murit 
Şi neastimpărul din firea mea, 
Și duhu-i aspru reînvie-n mine 
Spre-a-și bate joc de-a lumii bănuieli, 
Spre-a ruşina prorocii și părerea 
Acelor ce m-au judecat pripit. 
Pin-astăzi, fluxul sîngelui, trufaș, 
A curs mereu înspre deşertăciune; 
Acum se-ntoarce iarăși către mare 
Spre-a se uni cu-ntinsa-mpărăţie 
A nesfirşitului ocean. Acum 
Să stringem- parlamentul și s-alegem 
Pe cei mai vrednici sfetnici dintre ei, 
Ca Anglia să nu rămînă-n urma 
Nici unei ţări condusă-nțelepţeşte; 
Ca-n pace, sau război, sau vremuri tulburi, 
Noi să putem răspunde pregătiţi; 
lar tu le vei conduce toate, tată. 
Cum am mai spus, după încoronare, 


202 


[V, 3] 
Îi voi chema pe sfetnici. Cu credința 
Că Domnul ne va da ajutorare, 
Temei să n-aibă nici un prinț să spună: 
„Scurtează-i, Doamne, zilele lui Henric!“ 


(1es.) 


SCENA 3 


Gloucestershire. Grădina lui Shallow. 
Intră Falstaff, Shallow, Silence, Bardolph, pajul şi Davy. 


SHALLOW: Nu, trebuie să-mi vezi și grădina şi acolo, într-un 
chiosc, o să mîncăm mere de anul trecut, altoite chiar de mîna 
mea, și o farfurie cu pișcoturi cu chimen și altele. Hai, vere 
Silence. După aceea, la culcare. | 

FALSTAFF: Ce să zic, ai o locuință foarte frumoasă. 

SHALLOW: Da, de unde, sir John, săracă, săracă, săracă, cum 
nu se mai poate — atit doar că e bun aerul. Hai, Davy, aşterne 
masa, aşterne masa, Davy — așa, Davy, bravo. 

FALSTAFF: Davy ăsta face de toate, e şi servitor și iconom. 

SHALLOW: Bun băiat, bun băiat, foarte bun, Sir John, zău, 
mi-e că am băut cam mult vin la cină — a! un băiat foarte 
bun! Ei, hai să stăm jos, să stăm jos. Hai, vere. 

SILENCE: E-hei! grăi el, să mîncăm, 

Să ne-ospătăm şi veselim 
Și cerului să-i mulţumim. 
Carnea n-are-un preț prea mare, 
Fetele-s costisitoare, 
Dar cheflii găseşti ciţi vrei, 

E-hei, hei, e-hei, 
Plină-i uliţa de ei! 

FALSTAFF: la te uită ce om de petreceri! Master Silence, sînt 
gata să beau un pahar în sănătatea dumitale! 

SHALLOW: Davy, toarnă niște vin lui master Bardolph. 

DAVY: Scumpe sir, staţi jos, mă întore numaidecît, scumpule 
și nepreţuitule sir, staţi jos. Master paj, bunule master 
paj, șezi. Noroc! Dacă n-o să găsim carne, o să găsim băuturică 
— să nu vă fie cu bănat — aici toate pornesc din inimă. 

(Iese.) 

fV, 3] 


SHALLOW: Fii mai vesel, master Bardolph, soldăţelule, şi tu, fii 
mai vesel!  . 
SILENCE: Fiţi veseii, fiţi veseli, trăiască nevasta! 
Femeile, bată-le, ele-s năpasta, 
Şi, totuşi, bărbaţii se-mpacă cu asta! 
Ce bine-i cînd bărbile fac carnavalul, 
Fiţi veseli, fiți veseli. 
FALSTAFF: Nu mi-am închipuit că master Silence are atita foc 
într-însul! 
SILENCE: Cine, eu? E-hei! Am mai fost eu vesel de vreo două 
ori în viața mea! 


(Intră Davy din nou.) 


DAVY (lui Bardolph): Un castron cu mere roșii pentru dum- 
neavoastră. 
SHALLOW: Davy! 
DAVY: Înălțimea voastră! Gata! Un pahar cu vin, sir? 
SILENCE; Beţi pentru iubita mea, 
Un pahar de vin divin 
| Eu sînt primul care-nchin! 
FALSTAFF: Bravo, master Silence! 
SILENCE: S-o facem lată — de-abia acum se apropie mne fru- 
moasă a nopții. 
FALSTAFF; Să fii sănătos și să trăieşti ani mulți, master Silence. 
SILENCE: Umpleţi cupa! Să sosească | 
Voi goli-o pînă-n fund, 
Chiar dacă e-atit de mare 
Că nu-l arel 
SHALLOW: Bardolph, suflețelule, să trăieşti! Dacă-ți lipsește ceva 
și nu vrei să ceri, pe tine să te-nvinovăţești! (către pa)) Hai, 
noroc, minzule! Să trăieşti şi tu. Vreau să beau în sănătatea 
lui master Bardolph și a tuturor cavalerilor din Londra. 
DAVY: Trag nădejde să mai văd Londra o dată înainte de a muri. 
BARDOLPH: Mi-ar plăcea să te-ntilnese acolo, Davy. 
SHALLOW: Pun miîna-n foc c-o să goliți o bărdacă împreună! 
Nu-i aşa, master Bardolph? 
BARDOLPH: Bineînţels, sir, o bărdacă de patru pinte. 
SHALLOW: Grozav! Mulţumesc. Pungașul ăsta o să se ţină după 
dumneata. Pe onoarea mea! Viţă din cea mai curată! 
BARDOLPH: Și eu o să mă ţin după el, sir! 
SHALLOW: Ai vorbit ca un rege! Bucură-te şi te veseleşte. (C7o- 
căniluri.) la vezi cine bate, cine să fie? 


(Davy iese.) 

IV, 3] 
FALSTAFF: (către Silence, văzîndu-l că bea un pahar pînă la fund): 
Aşa da, îmi place. 
SILENCE: Dreptate vă cer 
Să mă faceți cavaler, 
Samingo.12% 
Păi nu? 
FALSTAFF: Așa e. 
SILENCE: Vezi? Recunoaște atunci că un om bătrin e-n stare 
de ceva! 


(Intră Davy din nou.) 


DAVY: Înălțimea ta, unul Pistol vine de la palat cu vești. 
FALSTAFF; De la palat? Să intre! 


(Intră Pistol.) 


Ce e, Pistol? 
PISTOL: Sir John, Cel de sus să te aibă în paza lui! 
FALSTAFF; Ce vînt te-aduce-ncoace, Pistol? 

PISTOL: Nu vîntul care nu aduce nimic bun nimănui. Sir John, 
eşti acum unul din cei mai mari oameni din ţara asta! 
SILENCE: Este, cum să nu fie, dacă nu-l punem la cîntar pe 

cumătrul Puff din Barson.15% 
PISTOL: Puff! 
Ce „paf“, fricosule! Te fac eu „paf“! 
Sir John, eu sînt prietenul tău, Pistol. 
Şi am venit aici mîncînd pămîntul 
Ca să-ți aduc o bucurie mare, 
Şi epoca de aur să-ți vestesc! 
FALSTAFF: Acum te rog, spune ce ai de spus, ca un om din lumea 
asta. 


PISTOL: „La dracu’ lumea asta și-ai ei viermi! 
De aurita Africa! eu îți vorbesc! 
FALSTAFF: O sclav asirian!??, ce ştiri aduci? 


Ci spune-i regelui Cophetua 11% 
SILENCE (cântă): Şi Robin Hood, Scarlet şi John.1%4 
PISTOL: Vin javrele pe Helicon! să latre 
La știri măreţe? Atunci, Pistol, 
Te culcă la al Furiilori% sîn! 
SHALLOW: Cinstită față, nu știu unde ai fost dăscălit.., 
PISTOL: Atunci boceşte. 
SHALLOW: Iartă-mă, sir. Dacă vii cu noutăţi de la curte, îţi rămîne 
să faci una din două: ori să le spui, ori să nu le spui. Știi, sir, 
și mie mi-a dat oarecare putere regele. 

PISTOL: Care rege, posmagule? Spune sau mori! 

SHALLOW: Regele Harry. 

PISTOL: Harry al patrulea? sau al cincilea? 

SHALLOW: Harry al patrulea. 

PISTOL: Nu dau un ban pe slujba ce o ai! 

Sir John, acum e rege mieluşelul. 
Henric al cincilea e rege, zău! 

De minte Pistol, fă-mi atunci cu tilla, 
Ca spaniolul cel lăudăros. 

FALSTAFF: Cum? A murit bătrinul? 

PISTOL: E mort de-a binelea, zău, nu te mint. 

FALSTAFF: Ce mai stai, Bardolph? Înșăuază-mi calul. Master 
Shallow, alege-ţi ce slujbă vrei în ţara asta, e a dumitale! 
Pistol, o să te copleșese cu slujbele. 

BARDOLPH: O, zi de veselie! Nu mi-aş schimba norocul cu nici 
un cavaler! 

PISTOL: Ei? Nu sînt bune știrile? 

FALSTAFF: Duceţi-l pe master Silence la culcare. Master Shallow, 
milord, o să fii ce vrei dumneata, eu sînt legiuitorul Fortunei 1%? 
Pune-ţi cizmele, o să călărim toată noaptea. Pistol, scumpule 
și nepreţuitule! Şterge-o, Bardolph! (Bardolph iese.) Ei, ia 
mai spune cîte ceva, Pistol, și giîndeşte-te cam ce ţi-ar pofti 
suflețelul. Pune-ţi cizmele, master Shallow — știu că tînărul 
rege nu mai poate de dorul meu. Putem lua caii oricui, legile 
Angliei sînt la cheremul meu.1%. Ferice de cei care mi-au fost 
prieteni! Şi vai și-amar de primul judecător al ţării! 

PISTOL: Scobi-i-ar vulturii spureaţi bojocii! 

Ei cîntă: „Unde-i viaţa ce-am trăit?“ 
Aicea-i, fraţilor! Trăiască viaţa! 


(Ies.) 


SCENA 4 


Londra. O stradă. 
Intră biciuitori, tîrind înăuntru pe hangița Quickly şi pe Doll Tearsheet. 


HANGIȚA: Puşlamaua dracului! Dar-ar Dumnezeu să nu mor 
pînă cînd n-o să te văd spinzurat — mi-ai desprins umărul 
din loc. | 

PRIMUL BICIUITOR: Poliţaii mi-au dat-o în grijă, să fie pe pace 
dumneaei, o să-şi primească tainul de vergele. Nu de mult 
au fost omoriți doi bărbați din pricina ei. 

[¥, 5] 

DOLL: Minţi, cârlig îmbirlizat! Lasă-mă, n-auzi, momiie! 

HANGIȚA: Ah, Doamne, de-ar fi aici sir John! Careva n-ar mai 
pleca cu zile! 

PRIMUL BICIUITOR: Vă porunecese să mă urmaţi. Hai! Omul pe 
care l-ați bătut împreună cu Pistol a murit. 

DOLL: Ascultă, maimuţoi de ceară, o să fii burduşit pentru asta! 
Gîndae de bălegar! Călău janghinos! Picritură. Dacă n-o să 
fii smintit în bătaie, mă leg să nu mai port fustă scurtă, cîte 
zilişoare oi mai avea! 

PRIMUL BICIUITOR: Hai, hai, cavaler rătăcitor cu fustă, mişcă! 

HANGIȚA: O, Doamne, adică dreptul să-şi bată joc de forță în 
felul ăsta? Nu-i nimic, după suferință vine şi bucuria. 

DOLL: Să mergem, lepădătură; du-mă în fața judecătorului. 

HANGIȚA: Da, să mergem, ogar flămînd ce te afli! 

DOLL: Moarte cu ochi! Sac cu ciolane! 

HANGIȚA: Seherletule ! 

DOLL: Hai, pesmete — hai, oftică. 

PRIMUL BICIUITOR: Să mergem! 


(Ies). 


SCENA 5 | 


O piaţă publică lingă Westminster Abbey, Intră doi rîndași aşternind piața 
cu papură. 


PRIMUL RÎNDAȘ: Mai multă papură! Mai multă papură! 

AL DOILEA RÎNDAȘ: Trimbiţele au sunat de două ori. 

PRIMUL RÎNDAŞ: Se face de două înainte de a se întoarce ei de 
la încoronare. Repede! Repede! 


(les.) 
(Intră Falstaff, Shallow, Pistol şi pajul.) 


FALSTAFF: Master Robert Shallow, stai lingă mine. O să fac eu 
așa fel ca regele să se milostivească de dumneata. O să-i fac 
cu ochiul cînd trece — să vezi ce mutrișoară o să facă. 

PISTOL: Dumnezeu să-ţi întărească plămînii, cinstite cavaler. 

FALSTAFF: Dă-te-ncoace, Pistol — stai în spatele meu. Păcat că 
n-am mai avut timp — aş fi comandat nişte haine noi din 
mia de lire pe care mi-ai împrumutat-o. Dar nu face nimic. 
Această îmbrăcăminte sărăcăcioasă se potriveşte mai bine — 
ea arată cît de mult m-am grăbit să-l văd pe rege. 

SHALLOW: Asta așa e. 

FALSTAFF: Dovedeşte cît de adincă mi-e dragostea față de el. 

SHALLOW: Aşa e. 

FALSTAFF; Devotamentul meu. 

SHALLOW: Aşa e, așa e, sigur. 

FALSTAFF: O să se vadă că am călărit zi și noapte şi nici nu mi-am 
amintit, nu am socotit de trebuinţă, nu am avut răbdare să-mi 
schimb hainele. 

SHALLOW: E mult mai bine aşa. 

FALSTAFF: Aşa cum stau aici, sînt încă murdar de noroiul de pe 
drum și asud de dorinţa de a-l vedea. Am uitat de toate, de 
parcă n-ar mai fi nimic mai bun de tăcut pe lume decît să-l 
văd. 

PISTOL: E „semper idem“, căci „absque hoc nihil est'1% — totul 
e în fiecare parte. 

SHALLOW: Aşa este. 

PISTOL; O, cavalerul meu, să-ţi înfierbînt 

Ficatul nobil şi să te aprind, 

Doll, şi Elena?® gîndurilor tale, 

E în murdară închisoare-acum, 

Tirită într-acolo 

De-o mină ticăloasă și scîrboasă. 
Stîrnește-ți răzbunarea din birlog 

Şi fiorosul șarpe al Alecteil“! 

Căci Dolly e la zdup. Nu minte Pistol. 

FALSTAFF: O scot eu, n-avea grijă. 


(Se-aud strigăte, trompelele răsună. ) 


PISTOL: Mugeşte marea! Trimbiţele sună! 


(Intră regele şi suita — printre alții, primul judecător 
al țării.) 


FALSTAFF: Ura, trăiască Hal! Regescul Hal! 
PISTOL: Vlăstar al slavei, să trăieşti mulţi ani! 
FALSTAFF: Flăcăule, te aibă-n pază Domnul. 
REGELE (către judecător): Milord, vorbeşte cu acest zănatec. 
JUDECĂTORUL: Nu ești în toate minţile? Nu ştii 
Cui îi vorbeşti? 


FALSTAFF: Cui? Regelui! O, Zeus! 
O, suflete! Tie-ți vorbesc’ 
REGELE; Moşnege, 


Nu te cunosc. Te du la rugăciune! 

Nu-i prinde părul alb pe măscărici. 
Pe vremuri, am visat un om ca tine. 
La fel de ghiftuit, bătrin și searbăd 
Dar m-am trezit şi-acum de vis mi-e silă. 
Mai uită-ţi trupul, cugetă la suflet 
Și lasă lăcomia, căci mormîntu-ți 
Se cască decît altora-ntreit. 
Să nu-mi răspunzi cu-o glumă de bufon; 
Să nu-ți închipui că mai sînt ce-am fost, 
Mi-e martor cerul — şi-mi va fi şi lumea — 
Că firea de-altădat-am lepădat-o, 
Şi-odat”, cu ea, pe foştii mei tovarăși. 
Cumva dac-o s-auzi că sînt ce-am fost, 
Întoarce-te la mine şi vei fi 
Din nou al destătării mele dascăl. 
Dar pîn-atunei, sub strășnicia morții, 
Cum am făcut cu toți corupătorii, 
Îţi poruncese să pleci la zece mile 
Departe de palatul meu. Cum lipsa 
Te-ar duce la isprăvi nesăbuite, 
Vei căpăta mijloacele de trai; 
De-aud c-ai apucat pe drumul bun, 
"Ţi voi da îndată-o slujbă, pe măsura 
Puterii şi destoiniciei tale. 
Milord, ai grijă de ce-am hotărît. 
Să mergem! 


(Regele şi suita tes.) 


FALSTAFF: Master Shallow, îţi sînt dator o mie de lire. 

SHALLOW: Da, Sir John, şi te rog să mi le dai înapoi, mă duc 
acasă. 

FALSTAFF: Cu neputinţă, master Shallow. Să nu te neliniștești. 
O să trimită în taină după mine. Înţelege — aşa trebuia să 
se arate în fața lumii. O să fii înaintat în slujbă, n-ai nici o 
grijă. Eu o să fiu omul care o să-ţi adauge la cântar. 

SHALLOW: Nu văd cum ai putea să faci asta — doar dacă mă 
îmbraci cu cămașa dumitale și o umpli cu paie. Te rog, Sir 
John, dă-mi barem cinci sute din o mie. 

FALSTAFF: O să mă ţin de cuvînt, sir — tot ce-ai auzit n-a fost 
decit o mască. 

SHALLOW: Tare mă tem, Sir John, că ai să mori în masca asta. 

IV, 5 


FALSTAFF: Să nu-ţi fie frică de măști. Să mergem la masă. Hai, 
locotenent?! Pistol; hai, Bardolph. Nici n-o să se însereze 
și o să trimită după mine. 


JUDECĂTORUL: 


FALSTAFF: 


JUDECĂTORUL: 


PISTOL; 


LANCASTER: 


JUDECĂTORUL: 


LANCASTER; 


JUDECĂTORUL: 


LANCASTER: 

( Prinţul John și primul judecător al țării se întorc, 
însoțiți de ofiteri.) 


Duceţi-l pe sir Falstaff la-nchisoare, 
Cu toţi ai lui. 
Milord! Milord! 
Acum n-am timp, o să te-ascult pe urmă. 
Duceţi-l de aici. 
Si fortuna me tormenta, spero contenta.43 


(Ies toți în afară de printul John şi judecător. ) 


Îmi place hotărîrea regelui. 

Și-a pus în gînd ca foștilor prieteni 
Să le-nlesnească traiul; totodată 

I-a izgonit pin-ce nu-și schimbă viața 
Şi-apar mai înţelepţi în fața lumii.1% 
E-adevărat. 

Henrie a convocat parlamentul. 

Da, ştiu. 

Fac rămășag că nu va trece anul 
Şi-n Franţa oştile ne vom trimite. 

O păsăruică astfel i-a cîntat 

Şi regele-a rămas, cred, încîntat. 

Să mergem! ` 


(Ies. ) 


EPILOG 


Rostul de un dansator.1%5 


Mă-ntăţişez înaintea dumneavoastră mai întîi cu frică, apoi 
cu plecăciuni şi-n sfîrşit cu vorba. Mi-e frică de nemulțumirea, 
dumneavoastră ; fac plecăciuni pentru că n-am încotro ; și vă vorbesc 
ca să-mi cer iertare. Dacă vă așteptați la o cuvîntate frumoasă, 
s-a zis cu mine; pentru că tot ceea ce vreau să vă spun am alcătuit 
singur; și ceea ce trebuia să spun, tare mă tem că am stricat. Ei, 
dar să-ncere. Aflaţi dar (după cum prea bine ştiţi de altfel) că am 
mai fost de curînd în fața dumneavoastră la sfîrșitul unei piese 
care nu v-a plăcut și v-am rugat să aveţi răbdare pentru că o să 
vedeţi una mai bună. Adevărul este că am vrut să vă răzbun cu 
piesa de astăzi; care, ca și o afacere negustorească, dacă se prăbu- 
șește, eu ajung falit, iar dumneavoastră, creditorii mei, pierdeţi. 
V-am făgăduit că mă voi înfățișa aici — şi, iacă-tă, am venit, 
încrezător în mila dumneavoastră. lertaţi-mă de o parte din datorie 
ai o să vă plătese și eu o parte şi, cum fac cei mai mulți datornici, 
o Să vă due mereu cu făgăduielile. 

Dacă nu izbutese cu vorba să vă fac să mă iertaţi, nu cred 
că o să-mi cereţi să-ncere cu picioarele! Mă gîndesc, totuşi, că ar 
fi ușor să-mi plătesc datoriile în felul asta, — adicătelea ţopăind. 
Toate doamnele de aici m-au iertat; iar dacă domnii n-o să mă 
ierte, atunci domnii o să se certe cu doamnele, ceea ce nu s-a mai 
pomenit într-o astfel de adunare. 

Încă un cuvint, vă rog. Dacă nu vi s-a aplecat de prea multă 
carne grasă, umilul nostru autor va continua povestea cu Sir John! 
și vă va destăta cu frumoasa Katherina a Franţei; unde, după 
câte ştiu, Falstaff o să asude!“ atita pînă cind o să moară, dacă 
nu cumva îl vor răpune mai înainte asprele dumneavoastră păreri, 
pentru că Oldcastle a murit în chip de martir, dar Falstaff nu e 
Oldcastle. Mi-a obosit limba în gură; cînd o să-mi obosească și 
picioarele, o să vă urez noapte bună. Atunci o să-mi plee genun- 
chii, dar numai ea să mă rog pentru regină. 


211 


HENRIC AL IV-LEA, PARTEA A II-A 
Comentarii 


După toate probabilitățile, titlul Henry the 4 din Palladis Tamia se 
referă și la Partea a doua a piesei Henrie al IV-lea, scrisă în 1597—1598 
și „jucată repetat pentru public“ înainte de 1600, cînd a fost tipărită 
pentru prima oară. Ediţia, format in-evarto, a apărut în două variante, 
a și b, cea mai importantă diferență dintre ele fiind omisiunea din varianta 
a a scenei 1 din actul II (108 versuri). Nu se ştie cit anume a fost preluat 
din această ediţie in-evarto de către ediţia in-folio din 1623 (unde piesa 
ocupă locul al 4-lea în secțiunea „Istorie“); textologii susțin că în ediția 
din 1623 s-ar fi folosit și texte manuscrise. 

Cronica lui Holinshed și Paimoasele victorii ale lui Henrie al V-lea sînt 
izvoarele principale ale Părții a II-a, complinite cu informaţii din Civile 
Wars (Războaiele civile) de Samuel Daniel, The Chronicles of England 
(Cronicile Angliei) si The Annales of England (Analele Angliei) de John 
Stow, The Governor (Conducătorul ) de Sir Thomas Elyot ete. 

Pe Thomas Kyd cu a sa Tragedie spaniolă (The Spanish Tragedy, 
1588—1589) nu-l găsim menţionat printre „izvoare“; la prima vedere, 
justificat, pentru că, spre deosebire de Hamlet, piesa care îi este îndatorată 
într-o anumită măsură Tragediei spaniole ca intrigă, situaţii şi personaje, 
Henric al IV-lea Partea a II-a nu preia decit nişte detalii de ordin literar, 
nu „istoric“. Că lucrurile stau aşa reiese şi dintr-o notă de subsol redactată 
de A.R. Humphreys, îngrijitorul ultimei ediţii Arden în legătură cu ver- 
surile 70—73, actul I, scena 1 („„Cîndva, un om abia trăgindu-şi suflul,/ 
Cu ochii stinși și răvăşit de jale, / L-a deșteptat din somnu-i pe Priam / Să-i 
spună că din Troia jumătate / E-n flăcări“): 


„10—73. Versurile acestea ar putea fi un ecou din «Vesteşte-mă, ca 
şi pe Priam al Troiei, | Strigind: casa e un foc, casa e un foc, / Ca torţa 
de deasupra capului meu (Kyd, The Spanish Tragedy, 1602, Mal. Soc., 
II, 2230-2, III, XII bis). O piesă numită Jeronimo, înregistrată ca nouă 
(în Jurnalul lui Henslowe...) a fost jucată la 7.1.1597; era probabil Trage- 

dia spaniolă, înnoită cu adaosuri dintre care acesta este unul. Iliada nu 
oferă nici o paralelă ete“. 

Și totuși, în ciuda faptului că pasajul care implică destul de limpede 
înriurirea lui Kyd este relativ scurt — nici într-un caz, însă, numai patru 
versuri, ci 146 versuri la Shakespeare (I, 1, 33—179) şi 52 versuri la Kyd 
(I, 2, 43—95) — el prezintă o importanță deosebită prin aceea că îi arată 
cititorului modul în care arta dramatică și poetică a lui Shakespeare, în 
perioada sa „medie“ de creație, îmbogățește un text literar „sursă“; o 
asemenea confruntare este cu mult mai semnificativă decît confruntarea 
cu stricta informație istorică. 

Spaţiul nu îngăduie decit semnalarea citorva momente „sinonimice“. 
În ambele pasaje, doi taţi (viceregele Portugaliei; Lord Northumberland) 
sint înştiințați de moartea fiilor lor (Balthazar; Hotspur) pe cîmpul de 
luptă; iar înainte de a spune adevărul, solii (Alexandro; Morton) sint 
stăpiniți de teamă, precauție şi de o anumită simpatie pentru părinții care 
caută să-și înăbușe negrele presimţiri cu bărbăție de oșteni. Există iden- 
tități şi similitudini lexicale şi gramaticale. Dar Shakespeare amplifică 
textele comparabile, le înfrumusețează poetic, le adînceşte și nuanțează 
psihologie şi dramatice, diversifică ritmul monoton al modelului (versuri 
„compacte“, end-stopt lines). 

Viceregele parează aluzia tragică a lui Alexandro cu replica: 

„Nu-mi mai spune nici o ştire, pentru că e mort“ (v. 52). Northumber- 
land, în schimb, exprimă aceeași idee mai dens şi mai dramatic: „Da, 
știu, e mort“ (cf. Troilus și Cresida, V, 10, Troilus: „Hector e ucis“, v. 1; 
„E mort“, v. 2; „Hector s-a dus“, v. 14; „Hector e mort“, v. 17; „Hector 
e mort — asta spune tot“, v. 22), după care o dezvoltă prin mijloacele 
amplificării retorice renascentiste: 


„Vezi cum răspunde, grabnic, bănuiala? / Cel temător de ceea ce n-ar 
vrea să afle / Citeşte, instinctiv, în ochii celuilalt (ochii-oglinzi, mijloace 
ale cunoașterii ) vestea (vestirea, noutatea, cunoștința — în original know- 
ledge ) | Că lucrul de care i-a fost teamă s-a întîmplat“ (vy. 88—87). 


Viceregele îi cere lui Viluppo să vorbească fără menajamente. Propozi- 
tiile sale sint „nepoetice“, versurile au cadențe de marș militar: 


„Vorbeşte; te voi răsplăti, orice mi-ai spune. / Urechea mea e gata să 


primească ştiri proaste. / Inima mi s-a împietrit împotriva asalturilor 
relelor, / Fruntea sus şi, hai, spune pe larg ce ai de spus“. (I, 2, 55—58). 


1 A.R. Humphreys, K ing Henry I A Part II, The Arden Shakespeare, 
1966, Methuen, London, 1971, p. 

Northumberland, în versuri mult mai mlădioase şi trădind o durere 
mai profundă prin nuanţare psihologică, foloseşte mijloace stilistice mai 
bogate (oximoron, paralelism sintactic, repetiţii, elemente somatice con- 
sonante — cum se va vedea mai tirziu — cu una din temele principale 
ale piesei, culminaţia prin generalizare etc.): 


„Vorbeşte, totuşi, Morton; / Spune-i unui conte că presimţirea lui 
(his divination) îl îngeală, / lar eu voi socoti vorbele tale drept o dulce 
ocară / Şi te voi îmbogăţi pentru că m-ai rănit în acest chip“. (I, 1, 87—90). 

++ Cu toate acestea, să nu spui că Percy e mort. / Văd o ciudată spo- 
vadă în ochii tăi; / Clăteşti din cap şi socoteşti că este o cutezanţă primej- 
dioasă ori un păcat / Să rosteşti adevărul. Dacă e ucis, spune; / Nu este 
un păcat să dai de ştire că a murit, / Păcătuieşte acela care răspindeşte 
minciuni despre mort etc.“ (vv. 93—98). 


Fie că sînt sugerate sau că reprezintă creaţii originale de la început 
pînă la sfîrşit, asemenea pasaje în care poezia se împleteşte strins cu drama 
și psihologia sau filozofia impresionează şi prin numărul lor: hotărîrea 
dirză a lui Northumberland de a lupta împotriva regelui (I, 1), înţelep- 
ciunea recomandată de lordul Bardolph și impetuozitatea arhiepiscopului 
de York (I, 3), presimţirile Lady-ei Percy (II, 3), reflecţiile patetice ale 
regelui asupra somnului de care el nu are parte (III, 1 — cf. Macbeth, 
I, 2), dialogul său cu Warwick despre „necesitate“ (III, 1), înfruntarea 
verbală dintre rebeli și Westmoreland (IV, 1) sau dintre rebeli şi John 
de Lancaster (IV, 2), frămîntările regelui pe patul de moarte' (IV, 4), 
scena „coroanei“ (IV, 5), discuția dintre rege şi prințul moștenitor despre 
taţi şi fii, despre responsabilităţile monarhului, căința fiului, ultimele 
sfaturi (IV, 5), replicile prinţului după încoronare (V, 2). Toate sînt „fişii 
de purpură“ (purple-patehes ). 

Singure, totuşi, „fişiile de purpură“, antologice ca și pasajele de comio 
suculent în proză (din scenele „flamande“ cu Falstaff), sau frecventele 
maxime înțelepte sau inimitabilele figuri de stil pe care le absorb dicţio- 
narele de citate celebre, nu pot da măsura întreagă a piesei, întru nimic 
inferioară Părți I. Cuvine-se ca şi Partea a II -a să fie privită în întregul 
ei, cu raportare prioritară la cerințele integrării și concordanțelor. 

Examinind-o în ansamblu, ciţiva critici au susținut că nivelul Părți; 
a Il-a este mai scăzut în comparaţie cu cel al Pârții I (H.N. Hudson, 
R.W. David). În bibliografia de specialitate s-a spus că, probabil, aceşti 
critici au fost influenţaţi de ideea potrivit căreia Partea a II-a a fost un 
adaos „neplaniticat“ iniţial, o prelungire „silită“ a Părți: I. S-ar putea, 
cred, să existe şi o altă explicaţie: impresia generală de blazare, de obo- 
seală, de static, de inutilitate a luptei personajelor cu timpul. Dar blazarea, 
oboseala etc. sînt problemele lui Shakespeare, nu atitudinile lui: 

îs... departe de a fi o cădere care se poate observa în cele mai multe 
producţii de tip serial, Partea a II-a se menţine maiestos la altitudinea 
ridicată a podișului; piesa a fost compusă cînd scriitorul mai era încă în 
starea de spirit exaltată care a creat admirabila Prima parte.“ 


Tema filozofică integratoare a piesei este timpul, înfățișat nu atit ca 
factor hotăritor al mutabilităţii cosmice sau terestre (ca în Sonetul 64), 
cit ca „tiran sîngeros“ (ca în Sonetul 16) al scurtei vieţi omenești. Has- 
tings, într-un semnificativ final de scenă, subliniază lapidar: „Sîntem 
supușii vremii“ (We are time's subjects, I, 3, 110). 

Tema relației timp-om era prezentă, cum am văzut, şi în Partea I, 
de pildă în generalizarea lui Hotspur cînd era pe moarte: „...dar gindu-i 
robul vieţii, / Iar viaţa e paiaţa timpului / Și timpul, care e măsura lumii,/ 
/Se va curma cîndva“ (V, 4, 81—83); sau „răscumpărarea vremii“ (folosirea 
timpului pulin cât îi este dat omului să trăiască; I, 2 238—239; v. şi comen- 
tariul respectiv); dar acolo eroii erau tineri sau maturi și citatele de genul 
celor de mai sus reprezentau mai curînd anticipări ale viitorului din Partea 
a II-a, unde acesta devine prezent — un prezent dur, implacabil, al oame- 
nilor bătrîni, dezamăgiţi, bolnavi, vlăguiţi, piesa de care ne ocupăm fiind, 
după concepţia lui L.C. Knights, „o tragi-comedie a șubrezeniei (frailty) 
omeneşti.“ 

Într-adevăr, regele e bătrin, bolnav fizie și moral (e mai puternic ros 
de chinurile conştiinţei decit în Partea I, „a speriat somnul“); iar tema 
„mustrărilor de conștiință este un foarte important mijloc de individuali- 
zare a caracterului regelui — pe măsura desfășurării acțiunii, ea devine 
chiar mijlocul de bază al acestei caracterizări“. Neîncrezător pină 
şi în curtenii săi, regele face impresia unui om din ce în ce mai 
impresurat de dușmani — vizibili, reali (răsculații), invizibili dar, 
reali (fantomele trecutului), imaginaţi. Falstaff nu și-a pierdut verva, 
dar e bolnav („Ce bine ar fi să se mănînce ca vireolacii: frențea să măniînce 
podagra, şi podagra frențea — amîndouă își bat joc de degetul meu mare 
de la picior“, I, 2, 276—278) şi bătrin (Sint bătrin, sînt bătrin“, II, 4, 
294, cum siirşeşte el prin a recunoaște față de Doll Tearsheet). Cel puţin 
după spusele lui Falstaff, bătrîn şi bolnav este și primul judecător al țării 
(I, 2, 109—115). 


1 Cowden Clarkes, citat de A.R. Humphreys, Op. cit, p. XLILH. 

2 L.C. Knights, Time's Subjects: 2 Henry IV, 1959, în „Shakespeare, 
King Henry IV, Parts 1 and 2“, A Casebook edited by J.K. Hunter, Mac- 
millan, London, 1970, p. 174. 

3 I. Şvedoy, Istoriceskie hroniki Sekspira, Moskva, 1964, p. 173, 

În tabăra rebelilor, Northumberland nu este țintuit la pat numai de o 
boală „diplomatică“, iar arhiepiscopul face veneralizarea —e adevărat; 
mai degrabă simbolică —: „Sîntem bolnavi cu toţii“ (IV, 1, 54). 

Judecătorii Shallow şi Silence sînt doar nişte epave care, apăsate de 
ideea morţii, caută refugiu zadarnic în trecut, în amintiri: 


Shallow: ...Dumnezeule, cum ne mai făceam de cap! Şi cînd mă gîn- 
dese că atiţia din cunoscuţii mei de altădată sint acum oale şi ulcele! 

Silence: O să ne vină şi nouă rindul, vere. 

Shallow: Fără doar şi poate! Sigur că o să ne vină şi nouă rindul. 

Moartea, cum spune psalmistul, nu cruţă pe nimeni — toţi vor muri. 
Ia’ spune, cît mai face o pereche de juncani la iarmarocul din Stamford? 

Silence: N-am fost pe acolo, păcatele mele. 

Shallow: Nu poţi ocoli moartea, ce mai încoace şi încolo. Bătrinul 
Double, concetățeanul dumitale, mai trăieşte? 

Silence: A murit, sir. 

Shallow: A murit? Dumnezeule! Și cum se mai pricepea să tragă cu 
arcul... /.../ Oile ce preț mai au? 

Silence: După cum e şi oaia — douăzeci de oi frumoase, vreo zece lire. 

Shallow: Zi, a murit bătrinul Double? 


(II, 2,36—58) 


Un asemenea dialog desprins parcă direct din teatrul absurdului (va fi 
îngroșat mai tirziu în Troilus și Cresida în unele scene cu Aiax), precum 
și scenele comice cu Falstaff, destramă sentimentul că Shakespeare ar fi 
fost obsedat de ideea deşertăciunilor eforturilor omeneşti (care fusese expri- 
mată în lamentaţiile psalmistului, în poezia anglo-saxonă etc., sau, mai 
aproape de Henric al IV-lea, de Richard, care, la un moment dat, rostea 
cuvintele: „Să nu vorbească nimeni despre mingiiere; / Să vorbim despre 
morminte, viermi și epitafuri“, Richard al II-lea, III, 2, 144—145); atmo- 
sfera generală a piesei e sumbră, dar nu pesimistă. lar în ultimă analiză, 
participăm din nou la o. dezbatere shakespeariană, cea a timpului, opţiu- 
nea finală presupunîndu-se a fi a cititorului sau spectatorului. Regele 
Henric priveşte în trecut (cu sentimentul tot mai apăsător al vinovăţiei), 
în prezent (fără convingerea fermă că şi-a realizat scopurile), în viitor 
(cu teamă pentru destinele țării). Prinţul moştenitor priveşte încrezător 
spre anii ce vor urma după perioada sa de „experiență“ și, consecvent 
cu atitudinile sale din Partea I, subliniază că o bună organizare a vieţii 
cere „să nu ne pierdem timpul cu prostii“ (II, 2, 155). Falstaff nu mai este 
„atemporal“; îşi dă seama din ce în ce mai limpede că timpul nu-l cruţă. 
Gloucester constată că „vremea-i schimbată, / Dar anul a sărit cîteva 
luni, / Găsindu-le-adormite“ (III, 4, 123—125) ete. 

Subordonată temei timpului este tema sau sub-tema anticipaţiei gre- 
şite, a „calculului greșit“ (miscalculation), pe care John Lawlor o înca- 
drează în aparență şi reaiitale!, deci în una din cele mai importante pre- 
ocupări ale lui Shakespeare gînditorul (v. Studiul introductiv, vol. I al pre 
zentei ediţii, pp. 81—44). Oamenii se hrănesc cu himere, cu preconcepții 
şi dorinți care iau locul gîndirii raționale și, uneori în colaborare cu lipsa 
de empatie și discernămînt, paralizează cunoașterea umană. Henric al 
IV-lea nu-și dă seama de adevărata fire şi de adevăratele intenții ale prin- 
tului nici după ce Warwick îi atrage atenția prin citeva cuvinte care se 
constituie versuri-cheie pentru înțelegerea întregii piese (ambele părți): 
Stăpine, prea greșit îl judeci. Prinţul / Învață să-și cunoască-nsoțitorii“ 
ete. (III, 4, 67—68 etc.). Falstaff, la rîndul lui, îl apreciază în mod greşit 
pe prinţ, iar propoziţia prin care acesta e dojenit de rege pentru că ar fi 
vrut să preia mai repede coroana (,„Părinte-al gîndului ţi-a fost dorința“) 
i se potriveşte de minune și bătrinului cavaler. Visul lui de mărire și îmbo- 
găţire este mai puternic decit discernămîntul, deşi încă de la început şi 
de-a lungul ambelor piese, „Prinţul se ține de o parte, [este olimpic și nici- 
odată nu-l tratează pe Falstaff mai bine decit ea pe un ciine“.? Cînd, după 
„încoronare, fostul „Hal“ îl reneagă („Nu-l cunosc“), Falstaff este peste 
măsură de surprins; și datorită artei cu care Shakespeare ne-a cucerit sim- 
patia față de personaj, unii comentatori avizaţi îl condamnă pe Henric 
al V-lea pentru nerecunoştință! (Ciudată implicare a cititorului în „apa- 
rență“ şi „gîndire dictată de dorinţă“). Cu iluzii se hrănesc și rebelii și nu 
întîmplător „Piesa e deschisă de Zvon, personificare a neliniștii și infor- 
maţiei/cunoaşterii false“. 

Tema filozofică a timpului se întrepătrunde permanent cu tema nece- 
sității istorice, a necesităţii pe care o reclamă timpul concret, respectiv 
„prezentul“ ilustrat de întîmplările din piesă. În această lumină, timpul 
înseamnă şi „timpul prezent“: 

wa cuvîntul «time» (timp) (sau «times» timpuri, vremuri), care apare 
atit de frecvent, înseamnă de cele mai multe ori epoca prezentă, starea, 
actuală a lucrurilor, iar cu «timpurile» interpretate în acest sens, în repe- 
tate rînduri, se asociază constringerea sau necesitatea’, invocată de ambele 
tabere ale conflictului politic: 

Arhiepiscopul: Vedem ce drum apucă riul vremii 

Și-al întimplării furtunos puhoi 
Ne-a smuls din liniştita noastră matcă. 
| (IV, 1, 70—72) 


1 În Tragic Sense in Shakespeare, 1960, cit. de A. R. Humphreys, O; 
ecit., p. XLIX. sie siglă 

2 E.M. W. Tillyard, Shakespeare’s Henry Plays, 1944, în „A Casebook“ 
Op. cit., p. 114. 

3 A.R. Humphreys, Op. cit; p. XLIX. 

Arhiepiscopul:  Restriştea vremii ne-a împins, vezi bine, 
Să ne-mbrăcăm cu-aceste straie hide 
Şi mintnirea să ne-o căutăm 
Asti, 
(TV, 1, 70—72) 
Într-un cuvînt, «supușii vremii» sînt oameni constrinși pentru că 
urmează acea politică sau acel interes egoist care se manifestă sau se pot 
manifesta numai «pe o întindere de ceasuri puține la număr» (Sonetul 
124). lar întrucît dînşii acceptă etaloanele lumii, tiparul schimbător al 
intereselor aflate în conflict — ei sînt stăpîniţi de Timp și le este imposibil 
să conceapă procesul temporal altfel decit ca absolut: «O să vină şi vre- 
mea asta. Şi cu asta, basta »“.1 


Humphreys recunoaşte că în piesă există „puternicele simboluri, ale 
Roţii destinului şi Mutabilităţii, factori ai fatalismului“, dar adaugă îndată: 


++. ÎN prim plan se află necesitatea practică şi laică, iar aceasta reclamă 
intervenţia voinţei. Piesele (cele două părți, n.n.) nu sînt în primul rînd 
parabole religioase despre urgia lui Dumnezeu sau mitopoeme ale Mutabi- 
lităţii; ele se ocupă de oameni care înțeleg să desăvirşească ceea ce ei con- 
sideră că sînt acţiuni necesare. Regele procedează în felul acesta, dar la 
fel fac şi rebelii — «Necesitatea» este justificarea lor cît se poate de fireas- 
că... (într-o notă de subsol): «Necesitatea, într-o formă sau alta, este accep- 
tată de toate personajele piesei, atît de cei tineri şi prosperi, cit şi, în aceeași 
măsură, de superiorii lor, bătrîni şi dezamăgiți» (D.A. Traversi, Sħake- 
speare from Richard II to Henry V, 1957, p. 136)*.2 


În piesă, una din referirile cele mai elocvente la problema timpului ca 
necesitate imediată a epocii, „cu legile ei lăuntrice“ (Șvedov), apare în 
vorbele adresate răsculatului Mowbray de către Westmoreland (solul prin- 
tului John de Lancaster): 

„O, bunule Lord Mowbray, / Ci deslușeşte strinsa legătură / A vremii 
cu nevoia! Vei vedea / Că vremea, nu coroana v-asupreşte“ (IV, 1, 103— 
106). 


După parlamentările lui Westmoreland, Shakespeare ilustrează concret 
„strinsa legătură a vremii cu nevoia“: Prinţul John își dă cuvîntul „regesc“ 
că va satisface doleanțele rebelilor, bea în sănătatea arhiepiscopului, se 
încheie pacea, rebelii îşi trimit ostaşii la vatră, iar Westmoreland acuză 
căpeteniile acestora de înaltă trădare și le trimite la butue. Vorba Ihi 
Falstaff: „Ce e onoarea?... Un cuvînt... În aceste vremuri negustoreşti...“ 


1 L.C. Knights, Op. cit, p. 183. 
* A.R. Humphreys, Op. cit, p. XLVII. 

Sarcasmul scenei nu împietează asupra ideii de ordine în cadru statal, 
atit de scumpă lui Shakespeare. Detronarea lui Richard al Il-lea de către 
Henric Bolingbroke a fost o faptă cumplită, dar după moartea sa se 
va intra în legalitate prin suirea pe tron a urmaşului: 


„Regele: Doar cerul ştie / Ce căi întortocheate-am străbătut / Spre-a 
lua coroana; și povara ei, / Afar’ de mine n-a știut-o nimeni. / Tu o primeşti 
cu linişte mai multă, / Mai mare-ncredere, mai trainic sprijin... (...) / Mu- 
rind, se schimbă tot; ce-am dobiîndit / Te-aşteaptă sub un nume mai fru- 
mos: / Tu vei primi coroana moștenire“ (IV, 5, 182-187; 197—200). 


Shakespeare combate consecvent anarhia, haosul, iar pină la moartea 
regelui, situaţiile anarhice, fie că este vorba de rebeli, de imoralitatea sau 
incompetența unor partizani ai regelui (grupul Falstaff, unii slujbaşi) 
ori a altora (tilharii, Mistress Quickly, Doll Tearsheet etc.) sint atit de 
frecvente, încît Tillyard ajunge la concluzia că „acţiunea de răzvrătire 
este principala temă politică a Părţii a II-a“! 

De fapt, „acţiunea de răzvrătire“ nu este „principala temă politică“, 
după cum nu este nici ordinea sau „legea“ (după A. Anikst), nici măcar 
„educarea unui prinţ“ pentru a deveni un monarh destoinie (punctul de 
vedere al lui Auden asupra întregii trilogii, v. comentariile la Partea I), 
pentru motivul că în „educarea“ lui Hal nu mai intervin elemente noi, 
ci, sporadic, se dezvoltă doar elementele din Partea I. Toate acestea 
sînt teme politice, dar nici una nu este „principală“, subsumîndu-se ideii 
de „necesitate“ sub semnul timpului real, prezent. 


În viziunea sa politic-istorică din piesele-cronici, Shakespeare con- 
sideră momentele de haos şi anarhie, de răzmeriță şi bun plac, drept 
boli şi poate nicăieri în altă parte acest lucru nu este reliefat mai puternic 
ca în Partea a II-a. Printr-o sudură originală de pe urma căreia unitatea 
piesei nu are decit de cîştigat din punct de vedere artistic, bolnavi nu 
sînt numai oamenii (cum s-a văzut), e bolnavă și ţara: 


„Regele: Văzut-aţi singuri, dar, cit de beteag / E trupul ţării noastre 
şi ce boală / S-a cuibărit lingă inima ei“ (III, 1, 38—40) ete. 

Pentru ca body politie (corpul statal) să-şi recapete sănătatea e nevoie 
de „doctorii“. După Warwick, leacul stă în potolirea șefilor răzmeriței: 


„Socot că e un trup uşor atins / Ce poate fi înzdrăvenit din nou / Cu 
sfaturi bune şi cu doctorii. / Northumberland se va răci (posibil în dublu 
sens) curind.“ (III, 1, 41—44). 


1 E.M.W. Tillyard, Op. cit., p. 106. 

După arhiepiscopul de York, este „singerarea“: 


„Sintem bolnavi; dezmăţul şi-mbuibarea / Ne scutură acum cu friguri / 
Al căror leac e numai singerarea“ (IV, 1, 54—56). 


Pentru viitor, însă, este nevoie de prevedere, pentru că există o cauza- 
litate istorică pe care o putem desluşi în lecţiile trecutului. Regele își aduce 
aminte cum, atunci cînd el nu avea încă intenţia să-i ia tronul lui Richard 
(mai tirziu însă a socotit că trebuie să facă aceasta din cauza „stării — 
necessity — jalnice a țării“), Richard prevestise: 


„<Veni-va timpul», a mai spus atunci, / «Cind buba se va coace Și 
păcatul / Va puroia». Aşa a prevestit / Desfacerea prieteniei noastre (cu 
Northumberland) | Şi toate cite ni se-ntimplă azi“ (III, 1, 75—79). 

Înțeleptul Warwick comentează, înlocuind metafora somatică şi medi- 
cală cu cea a creşterii: 


„În viața fiecărui om sînt lucruri / Care amintesc de vremuri ce-au 
apus; / Citindu-le, el poate desluşi / Făgaşul întimplării viitoare, / Ascuns 
în tainică sămînța ei / Şi-n firav început de încolţire. / Acestea-s mugurii 
şi rodul vremii; / Şi-n tîlcul lor ce n-a greșit nicicînd, / Era uşor ca Richard 
să priceapă / Că Lord Northumberland e-un trădător, / C-al miîrșăviei 
bob se va umfla / Și că pămînt ca tine mai prielnic / Nu va găsi“ (Ibid., 
v. 80—91). 


Pentru felul cum cauzalitatea şi previziunea în viața politică şi istorică 
a Angliei între Richard al II-lea și Henric al V-lea, sint grefate pe imagini 
somatice şi medicale în „cronicile“ shakespeariene, v. Studiul introductiv, 
vol. I, p. 84—85.! 

Dacă strămutăm acest fundal spre funcția sa artistică evocativă, cred 
că merită să semnalăm frecvența acestor imagini, organic legată de umorul 
lui Falstaff, atit în Partea I („am mai multă carne decit orice alt om; 
de aceea și sînt mai supus ispitei“; prințul e „un hămesit, piele de strigoi, 
jimbă uscată de vacă, vină de taur, țîr... cot de croitor, cucură de săgeți, 
spangă proțăpită“ ete.) cît şi în Partea a II-a, unde, printre altele, există o 
antiteză somatică între Falstaff şi judecătorul Shallow, pe care primul îl 
caracterizează asttel: 


„Îmi amintesc că la şcoala Clement's Inn semăna cu un om făcut după 
cină dintr-o coajă de brinză, era aşa de prăpădit, incit pentru cineva scurt 


1 Mai pe iarg, subiectul este tratat în L. Leviţchi, Pe marginea pieselor 
istorice ale lui Shakespeare, 1959, în „Studii shakespeariene“, editura 
Dacia, Cluj — Napoca, 1976. 

de vedere era nevăzut, /.../. Ai fi zis că e duhul foametei; /.../era veşnic 
în urmă cu moda /.../ i-am spus lui John de Gaunt că-i bate numele 
(gaunt = slab, emaciat); nu era nimic mai lesnicios decît să-l bagi cu haine 
cu tot într-o piele de ţipar; o cutie de oboi ar fi fost un palat prea încăpător 
pentru el, şi acum, poftim, are omul pămînt și vite“ (III, 2, 333—355). 


Ostaşii pe care Falstaff îi recrutează pentru oastea regelui sînt oamen; 
necăjiţi din popor, iar contrastul dintre ei și ghiftuitu! cevaler pare să 
depăşească simpla semnificație artistică a unui moment comic: Simon 
Shadow („umbră“) „e ca o umbră“, Wart („neg“) „seamănă cu un neg 
amărit“ -— „toată îmbrăcămintea i s-a strîns pe spate, iar trupul îi pare 
prins în bolduri“, Feebie („slab“) e definit prin numele pe care-l poartă 
ete. Într-o conversație cu primul judecător al ţării, Falstaff escamotează 
niște întrebări dificile, dindu-i recomandări medicale: 


„„ Am auzit că înălțimea voastră aţi fost bolnav; nădăjduiese că 
inălțimea voastră ați căpătat încuviințarea doctorului de a ieşi din casă. 
Cu toate că înălțimea voastră nu aţi trecut încă pragul tinereţii, în înălţi- 
mea voastră ghiceşti aroma vîrstei, cîteva boabe din sarea timpului — 
iar eu rog cu umilință pe înălțimea voastră să aibă o grijă pioasă de înălţi- 
mea voastră“ (I, 2, 108—115). 


Dar cavalerul vesel este din ce în ce mai puţin vesel — din cauza boli- 
lor şi a vîrstei —, iar după renegarea lui Henric al V-lea, devine de-a dreptu] 
cavalerul tragic, ridicol ca şi „cavalerul tristei figuri“, Don Quijote al lui 
Cervantes. În plan simbolic, nu putem oare vedea aici dispariţia de pe 
scena istoriei a instituției perimate a cavalerismului feudal? Să fie o 
simplă întîmplare faptul că Don Quijote întruchipează slăbiciunea fizică, 
iar Falstaff întruchipează corpolența, cu care nu se va mai putea îăloși, 
pentru că după încoronare, Harry îl condamnă: „Împuţinează-te la trup 
de-acum înainte“ (Make less thy body hence, V, 5, 57)? O întimplare 
că în Henric al V-lea, cîrciumăreasa va vesti moartea cavalerului cu cuvin- 
tele: „e în sînul lui Arthur“ (II, 3, 9—10), regele cavalerilor? Sau, chiar 
în Partea a II-a, faptul pe lingă mereu accentuatul titlu de „cavaler“ dat 
lui Falstaff şi folosit de titular, există două referiri la Arthur, prima: 
„PFalstajf (cîntă): Cind regele Arthur întiiaşi dată la curtea lui... Goleşte 
țucalul“. (II, 4, 36—37) şi „Shallow:... pe vremea cînd jucam rolul bufo- 
nului Sir Dragonet în piesa cu regele Arthur...“ (III, 2, 302—303)? 

Tragi-comedia musteşte de conotaţii, ca toate capodoperele shake- 
speariene. Bineînţeles, chiar fără sesizarea lor, unitatea tematică şi artis- 
ticâ, articularea dramatică, zugrăvirea convingătoare a personajelor, con- 
trastarea straturilor lexicale, gramaticale şi stilistice, ritmurile precum şi 

toate cîte mai sînt de vrebuinţă unei producții dramatice întocmite cu 
tile tematic şi artistic, sînt evidente în Henric al IV-lea, Partea a Il-a; 
dar şi conotaţiile, nu în mică măsură și nu la nivel de suprafață, contribuie 
la organizarea unei lucrări de tranziție care: 

„priveşte îndărăt spre Sonete şi piesele istorice anterioare, tot așa după 
cum priveşte înainte, spre marile tragedii. (...) imaginile sînt integrate în 
întreg, iar atit versul cit gi. proza încep să promoveze procesul asociativ 
(subl. n.) pe care am încercat s-o definesc ca semn distinctiv al marii drame 
poetice“! 


L. Leviţehi 


1 L.C. Knights, Op. cit., p. 184, 

NOTE 


1 Ideea personajului „Zvonul“ îşi aro originea, după toate probabilită- 
tile, în „Fama“ (= zvonul) lui Virgiliu (cf. Eneida, IV, 181—190) 
în care această zeiță este descrisă ca avînd mulți ochi, limbi şi urechi 
şi răspîndind în mod asemănător atît adevărul cît şi minciuna, 
Faptul existenţei unui asemenea personaj şi apariţia lui îmbrăcat 
într-un veşmint împodobit cu numeroase desene de limbi, în timp 
ce participa la cortegiile şi reprezentațiile populare din Anglia 
secolului al XVI-lea, înainte de epoca lui Shakespeare, este atestat 
atît de cronicarul Raphael Holinshed cît şi de unele documente 
ale vremii. 


2 Shakespeare transpune în vremea lui Henrie al IV-lea atmosiera de 
teamă de atac din afară domnind în Anglia în anii 1595—1597, 
cînd s-au făcut intense pregătiri militare de apărare, englezii trăind 
sub ameninţarea unei invazii spaniole, următoare tentativei eșuate 
a Marei Armade din anul 1588. În acelaşi timp, pacea încheiată 
între Franţa şi Spania în 1598 a fost considerată ca însemniînd o 
gravă amenințare pentru întreaga lume protestantă. 

3 Piesa de față fiind o continuare a piesei precedente, Partea I a dramei 
Henric al IV-lea, evenimentele şi personajele la care se referă zvonul 
sînt explicate pe larg iu piesa susmenționată, 


4 De fapt, în piesa respectivă, Prinţul Henric, supranumit Monmouth, 
il omorise în luptă pe Hotspur. Ceea ce relatează în momentul de 
față Zvonul sînt veştile false pe care Lordul Bardolph le va aduce 
contelui Northumberland, în actul I, scena 1, din piesa care urmează. 

5 Faptul că Douglas l-a doborit în luptă pe regele Henric, fără însă să-l 
vatăme, este fapt real, relatat de cronicari. Se pare totuşi că 
Shakespeare îl consideră ca neadevărat, odată ce îl enumeră printre 
zvonurile false iar în partea I-a a piesei Henric al IV-lea se arată 
numai că regele se află, la un moment dat, în primejdie și e salvat 
de Prinţul Henric, din fața căruia atacantul Douglas fuge. 

6 Shakespeare sa referă, în cazul de față, la faptul că în vremea lui Hen- 
ric al IV-lea, ca şi mai înainte încă, zidurile castelelor şi cetăților 

începuseră să se rnineze. Același lucru îl afirmă şi în Regele Ioan, 
actul II scena 1 şi Richard al II-lea, actul ILI scena 3 și actul V 
scena 5. 


7 Nici cronicarul Holinshed şi nici poetul Samuel Daniel în poemul 


său The First Four Books of the Ciril Wars Between the Two Houses 
of Lancaster and York (1555) (Primele patru cărți ale războaielor 
civile dintre cele două case: Lancaster și York), nu afirmă că boala 
lui Northumberland ar fi fost simulată, pentru a nu lua parte la 
lupta de la Shrewsbury. În felul acesta el şi-ar fi lăsat fiul, pe Henry 
Hotspur, în voia soartei, gîndindu-se, în primul rînd, la salvarea 
situaţiei sale, îu caz de nereușită a răzvrătirii împotriva regelui Henric. 
Shakespeare consideră, însă, categorie, comportarea lui Northumberland 
drept „o boală cu tilc“, adoptind această ultimă interpretare. 


8 Lordul Bardolph, care apare în piesa de față, nu are, bineînțeles, 


nici o legătură cu Bardolph, tovarășul de chefuri şi isprăvi necin- 
stite ale lui Falstaff. După cît se pare Shakespeare a omis să-l 
introducă în Henric al IV-lea, Partea I pe Lordul Bardolph, care 
a fost totuși o figură istorică importantă şi unul dintre susțină- 
torii cei mai apropiaţi şi de seamă ai celor trei Percy de Northum- 
berland, conducătorii răzvrătirii împotriva regelui Henric. 

Cum personajul Bardolph apăruse deja în partea I-a a piesei Henric 
al IV-lea, el a trebuit să fie păstrat şi în partea a Il-a a 
acestei piese, pentru a se putea continua, la acelaşi nivel, acțiunea 
secundară comică, condusă cu atît succes în prima parte. În orice 
caz, pentru a evita confuziile nedorite, Lordul Bardolph are un rol 
minor în piesă, apărind numai în două scene din actul I și negă- 
sindu-se pe scenă niciodată în acelaşi timp cu Bardolph, bunul 
prieten al lui Falstaff. 


9 În practica obişnuită, modul de a se referi la deținătorii rangului de 


cavaler (knight) sau a li se adresa era, după cum este şi în pre- 
zent, acela folosind titlul de „sir“ urmat numai de prenumele cava- 
lerului. Astfel Lordul Bardolph se referă la Falstaff ca Sir John. 
Faptul că i se acordă o atît de mare importanță, odată ce numele 
său este pomenit odată cu acela al nobililor de frunte căzuţi sau 
fugiţi de pe cîmpul de luptă, îl arată pe Falstaff ca o figură extrem 
de populară şi bucurindu-se de simpatia lui Shakespeare deși 
apare ca un personaj comic şi totodată ridicol în piesa de față. 


10 Faptul că Travers se referă la un cavaler numit Sir John Umfre- 

ville, care nu mai apare menţionat nicăieri în piesa de faţă, şi care 
l-a întors din drum, după ce i-a comunicat vestea victoriei răscula- 
ţilor la Shrewsbury, a făcut pe unii comentatori să considere că 
replicile Lordului Bardolph ar îi aparţinut inițial acelui Sir John 
Umireville. Cum însă prezența Lordului Bardolph era necesară 


în această piesă, Shakespeare a renunțat ulterior la Umtreville, 
atribnind Lordului Bardolph replicile acestuia (v. nota 8) 

11 Joe de cuvinte, în textul original, între Hotspur (= pinten fierbinte), 
porecla lui Harry Perey, și cold spur (= pinten rece), însemnind 
moartea lui Hotspur pe cîmpul de luptă (v. și nota 8 la Henric 
al IV-lea, Partea I). 

12 Pagina de titlu a unei piese de teatru conținea, în mod obişnuit, 
în vremea lui Shakespeare, și unele informații sugestive privitoare 
la conținutul piesei. De exemplu pagina de titlu a tragediei Richard 
al II-lea avea textul următor: Tragedia regelui Richard al III-lea 
conținînd uneltirile perfide împotriva fratelui său Clarence: uciderea 
jaluică a nepolilor săi nevinovați: domnia sa ca uzurpator tiranic: 
cu întreaga desfăşurare a vieții sale odioase şi moartea sa cil se poale 
de meritată“, 

13 În Eneida lui Virgiliu (II, 267—97), după pătrunderea grecilor în 
Troia, pe care o incendiază, Hector, care fusese ucis de Ahile, îi 
apare lui Enea în vis, şi, printre lacrimi, îi vesteşte primejdia care-] 
amenință. Enea trezindu-se, vede Troia în flăcări. Pentru scopuri 
drapmatice Shakespeare schimbă însă legenda clasică şi simplifică 
tatele, imaginind trezirea regelui Priam și nu a lui Enea în noap- 
tea tragică, de către unul din slujitori. Regele troian apare 
în mitologie drept simbol al unui tată nenorocit din cauza pier- 
derii fiilor lui în război și al unui rege năpăstuit de soartă, trăind 
distrugerea regatului şi poporului său. Northumberland se poate 
compara într-o oarecare măsură, cu el. 


14 Spunindu-i unui conte că se înșală, cineva i-ar fi adus o insultă gravă, 
care nu putea rămîne nepedepsită. 


15 În Henric al IV-lea, Partea 1, actul V, scena 4, Prințul Henric îl omoară 
pe Hotspur. Totuşi cronicarul Holinshed afirmă că Hotspur a fost 
ucis de unul din cei ce se aflau în jurul prințului. Poetul Samuel 
Daniel adaugă doar că Hotspur şi Prinţul Henric s-au luptat unu- 
cu altul fără însă a spune nimic de rezultatul luptei dintre ei. Con! 
form unei alte versiuni, Hotspur ar fi fost omorit de o săgeată. 


16 După cum în legenda biblică, Cain l-a ucis pe Abel, fratele său, 
Northumberland, în disperarea lui, invocă același spirit fratricid 
să pună stăpinire pe englezi, pentru a se nimici, cu toții, între ei. 
Prin cuvintele lui Northumberland, Shakespeare, ca și în alte 
ocazii, condamnă războaiele civile, arătind efectele lor dezastruoase 
pentru toţi aceia care iau parte la ele, precum şi pentru întreg 
poporul englez. 


17 În Richard al II-lea, regele Richard este ucis în castelul Pomfret 
unde fusese închis de Henric al IV-lea. Conform unei legende a 

timpului Richard Seroop, arhiepiscopul de York, păstrase ca relicve 
sacre citeva picături din sîngele lui Richard. 

18 Aluzie la faptul că pajul lui Falstaff este foarte mărunt, fapt con- 
firmat de cuvintele judecătorului Shallow în actul V, scena 3, 
din piesa de față. i 

19 Rădăcina mătrăgunei, putind fi comparată cu un minuscul corp ome- 
nese, era considerată ca aducind noroc aceluia care o purta asupra 
lui. Falstaff își numeşte pajul „mătrăgună“ din cauza trupului 
scund al acestuia. 

20 Conform legendei biblice Ahitofel a fost sfetnicul cel mai de seamă 
al regelui David. Trecînd apoi de partea lui Abesalom, fiul lui David, 
cînd acesta s-a răsculat împotriva tatălui său pentru a-i lua domnia, 
a devenit sfetnicul acestuia întocmind chiar un plan pentru omorî- 
rea regelui David. La început Abesalom i-a urmat sfaturile dar mai 
tirziu, nemaiascultind de Ahitofel, acesta s-a spinzurat, regretind 
comportarea sa. În urma unei mari bătălii între oastea lui David 
și a lui Abesalom, acesta din urmă a fost învins și omorit de unul 
din căpitanii lui David. Ahitotel a devenit în literatura protestantă 

“a Renaşterii simbolul sfetnicului trădător, considerat în Vechiul 
Testament asemenea lui Iuda lIscarioteanul, care l-a vîndut pe 
lisus Hristos. 

91 Aluzia la „cornul belşugului“ denumit cornucopia, păstrat conform 
uneia din legendele mitologice grecești de nimfa Amalthea, care 
îl hrănise pe Zeus, copil, cu laptele unei capre. Zeus ar fi rupt 
unul din coarnele caprei dindu-i acestuia darul de a se umple 
“necontenit cu alimente, “fructe şi orice ar fi dorit posesorul său. 
În Metamorfozele lui Ovidiu (1X/87—88), Achelous, zeul rîului 
din Grecia cu același nume, luptindu-se, fără sorţi de izbîndă, cu 
Hercule, pentru Deianira, care a devenit soția acestuia din urmă, 
s-a transformat la un moment dat într-un taur. În lupta dintre 
cei doi, Hercule a rupt unul din coarnele taurului, pe care naia- 
dele, — nimfele apelor dulci — l-au umplut cu fructe și flori trans- 
formîndu-l în „cornul belșugului.“ Ulterior Zeus a aşezat cornul 
printre stele. | 

Legenda s-a transmis, în variante diferite, cu multe deosebiri 
între ele, așa încît nu se poate stabili varianta care păstrează 
legenda inițială. În una dintre acestea Amalthea este numele caprei 
şi nu-al naiadei, 

22 Conform unei glume foarte răspîndite, nevestele burghezilor bogați 
erau necredincioase şi ca urmare copiii lor nu erau ai soţilor lor. 

23 Falstaff- face aluzie la :un proverb foarte popular care spunea: Un- 

: ~>. bărbat nu “trebuie să aleagă trei lucruri în trei locuri: O nevastă 

în Westminster; un servitor din naosul catedralei Sf. Pavel (vechea 
catedrală St. Paul's) — unde se adunau spre a-și oferi serviciile 
meseriaşii şi servitorii — şi un cal din piața de animale Smithfield, 
ca să nu constate că și-a ales o tirfă, un nemernic şi o mirțoagă. 
Deşi în Partea I a piesei Henric al IV-lea (actul III — scena 1) 
Shakespeare nu precizează vina pentru care Prințul Henric a fost 
înlăturat din funcţia de membru al Consiliului Privat al regelui 
în scena de față el urmează indeaproape piesa anonimă The Famous 
Victories of Henry the Fifth ( Vestitele victorii ale lui Henrie al V-lea ) 
(1598) în care Prinţul Henric loveşte pe Lordul magistrat suprem 
Gascoygne, fiindcă acesta arestase pe unul din hoţii din ceata prin- 
tului şi îl trimite la închisoare pe prinţ cînd este ultragiat de acesta. 
„După unii istorici prințul ar fi ameninţat numai pe înaltul magistrat, 
motiv pentru care magistratul l-a arestat, în calitate de repre- 
zentant -al regelui, întrucit judecătorii împărțeau dreptatea ' în 
numele suveranului, Replica pajului, confirmind lovirea judecă- 
torului şi arestarea prințului, concordă cu ceea ce Prințul Henric, 
devenit rege, îi spune Lordului magistrat suprem în actul V, scena 
2 a piesei de față. 
În realitate, însă, scena nu a putut avea loc intrucit Gascoygne 
“murise în 1412, iar regele Henric al V-lea a urcat pe [tron în 1413. 
De remarcat că Shakespeare face numai o aluzie foarte uşoară 
la întîmplarea relatată mai sus, ceea ce înseamnă că fapta Prințului 
„Henric era bine cunoscută de întreg publicul spectator. 
25 În actul V scena 5 din 1 Henrie al IV-lea, Regele Henrie: îi trimite 
pe Prinţul John și Westmoreland impotriva pitt de York 
„și „a. contelui de Northumberland, 


26 Faptul că Falstaff se referă chiar din scena a 2-a a piesei „de faţă | la 
starea tulbure a sănătăţii regelui constituie.un element „pregătitor 
al morţii regelui Henric î în scena finală a actului IV, 

27 Claudius “Galenus (180—200 e.n.) a fost, după Hippocrate, cel mai 
vestit medie al antichităţii. Născut la Pergam, în Asia Mică, el a 
practicat medicina mai întîi în orașul său natal și apoi: la“ Roma. 

Retferirea lui Falstaff la medicul Galen -precum și la zeitățile 
Phebus şi Diana sau la regele Cambyse în 1 Henrie al IV-lea ca 
şi numeroasele sale citate din Biblie îl înfățișează pe Falstaff ca un 
personaj cultivat, cu toate scăderile sale. 

28 Aluzie la personajul biblic lov, care dintr-o. stare de mare itii A 
ajuns într-o cumplită sărăcie, pentru a.deyeni iarăşi bogat datorită 
faptului că nu şi-a pierdut credinţa. Iov apare în literatură ca 
simbol al săracilor loviți de mari nenorociri. 

29 V, nota 16 la Henric al IV-lea, Partea I, 


30 Unii comentatori opinează că Ursula ar putea fi numele mic al han- 
giței Quickly, care îi reproșează lui Falstaff, mai departe, în actul II, 
scena 1, că. nu-şi ţine promisiunea de a se căsători cu ea 

31 Conform datelor istorice, Westmoreland izbuti să prindă prin înşelă- 
ciune, în 1405, după scena de faţă, pe arhiepiscopul de York și 
pe Mowbray, care au fost judecaţi sumar și executați din ordinul 
regelui Henric. Lordul Bardolph și contele de Northumberland au 
fugit atunci în Scoția de unde au revenit, cu o mică armată, după 
3 ani, în 1408, fiind ucişi în lupta de la Bramham Moor. Între timp 
castelele familiei Percy fuseseră distruse de artileria regelui Henric, 
acesta consolidindu-și astfel domnia. 

32 Franța hotărind să ajute pe Glendower, răsculat împotriva regelui 
Henric, acesta din urmă a întărit garnizoana din Calais, localitate 
care aparținea pe atunci Angliei, cu un contingent de 4000 soldaţi. 

33 John de Lancaster este denumit astfel fără a îi de fapt duce de Lan- 
caster, deoarece acest titlu îi revenise prințului Henric în calitate 
de întiiul născut al regelui Henric, cînd acesta era numai duce 
de Lancaster. Una din cronicile timpului spune că, la încoronarea 
sa, regele Henric al IV-lea l-a făcut duce de Lancaster pe cel de 
al doilea fiu al său, prinţul Henric devenind Prinţ de Wales. Cel 
de al doilea fiu se numea însă Thomas, astfel încît John răminea 
numai cu numele Lancaster, după locul unde se născuse, tot aşa 
după cum prinţul Henric e numit adesea Harry Monmouth, după 
localitatea Monmouth, iar Regele Henric era numit Bolingbroke, 
după castelul unde se născuse. 

34 V. Richard al Il-lea, actul V, scena 2. 

35 Fang este ofițer de poliţie, iar Snare e subalternul său, care-i execută 
ordinele. Numele lor sint simbolice. Astfel, în limba vremii lui 
Shakespeare, Fang înseamnă, ca substantiv concret, şi grip, adică 
„putere, autoritate“, iar Snare, înseamnă noose, adică „laţ“. 

36 Firmele purtind imagini de leoparzi indicau prăvălia unui mătăsar, 

37 Lombard Street — existentă şi astăzi în Londra — şi-a datorat numele 
faptului că era locul unde se întilneau pentru afaceri și comerț, 
de cite două ori în fiecare zi, negustorii şi bancherii, dintre care cei 
mai mulți erau străini, în special veniți din Lombardia (Italia de 
nord). 

'33 Aluzie la faptul că pentru ticăloșiile sale Falstaff merită să fie spinzu- 
rat. Funia călăului era făcută din fire de cinepă. 

39 După cum s-a mai arătat, camerele hanurilor purtau diferite nume 
(v. 1 Henric al IV-lea, notele 74 și 75), 

40 Cantorii bisericești (ţircovnicii), oferiţi voluntar dintre credincioşii 
care participau la slujbele religioase, erau foarte desconsideraţi 
în vremea lui Shakespeare. 

41 Falstaff îi recomandă hangiţei să înlocuiască pocalele de argint cu 
pahare. O modă care devenea tot mai răspîndită în acea vreme, 
vasele de sticlă venețiene fiind foarte apreciate. 

42 Parabola biblică a fiului risipitor, întors acasă pocăit şi bine primit 
de tatăl său, constituia o temă foarte răspîndită pentru tapiserii 
și era cea mai frecvent pomenită parabolă în piesele de teatru. 

43 Acuarelele pictorilor germani şi mai cu seamă olandezi erau foarte 
apreciate în Anglia. Una din temele cele mai răspindite era vină- 
toarea de mistreți în pădurile Germaniei. 

44 „Nobilul“ era o monedă de aur valorind aproximativ o treime dintr-o 
liră sterlină. Suma oferită era totuşi apreciabilă pentru acel timp. 

45 Localitate fără importanţă, la 46 mile sud-vest de Londra, pe şoseaua 
națională. Cronicile nu menționează, însă, nici un popas al regelui 
Henric la Basingstoke. Probabil o greșeală de tipar a tipogratului. 

46 Jocul de tenis (în condiţiile timpului) era foarte popular în Anglia în 
epoca elisabetană, locurile unde se juca acest joc fiind foarte nume- 
roase. 

47 Aluzia prințului Henric este clară numai pentru Poins şi se referă 
la viaţa aventuroasă a acestuia şi la copiii săi nelegitimi, cărora 
era mereu nevoit să le dea lenjeria sa de olandă fină. 

43 Caracteristica tavernelor o constituiau în special ferestrele din zăbrele 
dese de lemn, vopsite în roșu. În vremea lui Shakespeare acestea 
însă începuseră să fie înlocuite cu geamuri, sticla ieftinindu-se foarte 
mult, 

49 Întrucît circiumăresele purtau fuste roşii, pajul compară chipul lui 
Bardolph, aprins de băutură, cu o asemenea fustă. 

50 Pajul confundă două legende clasice în care există un element comun: 
un lemn a cărui ardere aduce după sine o mare nenorocire, — 
amindouă legendele fiind relatate de Ovidiu. 

Astfel, în Metamorfoze (VIII, 441—526), Althea, soția regelui 
Oeneus, unul din argonauţii participanţi la expediţia pentru adu- 
cerea linii de aur din Colchida, surprinse, — cînd fiul său Meleager 
abia fusese născut de 7 zile, — pe cele trei Parce, zeițele Destinu- 
lui, hotărind că Meleager va trăi atit cît va arde lemnul pe care 
l-au aruncat ele, în acel moment, în focul din vatră. Althea stinse 
imediat tăciunele şi îl ascunse într-un loc tainic. 

După mulţi ani, şi după ce ajunse un erou vestit, Meleager se 
certă cu cei doi frați ai mamei sale, pentru drepturile asupra unui 
mistreţ pe care îl vinaseră împreună, și, considerindu-se insultat, 
Meleager îi ucise, 

Althea, aflind de fapta fiului său, aruncă în foc tăciunele pe 
care îl păstrase provocînd moartea lui Meleager în chinuri groaz- 
nice şi răzbunind astfel uciderea fraților ei. Apoi se pedepsi şi 
ea, pentru moartea fiului său, sinucigîndu-se. 

A doua legendă este cea povestită de Ovidiu în Heroide (Cartea. 
XVI). În ainte de nașterea lui Paris, mama acestuia, Hecuba, a visat 
că a dat naştere unui tăciune aprins, ale cărui flăcări au cuprins 
în întregime Troia. Regele Priam, înspăimîntat de acest vis, a hotărît 
părăsirea copilului, imediat după naştere, pe muntele Ida, unde 
a fost însă găsit şi salvat de la moarte de nişte păstori. 

Pe cit se pare Shakespeare îl face pe paj să confunde legendele 
pentru efecte comice deoarece legendele clasice erau bine cunoscute 
de spectatori iar referirile lui Shakespeare la Althea în 2 Henric 
al VI-lea (actul I, scena 1) şi la visul Hecubei în Troilus şi 
Cresida (actul II, scena 2) sint conforme cu legendele clasice. 

51 Poins se referă la Falstaff numindu-l Sîn Martin în două sensuri. 
În jurul datei de 11 noiembrie, cînd este ziua prăznuirii Sf. Martin, 
perioada de timp mai caldă în comparaţie cu temperatura obiş- 
nuită a toamnei, e cunoscută la englezi ca „vara Sfintului Martin“. 

În mod asemănător, Falstaff caută să arate că posedă o tinerețe 
prelungită, apărind astfel ridicol. Al doilea sens al numelui sfintului, 
dat lui Falstaff, este în legătură cu corpolența acestuia, întrucit 
de Si. Martin se tăiau foarte multe vite în vederea aprovizionărilor 
pentru iarnă, 

52 Aluzia la conciziunea romanilor pare a fi întemeiată pe cele itiruiafa 
de Plutarh privitor la maniera lacedemoniană de exprimare a lui 
Brutus şi chiar şi a lui Cezar, al cărui celebru mesaj: veni, vidi, vici 
trimis senatului după victoria de lîngă Zela (47 î.e.n.) asupra regelui 
Pontului, Pharnaces, este în mod obişnuit citat pentru lăconismul 
comunicării, 

53 Bărbaţii din Efesul antic erau consideraţi mari cheflii (v. 1 Henric 
al IV-lea, nota 12). | 

54 Întrucât St. Albans se afla pe şoseaua principală spre regiunea cen- 
trală a Anglici, drumul dintre acea localitate şi Londra era folosit 
de foarte mulți călători. 

55 Scena care urmează este considerată de unii critici drept cea mai reu- 

„_şită scenă de tavernă din cîte s-au scris vreodată. 

56 În textul original fiind vorba, de marele apple-john, care se păstrează 

pină la începutul verii (un St. Ion este la 24 iunie), prinţul Henric 

îl adaugă și pe John Falstaff celor cinci mere zbireite, pe care 
le pune pe masă în fața acestuia. 

57 Falstaff începe să cînte o baladă, foarte populară, intitulată „Faptele 
mărețe ale Regelui Arthur“. 

58 Oalele de noapte făceau parte din mobilierul şi obiectele unei taverne. 

` 59 Citat dintr-o altă baladă populară. La chefuri, în taverne, consu- 
matorii cîntau în mod obişnuit numeroase balade, care deveniseră 
cîntece populare cu timpul. 

60 Pistol se referă la riul Stix, care înconjura Infernul de şapte ori. Zeul 
Infernului. se numea, la vechii greci, Hades; dar, temîndu-se să-i 
rostească numele adevărat, — zeul fiind renumit pentru cruzimea 
şi neînduplecarea lui, — grecii îl numeau Pluton sau Pluto. Poeţii 
romani îl numesc Dis; Oreus sau Tartarus. 

61 Erebus este şi zeitate şi denumirea dată regiunii întunecate prin 
care umbrele sint nevoite să treacă, înainte de a intra în Infern. 

62 Citatul este dintr-un cîntec popular avind ca temă pescuitul și pescarii. 

63 Parcele era denumirea romanilor pentru zeițele numite de greci Moirae, 
care hotărau soarta oamenilor. Clotho torcea firul vieţii, Lachesis 
hotăra soarta oamenilor, iar Atropos tăia firul care era tors. 


64 Numele Hirena apare în titlul unei piese pierdute aparţinind 
contemporanului lui Shakespeare George Peele; „Mahomet al turcilor 
și Hirena (Irina), frumoasa grecoaică“, Numele eroinei ajunsese însă 
să însemne și prostituată în limba curentă. Pistol, ca în povestirile 
cavalerești, dă săbiei sale numele frumoasei Hirena. 

Pe de altă parte propoziţile neclare şi fără legătură între ele, 
pe care le rostește Pistol, par să fie preluate din diferite piese slabe 
ale timpului, ca o ridiculizare a acestora, 


65 Peesel reprezintă redarea pronunțării populare a cuvîntului pistol, 
pe care hangița îl asociază cu pee (utină). 

66 Pistol, vrînd să facă paradă de cultura sa, citează cîteva versuri din 
piesa lui Christopher Marlowe, Tamburlaine (Tamerlan) (partea 
a 2-a, actul IV, scena 2) pe care însă le denaturează. Astfel în loc 
de Hanibali el spune canibali, pe greci şi troieni îi contopeşte într-un 
singur popor, iar pe cîinele Cerber îl crede un rege oarecare. 

67 Cîinele cu trei capete care păzea intrarea în infern la locul unde barca- 
giul Charon debarca umbrele morților. Unii poeți antici îl descriu 
ca avind 30 sau chiar 100 de capete. Printre cele douăsprezece 
munci impuse lui Hercule a figurat şi aducerea cu sila din Infern 
pe pămînt a lui Cerber si ducerea acestuia înapoi, numai cu forța 
brațelor. 


68 Continuind să facă paradă de cultura sa dramatică, Pistol o numeşte 
„acum Calipolis pe hangiță, dindu-i numele unui personaj căruia i 

se spune „frumoasă Calipolis“, în piesa lui George Peele The Baltile 
of Alcazar (Bătălia de la Alcazar). 

69 Pistol vrea acum să epateze hangița citind — bineînțeles. greşit — 
deviza gravată în limba italiană pe sabia lui, al cărei text corect 
este: Si fortuna me tormenta, il sperare me contenta (Dacă norocul 
mă chinuie, speranța mă fericeşte). 

70 Salut cavaleresc respectuos. 

îl Caii din regiunea Galloway, sitnată în sud-vestul Scoției, erau de rasă 
foarte mică dar puternici. Pistol, numind-o pe Doll „gloabă din 
Galloway“ o insultă indirect spunîndu-i că e calul tuturor. 

12 Dintre cele trei Parce, Atropos era aceea care tăia firul vieții (v. nota 63). 

13 Agamemnon fusese ales de căpeteniile grecești, participante la răz- 
boiul împotriva Troiei, drept comandant suprem, şi era foarte apre- 
ciat în literatura Renaşterii pentru comportarea sa în această 
funcţie, 


14 Cei nouă eroi ai istoriei fuseseră proclamaţi de literatura Renașterii 
ca fiind: trei din antichitatea clasică: Hector, eroul troian, Alexan- 
dru cel Mare şi Iuliu Cezar; trei din epoca biblică veche: Iosua Navi, 
regele David şi Iuda Macabeul (sec. al II-lea î.e.n.); şi trei din epoca 
medievală: Arthur, regele britonilor, Carol cel Mare, împăratul 
francilor, şi Godetroi de Bouillon, conducătorul primei cruciade și 
întemeietor al regatului Ierusalimului în 1099. 

15 Înainte de introducerea pantalonului larg, linia piciorului era un ele- 
ment important pentru bărbații eleganţi. Cei care aveau picioare 
frumoase purtau cizme cu œ linie elegantă, ceilalți purtau cizme 
crețe. 

16 Planetele Saturn și Venus nu pot fi niciodată în conjuneţie. Ca planetă, 
Saturn era considerat că inspiră o stare, de spirit ursuză, în timp 
ce Venus inspiră dragostea. Pe de altă parte zeul Saturn, patri- 
arhul zeilor, era imaginat ca un bătrin veștejit. Nepotrivirea lui 
Falstaff cu Doll apare astfel mai mult decit evidentă. 


77 Cele douăsprezece constelații constituind semnele zodiacului erau 
împărțite în patru trigoane (triunghiuri), fiecare cnprinzind cîte 
trei semne dominind elementele constitutive ale lumii: focul, aerul, 
apa şi pămîntul. Trigonului focului îi aparţineau constelaţiile: 
berbecul, leul şi săgetătorul. Bardolph, din cauza nasului roșu gi 
chipului său aprins este dominat de trigonul focului. 


78 În Henric al IV-lea, Partea I, actul II scena 2, Prinţul Henric şi Poins 
se deghizează și pun pe fugă pe Falstaff și complicii săi, după ce 
aceştia jefuiseră niște negustori în pădurea Gadshill. Falstaff pre- 
tinde apoi, în scena 4, cînd Prințul Henric îl acuză că e laş și min- 
cinos, că l-a recunoscut pe prinț, cind acesta l-a atacat dar s-a 

prefăcut numai că nu-l recunoaşte şi a fugit, fiindcă nu se cuvenea 
să se lupte cu el. 

79 Ulmul este un copac mare dar şubred cînd e uscat și găunos și, prin 
urmare nu poate constitui un sprijin puternic în asemenea cazuri. 
În tradiţia clasică ulmul este sprijinul viței de vie (Virgiliu, Geor- 
gicele, 2—3). În Comedia erorilor (actul II, scena 2) şi în Visul unei 
nopți de vară (actul IV, scena 1) Shakespeare foloseşte acest fapt 
pentru a arăta în mod metaforic dependența femeii de bărbat. În 
scena de față însă dramaturgul se referă la tradiţia clasică pentru 
a-l prezenta pe Falstaff ca sprijinitor al beţiei, 

80 V. 1 Henric al IV-lea nota 91. 

81 În timpul postului mare consumul de carne era interzis. O proclamaţie 
a Consiliului Privat al Regelui reînnoia în 1588 o asemenea interdicție 
decretată în 1549 şi repetată în 1563, stabilind şi o amendă de o 
sută de lire pentru hangiii care contraveneau dispoziţiilor Consiliu- 
lui. Totuşi interdicţia nu era respectată. 

82 Pajul avea între altele şi sarcina de a purta punga stăpinului său, — 
incomodă din cauza greutăţii monedelor. 

83 Invocaţia adresată somnului pare a fi inspirată de unul din sonetele 
poetului Philip Sidney, precursor al lui Shakespeare, și apoi tratată 
mult mai dramatic în Macbeth, actul II, scena 2. Preamărirea som- 
nului apare şi în Henric al V-lea, actul IV, scena 1. 

84 Zeul Neptun (la greci Poseidon) apare frecvent în opera lui Shake- 
speare, precum şi a contemporanilor săi, ca personificare a mărilor 
şi oceanelor. 

85 Referirile regelui la evenimentele care au avut loc cu opt ani mai 
înainte situează acțiunea de față în anul 1407, ceea ce vine în con- 
tradicție cu unele evenimente din această piesă. Shakespeare, 
dealtfel, ca și în altele dintre piesele sale, nu dă importanță exacti- 
tăţii datelor istorice, apropiind în timp, unele de altele, evenimente 
mai importante pentru a obține efecte dramatice impresionante. 

86 Cronicarul Holinshed consideră că moartea căpeteniei velşilor răsculați, 
Glendower, ar fi survenit în 1409. 

87 Regele Henric îşi reînnoieşte făgăduiala dată în scena finală din Richard 
ul II-lea de a porni în cruciadă pentru eliberarea ținuturilor unde 
trăise lisus Hristos. În felul acesta pregăteşte spectatorul și pentru 
moartea regelui, în actul IV, scena finală, a piesei de față, în Camera 
Ierusalimului. 

88 Universitățile din Oxford şi Cambridge pregăteau adesea, în sec. al 
XVI-lea tineri pentru facultățile (colegiile) de drept numite Inns 
(hanuri) din Londra. Colegiile din cele două universităţi aveau carac- 
terul unor școli secundare sau licee din epoca modernă. De exemplu, 

poetul Sir Philip Sidney a intrat la Oxford la virsta de 13 ani, iar 
Lordul Southampton la Cambridge, la vîrsta de 12 ani. În epoca 
elisabetană numai fiii de gentilomi erau primiţi în cele patru colegii 
de drept de prim rang, din Londra, numite Inns of Court, 

89 Clement's Inn, care nu se număra printre cele patru colegii de frunte, 
primea studenţii refuzaţi de celelalte. 

90 Bufon renumit la curtea regelui Edward al IV-lea (1461—1483). Nu- 
mele de Skogan (ortografiat şi Scogin) ajunsese să însemne „buton“ 
în general. La curtea lui Henric al IV-lea a existat însă și un poet 
numit Henry Scogan, dar, după toate probabilitățile, Shakespeare 
nu l-a avut în vedere pe acesta. 

91 Localitate în Lincolnshire, la 90 de mile la ia de Londra, renumită 
ca iarmaroc al cailor și vitelor, de trei ori pe an. 

92 John de Gaunt, duce de Lancaster, tatăl lui Henric al IV-lea (v. Richard 
al II-lea), aparținuse epocii arucurilor lungi engleze care contribui- 
seră, în mod hotăritor, la victoriile de la Crécy; Poitiers și apoi şi 
Agincourt, asupra francezilor. 

93 Master era în acea vreme titlul cu care cineva se adresa unui gentilom 
care nu era cel puţin „cavaler“, — în care caz i se spunea sir. 

94 Pentru efecte comice, numele multor personagii au sensuri care stirnese 
hazul, luate ca substantive sau adjective comune. Astfel mouldy 
înseamnă „mucegăit“, iar shadow „umbră,,. 


95 Wart înseamnă „neg“. 

96 Adjectivul feeble înseamnă „debil, plăpind“. 

97 Parte a Londrei, în sudul Tamisei, nu departe de cartierul Southwark, 
cunoseut în acea vreme pentru casele sale de toleranță, 

98 Literal; nighiwork înseamnă „munca de noapte“. 

99 Expresie însemnînd „damă de prima clasă“. 

100 Locul unde se făcea instruirea militară a recruţilor şi se organizau 
iarmaroace și spectacole publice. 

101 Sir Dagonet era măscăriciul regelui legendar britanic Arthur, care, 
conform legendelor celtice, preluate de anglo-saxonii veniţi în 
secolele V—VI, ar fi domnit în Ţara Galilor (Wales) în secolul al 
VI-lea e.n. sau chiar mai înainte. Legendele privitoare la cavalerii 
Mesei Rotunde, al căror suveran era „Arthur, constituie celebrul 
ciclu. breton de legende şi povestiri cavalerești medievale. 

102 Falstaff se referă la vestoanele de pînză sau piele care se puteau întări 
cu zale sau platoşe. 

103 Încă din vremurile biblice rădăcina mătrăgunei a fost comparată 
cu un trup omenesc, semănînd cu un trunchi cu două brațe şi două 
picioare, 

104 Pădure întinsă la nord de York. A fost tăiată în ultimele decenii ale 
secolului al XVII-lea. 

105 De fapt Prinţul John nu este şi dnce de Lancaster (v: nota 33). 

106 Înainte de a îi exilat de Richard al II-lea, Henric al IV-lea, pe atunci 
Henry Bolingbroke, provocare la duel pe tatăl lui Mowbray (v. Ri- 
chard al II-lea, actul I, scena 1). 

107 Henric al IV-lea avea înainte de a fi exilat, titlul de duce, nu conte 
de Hereford (v. Richard al Il:lea). 

108 Se crede că Shakespeare a putut vedea în mica menajerie de la Turnul 
Londrei şi unul sau doi lei bătrîni, deoarece un călător german 
contemporan nota în anul 1598 că a văzut în menajeria sus amin- 
tită un leu foarte îmbătrinit, căruia i se spunea Edward al VI-lea, 
fiindcă se născuse în timpul domniei acestui rege (1547—1553). 

109 John de Lancaster şi Mowbray nu sint veri (v. 1 Henric al IV-lea, 
nota 5). 


110 Hidrą din Lerna cu numeroasele sale capete era proverbială, ceca 
„ ce explică și denumirea pe care o dă arhiepiscopul războiului de 
„tiu al hidrei“ (v. 1 Henric al IV-lea, nota 144.) 
111 Falstaff, lăudindu-se că el l-a ucis în jupi% pe Hotspur, își crease un 
renume de erou de neînvins. T 


112 Pentru a se putea călători cît mai repede caii de poştă se schimbau 
la fiecare 10 mile, ceea ce însemna că Falstaff ar fi parcurs 1.800 
mile pentru a ajunge la Prinţul John de Lancaster; or, distanța 
dintre Londra şi York este numai de aproximativ 200 mile. 

113 Aluzia se referă la Iuliu Cezar (v. nota 52). 

114 Conform practicii timpului, poeţi mediocri compuneau balade pe tot 
felul de teme şi privitor la cele mai variate evenimente. Profesio- 
niştii, care apăruseră în acest domeniu de activitate pseudo-literară, 
compuneau, în mod obișnuit, balade glorificînd persoana și faptele 
exagerat înfrumusețate ale oricui plătea pentru a fi proslăvit în 
acest fel. (v. 1 Henric al IV-lea, nota 59). 

115 Aluzie la superstițţia medievală conform căreia comorile îngropate 
erau păzite de duhuri necurate sau balauri. 


116 Shakespeare îl aduce pe regele Henric în „Camera Ierusalimului“ 
pentru a sublinia astfel dorința regelui, manifestată deseori în ` 
timpul domniei sale, de a participa la o cruciadă pentru eliberarea 
„tării sfinte“. Dorinţa lui Henric se realizează astfel simbolic, în 
ultimele momente ale vieţii sale. 

În ceea ce priveşte denumirea locului, acesta era de fapt o 
încăpere în catedrala Westminster și nu în palatul regal învecinat., 

117 Scena de față are loc, de fapt, în 1413, anul morţii lui Henrie al IV-lea 
la cinci ani după înăbuşirea ultimei răscoale. 

118 Metafora pare a fi sugerată de o întimplare extraordinară care a avut 
loc în anul 1574, care este relatată de cronicarul Holinshed şi potri- 
vit căreia o balenă, fiind aruncată de valuri pe uscat în timpul 
fluxului, a murit după ce s-a zbătut timp de 12 ore, scoțind urlete 
care se auzeau pînă la o depărtare de o milă. 

119 Conform unor vechi superstiții nașterea unor copii monștri precum 
și fenomenele naturale extraordinare prevesteau întotdeauna moar- 
tea regilor. Credinţa posibilității unor prunci (nu numaidecit monştri) 
concepuţi de duhuri, adeseori necurate, și fecioare, în timpul 
somnului acestora, era în general acceptată, după cum se constată 
din literatura Renaşterii. ) 


120 Medicina epocii Renaşterii folosea aurul într-un medicament lichid, 
considerat ca avind proprietatea de a păstra tinereţea și sănătatea 
și a vindeca orice boală incurabilă, fiind aşezat aproape pe acelaşi 
plan cu „piatra filozofală“. 


121 Camera Ierusalimului este şi în prezent o încăpere mare în partea 
din faţă a Catedralei Westminster, fiind denumită Chapter IPtouse 
(camera preoților). A fost construită spre sfirşitul secolului al 
XIV-lea. Numele îi fusese dat datorită faptului că în jurul căminu- 
lui se găseau înscrise trei texte referitoare la Ierusalim (v. nota 116). 

122 Varietate de grîu cultivată în Gloucestershire care se coace în pe- 
rioada august-septembrie. 

123 Localitate, la 30 mile la nord-est de Stratford-upon-Avon, unde aveau 
loe bilciuri renumite la sărbătoarea Rusaliilor şi în luna August. 

124 În cuprinsul unui an calendaristic existau patru sesiuni judecătorești, 
instanțele judiciare nefuncţionînd permanent. 

125 Regele Henric al V-lea poartă vestminte fastuoase și strălucitoare, 
ca rege, care contrastează cu hainele negre de doliu ale celor 
din jurul său. 


126 Sultanul Turciei, Amurat (Murad) al III-lea şi-a invitat fraţii la un 
banchet, imediat după urcarea sa pe tron, în 1574, și i-a executat 
prin strangulare. La urcarea pe tron a urmașului său Mehmet al 
III-lea, în 1595, acesta a procedat în același mod cu frații săi. 
Evenimentul serveşte ca un indiciu pentru datarea scrierii piesei 
lui Shakespeare. 


127 În mitologia clasică, Lethe, unul dintre riurile Infernului, avea darul 
de a face umbrele morţilor care beau din apa lui să-și uite trecutul, 
Shakespeare, însă, preia din Purgatoriul lui Dante (XXXI, 101), 
ideea nouă a spălării în apa rîului Lethe pentru uitarea trecutului. 

128 Cuvintele atribuite de Henric al V-lea tatălui său se întilnese, într-o 
formă apropiată, în scrierile mai multor antori contemporani cu 
Shakespeare. 

În taverne se făceau întreceri la băutură, învingătorul fiind proclamat 
„cavaler“, toţi participanţii bind îngenunchiaţi și cîntînd un cîntec 
francez Monsieur Mingo, tradus în engleză. Sumingo este forma 
coruptă a cuvintelor Sir Mingo. 

Localitate la zece mile sud de Stratford-upon-Avon. 

Africa era considerată drept țara aurului avînd totodată averi fabu- 
loase. 

Unii asociau numele de asirian cu jaful şi tilhăria. 

Regele Cophetua apare în balada populară King Cophelua and the 
Beggar-maid (Regele Cophelua și tînăra cerșeloare), ca un rege din 
Africa, foarte bogat, care se îndrăgosteşte de o frumoasă cerșetuare 
și o face regina sa. 

Vers din Robin Hood și veselul pîndar din Wakefield, una din bala- 
dele populare privitoare la Robin Ilood, vestitul haiduc şi arcaș 
neîntrecut, din secolul al XI-lea. 

Muntele Helicon, în partea de sud a Greciei centrale, era considerat 
ca sălaş al lui Apollo și al celor nouă muze, fiicele lui Zeus și ale 
Mnemosinei. Numele muntelui desemna, în mod metaforic, poeţii. 

Zeițele răzbunării avind aripi și şerpi în păr şi picurindu-le sînge 
din ochi, numite erinii de vechii greci. 

Zeița norocului la romani, numită Tihi în mitologia greacă. Împă- 
ratul Traian i-a dedicat un templu la Roma. 

Lăndăroşenia şi ilesalitățile pe care anunţă că le va săvirşi nu puteau 
decit provoca indignarea spectatorilor, și explică de ce Regele 
Henric al V-lea îl expune, îndată, pe Falstaff risului publie şi dez- 
onoarei, 

Expresiile din limba latină, însemnînd: 
semper idem = „intotdeauna același lueru“ și 
absque hoc nihil est = „în afară de aceasta nu mai există nimic“, 
arată pedantismul şi înfumurarea lui Pistol. Bineînţeles și în acest 
caz el greşeşte cînd pronunță absque în loc de obsque, aşa cum este 
corect. 

Numele Elenei din Troia este adesea folosit în glumă pentru o soţie 
sau iubită, 

Numele uneia din cele trei Furii: Alecto, Megera și Tisiphone (v. nota 
136). 

Pe cit se pare, Falstaff a reușit să îndeplinească cel puțin una din făgă- 
duințele sale, Pistol fiind făcut locotenent. 

V. nota 69. 


144 Unii comentatori consideră că întemnițarea lui Falstaff şi a prietenilor 
săi este numai temporară și în scopul de a le arăta că trebuie să-și 
schimbe. felul de viață. 

145 Conform opiniei unor critici primul paragraf al epilogului. de faţă 
era rostit de însuşi Shakespeare şi numai restul era prezentat de un 
dansator. 

146 Deși Shakespeare tăgăi duieşta că povestea cu Sir John va continua 
într-o piesă următoare, totuși Falstaff nu mai apare în Henric 


al V-lea. 
147 "Termenul din original: sweat, pe lîngă „sudoare“ însemna, în vremea 


Pih Shakespeare,  şi' „ciumă“ precum și „boală venerică“, aceasta 
“din tirmă fiind considerată ca datorată exeeselor şi abuzurilor de 


mîncare, PERPA și aventuri amoroase, 


V. Ştefănescu- Drăgăneşti 


MULT ZGOMOT PENTRU NIMIC 


Traducere de LEON LEVIȚCHI 


PERSOANELE 


DON PEDRO, prinţ de Aragon 
DON JOHN, fratele său nelegi- 
tim 


CLAUDIO, un tinăr nobil din 


Florenţa 
BENEDICK, un tinăr nobil din 
Padua 
LEONATO, guvernatorul Messinei 
ANTONIO, tratele său 
BALTHAZAR, servitorul lui Don 
Pedro 


Soli, străjeri, însoțitori ete. 


Acțiunea se petrece la Messina. 


BORACHIO din suita 
CONRADE lui John 


DOGBERRY, sergent de stradă 
VERGES, ajutorul lui 
CĂLUGĂRUL FRANCIS 

UN PARACLISER (ca grefier) 
UN BĂIAT 

HERO, fiica lui Leonato 
BEATRICE, nepoata lui Leonato 


i ERIA domnişoare de 
MARG: | onoare din 
URSULA alaiul Herei 


ACTUL | 


SCENA 1 


În faja casei lui Leonalo. 
Intră Leonato, Hero, Beatrice şi alții, urmați de un sol. 


LEONATO: Aflu din această scrisoare că Don Pedro de Aragon 
soseşte deseară la Messinal. 

SOLUL: Trebuie să fie foarte aproape acum — nu era nici la trei 
leghe de oraş cînd ne-am despărțit. 

LEONATO: Cîţi gentilomi aţi pierdut în luptă? 

SOLUL: Puţini din cei ce pot fi numiţi astfel şi nici unul de vază. 

LEONATO; O victorie e de două ori mai mare cînd comandantul 
se întoarce cu oastea întreagă.2 După cite văd aici, Don Pedro 
i-a arătat multă preţuire unui tînăr florentin, numit Claudio. 

SOLUL: Binemeritată de acesta şi larg dăruită de Don Pedro. 
S-a dovedit a fi mai presus de tăgăduințele vîrstei lui, săvîrşind 
sub o înfățișare de miel fapte de leu — a întrecut, într-adevăr, 
toate așteptările și toate cîte v-aţi aştepta de la mine să vă 
povestesc. 

LEUNATO: Are aici, în Messina, un unchi? care o să se bucure 
grozav de vestea asta. 

SOLUL: l-am şi înmînat niște scrisori și s-a bucurat nespus; atît 
de mult încit, pentru ca să nu-și dea pe faţă bucuria, a izbucnit 
în lacrimi. 

LEONATO: A izbucnit în lacrimi? 

SOLUL: Îi curgeau şiroaie. 

LEONATO; Gingaş prinos al unei inimi calde! Nu se află feţe mai 
sincere decit cele scăldate astfel. E mult mai bine să plingi 
de bucurie, decît să te bucuri de lacrimi! 

BEATRICE: Spune-mi, te rog, senior Montanto! s-a întors de pe 
cîmpul de luptă, sau nu? 

SOLUL: Nu cunose nici un gentilom cu numele acesta, doamnă, 
nu se alla în armată nici unul. 

LEONATO; De cine întrebi, nepoată? 
HERO: Verișoara mea se gîndeşte la senior Benedick din Padua. 
SOLUL: O, s-a întors şi e bine dispus ca întotdeauna. 


BEATRICE: Şi-a vestit prin afişe sosirea la Messina și l-a provocat 
pe Cupidon? la o întrecere cu săgeți ușoare și cu multe pene; 
lar măscăriciul unchiului meu, citind provocarea, a iscălit cu 
numele lui Cupidon, provocîndu-l la o întrecere cu săgeți boante.6 
Spune-mi, te rog, pe câți i-a omorît și i-a mincat în această 
luptă? Sau, mai curînd, pe ciţi i-a omorit, pentru că am făgăduit 
să-i mănînc eu pe toţi cei răpuși de el. 


LEONATO: Zău, nepoată, prea eşti necruțătoare cu senior Bene- 
dick; dar n-o să-ți rămînă dator, sînt încredințat. 

SOLUL: În această luptă a făcut mari isprăvi, doamnă. 

BEATRICE: Vi s-a dat hrană mucegăită şi el v-a ajutat s-o mîncatți, 
nu-i așa? E un mîncău foarte viteaz; şi cînd e vorba de poftă... 


SOLUL: E şi un bun soldat, doamnă. 
BEATRICE: Un bun soldat pentru o doamnă; dar pentru un 
cavaler? 


SOLUL: E cavaler în fața unui cavaler și bărbat în fața unui 
bărbat. E înzestrat cu cele mai alese virtuţi. 

BEATRICE: Un bărbat cu zestre, va să zică... Și eu care credeam 
că o să capete zestre numai cînd o să se însoare... 


LEONATO: Domnule, să n-o-nţelegi greșit pe nepoata mea. Între 
senior Benedick și dumneaei e un fel de război glumet — nu 
se-ntîmplă să se-ntilnească fără să se înghimpe. 

BEATRICE: Din păcate, el nu cîștigă niciodată. La ultima noastră 

„barţă, patru din cele cinci daruri ale minţii” sale au dat bir 
cu fugiţii și acum cogeamite omul e la cheremul unei singure 
„femei; așa că, dacă mai are destulă deşteptăciune ca să-i ţină 
de cald, s-o păstreze ca să-l deosebească de calul său, fiindcă 
e bruma de avere ce i-a mai rămas ca să fie recunoscut, ca 
fiinţă cu judecată. Cu cine mai e prieten acum? În fiecare lună 
are cite un nou frate de cruce.’ 


SOLUL: E cu putință? 

BEATRICE: Te cred! Își schimbă credința după cum. îşi schia 
forma pălăriei; mă rog, după ultimul calapod. 

SOLUL: Văd, doamnă, că senior Benedick nu e trecut în cartea 
dumneavoastră de aur. 

BEATRICE; Nu — și dacă ar fi, mi-aş pune pe foc biblioteca. 
Dar spune-mi, te rog: cine e acum prietenul lui? Nu cumva 
e un fanfaron tinerel gata să meargă cu el pină la porțile iadului? 

SOLUL: De cele mai multe ori e însoțit de nobilul Claudio. 

BEATRICE: Cerule! O să se țină de el ca o boleșniță; se prinde 
mai iute decît ciuma şi cel atins înnebunește pe loc. Dumnezeu 
să-i ajute nobilului Claudio! Dacă s-a molipsit de Benedietită, 

o să-l coste o mie de lire ca să se vindece. 

SOLUL: Sînt gata să vă ofer prietenia mea, doamnă. 

BEATRICE: Nu pot decît să ţi-o primese, bunul meu prieten. 

LEONATO: Nepoţică, tu una n-ai să înnebunești niciodată. 

BEATRICE: Oricum, nu înainte de a fi mai cald în iànnarie decît 
în luna lui Cuptor. 

SOLUL: Vine Don Pedro. 


(Intră Don Pedro, John, Claudio, Benedick, Bal- 
thazar şi alţii.) 


DON PEDRO: Senior Leonato, ai ieşit în calea necazului; lumea 

„caută să nu dea ochi cu paguba, iar dumneata o întimpini. 

LEONATO: Nu mi s-a mai întîmplat ca necazul să intre în casa mea 

„sub înfățișarea, înălțimii voastre; pentru că, după ce pleacă 
necazul, rămîne mîngiierea, însă după ce plecaţi dumneavoastră, 
rămîne părerea de rău și fericirea. îşi ia rămas bun. 

DON PEDRO: Prea ești curtenitor cu Oaspeti, Dacă nu greşesc, 

„aceasta e fiica dumitale? 

LEONATO: Aşa-mi spunea adesea mama ei. 

BENEDICK:; Aţi avut îndoieli, domnule guvernator, de vreme 
ce-ați întrebat-o? 

LEONATO: Nu, senior Benedick; pentru că pe vremea aceea 
dumneata nu erai decît un copil. 

DON PEDRO: i-a zis-o, Benedick. Putem ghici din asta cît pre- 
țuieşti acum ca bărbat. E adevărat, chipul ei arată limpede 
cine îi este tatăl. Fii fericită, domnişoară, că semeni cu un 
părinte vrednic de toată cinstea. 

BENEDICK : Chiar dacă senior Leonato e tatăl ei, asta nu înseamnă 
că ea trebuie să-i poarte capul lui pe umeri, cu toate că-i seamănă 
atit de mult. 

BEATRICE: Mă mir că mai vorbeşti, senior Benedick, nimeni nu 
te ia în seamă. 

BENEDICK: Cum, domnişoară Zetlemea, mai trăieşti? 

BEATRICE: E cu putință să moară Zetlemeaua cînd are o hrană 
atit de aleasă cum este senior Benedick? Curtenia însăși se 
preschimbă în zeflemea cînd dumneata dai ochii cu ea. 

BENEDICK: Atunci curtenia e taler cu două feţe. Un lucru e însă 
neîndoios: mă iubesc toate doamnele afară de dumneata; și 
mi-ar părea tare bine să-mi șoptească inima că ea nu e chiar 
de piatră; că uite, zău, nu iubesc pe nimeni. 

BEATRICE; Ferice de femei! Altfel, le-ar fi otrăvit un îndrăgostit 
primejdios. Trebuie să-i mulțumesc lui Dumnezeu şi inimii 
mele de gheaţă că în privința asta semăn cu dumneata. Prefer 
să-mi aud cîinele lătrind la o cioară decit pe un bărbat făcîn- 
du-mi jurăminte de dragoste. 

BENEDICK: Să dea Dumnezeu să nu-ţi schimbi gîndul niciodată; 
în felul acesta, anumiţi bărbaţi o să scape cu fețele nezotriate. 

BEATRICE: Zgîrieturile n-ar face-o pe-a dumitale, de pildă, mai 
urită decît este... 

BENEDICK: Ce să spun, așa dresor de papagali mai rar... 

BEATRICE: Mai bine papagal decit cal. 

BENEDICK: De-ar fi și calul meu tot așa de iute și de neobosit 
ca limba dumitale! Haide, zi mai departe — eu am să tac. 

BEATRICE: Întotdeauna sfirseşti cu o lovitură de cal nărăvaş — 
te cunose de mult. 

DON PEDRO: Şi ca să nu lungim vorba: senior Claudio, senior 
Benedick, bunul meu prieten Leonato v-a pottit pe toţi. l-am 
spus că voi rămîne aici cel puţin o lună, iar diusul se roagă ca 
o întîmplare oarecare să ne facă să stăm mai mult. Pot să jur 
că nu e fățarnie și că tot ce spune porneşte din inimă. 

LEONATO: Înălțimea ta, dacă juri, n-o să fii sperjur. Îngăduie-mi 
să-ți urez bun venit, seniore. Deoarece te-ai împăcat cu fratele 
dumitale, prințul, mă închin prea supus în fața dumitale. 

DON JOHN: Îți multumesc. Nu-mi place să vorbese mult, dar îţi 
mulțumesc. 

LEONATO: Vrea înălțimea ta să meargă înaintea noastră? 

DON PEDRO: Dă-mi mîna, Leonato — să mergem împreună. 


(Ies toți în afară de Benedick și Claudio.) 


CLAUDIO: Benedick, te-ai uitat la fiica lui senior Leonato? 

BENEDICK: De uitat, nu m-am uitat; dar am văzut-o. 

CLAUDIO: Nu e o tînără doamnă cit se poate de stioasă? 

BENEDICK: Îmi ceri, așa cum s-ar cuveni să facă un om cinstit, 
părerea sinceră? Sau vrei să-ţi vorbesc după cum mi-e obiceiul, 
ca un tiran declarat al sexului lor? 

CLAUDIO: Nu, judec-o cu dreaptă judecată, te rog. 

BENEDICK: Păi, eu unul aș zice că e prea scundă pentru 0 pre- 
tuire înaltă, prea oacheșă pentru cuvinte luminoase, şi prea 
mică pentru o laudă mare. Pot să spun doar atît: „dacă ar fi 
altfel decît este, ar fi urîtă, dar fiind aşa cum este, mie nu-mi 
place. 

CLAUDIO: Îţi închipui că glumesc, zău, spune-mi sincer: cum 
o găseşti? 

BENEDICK: Vrei s-o cumperi de tot mă-ntrebi despre ea? 

CLAUDIO: Poate oare o lume întreagă să cumpere un astfel de 
giuvaer? 

BENEDICK: Cum de nu, ba şi o casetă în care s-o păstreze. Ta 
stai: vorbeşti serios sau îţi baţi joc de noi, făcîndu-ne să credem 
că orbul Cupidoni! zăreşte iepurele și între tufișuri roșietice 
și că Vulcani? e un dulgher fără pereche? Haide, spune: cum 
să afle omul în ce cheie ești acordat, ca să-ţi cînte în strună? 

CLAUDIO: În ochii mei e cea mai fermecătoare făptură pe care 
am văzut-o. 

BENEDICK: Văd încă foarte bine fără ochelari, totuși nu zărese 
aşa ceva. Verișoara ei — dacă n-ar fi atît de apucată — o 
întrece în frumusețe, cum întrece ziua de-ntii mai ultima zi 
din decembrie. Nădăjduiese însă că n-ai de gînd să te-nsori, 
nu-i aşa? 

CLAUDIO: Dacă Hero ar vrea să fie soţia mea, aproape că nu 
m-aş mai încrede în mine, cu toate că am jurat altfel. 

BENEDICK: Cum? Ai ajuns pînă aici? Să nu se afle oare bărbat 
pe lume care să-şi poarte tichiuţa fără să fie bănuit că are și 
coarne dedesubt? N-o să mai întilnese nici un holtei de şaizeci 
de ani? Treaba ta, la urma urmei; dacă vrei cu tot dinadinsul 
să-ți bagi gîtul în jug, poartă-l sănătos şi petrece-ți duminicile 
oitind.!> lată, Don Pedro se-ntoarce să te caute. 


(Intră din nou Don Pedro.) 


DON PEDRO: Ce tot puneţi la cale aici de nu vă duceţi la Leonato? 
BENEDICK: Aş dori ca înălțimea ta să mă silească să spun. 
DON PEDRO: În numele ascultării ce mi-o datorezi, te silesc. 
BENEDICK; Auzi, conte Claudio? Crede-mă că știu să tac chitic, 
cînd e la o adică; dar mi s-a cerut să vorbese în numele ascul- 
tării, în numele supunerii, ai auzit singur. E îndrăgostit. De 
cine? întreabă înălțimea ta. Păi, răspunsul e tot atît de scurt, 
pe cît de mărunţică e și fata: de Hero, fiica lui Leonato. 
CLAUDIO: Dacă n-ar fi, nu s-ar povesti. 

BENEDICK: Ca-n vechea poveste!4, înălțimea ta: nu este așa și 
nici n-a fost aşa; dar, zău, ferească Dumnezeu să fie aşa. 
CLAUDIO; Dacă patima ce m-a cuprins nu se stinge curînd, ferească 

Dumnezeu să fie altfel. 


DON PEDRO: Amin, dacă o iubeşti; pentru că doamna merită 
asta cu prisosinţă. 

CLAUDIO: Înălţimea ta, spui aşa ca să mă prinzi. 

DON PEDRO: Ai cuvîntul meu, spun ceea ce gîndesc. 

CLAUDIO: Pe legea mea, eu am făcut la fel. 

BENEDICK: Pe cuvintul și pe legea mea, cînd a fost vorba de 
închinare în fața frumuseţii, şi eu am spus ceea ce gindesc. 

CLAUDIO: Că o iubese, simt. 

DON PEDRO: Că merită, să fie iubită, ştiu. 

BENEDICK: lar că eu unul nici nu simt că ar trebui iubită și că 
nici nu știu cum ar putea merita să fie iubită, asta e o părere 
pe care nici focul n-ar scoate-o din mine; sînt gata să mor 
pentru ea, pe rug. 

DON PEDRO: Ai fost veşnic un eretic încăpăţinat în faţa frumu- 
seții. 

CLAUDIO: Nu şi-ar putea juca rolul cum pioni dacă n-ar fi 
atit de încăpăţinat. 


BENEDICK: Pentru că o femeie m-a zămislit, îi arti iti pentru 
că m-a, crescut, îi aduc iarăși mulțumirile mele cele mai umile; 
dar să mi se atime cornuri de vinătoare în frunte sau să mi 
se lege goarna cu panglicuţe nevăzute, să mă ierte femeile | 
Și pentru că nu vreau să le jionese neavînd încredere în nici 
una, 0 să-mi fac singur dreptate, îndoindu-mă de toate; iar 
ca încheiere (aşa înțeleg eu să-mi închei socotelile), n-am să 
mă însor! 

DON PEDRO: O să mai trăiesc ca să te văd la față aa de 
dragoste. 


BENEDICK: De furie, de boală sau de foame, poate; dar nu de 
dragoste. Dacă înălțimea ta va dovedi că am pierdut cîndva 
mai mult singe din pricina dragostei decît pot recîștiga prin 
băutură, să-mi scoţi ochii cu pana unui scriitor. de balade şi 
să mă spînzuri la ușa unui bordel în chip de Cupidon orb. 

DON PEDRO: Bagă de seamă, dacă vreodată ai să-ţi calci acest 
cuvînt o să ajungi de batjocură. 

BENEDIOK: Dacă se-ntimplă una ca asta, spinzuraţi-mă lieu 
butoi ca pe un motan gi trageţi cu arcul în mine; iar pe acela 
care o să mă nimerească să-l bateţi pe umăr şi să-i spuneți 
Adam Bell, arcagul.15 | 

DON PEDRO: Foarte bine, timpul o să ne-o arate. Cum spune 
zicala: Cu timpul şi taurul sălbatic intră-n jug“.16 

BENEDICK: Taurul sălbatic, poate; dar dacă Benedick cel cu 
scaun la cap îl va purta vreodată, smulgeţi-i taurului coarnele 

“și ţintuiţi-mi-le în frunte; zugrăviţi-mi chipul în culorile cele 
mai ţipătoare, şi cu litere de-o șchioapă — dintr-acelea cu care 
se scrie „Cal de închiriat“ — scrieţi dedesubtul tabloului: in 
îl puteți vedea pe Benedick, bărbatul căsătorit“. | 

a i Dacă așa ceva o să se întîmple cîndva, vei fi bun de 

egat. 

DON PEDRO: Ascultă, dacă Cupidon nu și-a risipit toate săgețile 
la Veneția”, n-o să treacă mult şi te vei cutremura. 

BENEDICK: Atunci să aştept un cutremur de pămînt. 

DON PEDRO: Bine, bine, o să te dai dumneata pe brazdă cu 
timpul. Pînă una, alta, senior Benedick, fii bun și du-te la 
Leonato. Salută-l din partea mea și spune-i că nu voi lipsi 
de la cină — omul s-a pregătit, nu glumă. 

BENEDICK: Aproape că mă simt în stare să-i duc o astfel de solie, 
aşa că vă las... 

CLAUDIO: În void Celui-de-Sus, Îitoenaib-ta casa mea (dacă aș 
avea una)... 


DON PEDRO: La gase iulie; prietenul vostru iubitor, Benedick. 

BENEDICK: Nu rideţi, nu rîdeți! Discursul dumneavoastră e peti- ` 
cit rău pe alocurea gi peticele de-abia se ţin! Înainte de a 
repeta pe dinafară formule vechi, cercetati-vă conștiința. Li, 
vă las. 


(Iese. ) 
CLAUDIO: Stăpîne, poţi să-mi faci un mare bine. 
DON PEDRO: Cu dragă inimă! să-mi spui doar cum. 


Și dragostea, ce-ţi port va învăţa 
Tot ce-ar putea să-ţi fie de folos. 


CLAUDIO: Nu are Leonato nici un fiu? 

DON PEDRO: Nu, Hero-i singura moștenitoare, 
Ai îndrăgit-o, Claudio? 

CLAUDIO: | Stăpîne, 


Cînd ai purces la luptă, o priveam 
Ca un oştean îndrăgostit, ce știe 
Că are trebi mai aspre de făcut 
Decît să-i dea iubirii sale ghes. 
Întors acum, războinicele gînduri 
S-au dus cu dușii, iar în locul lor 
Dau buzna doruri gingașe și blinde, 
Soptindu-mi cît e de frumoasă Hero 
Și dragă cît mi-a fost pîn-am plecat. 
DON PEDRO: Atunci, îndrăgostit cum pari, eşti gata 
Să mă zdrobești cu tomuri de cuvinte... 
Dac-o iubeşti pe Hero, fii voios; 
Eu voi vorbi cu ca şi tatăl ei, 
Şi-a ta va îi. Nu oare pentru asta 
Doreai să ţeşi poveste măiestrită? 

CLAUDIO: Cît de framos îi mai slujeşti iubirii 
Şi păsul cum i-l desiușești. Ci eu 
Voiam să o prefir printre cuvinte, 
Ca nu cumva să par că sint pripit... 
DON PEDRO: De ce să fie-un pod mai lat ca riul? 
O boală ceată s-o cunoşti întocmai, 
Și atunci o poţi tămădui. fubeşti? 
Să-ţi căutăm un ae pentru cojoc... 
Deseară-i un ospăț; în timpul lui, 
Adăpostit de-o mască oarecare, 
Lui Hero am să-i spun că cu sînt Claudio; 
Îmi voi deschide inima la pieptuii 
Şi-i voi robi auzul cu puterea 
Şi patima destăinuirii mele. 
Cu tatăl ei voi sta apoi de vorbă 
Și pîn’ la urmă, ea va fi a ta. 
Să punem asta-n faptă chiar acum. 


(les.) 


SCENA 2 


O cameră în casa lui Leonato. 
Iniră Leonato şi Antonio. 


LEONATO; Ei, frăţioare? Unde mi-e nepotul, fiul tău? El a făcut 
rost de muzica asta? 

ANTONIO: Da. Numai la ea îi e gîndul acum. Dar, ia stai, frate, 
am unele vești ciudate la care nici n-ai visat, 

LEONATO: Bune? | 

ANTONIO: Să vedem cum o să iasă pînă la urmă; oricum, au o 
întățișare frumoasă — pe dinafară sînt îmbietoare. Un om de-al 
meu a tras cu urechea la cele ce-și spuneau prințul şi contele 
Claudio pe cînd se plimbau pe o alee tăinuită de tutişuri dese 
din grădina mea. Prinţul i-a destăinuit lui Claudio că o iubeşte 
pe nepoata mea, fiica ta, şi că are de gind să-i facă mărturisiri 
deseară, în timpul unui dans; și că dacă ea îi va răspunde, fără 
să mai zăbovească o clipă, o să stea de vorbă cu tine. 

LEONATO; E sănătos la minte omul care ţi-a spus asta? 

ANTONIO: E un băiat isteţ, am să trimit să-l cheme, să vorbeşti 
chiar tu cu el. 

LEONATO: Nu, nu, o să-mi spun că e un vis pînă cînd se va ade- 
veri; dar aş vrea s-o înștiințez și pe fata mea, ca să fie mai 

bine pregătită pentru răspuns, dacă s-ar întîmpla să fie ade- 
vărat. Du-te și vorbeşte cu ea. (Mai multe persoane traversează 
scena.) Domnilor, ştiţi ce aveţi de făcut. Fii bun, prietene, 
vino cu mine, am nevoie de priceperea dumitale. Dragul meu 
văr, ai grijă, e zarvă mare. 


(Ies. ) 


SCENA 3 


Allă cameră în casa lui Leonato. 
Intră Don John şi Conrade. 


CONRADE: La naiba, stăpine! Sînteți peste măsură de abătut — 
de ce oare? 

DON JOHN: Nesfîrşite sînt motivele, nemăsurată mi-e și tristețea.18 

CONRADE: Ar trebui să ascultați de glasul rațiunii. 

DON JOHN: Şi dacă o ascult, ce strașnică fericire o să-mi aducă? 

CONRADE: Dacă nu o vindecare pe loc, cel puțin o suferință răb- 
dătoare. 

DON JOHN: Mă mir că tu, născut, după cum sustții, în zodia lui 
Saturn!?, vrei să foloseşti un leac moral pentru un rău ucigător. 
Eu nu mă pot preface; sînt trist cînd am temei și nu zîmbesc 
la glumele nimănui; mănînc atunci cînd mi-e poftă şi nu atunci 
cînd le convine altora; dorm cînd mi-e somn și puţin îmi pasă 
de treburile altora; rîd cînd sînt vesel și puţin îmi pasă de 
starea vecinilor. 

CONRADE: Da, însă nu trebuie să vă trădați pînă în ziua cînd n-o 
să vă mai stingherească nimeni. V-aţi ridicat de curînd împo- 
triva fratelui dumneavoastră, și el v-a iertat. N-o să puteţi 
prinde rădăcini de-a binelea decit dacă nu vă pregătiți singur 
terenul. Pentru ca să culegeți roade îmbelșugate, trebuie să 
aveți grijă de vreme! 

DON JOHN: Aș prefera să fiu un măcieș dintr-un gard viu, decit 
un trandafir al milostivirii lui; și se potriveşte mai bine cu 
felul meu de a îi să mă dispreţuiască toţi, decît să caut să mă 
port în așa fel încît să smulge dragostea cuiva. În această pri- 
vință, cu toate că nu se poate spune că sînt un lingușitor 
cinstit, nu se poate tăgădui că sînt un ticălos de bună-credință. 
Mi s-a pus botniță la gură și mi se dă drumul cu un butuc, la 
picioare; de aceea am hotărît să nu cînt în colivie. Dacă n-aş 
avea botniță, aş mușca; dacă aș fi liber, aş face tot ce m-ar 

tăia capul. Deocamdată, lasă-mă să fiu ceea ce sînt și nu 
căuta să mă schimbi. 

CONRADE: N-aţi putea găsi o întrebuințare nemulțumirii ce vă 
macină? 

DON JOHN: Numai ei îi găsesc întrebuințare, pentru că numai 
de ea am parte. Pe cine văd? A! Borachio20! (Intră Boracho. ) 
Ce veste-poveste? 

BORACHIO: Vin de la un mare ospăț. Prinţul, fratele dumneavoas- 
tră, e ospătat ca un rege. Pot să vă înștiințez și despre o căsă- 
torie care se pune la cale. 

DON JOHN: Ar putea sluji ca temelie pentru uneltiri? Și cine e 
nebunul care vrea să se logodească pe vecie cu neliniştea? 
BORACHIO: Mina dreaptă a fratelui dumneavoastră, zău dacă 

- vă mint, 

DON JOHN: Cine? Neîntrecutul Claudio? 

BORACHIO: Chiar el. 

DON JOHN: Un domnişor faimos! Şi cu cine, cu cine? Asupra cui 
și-a oprit privirile? 

BORACHIO: Asupra lui Hero, fiica și moștenitoarea lui Leonato. 

DON JOHN: Ce repede s-a zburătăcit! Şi cum de-ai aflat astea? 

BORACHIO: Trebuia să mă-ngrijese de afumarea?! unor camere și 

"cum tocmai înmiresmam 0 odaie mucegăită, apar deodată 
prinţul și Claudio, mînă-n mină, discutind foarte serios. M-am 
aseuns îndată în dosul unei tapiserii şi de acolo am auzit cum 
s-au înțeles ca prinţul să-i facă declaraţii de dragoste lui Hero 
și, după ce-o cîștigă, să i-o dea contelui Claudio. 

DON JOIN: Vino, vino, să plecăm de aici; asta s-ar putea dovedi 
a fi un leac pentru supărarea mea. Tînărul ăsta ajuns se bucură 
„de prăbuşirea mea; dacă izbutesc să-i stau în cale într-un fel 
oarecare, o să mă socotesc fericit. Sinteţi amindoi oameni de 
încredere și o să mă ajutaţi, nu-i aşa? 

CONRADE și BORACHIO: Pînă la moarte, stăpine. 

DON JOHN: Să mergem la marele ospăț. Veselia lor e cu atît mai 
mare cu cit eu sint la pămînt. Ah! Dacă bucătarul ar gîndi 
cum gîndesc eu!?? Să mergem să vedem ce e de tăcut! , 

aricii dau La porunca dumneavoastră, Spire. 


( les.) 


ACTUL || 


SCENA 1 


Sală în casa lui Leonato. 
Intră Leonato, Antonio, Hero, Beatrice şi altii. 


LEONATO: N-a fost Don John aici la ospăț? 

ANTONIO: Nu l-am văzut. 

BEATRICE: Acru mai e și domnul ăsta! Ori de cite ori i văd, mi 
se strepezese dinţii cel puţin un ceas. 

HERO; Are o fire foarte ursuză. | 

BEATRICE: Grozav ar fi un bărbat care s-ar găsi la jumătate 
drum între el și Benedick; unul prea aduce a icoană și nu 
spune nimic; iar celuilalt, răstățatul băiat mare al mamei, 
îi umblă limba în gură ca 0 moară neterecată. 

LEONATO: Cu alte cuvinte, jumătate din limba lui senior Bene- 
dick în gura lui Don John, și jumătate din melancolia lui Don 
John pe fața lui senior Benedick... 

BEATRICE: Cu picioare zdravene, unchiule, și eu bani destui în 
ai un astfel de bărbat ar ciștiga-o pe oricare femeie din 

e, dacă bineînțeles i-ar cîştiga bunăvoința. 

LEONATO: Zău, nepoată, cu o limbă atît de ascuţită ca a ta, n-o 
să te alegi niciodată cu un bărbat. 

ANTONIO: Chiar aşa, prea e afurisită. 

BEATRICE: Prea, aturisită înseamnă mai mult decât aturisită. În 
felul acesta o să micşorez harul Celui-de-Sus, pentru că se spune: 
„Dumnezeu îi dă coarne scurte unei vaci aturisite “; dar uneia, 
prea aturisite, nu-i dă coarne de loc. 

LEONATO: Va să zică, tu fiind prea afurisită, Dumnezeu n-ọ să 
te binecuvînteze cu nici un fel de coarne? 

BEATRICE; Precum spui, dacă nu-mi trimite nici un bărbat; 
pentru. care fericire îi cad în genunchi în fiecare dimineaţă și 
seară. Dumnezeule! n-aş putea răbda un bărbat eu barbă — 
prefer lina patului. 

LEONATO: S-ar putea să dai peste un bărbat fără barbă. 

BEATRICE: Ce să fac cu el? Să-l îmbrac cu rochiile mele și să mi-l 
fac cameristă? Unul cu barbă e mai mult decît un tînăr, și 
unul fără barbă e mai puţin decît un bărbat; iar unul care e 
mai mult decît un tînăr nu e pentru mine, după cum nici eu 
nu sînt pentru unul care e mai puţin decît bărbat; de aceea 
sînt gata să iau șase peni arvună de la ursar şi să-i due mai- 
muţele în iad.% 

LEONATO: O să te duci în iad, care va să zică? 

BEATRICE: Nu, numai pînă la poarta iadului: și acolo o să mă 
întimpine Dracul, ea un bătrin încornorat ce este, și o să-mi 
spună: „Du-te în rai, Beatrice, du-te în rai; n-avem loc aici 
pentru voi, fetele bătrine“. Așa că-i încredințez maimuţele și 
tuleo! la stîntul Petru; la porţile raiului el îmi arată unde stau 
holteii şi acolo ţine-te huzur cîtu-i ziulica de mare. 

ANTONIO (lui Hero): Ei, nepoată, nu mă-ndoiese că vei da ascultare 
tatălui tău. 

BEATRICE: Cum de nu! E de datoria verișoarei mele să facă o 
plecăciune și să spună: „Tată, cum ţi-e voia“; totuși, verișoară, 
să fie un bărbat arătos — altminteri să faci o altă plecăciune 
și să spui: „Tată, cum mi-e voia“. 

LEONATO: Eu unul, nepoată, trag totuşi nădejde să te văd mări- 
tată într-o bună zi. 

BEATRICE; Nu pină-n ziua cînd Dumnezeu o să-i facă pe bărbaţi 
dintr-o altă plămadă decit pămîntul. Nu e dureros pentru o 
femeie să fie stăpinită de un pumn de ţărînă vitează? Să dea 
socoteală de viaţa ei unui bulgăre?* zurliu de humă? Nu, unchiu- 
le, nici prin gînd nu-mi trece: fiii lui Adam sînt fraţii mei și, 
zău așa, socotesc că e un păcat să mă însoțesc cu rudele mele. 

LEONATO (lut Hero): Fata mea, nu uita ce ţi-am spus: dacă 
prințul îţi cere mîna, ştii ce trebuie să-i răspunzi. 

BEATRICE; De vină o să fie muzica, verişoară, dacă n-o să fii 
pețită la timp; dacă prinţul devine prea stăruitor să-i spui 
că este o măsură în toate — joacă-l în felul acesta. Pentru că, 
ascultă ce-ţi spun, Hero; curtea, nunta și căinţa sînt ca o gigă 
scoțiană?5, un menuet şi un cingue pas”: cînd faci pentru prima 
dată curte, ești întierbintat şi grăbit ca o gigă scoțiană şi tot 
la fel de fantastic; căsătoria manierată, aşezată, ca menuetul 
plin de demnitate şi cu aer de vechime; apoi vine căința care, 
cu picioarele ei damblagite, o ia într-un cinque pas nebun pînă 
cînd se prăbușește în groapă. 

LEONATO; Nepoată, prea vezi toate în ne 


gru. 

BEATRICE: Am ochi buni, unchiule, desluşese o biserică ziua 
namiaza mare. 
LEONATO: Sosese măştile, să le facem loc! 


(Intră Don Pedro, Claudio, Benedick, Balthazar, 
Don John, Borachio, Hero, Margaret, Ursula şi 
alții, cu măşti.) 


DON PEDRO: Doamnă, vrei să te plimbi cu prietenul dumitale? 

HERO: Sînt gata să mă plimb cu dumneata, dacă pășeşti încet, 
te uiţi frumos și nu spui nimic; mai ales dacă mă dau în lături. 

DON PEDRO: Însoţită de mine? 

HERO: Dacă o să-mi facă plăcere, am să-ți spun. 

DON PEDRO: Şi cînd o să-ți facă plăcere să spui asta? 

HERO: Cînd o să-mi placă fața dumitale; pentru că ferească 
Dumnezeu ca lăuta să semene cu cutia ei! 

DON PEDRO: Masca mea e ca acoperișul lui Philemon”? — înăun- 
trul casei e Jupiter. 

HERO: Păi atunci ar trebui să-ți acoperi masea cu paie. 

DON PEDRO: Vorbește încet, dacă vorbeşti despre dragoste, 


(O duce deoparte.) 


BALTHAZAR: Ce n-aş da să ştiu că-ţi sînt drag... 

MARGARET: Pe mine nu m-ar încînta așa ceva, pentru că am 
multe cusururi. 

BALTHAZAR: De pildă? 

MARGARET: Îmi spun rugăciunile cu glas tare. 

BALTHAZAR: Atunci îmi “eşti si mai dragă — cei ce te ascultă 
pot spune „amin“. 


MARGARET: Să-mi ajute Cel-de-Sus să am parte de un PE EA 
bun! 

BALTHAZAR: Amin. 

MARGARET: Şi să-l țină departe de mine după ce s-a sfîrşit dansul! 
Răspunde, dascăle! 

BALTHAZAR: Destul, dascălul a primit răspunsul. 

URSULA: Cred că te-am recunoscut, ești senior Antonio. 

ANTONIO: Nu, pe cuvînt. 

URSULA: Te recunosc după felul cum clatini din cap. 

ANTONIO: Ca să spun ade îrul, caut să-l imit. 

URSULA: E cu neputinţă să-l imiţi atit de bine, afară doar dacă 
ești chiar el. Mina asta uscăţivă e a lui, ce mai încoace şi încolo, 
eşti Antonio, ești Antonio. 

ANTONIO: Nu-i adevărat, pe cuvînt, 


253 


(II, 1] 


URSULA: Haide, haide, îţi închipui că nu te recunosc după spiritul 
dumitale sclipitor? E-n stare oare virtutea să se ascundă? Ce 
să mai vorbim, eşti Antonio ; farmecul își dă de veste singur — 
și cu asta, basta. 

BEATRICE; Nu vrei să-mi spui cine ţi-a spus asta? 

BENEDICK: Nu, iartă-mă, te rog, 

BEATRICE: Nu vrei să-mi spui nici cine ești? 

BENEDICK: Nu acum. 

BEATRICE; Senior Benedick spune că mă ţin ada şi că-mi 
împrumut vorbele de. duli din cartea O sută de snoavg”?, 

BENEDICK:; Dar cine e acest Benedick? 

BEATRICE: Sînt sigură că-l cunoşti destul de bine. 

BENEDICK; Eu nu, crede-mă, 

BEATRICE: Nu te-a făcut niciodată să rizi? 

BENEDICK: Spune-mi cine e el, te rog. 


BEATRICE: Păi, e măscăriciul prințului, un bufon tare plicticos; 
singurul lui dar este să născocească birfeli nemaipomenite. 
Numai craidonii sînt încîntaţi de el, şi ceea ce le place nu e 
hazul lui — pentru că e sărac cu duhul — ci ticăloşia, pentru 
că îi distrează pe oameni cu răutăţile și-i înfurie cu clevetirile, 
iar oamenii rid de el și-l burduşesc. Trebuie să fie pe-aproape, 
cu escadra. Îmi pare Tău că nu m-a acostat încă. 


BENEDICK: Cînd o să-l cunose pe acest domn, o să-i povestesc 
cele ce spui acum. 


BEATRICE: Mă rog, cum de nu, o să-i dai prilejul să facă vreo 
comparaţie-două pe socoteala mea; și dacă nimeni n-o să le 
bage în seamă sau n-o să ridă, o să-l apuce melancolia, Asta 
înseamnă că se va economisi o aripă de potîrniche, pentru 
că măscăriciul n-o să mai cineze în seara aceea. (Muzică înă- 
umtru.) Trebuie să-i urmăm pe cei din față. 

BENEDICK: În tot ce e bun. 


BEATRICE: Fireşte — dacă ne duc la ceva rău, îi părăsese la pi ima 
Întoarcere. | 


(Dans; ies apoi toți, în afară de Don John, a iicote 
şi Claudio.) 


JOHN: Hotărit lucru, fratele meu e îndrăgostit de Hero și l-a luat 
„deoparte pe tatăl ei ca să-i vorbească despre asta. Doamnele 
0 urmează și n-a mai rămas decit o singură mască. 

BORACHIO: E Claudio — îl recunose după ţinută, 

JOHN: Nu eşti dumneata, senior Benedick?2 

CLAUDIO: Ai ghicit. Eu sînt. 

JOHN: Domnule, fratele meu ţine foarte mult la prietenia dumi- 
tale. S-a îndrăgostit de Hero și vreau să te rog să-i abaţi gîndu- 
rile în altă parte. Ea nu e de teapa lui — ai putea să joci rolul 

„unui om cinstit în chestiunea aceasta. 

CLAUDIO; De unde știi că o iubește? 

JOHN: L-am auzit pe cînd: îi jura dragoste. 

BORACIIIO: Și eu l-am auzit; i-a jurat că o va lua în căsătorie 
chiar în seara aceasta. 

JOHN: Haide să mergem la ospăț! 


(les John şi DBoraclio.) 


CLAUDIO; Răspund la numele de Benedick, 
Dar vestea o primesc în chip de Claudio. 
Așa e: prințul cată ale sale. 
Prietenia-i credincioasă-n toate, 
Afară doar de dragoste; de-aceca 
Îndrăgostiţii păsul şi-l spun singuri. 
Tot ochiul să peţească pentru sine, 
Să nu se-nereadă în mijlocitori, 
Căci frumuseţea e o vrăjitoare 
Ce face trădători din buni prieteni. 
Acestea se întîmplă-atit de des, 

Şi eu n-am bănuit! Adio, Hero! 


(Intră Benedick din nou.) 


BENEDICK: Contele Claudio?5 

CLAUDIO: Chiar el. 

BENEDICK: Vrei să vii cu mine? 

CLAUDIO: Unde? 

BENEDICK: Pînă sub salcia! de colo, e ceva care te privește, conte. 
Cum ai de gînd să-ți porţi cununa? În jurul gftului, ca pe un 
lanţ de cămătar*?, sau sub braț, ca pe o eșartă de locotenent? 
Trebuie s-o porţi într-un fel, pentru că prinţul ţi-a înhățat-o 
pe Hero a dumitale. | : 

CLAUDIO; Îi urez să se bucure de ea. 

BENEDICK: Bravo, ai vorbit ca un negustor de vite, așa se spune 
la vînzarea boilor. Ei, ţi-ai fi închipuit că prințul o să-ţi facă 
pocinogul ăsta? | 

CLAUDIO: Lasă-mă, te rog. 

BENEDICK: Asta e bună — lovești ca chiorul, te-ai supărat ca 
văcarul pe sat. 

CLAUDIO: Dacă nu vrei să pleci, atunci plec eu, 

(Iese..) 

BENEDICK: Biată pasăre rănită! Acum se duce să se ascundă în 
păpuriş. Eeei, şi domnișoara asta Beatrice a mea să mă cunoască, 
și totuşi să nu mă cunoască! Măscăriciul prințului! Ha! Poate 
că mi se spune aşa fiindcă sînt vesel. Da! dar nu mă nedrep- - 
tățese singur astfel? Nu mi-a mers vestea în felul acesta! E 
firea răutăcioasă, otrăvită ca fierea; a Beatricei, care-și închi- 
puie că părerea ei despre mine este părerea tuturor. Foarte 
bine, o să mă răzbun cum pot. 


(Intră Don Pedro din nou.) 


DON PEDRO: Domnule, te rog, unde e contele? L-ai văzut? 

BENEDICK: Înălțimea ta, am jucat rolul doamnei Bîrtă. L-am 
găsit aici abătut ca o colibă de vînătoare într-un fund de codru. 
l-am spus și cred că n-am greșit, ca înălțimea ta a cîștigat 
bunăvoința tinerei doamne; și eu m-am oferit să-l întovărăşese 
pînă la o salcie, fie ca să-și împletească o cunună ca un tlăcău 
părăsit, fie să împletesc eu o biciușcă pentru că merită să fie 
snopit. 

DON PEDRO: Snopit?. Dar ce vină are? 

BENEDICK: Vina de neiertat a școlarului care, nemaiputind de 
bucurie că a descoperit un cuib de pasăre, i-l arată tovarăşului 
său, și acesta i-l fură. 

DON PEDRO: Vrei să faci din încredere o vină? Vina este a hoțului. 

BENEDICK: Totuşi n-ar fi stricat să împletim cununa şi biciușca 
— cununa ar fi putut-o purta el, iar biciuşea ar fi fost pentru 
dumneavoastră care, după mine, l-aţi furat bunătate de cuibuşor. 

DON PEDRO: Eu n-o să fac altceva decît să învăţ păsărelele să 
cînte și pe urmă o să le dau înapoi proprietarului. 

BENEDICK: Dacă ciripitul lor o să se potrivească cu vorbele dum- 
neavoastră, atunci, pe legea mea, vorbiţi cinstit. 

DON PEDRO: Domnișoara Beatrice are o răfuială cu dumneata — 
domnul care a dansat cu dinsa i-a spus că dumneata ai vorbit-o 
de rău. 

BENEDICK: Domnișoara Beatrice m-a făcut harcea-parcea — nici 
un butuc n-ar fi îndurat atitea; un stejar care n-ar mai avea 
o singură frunzuliță verde și încă i-ar fi răspuns. Pînă şi masca 
mea a început să capete viață și să se ia la hartă cu ea. Fără 
a-i trece prin cap că sînt eu, mi-a spus că sînt măscăriciul prin- 
tului; că sînt mai nesuferit decît un dezgeheț năprasnie, săge- 
tindu-mă cu atitea ironii spuse pe uerăsuflate, încît stăteam 
ca un fel de ţintă în care trage o armată. Fiecare cuvînt al ei 
e un pumnal care înjunghie; dacă răsuflarea i-ar fi la fel de 
grozavă ca și cuvintele, nu s-ar mai afla fiinţă vie lîngă ea — 

ar pirjol totul pină la steaua polară. Nu m-aş însura cu ea, 
chiar dacă ar fi înzestrată cu tot ce avea Adam înainte de a 
fi păcătuit; ea l-ar fi silit și pe Hercule să-i învirtească frigarea, 
ba ce zic, i-ar fi rupt şi ciomagul ca să tacă focul. Hai, să nu 
mai vorbim despre ca — ce mai încoace și încolo, e infernala 
Ate24 îmbrăcată ceva mai frumos. Dea Dumnezeu ca vreun 
învățat? să-i scoată dracii din ea, pentru că, hotărît, cît timp 
ea e aici, un om poate trăi în iad tot atit de liniștit ea-ntr-un 
sanctuar, iar oamenii fac păcate cu bună știință, dorind să 
ajungă și ei acolo — într-atita o-nsoţese pe ea tulburarea, 
groaza și vălmășagul. 
(Intră Claudio, Beatrice, Hero şi Leonato. ) 


DON PEDRO: la te uită că vine încoace. 

BENEDICK: Nu are înălţimea ta o solie care să mă ducă la capătul 
pămîntului? Sint gata să plec la til pentru cea mai mică 
însărcinare la care te-ai putea gîndi: o să-ţi aduc o scobitoare?® 
de pe cel mai îndepărtat petic de pămînt al Asiei; sau măsura 
piciorului lui Prester John*; sau un fir de păr din barba 
Marelui Han%; sau o să due din partea înălțimii tale o solie 
piemeilor2?, mai degrabă decit să schimb trei cuvinte cu această 
scorpie. Nu aveți nici o însărcinare pentru mine? 

DON PEDRO: Nici una, în afară de dorinţa de a fi în plăcuta 
dumitale tovărăşie. 

BENEDICK: O, Doamne, iată un fel de mîncare care nu-mi priește 
— nu pot s-o sufăr pe doamna Limbuţie. 


(Icse.) 


DON PEDRO: Ei, domnişoară, ai pierdut inima lui senior Benedick. 
BEATRICE: E adevărat, înălțimea ta, mi-a împrumutat-o pentru 
cîtva timp; şi eu i-am dat dobindă pentru asta; două inimi pentru 
una singură, a lui. Cîndva mi-a ciștigat-o cu zaruri măsluite, 
de aceea înălțimea ta are dreptate să spună că am pierdut-o. 

DON PEDRO: L-ai doborit, domnişoară, l-ai doborit. 

BEATRICE: Ca să nu mă iluhoa ra el pe mine, înălțimea ta, şi să 
ajung mamă de nerozi. Vi l-am adus pe contele Claudio pe 
care m-ati trimis să-l caut. 

DON PEDRO: Ei, conte! De ce eşti trist? 

CLAUDIO: Nu sînt trist, înălțimea ta. 

DON PEDRO: Atunci? Bolnav? 

CLAUDIO: Nici bolnav, înălțimea ta. 

BEATRICE: Contele nu e nici trist, nici bolnav, nici vesel, nici 
sănătos; e dulce-acru ca o portocală și gelozia lui are ceva din 
culoarea, ei.% 

DON PEDRO: Cred că ai dreptate, domnişoară, îl deserii bine; 
cu toate că, dacă lucrurile stau astfel, se înşală amarnic. Ascultă, 
Claudio, am făcut curte în numele dumitale și frumoasa Hero 
e câștigată. Am vorbit cu tatăl ei şi dinsul şi-a dat consimță- 
mîntul. Hotărăşte ziua nunţii și Dumnezeu să-ţi dea fericire! 

LEONATO: Conte, ia-o pe fiica mea și, o dată cu ea, și averea mea; 
prin graţia prințului s-a făcut această unire. Fie ca grațiile 
să spună „amin“, 

BEATRICE: Vorbeşte, conte, e replica dumitale. 

CLAUDIO: Tăcerea e cel mai desăvîrșit sol al bucuriei; n-aş fi 
îndeajuns de fericit dacă aş putea să spun cât de fericit sînt. 
Domnişoară, după cum eşti a mea sînt și eu al dumitale; schim- 
bul acesta mă face omul cel mai fericit. 

BEATRICE: Vorbeşte, verișoară; sau, dacă nu poţi, zăvoreşte-i 
gura cu un sărut şi nu-l lăsa nici pe el să vorbească. 

DON PEDRO: Ghiduşă-ţi mai este inima, domnişoară! 

BEATRICE: Da, înălțimea ta; şi-i mulțumesc, sărmana, că ţine 
piept furtunii grijilor. Verişoară-mea îi șopteşte la ureche că 
el e în inima ei. 

CLAUDIO: Într-adevăr, verişoară, 

BEATRICE: Verişoară? |! Dumnezeule, e nuntă care-mi aduce rude 
noi! Toţi se adăpostesc sub pirostrii, numai eu stau deasupra, 
ca să mă ardă soarele. Nu-mi rămîne decât să mă aşez într-un 
ungher și să strig după un bărbat. 

DON PEDRO: Domnişoară Beatrice, o să-ţi găsese eu unul. 

BEATRICE: Mi-ar plăcea mai bine unul zămislit de tatăl dumnea- 
voastră. Nu aveţi un frate care să-i semene? Tatăl dumnea- 
voastră a adus pe lume soţi minunaţi, dacă, bineînţeles, s-ar 
putea apropia vreo fată de ei. 

DON PEDRO: Pe mine mă vrei, domnişoară? 

BEATRICE: Nu, înălțimea voastră, afară dacă aş mai avea unul 
pentru zilele de lucru; sînteţi prea preţios ca să fiţi purtat în 
fiecare zi. lertaţi-mă — sînt făcută ca să mă ţin numai de 
pozne. 

DON PEDRO: Tăcerea dumitale mă supără cel mai mult, iar vese- 
lia te prinde de minune; pentru că, fără doar şi poate, te-ai 
născut într-un ceas vesel. 

BEATRICE: Nu, înălțimea voastră, maică-mea plingea; dar iarăși 
e adevărat că undeva pe cer ţopăia o stea? și sub zodia ei 
m-am născut. Verilor, să vă dea fericire Cel-de-Sus! 

LEONATO: Nepoţică, vrei să te înorijești de ceea ce ţi-am spus? 

BEATRICE: Ah, iartă-mă, te rog, unchiule. Cu voia înălțimii voastre. 


(Iese. ) 

DON PEDRO: Năstruşnică fată, nimic de zis. 

LEONATO: Înălțimea ta, ai crede că firea ei nu ştie co e melan- 
colia. 13 Tristă nu e niciodată, sau numai atunci cînd doarme; 
și nici atunci chiar, pentru că am auzit-o pe fiica mea spunînd 
că visează adesea urit şi totuși se trezește rizind. 

DON PEDRO: Nu vrea să audă vorbindu-se despre un soț. 

LEONATO: O! Fireşte! Îşi bate joc de toţi peţitorii şi-i pune pe 
goană, 

DON PEDRO: Ar fi o soţie neîntrecută pentru Benedick. 

LEONATO: Dumnezeule! Înălțimea. ta, dacă ar fi căsătoriţi numai 
o săptămînă, ar vorbi aşa de mult unul cu altul, încît ar înnebuni 
amindoi. 

DON PEDRO: Ei, conte Claudio, pe cînd la biserică? 

CLAUDIO: Miine, înălţimea ta. Timpul merge în cîrje pînă cînd 
dragostea, își îndeplinește tipicul. 

LEONATO: Nu, lunea care vine, dragul meu, cu alte cuvinte 
numai bine de azi într-o săptămînă — prea puţin ca să pun 
la cale tot ce am în gînd. 

DON PEDRO: E prea mult, văd că dai din cap; dar vreau să-te 
încredinţez, Claudio, că vom şti noi să ne. omorim vremea. 
Pînă una alta, o să mă apuc de o muncă de Hercule“, și anume, 

să-i fac pe senior Benedick și pe domnișoara Beatrice să moară 
unul de dragul celuilalt, Tare mi-ar mai plăcea. să-i văd uniți; 
și nu mă îndoiesc că voi izbuti, dacă voi trei o să-mi daţi a juto- 
rul pe care o să vi-l cer. 

LEONATO: Înălţimea ta, sînt gata, măcar că m-ar costa zece nopți 

„de nesomn, 

CLAUDIO: Şi eu, înălțimea ta. 

DON PEDRO: Și dumneata, drăguță Hero? | 

HERO: Înălțimea ta, am să fac şi eu ce pot ca s-o ajut pe 

verişoara mea să-și găsească un bărbat bun. 

DON PEDRO: Eu cred că Benedick nu este bărbatul cel mai de 
lepădat pe care-l cunosc. Pînă acum nu pot decît să-l laud: 
e un om de viță nobilă, de o vitejie încercată şi de-o cinste 
recunoscută. O să te învăţ cum s-o faci pe verişoara dumitale 
să se îndrăgostească de Benedick; iar eu, cu ajutorul dum- 
neavoastră, o să-l înstrunese în așa fel pe Benedick, încît, cu 
ajutorul vostru şi cu toată sila lui, Beatrice o să-i cadă cu 
trone la inimă. Dacă izbutim să facem asta, Cupidont5 n-o să 
mai fie arcaș; gloria lui o să treacă asupra noastră, pentru 

că vom fi singurii zei ai dragostei. Veniţi cu mine să vă arăt 
ce am de gînd. 


(Ies. ) 


SCENA 2 


Allă cameră în casa lui Leonato. 
Intră Don John şi Borachio. 


JOHN: Așa este; contele Claudio se va căsători cu fiica lui Leonato. 

BORACHIO: Da, stăpine, dar eu pot să împiedie să se întimple 
aşa ceva. 

JOHN: Orice piedică, orice barieră, orice obstacol au să fie un 
leac pentru mine: sînt bolnav de cătrănit ce sînt din pricina 
lui și tot ce se pune în calea dorințelor sale mi le dezmiardă 
pe ale mele. Cum ai putea să împiedici această căsătorie? 

BORACHIO: Nu într-un chip cinstit, înălțimea ta; totuși într-un 
fel atît de tainic încât n-o să-mi trădez necinstea prin nimic. 

JOHN: Arată-mi pe scurt cum anume. 

BORACHIO: Stăpîne, cred că v-am spus acum un an că mă am 
bine cu Margaret, însoţitoarea lui Hero. 

JOHN: Da, mi-amintese. 

BORACHIO: Pot s-o fac pe Margaret să se uite pe fereastra iata- 
cului stăpînei sale la orice oră din noapte, oricît de nepotrivită. 

JOHN: Ce viață e în toate astea ca să prilejuiască moartea căsă- 
toriei lor? 

BORACHIO: Stă în puterea dumneavoastră ca să-i pregătiți otrava. 
Duce-ți-vă la fratele dumneavoastră, prințul; şi nu vă sfiiți 
să-i spuneți că şi-a pătat cinstea, căsătorindu-l pe vestitul 
Claudio (pe care-l prețuiți nespus de mult) cu o stricată ca 
Hero. 

JOHN: Și ce dovezi să aduc? 

BORACHIO: Destule ca să-l înșelați pe prinț, să-l Înveninați pe 
Claudio, s-o distrugeți pe Hero și să-l omorîți pe Leonato. 
Mai urmăriți altceva? 

JOHN: Aşa, numai ca să le pun bețe în roate, sînt gata să încerc 
orice. 

BORACHIO: Atunci, ce mai staţi? Găsiți clipa potrivită cînd Don 
Pedro şi contele Claudio o să fie singuri și spuneţi-le că, după 
știința dumneavoastră, Hero mă iubeşte pe mine — arătaţi-le 
că aţi descoperit aceasta numai mulțumită zelului dumneavoas- 
tră atit faţă de prinţ cât şi faţă de Claudio (din dragoste pentru 

cinstea fratelui dumneavoastră care a mijlocit această unire 
și pentru bunul renume al prietenului său, ademenit de întăți- 
șarea letei). Mă-ndoiesc că vă vor da crezare fără dovezi; ei 
bine, daţi-le dovezi; spuneţi-le, nici mai mult, nici mai puţin, 
că m-ați văzut la fereastra ei; că m-aţi auzit spunîndu-i Hero 
lui Margaret; că aţi auzit-o pe Margaret spunindu-mi Claudio.5 
Aduceţi-i să vadă toate astea chiar în noaptea dinaintea nunţii. 
Între timp, eu o să potrivese lucrurile în așa fel încît Hero să 
lipsească, iar necinstea ei să apară atit de limpede, încît gelozia 
să se cheme siguranță, iar toate pregătirile să fie date peste 
cap. 

IN: Întîmple-se ce s-o întîmpla, aşa o să fac. Vezi să lucrezi 
cu îndeminare şi vei primi o mie de ducați.” 


BORACUIO; Să nu slăbiţi o clipă învinuirile și dibăcia mea n-o 


să mă facă de ocară. 


JOHN: Mă duc să aflu ziua cînd vor să facă nunta. 


SC 


(les.) 


ENA 3 


Grădina lut Leonato. 
Inlră Benedick. 


BENEDICK: Hei, băiețaş! 


(Intră un băiat.) 


BĂIATUL: Seniore... 
BENEDICK: Pe fereastra camerei mele se află o carte, adu-mi-ọ 


aici, în grădină. 


BĂIATUL: Am şi sosit, domnule. 
BENEDICK: Văd, însă vreau să pleci și pe urmă să sosești iar. 

( Băiatul iese.) Mă întreb și mă minunez cum poate un om care 
l-a văzut pe altul căpiind atunci cînd nu-i mai pasă de nimic 
alta decit de dragoste să ajungă, după ce şi-a bătut joc de nebu- 
nia asta fără rost la alții, ținta propriului său dispreț, îndrăgos- 
tindu-se; şi un astfel de om e Claudio. Ştiam că într-o vreme 
singura muzică pentru el erau tobele şi surlele; acum îi place 
să asculte mai degrabă tamburina și fluierul; ştiam că pe cînd 
înainte vreme ar fi străbătut zece poşte pe jos ca să vadă o 
armură bună, acum e în stare să nu doarmă zece nopţi la rînd, 
croind în mintea lui un nou model de pieptar. Era deprins să 
vorbească simplu și direct ca un om cinstit și ca soldat; acum 

își răsucește limba în gură după cea mai rafinată modă a expri- 
mării“, vorbele lui seamănă cu un ospăț fantastic, cu feluri 
de mîncare fistichii. Cum, s-ar putea adică să mă scrîntesc şi 
eu și să văd cu astfel de ochi? Mai ştii? Nu cred. Nu pot să jur 
că dragostea n-ar fi în stare să mă prefacă într-o stridie; pot să 
jur însă că înainte de-a ajunge stridie, n-o să mă ţicnese aşa 
cum s-a ţienit Claudio. O femeie e frumoasă; ei și? Alta e 
înțeleaptă ; ei şi? Alta e virtuoasă; ei şi? Ce-mi pasă! Pînă cînd 
într-o femeie n-o să se adune toate grațiile, nici o femeie nu va 
intra în“ grațiile mele. Bogată trebuie să fie, nici nu încape 
vorbă; înțeleaptă, că altminteri mi-e lehamite de ea; virtuoasă, 
altfel nu dau pe dînsa nici o ceapă degerată; frumoasă, că altfel 
n-o să mă uit la ea niciodată; blindă, că de nu — să nu se apro- 
pie de mine; nobilă, altfel n-o iau, chiar dacă mi s-ar da bani 
orei; să ştie să vorbească îrumos, să fie pricepută la muzică; 
cît priveşte culoarea părului, să fie așa cum a lăsat-o Cel-de-Sus. 
Pe cine văd? Prinţul şi domnul îndrăgostit! Să mă ascund 
în boschetl 


(Se retrage. ) 
(Intră Don Pedro, Leonato şi Claudio, urmaţi de 
Balthazar şi muzicanți. ) 


DON PEDRO: 


CLAUDIO; 


DON PEDRO: 


CLAUDIO; 


DON PEDRO: 


BALTHAZAR: 


DON PEDRO: 


Vrei s-ascultăm această muzică? 
Fireşte... Cit de liniştită-i seara... 
Parcă-nadins, spre-a soarbe armonia! 
Vezi locul unde-i Benedick ascuns? 

O, cum de nu! cînd s-o sfirși cîntatul, 
O să-i dăm partea puiului de leu. 
Hai, Balthazar, mai cîntă-ne o dată. 
Nu cere, doamne, spartei mele voci 
Să strice muzica a doua oară. 

E o dovadă de desăvirşire 

Cînd măiestria nu ţi-o recunoști. 

Te rog să cînţi, să nu mă faci să stărui. 


BALTHAZAR: Vorbiţi de stăruinţi? Atunci să cint, 
| Căci mulţi la început, privesc de sus 

Femeia, ce-o curtează; şi-o curtează 
Şi jură c-o iubesc. 

DON PEDRO: Ei, hai, începe, 
Sau, dacă vrei să preludezi mai mult, 
Să cinti cu note. 

BALTHAZAR: Vă notați acestea: 

DON PEDRO: Vorbeşte în optimi, deci cu cîrlige: 
Notaţi, notate — o nimica toatăl 


( Muzica.) 


BENEDICK (aparte):  Revarsă-te, divină melodie? Sufletul lui 
e cuprins acum de extaz! Nu e ciudat ca niște maţe de oaie să 
scoată sufletele din trupurile oamenilor? Mie unuia mi-ar plăcea 
mai mult nişte trompete. 

BALTHAZAR (cîntă): 

Nu, doamnelor, nu mai oftati, 
Bărbaţii toţi îngeală; 

Acum pe țărm, acum plecaţi, 
N-au nici o socoteală! 

Nu mai oftaţi 

După bărbaţi; 

Și, orișiunde s-ar afla, 

Cu inimi vesele cîntați 
Tra-la-ia-la-la-la ! 


Opriţi-vă, dac-ați cîntat 
De inimă amară; 
Bărbaţii veşnic au trădat, 
De cînd e vara vară! 

Nu mai oftați 

După bărbaţi 

Şi, orişiunde v-aţi afla, 
Cu inimi vesele cintați 
Tra-la-la-la-la-la,! 

DON PEDRO: Bun cîntec, zău așa! 

BALTHAZAR: Şi un cântăreţ prost, înălțimea, ta. 

DON PEDRO: Cum? Nu, nu, serios, cînți destul de bine — în cel 
mai rău caz. 

BENEDICK (aparie): Dacă ar fi fost un cfine care să urle în halul 
ăsta, l-ar fi spînzurat. Numai de n-ar prevesti vreo nenorocire 
vocea asta dogită a lui! Aș fi ascultat la fel de bucuros croncă- 
nitul unui corb după care ar fi urmat un potop de nenorociri. 

DON PEDRO: Da, aşa-i. Auzi, Balthazar? Te rog să ne prepătești 
o muzică aleasă, pentru că miine seară vrem ca domnișoara 
Hero s-o asculte de la fereastră. 

BALTHAZAR: Cea mai bună pe care am s-o găsese, înălțimea ta. 

DON PEDRO: Așa să faci, la revedere. (Balthazar şi muzicanti 
des. ) Ia vino-neoace, Leonato: ce-mi spuneai astăzi? Că nepoata 
dumitale e îndrăgostită de senior Benedick? 

CLAUDIO: Da, da. (Aparte lui Don Pedro.) Dă-i drumul, pasărea 
e gata prinsă. Nu mi-aş fi închipuit niciodată că această doamnă 
s-ar putea îndrăgosti de un bărbat. 

LEONATO: Nici eu! Dar și mai de necrezut mi se pare că i-a căzut 
cu trone senior Benedick, pe care, prin tot felul ei de a se 
purta, făcea impresia că nu-l poate suferi. 

BENEDICK (aparte): E cu putință? Bate vintul dintr-acolo? 

LEONATO: Zău, înălțimea ta, nu ştiu ce să cred — atita știu însă 
că-l iubește cu tot focul, dincolo de toate marginile închipuirii. 

DON PEDRO: Poate că se preface numai. 

CLAUDIO: Da, se prea poate. 

LEONATO: Dumnezeule! să se prefacă! N-am pomenit ca o dra- 
goste prefăcută să se apropie atît de mult de adevărata iubire. 

DON PEDRO: Dar după ce anume se vede că e îndrăgostită? 

CLAUDIO (aparte): O nadă bună în cârlig — și peștele s-a prins. 

LEONATO: După ce anume se vede? Păi, e gata prinsă, ai auzit-o 
pe fata mea spunînd cum. 

CLAUDIO: Da, asta e adevărat. 

DON PEDRO: Cum anume? Mă uluiești, aș fi crezut că inima cei 
nu poate fi biruită de asalturile dragostei. 

LEONATO: Puteam să-mi pun mîna în foc pentru asta, doamne; 
și mai ales fiind vorba de Benedick. 

BENEDICK (aparte): Aş zice că toate astea-s un renghi, dacă nu 
le-ar spune omul ăsta cu barbă căruntă. Hotărit, “ticăloşia nu 
se poate ascunde îndărătul bărbii cărunte. 

CLAUDIO (aparte): S-a prins — dă-i mai departe. 

DON PEDRO: Şi i-a spus lui Benedick că-l iubește? 

LEONATO; Nu, şi jură că n-o să-i spună nimic — asta o şi chinuie. 

CLAUDIO: E adevărat; așa zice fiica dumitale. „Cum — i-a spus 
ca — eu, eu care l-am luat peste picior de atitea ori, să-i scriu 
că-l iubesc?“ 

LEONATO: Așa zice acum, cind a început să-i serie; peniru că 
de douăzeci de ori pe noapte se scoală din pat şi şade în cămașa 
ei de noapte pînă cînd umple o coală întreagă. Fata mea ne 
povestește tot. 

CLAUDIO: Fiindcă veni vorba de coala de hirtie, mi-am adus 
aminte de o glumă drăguță pe care mi-a spus-o fiica dumitale. 

LEONATO: Aa! Că după ce a scris scrisoarea și a împăturit-o a 
spus că Benedick și ea se găsesc sub același înveliș? 

CLAUDIO: Întoemai. 

LEONATO: Păi, să vedeți, a rupt scrisoarea în mii de bucățele și 
s-a învinovăţit că a putut fi atît de nestăpinită ca să-i serie 
unuia despre care știa că o să rîdă de ea. „Îl judee — zice — 


264 


(II, 3] 


după propria mea fire; pentru că dacă mi-ar serie el mic, aş 
ride de el; da, cu toate că-l iubesc, așa aș face.“ 

CLAUDIO: Cade apoi în genunchi, plînge, suspină, se bate cu 
pumnul în piept, îşi smulge părul, se roagă, blestemă: „O, 
scumpul meu Benedick! Doamne, dă-mi răbdare.“ 

LEONATO: Da, așa este, așa spune fie-mea; iar nebunia asta o 
apucă aşa de rău, încît fata mea se teme citeodată să nu-și 
facă seama. Da, e foarte adevărat. 

DON PEDRO: Ar fi bine ca Benedick să fie încunoștințat de cineva, 
fără însă ca ea să afle. 

CLAUDIO: La ce bun? N-ar fi decît un nou prilej de glume pentru 
el şi ar chinui-o şi mai rău pe biata fată. 

DON PEDRO: Dacă ar face aşa ceva, și-ar face o pomană acela 
care l-ar spînzura. E o comoară de fată și, neîndoios, e virtuoasă. 

CLAUDIO: E şi foarte înțeleaptă. 

DON PEDRO: În toate, afară de dragostea ei pentru Benedick. 

LEONATO: Înălțimea ta! Cînd înțelepciunea și sîngele se luptă 
într-un trup atît de gingaș, sînt zece sorţi la unul că sîngele 
va ieşi învingător. Îmi pare rău de ea, cu atit mai mult cu cît 
îi sînt unchi și tutore. 

DON PEDRO: Păcat că nu s-a îndrăgostit de mine; n-aş fi ţinut 
seama de nimic și aş fi luat-o de soţie. Te rog spune-i și lui 
Benedick și vezi ce zice. 

LEONATO: Credeţi într-adevăr că ar fi cu cale? 

CLAUDIO: Hero e încredințată că de aici o să i se tragă moartea, 
după cîte spune ea; o să moară dacă n-o iubește, și o să moară 
înainte de a-i destăinui că-l iubeşte şi o să moară dacă el îi 
face curte mai curind decît să se abată o iotă de la obișnuita 
ci îndărătnicie. 

DON PEDRO: Şi bine face! Dacă i-ar arăta că-l iubeşte, se prea 
poate ca el să-și bată joc; după cum prea bine știți, omul e 
zetlemist din fire. 

CLAUDIO: E un bărbat foarte frumos. 

DON PEDRO: E adevărat, se poate mîndri cu o înfăţişare atră- 
gătoare. 5 

CLAUDIO: Găsese că e și foarte deştept. 

DON PEDRO: Da, are într-adevăr unele seînteieri care seamănă 
cu deșteptăciunea. 

LEONATO: Şi îl socotese şi viteaz. 

DON PEDRO: Ca Hector, crede-mă. Iar cînd e vorba de certuri, 
după felul cum le domolește poţi să-ţi dai seama că e înţelept; 
pentru că ori le ocolește cu multă îndemiînare, ori ia parte la 
ele cu frică de creştin adevărat. 

LEONATO: Dacă e cu frica lui Dumnezeu, trebuie neapărat să fie 
pașnic; iar dacă totuşi tulbură pacea, înseamnă că nu ştie ce 
e frica și tremuratul. 

DON PEDRO: Aşa 0 să se şi întimple, pentru că omul e cu frica 
lui Dumnezeu, cu toate că, judecînd după unele glume tari 
de-ale lui, nu s-ar părea să fie. De, îmi pare rău de nepoata, 
dumitale. Ce ziceti: să mergem în căutarea lui Benedick şi să-i 
spunem despre dragostea ei? 

CLAUDIO: Nu, nu, înălțimea ta; dacă o să-i dăm poveţe bune lui 
Beatrice, dragostea o să i se macine încet-încet. 

LEONATO: Nu, asta e cu neputinţă; pînă atunci o să-şi macine ea 
inima. 

DON PEDRO: Bine, vom mai afla cîte ceva de la fiica dumitale; 
pînă una alta, las-o să se mai răcească. Mi-e drag Benedick 
și aş dori să se judece pe el însuși cu duhul smereniei, ca să 
vadă cît e de nevrednic de o fată atit de bună. 

LEONATO: Vrei să mergem, înălțimea ta? Masa e gata. 

CLAUDIO (aparte): Dacă n-o să se îndrăgostească de ea după toate 
astea, nu ştiu pe ce speranțe să mai pun temei! 

DON PEDRO: Să-i aruncăm şi ei acelaşi năvod — să i-l întindă 
fiica dumitale şi însoţitoarea ei. Hazul o să fic atunei cînd 
0 să-și închipuie fiecare despre celălalt că moare de dragul 
lui şi, cînd colo — de unde? Tare aș mai vrea să văd o astfel 
de scenă — o adevărată pantomimă! 5-0 trimitem să-l pof- 
tească, la masă. 


(Don Pedro, Claudio şi Leonato ies.) 


BENEDICK (ieşind din boschet): Nu poate fi o simplă festă — prea 
a fost serioasă discuţia. Hero le-a destăinuit adevărul. Se pare 
că i-a înduioşat Beatrice, că i-a cîştigat de partea ei. Mă iubeşte! 
Asta, cere răsplată. Am auzit ce părere au despre mine! spun 
că m-aș ține mîndru dacă aş vedea că mă iubeşte; și mai spun 
iarăşi că ar muri mai degrabă decît să-și arate simțămintele. 
Nu m-am,.eîndit niciodată să mă însor. Nu trebuie să par 

mândru. Ferice de cei care, auzindu-se judecaţi, sînt în stare 
să se îndrepte. Spun că Beatrice e frumoasă; e adevărat și 
"pot şi eu să spun același lueru; că e virtuoasă; așa-i, nu pot 
tăgădui; și că e înțeleaptă, dacă lăsăm la o parte dragostea 
pentru mine. Dragostea nu adaugă nimic la deșteptăciunea ei, 
totuși nu e o dovadă că s-a serîntit, pentru că am început s-o 
iubesc îngrozitor. Fără îndoială, asupra mea o să se abată 
o grindină de zeflemeli pentru că am ris atita de căsătorie; 

dar, de! nu se schimbă pofta omului? Cînd e tînăr, omului 
îi place carnea pe care nu poate s-o mistuie la bătrinețe. Bat- 
jocura şi zicalele şi bilețelele de duh îl pot oare abate pe un 
om din făgaşul ce și l-a ales? Nu; oamenii trebuie să se înmul- 
țească! Cînd spuneam că o să mor holtei, nu mă gindeam că 
o să trăiesc pînă cînd o să mă-nsor. Iat-o și pe Beatrice. Pe 
soarele ce ne luminează, e o fată îrumoasă — ce mai, se vede 
cît de colo că e-ndrăgostită. 


(Intră Beatrice. ) 


BEATRICE: Împotriva voinței mele, m-au trimis să te poftese să 
vii la masă. 

BENEDICK: Frumoasă Beatrice, îti mulţumesc pentru osteneală. < 

BEATRICE; Osteneala mea pentru-aceste mulțumiri n-a fost mai 
mare decît osteneala dumitale de a-mi mulțumi; dacă ar fi 
fost ostenitor cu adevărat, n-aş fi venit. 

BENEDICK: Atunci ţi-a făcut plăcere solia? 

BEATRICE: Atita plăcere cîtă poţi lua pe un vîrf de cuţit. Poftă 
de mîncare n-ai — aşa că, la revedere! 


(Iese. ) 


BENEDICK: Ha! „Împotriva voinţei mele, m-au trimis să te pof- 
tesc să vii la masă...“ Vorbe cu două înțelesuri... Asta e ca 
și cum ar fi spus: „Osteneala mea pentru aceste mulțumiri 
n-a fost mai mare decit osteneala dumitale de a-mi mulţumi“. 
Sau ca şi cum ar fi zis: „Orice osteneală mi-aş da pentru dum- 
neata, e tot atit de uşoară ca o mulțumire.“ Dacă n-o să-mi 
fie milă de ea, voi fi un ticălos. Dacă n-o iubesc sînt un păgîn. 
Să mă due să-mi fac rost de un portret de-al ei. 


(Iese. ) 


ACTUL IH 


SCENA 1 


Grădina lui Leonato. 
Intră Hero, Margaret şi Ursula. 


HERO: Fii bună, Margaret, du-te-n salon; 
Acolo Beatrice, verişoara mea, 
Vorbeşte cu Don Pedro şi cu Claudio. 
Șopteşte-i că mă plimb pe o alee 
Vorbind cu Ursula pe seama ei; 
Că tu ne-ai auzit și o polteşti 
Să se strecoare în umbrarul des 
De eaprifoi ce, pirguit de soare, 
Nu-l lasă pe acesta să mai intre 
Precum curtenii ridicați de-un prinţ 
Se sumeţese. Acolo să se-aseundă, 
S-asculte ce vorbim. Aşa să faci — 
Acum te du și vezi cum te descurci. 


MARGARET: Vă-ncredințez că am s-o fac să vină, 
(Iese. ) 
HERO: Fi, Ursula, cînd vine Beatrice, noi 


Pe-alee ne plimbăm în sus şi-n jos, 
Vorbind doar despre Benedick. De-ndată 
Ce-l amintesc, tu întri-n rol și-l lauzi 

Mai mult decît a meritat vreun om. 

Eu o să-ți spun cum Benedick tînjeşte 
De dorul ei; săgeata lui Amor 

Răneşte fără greş pe om şi-atunei 

Cînd trage cu urechea. 


(Intră Beatrice, din fund.) 


263 


(rit, tj 
Ei, începe, 

Căci, uite, Beatrice s-a ascuns în tule 

Ca o ciovlică: gata să ne-asculte. 
URSULA: Plăcut e pescuitul cînd un peşte, 

Cu vislele-i de aur taie unda 

Și-nghite lacom trădătoarea nadă; 

Așa vrem noi pe Beatrice s-o prindem 

Pitită cum e-n caprifoi acum. 

N-o să-mi greşesc eu rolul, fii pe pace. 
HERO: Să mergem înspre ea, ca să nu piardă 

Nimic din duleea nadă ce t-o-ntindem. 


(Se apropie de umbrar.) 


Eu, Ursula, o știu — e prea trulașă, 
Sălbatică și disprețuitoare 
Ca şoimii stîncilor. 


URSULA: Şi credeţi, zău, 

Că Benedick de dragul ci se stinge? 
HERO: Și contele, și prințul zic așa. 
URSULA: Şi v-au rugat să-i spuneţi asta, doamnă? 
HERO: Da, m-au rugat; dar eu le-am arătat 


Că dacă ţin la Benedick, să-l lase 

Să lupte cum va şti cu dragostea, 

lar Beatrice să n-afle niciodată. 
URSULA: De ce? Cum, Benedick n-ar merita 

Bogatul, fericitul pat de nuntă 

care-o să se culce-o dată Beatrice? 

HERO: O, zeu al dragostei! Ar merita 

Tot ce-un bărbat e-n drept să dobindească, 

Dar firea inimă mai năzuroasă 

Decit a ei n-a zămislit nicicînd! 

Dispreţul străluceşte-n ochii ei 

Ce rid de tot ce văd; deșteptăciunea-i 

Se prețuiește într-atit, că toate 

N-au nici un preț. Nu poate nici iubi, 

Nici îndrăgi ceva ce nu-i al ei, 

Atita-i de-ngâimfată! 
URSULA: Eu vă cred; 

Da, fără doar şi poate, nu e bine 

Să ştie c-o iubește — l-ar lua-n ris. 
HERO: Ce-i drept, e drept. N-am întîlnit bărbat, 

Oricîit de chipeș, tînăr sau deştept, 

Să nu-l repeadă; de-i bălan, se jură 

Că s-ar cădea să-i fie soră; oacheş? 
Natura, zugrăvind un arlechin, 
A scos o mizgăleală; e înalt? 
O lance strimbă-n vîrf; e îndesat? 
Atunci e un agat neșletuit 2! 
Vorbeşte? E-o morişcă zăpăcită; 
Nu scoate-o vorbă? E un bolovan. 
Aşa-i răstălmăceşte ea pe toţi 
Şi-n ruptul capului nu-i dă virtuții 
Ce este meritul şi fala ei. 
URSULA: Ce uricios — să-i foarfece pe toţi! 
HERO: Te cred, e uricios să fie cineva 
Ca Beatrice, prea într-o ureche, zău, 
Dar poţi să-i spui? De i-aş vorbi, m-ar face 
Cu ouă și oțet; şi-ar bate joc 
ȘI m-ar strivi*? cu vorbele-i de duh. 
De-aceea, să se mistuie săracul, 
Și-oftind, să ardă ca un foc mocnit. 
Să mori batjocorit e. mult mai rău, 
„Bea şi cum te-ar gidila de moarte. 
URSULA: Şi totuși, spuneţi-i; vedeţi ce zice. 
HERO; Nu; mai curînd o să mă duc la el, 
Să-l sfătuiesc să lupte cu el însuși, 
ȘI, cu gînd bun, am s-o vorbese de rău 
Pe verişoara mea. Ah, nici nu știi 
Cum otrăveşte vorba rea iubirea. 
URSULA: Nu, nu! De ce să-i faceţi acest rău? 
Nu poate fi-ntr-atita de lipsită 
De dreapta judecată — sclipitoare, 
Cum ştim că e — încît să-ndepărteze 
Un om ales ca domnul Benedick! 


HERO: Afar’ de Claudio al meu, eu cred 
Că nu mai e bărbat ca el în ţară. 
URSULA: Vă rog să nu fiţi supărată, doamnă, 


Că spun pe faţă ceea ce gindesc; 
Dar, după mine, domnul Benedick, 
Prin frumuseţe, minte şi bravură, 
Pereche nu-și găsește-n ţară noastră. 


HERO: Aşa-i, are-un renume strălucit. 
URSULA: L-a meritat "nainte de-al avea. 
Pe cînd e nunta, doamnă? 
HERO: Ca miine — ce zic, miine chiar! Să mergem; 

Vreau să-ţi arăt niște găteli de nuntă 
Și să te-ntreb pe eare s-o port miine. 
URSULA (aparte): S-a prins, vă-ncredințez; a noastră-i doamna. 
HERO; Vezi, dragostea e după cum se-ntimplă, 
După cum Cupidonii ce-s de strajă 
Ori trag cu arcul, ori întind o mreajă. 


(Hero şi Ursula ies.) 


BEATRICE (înaintind): 
Ce foc simt în urechi? E-adevărat? 
Mîndria mi-e atît de osîndită? 
Dispreţ, adio! Fumuri, v-am lăsat! 
Nu voi o să mă faceți fericită! 
lubeşte, Benedick, te-oi răsplăti 
Ca-o inimă-mblinzită de-al tău drag, 
Și dacă stărui, te voi îmboldi 
Să trecem amindoi al nunţii prag; 
Spun. toţi că meriți; ci eu, pasămite, 
O știu mai mult decit din auzite! 


( Iese.) 


SCENA 2 


O cameră în casa lui Leonato. 
Intră Don Pedro, Claudio, Benedick şi Leonaio. 


DON PEDRO: Rămîn numai pînă cînd se va fi săvirșit nunta 
dumitale, iar după aceea plec spre Aragon. 

CLAUDIO: O să te-nsoţese acolo, înălțimea ta, dacă o să-mi În- 
gădui. 

DON PEDRO: Nu — ar fi să-ți întunee fericirea primelor zile după 
nuntă — e ca şi cum i-ai arăta unui copil o hăinuță nouă şi 
nu i-ai da voie s-o poarte. O să-l rog numai pe Benedick să mă 
însoțească; pentru că omul acesta e numai voioșie din creștet 
pînă în tălpi; a tăiat de vreo două-trei ori coarda arcului lui 
Cupidon, iar acest gîde mic nu îndrăzneşte să tragă în el. Inima 
lui e ca un clopot și limba ca un ciocan; cînd izbeşte cu ciocanul, 
clopotul sună, pentru că ce-i gindește inima, limba rostește, 

BENEDICK: Dragii mei, nu mai sînt cum am fost. 

LEONATO: Așa zic și eu, îmi pari mai trist. 

CLAUDIO: Să sperăm că e îndrăgostit. 

DON PEDRO: Da’ de unde! N-are în el strop de singe adevărat 
pe care să-l fi atins dragostea. Dacă e amărit, înseamnă că are 
nevoie de bani. 

BENEDICK: Mă doare o măseas?. 

DON PEDRO; Seoate-o. 

CLAUDIO: Pune-o mai întii în laţ şi numai după aceea s-o tragi 
alarăs5, 

DON PEDRO: Cum? Oltezi din pricina durerii de măsele? 

LEONATO: Ori e o umoare la mijloc, ori îl roade un vierme. 

BENEDICK: E lucru știut: oricine poate stăpîni durerea afară de 
cel ce o are. 

CLAUDIO: Eu unul susțin totuşi că e îndrăgostit. 

DON PEDRO: N-are pie de dragoste într-insul, afară de dragostea 
pentru hainele străine. Aşa, de pildă, azi e olandez și miine 
francez, sau, dacă nu, înlățişează două tări dintr-o dată — 
— e neamț de la mijloc în jos pentru că poartă pantaloni lungi, 
și spaniol de la şolduri în sus pentru că n-are pieptar. Afară 
numai dacă ar avea o dragoste pentru această nebuneală, cum 
se şi pare că o are, nu e nebun din dragoste, cum aţi voi să pară. 

CLAUDIO: Dacă nu e îndrăgostit de vreo femeie, nu mai trebuie 
să credem în vechile semne de dragoste. Așa, de pildă, îşi perie 
pălăria dimineaţa — ce să însemne asta? 

DON PEDRO: L-a văzut cineva la bărbier? 

CLAUDIO: Nu, dar ucenicul bărbierului a fost văzut la el și vechea 
podoabă a feței sale a şi umplut cîteva mingi de tenis%?. 

LEONATO: Adevărat, de cînd şi-a pierdut barba, arată mai tînăr. 

DON PEDRO: Unde mai pui că se dă cu parfum de zibetă. Poţi 
să-l miroşi după asta? 

CLAUDIO: Asta e ca şi cum ai spune că omul nostru e îndrăgostit. 

DON PEDRO: Un semn care nu dă greş e melancolia lui. 

CLAUDIO: Avea parcă obiceiul să se spele cîndva pe faţă? 

DON PEDRO: Da, sau să se sulemenească? Cel puţin aşa mi s-a 
spus. 

CLAUDIO: Ce să mai vorbim! Spiritul lui de zeflemist se odihnește 
într-o coardă de lăutăës și nu ciripeşte decit atunci cînd e ciupit! 

DON PEDRO: Asta e foarte grav, într-adevăr! Ce mai încoace și 
încolo, e îndrăgostit. 

CLAUDIO; Ei bine, eu ştiu și cine-l iubeşte. 

DON PEDRO: Asta aș vrea să ştiu și eu — pun mîna în foc că e 
cineva care nu-l cunoaște. 

CLAUDIO: Da, după cum nu-i cunoaşte nici metehnele; şi cu toate 
acestea, se prăpădeşte de dragul lui. 

DON PEDRO: O să fie înmormîntată cu faţa în sus. 

BENEDICK: Toate astea nu sînt un descîntee pentru durerea de 
dinți”. Domnule guvernator, veniți cu mine; vreau să vă spun 
cîteva vorbe înțelepte pe care le-am învățat şi pe care aceşti 
măscăricis nu trebuie să le audă. 


(Benedick şi Leonalo ies.) 


DON PEDRO: Îmi pun capul că vrea să-i vorbească despre Beatrice. 

CLAUDIO: Fără doar și poate. Hero și Margaret şi-au jucat rolul 
în faţa lui Beatrice, aşa că cei doi urși n-au să se mai muşte 
cînd se vor întilni. 


(Intră John.) 


DON JOHN: Stăpîne şi frate, Domnul să te ocrotească. 

DON PEDRO: Bună ziua, frate. 

DON JOHN; Dacă ai timp, aş vrea să vorbesc cu tine. 

DON PEDRO: Între patru ochi? 

DON JOHN: Dacă vrei, totuși contele Claudio poate să asculte, 
pentru că lucrurile pe care vreau să le spun îl privesc. 

DON PEDRO: Ce s-a întîmplat? 

DON JOHN (lui Claudio): Aveţi de gind să vă căsătoriți miine, 
senior? 

DON PEDRO: Ştii asta foarte bine. 

DON JOHN: N-aş mai şti asta, dacă dinsul ar ști ce ştiu eu. 

CLAUDIO: Dacă este vreo piedică, spune-i pe nume, te rog. 

DON JOHN: Senior, îți închipui probabil că eu nu ţin la dumneata. 
Aştept ca viitorul să-ți arate care este adevărul; o să ai o părere 
mai bună despre mine după ce vei afla cele ce vreau să-ți spun. 
Pentru că socotese că fratele meu ţine la dumneata şi în dra- 
gostea lui te-a ajutat să te căsătoreşti. Curte zadarnică și trudă 
irosită de-a surda. 

DON PEDRO; Dar ce s-a întimplat? 

DON JOHN: Am venit aici ca să-ţi spun; și ca să nu lungesc vorba 
— s-a şi vorbit prea mult despre asta — doamna nu-ți este 
credincioasă. 

CLAUDIO: Cine? Hero? 

DON JOHN: Chiar dinsa: Hero a lui Leonato, Hero a dumitale, 
Hero a tuturor. 

CLAUDIO: Neeredincioasă? 

DON JOHN: Cuvintul nu e îndeajuns de tare pentru a-i zugrăvi 
ticăloşia; după mine o mult mai rău decit atit — gindește-te 
la un cuvînt mult mai necruţător iar eu voi dovedi că i se potri- 

veste. Nu te mira pînă cînd nu vei avea şi alte dovezi; vino 
doar cu mine la noapte și o să vezi cum intră cineva pe fereas- 
tra camerei ei, chiar în ajunul nunţii; dacă o s-o mai iubeşti, 
atunci însoară-te cu ea miine; dar cred că ar fi mai cu cale 
să-ți muţi gîndul. 

CLAUDIO: E cu putinţă? 

DON PEDRO: Nici nu vreau să mă gîndesc la aşa ceva. 

DON JOHN: Dacă nu aveţi curaj să credeți în ceea ce vedeți, să 
nu mai spuneţi că știți. Dacă veniți cu mine, o să vă arăt des- 
tule; iar după ce veţi vedea și auzi mai multe, să faceți cum e 
mai bine. 

CLAUDIO: Dacă se-ntîmplă să văd ceva deseară, n-o să mă mai 
însor cu ea miine; am s-o fac de ruşine chiar în biserică, la 
nuntă. 

DON PEDRO: Iar eu, care m-am făcut luntre şi punte ca s-o câştig 
de partea ta, o să mă unesc cu tine pentru a 0 face de ocară. 

DON JOHN: Eu n-am s-o mai vorbesc de rău pînă cînd veţi fi şi 
voi martori. Păstrați-vă sîngele rece pînă după miezul nopții 
şi aşteptaţi să vedeţi singuri. 

DON PEDRO: Ce-ntorsătură nenorocită! 

CLAUDIO: Ce năpastă! 

DON JOHN: Un blestem oprit la timp! așa veți spune cînd o să 
vedeți deznodămintul. 


(Ies.) 


SCENA 3 


O stradă. 
Intră Dogberry şi Verges, urmați de străjeri. | 


DOGBERRY: Sînteţi oameni de ispravă şi încredere? 

VERGES: Da, altminteri ar fi păcat să fie condamnaţi la mântuirea 
trupului și a sufletului. ` 

DOGBERRY: Asta ar fi încă o pedeapsă prea uşoară dacă ar arăta 
cît de puţină loialitate, aleși cum au fost pentru paza prinţului. 

VERGES: Ei, spune-le ce au de făcut, cumetre Dogberry. 

DOGBERRY: Mai întîi, cine crezi că este cel mai nedemn dintre 

1 ei-ca să fie străjer? 

PRIMUL STRĂJER: Hugh Dateake sau George Seacoal, domnule, 
pentru că știu să scrie şi să citească, 

DOGBERRY: Seacoal — dă-te-neoace, vecinică. Cel-de-Sus te-a 
blagoslovit cu un nume bun; ești chipeș și ăsta e un. dar al 
ursitei; dar scrisul și cititul — de, cu astea te naști. 

AL DOILEA STRĂJER: Meștere, amândouă aceste daruri... 

DOGBERRY: Le ai, fireşte, ştiam că o să răspunzi aşa. Pentru 
înzestrare, vericule, mulțumeşte-i lui Dumnezeu și nu te făloși; 
cît despre scris şi citit, astea să se vadă atunci cînd n-o să fie 
nevoie de o astfel de vanitate. Eşti socotit acilea omul cel mai 
irațional și cel mai potrivit ca să fii străjer; de aceea o să porți 
felinarul. Asta e însărcinarea dumitale. O să-i duci în tratative 
pe toți bagabonţii; să le strigi tuturor oamenilor să stea pe loc, 
în numele “prinţului. 

AL DOILEA SIRĂJER: Şi dacă vreunul nu vrea să se oprească? 

DOGBERRY: Atunci nu-l mai băga în seamă gi lasă-l să-şi vadă 
de drum; apoi cheamă imediat pe ceilalți străjeri și multu- 
meşte cerului că ai scăpat de un ticălos. 

VERGES: Dacă nu stă cînd îl somez, care va să zică înseamnă că 
nu e un supus al prințului. 

DOGBERRY: Precum zici! lar străjerul musai să aibă de-a face 
numai cu supușii prințului. Iarăşi, nu trebuie să faci pic de 
zgomot pe uliţă, fiindcă trăncăneala și vorba sînt lucrul cel 
mai tolerabil pentru un străjer și nu se poate înghiţi. 

AL DOILEA STRĂJER: Mai de grabă o să dormim decit o să vorbim 
— ştim noi care-i treaba străjerului. 

DOGBERRY: Ei da, vorbeşti ca un străjer vechi şi cu friea lui 
Dumnezeu, pentru că nu văd în ce fel poate fi somnul o căl- 
care a legii; numai că trebuie să băgați de seamă să nu vi se 
fure alebardele. Să nu uitaţi să treceţi prin circiumi și să-i 
poftiţi la culcare pe cei care s-au îmbătat. 

AL DOILEA STRĂJER: Și dacă nu vor? | 

DOGBERRY: Atunci să-i lăsaţi în pace pînă cînd o să se dezmeti- 
cească. Iar dacă nici atunci n-o să vă poată da un răspuns mai 
acătării, să le spuneţi că nu sînt ei oamenii pe care i-ați crezut 
voi. 

AL DOILEA STRĂJER: Bine, domnule. 

DOGBERRY: Dacă întilniți un hoț, trebuie să-l bănuiţi, după cum 
vă cere slujba voastră, că nu e un om cinstit; cu cât aveţi mai 
puține de împărțit cu astfel de oameni, cu atît mai multă cinste 
vă face. 

AL DOILEA STRĂJER: Dacă ne dăm seama că e D să nu punem 
mîna pe el? 

DOGBERRY: Ce e drept, legea vă dă dreptul; dar cu unul cred 
că cei care se ating de păcură se minjese. Dacă dați peste un 
hoţ, lucrul cel mai sănătos pentru voi este să-l lăsaţi să se dove- 
dească un bun hoţ și s-o şteargă hoţeşte. 

VERGES: Te ţine o lume de om milos, cumetre. 

DOGBERRY: E adevărat, n-aş spînzura un cîine dacă ar fi după 
mine; darmite un om cu un pospai de cinste într-insul. 

VERGES: Dacă auziţi un copil că ţipă noaptea, trebuie să vă duceți 
la doică și s-o rugaţi să-l liniștească. 

AL DOILEA STRĂJER: Dar dacă doica doarme şi nu ne aude? 

DOGBERRY: Atunci vedeţi-vă de drum și lăsaţi-l pe copil s 
deștepte cu ţipetele lui; pentru că oaia care-l aude pe ie 
cum behăie n-o să-i răspundă unui vițel care mugeşte. 

VERGES: Asta aşa-i. 

DOGBERRY: Şi cu asta, basta. Dumneata, străjere, îl reprezinţi 
chiar pe prinţ; dacă-l întilnești pe print noaptea, poţi să-l 
opreşști. 

VERGES: Nu, nu, pe legea mea, asta cred că nu poate s-o facă. 

DOGBERRY: Pun rămăşag pe cinci șilingi contra unul cu orice 
om care cunoaşte regulamentul, că are dreptul să-l oprească. 
Bineînţeles nu fără voia prinţului; pentru că nu se cade ca 
straja să jienească pe nimeni, și este o jignire să oprești un om 
împotriva voinței lui. 

VERGES: Pe legea mea, nici nu se poate să fie altfel. 

DOGBERRY: Ha, ha, ha! Ei, cetăţeni, noapte bună, și dacă se 
întîmplă să fie lată, să mă chemați pe mine. Ascultati de povața 
celorlalți și de a voastră, și, noapte bună. Hai, vecine. 

AL DOILEA STRĂJER: Ei, leat, știm ce avem de făcut, Să ne aşe- 
zăm pe banca de lîngă biserică pînă pe la două după miezul 
nopţii şi, după aceea, toată lumea la culcare. 

DOGBERRY: Nenișorilor, încă o vorbă. Vă rog să străjuiți în 
preajma casei lui senior Leonato. Cum nunta are loc miine, 
o să fic mare tămbălău la noapte. Cu bine, şi să fiți cu ochii în 
patru, aveţi grijă! 


(Dogberry şi Verges ies.) 
(Intră Borachio şi Conrade. ) 


BORACTIIO: Hei! Conrade! 

STRĂJERUL (aparte): Ssst! Nici o mișcare! 

BORACHIO: Conrade, ascultă! 

CONRADE: Sînt lîngă cotul tău, ce naiba! 

BORACHIO: Zăăău? D-aia mă mînca pe mine cotul! Mi-am închi- 
puit cu că o să vină și Tia! 

CONRADE: Îţi rămîn dator un răspuns pentru asta — pînă una 
alta, spune mai departe. 

BORACHIO: Ascunde-te bine sub cerdacul ăsta pentru că a început 
să bureze, iar eu am să-ți povestese tot, ca un beţivan îÎnrăit.®! 

STRĂJERUL (aparte): E o trădare la mijloc, fraților; totuși staţi 
pitiți. 

BORACHIO: Află dar, că am cîștigat o mie de ducați de la Don 
John. 

CONRADE: E cu putință ca un ticălos să cîştige atita? 

BORACHIO: Mai bine ai întreba dacă e cu putință ca o ticăloșie 
să fie preţuită atît de mult; pentru că atunci cînd ticăloşii 
bogaţi au nevoie de ticăloși săraci, ticăloșii săraci cer prețul 
pe care-l vor. 

CONRADE: Îţi spun drept că sînt uimit. 

BORACHIO: Asta dovedește că eşti nou în meserie. Ştii că felul 
în care un bărbat își poartă pieptarul, sau pălăria, sau man- 
taua, nu are nici o importanţă pentru el. 

CONRADE; Ehei, haina face pe om. 

BORACHIO: Eu mă gîndeam la modă. 

CONRADE: Mă rog, moda e modă. 

BORACHIO: Păi așa pot să spun că nebunul e nebun. Dar nu vezi 
tu ce tilhar pocit e şi moda asta? 

STRĂJERUL (aparte): ÎL cunose pe acest domn Pocitanie; de 
șapte ani e un tilhar fără pereche — se plimbă-ncoace și încolo 
ca un gentilom. Vezi, nu i-am uitat numele. 

BORACHIO: Parcă s-a auzit cineva... 

CONRADE: Nu — e stirleaza de vînt de pe acoperiş. 

BORACHIO: Şi cum spuneam, nu vezi tu ce tilhar pocit e moda? 
Cum mai zăpăceşte sîngele aprins între patrusprezece şi treizeci 
și cinci de ani! Uneori zici că acești oameni sint altă aia — îi 
face să semene cu niște soldaţi ai lui Faraon zugrăviți pe o 

“pinză afumată; alteori, aduc ca nişte preoţi ai zeului Baal 
de pe vechea fereastră a bisericii; alteori, cu un Hercule tuns 
chilug de pe tapetele mîneate de viermi, unde prohabul e mare 
cit măciuca lui. 

CONRADE;: Toate astea le ştiu și mai știu că moda ponoseşte mai 
mult haina decît omul. Dar moda nu ţi-a zăpăcit și ţie capul, 
de vreme ce-mi tot vorbeşti acum despre ea? 

BORACHIO: Asta nu, fii pe pace; dar atlă că în noaptea asta i-am 
făcut curte Margaretei, servitoarea seniorei Hero, sub numele 
de Hero. Dînsa a ieșit la fereastra stăpînei, mi-a urat de o mie 
de ori noapte bună — dar văd că-ţi povestese cam anapoda. 
Ar fi trebuit mai întîi să-ţi spun cum prinţul, Claudio și stăpînul 

meu, duși în grădină de Don John, au văzut de acolo această 
drăgăstoasă întîlnire. 

CONRADE: Şi au crezut ei că-ntr-adevăr Margaret e Hero? 

BORACHIO: Doi din ei da, prințul și Claudio; dar diavolul de stă- 
pinul meu ştia că e Margaret; și pe o parte prin jurămintele 
lui, care l-au smintit, pe de altă parte cu ajutorul nopţii care 
i-a înșelat, dar mai ales mulțumită ticăloșiei mele care a adeverit 
toate birtelile lui Don John, Claudio a plecat cu o falcă în cer 
și alta în pămînt. A jurat că o să dea ochi cu ea, așa cum a fost 
hotărît, mîine. dimineaţă la biserică şi acolo, în fata tuturor 
credincioșilor, o va face de ocară povestind tot ce-au văzut în 
noaptea asta și o va trimite înapoi, acasă, fără bărbat. 

PRIMUL STRĂJER: În numele prințului, stai! 

AL DOILEA STRĂJER: Cheamă-l pe şeful străjerilor. Am relevat 
aici cea mai primejdioasă trădare ce s-a pomenit în ţara asta! 

PRIMUL STRĂJER: Printre ei e şi unul Pocitanie — îl cunosc, 
poartă o buclă, 

CONRADE: Domnilor, domnilor! 

AL DOILEA STRĂJER: O să mi-l daţi voi pe Pocitanie credeți-mă! 

CONRADE: Domnilor! 

PRIMUL STRĂJER: Vorba! Îţi poruncim să ne dai voie să te luăm 
cu noi, 

BORACHIO: O să ne stea frumos între sulițe... 

CONRADE: Grozav. Hai, vă urmăm. 


(les. ) 


SCENA 4 


O cameră în casa lui Leonato. 
Intră Hero, Margaret şi Ursula. 


HERO: Dragă Ursula, trezește-o pe verişoara mea Beatrice și 
roag-o să se scoale. 

URSULA: Da, stăpînă. 

HERO: Și s-o polteşti încoace. 

URSULA: Bine. 


(ese, ) 


MARGARET: Zău, cred că celălalt guleraş e mai frumos. 
HERO: Nu, Meg, te rog, am să-l port pe ăsta. 

MARGARET: Nu-i așa de frumos, eredeţi-mă — nu mă îndoiesc că 
și verişoara dumneavoastră o să spună la fel. 

HERO: Verişoara mea e o zăpăcită, și tu alta. Nu-l port decât pe 
ăsta. 

MARGARET: Îmi place grozav noua dumneavoastră  diademă, 
numai de-ar fi părul ceva, ceva mai închis — cît despre rochie, 
e cea mai aleasă croială, zăul Ştiţi, am văzut rochia ducesei 
de Milan pe care o tot laudă lumea. 

HERO: Se spune că e neîntrecută. 

MARGARET: Da, dar pe lingă a dumneavoastră nu e decît o cămașă 
de noapte. Ce e drept, stofa e de aur și tăietura e cu dantelă 
de argint, e garnisită cu perle la mînecile lungi, iar fusta e 
brodată cu fluturași albaştri; dar a dumneavoastră e făcută 
după un model atît de fin, de elegant şi de grațios, încît o întrece 
de zece ori. 

HERO: Numai de-ar da Dumnezeu să fiu veselă cînd am s-o port, 
pentru că mi-e inima grea. - 

MARGARET: În curînd o să fie mai grea din pricina unui bărbat. 

HERO: Ruşine să-ți fie! Cum poţi să vorbeşti așa? 

MARGARET: De ce să-mi fie ruşine, stăpină? Pentru că vorbesc 
cinstit? Nu este căsătoria onorabilă chiar pentru un cerșetor? 
Seniorul dumneavoastră nu e onorabil fără a. îi căsătorit? 
Poate că, ruşinoasă cum sînteţi, aţi îi vrut să nu spun „un 
bărbat“ ci „un soţ“; nu jignesc pe nimeni dacă vorbele sincere 
nu trădează gînduri urite. Ce rău vedeți în cuvintele: „mai 
grea din pricina unui bărbat“ atunci cînd e vorba de soţ și 
soție? Altminteri povara ar fi mai curînd uşoară decit grea. 
Întrebaţi-o şi pe domnişoara Beatrice — iat-o' că vine, 


(Intră Beatrice.) 


HERO: Bună dimineaţa,  verişoară, 

BEATRICE: Bună dimineața, dragă Hero. 

HERO: Dar ce s-a întîmplat? De ce tonul acesta plingăreţ? 

BEATRICE: Mi-am pierdut toate tonurile și toanele. 

MARGARET: Cintaţi-ne „Lumina dragostei“, e un cîntec fără re- 
fren. Cîntaţi-l și eu o să dansez. 

BEATRICE: „Lumina dragostei“ — sub călciiele dumitale? Ce zici, 
soțului ei îi sfiriie călcfiele după ca? 

MARGARET: Siînteţi răutăcioasă, din creştet pînă-n tălpi. 

BEATRICE: E aproape ora cinci, verișoară, e timpul să te pregă- 
teri Zău, nu ştiu ce am, mă simt foarte prost. He, hei! He, 

ei! 

MARGARET: Ce vă lipseşte? Un bitlan, un buestru sau un bărbat? 

BEATRICE: Litera B, care le începe pe toate. 

MARGARET: Dacă n-o să vă turciţis într-o zi, înseamnă că mari- 
narii nu se mai pot călăuzi după steaua polară... 

BEATRICE: Ce vrea să spună zăpăeita? 

MARGARET: Nu vreau să spun nimic; dar să dea Dumnezeu ca 
fiecare să capete ce-i dorește inima! 

HERO: Mănușile astea mi le-a trimis contele — sînt foarte parfu- 
mate. 

BEATRICE: Mi-e nasul înfundat, verişoară, nu miros nimic. 

MARGARET: O domnişoară căreia i s-a înfundat... Cred că aţi 
răcit zdravăn. 

BEATRICE: Îndură-te, cerule! De cînd te-ai umplut de atita duh? 

MARGARET; De cînd aţi renunțat dumneavoastră la el. Şi nu mă 
prinde de minune? 

BEATRICE; Nu se prea vede, ar trebui să-l porţi în bonetă. Zău, 
mă simt cât se poate de prost. 

MARGARET: Luaţi niște Carduus Benedictus, și puneţi-l la inimă; 
e singurul leac împotriva stringerii de inimă. 

HERO: Asta e ghimpe, nu leac. 

BEATRICE: Benedictus! De ce Benedictus? E un tile ascuns în 
acest Benedictus. 

MARGARET: Un tile ascuns? Da’ de unde! Nu e nici un tile ascuns; 
m-am gîndit la spinul sacru care vindecă toate bolile — Carduus 
Benedictus®... Vă închipuiţi, poate, că vă cred îndrăgostită, 
Ei aș! Nu sînt atît de mărginită încît să cred tot ce doresc sau 

să dorese să cred ceea ce aș putea crede. De ce să-mi chinuiesc 
inima spunîndu-mi că sînteţi îndrăgostită sau că vă veți îndră- 
gosti, sau că vă puteți îndrăgosti. Cit despre Benedick, nu mai 
e ce-a fost; e un alt om — e un bărbat! Jura că n-o să se însoare 
niciodată; și totuşi, acum, în ciuda hotărîrii sale, s-a dat pe 
brazdă. Nu ştiu dacă dumneavoastră v-aţi convertit; dar cred 
că vedeţi cu propriii dumneavoastră ochi, ca și celelalte temei. 
BEATRICE: Cum îţi mai merge gura! 
MARGARET; A luat-o la galop... 


(Inlră din nou Ursula.) 


URSULA: Stăpină, plecaţi de aici, prinţul, contele, senior Bene- 
dick, Don John și toţi cavalerii din oraş au venit ca să vă ducă 
la biserică. 

HERO: Dragă verișoară, dragă Meg, dragă Ursula, ajutați-mă să 
mă îmbrace, 


(Ies. ) 


280 


(II, 5] 
SCENA 5 


O allă cameră în casa tui Leonato. 
Intră Leonato, urmat de Dogberry şi Verges. 


LEONATO: Ce doreşti de la mine, vecin de treabă? 

DOGBERRY: Vreau să am cu dumneavoastră o contidență care vă 
cointeresează de aproape. 

LEONATO: Dar te rog să fii scurt, fiindcă sînt foarte ocupat, 
după cum vezi. 

DOGBERRY: Domnule guvernator, asta e. 

VERGES: Da, domnule guvernator, asta e. 

LEONATO: Ei, ce este, prieteni? 

DOGBERRY: Domnule guvernator, cumătrul Verges vorbește — 
cum să spun? — mai hacana. E om bătrin, domnule guverna- 
tor, şi nu-i e mintea tocită cum aș dori cu să fie, cu voia Celui- 
de-Sus; dar zău, om mai cinstit ca el nici că se poate — cum 
să spun? cum e pielea dintre sprîncenele lui. 

VERGES: Asta aşa e; slavă Domnului, sînt tot atît de cinstit ca 
oricare altul, vreau să spun, ca orice alt om bătrîn, ba chiar 
mai cinstit decît orice om bătrîn care nu e mai cinstit ca mine. 

DOGBERRY: Comparaţiile sînt urduroase — vorbe de clacă, ve- 
cine! 

LEONATO: Sînteţi cam agasanți. 

DOGBERRY: Cum voiți dumneavoastră, înălțimea ta, dar noi 
sîntem slujbaşii bietului duce. La dreptul vorbind și în ceea ce 
mă priveşte, dacă aş fi agasant ca un rege, n-aş sta în cumpănă 
și v-aş da dumneavoastră tot, tot. 

LEONATO: Adică tot ce e agasant? 

DOGBERRY: Aș vrea să fie de o mie de ori mai mult! Pentru că , 
am auzit fel de tel de reclamaţii de dragoste pentru dummnea- 
voastră și cu toate că sînt un om sărac, m-am bucurat cînd am 
auzit. 

VERGES: Și eu aşijderea. 

LEONATO: Aş vrea să aud o dată ce aveţi să-mi spuneţi. 

VERGES: Păi, să vedeţi, domnule guvernator, străjerii noștri au 
pus mîna, cu excepţia dumneavoastră, pe doi ticăloși din cei 
mai grozavi, aici în Messina. 

DOGBERRY: E un moșneag, ce să spun! Piinea lui Dumnezeu, 
domnule guvernator, are veşnice mîncărime de limbă. Vorba 
ceea, : de ani e mare, dar minte n-are. Milostivească-se Cel-de-Sus! 
Să vezi şi să nu crezi! Bine-ai grăit, cumetre Verges, bine de 
tot. Mare e Cel-de-Sus! Din doi oameni călare pe un cal, unul 
trebuie să șadă la spate. Are o inimă de aur, pe legea mea, nu 

s-a mai pomenit altul ca el. Cel-de-Sus fie lăudat! Strașnie 
vecin! Nu sînt toți oamenii la fel. Din păcate, vecinică, din 
păcate. 

LEONATO: Adevărat, dumneata îl întregi. 

DOGBERRY: Asta... vine de sus... 

LEONATO: Ei, trebuie să vă las. 

DOGBERRY: Numai o vorbă, domnule guvernator. Străjile noastre 
au arestat doi indivizi susceptibili şi noi am vrea să fie exami- 
naţi azi-dimineaţă în fața înălţimii voastre. 

LEONATO: Cercetaţi-i voi și să-mi spuneți ce-aţi aflat. Acum: sînt 
foarte grăbit, după cum vă puteți da seama. 

DOGBERRY: Sigur, asta o să fie insuficient. 

LEONATO: Beţi un pahar de vin înainte de a pleca. Cu bine. 


(Intră un sol.) 


SOLUL: Stăpîne, sinteţi așteptat ca să o S dak pe fiica dum- 
neavoastră bărbatului el. 
LEONATO: Mă duc la ei, sînt gata. 


(Leonato şi solul ies. ) 


DOGBERRY: Cumetre, du-te la Francis Seacoal; spune-i să-și ia 
pana și călămara și să vină la închisoare. Trebuie acum să-i 
punem la examen pe acești oameni. 

VERGES: Cu multă înțelepciune. 

DOGBERRY: N-o! să ne eruțăm deșteptăciunea, fii pe pace. Am 
destulă glagole (Îşi duce mîna la frunte) ca să-i fac pe unii 
să-și ia cîmpii. Pînă una alta; vezi de-l găseşte pe cărturarul 
care o să scrie excomunicarea. Ne-ntilnim la închisoare. 


(Ies. ) 


ACTUL IV 


SCENA 1 


Interiorul unei biserici. 
Intră Don Pedro, Don John, opan Călugărul Francis, Claudio, Benedick, 
Hero, Beatrice etc. 


LEONATO: Hai, părinte Francis, fii seurt: rostește numai formula 
cununici — o să le arăţi toate îndatoririle în parte după aceea. 
CĂLUGĂRUL: Seniore, ai venit aici ca să te cununi cu această 
doamnă? |. 
CLAUDIO: Nu. 
LEONATO: Ca să fie cununat cu ea; dumneata, părinte, ai. venit 
s-0 cununi, 
CĂLUGĂRUL: Doamnă, ai venit aici pentru a fi cununată cu acest 
conte? 
HERO: Da. 
CĂLUGRUL: Dacă unul din voi cunoaşte. vreo piedică în. calea 
“acestei uniri, îi cer, pe miîntuirea sufletului lui, s-o spună. 
CLAUDIO: Cunoști vreuna, Hero? 
HERO: Nici una, stăpine. 
CĂLUGĂRUL: Dar dumneata, conte? 
LEONATO: Îndrăznese să răspund pentru el — nici una, 
CLAUDIO: O, ce îndrăznese oamenii să facă! Ce sînt oamenii în 
stare să facă! Ce fac oamenii zilnie, fără să știe ce fac! 
BENEDICR: Ce face? Exclamaţii? Păi dacă e vorba pe-așa, sînt 
și exclamaţii vesele, cum ar fi „ha! hol“ sau „he!“ 
CLAUDIO; Stai, Francis. Tată-ţi cer îngăduință: 
Mi-o dai pe-această fată, fiica ta, 
Cu inima uşoară, nesilit? 
LEONATO: Precum mi-a dat-o Domnul, dragul meu. 
CLAUDIO; Eu ce să-ți dau în schimb, ca să răscumpăr 
Bogatul şi nepreţuitul dar? 

DON PEDRO: Nu poţi decît să i-o înapoiezi. 
CLAUDIO: Mă-nveţi cum să-mi arăt recunoştinţa. 


Primește-o, Leonato, înapoi; 

Nu-i da prietenului un măr putred — 
Cinstită nu-i decît pe dinafară, 

Şi cum roşește! pare-ar fi fecioară! 
Ah, cum se poate-nveșmînta păcatul 
In haina de-mprumut a vredniciei! 
Roşeaţa ei nu-i oare mărturia 
Virtuţii prea sfioase? N-aţi jura, 
Toţi ce-o vedeţi aici, că e fecioară, 
Cum o arată chipul? Dar nu este! 
Ea jarul patului l-a cunoscut; 
Roşeaţa ei e vină, nu sfială. 


LEONATO: Ce vrei să spui? 

CLAUDIO: Că nu vreau să mă-nsor 
Şi sufletul să-mi leg de-o desfrinată. 

LEONATO: Tubite domn, de-ai încercat cumva 


Să-i împresori, năvalnie, tinereţea 
Și fecioria n-ai cătat să-i cruți... 
CLAUDIO: Pricep ce vrei să spui: de-am cunoscut-o, 

Am fost îndreptăţit, ca soţ, s-o fac, 

Şi pentru asta nu mă ţii de rău. 

Nu, Leonato, 

Friu liber gurii nu i-am dat nicicând; 

Ca fratele cu sora m-am purtat, 
Cuviineios și sincer în iubire. 


HERO: Dar eu, eu ţi-am părut vreodată altfel? 
CLAUDIO: „Părut!“ Îţi smulg eu masea, fii pe pace! 


E drept, pari mai lipsită de prihană 
Decît Diana-n sfera ei sau, iarăși, 
Decît un mugur ce n-a-mbobocit. 
Dar, vai, nestăpinită eşti ca Venus”. 
Și sîngele-ți întrece, polticios, 

Pe cel al ghiftuitelor jivine. 


HERO: Nu e cumva bolnav stăpinul meu? 
CLAUDIO: Nu spui nimica, prințe? 
DON PEDRO: Ce să spun? 


Ocara e a mea; am căutat 
Să-mi leg prietenul de o stricată. 


LEONATO: Aud aceste lucruri sau visez? 
DON JOHN: Le-auzi, şi ele sint adevărate. 
BENEDICE: Numai a nuntă nu aduce! 

HERO; Doamne! 
CLAUDIO: Stau eu aicea, Leonato? 

Acesta-i prințul? E acesta John? 

E faţa Herei? Sînt ai noştri ochii? 
LEONATO: Da, sînt; dar ce-nsemnează toate-acestea? 
CLAUDIO: Un lucru-aş vrea s-o-ntreb pe fiica ta, 

Iar tu, cu trecerea ce-o ai ca tată, 

Fii bun și fă-o să-mi răspundă sincer. 


LEONATO: De ești copilul meu, răspunde-ndată. 

HERO: O, Doamne, apără-mă! Ce năpastă! 
De ce mă iscodeşti în acest fel? 

CLAUDIO: Ca să răspunzi cu-adevăratu-ți nume. 

HERO: Nu-i Hero? Cine poate să-l păteze, 
Pe drept învinuindu-l? 

CLAUDIO; Numai Hero! 


Doar ea virtutea poate să-și păteze. 
Cu ce bărbat ai stat de vorbă-aseară 
La geamul tău, trecut de miezul nopții? 
Fecioară dacă eşti, te rog, răspunde. 


HERO: Stăpîne, n-am vorbit atunci cu nimeni. 
DON PEDRO: Atunci nu eşti fecioară. Leonato, 


Îmi pare rău, dar pe cuvîntul meu, 
Netericitul conte, eu și John 
Aseară-am auzit-o şi-am văzut-o 
Vorbind c-un ticălos la geamul ei, 
Un dezmățat ce, nestrunit la vorbă, 
A pomenit de sute de-ntilniri 
Ce le-a avut cu ea în taină. 
DON JOHN: Să le-aminteşti, măria ta, și încă 
E lucru de ocară; 
Cuvintele, oricît de ruşinoase, 
Jienese, cînd sînt rostite. Doamna mea, 
Nesăbuita-ţi faptă o depline, 
CLAUDIO: O, Hero! Ce mai Hero ai fi fost, 
De-ţi strămutai din nuri măcar o parte 
În gînduri şi-n a inimii poveţe! 
Urită frumusețe, eu te las; 
Cu bine, feciorie vinovată! 
Eu o să ferec porţile iubirii 
Şi ochii mei, închiși pe jumătate, 
Vor bănui de-a pururi frumuseţea 
De gînduri necinstite și păcat. 

LEONATO: 


BEATRICE: 
DON JOHN; 


BENEDICK: 
BEATRICE; 


LEONATO: 


BEATRICE: 
CĂLUGĂRUL: 
LEONATO: 
CĂLUGĂRUL: 
LEONATO; 

Nu-i un pumnal aici şi pentru mine? 
(Hero leșină.) 


Se poate, verișoară? Ține-ţi firea! 
Să mergem. Seoase la lumina zilei, 
Aceste lucruri au cam tulburat-o. 


(Don Pedro, Don John şi Claudio ies.) 


Ce face doamna? 
Cred că a murit. Ajutor, unchiule! Hero! 
Auzi, Hero! 
Unchiule| Senior Benedick; Părinte! 
O, soartă! Nu-ţi retrage mîna grea — 
Mai potrivit zăbranie al rușinii 
Nu-i altul decit moartea. 
Hero! Hero! 

Vino-ţi în fire, doamnă. 
Te uiţi la noi? 

De ce să nu se uite? 
De ce? N-o face tot ce-i pămîntesc 
De risul lumii? Dezminţi-va ea 


Povestea ce-o destăinuie roşeaţa-i? 


Mori, Hero; ochii nu ţi-i mai deschide; 
Iar dac-aş ști că n-o să mori curînd, 

Că viața ta-i mai tare ca ruşinea, 

Eu însumi ţi-aș răpune-o, spre-a zori 
Nevolnicele tale remușcări. 

Tinjeam că am doar un copil? Huleam, 
Spunîndu-mi că natura e zgireită? 
Prea mulți copii prin tine! Pentru ce 
Te-am mai avut? De ce te-am îndrăgit? 
De ce cu mînă dornică, de suflet 

N-am luat copilul unui cerşetor? 

Căci aş fi spus văzînd că e mînjit 

De-o astfel de ocară: „Nu-i al meu — 

E rodul altor coapse mîrșăvial“ 

Ci ea-i a mea, iubită, lăudată, 

Mîndria mea; a mea atît de mult 

Încît cu însumi nu eram al meu, 

Tot preţuind-o; ea, mînjită astăzi 

Atit de rău încît întinsa mare 

Nu are-atiţia stropi ca s-o mai spele, 


BENEDICK 


BEATRICE: 
BENEDICK: 
BEATRICE; 


LEONATO: 


CĂLUGĂRUL: 


LEONATO; 


CĂLUGĂRUL: 
HERO: 

Și sare prea puţină ca să dreagă 
Strieata carne! 
Să nu fim pripiţil 
Eu unul sînt atit de. uluit 
Că nu știu ec să spun. 
La mijloc e o clevetire, jur! 
I-ai fost tovarășă de pat aseară? 
Aseară, nu — cu toate că de-un an 
Am împărțit cu ea întruna patul.” 
Se-adevereşte, da, se-adeverește!| 
S-au strîns mai tare scoabele de fier! 
Să mintă cei doi prinți? Claudio însuși 
Ce-atit a îndrăgit-o-ncit a plins 
Cînd i-a smuls masca? Nu, să moară! Haideţi! 
O vorbă doar: 
Dac-am tăcut atit şi n-am cercat s-abat 
Făgașul întîmplărilor, a fost 
Ca să mă uit la doamna; şi-am văzut 
Mii de bujori împurpurîndu-i faţa 
Și mii de rușinări neprihănite 
Gonind bujorii cu albeaţa lor; 
Si-n ochii ei s-a fost ivit un foc 
Ce-a mistuit năpasta abătută 
Asupra ei. Să-mi spuneți că-s smintit; 
Să rideți de știința mea; de ochii 
Cu care-am cercetat și dovedit 
Cuprinsul cărţilor; de vîrsta mea 
Și slujba ce mi-a fost încredințată 
De n-a căzut această fată pradă 
Unei. greșeli. 
| Părinte, nu se poate. 
Un singur lucru bun i-a mai rămas 
Din tot ce-avea: acela că nu vrea 
Să jure strimb. Ea nu tigăduieşte! 
Și-atunci de ce dorești s-ascunzi ceva 
Ce-apare în firească goliciune? 
Ce tînăr vi se spune că iubiți? 
O știu piriîşii; nu cunose nici unul. 
De știu un alt bărbat decît acela 
Ce l-a văzut sfiula-mi de fecioară, 
Să fiţi ne-ndurăteri! Ah, tată, tată, 
De poţi să dovedești că-n miez de noapte 
Am stat de vorbă cu-un bărbat 

Sau anı schimbat cu cineva o vorbă, 
Să mă urăști şi morții să mă dai! 


CĂLUGĂRUL: Ciudată e a prinților greșeală. 
BENEDICK: Dintr-înșii, doi sînt cinstea-ntruchipată, 


Iar dacă şi-au pierdut înţelepciunea, 
La mijloe nu e decît John, bastardul 
Al cărui duh e din urzeli țesut. 
LEONATO: Nu ştiu. De nu mint ei, a ceste mÎini 
Vor sfişia-o; de-o nedreptățese, 
Cel mai semeţ din ei va pătimi. 
Nu, vremea sîngele nu mi l-a stors, 
Nici ‘anii mulți, vioiciunea minții; 
Năpasta n-a dat iama în averea-mi, 
Nici viața de prieteni nu m-a rupt; 
Ei vor vedea cum se deșteaptă-n mine 
Tăria trupului şi-a minţii vlagă, 
Belșug din plin, prieteni pe sprinceană — 
Destul ca să le fiu pe plac! 
CĂLUGĂRUL: O clipă. 
Îngăduie-mi să-ţi dau un sfat. Cei doi 
S-au dus, convinşi că fiica ta e moartă; 
Ce-ar fi s-o ţii în taină-aici un timp, 
Dind tuturor de veste c-a murit? 
Îmbracă, dar, veşmînt cernit, şi-atîrnă 
Un epitaf? în cripta stirpei voastre 
ȘI fă, după tipic, tot ce se cere 
Cînd cineva se stinge dintre vii. 


LEONATO: Ce rost să aibă-acestea? La ce bun? 
CĂLUGĂRUL: Ducînd la bun sfirsit ce vrem să facem, 


Putem schimba birfeala-n remuşcare. 
Atita însă nu e mare lucru; 

Aştept un rod mai bun al trudei noastre. 
Murind — cum se va spune — chiar în clipa 
În care au senipat-o în obraz, 

Vor plinge-o, căind-o şi iertind-o, 

Toţi cei ce-au auzit. Așa se-ntimplă: 

Nu prețuim cu-adevărat un lucru 

Atunci cînd îl avem; dar dacă-l pierdem, 
Tinjim de dorul lui, aflînd virtutea 

Ce n-am văzut-o cât îl stăpineam. 

Cu Claudio la fel se va petrece; 

Aflind că vorba lui a omorit-o, 

În gîndu-i se vor furişa tiptil 
Duioase amintiri din viaţa ei; 
Făptura ei, în tot ce-avea mai gingaş, 
Cu strai mai mindru se va-nveşminta, 
Mustind de viaţă nouă, mai bogată, 
În ochii minţii lui. El o va plînge 
ȘI, dac-a fost vreodată-ndrăgostit, 
Se va căi în sinea lui amarnic, 
Chiar dacă va mai crede-o vinovată. 
Așa să facem; și nu te-ndoi 
Că biruința ne va fi mai mare 
„Decât pot eu acum s-o zugrăvese. 
De vom da greș, atuncea vestea 
Că doamna a murit va domoli 
Vimirea ce-a stirnit-o fapta ei: 
lar dumneata o vei putea trimite 
(Pătatu-ţi nume o să-ți ceară asta) 
La mănăstire să-și trăiască viaţa, 
Ferită de sminteală și bîrfeli. 
BENEDICK: Ascultă-i sfatul; şi deși cunoști 
Iubirea ce le-o port în sinea mea 
Și prințului, şi contelui, îţi jur 


i Că voi lucra în numele dreptăţii, 
i Mai tăinuit de cum lucrează-n trup 
d Un suflet omenesc. 
~ LEONATO: Zdrobit cum sînt, 
Mă poate trage acum şi-un fir de aţă, 
CĂLUGĂRUL; Ne-am înţeles. Durerile ciudate 
| „Cer leacuri pe potriva lor. Hai, doamnă, 
că Să mori ca să trăieşti, Cit despre nuntă — 
iÈ A fost doar amînată. Dar, răbdare! 
i (Călugărul, Hero şi Leonato ies.) 
 BENEDICK:  Domnişoară Beatrice, ai plins în tot acest 
timp? 
BEATRICE: Da, şi o să mai pling multă vreme. 
BENEDICK: O să-mi pară rău. 
BEATRICE: De ce să-ți pară rău? O fac de bunăvoie. 


BENEDICK: Sînt încredințat că frumoasei dumitale verişoare i se 
face o nedreptate. | 

BEATRICE: Ah! Ce recunoscătoare i-aş fi bărbatului cate i-ar redă 
bunul ei nume! 

BENEDICK: Există vreun mijloc pentru a face dovada unei astfel 
de prietenii? 

BEATRICE: Un mijloc ar fi — şi încă unul foarte bun — dar lip- 
seşte un astfel de prieten. 

BENEDICK: Stă în puterea unui bărbat să facă asta? 

BEATRICE: E treabă de bărbat, nu e pentru dumneata. 

BENEDICK: Și eu care te iubesc pe dumneata mai mult ca orișice 
pe lume. Nu e ciudat? 

BEATRICE: Ba da, ciudat, ca un lucru de care nu am cunoștință. 
Și aş putea să spun că dumneata ești ființa pe care o iubesc 
cel mai mult; totuși, să nu mă crezi, cu toate că nu te mint. 
Nu mărturisesc nimic și nu tăgăduiese nimic. Îmi pare rău de 
verișoara mea. 

BENEDICK: Pe spada”! asta, Beatrice, tu mă iubeşti. 

BEATRICE: Nu jura pe spada dumitale, mai bine înghite-o! 

BENEDICK: Pe ea vreau să jur că mă iubeşti; iar pe acela care 
spune că nu te iubese, o să-l fac s-o înghită. 

BEATRICE: Nu cumva o să-ţi înghiți vorba? 

BENEDICK: Nu, cu nici un sos din cîte se cunosc pînă acum. Te-asi- 
gur că te iubesc. 

BEATRICE: Atunci... Dumnezeu să mă ierte. 

BENEDICK: Pentru ce păcate, dragă Beatrice? 

BEATRICE: M-ai întrerupt la timp, tocmai voiam să-ți spun că 
te iubesc. 

BENEDICK: Spune-o din toată inima. 

BEATRICE: Fe iubesc cu atîta inimă, că nu mai rămîne nici o părti- 
cică pentru a te mai încredința de asta. 

BENEDICK: Hai, cere-mi să fac tot ce vrei. 

BEATRICE: Omoară-l pe Claudio. 

BENEDICK: Mă faci să rid! Nu fac asta o dată cu capul. 

BEATRICE: Dacă nu-l omori pe el înseamnă că mă omori pe mine. 
Adio. 

BENEDICK: Stai, draga mea Beatrice. 

BEATRICE: Am plecat, cu toate că sînt aici. N-ai pic de dragoste 
în dumneata. Nu, te rog, lasă-mă să plee. 

BENEDICK: Beatrice... 

BEATRICE: Zău, mă duc. 

BENEDICK: Mai întîi să fim prieteni. 

BEATRICE: Va să zică îndrăznești mai degrabă să fii prieten cu 
mine decît să te lupţi cu duşmanul meu! 

BENEDICK: Claudio e dușmanul dumitale? 

BEATRICE: N-a dovedit că e cel mai ticălos dintre ticăloși, birfind-o, 
disprețuind-o și făcînd-o de rușine pe ruda mea? Ah, de ce nu 
sînt bărbat?! Cum? S-o amăgească pină în clipa cînd să zică 
„Doamne-ajută“, şi pe urmă, în fața tuturor, s-o învinovă- 
țească, s-o ponegrească fățiș, cu atita nerușinare şi cruzime? 
O, Doamne, de ce nu sînt bărbat?! I-aş mînca inima în piaţă! 

BENEDICK: Ascultă, Beatrice... 

BEATRICE: Să vorbească la fereastră cu un bărbat! Grozav! 

BENEDICK: Dar, Beatrice... 

BEATRICE: Drăguţa de Hero! E nedreptățită, e terfelită, e pier- 
dută. 

BENEDICK: Beatr... 

BEATRICE: Prinţi şi conți! Cu adevărat o mărturie de os domnesc! 
Şi ce contişor! Un viteaz neîntrecut! Ah, dacă aș fi bărbat — 
de dragul lui! sau dacă aș avea un prieten care să vrea să fie 
bărbat de dragul meu! Dar bărbăţia s-a topit și s-a prefăcut 
în curtenie, vitejia în complimente și bărbaţii sînt nişte farfa- 
rale — e numai gura de ei. E de ajuns ca un bărbat să spună o 
minciună şi să jure, ca să fie viteaz ca Hercule. Şi cum n-o să 
mă fac bărbat numai pentru că doresc să mă fac, de supărare 
o să mor femeie. 

BENEDICK: Stai, dragă Beatrice. Te iubesc— pun mîna mea 
zălog. 

BEATRICE: Folosește-ţi mîna pentru dragostea mea într-alt, chip 
decît jurînd pe ea. 

BENEDICK: Eşti încredinţată în sufletul dumitale că Hero a fost 
nedreptățită de contele Claudio? 

BEATRICE: Da, pe cît sînt de încredințată că gîndesc sau că am 
suflet. 

BENEDICK: Destul! Poţi să te bizui pe mine. Îl provoc. Să-ţi 
sărut mîna şi să te las. Pe mîna?” aceasta, Claudio o să-mi dea 
socoteală, şi încă cum! Să mă judeci după cele ce-ai să auzi 
despre mine. Du-te și mîngiie-ţi verișoara — cred că e mai 
mult moartă decit vie. Deocamdată, la revedere, 


(les.) 

SCENA 2 


O închisoare. 
Intră Dogberry, Verges şi paracliserul (ca grefier), îmbrăcaţi în robe, şi 
străjerii. cu Conrade şi Dorachio. 


DOGBERRY: Este de față toată adunătura? 

VERGES: O, un scaun și o pernă pentru domnul paracliser. 

PARACLISERUL: Unde sînt delicvenţii? 

DOGBERRY: Păi, care va să zică sînt eu și cumătrul. 

VERGES: Mă rog, asta se știe — noi trebuie să vedem la fața locului 
cercetarea. 

PARACLISERUL: Dar unde sînt criminalii pe care trebuie să-i 

“cereetăm? Să vină în faţa domnului sergent. 

DOGBERRY: Vorba dumitale, să se întățişeze în fața mea. Cum 
te cheamă, prietene? 

BORACHIO:; Borachio. 

DOGBERRY: Te rog, serie Borachio. Numele dumitale, jupîne? 

CONRADE: Eu sînt un gentilom, domnule, și numele meu este 
Conrade. 

DOGBERRY: Serie, domnule, gentilomul Conrade. Domnilor, îl 
slujiți pe Dumnezeu? 

CONRADE, BORACHIO: Da, domnule, aşa nădăjduim. 

DOGBERRY: Serie că-l slujesc pe Dumnezeu, așa trag nădejde. 
Serie Dumnezeu mai întîi; pentru că ferească Dumnezeu ca 

“Dumnezeu să fie trecut înaintea unor astfel de ticăloşi! Domni- 
lor, e lucru bine dovedit că nu sînteți alta decât niște ticăloși 
prefăcuți și n-o să treacă mult şi asta o să se creadă despre 
voi. Voi ce aveți de spus? 

CONRADE: Domnule, noi nu zicem aga. 

DOGBERRY: E deștept toc, ce mai încoace și încolo! Dar, las” pe 
mine! O să-l iau pe ocolite. Fă-te-neoace, jupîne; o vorbă la 
ureche: domnule, se spune că sînteți nişte ticăloși prelăcuţi, 
zău, aşa se spune. | 

BORACHIO: Domnule, îţi spun că nu este adevărat. 

DOGBERRY: Bine, daţi-vă mai încolo. Juri că s-au vorbif! Ai 
scris că nu este adevărat? 
PARACLISERUL: Domn’ şef, nu-i cercetezi acătării, trebuie să-i 

chemi pe străjerii care i-au acuzat. 

DOGBERRY: Că bine zici! Mai lesne decit așa nici că se poate. 
Să vină străjerii. Domnilor, în numele prinţului, vă cer să-i 
acuzați pe aceşti oameni. 

PRIMUL STRĂJER: Domnule, omul acesta a spus că Don John, 
fratele prinţului, e un ticălos. 

DOGBERRY: Scrie, prințul John e un ticălos. Bine, dar asta e 
un sperjur vădit, să numeşti ticălos pe fratele unui prinţ. 

BORACHIO: Domnule sergent... 

DOGBERRY: Cetăţene, te rog să taci. Dă-mi voie să-ţi spun că 
nu-mi place mutra dumitale. 

PARACLISERUL: Altceva ce-a mai spus? 

AL DOILEA STRĂJER: Păi, că a primit o mie de ducați de la Don 
John pentru că a învinovăţit-o pe doamna Hero pe nedrept. 

DOGBERRY: Nici că s-a pomenit sperjur mai vădit! 

VERGES: Așa e, pe legea mea. 

PARACLISERUL: Altceva, cetățene? 

PRIMUL STRĂJER: Că în felul acesta, contele Claudio, dînd cre- 
zare vorbelor lui, o s-o facă de ocară pe Hero înaintea întregii 
adunări și n-o să se însoare cu ca. 

DOGBERRY: Iraaa! Netrebnicule! O să te osîndească la grațiere 
veșnică pentru asta! 

PARACLISERUL: Altceva? 

AL DOILEA STRĂJER; Asta e tot. 

PARACLISERUL: Ei, jupinilor, asta e mai mult decît puteţi tăgădui. 
Prinţul John a şters-o în taină azi-dimineaţă. În felul acesta, 
Hero a fost învinovăţită, în felul acesta a fost bîrfită şi, de 
durere, a murit pe neaşteptate. Meştere, să-i legăm pe acești 
oameni şi să-i ducem la Leonato. Enu mă duc înainte ca să-i 
arăt cercetarea. 


(Iese. ) 


DOGBERRY: Hai, puneți-le bandajele. 

VERGES: Legați-i cobză. 

CONRADE: În lături, maimuţoiule! 

DOGBERRY! Auzi-l, Doamne! Unde e paraclişerul? Să scrie că 
slujitorul prințului e un maimuţoi; Hai, legaţi-l! Slugoi netreb- 
nic! 

CONRADE: Mai dă-te-ncolo! Eşti un netot! Eşti un netot! 

DOGBERRY: Nu suspectezi funcția mea? Nu suspectezi anii mei? 
Ha! Ce păcat că nu-i aici paracliserul, ca să serie că-s un netot! 

Dar, domnilor, să vă aduceţi aminte că sînt un netot; cu toate 
că nu s-a scris, nu uitaţi că sînt un netot. Ticălosule, eşti plin 
de pietate, după cum o să se dovedească cu martori în lege. 
Eu sînt un om cu scaun la cap; ce zic, sînt şi slujbaș; ce zic, 
și gospodar; ce zic, un boţ cu ochi ca oricare altul din Messina; 
unde mai pui că mai știu și legea, pricepi? sînt şi un om destul 
de chivernisit, mă-nţelegi? un om care a îndurat şi pierderi şi 
care are două perechi de haine şi alte lucruri frumoase. Scoa- 
teţi-l afară! Ah, dacă ar fi trecut acolo, negru pe alb, că sînt 
un netot! 


(Ies. ) 


ACTUL V 


SCENA 7 


Înaintea casei lui Leonato. 
Intră Leonato şi Antonio. 


ANTONIO: Dac-o mai ţii așa, te prăpădești; 
Și singur să-ți faci rău, dind ghes durerii, 
Nu e-nțelept. 

LEONATO: | Păstrează-ţi sfatul, 
Căci trece prin urechea mea de-a surda 
Ca printr-o sită apa. Lasă sfatul; 
Să nu-mi dea sfaturi binevoitori, — 
Afară doar de suferă ca mine. 
Să vină-un tată ce-și iubea copila 
Ca mine, şi ca mine şi-a pierdut-o, 
Acesta să-mi vorbească de răbdare! 
Durerea să-și măsoare-n lung și-n lat 
Cu-a mea, să pună-n cumpănă amarul, 
Atita chin aici, atât dincoace, — 
Acelaşi chip, o formă şi-un tipar, 
Acesta de zimbește și strigînd 
„Durere, piei!“ în barbă se dezmiardă 
Şi-n loc să geamă, își tot drege glasul, 
Cîrpindu-și suferința cu zicale, 
Şi-amarul și-l îmbată cu cheflii, 
Să vină să mă-nveţe cum să rabd! 
Dar nu s-a pomenit astfel de om: 
Povăţuiesc și-alină suferinţa 
Doar cel care n-o-ncearcă; cei ce-o gustă 
Își ies din minți, cînd sfatul lor, cîndva, 
Dădea miniei leacuri iscusite, 
Lega sminteala-n fire de mătase 

ANTONIO: 
LEONATO: 


ANTONIO: 


LEONATO: 


ANTONIO: 


DON PEDRO: 


CLAUDIO : 
LEONATO: 
DON PEDRO; 
LEONATO: 


DON PEDRO: 
ANTONIO: 


CLAUDIO; 


LEONATO: 


CLAUDIO: 


LEONATO: 

Și bolile cu vorbe le vrăjea. 
Nu, nu, de cînd e lumea, toţi dau sfaturi 
Celor ce gem împovăraţi de jale; 
Dar omul virtuos și-ntreg la minte 
De dăscălit se lasă cînd el însuși 
Bea cupa cu amar. Mă cruţă, dar; 
În strigăt jalea mea-ţi întrece sfatul. 
Nu-s oamenii copii? 
Te rog să taci. 
Eu sînt făcut din carne și din sînge 
Căci n-a fost încă filozof să-ndure, 
Făr-a crîcni, durerea de măsele, 
Chiar dac-a scris frumos cum scriu doar zeii 
Și-a luat în rîs durerea și-ntîmplarea. 
De ce să suferi însă numai tu? 
Să sufere și cei ce te-au jignit! 
Acum vorbeşti cu tîlc; așa voi face. 
Presimt că Hero nu e vinovată — 
Și-o vor afla şi Claudio și prințul, 
Precum și toţi acei ce-au tertelit-o. 


(Intră Don Pedro și Claudio.) 


Sosesc în grabă Claudio şi prințul. 
A, bună ziua. 
Bine v-am găsit. 
Vreau, domnii mei... 
Sintem grăbiţi, ne iartă, 
Grăbiţi, alteţă? Mergeţi, dar, cu bine! 
Grăbiţi chiar într-atita? dar — totuna-i. 
Să nu te cerți cu noi, bătrîn de treabă! 
Ah! Cearta de l-ar mulțumi, din noi 
Ar geme unii. 
Cine-l supără? 

Chiar tu, amăgitorule, chiar tu! 
la mîna de pe spadă căci de tine 
Eu nu mă tem. 

Usuce-mi-se mîna, 
De-i dă prilej de teamă vîrstei tale! 
N-am vrut să fac nimic cu spada, jur! 
Hei, tinere, nu-ți bate joc de mine: 
Eu nu vorbesc ca un bătrin smintit, 
Nici, ocrotit de-al anilor hrisov, 

Nu mă fălese cu ce-am făcut de tînăr 
Sau cu ce-aş face de n-aş fi bătrin. 
Să-ţi spun fățiş: ai fost atît de strimb 
-Cu cinstea fetei mele și a mea, 

Că sînt silit să-mi las deoparte vîrsta 
Și-albit, trudit de zile cum mă vezi, 
Să te poftesc la luptă bărbătească. 
Mi-ai ponegrit copila mea cinstită; 
Veninul vorbei tale a răpus-o 

Si zace-acum alături de străbuni, 

În cripta unde n-a dormit ocara, 
Afar” de rodul mirșăviei tale. 


CLAUDIO; Al mîrşăviei mele? 

LEONATO: Da, întocmai. 
DON PEDRO: Greşeşti amar, bătrîne. 

LEONATO: Prinţe, prinţe, 


Tot trupul cu dovezi i-l voi cresta, 
Cu toată iscusința lui în luptă 
Şi primăvara vîrstei şi-a puterii. 


CLAUDIO: Dă-te-napoi! Cu tine n-o să lupt! 

LEONATO: Cum, mă-mbrîncești? Mi-ai omorît copila; 
Omoară-mă pe mine, un bărbat! 

ANTONIO: Ne va ucide pe-amîndoi — prea bine! 


Dar nu-i nimic; întîi să moară unul. 
Nu? Cine îndrăzneşte, biruiește! 
Băiete, hai! Hai, domnule băiat! 
Ştiu să parez și să lovesc, și eu — 
Îţi dau cuvîntul meu de gentilom. 
LEONATO: Frate... 
ANTONIO: Fii tare! Ştii că mi-am iubit nepoata, 
Răpusă azi de vorba unor fameni 
Ce îndrăznese să lupte, după cum 
Mi-e frică mie să mă lupt cu-un șarpe. 
Tiîngăi, maimuțe, fanfaroni! 
LEONATO: Antonio... 
ANTONIO; Dar fii bărbat! Ce om! Eu îi cunosc 
Și ştiu cât preţuiesc pîn’ la centimă; 
Copii tîfnoşṣi, umflați în pene, fanți 
Ce mint și-nşeală, strică și hulesc, 
Se grozăvese în haine de bufoni 
Și spun pe dinafară vorbe mari 
Despre dușmani: „să îndrăznească numai!“ 
Şi asta-i tot. 

LEONATO: Antonio, dar... 
ANTONIO: 4, Nu e treaba ta! 
Tu nu te-amesteci; eu mă răfuiese. 
DON PEDRO: Seniori, nu vrem să ,redeschidem rana... 


Sint întristat de moartea fiicei tale; 
Dar, jur că n-am spus împotriva ei 
Deceit ce-a fost vădit şi dovedit. 


LEONATO: åh, Doamne! 

DON PEDRO: Nu vreau să te-aud. 

LEONATO: Nu vrei? 
Hai, frate! Mă voi face auzit. 

ANTONIO : De nu, vor singera unii din noi. 


(Leonato şi Antonio ies.) 
(Intră Benedick.) 


DON PEDRO: Ia te uită — vine chiar omul pe care-l căutam. 

CLAUDIO: Ei, seniore, ce vești bune ai? 

BENEDICK: Bună ziua, înălțimea ta. 

DON PEDRO: Bine ai venit, seniore; dacă soseai puţin mai înainte, 
ai fi împiedicat ceva ce putea să semene cu o încăierare. 

CLAUDIO: N-a lipsit mult ca să răminem fără nas într-o păruială 
cu doi moșnegi fără dinţi. - 

DON PEDRO: E vorba de Leonato şi fratele lui. Ce zici? Dacă 
ne-am fi bătut, nu știu dacă n-am fi fost prea tineri pentru ei. 

BENEDICK: Într-o ceartă nedreaptă nu poate fi vorba de vitejie 
adevărată. Vă căutam pe amindoi. 

CLAUDIO: lar noi, pe unde n-am fost ca să te căutăm pe dumneata! 
Ne-a cuprins o tristeţe fără margini și tare am mai dori să 
scăpăm de ea. Vrei să-ți pui deșteptăciunea la bătaie? 

BENEDICK: E în teaca spadei — s-o scot? 

DON PEDRO: Îţi porți deșteptăciunea la șold? 

CLAUDIO: Asta n-a mai făcut-o nimeni, cu toate că mulți sînt cam 
într-o ureche... Ei, zi-i, trubadurule, cîntă-ne în strună! 

DON PEDRO: Pe cinstea mea, arată foarte palid la față. Eşti bol- 
nav sau supărat? 

CLAUDIO: Hai, curaj! Deși se spune că necazurile au omorît pisica, 
ai destulă vlagă în dumneata ca să omori necazurile. 

BENEDICK: Seniore, sint gata să răspund vorbă pentru vorbă 
dacă mă provoci. Vă rog, alegeţi alt subiect. 

CLAUDIO: Daţi-i o altă lance, asta s-a rupt. 

DON PEDRO: Ia uită-te la el, face feţe-fețe! Îmi vine să cred 
că e supărat de-a binelea. 

CLAUDIO: Dacă este, nu mă-ndoiese că ştie cum să mi-arunce o 
provocare. 

BENEDICK: Să-ţi șoptese ceva la ureche? 

CLAUDIO: Cerule — numai să nu fie o provocare! 

BENEDICK: Eşti un laş. Nu glumesc. să ţi-o dovedesc cum 
doreşti, cu ce dorești și cînd doreşti. Nu te lăsa mai prejos, 
altfel voi da de ştire tuturor că eşti un mișel. Ai omorît o doamnă 
distinsă și vei plăti scump pentru moartea ei. Ce ai de răspuns? 

CLAUDIO: Sînt gata să te-ntilnese dacă îmi făgăduiești o masă 
bună. 

DON PEDRO: Cum? E vorba de o petrecere? 

CLAUDIO: Ce pot face alta decât să-i mulțumesc? M-a poftit la un 
cap de vițel şi un clapon pe care dacă n-am să-i tai grațios, 
să nu daţi para chioară pe cuțitul meu. Ai și sitari? 

BENEDICK:; Domnule, deșteptăciunea dumitale merge bine în 
buiestru — vorba ceea, ca o găoace pe apă. 

DON PEDRO: Să-ţi povestese cum ţi-a lăudat Beatrice deșteptă- 
ciunea mai deunăzi. I-am spus că ești un om de duh. „E ade- 
vărat — zice ea — este, dar e cam pirpiriu.“ „Nu — zic — are 
mult duh.“ „Cum să nu — zice — mult și prost.“ „Nu — zic — 
e de soi bun.“ „Se poate — zice — nu face rău nimănui.“ „Păi 
— zic — e deștept foc.“ „Da — zice — rage de deșteptăciune.“ 
„Cred — zice — pentru că luni seara mi-a jurat ceva ce a dez- 
mințit marți dimineaţă. Asta înseamnă să ai o limbă furcată, 
ca de viperă, adică două limbi.“ Un ceas încheiat mi te-a luat 
în răspăr în felul acesta; cînd a încheiat, însă, a oftat spunînd 
că eşti bărbatul cel mai desăvîrşit din toată Italia. 

CLAUDIO: Şi pentru asta a plins cu hohote și a spus că puţin îi 
pasă. 

DON PEDRO: Da, așa s-au petrecut lucrurile. Totuși, dacă nu l-ar 
uri de moarte, l-ar inbi de mama focului. Fata bătrinului ne-a 
povestit tot. 

CLAUDIO: Tot, din fir-a-păr; unde mai pui că Dumnezeu l-a văzut 
cînd s-a ascuns în grădină. 

DON PEDRO: Ei, dar cînd o să așezăm coarnele taurului sălbatice 
pe creștetul prea înțeleptului Benedick? 

CLAUDIO: Cu inscripția: „Aici îl puteţi vedea pe Benedick, bărba- 
tul căsătorit“? | 

BENEDICK: Cu bine, băiete, ţi-am spus ce mă doare. Te las acum 
cu limbuţia și cu glumele ce le tot vînturi întocmai așa după 
cum îşi flutură palavragiii paloșele care, slavă Domnului, nu 
rănese pe nimeni. Înălțimea, ta, îţi mulțumese pentru curtenie. 
Trebuie să plec. Fratele dumitale, bastardul, a fugit din Mes- 

sina; aţi pus tustrei la cale omorirea unei fete nevinovate. Cît 
despre băieţașul de colo, o să ne întilnim noi. Pînă atunci, 
sălășluiască în pace. 


(Iese. ) 


DON PEDRO: Nu glumeşte. 

CLAUDIO: Nu glumeşște de loc —și asta, te încredințez că e de 
dragul lui Beatrice. 

DON PEDRO: Te-a provocat, va să zică? 

CLAUDIO: În chipul cel mai hotărit. 

DON PEDRO: Ce ființă drăguță e bărbatul cînd nu se gîndeşte 
decît cum să se gătească cu pieptarul și pantalonii și-și ia rămas 
bun de la deşteptăciune! 

CLAUDIO: Seamănă atunci cu un uriaş în puterea unei maimuțe; 
o maimuţă devine doctorul unui astfel de bărbat. 

DON PEDRO: Ei, să lăsăm gluma. Inimă, potolește-te — pregă- 
teşte-te pentru lucruri serioase. Fratele meu a fugit, va să 
zică — aşa spunea. 


(Intră Dogberry, Verges şi Străjerii cu Conrade şi 
Borachio. ) 


DOGBERRY: Apropie-te, domnule. Dacă justiţia nu te poate îm- 
blinzi, atunci n-o să mai pună niciodată raţionamentul pe 
cîntar. Dacă ești un fariseu scîrbos la gură, trebuie să fii supra- 
vegheat. 

DON PEDRO: Cum se poate? Doi dintre oamenii fratelui meu 
legaţi? Şi Borachio e unul dintre ei? 

CLAUDIO: Să auzim ce isprăvi au făcut, înălţimea ta. 

DON PEDRO: Domnilor, în ce vină au căzut aceşti oameni? 

DOGBERRY: P-onoarea mea, stăpine, au comis zvonuri neînteme- 
iate; mai mult, au rostit neadevăruri; în al doilea rînd, sînt 
birfitori; în al şaselea și ultimul rînd, au spus verzi și uscate 
pe socoteala unei cucoane; în al treilea rînd, au verificat lucruri 
neadevărate; şi, ca să închei, sint nişte ticăloși mincinoși. 

DON PEDRO: În primul rînd, te-ntreb ce-au făptuit; în al treilea 
rînd, te-ntreb ce vină au; în al șaselea și ultimul rînd, de ce 
i-ai arestat; și, ca să închei, ce învinuire le aduci. 

CLAUDIO: Asta înseamnă să vorbeşti limpede și desluşit. 

DON PEDRO: Faţă de cine v-aţi făcut vinovaţi, domnilor, de-aţi 
fost legaţi în felul ăsta? Acest străjer învățat e prea subtil ca 
să fie înțeles. Ce vină aveţi? 

BORACHIO: Înălțimea ta, răspunsul meu o să fie scurt; asculta- 
ți-mă, iar după aceea contele poate să mă ucidă. V-am înşelat 

pînă și vederea ochilor; ceea ce înțelepciunea dumneavoastră 
nu a putut descoperi, nătărăii ăştia au scos la lumina zilei. 
Au tras noaptea cu urechea şi m-au auzit spovedindu-mă omu- 
lui acestuia cum Don John, fratele dumneavoastră, m-a învățat 
s-0 fac de ocară pe domnişoara Hero; cum v-a adus în grădină 
şi de-acolo m-aţi văzut tăcîndu-i curte lui Margaret, care era 
îmbrăcată în hainele domnişoarei Hero; cum aţi făcut-o de 
risul lumii cînd urma să se cunune. Dînşii au luat cunoștință 
de fapta mea ticăloasă pe care aş dori mai degrabă s-o plătesc 
cu viața decit s-o mai aud zugrăvită de cineva. Doamna a 
murit din pricina falselor mele învinuiri și ale stăpînului meu. 
Pe scurt, nu-mi dorese altceva decit răsplata cuvenită unui 


netrebnic. 
DON PEDRO: Nu simţi fiori în sînge auzindu-l? 
CLAUDIO; Otravă am băut cît a vorbit. 
DON PEDRO: Zici, frate-meu te-a îndemnat la asta? 
BORACHIO; Da, el— și fapta mi-a plătit-o gras. 


DON PEDRO; 


CLAUDIO; 


E-un ticălos din creştet pînă-n tălpi 

ȘI, săvîrşindu-și fapta, a fugit. 

O, Hero! Chipul iar ţi-e luminos 

Ca-n clipa cînd l-am îndrăgit, văzîndu-l. 


DOGBERRY; Hai, scoateţi-i afară pe acuzatori — paracliserul 
între timp l-a reformat pe senior Leonato despre chestiune. 
Vedeţi, domnilor, cînd va fi la o adică să nu uitaţi să specificaţi 
că eu sînt un netot. 

VERGES; lată că vine domnul senior Leonato și paracliserul. 


(Intră din nou Leonato, Antonio şi parucliserul. ) 


LEONATO: Şi care-i ticălosul? Să-i văd ochii — 
Atunci cînd o să văd un om ca el 
Să-l ocolesc. Dintre aceştia care-i? 
BORACIIIO: De vreţi să-l știți, uitaţi-vă la mine. 
LEONATO: Suflarea-ți otrăvită a ucis 
Nevinovatul meu copil? 
BORACHIO:; A mea. 
LEONATO: Nu, nu, tilharule, te ponegrești; 
Sînt doi oameni cinstiți în fața mea — 
A treia sculă a fugit. Eu. printe, 
Îți mulțumesc că mi-ai ucis copila; 
E-o faptă de viteji, să n-o uitaţi: 
Crestaţi-o pe răbojul vredniciei. 
CLAUDIO: Nu vreau să-ți pun răbdarea la-ncercare, 

Supune-mă la chinuri pe măsura 
Greșelii mele, chiar dac-am greşit 
Fără să vreau. 
DON PEDRO: Şi eu de-asemeni, jur! 
Dar vrînd să-l mulțumesc pe-acest om bun 
Sînt gata să port or'ce jug ar crede 
Să-mi pună pe grumaji. 
LEONATO: Din morţi s-o înviați nu vă pot cere; 
Ar fi eu neputinţă; dar vă rog 
Să spuneți la Messina cum s-a stins 
Nevinovată. Dacă dragostea 
Te-ajută să compui un cîntec trist, 
Așază-i pe mormînt un epitaf 
Şi noaptea cîntă-i-l la căpătii. 
Să vii la mine miine dimineaţă 
Și ginere cum nu mai poţi să-mi fii, 
Să-mi fii nepot măcar. Fratele meu 
Are-o copilă — juri că-i Hero-ntreagă. 
E singura moștenitoare-a noastră?" 
Dă-i dînsei dreptul verişoarei; astfel 
Îmi sting eu răzbunarea. 
CLAUDIO: Nobil domn, 
Mărinimia ta îmi stoarce lacrimi. 
Primesc, adine mişcat; de-acum încolo, 
Poţi face tot ce vrei din Claudio. 
LEONATO: Te-aştept, aşadar, miine. Deocamdată 
Vă las cu bine. Pe-acest om netrebnie 
Cu Margaret îl voi pune faţă-n față; 
Si ea a fost momită de Don John, 
Şi-şi are partea ei de vină. 
BORACIIIO; Nu, 
Vorbind cu mine n-a ştiut ce face, 
Și cu, din cîte o cunosc, pot spune 
C-a fost întotdeauna virtuoasă. 

DOGBERRY : Mai este ceva, senior, ceva ce n-a fost așternut negru 
pe alb, și anume: acest acuzator, adică criminalul, m-a numit 
netot — vă rog stăruitor să nu treceţi asta cu vederea cînd o 
să-i daţi pedeapsa. Așijderea, străjerii i-au auzit vorbind despre 
unul Pocitanie. Spuneau că poartă un cercel în ureche de care-i 
atirnă o șuviță de păr. Acest Pocitanie ia cu împrumut ban: 
pe eare îi ține atita la el — sau nu-i mai dă înapoi niciodată — 
încit oamenii s-au învirtoșat în suflet și nu mai vor să dea 

nimic cu împrumut în numele Domnului. Vă rugăm să-l cerce- 
taţi eu privire la această chestiune. 

LEONATO: Îţi multumesc pentru grijă și osteneală. 

DOGBERRY: Înălţimea voastră vorbeşte ca un tînăr foarte recu- 
noscător şi respectuos. O să mă rog Celui-de-Sus pentru dum- 
neavoastră. 

LEONATO: "Ține pentru osteneală. 

DOGBERRY: Dumnezeu să binecuvînteze casa asta! 

LEONATO: Du-te, acum lasă-i aici — şi-ţi multumesc. 

DOGBERRY: Las un păcătos înrăit în seama înălțimii voastre; 
şi rog pe înălțimea voastră să-l cercetaţi singur ca să ia pildă 
și alții. Dumnezeu să vă apere — cele mai bune urări înăl- 
țimii voastre — Dumnezeu să vă însănătoşească. Vă dau cu 
toată smerenia permisiunea de a pleca și, dacă putem dori o 
altă întîlnire veselă, s-o desființeze Cel-de-Sus! Hai, vecine. 


(Dogberry, Verges şi Sirăjerii ies.) 


LEONATO: Cu bine pînă mîine, domnilor. 

ANTONIO: Cu bine domnilor — vă aşteptăm. 

DON PEDRO: Venim. 

CLAUDIO: | La noapte-o voi jeli pe Hero. 
(Don Pedro şi Claudio tes.) 

LEONATO: Duceţi-i. S-o-ntrebăm acum pe Margaret 
Ce tel l-a cunoscut pe-acest netrebnic, 
(1es.) 

SCENA 2 


Grădina lui Leonato. 
Benedick o înlîlneşte pe Margaret. 


BENEDICK:; Scumpă doamnă Margaret, fii bună şi ajută-mă să 
vorbesc cu Beatrice. 

MARGARET: O să serii, în schimb, un sonet în care să-mi lauzi 
frumuseţea? 

BENEDICK : Într-un stil atât de înalt, Margaret, încât nici un bărbat, 
oricit de îndrăzneţ, n-o să se încumete să se urce deasupra; 
pentru că, sincer vorbind, meriţi asta, | 

MARGARET: Ce merit? Să nu se urce nici un bărbat deasupra? 
Adică să fiu veșnic osîndită să stau în camera fetelor? 

BENEDICK: Deşteptăciunea ta mușcă tot atît de repede ca gura 
ogarului — înhaţă numaidecit. i 

MARGARET: lar a dumitale e ca floreta boantă — lovește fără 
să rănească. 

BENEDICK: Deșteptăciunea unui bărbat, Margaret, nu vrea să 
rănească o femeie. Ei, fii bună şi cheam-o pe Beatrice. Eu mă 
dau bătut și îți încredinţez scuturile. 

MARGARET: Daţi-ne săbiile — scuturi avem și noi. 

BENEDICK:; Dacă vă folosiţi scuturile, Margaret, să aveţi grijă 
de partea lor ascuţită şi de... menghină. Pentru fete sînt arme 
primejdioase. 

MARGARET: Bine, mă duc s-o chem pe Beatrice — bănuiese că 
mai are picioare. 

BENEDICK: Care va să zică, o să vină. 


(Margaret iese). 
(Cintă.) 


Zeul Amor 

De sus, din cer, 

Este cunoscător 

Al slăbiciunii mele  ...77 


vreau să spun ca poet! Ca îndrăgostit, Leandru”$, neîntrecutul 
înotător, 'Troilus”?, primul care s-a slujit de un codoș, și oastea 
nestîrșită a vînătorilor de fuste ale căror nume se mai rostogo- 
lese încă pe drumul neted al versului iambic — toţi aceştia 
n-au fost niciodată atît de răvăşiți de dragoste. Partea proastă 
e că n-o pot exprima în versuri. Am încercat, dar degeaba. 
Singura rimă pe care am găsit-o pentru „tronc“ a fost „prunc“, 
o rimă prea săracă cu duhul; pentru „răstoarne“, „coarne“, o 
rimă prea aspră; pentru „șiroale“, „marțatoaie“, o rimă pros- 
tească — terminații de rău augur. Nu, hotărît, nu m-am născut 
sub o planetă poetică și nu mă pricep să fac curte cu fraze 
sforăitoare, 


(Intră Beatrice.) 
Dragă Beatrice, ai fost gata să vii cînd te-am chemat? 
BEATRICE: Da, seniore; după cum sînt gata să plec cînd îmi vei 


porunci. 
BENEDICK: O! De-ai rămîne pînă atunci! 

BEATRICE: Pe „atunci“ l-ai rostit, așadar, la revedere. Totuși, 
înainte de a pleca, lămureşte-mă asupra chestiunii pentru care 
am venit. Ce s-a petrecut între dumneata şi Claudio? 

BENEDICK: Am schimbat doar niște cuvinte urite; drept care, 
lasă-mă să te sărut. 

BEATRICE: Cuvintele urite sînt gură rea, și gura rea e aer stricat, 
și aerul stricat e vătămător; de aceea o să plec nesărutată. 
BENEDICK: Eşti atît de avană încît sperii cuvintele și acestea își 
schimbă înțelesul. Dar să te lămurese. Claudio a primit provo- 
carea mea, așa că în curind ne vom încăiera, iar de nu vine să 
dea piept cu mine, va trebui să-l socotese un laş. Pînă una, 
alta, spune-mi, te rog, care din cusururile mele te-a făcut să te 

-~ îndrăgostești de mine? 

BEATRICE: Toate la un loc. Alcătuiese o republică atît de prost 
organizată, încât nu îngăduie amestecul nici unui dar cu adevă- 
rat frumos. Dar tu, pentru care anume însușire a mea ai îndurat 
dragostea față de mine? 

BENEDICK: Îndurat dragostea! Nu e rău spus. E adevărat, îndur 
dragostea pentru tine pentru că te iubesc împotriva voinţei 
mele. 

BEATRICE: În ciuda iniinii tale, cred. Vai, sărmană inimă! Dacă o 
disprețuiești din cauza mea, o voi disprețui și eu din pricina 
ta — nu-nţeleg să iubese ceea ce prietenul meu urăște. 

BENEDICK: Şi tu şi eu sîntem prea înţelepţi ca să ne facem curte 
într-un fel paşnic. 

BEATRICE: După o asttel de mărturisire, nu s-ar prea putea spune. 
Din douăzeci de oameni înţelepţi nu e unul care să se laude 
singur. 

BENEDICK: E un proverb vechi de cînd lumea, Beatrice, și se 
bucura de trecere pe vremea cînd oamenii trăiau în bună veci- 
nătate. Astăzi, dacă un om nu-și clădește singur un mormânt 
înainte de a muri, amintirea lui nu ţine mai mult decit sună 
clopotele și bocește văduva. 

BEATRICE; Cît anume, după părerea ta? 

BENEDICK: lar mă-ntrebi? Cam un ceas de văicăreli şi un sfert 
de ceas de lacrimi. De aceea, lucrul cel mai înţelept pentru un 
înțelept — afară dacă Domnul Viermes!, vreau să spun con- 
știința lui, nu se zburlește — este să fie trimbiţa propriilor 
sale virtuţi, așa cum sînt eu față de mine însumi. Dar să trecem 
peste meritele mele care, după cum pot adeveri eu însumi, 
sînt vrednice de laudă. Ei, spune-mi acum ce-ţi mai face veri- 
soara? 

BEATRICE: Foarte prost. 

BENEDICK: Şi tu cum te simţi? 

BEATRICE: Şi eu foarte prost. 

BENEDICK: Pe Dumnezeu ascultă-L, pe mine iubeşte-mă şi pe tine 
drege-te. Şi cu asta te las — vine cineva în fuga mare. 


(Intră Ursula.) 


URSULA: Vă cheamă unchiul, domnişoară, toată casa e cu fundul 
în sus! S-a dovedit că stăpina mea Hero a fost învinuită pe 
nedrept, că prințul și Claudio au fost înşelaţi, iar Don John, 
vinovat de toate acestea, a spălat putina și dus a fost. Veniţi? 

BEATRICE: Nu vrei să auzi aceste nouăți, seniore? 

BENEDICK: Vreau să trăiesc în inima ta, să mor în poala? ta și 
să fiu înmormîntat în ochii tăi; și, pe lîngă asta, te mai însoțesc 
și la unchiul tău. 


(les. ) 


SCENA 3 


Interiorul unei biserici. 
Intră Don Pedro, Claudio şi însoțitori cu muzici şi torje. 


CLAUDIO: Cavoul este al lui Leonato? 
ÎNSOȚITORII: Da, seniore. 
CLAUDIO (citind un sul): 
Hero zace-aici — mușcată 
De a clevetirii fiere; 
Însă moartea, ca răsplată, 
I-a dat slava ce nu piere. 
Viaţa stinsă ruşinos 
Va renaște glorios. 
Eu team pus pe-acest mormînt 
S-o slăvești cînd nu mai sînt, 
Intonaţi solemnul cînt! 


Cântece 


lartă-le, o, tu, Diana, 
Celor ce-au ucis fecioara 

Și rostind un jalnic cînt 
Stau de veghe la mormînt. 
Noapte, inima să-ţi frîngi 
Şi cu hohote să plingi. 

Jalnie, jalnic. 
O, desehide-te, mormînt, 
Ca s-asculți prohodul sfint 
Jalnie, jalnic. 


CLAUDIO: Cu bine, Hero, draga mea — 
Noi an de an te-om priveghea. 
DON PEDRO: Prieteni, stingeţi torțele acum, 


Căci lupii au plecat, iar dimineața, 
Vestind a soarelui rădvant, în drum 
A început să risipească ceața. 

Puteţi pleca, vă mulțumesc. Cu bine. 


CLAUDIO: Cu bine, domnilor. Plecaţi acum. 

DON PEDRO: Să mergem, să ne punem alte haine, 
Apoi spre Leonato să pornim. 
CLAUDIO: lar Hymen% de-azi încolo să ne-ndrume 

Mai cu noroc decît ca pîn-acum. 
(Ies. ) 
SCENA 4 


O. cameră în casa lui Leonato. 
Intră Leonato, Antonio, Benedick, Beatrice, Margaret, Ursula, Călugărul 
Francis şi Hero. 


CĂLUGĂRUL: Nu v-am spus eu că nu e vinovată? 
LEONATO: Nici prințul și nici Claudio nu sînt, 
Căci vină i-au adus dintr-o preşeală. 
Dar Margaret greșit-a mi se pare, 
Deşi nu a făcut-o cu ştiinţă, 
Precum a dovedit-o cercetarea. 


ANTONIO: Mă bucur că sfirzese eu bine toate. 
BENEDICK: Si eu, altminteri aş fi fost silit 

Să-l iau pe Claudio la rătuială. 
LEONATO: Copila mea, şi dumneavoastră, doamne, 


Duceţi-vă în cea dinții odaie 

Și cînd vă voi polti, veniţi în măști, 
Don Pedro va sosi curînd cu Claudio. 
(Doamnele ies.) 

Tu, frate, stii ce-nsărcinare ai: 

Vei fi părintele nepoatei tale 

Și i-o vei da lui Claudio. 

ANTONIO: 
BENEDICK: 


CĂLUGĂRUL: 


BENEDICK.:; 


LEONATO: 
BENEDICK: 
LEONATO; 


BENEDICK: 


LEONATO: 


CĂLUGĂRUL: 


DON PEDRO: 


LEONATO: 


CLAUDIO: 
LEONATO: 


DON PEDRO: 


CLAUDIO: 


CLAUDIO: 
ANTONIO: 
CLAUDIO: 

Cu fața nemişcată, ca de. ceară. 
Părinte, am © mare rugăminte. 
Ce trebuie să fac, seniore? 9 
Mă legi sau mă dezlegi — din două una. 
Nepoata dumitale, Leonato, ih 
Mă vede cu ochi buni... plini de priință... 
Sînt ochi împrumutaţi de fiica mea. 
Cu ochii dragostei răspund și eu. 
Privirea le-am imprumutat-o eu 
Cu Claudio și prinţul. Ei, ia spune. 
Seniore, enigmatic ţi-e răspunsul; 
Dar aş voi ca voia dumitale 
Pe voie să ne facă: dă-ne voie 
Cununa căsniciei să ne-o punem 
Chiar azi. Sfinţia ta, dă-ne ajutorul. 
Au binecuvîntarea mea. 

Sint gata. 
Sosește Claudio și prințul. 


(Intră Don Pedro şi Claudio, cu însoțitori.) 


Cinstite feţe, bună dimineața. 
Bine-aţi venit. Vă aşteptam aici. 

Ei, gîndul nu ţi l-ai mutat? Eşti gata 
S-o iei de soaţă pe nepoata mea? 
Sînt gata chiar de-ar fi o arăpoaică. 
Părintele-i aici — poftește-o, frate. 


(Antonio iese.) 


Ce face Benedick? Ce s-a-ntîmplat 
De-arăți la chip ca luna februar — 
Înnourat, bătut de ger şi vînturi? 

Și-a amintit de taurul sălbatic. 

Ti-om auri noi coarnele, n-ai grijă! 
Europa-ntreagă se va-nveseli 

Precum Europas ce şi-a rîs de Zeus, 
Cînd el i-a dat tircoale-n chip de taur. 


(Intră din nou Antonio, însoți! de doamne în măşti. ) 


De care dintre doamne să m-apropii? 
De-aceasta. Iată, eu ţi-o-ncredinţez. 


A mea e. Draga mea, vreau să-ți văd chipul. 


[V, 4] 


LEONATO: Nu, să-i iei mîna-ntii și-apoi să juri 
În fața preotului că te-nsori. 

CLAUDIO; În fața lui, dă-mi mîna. Dacă-ţi plac, 
Sînt hotărît să fiu bărbatul tău. 

HERO; Dacă trăiam, ţi-eram prima soţie. 


(Îşi scoate masea. ) 


De mă iubeai, mi-erai primul bărbat. 
CLAUDIO: O altă Hero? 
HERO: Da, e-adevărat. 
O Hero și-a dat duhul, ponegrită; 
Dar eu trăiesc, aşa cum sînt și fată. 


DON. PEDRO: E Hero! Hero cea de altădată: 
LEONATO: Da — ea trăiește; a murit ocara. 
CĂLUGĂRUL: Voi tălmăci această întîmplare 


Cînd sfînta slujbă se va fi sfîrșit. 
Voi spune multe despre moartea ei, 
Dar pîn-atunci, vă întrinați uimirea 
Și mă urmaţi cu toţii la altar. 
BENEDICK: Am consimțit, părinte. Care-i Beatrice? 
BEATRICE: Așa mă cheamă, (Scofindu-şi masea:) Ce poitești, 
mă rog? 
BENEDICK: Nu mă iubeşti? 
BEATRICE: Nu, nu, atita doar cât se cuvine. 
BENEDICK: Atunci și unchiul tău, și prințul, și Claudio s-au înșelat ; 
ei au jurat că mă iubeşti. 
BEATRICE: Nu mă iubeşti? 


BENEDICK: Eu? Nu! Atita doar cât şade bine. 
BEATRICE: Atuncea Hero, Margaret și Ursula 

S-au înșelat jurind că mă iubeşti. 
BENEDICK : Mi-au spus că te topești de dragul meu. 
BEATRICE: Şi mie că te prăpădeşti cu zile. 
BENEDICK : De unde! Aşadar, nu mă iubeşti? 
BEATRICE: Ba, cum de nu, dar numai ca prieten. 
LEONATO: Nepoată, lasă, știu că-ți este drag. 
CLAUDIO: Eu pot să jur că dinsul o iubește. 


Poftim, priviţi şi voi hiîrtia asta 
Sonetul șchiop e scris de mîna lui — 
O-nalță-n slăvi pe Beatrice. 

HERO: Iată alta; 
A scris-o dinsa pentru Benedick. 
S-a întîmplat din buzunar să-i cadă. 

IV, 4] 


BENEDICK: Mare minune! Miinile noastre împotriva inimilor 
iai Bine, a mea să fii; dar, pe onoarea mea, te iau din 
milă. 

BEATRICE: Nici eu n-o să te reneg; dar, crede-mă, mă dau bătută 
numai În urma stăruinţelor și, pe de altă parte, ca să-ţi scap 
viața pentru că mi s-a spus că te oftici. 

BENEDICK : Taci! Îţi închid eu gura! (O sărută.) 

DON PEDRO: Cum îți merge ca bărbat însurat, Benedick? 

BENEDICK: Să vă spun ceva, prințe. O academie de zetlemiști 
n-o să mă facă să-mi mut gindul. Credeţi că mă sinchisese de 
o satiră sau de o epigramă? Aș! Vai de bărbatul care se supără 
dacă e dat în tărbacă! Pe scurt, vreau să mă-nsor şi lumea n-are 
decît să trăncănească; de aceea, n-are nici un rost să rideţi de 
tot ce-am spus eu împotriva căsătoriei. Nestatornică fiinţă e 
omul! Şi cu asta am isprăvit. Claudio, pe tine mă gîndeam să 
te bat; dar, fiindcă o să-mi fii rudă, trăieşte nevătămat și iubeş- 
te-mi verişoara. ~ 

CLAUDIO: Nădăjduiam că vei renunța la Beatrice; te-aş fi burduşit 
pînă cînd făceam doi din tine. Dar și aşa o să fii taler cu două 
fețe, dacă verișoara mea nu te urmărește de aproape. 

BENEDICK: Ei, haide, haide, sîntem prieteni. Să dansăm pîn-ă fi 
bărbaţi însurâţi — nouă să ne sprintenim inimile și soțiilor 
noastre călciiele. | 

LEONATO: O să dansăm mai tirziu. 

BEATRICE: Acum, nu mai tîrziu! De aceea, să cînte muzica! Înăl- 
țimea ta, ești trist — caută-ți o soție, caută-ţi o soție! Nu se 
află toiag mai vrednic de cinstire decât toiagul cu virf de corn”. 


(Intră un sol.) 


SOLUL: Don John e arestat în clipa astas 
A fost adus, sub pază, la Messina. 

BENEDICK: Nu vă gîndiţi la el pînă mîine —o să născoeese en 
nişte pedepse grozave pentru el. Să cînte muzica 1% 


| (Dans. Tes.) 


MULT ZGOMOT PENTRU NIMIC 
Comentarii | 


În Palladis Tamia (1598), Francis Meres nu aminteşte piesa pe lista 
producţiilor dramatice shakespeariene de pină atunci, dar este sigur că 
ca a fost compusă în 1598—1599, fiind „jucată pentru public de mai multe 
ori“ înainte de a fi fost tipărită în 1600 — unica ediţie in-cvarto. Textul 
acestei foarte îngrijite ediţii reapare — cu modificări nesemnificative — 
în prima ediţie in-folio a „canonului“ din 1623, unde e clasificat drept 
„comedie“ (a 6-a în presupusa ordine cronologică). i 

Dintre cele trei intrigi principale, Claudio-Hero, Benedick-Beatrice 
şi Dogberry-Verges, prima se inspiră din cea de a 22-a novella a lui Ban- 
dello (1554), tradusă în franceză în Histoires tragiques (1562) de Belleforest 
și, probabil, din Orlando furioso de Ariosto (traducere de Sir John Har- 
rington) precum şi din Faerie Queene (Crăiasa zînelor, II, 4) de Edmund 
Spenser; celelalte două sînt socotite contribuții originale ale dramaturgului. 

Multă vreme titlul piesei nu i-a intrigat pe cercetători, astfel încît 
traducătorii ei an căutat doar echivalări formale cit mai apropiate: Viel 
“Lărmen um nichts, Beaucoup de bruit pour rien, Mnogo Şuma iz nicevo, 
Mult 2gomot peniru nimic. Înainte de a citi sau audia textul shakespearian, 
este firesc să bănuim că ne aşteaptă un divertisment fără pretenţii, vorbe 
de clacă, nimicuri, fum fără foc şi alte lucruri de soiul acesta (avizaţi că 
este vorba despre o comedie, ne putem gîndi şi la... „mai mare daraua 
decit ocaua'“). După citirea sau audierea textului, furaţi de vioiciunea, 
extraordinară a dialogului, a comicului de situație, de caracter sau de 
limbaj, a spiritului general de bună dispoziţie care se degajă din numeroase 
scene, puțin ne sinchisim de titlu, chiar dacă ne dăm seama că, în ciuda 
titlului, „zgomotul“ sau „frămîntarea“ sau „zarva“ nu au fost pricinuite 
de „nimic“, ci de „ceva“: Hero a fost învinuită de necredinţă (în fața alta- 
rului) nu numai de Claudio ci şi de tatăl ei; Benedick și Beatrice, pînă la 
un moment dat duşmani neîmpăcaţi, îşi declară, reciproce, dragostea, tică- 
iosul Don John e capabil de orice ca să-i vadă nefericiţi pe alţii. Surprin- 
zător este faptul că pină şi în secolul nostru numeroşi shakespeariologi 
discută acest ceva pe toate fețele fără să se refere la discrepanța dintre 
nimicul din titlu şi conţinutul bogat al piesei: ori li se pare jenant şi ire- 

verențios să-i mai găsească încă un cusur lui Shakespeare (un cusur ne- 
esenţial, pe semne, în comparaţie cu acelea care li se par evidente), ori se 
prefac surzi (ca Falstaff cînd dă ochii cu judecătorul, în Henrae al IV-lea, 
Partea a II-a) la comentariile lingviştilor, ori nu le cunosc pur şi simplu 
(ceea ce pare de-a dreptul incredibil). Pentru că, totuşi, problema titlului 
piesei a fost discutată, după cum se poate vedea din comentariile de mai 
los, pe care le-am avut la îndemină. 

Încă în 1907, într-o valoroasă Introducere în studierea lui Shakespeare, 
Hiram Carson, profesor de literatură engleză la universitatea Cornell, 
scria, printre altele: 

„Cuvîntul «nothing» se pare că se pronunţa ca «noting» în vremea lui 
Shakespeare; iar în actul II, scena 3, v. 57, există un calambur bazat pe 
cele două cuvinte. Balthazar spune: 

„Note this before my notes; 

There's not a note of mine that's worth the noting» 

| Înainte de a nota notele mele, notaţi-vă acestea: / Nici una din notele 
mele nu merită să fie notată sau auzită/. 

La care Don Pedro răspunde: 

«Why, these are very crotchets that he speaks; 

Notes, notes, forsooth, and nothing.» 

|Dumnealui vorbeşte în pătrimi curate; / Notaţi, notate — zău, o nimica 
toată/. 

Theobald a schimbat ultimul cuvint în oting». 

Richard Grant White vede același calambur în titlul piesei. «Piesa este 
Much Ado about Nothing», spune el, «numai într-un sens foarte vag și 
general, dar Much Ado about Noting, într-un sens deosebit de adecvat 
şi definitoriu; pentru că marea frămintare / zarvă e stirnită în întregime 
de notare/ observare / ascultare. Ea începe cu observarea prințului și a 
lui Claudio, mai întîi de omul lui Antonio, apoi de Borachio, care-i destăi- 
nuie lui John convorbirea lor secretă; continuă cu Benedick care îi ascultă 
pe prinț, pe Leonato şi pe Claudio în grădină, apoi cu Beatrice, care 
tot acolo, aude ce-și spun Margaret și Ursula; incidentul în jurul căruia 
se învirteşte acțiunea este surprinderea de către prinţ și Claudio a con- 
vorbirii dintre Borachio și Margaret; în sfîrşit, incidentul care dă la lumină 
uneltirea este înregistrarea de către Paznic a lui Borachio și Conrade.» 
Această interpretare este cel puţin cit se poate de ingenioasă. Ar trebui 
să adăugăm că înregistrarea eronată a lui Benedick de către Beatrice Şi 
aceea a lui Beatrice de către Benedick determină trăsătura comică domi- 
nantă a piesei, Într-adevăr, comedia se desfăşoară în jurul acestei inregis- 
trări eronate (mis-noting)“.! 


1 Hiram Carson, An Introduction lo the Study of Shakespeare, London 
1907, pp. 176—177. 

În 1962, într-o lucrare de maximă sinteză privind comediile „târzii“ 
ale lui Shakespeare, G.K. Hunter subliniază: 


„În lumea amăgirilor pe care oamenii de lume o aduc cu ei este mult 
zgomot despre nuting (sau trasul cu urechea), precum și despre nothing 
(sau auto-înșelare) — noting şi nothing erau pe atunci omofoni“, ` 


În 1981, A.R. Humphreys, înerijitorul de ediție al piesei în „The Arden 
Shakespeare“, comentează în subeapitolul The Title (Titlul) al Introdu- 
cerii: 

„Much Ado About Nothing sună ca un titlu potrivit pentru un amuza. 
ment efemer, dar aproape deloc pentru o piesă a cărei forţă comică şi tragi- 
comică produce o impresie atit de copleşitoare. Este posibil ca expli- 
caţia să fie frecventa indiferență a lui Shakespeare față de titlurile come- 
diilor sale.! Adevărul este, însă, că s-ar putea ca în această problemă să 
intre mult mai multe elemente. După cum observa Richard Grant White 
în ediţia sa din 1858, în vorbirea elisabetană «nothing» și «noting» aveau 
o pronunție foarte asemănătoare; intriga piesei, argumenta White, depinde 
de «noting» /notare/ — adică de urmărire, observare. Trasul cu urechea 
are o importanță fundamentală pentru intrigă; tot astfel, transmiterile 
și concluziile ce rezultă (adesea greşite) şi, cu siguranță, principala «zarvă/ 
|frămîntare/agitaţie», păcălirea lui Benedick şi a lui Beatrice — și princi- 
pala frămintare serioasă — învinuirea adusă lui Hero; iar acestea, deși 
sînt o consecință a «notării», se sprijină pe «nimic» (noting — nothing ). 

]...] |Conteztul notației muzicale] concordă cu sesizarea crizelor dra- 
matice dezlănțuite de zvonuri, înțelegeri greșite, bănuieli care se trans- 
formă în certitudini, mușuroaie de cirtiță luate drept munţi. Simpla «notare» 
sau simplul mimic» nu reprezintă motivul integral pentru care Benedick 
şi Beatrice sînt păcăliți atit de lesne; atracţia reciprocă pe care ei refuză 
să o recunoască există deja în chip pronunțat, este, cit se poate de clar, 
«eva». Dar trucurile care o scot din ascunziș sint ficțiuni ingenioase 
(«nimicuri»); astfel că, pînă şi aici, zgomotul / zarva / frămîntarea izvo- 
răşte din «notare», oricît de meşteşugită ar fi invenţia. De fapt, titlul piesei 
este încărcat de înțelesuri exasperante“.? 

Ținind seama de cele de mai sus, înseamnă că viitorii traducători ai 
comediei vor trebui să revizuiască formularea titlului folosit pînă acum 


1 Titluri care dau impresia că le putem accepta sau nu ca Much Ado About 
Nothing, As You Like It (Cum vă place) şi Twelfth Night; or, What You 
Will (A douăsprezecea noapte; sau Ce pofliți) sugerează un dramatug 
foarte sigur de publicul său (J.D. Wilson, Shakespeare's Happy Comedies, 


1962, p. 121). 
2 A.R. Humphreys, Introducerea la Much Ado About Nothing în „the 


Arden Shakespeare“, Methuen, London, 1981, pp. 4—5. 

în limbile respective: astfel, în limba noastră Muli zgomot. peniru nimic 
nu numai că nu spune nimic, dar induce în eroare, pentru că, fie numai 
pînă la un punct, se află chiar în opoziţie cu conținutul piesei. (Ar fi teme- 
rar să ne gindim la sugestii; fiind atit de „încărcat de înțelesuri“, este prac- 
tic imposibil să traducem titlul într-o altă limbă fără pierderea unor cono- 
taţii ale originalului). Pină atunei să reținem o fațetă în definitiv mai 
importantă a problemei şi anume faptul că, mai discret pentru noi decit 
pentru contemporanii săi elisabetani (pe baza unni calambur într-o piesă 
plină de calamburari), Shakespeare ne introduce în ceea ce considera el a 
fi problematica principală a piesei: rolul important pe care îl pot juca 
şoaptele, vorbele, spionarea, trasul cu urechea, informaţiile greșite sau 
pe jumătate înțelese în viața oamenilor. 

Dacă datarea pieselor shakespeariene propusă de F.E. Halliday este 
corectă şi în consecinţă Henric al IV-lea Partea a II-a precede comedia, 
personajul Zvonul (cel care rosteşte prologul piesei istorice) anticipează 
tema într-un chip succint: 


„Fiţi doar urechi, Cînd trimbiţează Zvonul, / E-n stare cineva să nu-l 
asculte?... | Pe-aceste limbi atirnă elevetiri / Pe care le răspîndesc în mii 
de graiuri, / Smintind pe mulți cu știri fără temei... / Zavistia, prepusul, 
bănuiala, / Din mine fac o trişcă de copil...“ 


Dar în 2 Henrie al IV-lea tema „zvonului“ era, propriu zis, o subtemă 
(subordonată Timpului), pe cîtă vreme în Mult zgomot pentru nimic, cam- 
parabilul ngling (notare, înregistrare ete.) domină atît „întregul“ cît şi 
„partea“ şi îi conferă piesei unitatea tematică fundamentală, 

Fără îndoială, tema de mai sus se înscrie între coordonatele meta- 
temei „esență-aparență“, după cum arată Rossiter, referindu-se la actul II, 
scena 1: | | 


m... perechile îşi joacă rolul mascate, rostind cuvinte care sprijină 
deghizarea falselor chipuri prin amăgire trivială. Detăimarea lui Hero, 
«jucată» cu ajutorul unor veşminte de împrumut cu care se îmbracă o 
altă femeie (cu nume de împrumut), întruchipează o paralelă perfectă. 
mascat» nu este decit un joc al aparenţei; dar el este un simbol foarte 
adecvat al întregului“.! 

La rîndul ei, relația esență-aparenţă este un aspect fundamental al 
concepţiei lui Shakespeare despre cunoașterea umană în general. Dar 
„şoaptele“, „vorbele“, „pinda“, „trasul cu urechea“ sînt atit de puternic 


1 A.P. Rossiter, Fifleen Lectures on Shakespeare, 1961, Longman, Eon- 
don, 1970, p. 75. 


314 


implicate în Muli zgomot pentru nimic încît, deşi aspecte particulare ale 
jocului dintre esență şi aparenţă, ele capătă în piesă statutul distinet şi 
privilegiat de care se bucură şi în viața reală. 

Conexiunile între „emiţător“, „mesaj“, „receptare“, „receptor“ și, în 
unele cazuri, şi „transmitere“ sînt multiple, diferențiate tranşant sau dis- 
cret, toate contribuind şi la caracterizarea personajelor. 

„Comedia erorilor“ prilejuite de „șoapte“ începe din prima scenă a 
actului I, unde Don Pedro. băänuind că tînărul Claudio e îndrăgostit de 
Hero, îl determină pe acesta să-i adeverească bănuiala și se oferă să-i facă 
declarații fetei ca din partea lui Claudio la balul maseat din casa lui Leo- 
nato. Din scena următoare aflăm că „omul lui Antonio“ a tras cu urechea 
la convorbirea dintre prinţ și Claudio dar că, de fapt, n-a auzit bine, că 
„mesajul“ a fost receptat greşit, deoarece Antonio este informat că îndră- 
gostit de Hero este Don Pedro însuşi. Lesne crezător, Antonio se grăbeşte 
să transmită dezinformarea mai departe, respectiv lui Leonato, tatăl lui 
Hero. În actul I, scena 3, Borachio îl informează pe stăpinul său, Don 
John, că, „ascuns în dosul unei tapiserii“, a ascultat o convorbire dintre 
Don Pedro şi Claudio din care a reieşit intenția acestuia din urmă de a 
se căsători cu Hero. Informația este corectă, dar una din frazele lui Borachio 
pare să implice o uşoară ambiguitate: „Prinţul o va curta pe Hero pentru 
sine și după ce o va cîştiga (obtain), i-o va da lui Claudio“. În prima 
scenă din actul al II-lea, cînd după qui-proquo-urile măştilor pe scenă 
rămîn Don John, Borachio și Claudio (care se dă drept Benedick, dar 
este recunoscut de Don John), Don John îi spune lui Borachio: „Hotărit 
lucru, fratele meu e îndrăgostit de Hero...“, apoi lui Claudio (ca și cum 
acesta ar fi Benedick): „Domnule, fratele meu ţine foarte mult la prie- 
tenul dumitale. S-a îndrăgostit, de Hero şi vreau să te rog să-i abaţi gin- 
durile în altă parte...“ În spirit „baconian“, Claudio îi cere o dovadă („De 
unde ştii că o iubește?"), Don John îl încredințează că l-a auzit chiar el 
„jurîndu-i dragoste“ (Don John nu minte, dar stirnește gelozia lui Claudio 
care interpretează greşit informația printr-un fel de amnezie auditivă ce 
aminteşte de generalizările lui Berowne din Zadarnicele chinuri ale dra- 
gostei: „Auzul dragostei mai ascuţit e | Decit al hoţilor de drumul mare“, 
IV, 3; nu fusese Claudio de acord cu Don Pedro ca acesta s-o pețească pe 
Hero pentru el, respectiv să-i facă declaraţii de dragoste?), Borachio îi 
întăreşte spusele mințand, probabil numai în legătură cu ziua (... i-a jurat 
că o va lua în căsătorie chiar în seara aceasta“). Claudio se aliază cu 
mijlocitorii rău-intenționaţi, apoi, într-un monolog semnificativ tematic, 
îl acuză pe bine-intenţionatul mijlocitor, Don Pedro, prin citeva genera- 
lizări pe care, de fapt, nici nu le-a „bănuit“ pină acum, pentru că nu 
trecuse încă prin ceea ce Staniler socotea, referindu-se la întreaga piesă, 

că este scos în prim plan ca „singura şcoală (adevărată), experiența“! 
(„Prietenia-i credincioasă-n toate, / Afară doar de dragoste; de-aceea... / 
Tot ochiul să peţească pentru sine, / Să nu se-ncreadă în mijlocitori, / 
Căci frumuseţea e o vrăjitoare / Ce face trădători din buni prieteni. / Aces- 
tea se întîmplă des,/ Şi eu n-am bănuit“). Neexperimentat, impulsiv, 
pripit în judecăţi şi hotăriri, el renunţă la Hero tot atit de repede pe 
cit de repede a luat drept bune vorbele lui Don John şi Borachio, prin 
retoricul „Adio, Hero!“ Dacă lăsăm deoparte accesele de gelozie ale lui 
Claudio (stirnite şi de Benedick), şoaptele nu au avut pină acum efecte 
nocive; iar declarația lui Don Pedro, „Ascultă, Claudio, am făcut curte 
în numele dumitale și frumoasa Hero e cîştigată; am vorbit cu tatăl ei 
şi dinsul și-a dat consimţămiîntul“, pare a prevesti un deznodămînt fericit, 
Totuşi, lucrurile iau o turnură tragică datorită unei alte informări, deli- 
berat falsă: în actul II, scena 2, Borachio îl sfătuieşte pe Don John: „Găsiţi 
clipa potrivită cînd Don Pedro şi contele Claudio o să fie singuri și spu- 
neți-le că, după știința dumneavoastră, Hero mă iubeşte pe mine...“ 
Cu numeroasele ei urmări nefaste această informare va domina scenele 
chiar şi după ce va fi contracarată prin descoperirea adevărului de către 
paznici, respectiv după ce ei se vor strădui să-i transmită lui Leonato 
o informaţie corectă. Pentru că Leonato nu are timp să-i asculte, iar ei nu 
ştiu să se facă ascultați şi înțeleşi, Se împiedică în cuvinte, tot așa cum 
s-au mai împiedicat folosind malapropismele, „radicalele“ pe care nu le 
pricepeau... 

Implicații tematice pe marginea cunoaşterii prin comunicare orală se 
întîlnesc şi în intriga Benedick—Beatrice. De data aceasta autorii şi răs- 
pinditorii şoaptelor sînt oameni bine intentionati, informațiile lor sînt 
clare, bine rostite, iar „victimele“ ştiu să asculte. 

Cele două „piese-în-piesă“ sînt în mod vădit „simetrice“. Grupul de 
bărbaţi Don Pedro—Claudio—lLeonato discută în grădină (Il, 3) despre 
Benedick (care trage cu urechea) şi-l informează în felul acesta că Beatrice 
moare de dragul lui, iar grupul feminin Hero—Ursula (III, 1) discută 
despre Beatrice (care, de asemenea, trage cu urechea) că se dovedeşte 
ingrată față de Benedick, care se stinge de dragul ei. lar rezultatul însce- 
nărilor va fi cel scontat de „regizori“. Există și unele „asimetrii“, dintre 
care voi semnala citeva, atit pentru caracterul lor inedit cît și pentru că 
ele dezvăluie şi unele aspecte de tehnică dramatică și caracterologică, 

Benedick se ascunde în boschet din proprie inițiativă („Să mă ascund 
în bosċhet“) ca să audă ce-şi vor spune Don Pedro, Leonato şi Claudio, 
pe cită vreme Beatrice este îndemnată (de Margaret) să asculte în taină 


1 Donald A. Stauffer, Shakespeare's World of Images, 1949, Indiana 
University Press, 1966, p. 74. 

conversaţia dintre Hero și Ursula (Hero: Sopteșie-i — subl. ns. — "whisper 
her ear’ — că mă plimb pe o alee / Vorbind cu Ursula pe seama ei“). Ascun- 
zindu-se, Benedick nu bănmieşte că va auzi o discuţie despre el, fiind încre- 
dințat că va îi vorba despre Hero; dar Beatrice ştie că ea va fi subiectul 
conversaţiei dintre Hero şi Ursula. Pe de altă parte, în instrucțiunile 
date de Hero Margaretei se strecoară — ca din întîmplare — ideea ca 
Margaret să-i spună lui Beatrice (poate ca anticipare a statutului scenic 
al acesteia) că şi ea, Margaret, a tras cu urechea: „Să-i spui că ne-ai auzit 
vorbind (fără să vrei)“. 

Omorarea titlului piesei interpretat în sensul de „unde pot duce vor- 
bele/şoaptele“ are loc şi prin conotații lexicale. În pregătirea scenetei 
cu Benedick apar jocurile de cuvinte ale lui Don Pedro şi Balthazar, 
legate fundamental de „notare“ (le-am menţionat anterior), precum şi 
remarca lui Balthazar: „Nu cere, doamne, spartei mele voci / Să strice 
muzica a doua oară“, în care verbul englez to slander (aici „a strica, a pă- 
gubi, a desfigura“ etc.) trimite şi la înțelesul său prim, acela de „a eleveti, 
a birfi“; după cum în convorbirea dintre Hero, Margaret și Ursula sur- 
prindem formulări ca „şopteşte-i”, „ne-ai auzit fără să vrei“, „Acolo să, 
se-ascundă, / S-asculte ce vorbim“, „... săgeata lui Amor / Răneşte fără 
greş pe om și-atunci / Cînd trage cu urechea“. Dar unele diferențe sînt pre- 
zente şi aici: subtextul reacţiilor lui Don Pedro și Balthazar este grefat 
pe un fond muzical (notes înseamnă și „note muzicale“; Balthazar cîntă 
despre dragoste, pregătindu-l psihologic pe Benedick), în timp ce instruc- 
țiunile date de Hero Ursulei sugerează regia de teatru. 

În lumina de reflector a celor de mai sus, ne putem gîndi că, întocmai 
ca în Danemarca din Hamlet, şi în Messina din Mult egomot pentru nimic, 
dar și în Anglia și chiar în lumea largă „este ceva putred“, şi că replica: 
„0, ce îndrăznesc oamenii să facă! Ce sint oamenii în stare să facă! Ce 
fac oamenii zilnic, fără să ştie ce fac!“ (IV, 1, 19—20), rostită de Claudio, 
deci de un tînăr aflat abia în pragul generalizărilor vitale poate fi foarte 
bine reluată (dar nu în tonalitatea uimirii, ci în aceea a amărăciunii) de 
Hamlet, tînărul ginditor matur. Pentru că, aşa cum atrage luarea aminte 
Hunter, în Mult zgomot pentru nimic: 


„modul în care este sesizată insuportabila prăpastie dintre aparenţă 
şi realitate ţine de esența viziunii tragice a lui Shakespeare ... Piesa ne 
arată cum evoluția autocunoașterii individuale depinde, în ultimă instanță, 
de inteligenta conștiință a faptului că noi toţi sîntem trecuţi acolo, negru 
pe alb, ca «netoţi».! 


1 G.K. Hunter, OP. cit., pp. 25—20. 

Aplicarea formulei lui Dogberry la „noi toţi“ nu se justifică prin textul 
shakespearian din care Hunter a reprodus la plural ultimele cuvinte ale 
paznicului: „Ah, dacă ar fi trecut acolo, negru pe alb, că sînt un netot!“ 
(O that I had been writ down an ass! IV, 2, 93) — reluare (deci subliniere ) 
a primei părți din replica sa finală: „Nu suspectezi funcţia mea? Nu sus- 
pectezi anii mei? Hal Ce păcat că nu-i aici paracliserul, ca să scrie că-s 
un netot! Dar, domnilor, să vă aduceţi aminte că sînt un netot; cu toate 
că nu s-a scris, nu uitaţi că sînt un netot“. Incriminat este un om şi 
incriminată este, fără doar şi poate, o categorie de oameni, aceea din care, 
în Furtuna, va face parte şi umanoidul Caliban. Și totuşi, Hunter are 
dreptate să amplifice generalizarea pînă la cuprinderea unei părţi majo- 
ritare a omenirii şi ne facem vinovaţi de a fi trunchiat citatul (numai 
pentru a-l confrunta cu textul shakespearian imediat). Hunter se referă 
la întreaga piesă şi vorbeşte despre posibilitatea unei „evoluţii a auto- 
cunoaşterii individuale“ care depinde „în ultimă instanţă, de inteligenta 
(subl. ns.) conştiinţă a faptului“ că ştim atît de puţine, că, de fapt, nu 
știm  nimie,.. 

Iar observaţia lui Hunter, piesa privită în întregul ei, nu ne poartă 
înspre socraticul „ştiu că nu ştiu nimic“, după „filozofia începe cu uimi- 
rea“ şi „cunoaşte-te pe tine însuţi“ din Comedia erorilor? Însă, oricum 
ar sta lucrurile, în Mult zgomot pentru nimic teza nu este exploatată ca 
un dat tragic al existenţei umane, ci ca o allă treaptă necesară în procesul 
cunoaşterii : necesară pentru că neglijarea ei afectează nu numai cunoaș- 
terea ca atare, ci şi preceptele filozofiei morale, ale convieţuirii între 
oameni, care devin tragici, tragi-comici şi comici cînd, din diferite motive, 
se socotesc atotştiutori, în primul rînd oamenii proşti şi plini de sine, 
opaci la experiențele de viață ale altora — asemenea copiilor preveniţi 
în zadar de părinţi binevoitori că, de-o vorbă, focul arde, apa multă 
îneacă sau dulciurile înghițite hulpav produc dureri de stomac. 

Cele mai multe personaje din Muli zgomot pentru nimie iau contact cu 
pragul de sus: cu mijloacele de care dispune arta sa comică, Shakespeare 
le învaţă lecţia modestiei și a unei autoaprecieri mai obiective pentru a-i 
aduce la „treapta necesară“ — dovadă hohotele de ris ale spectatorilor, 
în primul rînd ale galeriei, dezlănțuite nu numai în momentul cînd: se 
tes „intrigile“ şi se ţese intriga dramatică (mascarada, credulitatea pros- 
tească a celor din Messina dar şi a altora, neghiobia străjerilor, ironiile 
lui Benedick şi Beatrice etc.), ci şi atunci cînd cei păcăliţi îşi dau seama 
în ce chip ridicol au fost păcăliți, cînd Dogberry recunoaşte — implicit — 
că e un „netot* şi cind Benedick şi Beatrice recunosc că sînt îndrăgostiți 
unul de celălalt. 

Mai mult decit atit: intr-un mod indirect, lecţia modestiei şi a unei 
autoaprecieri mai obiective o simțim pină și noi, spectatorii de ieri şi 
de astăzi ai piesei; noi, inclusiv cei care pretindem că am înțeles prea 


- 

bine capodopera lui Shakespeare și că nu putem fi acuzați de (nu mai 
traduc titlul) „much ado about nothing“... „Comedia înțelesurilor greşite“ 
nu s-a terminat odată cu fericitul ei tinal. O ilustrare amplă a modului 
în care personajul Claudio a fost interpretat de critici şi regizori mai vechi 
şi mai noi ne-o oferă Humphreys din a cărui prefață voi spicui şi rezuma: 

Critici. Pentru Swinburne, Claudio este „un personaj jalnic“; pentru 
Andrew Lang, „un ţingău respingător“; pentru Ridley, „un specimen 
mizerabil“; pentru Harbage, „cel mai puțin simpatic îndrăgostit din 
întreaga operă shakespeariană“. Humphreys însuși îi recunoaşte unele 
deficiențe, dar, în general, caută să-l reabiliteze (cu motivări nu întot- 
deauna convingătoare), astfel: 


„El este, indiscutabil, un tînăr brav şi neexperimentat. Smuls din 
devoțiunea romantică de un duşman nebănuit şi viclean şi, o victimă 
rănită el însuşi, nu trebuie învinuit peste măsură pentru cumplita sa eroare 
şi, deci, socotit nevrednic de viitoarea sa fericire. Dar pentru a reda toate 
acestea e nevoie de un meșteșug plin de sensibilitate... 

... Potrivit concepţiei elisabetane (şi de mai tîrziu), un ipocrit ca Don 
John era în mod firesc crezut victimă; ipocrizia, viciul travestit ca 
virtute, era masca diavolului şi nu o puteau identifica decit cei aflați în 
cunoştinţă de cauză (aici, de complicii lui Don John). Experimentatul şi 
onorabilul Don Pedro e înșelat și el. Escapada de la fereastră de care depind 
toate trebuie considerată întru totul convingătoare — motiv pentru care, 
discret, Shakespeare nu o aduce pe scenă. În plus, Don Pedro reproduce 
mărturisirea lui Borachio, potrivit căreia, „nestrunit la vorbă, / A pomenit 
de sute de-ntîlniri / Ce le-a avut cu ea în taină“ (IV, 1, 93—95), aşa că 
vina lui Hero pare evidentă. Cît despre cinstirea condiționată de virtutea 
ei, aceasta nu este doar o formulă privind «aspectul» ei social; este o cin- 
stire a reputației meritate; în cazul lui Hero, desăvîrşita ei integritate, în 
cazul lui Don Pedro şi al lui Claudio, desăvirșitul sens al comportării lor 
onorabile, precum şi acela de a fi trataţi onorabil. O asemenea cinstire 
implică nu numai prestigiul ci şi recunoașterea publică a probităţii. 

Este însă oare necesar ca învinuirea lui Claudio să fie atît de publică 
şi de necruțătoare? Din punct de vedere omenesc, nu. Din punct de vedere 
teatral (ca şi respingerea lui Falstaff de către Hall în 2 Henric al I V-lea), 
da. Atit de gravă este eroarea lui Don Pedro şi a lui Claudio încît desco- 
perirea adevărului trebuie să-i înveţe umilinţa şi înțelegerea. Întrucît 
acestea se petrec într-o comedie, nici șocul tragic (atenuat pentru spec- 
tatori de constatarea prealabilă a străjerului), nici procesul de răscumpă- 
rare nu se pot compara, să zicem, cu acelea din Poveste de iarnă, iar răscum- 
părarea lui Claudio se efectuează fără dificultăți de prisos“, 

Regizori. Potrivit lui Humphreys, producțiile din ultimele decenii au 
recurs la două abordări în interpretarea personajului: 


„Una din ele îi scoate în evidenţă tinerețea, lipsa de experienţă şi 
decența funciară, vulnerabilă, în limite îngăduite, la înșelăciunea aparent 
justificată. În producția lui Gielgud, Claudio a fost foarte «vioi şi serios» 
(Stage, 21 aprilie 1949), în cea a lui Douglas Scale din 1959, un tînăr egoist 
stresat, «simpatic şi convingător, atît de copleşit de durere încît violenta 
sa reacție a putut fi înțeleasă şi chiar iertată» (Stratford-upon- Avon Herald, 
29 august). În 1971, «descumpănit de furie și nesiguranţă» (Stage, 22 
decembrie), el şi-a cîştigat o oarecare simpatie. Cealaltă tendință este de 
a-l înfățișa stiematizat de păcatele mediului. În legătură cu Claudio din 
1958, atit de atrăgător prezentat mai sus, Robert Speight observa că 
singurul lucru care ne împiedica să-l considerăm un nemernic a fost faptul 
că era «un cazon timpit», nu întru totul condamnabil de vreme ce «servi- 
ciul militar i-a tocit simțul decenţei obişnuite» (Tablet, 13 septembrie 
1958). În 1976 era un infatuat stăpînit de convențiile popotei ofițerilor. 
Dar, tratat în aceste moduri, Claudio face, cît de cît, o figură mai bună 
decît ca însoțitorul fără inimă al unui prinț lipsit de griji; i se acordă un 
caracter şi un context. lar intriga serioasă devine mai convingătoare, 
chiar dacă este redată mai puţin fidel“.! 

Dar de ce este necesar ca intriga serioasă să devină mai convingătoare 
decît a socotit Shakespeare de cuviință şi de ce să fie scuzată colaborarea 
unui regizor pînă la „redarea mai puțin fidelă“ (în originalul lui Humphreys, 
though it suffers misrepresentation )? Sau ne facem a uita un adevăr înde- 
obşte recunoscut şi anume că, în comparație cu Beatrice, Benedick sau 
Dogberry, Claudio este mult mai puţin „individualizat“? Iar, pe de altă 
parte, că, indirect, prin gura altor personaje, el este, totuși, categorisit 
precis? Deosebit de atent la text, Stauffer face următoarele remarci perti- 
nente despre Claudio dar şi despre întreaga piesă: 


„Piesa constituie cea mai severă critică de pînă acum a lui Shakespeare 
împotriva slăbiciunilor inerente dragostei romantice. El îşi ia ca intrigă 
principală o poveste extrem de fantezistă — ce poate fi mai romantic 
decît o scenă crucială în care o doamnă leșină şi, chipurile, moare auzind 
că onoarea ei este ponegrită în chip feroce de iubitul ei în faţa altarului? 
Totuşi, Hero, ireală şi aproape mută, este neaşteptat de ineficace, tică- 
losul este ceva mai mult decit un nemulţumit convențional, iar Shake- 
speare se mărginește să dezvolte prin citeva trăsături fine anemicele 
impulsuri ale tinărului și deșteptului său centilom Claudio. 


1 A.R. Humphreys, Op. cit., pp. 54—57 şi 47—48. 

Fantezia e atit de nestăpinită încît, în melodramatica scenă a acu- 
zării, Claudio o învinovăţeşte de «păcat viclean» şi «singe pofticios» pe 
Hero, care e pe atit de modestă, neprihănită şi sinceră pe cit o acuză el 
că e «cinstită doar pe din afară»... Scena împăcării este mai puţin melo- 
dramatică decît cea a demascării... 

„„Situaţiile de operă şi personajele superficial dezvoltate sau super- 
ficial motivate nu conving. Shakespeare le salvează prin favoriţii săi, 
Benedick şi Beatrice. [...] Benedick are de ales între lealitatea față de prie- 
tenul său Claudio și dragostea pentru Beatrice. Dragostea mai mare o 
eclipsează pe cea mai mică și Benedick acţionează împotriva dovezilor, 
pe temeiul încrederii sale în dragostea loială a lui Beatrice. Credinţa gene- 
rează credinţă. I-a pus o singură întrebare: «Eşti încredinţată în sufletul 
dumitale că Hero a fost nedreptăţită de contele Claudio?» Ea răspunde: 
«Da, pe cit sint de încredințată că gindesc sau că am suflet.» Iar conflictul 
din cugetul lui decide în favoarea lui Beatrice. 

E o problemă serioasă pentru comedie. Dar pe Shakespeare îl irămîntase 
de mult gîndul că manierele ca atare trec drept monedă bună. La curtea 
dragostei existase prea multă curtoazie și curtenie, nu însă și destulă dra- 
goste. Lucrul acesta reiese clar din renunțarea lui Berowne la. «sentențele 
de tafta, cuvintele-anume de borangie», precum şi din zugrăvirea tică- 
losului Tybalt din Romeo şi Julieta ca unul dintre «bărzăunii ăștia cara- 
ehioşi, peltiei și spileuiți... atit de lihniţi după tot ce-i nou»! Porţia însăşi 
e sarcastică la adresa neamului de lăudăroşi imberbi... lar Beatrice toarnă 
vitriol pe asemenea curajoşi căpitani ai complimentului: 


«Dar bărbăţia s-a topit și s-a prefăcut în curtenie, vitejia în compli- 
mente şi bărbaţii sînt nişte fartarale —e numai gura de ei! E de ajuns 
ca un bărbat să spună o minciună şi să jure ca să fie viteaz ca Hercule» 
(IV, 1, 325—329). 


Bătrînul Antonio, unchiul lui Beatrice și al lui Hero, mîhnit de com- 
portările tinerei generații, fi biciuiește pe acești «țineăi, maimuţoi, 
fanfaroni». «Eu îi cunosc», spune el, 


«Şi ştiu cît preţuiesc pîn-la centimă: 
Copii țîfnoşi, umflați în pene, fanți 

Ce mint şi-nşală, strică şi hulese, 

Se grozăvesc în haine de butoni 

Și spun pe dinafară vorbe mari 

Despre dușmani: 'să îndrăznească numai! 
Și asta-i tot» (V, 1, 92—99). 

nat — (inerea val TV — Shabacraara 


De unde această antipatie a İui Shakespeare faţă de vanitoşii caloni: 
niatori tineri, flăcăiandrii înfierbintați și mincinoşi dintre care Tybalt şi 
Claudio... reprezintă variante posibile? În parte pentru că ura în mod 
deosebit elementele negative care îşi întemeiau acțiunile ostile pe suspiciuni 
fără fond sau, pur şi simplu, pe nimic. Gelozia şi calomnia îl dezgustau în 
primul rînd, deoarece cum sînt în stare castitatea şi integritatea să li se 
opună? Își bat joc de ochii noştri cu baloane de săpun [...] 


Pe de o parte, Shakespeare se ridică împotriva tinerilor calomniatori 
fanfaroni ca unul care disprețuiește în mod obișnuit pretenţia sub orice 
formă. Pe de altă parte, se pare că el a cultivat, perfect conștient, repulsia 
față de înfumurarea tinerilor cu inima împietrită. Adoptă o atitudine 
destul de stranie: tinerii spilcuiţi privilegiați sînt prea imaturi ca să ştie 
ce spun, iar bătriînii, cu maximele lor înțelepte, nu sint în stare să con- 
vingă pe nimeni. [...] Vîrstnicul frate (al lui Leonato ), Antonio, are dreptate 
cînd afirmă: «Nu-s oamenii copii?» Cunoașterea acestui tragic aspect 
al condiției umane nu este un monopol al bătrînilor... 

[...] Principalul interes al piesei capătă consistenţă în lumea judecății 
sănătoase. Zeflemeaua şi vorbele de duh apără spiritele voioase. «Este o 
măsură în toate», spune Beatrice şi pentru ca această remarcă să nu pară 
cumva din cale afară de serioasă, ea o preschimbă într-un calambur... 
Îndrăgostiții au o viziune mult prea clară despre lucruri ca să nu fie auto- 
critici“. 1 


S-a afirmat că faţă de piesele shakespeariene anterioare, marea nou- 
tate a comediei stă în coerenţa și unitatea ei. Dramaturgul este 


„„mai concentrat decit de obicei asupra intercondiționării părților în 
vederea veracităţii sociale și a coerenței intrigilor. Despre această piesă, 
mai mult decit despre majoritatea celorlalte, se poate spune că leagă 
partea de parte şi pe fiecare din acestea cu întregul și că nici o replică nu 


2 


pluteşte în vid“.? 

Noutatea „părților“ este mai discutabilă, deşi deslușim, pe alocuri, 
dezvoltări în evantai. Pînă și în problemele cunoașterii, generalizarea lui 
Claudio este anticipată de Benvolio prin „Nu ştiţi ce faceți“ (Romeo și 
Julieta, I, 1, 68) sau de Puck: „Doamne, ce nebuni sînt muritorii ăştia!“ 
(Visul unei nopți de vară, III, 2, 115). Îndemnul la moderație este for- 


mulat pregnant în Neguţătorul din Veneţia şi în Romeo şi Julieta. Antisen- 
timentalismul lui Benedick și Beatrice este proclamat și de Faulconbridge 


— 


1 Donald A. Stauffer, Shakespeare's World o Images, 1949, Indiana 
University Press, 1966, pp. 69—74. 
2 A.R. Humphreys, Op. cit., p. GA 

( Regele Ioan), exaltările verbale fără acoperire sînt puse la index aproape 
în toate piesele anterioare. Malapropismele apar încă în Visul unei nopți 
de vară, iar Bottom, cel care le folosește, este un tiz al lui Dogberry. Din 
anumite puncte de vedere Beatrice este comparabilă cu Porţia (din Negufă- 
torul din Veneția) şi chiar cu Katharina (din Îmblinzirea îndărătnicei ), deşi 


„Beatrice este o doamnă; nu foloseşte pumnul iar agresivitatea ei 
temperamentală poate fi scuzată, acceptată și admirată ca «bună-dispozi- 
ție», ca o voioşie a prezumţiei. [...] Mai mult decît atit, ... ea este neîntre- 
cută ca persoană independentă, a cărei veselie vădeşte controlul asupra 
propriei sale fericiri. [-..] supusă înfometării, Katharina: depune armele 
în faţa unui îmblinzitor de şoimi. [...] Beatrice nu are nevoie de un bărbat 
îmblinzitor de şoimi; ea ştie să se autoeduce“.! 


Structura muzicală a comediei Mult zgomot pentru nimic ne aminteşte 
de Richard al III-lea şi, mai cu seamă, de Zadarnicele chinuri ale dragostei 
(cu care, de altfel, piesa are numeroase alte elemente comune). Versuri 
nepoetice şi proză ritmată întîlnim şi în Richard al II-lea ete.; dar în Mult 
zgomot pentru nimic procedeul este mai bine ilustrat: 

„Ritm există chiar şi în absurdităţile în proză ale lui Dogberry. [...] 
Scuzele adresate de Don Pedro lui Leonato ilustrează noua exprimare 
în limba vorbită (colloquial), versul lipsit atît de poezia prozei lui Bea- 
trice cît și de vechea retorică: 

«Seniori, nu vrem să redeschidem rana... 
Sînt întristat de moartea fiicei tale, 
Dar, jur că n-am spus împotriva ei 
Decît ce-a fost vădit și dovedit.» 

[...] Beatrice este prima eroină creată din proză — ea nu rosteşte mai 
mult de douăzeci de versuri — şi, totuşi, rămîne întrucîtva îndatorată 
poeziei lui Hero“.? 


Cit priveşte reverberările comediei în creația shakespeariană care i-a 
urmat, s-au făcut substanţiale referiri la Othello (astfel, Claudio îl prefigu- 
rează pe maur, Don John pe Iago, Hero o prefigurează pe Desdemona, 
Margaret pe Emilia), pentru motivul că în nici o altă piesă ulterioară 
nu vom mai întilni un asemenea grupaj specific. Altminteri, proiectările 
în viitor se întîlnesc și în alte piese — și nu numai cînd este vorba de per- 
sonaje. 

Debitoare pieselor anterioare şi creditoare față de următoarele, Muli 
zgomot pentru nimic rămîne, însă, „credincioasă sie însăși“. Ea este ceea 


1 G.K. Hunter, Op. cit., p. 18. 
2 F.E. Halliday, The Poetry of Shakespeare's Plays, 1954, Duckworth, 
London, 1964, pp. 118—119, 

ce este, unică asemenea atitor alte capodopere ale dramaturgului, irepe- 
tibilă prin imbinarea fericită a tuturor elementelor constitutive şi inte- 
grarea lor fără cusur în tematica anunțată în titlu. O piesă despre „vorbe“ 
şi „cuvinte“, ea zugrăvește poetic şi dramatic, pe linia realismului care 
de acum înainte va caracteriza cele mai multe creaţii ale „canonului“ 
din 1623, referirile teoretice lapidare la „idolii forului“ pe care, mult mai 
tirziu, Bacon avea să le facă în Noul organon spre folosul filozotilor, nu al 
spectatorilor și cititorilor obișnuiți: „oamenii se asociază prin vorbire 
[...] ... reaua şi nepotrivita alegere a cuvintelor împiedică într-un chip 
uimitor activitatea intelectului... [...] cuvintele siluiesc intelectul și tulbură 
totul, împingîndu-i pe oameni în controverse și închipuiri sterile şi nesfir- 
şite“,1 Atit că „închipuirile“ eroilor din Mult zgomot pentru nimic nu au fost 
deloc „sterile“, id 


X L. Levitchi 


1 Francis Bacon, Noul organon, traducere de N. Petrescu și M. Florian, 
Editura Academiei R.P.R., 1957, p. 42. 


NOTE 


1 Port important pe coasta Siciliei în fața peninsulei Italiei. 
2 Unii comentatori văd în aceste cuvinte o aluzie la expediţia Contelui 


de Essex în Irlanda, în 1599, pe care Regina Elisabeta nu a con- 
siderat-o reuşită, dar care nu costase singe, motiv pentru care 
Shakespeare o apreciază ca de două ori mai merituoasă, decit acelea 
scump plătite cu vieți de soldați. Aprecierea lui Shakespeare se 


explică însă, şi probabil ca fiind datorată sentimentelor sale de 


simpatie pentru Essex, mulţi biografi ai dramaturgului conside- 
rîndu-l ca favorabil răscoalei încercată de conte, motiv pentru care 
Shakespeare ar fi fost chiar socotit suspect în ochii autorităţilor. 

Aluzia la expediţia de mai sus ar fi întărită dealtfel și de cuvin- 
tele lui Beatrice, ceva mai departe, care îi spune solului că li s-a 
dat soldaţilor mîncare mucegăită cînd au luptat sub comanda lui 
Benedick, —o acuzaţie că şi-a hrănit prost trupele fiind adusă 
şi lui Essex, 

Într-o altă ordine de idei, data de mai sus ajută la stabilirea 
datei cind a fost scrisă comedia, care nu poate fi, prin urmare, 
anterioară anului 1599. 


3 Unchiul la care se referă Leonato nu apare, însă, în piesa de față. 
4 Montanto, — cuvînt italian, pe care Beatrice îl foloseşte, în mod ironic, 


ca poreclă pentru Benedick, — este un termen desemnind un anu- 
mit fel de lovitură în serimă, însemnînd o împungere sau mișcare 
ascendentă. Termenul are și sensul de duelgiu și se întilneşte folosit 
şi în Nevestele vesele din Windsor, act. II, sc. 3. 


d Cupidon sau Amor este numele pe care romanii îl dădeau lui Eros, zeul 

dragostei la greci, care nu era însă considerat zeu şi la romani. O 
însoțea în mod obişnuit pe Afrodita (Venus), mama sa, şi era ima- 
ginat, de cele mai multe ori, ca un copil, deși, citeodată și ca ado- 
lescent. Purta o tolbă de aur în care își ţinea săgețile şi avea și 
aripi, tot de aur. Cu unele săgeți făcea pe cel lovit să se îndrăgos- 
tească de fiinţa în prezența căreia se afla iar cu altele sădea un 
resentiment puternic în cel lovit, pentru ființa respectivă, 


Referirile la Cupidon sînt extrem de frecvente în comediile lui 
Shakespeare. 

6 Asemenea săgeți erau singurele pe care le puteau folosi măscăricii, pentru 
a preîntimpina eventuale accidente. 

În replica sa ironică Beatrice îl consideră pe Benedick adoptind 
postura de mare cuceritor şi luîndu-se la întrecere cu Cupidon, 
făcînd tinerele din Messina să se îndrăgostească de el. 

1 Cele cinci daruri (facultăţi) ale minţii erau, după Galen, medic grec 
(secolul al II-lea e.n.), inteligența, fantezia, imaginaţia, gîndirea şi 
memoria, Shakespeare se referă la acestea și în Romeo şi Julieta, 
act. I, sc. 4, 

Poetul Geoffrey Chaucer le consideră, în Povestea Preotului 
din Povestirile din Canterbury, ca fiind corespunzătoare celor cinci 
simţuri ale corpului: văzul, auzul, mirosul, gustul şi pipăitul. 

8 Aluzie la obiceiul medieval ca doi cavaleri sau soldaţi să se lege printr-un 
jurămint, conform unui anumit ritual, devenind fratres jurati, 
ca să se ajute reciproc în toate împrejurările (v. nota 43 la Henric 
al V-lea), 

9 Aluzie la faptul că numele lui Benedick reamintește de călugării roma- 
no-catolici benedictini, al căror ordin practica izgonirea duhurilor 
necurate — nebunii ca şi epilepticii, fiind consideraţi, în mod obiş- 
nuit, ca posedaţi de diavol. Benedick, însă, nu vindecă nebunia, 
ci o dă altora, după cum spune Beatrice. 

10 Cuvintele lui Leonato arată că acesta îl consideră pe Benedick drept 
un afemeiat, cu toate asigurările de contrariu ale acestuia, față 
de Beatrice, 

11 Cupidon este uneori legat la ochi, așa încît trage cu arcul orbeşte (v. şi 
nota 5). 

12 Zeul focului la romani (la greci Hefaistos). În Odiseea o are de soţie 
pe Afrodita (Venus) şi e prezentat în legendele antice drept un 
foarte iscusit meșter fierar. A făurit armele lui Ahile la rugămintea 
lui Thetis, mama acestuia. A spune cineva că Vulcan ar fi dulgher, 
înseamnă că ar spune o absurditate. 

13 Probabil aluzie la viaţa austeră a puritanilor, care nu-şi permiteau 
nici un fel de distracţii duminica, şi petreceau ziua respectivă în 
suspine şi gemete — după cum se spunea — pentru ciştigarea haru- 
lui dumnezeiesc, Aceasta era şi viața care îi aștepta pe cei care se 
căsătoreau, după spusele lui Benedick. 

14 Aluzie la povestea unui barbă-albastră englez, ucigaș a numeroase 
femei. O tînără locuind la țară, cu familia ei, făcînd o vizită inopi- 
nată unui vecin, care le căuta prietenia, intră în casa lui, în timp 
ce acesta lipsea de acasă şi descoperă, îngrozită, o încăpere plină 
de schelete și putini cu singe. Vrind să fugă îl vede aducind cu forța 


-._. 

ő tînără şi se ascunde sub o scară. Cînd victima încearcă să se 
prindă de balustrada scării, îi taie mîna, care cade, împreună cu o 
brățară, lingă tinăra ascunsă sub scară. Profitind de faptul că 
ucigașul își duce prizoniera în camera singeroasă, fuge acasă, ducind 
cu ea dovezile crimei. La citva timp, vecinul fiind invitat la un ospăț 
dat de familia ei, tînăra fată povesteşte întimplarea, în timp ce 
ucigașul spune mereu cuvintele reproduse în piesa de față: „Nu 
este așa și nici n-a fost aşa, dar, zău, ferească Dumnezeu să fie 
aşa“. Atunci ea arată mîna tăiată și brățara și comesenii îl omoară 
pe ucigaș. 

15 Benedick se referă la haiducul Adam Bell din părţile de nord ale An- 
gliei, vestit în baladele medievale engleze, pentru iseusința lui 
în miînuirea arcului şi săgeţilor, asemenea lui Robin Hood, legen- 
darul arcaș din pădurile din centrul Angliei de la sfîrşitul secolu- 
lui al XII-lea. 

16 Zicala este preluată din The Spanish Tragedy (Tragedia spaniolă) de 
Thomas Kyd, contemporanul lui Shakespeare (act. II, sc. 1) și se 
întilneşte şi în literatura italiană mai veche ea și în operele lui 
Ovidiu (Tristia IV, 6 și Ars Amatoria, I). 

17 Veneţia se bucura, în vremea lui Shakespeare, de o faimă foarte 
proastă, din cauza numeroaselor sale curtezane. È 

18 Shakespeare a arătat deseori disperarea de neremediat a bastarzilor 
şi tendința lor mai mult decit firească de a distrnge o ordine so- 
cială, care fi excludea din sînul ei. Situația de bastard al lui Don 
John contituie o circumstanță atenuantă see el, dar nu suficientă 
pentru a-i justifica cruzimea. 

19 Conform credinţei comune a timpului, Saturn era o planetă nefastă, 
rece şi uscată și cei născuţi sub semnul acesteia aveau firi moro- 
cănoase și nu erau mai niciodată veseli, fiind stăpiniți de o stare 
sufletească permanent tristă, după cum găseşte în scrierile vechi 
shakespeariologul Horace Howard Furness (sec. XIX). 

Și în engleza contemporană adjectivul saturnine apare ca un 
antonim al adjectivelor „jovial, vesel“. 

20 În italiană şi spaniolă borachio înseamnă „beţivan“. 

21 Anglia vremurilor lui Shakespeare nu cunoștea reguli de igienă. Timp 
de şase luni se aşterneau pe pardoseală, din cînd în cînd, unul 
peste altul, straturi de paie. Odată la șase luni, fărîmiţate şi mur- 
dare, acestea erau aruncate la gunoi, iar între cele două curăţenii 
generale locuințele erau parfumate în special cu fum de ienupăr. 
Se relatează faptul că în 1603, contesa de Dorset s-a întors de la o 
vizită, plină de păduchi. Asemenea condiții explică, în bună măsură, 
motivele pentru care ciuma făcea, în mod regulat, ravagii la 
Londra, pînă la marele incendiu din 1666, care a distrus aproape 

în întregime vechea cetate (city) a Londrei, ocupind o suprafaţă 
de o milă pătrată şi constituind azi, după reclădire, centrul comer- 
cial şi financiar al Londrei. 

22 Probabil o aluzie la piesa lui Christopher Marlowe, contemporani! lui 
Shakespeare, The Jew. of Malta (Evreul din Malta), în care Bara- 
bas otrăveşte călugărițele dintr-o mînăstire dindu-le să mănînce pilat. 

23 O zicală foarte comună în acele timpuri consideră că fetele bătrine 
sint osîndite, din cauza condiţiei lor, să conducă maimuţele la 
iad, acestea fiind socotite creaturi ale diavolului. Ursarii prezentau 
la spectacolele cu urşi şi scene hazlii cu maimuțe jucind şi făcînd 
tumbe pe spinarea ursului. 

24 Aluzie la faptul că în legenda biblică a creațiunii Dumnezeu l-a făcut 
pe Adam din țărînă. 

25 Dans vioi considerat ca potrivit femeilor uşoare. 

26 Cinque pas (cinci paşi) era mișcarea cea mai animată dintr-un dans 
atunci la modă, deseori licenţios. 

27 Aluzie la legenda lui Philemon și Baucis, relatată de Ovidiu în Meta- 
morfoze, VIII, 611—645. 

Într-un sat în Frigia, în Asia Mică, trăia o pereche de bătrîni 
săraci locuind într-o colibă acoperită cu stuf şi trestie și ducînd o 
viață pioasă. Jupiter, însoțit de Mercur, deghizați în simpli muri- 
tori, călătorind pe pămînt, ajunseră într-o seară şi în satul celor 
doi bătrîni. Cerînd adăpost pentru noapte, la o mie de case, au 
fost refuzaţi, numai Philemon şi soția sa Baucis. i-au primit cu 
toată inima, oferind zeilor din puţinele lor merinde şi aşternîndu-le 
patul cu tot ce aveau mai bun în casă. Atunci zeii li se dezvăluiră 
cine sînt și îi luară cu ei pe o colină înaltă, din apropiere, de unde 
au putut să vadă satul scufundindu-se şi acoperit de apele unui 
lac, apărut în locul lui, iar modesta lor casă transformindu-se într-un 
templu al zeului. Jupiter îi numi pe cei doi bătrîni preoţi la 
templul său, iar cînd ajunseră la sfîrşitul vieţii lor, la adinci bătri- 
neţe, îl transformă pe Philemon într-un stejar şi pe Baucis intr-un 
tei, alături unul de altul și dăinuind peste secole. 

28 O colecţie de povestiri hazlii și grosolane, publicată în Anglia în 1526, 
care o înveseleau pe Regina Elisabeta, în ultimul an al vieţii sale, 
cînd ajunsese foarte deprimată, şi, așa după cum relatează un 
document al timpului, citat de Furness, nu mai suporta nici un 
fel de discuții cu sfetnicii săi privind treburile statului. 

29 Don John ştie prea bine că vorbeşte cu Claudio, dar se preface că îl 
crede a fi Benedick, pentru reuşita intrigii sale. 

3) Claudio este încă mascat, deşi ceilalți şi-au scos deja măștile. 

31 Salcia era emblema iubitului sau iubitei părăsite. Aceeaşi referire, în 
cazul unei dragoste nefericite apare şi în cîntecul Desdemonei 

din Othello, act. IV, se. 3: „Cintaţi cu toţii că din saleie verde tre- 
buie să-mi fac eu ghirlandă“. 

32 Negustorii bogaţi, care erau deseori și cămătari, purtau lanţuri de aur 
în jurul gitului, care le atirnau pe piept, — un obicei foarte răspîndit 
in epoca elisabetană. 

33 O eșarfă lată purtată în diagonală, peste umărul drept şi pe sub brațul 
sting, indica rangul de locotenent al unui comandant. Comenta- 
torul Emile Saillens vede un înțeles ascuns în cuvintele lui Bene- 
dick, în sensul că îl întreabă pe Claudio dacă intenționează să pro- 
fite material de pe urma nefericirii lui sau intenţionează să se răz- 
bune. 

34 Ate era fiica cea mai mare a lui Zeus şi era zeiţa discordiei. Din această 
cauză Zeus o aruncase din cer pe pămînt, interzicindu-i să mai 
revină în sălaşul zeilor. Ate se complăcea în a face tot felul de 
nedreptăţi, a răspîndi calomnii şi a provoca certuri şi neînțelegeri. 
În cîntul al IX-lea al Iliadei Homer o deserie ca fiind puternică 
și iute de picior şi întrecînd cu dibăcie Rugăciunile șchioape şi 
urite care se chinuiau implorind îndurare. Fiind fiica lui Zeus, 
Ale se presupunea că este foarte frumoasă. 

În poemul Crăiasa Zinelor, Edmund Spenser prezintă în cartea 
a IV-a, Cintul 1, strofele 17—31, în forma unei descrieri epice, 
fărădelegile făptuite de Ate. Shakespeare se referă la Ate în mai 
multe cazuri în opera sa. 

35 Conform credinţei epocii Renaşterii, în lumea duhurilor nu se cunoștea 
decît limba latină, ceea ce însemna că numai învățații puteau des- 
cînta pe cei stăpîniți de duhuri necurate. În mod asemănător în 
Hamlet, act. I sc. 1, Marcellus îi cere lui Horatio să-i vorbească sta- 
fiei regelui, spunindu-i: „Eşti un om învăţat, deci vorbeşte-i tu 
Horatio!“ Dramaturgii Beaumont și Fletcher, se referă la aceeaşi 
credință populară în piesa The Night Walker (Somnambulul ) în 
actul II, scena 1. 

36 Folosirea scobitorilor era considerată o notă de distincție, obiceiul 
fiind adus în Anglia de englezii care se întorceau din străinătate. 

37 Regele creștin legendar, de o bunătate fără margini, domnind în Abi- 
sinia, descrisă ca o țară fantastică şi nespus de bogată. 

38 Titlu dat hanilor mongolilor, şi în special lui Kublai, nepotul lui Gen- 
ohiz Han, al şaptelea din șirul hanilor, şi acela, foarte probabil, 
la care se referă Benedick. Marco Polo (sec. XIII—XIV) vorbeşte 
pe larg, în cartea lui, de puterea, bogăția și palatul hanului Kublai. 
John Mandeville (sec. XIV) descrie de asemenea splendoarea impe- 
riului lui Kublai în cartea sa Călătoria lui Sir John Mandeville. 

39 Pigmeii sînt menţionaţi pentru prima oară de Homer, în Iliada, Cîn- 
tul II], ca oameni foarte mărunți, înalţi de numai 33 em și locuind 

pe ţărmul oceanului, unde erau atacați şi învinşi de cocori, în fie- 
care primăvară. Ei apar şi în literatura antică de mai tirziu şi 
medievală și sint pomeniți atit de Marco Polo cit şi de John Man- 
deville. 

40 Beatrice se referă la culoarea galbenă, considerată simbol al geloziei, 
invidiei şi bănuielii, probabil datorită faptului că melancolia era 
asociată cu hepatita (popular: gălbinare). 

41 Stind la soare, Beatrice se înnegreşte și, prin urmare, se uriţeşte, 
în conformitate cu concepțiile estetice curente ale englezilor din 
acea vreme, care considerau numai pielea albă un atribut al fru- 
museții. 

42 Aluzie la credința populară că în zina de Paşti soarele joacă de bucurie. 

43 Firea omului era considerată să depindă de proporţia în care erau com- 
binate cele patru umoruri (elemente) ale corpului: sîngele aprins, 
calmul, mînia şi melancolia, corespunzătoare celor patru elemente 
constitutive ale lumii: aerul, apa, focul și pămîntul. Melancolia, 
asemenea pămîntului, era uscată şi rece şi era produsă de îierea 
neagră. În cazul unei firi omenești perfecte se considera că cele 
patru elemente se găseau într-o combinaţie ideală. 

44 Reteririle la eroul grec Hercule şi cele douăsprezece munci supraome- 
nești care i s-au cerut de regele Euristen, pentru a ciştiga nemuri- 
rea, sint foarte frecvente în piesele lui Shakespeare, ca şi în litera- 
tura Renaşterii. 

45 V. nota 5. 

46 Borachio vrea să spună că o va convinge pe Margareta să joace cu el, 
ca amuzament, o scenă de dragoste, în care ea să imite pe stăpina 
ei, iar el pe Claudio. 

47 Ducaţii erau monede de aur sau de argint și aveau valori variabile, 
cuprinse între a şasea parte dintr-o liră sterlină de aur și o jumă- 
tate de liră. 

48 Shakespeare se referă la această modă şi în Zadarnicele chinuri ale dragostei, 
act. V, sc. 1, cînd Holofernes obiectează împotriva exagerărilor acelo- 
ra care inventează termeni în căutarea unui stil cît mai bombastic. 

49 Muzica era foarte apreciată de publicul spectator în vremea lui Sha- 
kespeare, motiv pentru care și dramaturgul introduce cîntece în 
multe din piesele sale. Benedick însă nu se arată deloc cucerit de 
acest gust extrem de popular. 

50 Comparaţia se referă la Hector, eroul troian, considerat ca unul dintre 
cei nouă mari viteji ai istoriei antice şi medievale. 

Reteririle la Hector sînt foarte frecvente în literatura Renașterii 
(v. nota 74, 2 Henric al IV-lea). 

51 În sens metaforic agat înseamnă „pitic“, de la faptul că inelele și pece- 

țile din agat aveau cele mai mici efigii. 

52 Acuzatul sau martorul care refuza să răspundă la întrebări era supus 
chinului de a i se aşeza o greutate mare pe stomac, ceea ce îl ucidea 
cu încetul. 

53 În actul I, scena 1, Don Pedro îşi manifestase intenţia de a rămîne 
la Messina cel puţin o lună, probabil pentru a-şi putea da bine 
seama şi a se informa suficient în privința modului cum îşi înde- 
plineşte Leonato funcția de guvernator. 

54 Dragostea şi durerea de dinţi erau adeseori asociate în literatura timpu- 
lui, probabil din cauza chinurilor intense încercate de îndrăgostiții 
nefericiţi. 

55 În text apare verbul draw, care înseamnă „a trage“, dar şi executarea 
unui condamnat la moarte într-un mod cumplit, constînd din spîn- 
zurarea acestuia urmată de tăierea funiei înainte de a muri, 
pentru a fi spintecat, a i se smulge inima și a fi apoi tăiat în patru. 

56 O nouă aluzie la obiceiul englezilor de a imita moda străină, satirizat 
şi de alți scriitori ai timpului, pe lîngă Shakespeare. În mod ase- 
mănător, Porţia în Veguțătorul din Veneţia (act. I, sc. 2) consideră 
că tînărul baron englez Falconbridge, „şi-a cumpărat pieptarul în 
Italia, pantalonii strimți bufanţi în Franţa, tichia în Germania 
şi manierele cam de peste tot“. 

57 Gluma se datoreşte practicii timpului de a umple mingile de tenis 
cu piele şi păr (cauciucul era încă necunoscut, fiind originar din 
America de Sud și nefiind întrebuințat pe scară industrială decît 
după descoperirea procedeului vulcanizării, în 1846). 

Această practică este menționată de dramaturgii Nash, în 1591 
şi Th. Dekker în 1604 şi explică de ce în Henric al V-lea, actul III, 
sc. 7, Delfinul își laudă calul spunind că sare ca şi cum mărun- 
taiele i-ar fi din păr. 

58 Lăuta era instrumentul muzical cu ajutorul căruia se acompaniau 
cîntecele de dragoste. 

59 Aşa ca şi în cazul tuturor bolilor, existau numeroase descintece şi 
pentru durerile de dinți, dintre care unele sint redate în lucrările 
timpului, condamnind vrăjile şi vrăjitoria. 

60 În original: hobby-horse; numele dat unui căluţ confecționat din carton 
şi răchită, constind din capul căluțului și partea posterioară, ambele 
fixate pe cingătoarea aceluia care le poartă. Căluţul este îmbrăcat 
într-o mantie lungă pînă la pămînt, pe care se fixează clopoței şi 
care ascunde lipsa celor patru picioare. Acești căluţi constituie 
elementul central în dansul morris, un vechi dans popular englez 
executat de un grup de bărbaţi. Această producţie folclorică se 
întilneşte şi în regiunea bască din sudul Franţei, unde căluţul se 
numeşte zamalzaina. Prin extindere, hobby-horse putea însemna, 

în vremea lui Shakespeare, şi persoană lipsită de bun simț, femeie 
ușoară sau „bufon, măscărici”, ca în scena de față. 

61 Borachio face aluzie la numele său care înseamnă beţivan în limba 
spaniolă (v. nota 20). 

62 În tablourile şi pînzele vremii, reprezentind scene biblice, era obiş- 
nuită şi tema ieșirii israeliților din Egipt, pentru a se întoarce în 
Canaan. Scena întăţişa pe Faraon, în fruntea oastei sale, înecindu-se 
cu toţii, la revenirea bruscă, la locul lor, a apelor Mării Roşii, care 
se retrăseseră, la semnul pe care îl făcuse Moise cu toiagul, pentru 
a lăsa pe israeliți să treacă pe celălalt mal al mării. În imaginile 
respective, soldaţii egipteni erau îmbrăcaţi într-un mod foarte 
fantezist şi cu haine multicolore. 

63 Borachio se referă, pe cît se pare, la o imagine inspirată din poves- 
tea „Bel şi balaurul“, din așa numita Cartea apocrifă a lui Daniel, 
— menţionată de comentatorul piesei de față, H.R. Humphreys 
(ed. Arden, 1981). Preoţii apar îmbrăcaţi în haine bogate, și extra- 
vagante. Conform legendei ei au fost ucişi de Regele Cyrus al per- 
șilor, cînd Daniel i-a dovedit că impuneau un dumnezeu fals poporu- 
lui, 

64 Imaginea unui Hercule tuns şi bărbierit, în tapiserii, a dat naştere 
la mari controverse. Unii au socotit că ar putea îi înfățișarea lui 
Hercule, în casa Omialei regina Lidiei, unde fiind îndrăgostit de 
aceasta a slujitt-o timp de trei ani deghizat în haine femeiești, 
pentru a o feri de revolta lidienilor, aflînd că regina lor ţine în casa 
ei un bărbat. În acest caz, Hercule, însă, ar fi trebuit să fie întățişat 
în haine femeiești şi nu rezemat de o coadă mare de peşte, semă- 
nînd cu măciuca lui. 

Alţi comentatori sînt de părere că ar fi vorba de o reprezentare 
a lui Samson, după ce Dalila i-a tăiat părul, în care zăcea puterea 
lui supraomenească. Arma lui Samson era, totuşi, o falcă de măgar. 

Pe de altă parte, s-ar putea, foarte bine, ca imaginile lui Borachio 
să fie descrise, în mod confuz, ca venind din partea unui om lipsit 
de cultură, şi intenționat prezentate astfel de Shakespeare, pentru 
a produce hazul spectatorilor, cărora legendele clasice şi biblice 
le erau prea bine cunoscute. 

65 Contorm unui obicei, considerat ca venind din Franţa, bărbaţii tineri 
începuseră să poarte o așa numită buclă a dragostei, atirnîndu-le 
pînă la umăr și împodobită cu rozete, primite din partea aceleia 
de care erau îndrăgostiţi. Scriitorii timpului condamnau şi luau 
în batjocură obiceiul, care dealtfel nu a ţinut prea mult. 

66 În vremea lui Shakespeare rochiile elegante şi scumpe aveau o croială 
extrem de complicată, în genul crinolinelor de mai tirziu şi erau 

confecționate din mătase multicoloră întreţesută cu fire de aur sau 
argint, 

67 Cintec şi dans foarte popular în acea vreme, menționat și în Cei doi 
tineri din Verona, act. I, se. 2. 

68 În sensul de a-și renega atitudinea de dispreţ față de dragoste, pe 
care o arătase pină atunci, pentru a naviga și ea prin viaţă, călăuzită 
de principiile care dau cuiva siguranța necesară. Expresia se întil- 
neşte şi în Hamlet, IlI, 2. 

69 „Scaietele binecuvintat“, numit în prezent cnicus benedictus, o plantă 
din sudul Europei, considerată ca un panaceu, vindecind, printre 
altele, bolile de inimă, ciuma, îrigurile, ameţeala, otrăvirile, surze- 
nia, turbarea etc. 

70 Diana (Artemis la greci) zeiţa lunii şi a castității, obținuse de la 
Jupiter permisiunea să nu se căsătorească niciodată. 

71 Venus (Afrodita), zeița protectoare a dragostei este şi simbol al dra- 
gostei licenţioase, datorită faptului că în mitologia greacă a fost 
înfăţişată ca înșelîndu-şi soțul (zeul Vulcan) devenind iubita zeilor 
Marte, Bachus, Hermes şi Poseidon precum și a muritorilor Anchise 
(de la care a avut ca fiu pe Enea) şi Adonis. La romani Venus a 
fost la origine zeiţa primăverii şi a fost, numai mai tirziu identi- 
ficată cu Afrodita, din mitologia greacă, nemaiinsistindu-se asupra 
senzualității acesteia din urmă. Cultul lui Venus la Roma a fost 
promovat de Iuliu Cezar, care se considera descendent al lui Enea 
și prin urmare descinzind şi din Venus. 


-J 
19 


Precipitarea acţiunii în scena de față a făcut să se treacă repede peste 
intrebarea care ar fi firească şi anume: De ce a lipsit Beatrice în 
noaptea precedentă din dormitorul lui Hero şi, unde a fost? 

73 În Europa a fost multă vreme obiceiul să se fixeze sau lipească pe 
catafalcul, sicriul sau mormîntul decedatului scurte elogii la adresa 
acestuia. 

74 Pe cît se pare a existat din cele mai vechi timpuri obiceiul ca bărbații 
să jure pe sabia lor. Practica s-a păstrat şi după răspîndirea creşti- 
nismului, probabil fiindcă în cazurile în care garda săbiei este 
transversală peste lamă, amindouă formează o cruce. 

15 După ce i-a jurat lui Beatrice, pe mîna lui, ceva mai înainte, că o iubește, 
acum Benedick jură și pe mina ei, — după ce i-a sărutat-o şi o ţine 
încă în mîna sa, — că îi va cere lui Claudio socoteală pentru pur- 
tarea lui față de Hero. 

76 În actul I, scena 2, Leonato îl întreabă pe Antonio, ce-i mai face fiul, 

iar acum îi spune lui Claudio că Antonio nu are alți moştenitori 

în afară de fiica sa, care seamănă leit cu Hero şi care de fapt 
este, după cum se ştie, Hero. Este, desigur, o scăpare din vedere a 
dramaturgului. 

11 Dragostea inspiră adeseori unele personaje din piesele lui Shakespeare 
să caute să-şi exprime sentimentele în versuri. Astfel, Berowne în 
Chinurile zadarnice ale dragostei, declară în actul IV, sc. 3, că dra- 
gostea l-a învăţat să scrie poezii, iar Hamlet spune în actul II, 
scena 2 că nu poate decît să scrie versuri slabe pentru a-şi exprima 
suferințele. Henric al V-lea o roagă pe Caterina să nu-i ceară să-i 
scrie poezii, fiindcă aşa ceva este peste puterile sale (act. V, sc. 2). 
În Cum vă place, Orlando îşi afișează poeziile scrise Rosalindei, 
pe toţi copacii (act. III, sc. 2.). 

18 Mult zgomot pentru nimic fiind compusă în 1598—1599, publicarea 
poemului liric (neterminat) al lui Christopher Marlowe, Hero şi 
Leandru, în 1598, poate să îi inspirat aluzia lui Benedick la eroul 
legendei clasice. 

Leandru trecea înot, în fiecare noapte, strimtoarea Hellespont, 
între Europa şi Asia Mică, pentru a se întîlni cu Hero, preoteasa 
zeiţei Afrodita. Într-o noapte, însă, marea fiind foarte agitată, 
s-a înecat. Cînd a aflat nenorocirea Hero s-a aruncat şi ea în mare. 

Odată ce se referă la Leandru în piesa de față nu este exclus ca 
Shakespeare să fi dat numele Hero, eroinei sale principale, tot 
datorită poemului lui Marlowe. 

79 În ceea ce privește aluzia la Troilus, probabil că Shakespeare cunoștea 
faptul că dramaturgii Dekker şi Chettle lucrau la o piesă intitulată 
Troilus şi Cresida şi l-a atras subiectul, pe care dealtfel îl trans- 
punea şi el într-o piesă, e foarte posibil, cam în același timp. 

Troilus, fiul regelui Priam al Troiei, e despărțit de iubita sa 
Cresida, care trebuie să se ducă la tatăl său, preotul Chaleas, refu- 
giat în tabăra grecilor, în schimbul eliberării troianului Antenor. 
Cresida îi făgăduieşte lui Troilus că se va reîntoarce la el, dar în 
tabăra grecilor se îndrăgosteşte de Diomede. Troilus, aflind de 
trădarea Cresidei, aproape înnebuneşte de durere, pe cîmpul de 
luptă, şi este ucis de Ahile. 

80 După cum se pare Shakespeare face aluzie în cazul de față la două 
dintre snoavele din Hundred Merry Tales (O sută de snoave), 
o colecţie de povestiri, extrem de populare în acea vreme (v. nota 28). 
În una dintre acestea o femeie se plînge la înmormîntarea celui de 
al patrulea sop că la fiecare din înmormintările anterioare ea se 

asigurase de un nou soţ, totdeauna, mai înainte ca mortul să fi fost 
dus la cimitir, dar în acel ultim caz nu mai reuşise să se asigure 
“şi de al cincilea. 


În cea de a doua snoavă se povestește că în timp ce o văduvă 
sta îngenuncheată pe cînd se oficia slujba de înmormîntare a soțului 
ei, aşezat pe catafalc, în biserică, s-a apropiat de ea un tinăr care 
s-a oferit să o ia în căsătorie. Ea i-a răspuns că îi pare foarte rău 
că propunerea a venit prea tirziu, deoarece se angajase, în ziua 


precedentă, să se căsătorească cu altcineva. 

81 Reterirea la un „vierme al conștiinței“ se mai întilneşte şi la alți autori 
şi pare a-şi avea originea în Evanghelia lui Marcu. 

Printre cei care luau parte la reprezentațiile cu caracter teatral 
numite mistere, în evul mediu, erau şi unii care întruchipau „viermii 
conștiinței“. 

82 Exprimarea dorinţei de „a muri culcat în poala ființei iubite“ se întil- 
nește şi în cartea I din poeziile Les Amours, aparţinind poetului 
francez Ronsard (1552). 

83 Diana, fiind zeiţa castităţii, invocarea ei la moartea unei fecioare 
nevinovate este cît se poate de justificată în versurile dedicate lui 
Hero. 

84 Apollo, zeul soarelui, traversa cerul într-un car tras de patru cai. Sosi- 
rea lui era anunțată de Aurora (Eos), zeiţa zorilor, călătorind şi 
ea într-un car tras de cai iuți. 

85 Hymen era zeul căsătoriilor, imaginat ca un tînăr frumos și era invocat 
ca zeitate în cintecul nunţii. 

La origine numele desemna însuşi cîntecul, fiind mai tirziu dat 
și zeului. Conform mitologiei antice Hymen era fiul lui Apollo și 
al uneia dintre muze şi era reprezentat, în operele de artă, ca ducînd 
o torţă de nuntă și un văl nupţial. 

86 Europa, fiica regelui Feniciei, Agenor, l-a fermecat cu frumusețea 
ei pe Jupiter, care, pentru a se apropia de ea, s-a transformat într-un 
taur, amestecindu-se printre vitele dintr-o cireadă ce păștea în 
apropierea locului unde Europa şi tinerele ei însoţitoare își petre- 
ceau timpul pe malul mării. Apropiindu-se foarte blind de Europa, 
taurul începu să-i lingă mîinile şi îngenunche la picioarele ei. Aşe- 
zîndu-se atunci încrezătoare pe spatele lui, taurul intră numaidecit 
în mare şi o duse în insula Creta unde îi dezvălui identitatea sa. 
Din legătura lor de dragoste se născură trei fii, primul dintre ei 
fiind Minos, legendarul rege al Cretei, 

87 Una din relicvele cele mai venerate ale evului mediu englez a fost 
cîrja pastorală a lui Thomas à Becket, — arhiepiscopul de Canter- 
bury omorît din porunca regelui Henric al II-lea în 1170, — păs- 
trată în prezent în catedrala din Canterbury. Cirja era din lemn 
de păr avînd capătul de sus din lemn de corn curbat. 

88 Don John este unul din personajele ticăloase din piesele lui Shake- 
speare, fiind prezentat ca o canalie absolută, făcînd răul fără a căuta 
să-l justifice cîtuși de puţin şi numai din dorința de a face rău. 

89 Muli zgomot peniru nimic este singura piesă a lui Shakespeare care se 
stirşeşte cu dans, pentru a reda şi mai complet atmosfera de armonie 
şi nuntă fericită cu care se încheie acțiunea. 


V. Ștefănescu-Drăgănești 


HENRIC AL V-LEA 


Traducere de ION VINEA 


PERSOANELE 


REGELE HENRIC AL V-lea 

DUCELE DE GLOUCESTER 

ȘI DUCELE DE BEDFORD, 
frații regelui 

DUCELE DE EXETER, unchiul 
regelui 

DUCELE DE YORK, vărul re- 
gelui 

CONTELE DE SALISBURY 

CONTELE DE WESTMORE- 
LAND 

CONTELE DE WARWICK 

ARHIEPISCOPUL DE CAN- 
TERBURY 

EPISCOPUL DE ELY 

CONTELE DE CAMBRIDGE 

LORDUL SCROOP 

SIR THOMAS GREY 

SIR THOMAS ERPINGHAM, 
GOWER, FLUELLEN, MAC- 
MORRIS, JAMY,ofițeri din 
oastea lui Henric al V-lea, 
JOHN BATES, ALEXAN- 
DER COURT, MICHAEL 
WILLIAMS, ostaşi 


PISTOL 


`: NYM 


BARDOLPH 

PAJUL 

Un sol 

CAROL AL VI-lea, regele Franței 

LUDOVIC, DELFINUL 

DUCELE DE BURGUNDIA 

DUCELE DE ORLEANS 

DUCELE DE BOURBON 

CONETABILUL FRANȚEI 

RAMBURES, GRANDPRE, 
nobili francezi 

MONTJOY, un sol francez 

Ambasadori la regele Angliei 

IZABELA, regina Franţei 

CATERINA, fiica lui Carol şi-a 
Izabelei 

ALICE, o doamnă din suita ei 

HANGIȚA unei cîrciumi din 
Eastcheap (pe vremuri doam- 
na Quickly, măritată acum 
cu Pistol) 

Lorzi, doamne, ofițeri, ostaşi fran- 
cezi şi englezi, cetățeni 

CHORUS 


Acţiunea se petrece la început în Anglia; apoi în Franta. 

PROLOG 


Intră Chorus! 


339 
28% 


O, de m-ar duce-o muză de văpaie? 
În cerul luminos al poeziei, 

Teatrul un regat, actorii prinți, 

Și regi măreața scenă s-o privească. 
Atunci chiar bravul Harry s-ar ivi. 
În zalele lui Marte.3 Lângă el, 

Ca niște cîini în laţ, ce stau să sară, 
S-ar gudura măcelul și pîrjolul 

Şi foametea.t Dar să iertaţi, vă rog, 
Nevrednicului cuget ce-ndrăzneşte 
S-aducă o poveste-atît de mîndră 
Pe-aceste biete scînduri. Cum se poate 
Să-neapă-ntr-un asemenea cotet 
Nemărginirea şesurilor Franței, 

lar într-un cerc de lemn? să-nghesuim 
Atîtea coifuri ce-ngrozeau văzduhul 

La Azincourt?5 Iertaţi! Cînd pe-un locşor, 
Un girbov semn arată-un milion, 
Atunci și noi, doar nule-n marea sumă, 
Să vă-nmiim puterea-nchipuirii. 

Să zicem că-n cuprinsu-acestor ziduri 
Stau două monarhii de vlagă pline, 
Cu-nalte frunți vrăjmaşe, despărțite 
De-un braţ de mare-ngust și furtunos.” 


Pliniţi cu gîndul lipsurile noastre 

Şi-n fiecare om văzînd o mie 

Oştiri închipuite plăzmuiţi. 

Cînd spun de cai, priviți-i cum'şi-nseamnă 


Copita mîndră-n reavănul pămînt. 
Va trebui să-nveșmîntaţi cu mintea 
Pe regi în za, purtindu-i ici și colo, 
Sărind deasupra veacurilor scurse, 
Stringînd a vremii trudă într-un ceas. 
Ingăduiţi-mi deci să fiu cu corul 

Ce umple golurile-acestui hronie 

Și drept prolog vă cer bunăvoință, 
Să fie piesa noastră ascultată 

Cu gînd senin și blindă judecată. 


( Iese.) 


ACTUL | 


SCENA 1 


Londra. O anticameră în palatul regal. 
Intră arhiepiscopul de Canterbury și episcopul de Ely. 


CANTERBURY; 


ELY: 


CANTERBURY: 


ELY: 


CANTERBURY: 


ELY: 

S-a pus la. cale, află, monseniore, 
Aceeași lege ce, sub fostul rege — 
Trecut-au unsprezece ani de-atunci — 
Fra-ntocmită împotriva noastră 

Şi chiar ar fi fost pusă în putere 

De n-ar fi-nlăturat-o frămîntarea 

Şi tulburările acelor vremuri. 

Dar astăzi cum ne-mpotrivim, mylord? 
Să chibzuim. Că de-n pofida noastră 
Ta trece-această lege, noi vom pierde 
Din tot ce-avem o bună jumătate: 
Moșiile pe care credincioșii 
Lăsatu-le-au bisericii prin diată 

Ne vor fi smulse... Darea e aceasta: 
Vom ţine,-n cinstea regelui, cu totul 
O mie și cinci sute cavaleri 

Cu cincisprezece conți; și bravi scutari 
Sint alte șase mii şi două sute. 

lar pentru alinarea celor vîrstnici 
Sărmani, bolnavi, ne-nstare de-a munci, 
Spitale-o sută bine înzestrate. 

Mai dăm pe an regeștei vistierii 

Și-o mie de ducați. Așa vrea legea. 
Cumplită sete! 

Înghite şi paharul. 

Dar cum s-o-mpiedicăm? 


it, 1i 
CANTERBURY: 


ELY: 
CANTERBURY: 


ELY: 
CANTERBURY: 


Avem un rege 
Evlavios şi plin de bunătate... 
Prieten: bun bisericii preasfinte. 
Nu-i ce făgăduia juneţea lui. 
De-abia și-a dat sfîrşitul tatăl său, 
Cînd, -năbuşită-n el, sălbăticia-i 
Păru şi ea că-i moartă. Ca un înger, 
Atuncea judecata se ivi, 
Goni din el pe-Adam cel păcătos, 
Lăsînd făptura-i plină, cum e raiul, 
De sfinte duhuri doar. Un înţelept 
N-a fost creat mai repede, nicicind; 
Nici n-a sosit năvalnie îndreptarea 
C-un val mai nalt, curăţitor de rele, 
Nici n-a mai fost descăunat desiriul, 
Cu eapetele-i multe de balaur 
Așa deodatăs, cum a fost la rege.? 
E-un har schimbarea asta pentru noi. 
Cînd îl auzi vorbind de cele sfinte 
Te minunezi, dorind în sinea ta 
Ca regele să intre-n preoție. 
Auzi-l chibzuind de cele-obştești: 
Ai zice c-a-nvăţat de-acestea numai. 
Ascultă-l cînd vorbeşte de războaie, 
Și-auzi cum o cumplită bătălie 
Ti-o povestește parc-ar îi un cîntec. 
Întreabă-l de-orice tile politicese 
Va şti gordianu-i nod să ţi-l dezlege! 
La fel de lesne ca pe jaretiera-i. 
Că vintul chiar, ștrengarul răstățat, 
Se-astimpără cînd regele vorbește, 
Si-uimirea mută farmecă auzul 
Acelor ce-i sorb mierea cuvîntării. 
Că numai arta și trăirea vieții 
I-au fost desigur dascălii științei, 
Şi-i de mirare cum măria sa 
Ce se deda plăcerilor deşarte 
Și-a însușit-o, cînd cu-ai săi tovarăși 
Nerozi și bădărani și făr de carte, 
Cu viaţa-i de desfrîu, ospăț și jocuri. 
N-a fost văzut nicicînd la-nvăţătură, 
Retras din lume sau însingurat, 
Departe de petreceri și de larmă. 


ELY: 


CANTERBURY: 


ELY: 


CANTERBURY: 


ELY: 


CANTERBURY; 


ELY: 


CANTERBURY: 


ELY: 


CANTERBURY: 


ELY: 

[I 1] 
Căpșuna crește-adesea sub urziciil, 
Seminţelor de soi le merge bine 
Cînd sint vecine cu vreo buruiană. 
Sub vălul neastîimpărului, prințul 
Ascunsu-și-a lucrarea minții lui, 
Și eare-asemeni ierbilor de vară 
Crescut-a-n toate darurile sale 
Mai mult în timpul nopţii, pe furiș. 
Aşa o fi. Minuni nu se mai fac.!? 


“Să recunoaştem dar prin ce mijloace 


Desăvîrșitu-s-au acestea toate. 
Mylord, e cu putință să-nduleim 
Această lege-a adunării-obșteşti? 
I-o fi sau nu pe plac măriei sale? 
Nici da, nici nu. Dar pare-se că-nclină 
Mai mult spre noi decit spre cei potrivnici. 
Făcut-am în soborul preoţesc 
Făgăduială maiestăţii sale 
Că grijă-avînd de trebile cu Franţa, 
De cari vorbit-am regelui pe larg, 
Îi dăm o sumă mult mai însemnată 
Decit a dat biserica pe vremuri 
Oricărui dintre-naintașii lui. 
Şi daru-acesta cum a fost primit? 
Cu dragă inimă. Dar n-a avut, 
Cum ar fi vrut măria sa, răgazul 
S-asculte-amănunțita-nșiruire 
A drepturilor sfinte ce le are 
Asupra cîtorva dueate-anume 
ȘI, fa dobie, a coroanei Franţei 
Si-a scaunului țării moştenite 
De la străbunul Eduard.!? 
Ce-ntîmplare 
A întrerupt această sfătuire? 
Atuncea chiar, ambasadorul Franţei 
Ceru a fi primit. Şi chiar că-i ceasul 
Primirii lui, Să fie patru? 
Este! 
Să mergem deci s-aflăm de-a lui solie 
Pe care-o pot ghici chiar dinainte 
De-a fi rostit franțuzul vreun cuvînt. 
De-abia aştept să aflu. Te-nsoţese. 


(les.) 


[I, 2] 
SCENA 2 


În același palat. Sala tronului. 
Intră regele Henric, Gloucester, Bedford, Ezeler, Warwick, Westmoreland 
si suila. 


REGELE HENRIC: Sfinția-sa de Canterbury unde-i? 
EXETER: Nu este-aici. 
REGELE HENRIC: Iubite unchi!*, să vie! 
WESTMORELAND: Stăpîne, să poltese pe-ambasador? 
REGELE HENRIC: Nu încă, dragă vere.15 Pînă-l văd, 
Sînt lucruri grele-n trebile cu Franţa, 
Şi-mi stau pe suflet. Vreau să le descurc. 


(Intră arhiepiscopul de Canterbury şi episcopul 
de Ely.) 


CANTERBURY: Păzească-ţi tronul sacru Dumnezeu 
Şi îngerii, şi-n veci să-l fii podoabă. 
REGELE HENRIC: Îţi mulțumesc din suflet. Și te rog, 
Prea luminate lord, să dai urmare 
Dezvăluindu-mi drept şi cu sfinţenie 
În ce chip legea salicăis, din Franţa 
Mă-mpiedică sau nu în scopul meu. 
Ferească Sfîntul, sfetnicul meu drag 
Și credincios, să-ți siluieşti părerea, 
S-o-ndoi şi s-o sucești, sau să-ţi încarci 
Cuprinzătoru-ţi cuget cu temeiuri 
Anume tieluite,-a căror față 
Nu seamănă cu viul adevăr. 
Că Domnul ştie ce de oameni teferi 
Vor fi să-și verse sîngele-apărînd 
Aceea ce stinția-ta mă-nvaţă. 
la seama cum mă zălogești ca om 
Din somn trezind războiul și-al său paloş. 
la seama, te conjur! că totdeauna 
Cînd s-au ciocnit aceste mari regate 
A fost potop de sînge. — Aminte ia 
Că fiecare strop nevinovat 
E-un plins amarnic, este un blestem 
Pe capul celui ce-și ascute spada 
Pe nedreptatea-i, ca să pustiiască 
În lung și-n lat o lume muritoare. 
Mylord, vorbeşte: dup-această rugă 
Te-ascult, te cred din suflet. Vorba ta 

Scăldată-n duhul tău e prea curată 

Precum păcatul prin botez. 
CANTERBURY: Ascultă-mă atunci, slăvite rege, 

Şi voi de-asemeni, lorzi, ce datorați 

Acestui tron imperial credința 

Şi viața şi strădaniile voastre, 

Că nu e altă-opreliște în calea 

Măriei tale spre coroana Franței 

Decît o lege de la Pharamond!: 

„In terram salicam mulieres ne succedant“ 

— Femeia n-are drept de moştenire 

În ţara salică. Greșese francezii 

Cînd spun că țara salică e Franța 

Și Pharamond c-ar fi-ntemeietorul 

Acestei legi ce-nlătură femeia. 

Şi totuși înșiși cărturarii lor 

Spun că ținutul salic e-n Germania 

Cuprins de apa Salei și a Elbei. 

lar Carol Magnul!'8, subjugînd saxonii, 

Lăsă pe tron pe un francez. Acesta, 

Dispreţuind femeile germane 

Şi ale lor năravuri rușinoase, 

Statarnici cum că nici o femeie 

Nu poate stăpîni prin moștenire 

În ţara Salei care e cuprinsă, 

Cum am mai spus, de Sala și de Elba 

Şi-i zice Meissen, astăzi în Germania. 

Deci legea salică, se vede bine, 

N-a fost făcută pentru ţara Franţei. 

Francezu-a stăpinit ţinutul salic 

Mult după moartea rigăi Pharamond: 

Ani patru sute douăzeci și unu 

Sint de la moartea celui socotit — 

Dar nu pe drept — c-ar fi legiuitorul 

ȘI care a murit de la Hristos 

În patru sute douăzeci și șase, 

lar Carol Magnul pe saxoni supuse 

Si dincolo de Sal a-nscăunat 

Pe-acel franțuz în anu-opt sute cinci. 

Şi-apoi Pepin%, spun cronicarii lor, 

Cel ce pe Childeric l-a răsturnat, 

Se dă moștenitor la tronul Franţei, 


345 


(i; 2] 
| Indrituindu-și cererea această 
Pe faptul că scoboară din Blithilda, 
Ce tost-a fata regelui Clotar. 
La fel şi Hug Capet?i, uzurpatorul 
Coroanei ducelui Lorenei, Carol, 
Unic urmaș în spiţă bărbătească 
Lui Carol Magnul, deci al său vlăstar, 
Vrînd să-și adeverească-ntrucitva 
Plăpîndu-i drept, lipsit de-orice temei, 
S-a dat a fi moştenitor Lingarei, 
O fată a lui Carloman, feciorul 
Lui Ludovic, ce împărat a fost 
El însuşi al lui Carol Magnul fiul, 
lar Ludovic al zecelea ca nume?, 
Unie moştenitor al lui Capet, 
Zis şi uzurpatorul, vrînd să steie 
Pe-al Franţei tron cu suiletu-mpăcat, 
Seorni că Isabel, regina mîndră, 
Bunica lui, din Ermengar se trage, 
Fiica-acelui Carol de Lorena: 
Şi c-a unit prin cununia ei 
Cu tronul Franței, pe-al lui Carol Magnul. 
E luminos ca soarele pe cer 
Că dreptul lui Pepin și Hug Capet 
Și Ludovie, cu sufletu-mpăcat, 
Se sprijină pe drepturi de femeie. 
A fost aşa cu regii Franţei toţi 
Și pînă azi. Şi totuşi ei ridică 
Această lege salică-mpotriva 
Îndrituirii înălțimii tale, 
Ce prin femei o ai la tronul Franței. 
Se-ascund într-o reţea de nenţelesuri 
În loc să-şi dezvelească fără teamă 
Sucitele lor drepturi uzurpate 
Măriei tale și-alor ei strămoşi.” 
REGELE HENRIC: Pot oare-n drept şi-n cuget cere tronul? 
CANTERBURY: Temut stăpîn, îmi iau păcatu-asupra-mi 
Că stă în Cartea Numerelor?4 scris: 
Cînd fiul moare, fata moștenește. 
Ridică-te să-ți aperi dreptul tău, 
Înalță-n vînt însîngeratul steag 
Cu gîndul la vitejii tăi strămoși. 
La piatra străbunicului tău du-te, 

Tu, păstrător al drepturilor sale, 
Și cheamă-n tine duhul lui războinic 
Şi pe-al străunchiului Prinţ Negru, Eduard”, 
Cel ce-a jucat o tragedie-n Franţa 
Și-a nimicit întreaga ei oştire, 
Cînd de pe-un deal, zîmbind, măritu-i tată? 
Privea cum puiul său de leu se scaldă 
„În sîngele francezei nobilimi. 
O, bravi englezi, trufia-ntregii Franţe 
Cu-o parte doar a oștii aţi înfrînt-o, 
Lăsînd cealaltă, chihotind pe-alături, 
Netolosită, dornică de luptă. 
ELY: O, nu-i uita pe bravii noștri morți 
Vînjosu-ți braţ le re-nnoiască fapta. 
Urmaș le ești și stai pe tronul lor. 
În tine-azi curge sîngele, curajul, 
Ce i-a făcut pe veci nemuritori. 
E Puternic de trei ori, stăpînul meu 
E-n dimineaţa lunii mai a vieții, 
Şi-i copt pentru isprăvi şi fapte mari.” 
EXETER: Monarhii, regii lumii, fraţii tăi 
Se-aşteaptă-a te vedea de luptă gata 
Ca leii-naintași de-acelaşi sînge. 
WESTMORELAND: Măria ta, ei ştiu că ai puterea, 
Mijloacele și dreptul. Și le ai. 
Un rege-englez nicicînd n-a mai avut 
O nobilime-atît de înstărită, 
Supuşi mai credincioși, al căror suflet 
Își lasă-n ţară trupurile lor 
Şi-nalță steag pe plaiurile Franţei. 
CANTERBURY: O! -ngăduie, iubitul meu stăpîn, 
Ca trupul lor să-ţi însoțească gîndul 
Prin sînge și prin sabie şi foc, 
Chezășuindu-ţi dreptul pentru care, 
„Noi, elerici, prinosim măriei tale 
O sumă cum în veci n-au mai primit 
Din partea clerului, strămoșii tăi. 
REGELE HENRIC: Să ne-narmăm nu-n contra Franței numai 
Ci să păstrăm și-n fața Scoției oști 
Căci ar putea să dea năvală-n noi 
Cu sorți de biruință, 

CANTERBURY: 


REGELE HENRIC: 


CANTERBURY: 


WESTMORELAND: 


EXETER: 

Vor face-un zid, stăpine, grănicerii, 
Destul de tare să-apere moșia 
De-acești jefuitori de la hotare. 

Nu-i vorba doar de jafuri tilhăreşti, 

Ci de-ale Scoției planuri mari mă tem, 
Vecina noastră pururi dușmănoasă. 

Că știți din cronici că străbunul meu 
De cîte ori a tăbărit în Franța 

În ţara noastră fără apărare 

S-au revărsat scoţienii ca talazuri 

Prin stăvilarul spart, purtînd prăpăd, 
Cu mari strinsori de oști prin țara goală, 
Pe care-au hărţuit-o cu-ndirjire 

Bătînd cetăţi şi-oraşe-nconjurate, 

lar Anglia de-ai săi ostași lipsită 
S-a-nfiorat de crudul ei vecin. 

Mai mare decît paguba-i fu spaima, 
Măria ta, şi-a arătat ce poate 

Cînd cavalerii ei luptau în Franţa: 

Ea, văduvă de nobilimea ei, 

Nu numai că știu să ţină piept, 

Dar prinse și închise ca pe-o fiară 

Pe-al Scoției rege”. L-a trimis în Franța 
Sporind alaiul falnicului Eduard 

C-un rege prizonier, îmbogățind 

Al nostru hronie cu isprăvi mărețe 

Cum plin e de comori nepreţuite 

Și de-necate nave. fundul mării. 

Dar e zieală veche și-nțeleaptă: 

„De vrei Franţa s-o supui 

Bate Scoţia mai întîi. 

Căci acvila engleză cînd vînează, 
Scoţiana nevăstuică pe furiș 
Se-apropie de cuibu-i fără pază 

Şi ouăle de aur i le suge 

Ca şoarecii cînd mița nu-i acasă 
Stricînd cu mult mai mult decît mănincă. 
Pisica deci să stea mai bine-acasă, 
Dar nu ne stringe-așa de rău nevoia. 
Zăvoare-avem să ne păzim avutul 

Şi miei capcane, hoţi mărunți să prindem. 
Armatul braț cînd luptă prin străini 
Acasă capul treaz stă-n apărare. 


[I, 2) 


În obște, mari și mici și mai de jos 
Din locu-i fiecare. e ținut 
Să tindă spre-nțelegere și-unire 
| Ca-și-ntr-un cor. 

CANTERBURY: De-aceea ceru-mparte 
Făptura omenească-n fel de trebi 
Al căror rost e veșnica mişcare 
Și-al căror singur scop e ascultarea, 
La fel și-albinele, prin legea firii, 
Menite-s să dea pilda rînduielii 
Şi celui mai înfloritor regat. 
Regină” au, fruntaşi ce-n casa lor 
Împart dreptatea ca judecători, 
lar alţii pleacă-n lume după treburi, 
Armaţi c-un ac, războinic jefuind 
Catitelatul verilor potir 
Și-aduc în vesel cîntec prada-acasă, 
La cortu-mpărătese al doamnei lor. 
Ea-n măreţia ei, de grijă plină, 
Veghează pe zidarii cântăreți. 
Ce-nalţă case de-aur. Pe supușii 
Ce mierea o frămîntă în tăcere, 
Pe bieţii salahori ce prin portiță 
Ridică-n stupuri greaua lor povară; 
Pe cînd cu zumzet aspru temnicerul, 
Posomorit, dă palidului gîde 
Pe trintorii ce lenevese și cască. 
Din toate văd că lucruri îndreptate 
Spre-un singur ţel, pe fel de căi l-ajung, 
Precum săgeți pornind spre-aceeași ţintă, 
Pe tot atitea drumuri o ating, 
Cum tind spre tîrg deosebite drumuri, 
Cum rîuri limpezi se-ntilnese în mare, 
Cum multe linii taie-același centru. 
Deci mii de trebi la cale puse-odată 
Pot s-aibă-un singur scop și pot fi duse 
Nestînjenit. Spre Franţa deci, stăpîne! 
Împarte-n patru Anglia-ţi ferice, 
Cu tine, la război, ia-ți un pătrar, 
Şi Galia vei zgudui-o toată. 
Şi dacă noi cu trei pătrimi din oaste, 
Rămași acasă, nu ne-nvrednicim 
Să ne-apărăm de cîini al nostru prag, 

REGELE HENRIC: 


PRIMUL S0L; 


REGELE HENRIC: 


PRIMUL SOL: 

Mineaţi să fim, și să ne pierdem faima 
De nație cuminte și vitează. 
Să intre a Deltinului* solie; 


(lese unul din suită, Regele se suie pe tron.) 


Am luat o hotărîre neclintită. 
Cu-a Domnului şi-a voastră învoire, 
Voi, al puterii mele nobil braţ, 
Și Franța-a mea fiind, am s-o subjug 
Sau o zdrobese. Că, sau mă sui pe tronu-i 
Domnind împărăteşște peste Franţa 
Și-a” ei ducate, vrednice de-un rege, 
Sau oasele să-mi zacă-ntr-un biet şanţ 
Lipsite de mormînt și pomenire. 
Povestea noastră sau va îi băsnită 
n gura mare slobod amintind 
De tot ce-am săviîrșit, sau groapa-mi fi-va 
Ca un hadimb, lipsit de limbă-n gură®t, 
Și nici măcar c-un epitaf de ceară. 


(Iniră ambasadorii Franţei. ) 


Sint pregătit acum s-ascult dorința 
Frumosului. meu văr, Delfinul. Ştiu, 
Sinteţi trimiși de el, iar nu de rege. 
Ne-ngăduie măria ta să-i spunem. 

Cu slobod grai, ce-nsărcinări avem, 
Sau, pe-ocolite şi cu luare-aminte, 


"Să-i arătăm ce gînd Delfinul are, 


Și care este și solia noastră? 
Nu sînt tiran, ci rege prea creștin, 
Ce-n harul său miînia-și stăpîneşte, 
Aşa precum în temnițele mele 
Tilharu-i pus în fiare. Spune-mi păsul 
Delfinului. 

Pe scurt, acesta este: 
În numele regescului strămoș, 
Eduard al treilea, măria ta 
Trimis-ai soli, mai ieri, să ceară-n Franţa 
Un număr de ducate anumite. 
Şi răspunzînd, stăpînul, prinţul nostru: 
„Ai pofte, zice, mult prea tinereşti“, 


REGELE HENRI: 
EXETER: 
REGELE HENRIC: 

Și-ar vrea să ştii că-n sprinten pas de dans 
Nimic în Franța nu-i de cucerit: 
Ducatele nu sînt pentru cheflii! 
Dar îți trimite-acest butoi cu daruri, 
Fiind mai pe potriva minții tale 
Şi-n schimbul lor, să nu te mai audă 
Cerînd ducate. Așa grăit-a prințul. 
Ce daruri sînt acolo, unchiul meu? 
Stăpîne drag, sînt nişte mingi de tenis.% 
Mă bucur că Delfinu-i bun de glumă. 
Vă mulțumesc de daruri și-osteneală. 
Cînd mingilor le-ọi potrivi rachetă 
Juca-voi, Doamne,-n Franța o partidă 
Coroana-i părintească s-o cîştig. 
Să-i spuneți c-a-nfruntat un jucător 

stare să desfunde Franța toată. 
Pricep prea bine că se-aruncă asupră-mi 
Cu zilele juneții-mi furtunoase, 
El neștiind la ce le-am folosit. 
N-am pus preț bun pe-acest biet tron englez 
Și deci, trăind departe, m-am dedat 
Dezmăţului sălbatic. E ştiut: 
Cînd nu-i acasă, e mai vesel omul! 
Delfinul afle: rangul mi-l voi ţine, 
Voi fi un rege-n toată măreţia, 
Pe tronul Franţei cînd mă voi-nălţa. 
De-aceea dezbărat de-a mea mărire 
Truditu-m-am pe drum ca un pălmaș. 
Ivi-mă-voi atunci în toată slava 
ȘI ochii-ntregii Franţe-i voi orbi. 
Da! Va orbi, văzîndu-mă, Delfinul. 
Mai spuneţi ăstui prinţ poznaș că gluma-i 
Presehimbă mingea-n pietre pentru tuns, 
Și sutletu-i împovărat va fi 
De crunta răzbunare-n zbor cu ele. 
Şi ti-vor mii de văduve lipsite, 
Prin gluma lui, de soţii lor iubiţi. 
Din glumă, mume fiii şi-i vor pierde, 
Din glumă la pămînt vor fi castele, 
Și mulți din cei ce încă nu's pe lume 
L-or blestema pe prințul bun de glume. 
Dar toate sînt în voia celui sfînt, 
Al nostru sprijin, şi-n al cărui nume, 

S-o știe prințul, am pornit asupră-i, 
Să mă răzbun cum pot şi dreapta-mi mină 
S-o pun în slujba unei sfinte pricini. 
Vă duceți dar cu bine şi mai spuneți 
Delfinului că gluma-i n-are haz, 
Că va stirni nu riset, ci necaz. 
Să-i însoţiţi cu pază. Drum bun vouă! 


(les ambasadorii, 


EXETER: Năstrușnică solie! 

REGELE HENRIC: Nădăjduiese să-l fac să se roşească 
Pe cel ce mi-a trimis-o. Domnii mei, 
Să nu scăpăm acum măcar o clipă 
Ce poate să ne ducă mai departe, 
Că nu mai am alt gînd decit la Franţa 
Afară doar de cel la Dumnezeu: 
Și-acesta-i mai presus de celelalte. 
Să strînoem deci mijloacele, de grabă, 
Acest război ca să-l putem purta. 
Să fim cu gîndul doar la ce-ar spori 
Cu pene noi, dar cu-nțeleaptă grabă, 
Aripile ce-avem. Şi fie-mi dat 
În prag la tatăl său pe prinț să-l bat. 
Și-acum, cu gîndul toţi să-și dea silință, 
Măreţul plan să-l duc la biruință. 


(Trimbite. les toti.) 


ACTUL II 


PROLOG 


Intră Chorus 

E-n elocot astăzi tineretul nostru 
Veşmintele lui scumpe zac în laviţi. 
Prosperă-armurierul, iar în inimi 
Domnește-onoarea, singurul său gînd. 
Își vinde omu-ogorul pentr-un cal 
Urmînd icoana regilor creştini 

La glezne-ntr-aripat ca zeul Hermes.% 
Tronează astăzi în văzduh speranța 
Cu paloșul din vîrf pîn’la mîner 
Bătut în fel de steme și coroane’ 
Lui Harry închinate şi-alor săi. 
De-aceste prea cumplite pregătiri, 
Aflînd francezul, prin spioni dibaci, 
Cutremurat cercă pe căi piezișe 
S-abată pe englezi de l-al lor țel. 

O, Anglie, tu pildă-a măreției 

Cu firav trup dar inimă vitează, 

În numele onoarei ce n-ai face 

De-ar fi toţi fiii tăi leali și buni. 

Dar Franţa — iată-ți piaza rea — găsit-a 
Un cuib de inimi seci şi le-a umplut 
Cu aurul trădări. Trei mișei: 
Întîiu-i Richard contele de Cambridge, 
Al doilea e lordul Seroop de Masham 
Și-apoi e cavalerul Thomas Grey. 

S-au pus în slujba Franţei, şi ce slujbă, 
Au uneltit cu Franţa îngrozită 

Prin ei să piară-un rege plin de har 


SPRE SEF sau "ii a dn ai ace: 

— De-şi țin cuvîntul iadul și trădarea — 
La Southampton cînd fi-va să se-mbarce.39 
Răbdare însă: sîntem la teatru 

Şi-aceste depărtări le vom sări. 
Făcutu-s-a-l trădării tîrg și plata. 

Din Londra regele-a plecat, iar scena, 
Dragi spectatori, e-acum la Southampton. 
Acolo e teatrul, locul vostru. 

Vă vom purta de-acolo pînă-n Franța 

ȘI teferi înapoi vă vom aduce. 

Cu bine ca să treceţi marea-ngustă!0 
Vom descînta-o, n-aibă supărare 

Nici un stomah cu-a noastră înscenare 
Iar piesa vi-o vom pune dinainte 

Cind regele-a plecat, nu mai nainte. 


(lese.) 


SCENA 1 


Londra. Easteheap. 
Intră Nym şi Bardolph. 


BARDOLPH: Bine te-am găsit, caporale Nym! 

NYM: Bună ziua, locotenente Bardolph.“ 

BARDOLPH: Tot mai ești prieten cu stegarul Pistol? 

NYM: Din partea mea, puțin îmi pasă! Eu nu prea vorbesc; da 
și cînd o veni vremea, ce-o să mai ridem! Fie ce-o fi! Nu ţin 
să mă bat, o să-i fac numai cu ochiul și o să trag sabia. E o 
sabie ca toate săbiile; dar ce-are a face? E bună de fript cașca- 
valul şi rabdă la gert2, ca sabia oricărui creștin. Asta-i socoteala ! 

BARDOLPH: Fac eu cinste, numai să vă împrieteniţi şi o să fim 
tustrei frați de cruce? în Franţa. Hai, dragă caporale Nym, 
zi da! 

NYM: Pe legea mea. O să trăiesc și eu cît oi putea mai mult, fără 
doar și poate; și cînd n-oi mai putea trăi, o să fac și eu la fel. 
Pe loc repaos, şi povestea-i gata. 

BARDOLPH: Adevărat e, caporale, că el s-a însurat cu Nell Quickly ; 
şi tot atit de adevărat că ea s-a purtat urit cu dumneata, că 
doar îi erai logodnic. 

NYM: Ce să zic? Așa stau lucrurile: oamenii dorm și în timpul 
somnului beregăţile nu-și schimbă locul. Şi mai spun unii că 

jungherele au tăișuri. Fie ce-o fi! Deşi răbdarea e ca o mirţoagă 
istovită, da” tot se mai opintește. O să se hotărască la un fel. 
Eu n-am nimic de spus. 

(Intră Pistol și Hangiţa.) 

BARDOLPH: Uite-l pe stegarul Pistol cu nevastă-sa. Acum ţine-ţi 
firea, dragă caporale. Ce veste, hangiule Pistol? 

PISTOL: Tu, javră păcătoasă,-mi zici hangiu? 

Pe mîna asta jur că-i o minciună 
Și Nell a mea nu va mai fi hangiţă. 

HANGIȚA: Zău că n-o să mai fiu multă vreme! Că nu mai e chip 
să ţinem în gazdă vreo douăsprezece, treisprezece fete de con- 
diție, care trăiesc cinstit din lucrul cu acul, fără ca să se creadă 
numaidecit că avem o casă deocheată. (Nym și Pistol trag 
sabia.) Maică Precistă! Uite-l că trage sabia! Ce-o să ne vadă 
ochii! Numai adolter și omucidere de bună voie! 

BARDOLPH: Dragă locotenente! Dragă caporale! Nu vă încăieraţi 
aici | 

NYM: Psst! 

PISTOL: Psst ţie, cîine islandez! Potaie islandeză cu urechile 
ascuțite ! 

HANGIȚA: Dragă caporale Nym, fii băiat de treabă şi las-o încolo 
de sabie. 

NYM: Cară-te! ÎL vreau numai pe dumnealui, solus.45 ( Bagă sabia 
în teacă.) | 

PISTOL: Vrei solus, cîine-afurisit? Năpireă! 

Pe solus ţi-l azvîrl în mutra-ţi tîmpă 
Şi solus în gîtlej şi printre dinți, 
Şi-n veninoșii tăi bojoci și-n burtă 
Şi chiar mai rău, în botul tău spureat! 
i-l răsucese pe solus printre mate; 

+ O vorbă doar şi-am ridicat cocoșul 
Pistolului, și-acum ia foc! 

NYM: Eu nu sînt Aghiuță; nu poți să scapi de mine cu un 
descîntec. Sint în toane să mi te snopese de-a binelea. Dacă 
mă mai înjuri, Pistol, te curăț cu sabia, cum aş zice fru- 
mușel de tot: ia să mergi cu mine, să-ți împung niţel mă- 
runtaiele, cum se zice pe şleau. Asta-i socoteala. 

PISTOL: Flecar de rînd, făptură blestemată, 

Ţi-e groapa gata, moartea ţi-e aproape! 
În gardă! 

BARDOLPH : Ia ascultaţi-mă! Ascultaţi ce vă spun! Cine o da prima 
lovitură, tabăr pe el și-l iau în frigare pînă-n plăsele, pe cinstea 
mea de ostaș! (Bardolph trage sabia.) 

PISTOL: Un jurămînt atit de greu e-n stare 
Mînia noastră să ne-o domolească. 
Loveşte-mă cu pumnul, cu piciorul, 
Curajul tău e mare. | | 
NYM: Am să-ţi tai beregata într-o bună zi, ţi-o spun pe șleau. 
Asta-i toată socoteala. 
PISTOL: Coupe ie gorge 115 
Aşa se zice! Te poftese la luptă! 
Riîvnești, potaie, la nevasta mea? 
Na! Du-te la spital! 
Şi din spurcata eloacă-a infamiei 
Tu seoate-mi pe hultanea răpănoasă, 
Pe-aceâ Cresidă“?, Doll Tearsheet pe nume, 
Şi ia-o de nevastă. Eu păstrez 
Pe una Quickly, doar pe ea. Destul! 
Hai, pleacă. 


(Intră un paj.) 


PAJUL: Domnule hangiu Pistol, hai și vină pînă la stăpinul meu, 
și dumneata, hangiţă; e bolnav rău și s-a aşezat la pat. Dragă 
Bardolph, ia pune-ți capul între cearşaturile lui, ca să-i ţină 
loc de cărămidă caldă. Zău că e rău de tot. 

BARDOLPH: Car'te de-aci, netrebnicule! 

HANGIȚA: Pe cinstea mea, că într-o bună zi o să dea corbilor 
de mîncare. Regele i-a zdrobit inima. Dragă bărbăţele, hai 
iute acasă. 


(Iese hangița cu pajul.) 


BARDOLPH: Hai să vă fac eu să vă împrieteniţi. O să mergem cu 
toţii în Franţa. Ce dracu’! Purtăm cuțite ca să ne tăiem beregata 
unul altuia? . 

PISTOL; Revarsă-se puhoaiele în voie 

Și diavolii să urle după hrană! 
NYM: Îmi plăteşti cei opt șilingi pe care i-am cîștigat cu rămășagul? 


PISTOL: Doar mojicul prost plătește. 
NYM: O să-i capăt eu chiar acușiea. Asta-i socoteala. 
PISTOL: Purta-mă-voi cu bărbăţie. În gardă! 


(Amândoi trag săbiile.) 


BARDOLPH: Pe sabia asta, ăluia de loveşte întii îi fac seama. Pe 
sabia asta că-l ucid! 


PISTOL: E stînt un jurămînt făcut pe spadă, 
Deci cată jurămiîntul să şi-l ţie. 

BARDOLPH: Caporale Nym, vrei să fiți prieteni, bine, fiţi prieteni! 
De nu, sînteți atunci și dușmanii mei. Ia, te rog, lasă sabia! 
NYM: Dar îmi dai cei opt șilingi pe care ţi i-am cîștigat cu rămă- 
șagul? 
PISTOL: Un galben ai să capeţi chiar îndată 
Și de băut de-asemeni; și-o să fim 
Prieteni, frați de cruce, deopotrivă. 
Am să trăiesc prin Nym şi Nym prin mine. 
Nu-i drept? Am să lucrez pe la cantine 
Prin tabără și-am să-mi sporesc ciștigul. 
Dă mîna încoace! 
NYM: Îmi dai galbenul? 
ISTOL: În bani gheaţă, numărați cinstit. 


(Îi plăteşte.) 


NYM: Bine, dară, asta-i socoteala! 


(Se întoarce hangița.) 


HANGIȚA: Dacă sînteţi născuţi din femeie, haideţi de grabă la 
sir John. Of! Bietul om! Îl scutură așa de tare frigurile alea 
zilnice ale lui că te-apucă jalea cînd îl vezi. Oameni buni, 
haideţi la el. 

NYM: Regele și-a vărsat focul pe cavaler. Asta-i socoteala, 

PISTOL; În adevăr grăit-ai, Nym! 

E inima sfărmată și pustie. 

NYM: Regele e un rege bun, pe cît se poate. Dar are și el toane 

și trăsneli. 


PISTOL; Pe cavaler să-l mîngiiem. Să mergem! 
lar noi ca mieluşeii vom trăi. 
(1es.) 

SCENA 2 


La Southampton. O sală de sfat. 
Intră Ezeter, Bedford şi Westmoreland. 


BEDFORD: Zău, ce curaj pe rege să se-ncreadă-n 
Procleţii ăştia! 
EXETER: Vor fi prinși degrabă! 

WESTMORELAND: 


BEDFORD: 


EXETER; 


REGELE HENRIC: 


SCROOP ; 


REGELE HENRIC: 


CAMBRIDGE: 


GREY: 


REGELE HENRIC: 


SCROOP; 

Cît de senini sînt! Parcă-n sînul lor 
Ar stăpîni credința-ncununată 
Cu dragostea de rege, 

Dar el ştie 
De toate cele ce și-au pus în gînd 
Pe căi de care ei nici nu visează! 
Să-l vezi pe-al său tovarăș de-așternut, 
Pe care-l copleșise cu hatiruri, 


Că vinde astfel morţii și trădării, 


Pe bani străini, a regelui său viaţă! 


(Sunet de trimbiță. Intră regele, Secroop, Cambridge, 
Grey, lorzi şi curteni.) 


Să ne-mbarcăm: avem un vînt prielnic, 
Mylord de Gambridge, scump lord de Masham, 
Tu, cavalere, care vi-i părerea? 
Pot oare armatele ce mă urmează 
Prin oastea Franţei să-și croiască drum, 
ndeplinind şi sarcina și scopul? 
Ce ne-a-ndemnat să le-adunăm aici? 
De fiecare-şi face datoria, 
Desigur, sire, 

Nu mă îndoiesc, 
Nu-i inimă din cîte iau cu mine 
Si care să nu bată, cu mîndrie, 
La fel cu-a mea. Aşa cred. lar în urmă-mi 
Nu las pe nimeni care nu-mi urează 
Izbîndă și noroc în calea mea. 
N-a fost în veci un rege mai iubit 
Nici mai temut decît măria ta 
Și nu-i supus mîhnit și trist să fie, 
La umbra dulce-a cârmuirii tale, 
E drept. Cei ce-l urau pe tatăl tău 
Topitu-și-au în miere fierea. Astăzi, 
Ei te slujesc cu inimă și zel. 
Sint deci îndatorat pe drept cuvînt, 
Şi mai degrabă mă lipsese de-o mînă, 
Decit să nu-i plătesc cum se cuvine - 
Pe-aceia ce cu merit m-au slujit. 
Iar rîvna va lucra cu mușchi de-oţel: 
Și-ndemn în sine munca-și va găsi 
La gîndul că se atlă-n slujba ta. 


(î1, 2) 


REGELE HENRIC: Nu cer mai mult. Tu, unchiule Exeter, 

Dă-i drumu-ntemnițatului de ieri, 

Cel care-a clevetit pe seama mea, 

Socot că numai vinul l-a împins. 

Acum că și-a venit în fire,-l iert, 
SCROOP: Eşti milostiv, dar prea-ngăduitor. 

Să-și ia pedeapsa, căci nepedepsirea 

E-un rău îndemn și pentru alții, sire. 
REGELE HENRIC: O, totuși, să fim iertători. 
CAMBRIDGE: Poţi îi milos chiar şi cînd pedepseşti. 
GREY: Sire, 

Te-arăţi milos şi dăruindu-i viaţa 

Dar numai dup-o strașnică pedeapsă. 
REGELE HENRIC: Vai! dragostea și grija ce-mi purtați 

L-apasă greu pe-acest nenorocit. 

Cum să mă uit, de n-aş închide ochii 

La mici greșeli ale necumpătării, 

Cind mi se-arată un păcat de moarte 

Ce-a, fost și rumegat și mistuit? 

Deci omului acestuia-i dau drumul, 

Deși-n duioasa grijă pentru mine 

Vor Cambridge, Seroop şi Grey 

să-l pedepsească, 
Să trecem dar la trebile cu Franţa. 
Cui trebuia să-i dăm însărcinarea? 


CAMBRIDGE: Şi eu sînt, sire, unul dintre-aceștia: 
Mi-a spus măria ta s-o cer chiar azi. 

SCROOP: Si mie, doamne! 

GREY: ftogeo stăpîn, şi mie. 


REGELE HENRIC: Richard de Cambridge, iată misia ta: 
lat-asta e a ta, lord Seroop de Masham, 
Și-a ta, Grey de Northumberland, e asta. 
Citiţi-le. Știu bine-acum cît faceţi! 
Milord de Westmoreland și unchi Exeter, 
Plecăm la noapte... Ce-aveţi, domnii mei? 
n serisurile-acelea ce-ați văzut, 
De vă schimbaţi la față? Ia te uită, 
Nu-i mai cunoşti! Li-e chipul ca hirtia: 
Dar ce-aţi citit de sînteţi îngroziți 
Și sîngele vă piere din obraji? 
CAMBRIDGE: Mărturisesc păcatul şi mă plec 
Milostivirii înălțimii tale. 
GREY şi SCROOP: În care toți ne-am pus nădejdea, 

REGELE HENRIC: Nu. Mila, vie-n mine odinioară, 

A fost ucisă chiar de-al vostru sfat. 
Ruşine-i să-ndrăzniţi a-mi cere milă, 
Asupră-vă cînd vorba vi se-ntoarce 

Ca niște cîini ce-și sfișie stăpînul!50 
Priviţi voi, prinți, și nobilii mei sfetnici 
La monștrii ăștia care sînt englezi. 

Pe lordul Cambridge, iată-l: știți cu toții 
Cum dragostea-mi l-a răstăţat mereu 

Cu tot ce se cuvine tagmei sale. 

Acest bărbat, pe galbeni ușurei, 

În contra-mi uşuratie uneltea, 

Jurîndu-se iscoadelor din Franţa 

Să mă ucidă chiar aici, în Hampton:!, 
La care lucru cavalerul ăsta, 

De mine-ndatorat prin dărnicii, 

Tot ca și Cambridge, s-a legat de-asemeni. 
Dar vai! Lord Seroop, ce pot a-ți spune ție 
Ingrat, sălbatic suflet de neom. 

Tu, care-aveai a gîndului meu cheie 
Şi-mi cunoșteai al inimii adînc? 

Ai fi făcut din mine ban de aur, 

Că numai să fi vrut ţi-era de-ajuns! 

Cum oare pe-a străinului simbrie 
Scîntei drăcești ai scăpărat din tine 
Să-mi vatemi chiar şi degetul cel mic! 
E-aşa ciudat că nici nu-mi vine-a crede, 
Cu toate c-adevărul parcă-i scris 

Cu negru pe-alb. Trădarea şi omorul, 

Doi diavoli într-un jug, pe veci tovarăși, 


„Juraţi fiind într-un același gînd, 


Lucrează-n scopuri ce le sînt firești, 
Cu-atât îndemn că nici nu te mai miri. 
Dar tu-n pofida-a tot ce m-așteptam 
Ne-ai minunat cu-omorul şi trădarea. 
Fruntaş în iad — oricare-o fi fost el — 
E diavolul ce mi te-a surchidit. 

Că dracii-ăilalți ce-ndeamnă la trădare 
Îți cirpăcesc a omului pierzare 

Din petice pestrițe şi-alte zdrenţe 
Ce-nchipuie veșmintele credinței. 

Dar cel ce te-a momit ca să trădezi 
Nu-ţi dete alt cuvînt decit onoarea 

De-a fi-nălţat la rang de trădător. 
Și-acelaşi demon ce te-a scos din minți, 
Cu mâîndru-i mers de-ar bate lumea toată, 
El poate spune-ntors în iad legiunii: 
Mai lesne-n veci n-am dobîndit un suflet 
Cum izbutit-am cu acest englez. 
Cu-atitea bănuieli mi-ai otrăvit 
Dulceaţa-nerederii în oameni. Fost-a 
Vreun om ce arăta mai credinci6s? 
Vai, tu erai! Sfătos şi cărturar? 
Tot tu. De neam? Erai de neam. Cucernic? 
De-asemeni. Cumpătat, scutit de patimi, 
Lipsit de ură, fără zvăpăială, 
Mereu același și stăpîn pe sine, 
Împodobit în haina modestiei, 
Cu ochii-n patru-n orice-mprejurare 
Și dînd crezare numai judecății? 
La fel păreai și tu de plin de haruri. 
Căderea ta de-aceea pune-o pată 
Pe cel mai vrednic om și mai întreg, 
Cu bănuieli mînjindu-l. Şi te pling. 
Căci răzvrătirea ta îmi pare-asemeni 
Unei căderi a omului, din nou. 
Păcatu-i dovedit. 


(Lui Eseter.) 


Întemnitează-i, 
Ca să răspundă-n fața legilor... 
Şi ierte-i Domnul pentru ce-au făcut. 


EXETER: Te arestez, pentru înaltă trădare, pe tine, Richard 
conte de Cambridge. 
Te arestez, pentru înaltă trădare, pe tine, Henric lord 
Scroop de Masham. 
Te arestez, pentru înaltă trădare, pe tine, Thomas Grey, 
cavaler de Northumberland. 


SCROOP: 


CAMBRIDGE: 

De Domnu-am fost dezvăluit pe drept 

Şi-mi plîng mai mult păcatul decît moartea 
Pe care, sire, rogu-te, mi-l iartă, 

Cu toate că-l voi fi plătit cu viața. 

N-am fost de-arginții Franței ispitit’? 

Ci i-am primit s-ajung la țel mai iute. 

GREY: 


> 
REGELE HENRIC; 

Dar n-a vrut Dumnezeu: slăvit să fie! 
De-aceea, ispăşind, am să mă bucur, 
Din toată inima, cerînd iertare 

Măriei tale și lui Dumnezeu. 

N-a fost în veci supus mai bucuros 
Cînd o trădare mirșavă-a dat greș 

Ca mine cînd văzutu-m-am oprit 

Din blestemata mea lucrare. Sire, 

Să-mi ierți păcatul, însă trupul, nu! 

Vă ierte Domnu-n mila-i. lată-osînda: 
În contră-mi, domn şi rege,-aţi uneltit 
Dînd mîna c-un vrăjmașş recunoscut, 
Din vistieria lui primind arginţii, 
Arvuna morţii mele. Aţi vîndut 

Pe-al vostru rege spre a îi ucis, 

Sortind robiei nobilii și prinții, 

Obidei pe supușii săi, — și silei, 

Și pustiirii-ntregul său regat. 

Nu vreau să mă răzbun pe mine însumi 
Dar pentru paza ţării mă ridic, 

Pe care-aţi vrut s-o duceţi la pierzare; 
Și deci, vă dau pe seama legii sale. 
La moarte dar cu voi, sărmani nemernici, 
Și Domnu-n mila-i să vă dea puteri 
S-o înduraţi, și pocăinţi adinci 

De-a voastră fărdelege. Haide, luaţi-i! 


(Ies.) 


Si-acum spre Franţa, lorzi. Ne fie calea 
De slavă, tuturor, învăluită. 

Măreţ, şi norocos războiul fi-va! 

Nu mă-ndoiese de vreme ce Prea Sfîntul 
A scos, în marea-i milă, la lumină, 
Trădarea ce pindea să pună piedici 

În calea începuturilor noastre. 

Aşa va fi că smulse-s orice stavili. 
"Nainte dar, dragi consîngeni! Și fie 
Oştirea noastră-n mîna celui sfint, 

Din răsputeri tinzînd la biruință. 

La mare-acum! Sus steagul de război! 
Sau rege-n Franţa, sau nici peste voi! 


(1es.) 


LII, 3] 
SCENA 3 


Londra. În fața unei taverne din Easteheap. 
Intră Pistol, Hangita, Nym, Bardolph şi Pajul. 


HANGIȚA: Bărbăţel dulce ca mierea, lasă-mă te rog să merg cu 
tine pînă la Staines. 

PISTOL: Oh! nu! Cernită-i inima-mi vitează. 

Bardolph, fii vesel! Laudă-te, Nym! 
Curaj, băiete: Falstaff a murit’, 
Și trebui să-l jelim! 

BARDOLPH: Ori-pe-unde-o fi, în rai sau în iad, aș vrea să fiu 
cu el. 

HANGIȚA: Ah! Firește că nu e în iad. E în sînul lui Arthurs, 
dacă a ajuns un om vreodată pe-acolo. A avut o moarte fru- 
moasă și s-a stins ca un copilaş abia botezat; şi-a dat sufletul 
tocmai între douăsprezece şi unu, chiar cînd marea se retră- 
gea. Că eu dacă-l văzui mototolind cearșaturile şi jucîndu-se 
cu niște flori și zimbind cu ochii la buricile deștelor, am socotit 
că nu mai e nimic de făcut; că nasul îi era ascuţit ca o pană 
și tot bolborosea ceva despre lanuri înverzite. „Cum îţi merge, 
sir John?“ zisei eu. „Ei, omule, ţine-ți firea.“ Da’ el strigă: 
„Doamne, Doamne, Doamne“, de vreo trei-patru ori. Eu de 
colo, ca să-l potolesc, îi spun să nu se gîndească la Dumnezeu, 
tot trăgeam nădejde că nu-i nevoie să-și bage-n cap de-alde 
astea. Da” el m-a rugat să-i mai pun o învelitoare pe picioare. 
Am pus mîna în pat şi l-am pipăit şi erau reci ca piatra; și 
pe urmă i-am pipăit genunchii și mai sus, mai sus, şi erau tot 
reci ca piatra. 

NYM: Cică blestema vinul dulce. 

HANGIȚA: Asta aşa e. 

NYM: Şi femeile? 

HANGIȚA: Asta nu... 

NYM: Ba da, aşa a făcut; spunea că femeile sînt diavoli în carne 
și oase. | 

HANGIȚA: Şi el nu putea suferi culoarea carnației; culoarea asta 
nu i-a plăcut niciodată. 

PAJUL: A spus într-un rînd că dracul o să aibă parte de el numai 
din pricina femeilor. 

HANGIȚA: Adevărat că i s-a întîmplat să cam ocărască femeile; 

| dară atunci avea podagră şi vorbea de tîrfa din Babilon.5 

PAJUL: Nu v-amintiţi cînd a văzut un purice lipit de nasul lui 

Bardolph şi a spus că e un suflet negru care arde în focul 

iadului? 

BARDOLPH: Apoi, combustibelul prin care se întreținea focul s-a 
dus. Doar cu bogăţia asta m-am ales în slujba lui. 
NYM: N-o luăm din loc? Regele trebuie să fi plecat din Sout- 
hampton. 
PISTOL: Dă-mi gura ta, iubito! Hai la drum! 
Ai grijă de agonisita mea. 
Cuminte fii! Lozinca-i: iei și dai! 
În nimeni nu te-nerede! 
Că jurămîntul este-un fir de pai, 
Credinţa e la om precum e ceara, 
Şi paza bună-i cel mai bun zăvod. 
„la seama!“ fie-ți sfetnic, porumbiţo! 
Hai, șterge-ţi ochii! Voi, fîrtaţi, la arme! 
Pornim spre Franţa. Sîngele să-i sugem! 
Ca lipitorile, băieţi, să-l sugem! 
PAJUL: Se zice că nu-i o hrană toemai sănătoasă. 
PISTOL: Atinge-i gura dulce şi la drum! 
BARDOLPH: Bun rămas, hangiţo! (O sărută.) 
NYM: Eu nu pot s-o sărut, asta-i socoteala, dar adio! 
PISTOL: Arată-te o bună gospodină 
Și-ți poruncese să ţii-ncuiată casa. 
HANGIȚA: Drum bun. Adio! 


(1es.) 


SCENA 4 


În Franţa. În palatul regelui. Fanfara. 
Intră regele Franţei, Delfinul, ducii de Berry şi Bretagne. Conetabilul şi alții. 


REGELE FRANȚEI: Cu mari oștiri asupra-mi Henric vine 
Şi-i datoria noastră cea dintii 
Regeşte-n apărare să-i răspundem. 
lar ducii de Berry și d'Orléans, 

Cu ducii de Brabant și de Bretagne 

Să plece-ndată. Grabnic însoţindu-i, 

Tu, prinţ Delfin, vei drege și-ntări 

Cu oști viteze, mijloace de luptă, 
Cetățile de margine ce-avem. 

Cumplită Anglia se năpusteşte 
Asupră-ne, ca apele-ntr-un sorb. 

Să luăm măsuri precum ne-nvață teama, 

Și pildele pe care ni le-a dat 
Acel dușman de moarte și hulit 
Pe cîmp de luptă. 

DELFINUL: O, temut părinte, 
E foarte nimerit să te-narmezi 
n contra inamicului. O ţară 
Nu trebuie să lincezeaşcă-n pace: 
Chiar dacă nu ne-amenință nimic 
Aceste pregătiri și-ntărituri, 

ȘI strîngeri de oștiri, se cer făcute 
Ca-n starea de-aşteptare de război. 
Deci bine-i să pornim să cercetăm 
Ce părți bolnave-ori slabe are Franţa: 
Dar asta fără s-arătăm vreo teamă, 
Cum dacă s-ar afla că Eneglitera 
Petrece şi dansează de Rusalii56. 

lar sceptru-i e purtat de-un tinerel 
Buimac și josnic, sec și caraghios, 
Atît de năzdrăvan, că n-avem teamă 
De-această tară. 

CONETABILUL: "Prinţ Delfin, o vorbă: 
Te-nșeli adine asupra-acestui rege. 
Măria ta pe solii-ntorşi întreabă-i 
Cît de măreț le-a ascultat solia, 

Ce nobili sfetnici are-n jurul său, 
Cu ce măsură știe să-ți răspundă, 
Cît de cumplit e-n dirza-i hotărîre! 
Vei înțelege-atunci, că-n tinerețe, 
De-a fost un ușuratie, ca și Brutus”, 
El ascundea ca sub un înveliș, 
Sub haina nebuniei, cuminţenia, 
Aşa cum rădăcina mai plăpîndă 
Se-ngroapă sub gunoi de grădinar, 
Mai gingașă ca să răsară-ntiia. 
DELFINUL: Nu-i chiar aşa, seniore conetabil, 
Dar nu-i nimic, deși gîndesc altfel: 
Mai bine-i cînd te aperi de dușman, 
Să-l socoteşti mai tare decît este, 
Căci iei măsuri depline de-apărare, 
Că dacă te scumpești, faci ca zgîrcitul 
Ce-și pierde haina, să cîştige-un petic. 

REGELE FRANȚEI: Să-l luăm pe Henric drept un rege mare 

Şi-n contră-i, prinți, puternic vă-narmaţi! 


365 


LI, 4] 


CRAINICUL: 


REGELE FRANŢEI: 


DELFINUL; 


REGELE FRANȚEI: 
EXETER: 


Pe seamă-ne s-au îmbuibat ai săi. 

Se trage dintr-o stirpe sîngeroasă 

Ce bintuie pe-al nostru plai străbun: 
Dovadă-i amintirea de rușine 
A-nfrîngerii de la Crecy.5S Acolo 
Căzut-au prinții noștri prizonieri 

n, mîna-acelui prinţ de neagră faimă, 
Eduard cel Negru, cînd al său părinte 
Pe munte sus, el însuși ca un munte, 
Și-ncununat de soarele de aur, 

Sta neclintit şi urmărea c-un zîmbet 
Pe mult viteazul său fecior cum strică 
Lucrarea firii şi cum nimicește 
Tiparele de Domnul plăsmuite 

Și de părinţi, în douăzeci de ani. 
E-un ram al ăstui trunchi biruitor, 
Și cată să ne temem de ursita-i 

Și de puterea cea-născută-n el. 


(Intră un crainic.) 
Soli de la Henric, regele-Engliterii, 


Măriei tale-i cer a fi primiţi. 
Îi voi primi de-ndată. Du-te și-adu-i, 


(les crainicul şi cîțiva seniori.) 


Vedeţi amici, e vînătoarea-n toi. 


Întîmpin-o şi-opreşte-o. Cînd se teme, 
Copoiul latră mai vîrtos vînatul 

Ce fuge hăt-departe-n față-i. Sire! 

Pe Henric ia-l de scurt şi fă-l să simtă 
În ce regat domneşti. Nu-i un păcat 
Atit de mare dragostea de sine 

Cît nepăsarea faţă de ce eşti. 


(Se întorc curtenii cu Exeter şi suita.) 


Sosești din partea fratelui englez? 
Din parte-i. Şi-ţi trimite-acest salut: 
În numele Prea Sfîntului, îţi cere 

În sine-ți să te-aduni şi să te lepezi 
De slava de-mprumut pe care-o porţi 
Și care, prin al cerurilor har, 

Prin legea ginţilor, prin legea firii, 


E dreptul său și alor săi urmași: 


REGELE FRANŢEI: 
EXETER; 

Coroana deci, şi toate-acele onoruri, 
Prin datină şi-a vremilor poruncă, 
De-al Franţei tron legate. Ca să știi 
Că nu ne este cererea vicleană 

Nici fără de temei și dezgropată 
Din roasa filă-a vremilor apuse, 

Şi nici scurmată-n pulberea uitării, 
El arborele-acesta ţi-l trimite, 
Doveditor cu fiecare-i creangă. 


(Îi întinde un pergament.) 


Ar vrea să cercetezi acest răboj 
Și de-i găsi că-ntr-adevăr se trage 
Din prea-vestitu-ntre vestiți străbuni, 
Din Eduard rege cel de-al treilea, 
Îţi cere să te lepezi de coroana 
Și de regatul stăpinit de tine 
Cu totul pe nedrept în locul său: 
Firese şi-adevărat moștenitor. 
Și-altminteri, ce se-ntimplă? 
Vei fi constrîns prin sînge... 

— Ascunde-ţi sceptrul 
Şi-n suflet chiar, și tot ţi-l scurmă-afară, 
Căci a pornit, furtună de văpaie 
Ca Jupiter, în tunet și cutremur, 
Să te răpună dacă nu-l asculți. 
Și-ţi cere-n numele lui Dumnezeu 
Să laşi coroana şi să-ţi fie milă 
De biete vieţi spre care-acest război 
Flămînd își cască gura-i uriașă. 
Asupra-ţi, deci, al văduvelor plins 
Și lacrima orfanilor să cadă, 
Şi sîngele bărbaţilor uciși, 
Suspinele-ntristatelor fecioare 
Jelind de soţi, părinți şi dragi logodnici, 
Pe care-acest vîrtej îi va-nghiţi.5? 
Aceasta-i vrerea lui și-amenințarea, 
Şi-a mea solie. Prințului Delfin 
Adusu-i-am, de este-aci de faţă, 
Anume pentru el, o închinare, 


(II, 4] 
REGELE FRANȚEI: 


DELFINUL: 


EXETER: 


DELFINUL: 


EXETER; 


REGELE FRANȚEI: 
EXETER: 


REGELE FRANȚEI: 

Din parte-mi, chibzui-voi toate-acestea, 
Iar mîine-i duceți fratelui englez 
Răspunsul meu. 

Iar cît despre Delfin, 
Aicea sînt: ce daruri i-ați adus? 
Dispreţ, sfidare,-ocară şi rușine, 
Şi tot ce poate, fără-a se-njosi, 
Să-ţi mai trimită-un suveran puternic 
Ce pune preţu-acest asupra ta. 
Așa vorbeşte regele, şi dacă 
Măritul tău părinte nu-ndulceșşte, 
Prin împlinirea cererilor mele, 
Amara ta batjocură, atunci 
Atît de-ngrozitor îţi va răspunde 
Că hrubele boltite-n sînul Franţei 
Te vor mustra că l-ai jignit într-astfel, 
Și-ţi vor întoarce-n îndoit răsunet 
Batjocura, prin bubuit de tun. 
Să-i spui că dacă tatăl meu se-nelină, 
Nu-i voia mea: că n-am dorință alta 
Decît cu-al vostru rege să dau piept. 
De-aceea i-am trimis acele mingi, 
De la Paris, fiind mai potrivite 
Cu tinereţea şi-ngîmiarea lui. 
Tot în Paris, el va surpa-n schimb Luvrul, 
De-ar fi chiar cea mai strălucită Curte 
Din cîte-s în puternica-Europă. 
Şi vei găsi, fii sigur, osebire — 
La fel ea noi, supușii săi uimiţi — 
Văzîndu-l cum e azi și cum fusese 
În anii tinereţii lui dintii. 
Azi vremea fir cu fir și-o drămuiește 
Și vei citi-n prăpădul vostru toate, 
De-o trebui să mai rămină-n Franţa. 
Vei şti chiar mîine tot ce-am hotărît. 
Grăbeşte-te, să nu sosească Henric, 
Să-ţi ceară socoteală de zăbavă: 
Pe-acest pămînt el a şi pus piciorul. 
Curînd vei duce vorbe de-mpăcare. 
O noapte-i mic răgaz, prea scurt răsuflu, 
Să dai răspuns în trebi atit de grele. 


(Trimbiţe. Iese.) 


ACTUL III 


PROLOG 


Intră Chorus 

Cu-aripi dë vis grăbita-mi povestire 
Și-ntinde zborul repede ca gîndul. 
Vă-nchipuiţi că l-aţi văzut pe rege, 

De luptă pregătit, cum s-a-mbareat 

Pe chei la Hampton, cînd viteaza-i flotă 
Destăşura drapele de mătase 

Pe tînărul Apolo? vîntuindu-l. 
Lăsaţi-vă în voia-nehipuirii, 

Vedeți-i cum se cațără pe sarturi 

Pe tinerii matrozi, și auziţi 

Poruncile din fluiere-ascuţite 

Cum spintecă nedeslușita larmă. 
Uitaţi-vă la velele de in, 

Umtlate-n vînt, cum trag prin brazda mării 
Înaltele carene ce ţin piept 

Trufașelor talazuri. De pe ţărmuri 
Priviţi în gînd pe valul nestatornie 
Cetatea-n legănare. — Aşa arată 
Măreaţa flotă-n drumu-i spre Harfleur. 
Urmaţi-o dar, urmaţi-o! Și vă prindeţi 
Pe pinzele acestor năvi cu gindul 

lar Anglia lăsaţi-o-n tihna ei, 

Ca-n mortul ceas al miezului de noapte, 
Păzită de bunici, de prunci și babe, 

Cei storși de vlagă sau cei prea nevirstnici, 
Că unde-i cel ce-avînd în barbă-un fir 
De-abia mijit, să nu-nsoţească-n Franţa 
Pe-aceşti aleși şi vajnici cavaleri? 

La lucru gîndul: iată un asediu 

Şi tunurile pe afet, pîndind 

Hartleurul întărit cu guri de moarte. 
Pe solu-ntors de la francez, vedeți-l, 
Spunînd lui Harry că măria sa 

I-o dă pe Caterina, fata lui, 

ȘI zestre niște jalnice ducate. 

E vorbă de prisos.“ Tunarul ager 
Drăcescul tun l-atinge cu fitilul. 


(Fanfară. Sală de artilerie.) 


Se surpă totu-n fața lui. Acum 

Fiţi buni, și-al nostru hronie ascultîndu-l 
Cu ce-i lipseşte,-l întregiți cu gîndul. 

( Iese.) 


SCENA 1 


În Franţa. În faţa oraşului Harfleur. 
Alarmă. 
Intră regele Henric, Exeter, Bedford, Gloucester și soldați cu scări de asalt. 


REGELE HENRIC: La zidul spart daţi iureş iar, băieţi, 
Sau umpleţi-l cu trupurile voastre. 
Nimic în timp de pace nu te prinde 
Mai bine ca smerenia și sfiala, 

Dar cînd îţi urlă în auz războiul, 

Te fă asemeni tigrului turbat. 

Fă-ţi trupul coardă, toarnă-ţi foc în sînge, 
Minia să-ţi ascundă blinda fire, 

Cumplit să-ți fie ochiul în orbită: 

Cum prin sabordul vasului pîndește 

Un tun de-aramă. Apere-l sprinceana, 
Cumplită ca o stîncă ce se pleacă, 
Deasupra temeliei cotropite 

De cruntul şi sălbaticul talaz. 

Deci umflă-ţi nările și-arată-ţi colții, 
Răsuflul ţine-ţi-l, şi ia-ți avîntul. 

Din răsputeri: pe ei, englezi preavrednici! 
Voi, fiii celor încercaţi în lupte, 

Acei părinți ce se băteau pe-aici, 

Ca Machedon, din zori și pină-n seară, 

lar paloșul în teacă și-l puneau 

Cînd nimeni nu le mai stătea-mpotrivă, 
Să nu vă faceți numele de ris, 

Fiţi demni de cei căror le ziceţi tată, 

Daţi pildă celor mai de rînd ca voi 

Şi-i învăţaţi să lupte. Voi, plăieșit, 

„Al căror trup e trup din Englitera, 

Să văd în voi a ţarinelor vlagă, 

De-al vostru neam să jur că sînteţi vrednici; 
Aşa și cred: că printre voi nu-i nimeni, 

Oricât de-umil și slab, să n-aibă-n ochi 

O mândră scînteiere. Văd cum staţi, 

Ca niște-agari zoriți ce joacă-n lanţ. 
Vînatu-i slobod. Vă urmaţi îndemnul! 
Strigaţi în iure: „Dumnezeu cu Henric, 

Cu Englitera şi cu Sfîntul Gheorghe!“ 


(Se reped toti spre metereze. Fanfară. Salve de artilerie.) 


SCENA 2 


Acelaşi loc. 
Intră Nym, Bardolph, Pistol şi Pajul. 


BARDOLPH: Înainte, pe ei! La zidul spart, la zidul spart! 
NYM: Stăi, rogu-te, caporale, că-s-a întețit rău pîrjolul; cît despre 
mine, n-am șapte vieţi: prea s-a încins comedia asta. Așa-i 
cintecul! 
PISTOL: E-un cînt adevărat și glume cîte vrei 
Şi plouă lovituri şi mor oştenii 
Şi scut şi spadă de oțel 
Prin plaiuri roşii de măcel 
Își dobîndesc etern renume. 
PAJUL: De-aș fi acum într-o cârciumă la Londra! Mi-aș da toată 
faima ca să beau o cană cu bere, într-un loc mai ferit. 
PISTOL: Și eu! 
De-ar fi de-ajuns ca să doresc 
Și dorul să mi-l împlinesc 
Acolo aș zbura. 

PAJUL: Așa se cade, 
Dar bine nu-mi şade 
Ca păsării ce fluieră pe ram. 


(Intră Fluellen.) 


FLUELLEN: Hai la zit, potăi ce sînteţi. Înapoi, frigoșilor! 
(Îi împinge înainte.) 

PISTOL: Îndură-te de oamenii de lut 
O, mare duce, stîmpără-ți mînia, 
O, stîmpără-ți mînia, mare duce! 


. A N g . > 
Cocoșule, mînia potoleşte-ţi; ia-o mai domol, puișorule! 
NYM: Ăsta are haz, dar înălțimea ta e în toane rele. 


(les Nym, Pistol, Bardolph, urmaţi de Fluellen.) 


PAJUL: Oricât aș fi eu de tînăr, dar tot i-am cântărit pe ăştia trei 
fanfaroni. Le sînt slujitor la toți trei; dar tustrei de m-ar sluji 
și tot n-ar fi pentru miuus cit unul singur; fiindcă, zău, trei 
asemenea rable nici nu fac laolaltă cît un om. Bardolph are 
ficatul alb și nasul roşu, astfel că face el pe grozavul, dar de 
bătut nu se bate niciodată. Pistol are o limbă ucigașă, dar o 
sabie pașnică, din care pricină taie la bureţi, însă nu-şi știrbește 
tăiușul. Cît despre Nym, a auzit că oamenii scumpi la vorbă 
sînt cei mai tari; și de aceea se fereşte pînă și să-și spună rugă- 
ciunea, ca să nu fie luat drept un fricos; dar pe cît de puţine-i 
sînt cuvintele, pe atît de puţine îi sînt și isprăvile măreţe; că 
niciodată n-a spart capul cuiva, doar pe-al lui și l-a spart, o 
dată, cînd se îmbătase și a dat într-un stilp. ştia șterpelese 
toate cele și le botează cumpărături. Într-un rînd, Bardolph 
a furat o cutie de vioară, a purtat-o cu el douăsprezece leghe 
și a vîindut-o apoi cu trei parale. Nvm și Bardolph s-au prins 
frați de cruce la furat; și la Calais6 au sfeterisit o lopată de 
cărbuni. Din asta am văzut că sapa și lopada se alege de astfel 
de oameni. Ar vrea ei să-mi stea mina prin buzunarele oamenilor, 
cum le stau batista sau mănușile; dar nu mă lasă firea mea 
de cavaler să culeg din buzunarele altora ca să vîr într-al meu; 
asta înseamnă să te alegi numai cu belele. Mai bine îi las încolo 
şi-mi caut o altă slujbă mai bună: am un stomac prea delicat, 
nu poate îndura toată nemernicia lor și de asta mă lepăd de 
ei. 


(Iese. ) 
( Reintră Fluellen urmat de Gower.) 


GOWER: Căpitane Fluellen, trebuie să mergi îndată la săpături: 
ducele de Gloucester vrea să-ți vorbească. 

FLUELLEN: La săpeturi? Spune la tuce nu-i pine să merji la sape- 
turi. Uite, fezi, sapeturi nu se botrifese cu reculile de la rezpel: 
concafitate te la el nu e testul de mare; uite, fezi, tușmanul, 
poţi să i-o spui și tucelui, vezi tumnata, şi-a făcut și el sapeturi 

cu douăsprezece picioare mai jos; Jesus! eu cred că o să arune 
totul în aer, tacă nu se iau măsuri. 

GOWER: Ducele de Gloucester, căruia i s-a dat comanda asediului, 
e sfătuit la rîndul său de un irlandez, un nobil foarte viteaz, 
pe legea mea. 

FLUELLEN: Căpitanul Maemorris, nu este aşa? 

GOWER: Așa mi se pare. 

FLUELLEN: Jesus! E un prost cum nu se afla altul pe lume. Am 
s-o tofetese chiar la parpa tumnealui. Uite, fezi, nu are nici 
atîta pricepere în meșteșugul rezpelului cel atefărat, de la 
romani$6, cît are un căţeluș. 


(Intră Macmorris şi Jamy, la distanță.) 


GOWER: lată-l că vine. Şi cu el este și căpetenia scoţienilor, 
căpitanul Jamy. 

FLUELLEN: Căpitanul Jamy e un cafaler plin de taruri minunate, 
ce e trept; şi cu mult pricepere şi cunoştinţe în arta feche a 
rezpelului, tupă cum am făzut și eu că tă ortinele. Slafă Tom- 
nului, el este în stare să-și spună părerea la fel de pine ca orice 
alt ostaș tin lume, tespre reculele rezpelului în trecut, la romani. 

JAMY: Bună ziua, căpitane Fluellen! 

FLUELLEN: Te salut, prea cinstite căpitane James. 

GOWER: Ce s-a întîmplat, căpitane Maemorris? Aţi și lăsat săpă- 
turile? Au și isprăvit pionierii? 

MACMORRIS: Doamne Dumnezeule! Proaștă treabă! Ş-a lășat 
lucrul, trîimbiţele au şunat retragerea. Mă şur, uite, pe mîna 
aşta și pe șuiletul tatei, că nu e treabă bună; lucrul a și fost 
părășit ; într-un ceas aş fi făcut șă șară în aer orașul, așa şă-mi 
ajute Dumnezeu! Of! Da e proaştă treabă, proaştă de tot. Pe 
legea mea că e proaștă. 

FLUELLEN: Căpitane Maemorris, mă rog frumos, frei să-mi îngă- 
dui o contorbire cu tumnata, pe te-o parte prifind şi guprinzind 
meșteșuc de rezpeluri la romani, într-un fel de tiscuţiune, uite, 
fezi, de tezpatere prietenese, pe te-o parte ca să-mi fac o părere 
și pe alta parte ca să-mi tesfătez spiritul cu tot ce prifește reculile 
artei militare: de asta este forba. 

JAMY: Straşnic de bine! Pe legea mea! Dragi căpidani! Și dacă-mi 
daţi voie, am să-mi spun și eu cuvîntul, cînd o fi prilejul neme- 
rid, zău aşa! 

MACMORRIS: Nu-i timp de prălăvrăgeală, Doamne, iartă-mă! În 
jiua de aji ș-au Înfierbîntat toate: şi vremea, și bătălia, și regele, 
și ducii: nu-i timp de palavre. Oraşul e împreșurat, trîmbiţa, 

` ne cheamă la spărturi; și noi ștăm de vorbă, Doamne, iartă-mă! 
şi nu faşem nimic: mai mare rușinea pentru noi toţi! Ce Dum- 
nezeu! Mai mare rușinea șă ștăm degeaba! Ruşine! Pe legea 
mea! Şi e gîturi de tăiat și multe de făcut; și nu ṣe face nimic, 
Doamne, iartă-mă.! 

JAMY: Pe sfînda lidurghie, nici nu închid ochii bine pîn'ce nu 
fac vreo ispravă, chiar de-ar fi să mă îngroape; da, chiar de 
ar fi să mor, am să mă port cît mai vitejeşte. Într-un cuvînt 
sau într-o mie, așa fac negreşit. Dar mi-ar plăcea să ascult o 
discuție între voi doi. 

FLUELLEN: Căpitane Macmorris, uite, fezi, eu cret, tacă-mi tai 
voie, că nu sînt mulţi din neamul tumitale... 

MACMORRIS: Din neamul meu? Cine şe leagă de neamul meu? 
Un ticăloș, un fecior de lele, un pungaș, o puşlama. Ce-i cu 
neamul meu? Cine vorbește de neamul meu? 

FLUELLEN: Uite, fezi, tacă iei lucrurile pe tos tecât le-am spus 
ext, căpitane Macmorris, poate că am să cret că nu te porți cu 
mine cu acel punăfoinț pe care ar trepui să-l ai din blin pentru 
mine, uite, fezi! fiint și eu om la fel de pun ca tum'ta atit în 
artă rezpelului, cît şi în prifinţa naşterii și alte multe. 

MACMORRIS: Eu nu te știu tot așa de bun ca mine; am şă-ţi tai 
căpăţina, Doamne, iartă-mă! 

GOWER: Domnilor, e o neînțelegere la mijloc! 

JAMY: Asta-i mare pacoste! 


(Se aud fanfare care vestesc o solie.) 


GOWER: Orașul ne vesteşte un sol. 

FLUELLEN: Căpitane Macmorris, cînt fa fi un brilej mai botrifit 
am să mă încumet să-ți tofetesc că cunosc reculile rezpelului; 
şi acum, testul! 


SCENA 3 


În fața porților oraşului Harfleur. 
Guvernatorul și cîțiva cetățeni, pe metereze. La poalele acestora, oştiri engleze, 
Intră regele Henric şi suita. 


HENRIC: Ce hotăriri a luat guvernatorul? 
E ultima tocmeală ce-o îngădui: 
Sau vă predaţi la mila mea regească 
Sau mîndri de-a muri-nfruntaţi mînia-mi. 
Soldat sînt; cred că numele-mi stă bine, 
Şi spun că tunului de-i dau grai iarăși 

Nu las Harfleurul, ruinat aproape, 
Pîn' nu-l îngrop să zacă-n scrumul lui.? 
Închise-s toate porţile-ndurării, 

Și aspru, dîrz, oşteanul, fără milă, 

Cu braţu-i crîncen în dezlănțuire, 

Cu iadu-n suflet, va cosi ca iarba 
Copiii-n floare, mîndrele fecioare. 

Ce-mi pasă dacă un război păgîn, 
Înveșmîntat în flăcări ca Satana, 
Smolit la chip, tot ce-i nedezlegat 

De jaf şi pustiiri va-nfăptui? 

Ce-mi pasă mie cînd din vina voastră 
Va fi să cadă pradă siluirii 

Copila voastră fără de prihană? 

Ce friu mai poate-opri destrăbălarea 
Cînd lunecă la vale, nebunește? 
Oştenilor turbaţi și puşi pe jaf, 

În van le strig atunci a mea poruncă: 
La fel ar fi să chem la ţărmuri chitul. 
Deci, oameni din Harfleur, vă fie milă 
De vetrele și de poporul vostru. 

Cât încă-i ţin pe-oșteni în ascultare, 
Cît încă hoarea blindă, rece,-a milei 
Alungă norul greu duhnind, ce-ndeamnă 
La jaf, ticăloşie și omoruri. 

De nu, soldatul, —iată-l — orb de singe, 
Cu neagra-i mînă va tîri de plete 
Copilele țipind asurzitor, 

De bărbi de-argint părinţii vi-i înșfacă, 
Sleind de ziduri capul lor cinstit. 
Copiii goi vă vor fi traşi în ţeapă, 

Pe cînd, nebune, mumele lor urlă 

Spre cer, precum femeile evreice 

Cînd ucigașii lui Irod vînau. 

Ce vreţi? În pace, viață pentru voi 
Sau să pieriți, cu vină, prin război? 

GUVERNATORUL:  Nădejdea noastră astăzi ia sfîrșit. 
Chemat de noi într-ajutor, Delfinul, 
Răspunsu-ne-a că oastea tot nu-i gata 
Să spargă-o-ncereuire-atit de mare. 
Slăvite rege, îndurării tale 
Predăm orașul și-ale noastre vieţi. 
Poiteşte în cetate, dă poruncă 

Şi fă ce vrei cu noi şi-avutul nostru, 
Căci nu putem să ne mai apărăm. 
REGELE HENRIC: Deschideţi porțile, — Exeter vino, 
Mergi și pătrunde, unchiule,-n Harfleur, 
Rămii în el și bine-l întărește 
În contra Franţei. Ierți suflarea toată“. 
Eu, unchiule, mă trag înspre Calais, 
Că vine iarna şi-ntre-ai mei ostași 
E molimă în toi şi se lățește. 
Sînt al tău oaspe la Harfleur diseară 
Iar mîine fi-voi gata de drum iară. 


(Trîmbiţe. Regele şi suita sa intră în oraş.) 


SCENA 4 


Rouen. 
- O cameră în palat. 
Intră Caterina şi Alice. 


CATERINA: Alice, tu as élé en Angleterre, et tu parles bien le langage. 

ALICE: Un peu, madame. 

CATERINA: Je te prie, m'enseignez; îl faut que f apprenne à parler. 
Comment appelez-vous la main en anglois? 

ALICE: La main? Elle est appelée de hand. 

CATERINA: De hand. Et les doigts? 

ALICE: Les doigts? Ma foi, f oublie les doigts, mais je me souvien- 
drai. Les doigts? Je pense qw'ils sont appelés de fingres, oui, 
de fingres. 

CATERINA: La main, de hand, les doigts, de fingres. Je pense que 
je suis un bon écolier; j'ai gagné deux mots d'anglois vitement. 
Comment appelez-vous les ongles? 

ALICE: Les ongles? Nous les appelons de nails. 

CATERINA: De nails. Ecoutez ! dites-moi, si je parle bien: de hand, 
de fingres et de nails. 

ALICE: C'est bien dit, madame; il est fort bon anglois. 

CATERINA: Dites-moi, Vanglois pour le bras. 

ALICE: De arm, madame. 

CATERINA: Et le coude? 

ALICE: De elbow. 

CATERINA: De elbow. Je wen fais la répétition de tous les mots 
que vous mavez appris des a présent. 

ALICE: Il est trop difficile, madame, comme je pense. 

CATERINA: Egcusez-moi, Alice; ecoulez: de hand, de fingres, de 
nails, de arm, de bilbow. 

ALICE: De elbow, madame. 

CATERINA: O, Seigneur Dieu, je men oublie: de elbow. Comment 
appelez-vous le col? 

ALICE: De neck, madame. 

CATERINA: De neck. Et le menton? 

ALICE: De chin. 

CATERINA; De sin. Le col, de neck, le menton, de sin. 

ALICE: Ouy. Sauf vostre honneur, en vérité, vous pronnoncez les 
mots aussi droict que les natifs d' Angleterre. 

CATERINA: Je ne doute point d'apprendre par la grâce de Dieu, et 
en peu de temps. 

ALICE: N'avons-nous pas déja oublié ce que je vous ay enseignée? 

CATERINA: Non, je réciteray à vous promptement: de hand, de 
fingres, de mails... 

ALICE: De nails, madame. d 

CATERINA: De nails, de arm, de ilbow. 

ALICE: Souf vostre honneur, de elbow. 

CATERINA: Ainsi dis-je: de elbow, de neck et de sin. Commet 
appelez-vous les pieds et la robe? 

ALICE: De foot, madame, et de con. 

CATERINA: De foot et de con? O, Seigneur Dieu! ce sont des mots 
de son mauvais, corruptible, gros et impudique, et non pour les 
dames d'honneur duser. Je ne voudrois prononcer ces mots 
devant les Seigneur de France pour tout le monde. Il faut, de foot, 
et de con néantmoins. Je reciterai une autre fois ma leçon ensem- 
ble: de hand, de fingres, de nails, de arm, de elbow, de neck, 
de sin, de foot, de con. 

ALICE: Excellent, madame ! 

CATERINA: C'est assez pour une fois. Allons-nous à diner. 


(Ies amândouă.) 


TRADUCEREA SCENEI 


CATERINA: Alice, tu ai fost în Anglia și vorbeşti bine limba engleză, 

ALICE: Puțin, doamnă. 

CATERINA: Te rog, învață-mă; trebuie să învăţ să vorbesc. Cum se 
zice „mină“ pe englezeşte? 

ALICE: Mînă? Se zice de hand. 

CATERINA: De hand. Şi degetele? 

ALICE: Degetele? Zău că am uitat degetele, dar îmi aduc eu aminte. 
Degetele? Îmi pare că li se zice de fingres; da, de fingres. 

CATERINA: Mina, de hand; degetele, de fingres. Cred că sînt un şcolar 
bun. Am aflat două cuvinte englezeşti la iuțeală. Cum ziceți la unghii? 

ALICE: Unghiile? Le numim de nails. 

CATERINA: De nails. Ascultă. Spune-mi dacă pronunt bine: de hands, 
de fingres şi de nails. 

ALICE: Ați zis bine, doamnă. E o englezească destul de bună. 

CATERINA: Spune-mi cuvintul braț pe englezeşte, 

ALICE: De arm, doamnă. 

CATERINA: Și cotul? 

ALICE: De elbow. 

CATERINA: De elbow. Am să repet toate cuvintele pe care le-am învățat 
chiar acum. 

ALICE: Cred că e prea greu, doamnă. 

CATERINA: Ba să mă ierți, Alice; ia ascultă: de hand, de fingres, de nails, 
de arm, de bilbow. 

ALICE: De elbow, doamnă. 

CATERINA: O, Doamne! Am uitat! De elbow. Cum ziceţi la gît? 

ALICE: De neck, doamnă. 

CATERINA: De neck. Şi la bărbie? 

ALICE: De chin. | 

CATERINA: De sin. Gitul, de neck, bărbia, de sin. 

ALICE: Da. Într-adevăr, pronunțaţi cuvintele tot aşa de bine ca cineva 
care s-ar fi născut în Anglia. 

CATERINA: Fără îndoială că am să învăţ, cu ajutorul lui Dumnezeu, în 
scurt timp. 

ALICE: N-aţi uitat ce v-am învățat? A 

CATERINA: Nu, am să-ţi spun numaidecit: de hand, de fingres, de mails... 

ALICE: De nails, doamnă. 

CATERINA: De nails, de arm, de ilbow. 

ALICE: Mă iertaţi, de elbow. 


CATERINA: Așa am zis și eu: de elbow, de neck, de sin. Și cum ziceţi la 
picior şi la rochie? 

ALICE: De foot, doamnă, şi de con. 

CATERINA: De foot și de con? O, Doamne! Vorbele astea sună urit, gro- 
solan, deșănţat şi fără ruşine, nu pot fi folosite de doamnele de la curte. 
Pentru nimic în lume n-aş putea să rostesc astfel de vorbe în fața 
seniorilor francezi. Pfui! De foot şi de con. Cu toate acestea, am să 
mai spun încă o dată lecţia întreagă: de hand, de fingres, de nails, de 
arm, de elbow, de neck, de sin, de foot, de con. 

ALICE: Foarte bine, doamnă. 


CATERINA: Ajunge pentru o dată. Haidem la masă. 

Acelaşi loc. 


(III, 5) 


Intră regele Franţei, Delfinul, Ducele de Bourbon, Conelabilul Franţei şi 


alți seniori. 


REGELE FRANȚEI: 
CONETABILUL: 


DELFINUL: 


BOURBON: 


CONETABILUL;: 


E sigur c-a trecut de riul Somme. 
Mai bine, sire, să plecăm din Franţa, 
Să nu ne batem. Ne lăsăm avutul 
Și-unui popor barbar îi dăm pe mînă 
Podgoriile noastre. 

Dieu vivant”! 
Să fie oare-n stare-un pumn de mlade, 
Din vlaga, alor noștri, rămășiță, 
Altoi crescut într-un sălbatic trunchi”t, 
S-o ia prin nori aşa fără de veste, 
Privind de sus pe cei ce i-au sădit? 
Normanzi sînt, dar bastarzi: normanzi bastarzi! 
Mort de ma vie?! De nu-i oprim din mers, 
Mai bine-mi vînd al meu ducat, și-mi cumpăr 
Un petic de moşie mocirloasă, 
În Albion“, ostrovul colțuros. 


De unde-atît avînt, Dieu des batailles! ? 
Din ţara lor de neguri, ploi și beznă, 
Cu soare pal, privind, ca-n rîs, chiorîș, 
De-omoară rodul? Apa lor sălcie 

— La supă de orz și la mirţoage bună — 
Dezgheaţă vinele, și-i întărită? 

lar noi, c-un aprig singc-aprins de vin, 
Să degerăm? Pe-al Franţei nume, nu! 
Să nu mai stăm ca ţurțurii de streşini, 
Cînd un popor mai rebegit asudă, 

Cu vajniei tineri, pe-ale noastre plaiuri, 


“Sărace numai prin stăpînii lor. 


DELFINUL: 


BOURBON: 

Pe legea mea, 

Se rîd de noi femeile franceze 

Şi spun pe șleau că vlaga ne-am pierdut-o, 
S-or da la trup cu tinerii englezi 

Să-mpuie Franţa cu bastarzi războinici. 

Ei ne poftesc la ei la şcoli de dans 

Ca să ne-nveţe volta? și coranta.76 

Spunînd că harul nostru stă-n călciie 

ȘI că sîntem fugari făr’ de pereche. 


(III, 6] 


REGELE FRANŢEI: 


CONETABILUL; 


REGELE FRANŢEI: 


DELFINUL: 
REGELE FRANȚEI: 


SCENA 6 


Montjoy pe unde-i? Crainicul să plece, 
Pe Henric rege, aspru să-l înfrunte. 
Sus, prinți! mai bravi decît tăiușul spadei! 
La luptă! Delabreth, "nalt conetabil, 
Tu, duce d'Orleans, Bourbon, Berry, 
Brabant, Bar, Alençon și tu, Bourgogne, 
Rambures, tu, Chatillon, şi Vaudemont. 
Beaumont, Grandpre, Roussi, Foix, 
Fauconberg, 

Lestrale, Boucigault şi Charolois??, 
Duci, prinți, seniori, baroni şi cavaleri, 
Scutiţi-vă de-ocară tronul, casa, 
Loviţi pe Harry, ce-și perindă steagul 
Muiat în sînge la Harfleur, prin Franța. 
Ca lavina spre vale, sclava tristă, 
În care-și scuipă Alpii troahna lor.” 
Daţi iama-n oastea lui, — sînteţi puternici — 
Şi-n carul biruinții, la Rouen, 
L-aduceţi prins. 

Aşa vorbește-un rege. 
Păcat că sînt puţini ostașii lui, 
Bolnavi şi hămesiţi de-atîta umblet; 
Cînd ochi va da cu oastea noastră,-i sigur 
Că-și scapă inima-n haznaua fricii 
Și vine, ca-ncheiere, cu peșcheș. 
Zoreşte-l, conetabile, pe crainic, 
Și regelui să-i spună că-i trimis 
Să-ntrebe cît ne dă răscumpărare. 
Tu, prinţ Delfin, rămii aci-n Rouen. 
O, nu, măria ta, te rog din suflet! 
Răbdare! Trebui să rămii cu noi. 
Şi-acum, seniori și prinți, la luptă sfîntă: 
Și veste-mi daţi că Anglia-i întrîntă. 


(Ies. 


Tabăra engleză în Picardia 
Intră Gower gi Fluellen. 


GOWER: Ce veste, 


căpitane Fluellen? Vii de la pod?” 


FLUELLEN: Crete-mă că se face pună treabă la pot. 

GOWER: E teafăr ducele de Exeter? 

FLUELLEN: Tucele de Exeter este mărinimos ca Agamemnon%; 
e un om pe care eu iupesc și cinstesc tin tot sufletul și tin toată 
inima, și tatoria și ființa mea și existenz și toate puterile mele; 
slavă Tomnului că nu-i te loc rănit, tar apără potul cu mare 
vitejie, cu strașnic tisțiplin. Şi este acolo la pot un stegar, care 
eu în sinea mea îl cret tot atît te fiteaz ca Mare Antoniu8l; și 
e un om pe care nimeni nu-l bagă în seamă; tar tot eu am făzut 
că el își făcea tatoria cu părpăţie. 

GOWER: Cum zici că-l cheamă? 

FLUELLEN: I se spune stegarul Pistol. 

GOWER: Nu-l cunosc. 

FLUELLEN: Ăsta e omul. 

PISTOL: Te rog să-mi faci un bine, căpitane, 

Eşti mult iubit de ducele Exeter. 

FLUELLEN: Mulţumesc lui Tumnezeu, da! Şi am meritat puţin 
iubire din parte-i. 

PISTOL; Bardolph e ostaş voinic şi inimos, 

Viteaz şi vesel; soarta crudă însă 
Şi a norocului nebună roată, 

Zeu orb, 

Pe-o piatră ce se-nvirte nencetat... 

FLUELLEN: Ai puţină răptare, stegare Pistol. Zeița norocului e 
sucravită oarbă, cu basma pe ochi, ca să ne-arate că norocul 
orp este; și este sucravită și en o roată, ca să ne arate că se 
învîrteşte şi că e schimpător și cu toane: asta e morala lucrului; 
și picior la ea uite, fezi, e prins pe-o roată rotuntă carese tă 
te-a tura, te-a tura; la trept forbint, poetul face minunată 
teseriere; seița norocului, strașnică morală! 

PISTOL; Norocul e vrăjmașul lui Bardolph, 

ȘI-L prigoneşte: spinzurat va fi 
Fiinde-a şterpelit un sfint potir. 
Cumplită moarte! 

Să fie pentru cîini spînzurătoare 

Și omul slobod fie. Nu-l lăsaţi 

Ca şbilţul să-i sugrume-nghițitoarea. 
Dar Exeter pentru-un sărman potir 
A dat oînda morţii! 

Mergi, cucele ţi-ascultă glasul, — spune-i, 
Să nu lași firul vieţii lui Bardolph 
Să-l taie cu o funie de-un ban 

Și pentru-o vină de nimica toată! 
Oh! seapă-l și-am să-ți fiu îndatorat! 

FLUELLEN: Stegar Pistol, parcă înţeleg ce frei să spui. 

PISTOL: Atunci mă bucur. 

FLUELLEN: Desigur, stegare, că nu-i nici o pucurie; uite, fezi, 
chiar de mi-ar fi frate, aş tori ca tucele să-și facă foia și să-l 
trimită la moarte; pentru că tisțiplin trebuie păstrat. | 

PISTOL: Mori dracului, cu-a ta prietenie, 

Nu dau pe ea o ceapă degerată. 

FLUELLEN: Pine! 

PISTOL: O ceapă degerată, 


(Iese.) 


FLUELLEN: Prea pine! 

GOWER: Stai, că ăsta e un ticălos, un netrebnic. Acum mi-amin- 
tese: un codoș, un tilhar. 

FLUELLEN: La pot, crete-mă că rostea cele mai straşnice cufinte 
ce se pot fetea într-o zi de fară ca asta. Dar foarte pine. Ce-a 
spus el către mine e foarte pun, te asicur, cînd o feni fremea. 

GOWER: Ce vrei? E un mincinos, un smintit, un pungaș care merge 
din cînd în cînd la război, ca să se împăuneze cu numele de 
soldat cînd se întoarce la Londra. Flăcăii de felul lui ştiu ca 
pe apă numele căpeteniilor și pot să te înveţe pe dinafară toate 
isprăvile care s-au săvirşit la cutare și cutare fortăreață, la 
cutare șanț, la cutare convoi; cine s-a purtat vitejește, cine a 
fost rănit, cine și-a pierdut gradul, ce locuri a ocupat dușmanul. 
Și toate acestea ţi le povestese minunat de bine, într-un grai 
războinic şi împănat cu înjurăturile cele mai noi. Cînd te gîn- 
dești ce poate face o barbă tăiată la fel ca a generalului și o 
haină peticită din război, în mijlocul sticlelor spumoase și a 
minţilor înecate cu bere, nici nu-ți vine a crede. Ar trebui să 
poţi cunoaşte această rușine a veacului, căci altfel poţi fi păcălit 
rău de tot. 

FLUELLEN: Să-ţi spun eu ce, căpitane Gower: pag seamă că el nu 
este te loc omul care îi place să se arate lumii; tacă eu găsesc 
o caură la platoșa lui, am să-i spun ce cret tespre el. (Tobele 
bal.) Auzi? Fine regele! Trebuie să forbesc cu el despre tot. 


(Iniră regele, Gloucester şi soldaţii.) 


FLUELLEN: Tomnul să te aibă în pază, măria ta! 

REGELE HENRIC: Ce veste, Fluellen? Vii de la pod? 

FLUELLEN: Cu foia măriei tale, da. Tucele de Exeter a apărat 
potul cu fitejie: francesii s-au retras, uite, fezi, şi sînt multe 
isprăvi fiteze şi strălucite; zău! tușmanul a stăpînit potul, 


t- 

dar a fost silit să se retragă, și tucele de Exeter e stăpîn pe pot. 
Pot să spun măriei tale că tucele e un părpat fiteaz. 

REGELE HENRIC: Cîţi oameni ai pierdut, Flueilen? 

FLUELLEN: Pierterile tușmanului au fost foarte mare, nezpus de 
mare; tar în ce mă pritește, cret că tucele n-a piertut nici un 
om afară te acel care trepuie să fie spinzurat, fiintcă a prătat 
o piserică, unul Bardolph, tacă-l știe cumva măria ta: toată 
faţa îi e numai pupuliţe și coșuri și negi și parcă-i pîrşolită; şi 
pusele îi suflă spre nas care e ca un tăciune abrins cînt roș, 
cînt albastru; iar acum i s-a tăiat nasul și focul i s-a stins. 

REGELE HENRIC: Pe toţi tilharii aceștia ar trebui să-i curățim. 
Și vă poruncese cu dinadinsul ca în trecerea noastră prin ţară 
să nu se ridice nimic cu sila de prin sate, să nu se ia nimic 
fără plată şi nici un francez să nu fie batjocorit sau privit cu 
dispreț. Cînd se joacă soarta unui regat, între cruzime şi blîn- 

„„deţe, jucătorul cel mai nobil cîștigă cel dintîi. 


(Fanfara. Intră Montjoy.) 


MONTJOY: Mă știi după veşmînt. 

REGELE HENRIC: Eu te cunose prea bine. Ce-ai de spus? 
MONTJOY: A regelui, stăpînul meu, dorință. 

REGELE HENRIC: Vorbeşte! 

„MONTJOY: Așa grăiește regele meu: „Spune-i lui Harry al Engli- 
terei că deşi noi păream morţi, eram doar adormiţi. Mai bun 
ostaș decît graba e clipa prielnică. Spune-i că l-am fi respins 
la Harfleur dar n-am găsit cu cale să spargem buba unei jigniri 
înainte de a îi coaptă; acum e rîndul nostru să vorbim și glasul 
nostru e glas împărătesc. Englitera se va căi de nebunia ei, 
își va recunoaşte slăbiciunea și se va minuna de îngăduința 
noastră. Spune-i deci să se gîndească la preţul răscumpărării 
care trebuie să fie potrivit cu pagubele ce ne-au fost pricinuite, 
cu supușii pe care i-am pierdut, cu ocara pe care am suferit-o; 
toate acestea, de-ar fi puse în:cumpănă, ca să fie răscumpărate, 
ar atirna greu iată de micimea preţului. Visteria lui e prea 
săracă pentru pierderile noastre; pentru sîngele ce l-am vărsat, 
oștirea regatului său prea puţin numeroasă; iar pentru ocara 
făcută, el însuși de-ar sta în genunchi la picioarele noastre ar 
îi o mulţumită prea săracă şi neînsemnată.“ La aceasta se mai 
adaugă o întruntare: „Şi spune-i, ca încheiere, că i-a trădat 
pe cei ce l-au urmat: li s-a rostit osînda.“ Așa grăit-a regele 
și stăpînul meu, aceasta mi-e solia. | 

REGELE HENRIC: Ce nume porţi? Solia ţi-am aflat-o. 

MONTJOY: Montjoy. 

REGELE HENRIC: Ti-ai împlinit frumos însărcinarea. 
ntoarce-te acum, te rog, la rege: 
Să-i spui că n-am să-l caut chiar îndată, 
Ci-nspre Calais doresc să merg în pace. 
La drept vorbind, deşi nu-i prea cuminte 
Unui vrăjmaş viclean și priceput 
Să-i fac mărturisiri,-a mea oştire 
Slăbită-i mult de boli și-mpuținată. 
Cei ce rămîn nu-s mult mai tari ca voi. 
Ți-o spun, herald, pe cînd erau ei teferi, 
Nu dam un om pe trei franceji de-ai tăi, 
Îmi ierte Domnul lauda de sine, 
Acest păcat mi-l suflă vîntul Franţei, 
Şi-mi pare rău. Deci mergi l-al tău stăpîn, 
Să-i spui că sînt aci. Întreg avutul 
Mi-e-n trupul ăsta șubred şi sărman 
Si-o biată ceată firavă mi-e oastea. 
Dar, Doamne-ajută, merg tot înainte. 
Să-i spui, chiar însuși regele de-ncearcă, 
Și orice alt vecin să-mi taie drumul. 
Montjoy, pentru-osteneală, 


(îi dă o pungă) 


Mergi şi roagă-l 
Pe-al tău stăpîn să se gîndească bine: 
Vom trece de-om putea. De-mi staţi în cale, 
Roșim cu-al vostru sînge negrul plai. 
Cu bine deci, Montjoy! Pe scurt, răspunde-i: 
Nu vrem război în starea-n care sîntem, 
Da-n starea asta, nu fugim de el. 
Aşa să-i spui. 
MONTJOY: Voi spune-ntoemai. Sire, mă închin. 
GLOUCESTER: Doar n-or veni chiar azi asupra noastră. 
REGELE HENRIC: Noi, frate,-n mîna Domnului ne-aflăm 
Și nu-ntr-a lor. La pod! Se lasă noaptea. 
Vom tăbări deci dincolo de rîu 
Şi mâine-n zori de zi pornim la drum. 


(1es.) 

SCENA 7 


Tabăra franceză lingă Azincourt. 
Intră Conetabilul Franţei, Rambures, ducele de Orléans, Delfinul? și alţii. 


CONETABILUL: Tii! Am cea mai bună armură din lume. De-ar fi 
odată ziuă! 

ORLEANS: Ai o armură strașnică. Dă-i însă și calului meu ce i se 
cuvine. 

CONETABILUL: E cel mai bun cal din Europa. 

ORLEANS: Nu se mai face odată ziuă? 


DELFINUL: Duce de Orléans, şi dumneata, domnule Conetabil, 
vorbiți de cai $i de armuri? 

ORLEANS: În privinţa aceasta, ești tare ca toţi principii din lume. 

DELFINUL: Ce noapte lungă! Nu mi-aş schimba calul pe nici unul 
din câţi stau pe patru picioare. Ça! Ha/% Saltă de la pă- 
mînt de parcă ar avea arcuri în măruntaie, le cheval volant, 
Pégase, qui a les narines de feu !% Cînd îl încalec, parcă zbor, 
sînt ca un șoim. Galopul lui înghite văzduhul, pămîntul cîntă 
cînd îl atinge, copita lui de corn e mai melodioasă decît fluierul 
lui Hermes.85 

ORLÉANS: E de culoarea nuceşoarei. 

DELFINUL; Şi are iuțeala piperului. Este un animal vrednic de 
Perseu. Doar foc și aer. Elementele greoaie, apa și pămîntul, 
nu se vădesc în el decît în clipa liniștită cînd călăreţul îl Înca- 
lecă. Ăsta e cal într-adevăr şi toate celelalte dobitoace nu-s 
decît niște miîrțoage. 

CONETABILUL: Firește, alteţă, e un cal nemaivăzut, desăvîrșit. 

DELFINUL: E regele cailor. Nechezatul lui e ca porunca unui 
domnitor; şi înfăţişarea lui te sileşte să te închini. 

ORLEANS: Destul, vere! 

DELFINUL: Ba nu, un om care nu poate să aducă tot alte laude 
calului meu, de cînd se înalță ciocîrlia şi pînă se întoarce oaia 
la storiște, înseamnă că e lipsit de duh. Este o temă tot atît 
de nesfirșită ca marea; prefă nisipul în limbi grăitoare și calul 
meu va fi un subiect pentru fiecare din ele. Este un subiect 
vrednic să filozoteze asupra lui un împărat şi e bun de călărit 
și pentru împăratul împăraţilor. Lumea întreagă, ştiută sau 
neștiută, trebuie să-și lase orice îndeletnicire şi să se minuneze. 
Am scris altă dată un sonet în cinstea lui, care începea așa: 
„Minune a naturii...“ 

ORLEANS: Am auzit şi eu un sonet, scris în cinstea unei iubite, 
care începea astfel. 

DELFINUL: Atunci l-a imitat pe cel compus de mine în cinstea 
calului; fiindcă el îmi ţine loc de amantă. 

ORLEANS: Amanta domniei tale se poartă frumos. 

DELFINUL: Cu mine, da; și aceasta-i condiția cerută, şi însușirea 
de căpetenie a unei amante vrednice și de soi. 

CONETABILUL: Ma foi !%® Pare-mi-se că ieri amanta domniei tale 
zvirlea îngrozitor. 

DELFINUL: Aşa o fi făcut și a domniei tale. 

CONETABILUL: A mea n-avea friu. 

DELFINUL: O! Atunci pesemne că era bătrină şi cumsecade și 
călăreai ca un cavaler irlandez, fără pantaloni franţuzești și 
numai în nădragi. 

CONETABILUL: Te pricepi la călărie. 

DELFINUL: Așadar, lasă-mă să-ţi dau un sfat: cei ce călărese așa 
și nu iau bine seama dau în gropi. Mai bine să am un cal decît 
o iubită. 

CONETABILUL: Mai bine să-mi ţie iubita loc de gloabă. 

DELFINUL: Află, Conetabile, că iubita mea are păr adevărat. 

CONETABILUL: Dacă iubita mea ar fi o scroafă, i-aș putea aduce 
aceeași laudă. 

DELFINUL: Le chien est retourné à son propre vomissement et la 
truie lavée au bourbiers?; tragi foloase din toate. 

CONETABILUL: Totuşi nu-mi folosesc calul drept iubită şi nici 
zicători aşa de puţin potrivite cu vorba noastră. 

RAMBURES: Domnule Conetabil, pe armura care am văzut-o în 
cortul domniei tale astă-noapte sînt stele sau sori? 

CONETABILUL: Stele, seniore. 

DELFINUL: Nădăjduiese că unele din ele au să cadă miine. 

CONETABILUL: Şi totuşi cerul meu nu o să ducă lipsă. 

DELFINUL: Se prea poate, porți o sumedenie de prisos: cinstea ar 
fi mai mare dacă ai pierde cîteva din ele. 

CONETABILUL: Întoemai cum poartă calul laudele alteţei voastre: 
ar galopa mai bine dacă-ar da de pămînt cu toată lăudăroșenia. 

DELFINUL: Măcar de-aş fi în stare să-l încare eu cu toate laudele 
ce i se cuvin! Nu se mai face odată ziuă? Miine am să călărese 
o milă întreagă pe un drum pietruit cu căpăţinile englezilor. 

CONETABILUL: Eu n-aş îndrăzni să spun așa ceva, de teamă să nu 
rămîn de rușine. Tare aș vrea să se facă ziuă, i-âș trage bucuros 
de urechi pe englezi. 

RAMBURES: Cine face prinsoare cu mine că prind douăzeci de 
englezi? 

CONETABILUL: Pînă ce-i prinzi pe ei, vezi să nu fii prins cumva. 

DELFINUL: E miezul nopţii. Mă duc să-mi gătesc armele, 

ORLEANS: Delfinul de-abia așteaptă zorile. 

RAMBURES: De-abia așteaptă să-i mănince pe englezi. 

CONETABILUL: Cred că o să-i mănînce pe toţi cîți i-o ucide. 

ORLEANS: Jur pe mîna dalbă a domniţei mele că e un principe 
viteaz. 

CONETABILUL: Jură-te pe piciorul ei, ca să-ți poată călca jură- 
miîntul. 

ORLEANS: De bună seamă, este un vrednic gentilom francez. 

CONETABILUL: A fi vrednic înseamnă a face mereu ceva; și el 
mereu face cite ceva. 

ORLEANS: N-am auzit să fi făcut vreun rău cuiva. 

CONETABILUL:; Nici miine n-o să facă; şi totuşi o să-și păstreze 
faima. 

ORLEANS: Eu unul ştiu că e viteaz. 

CONETABILUL: Mie mi-a spus-o cineva care-l cunoaşte mai bine 
ca domnia ta. 

ORLEANS: Cine anume? 

CONETABILUL: Apoi, dè! Mi-a spus-o chiar el însuși; și spunea că 
puţin îi pasă dacă o mai știu și alții... 

ORLEANS: Nici nu trebuie să-i pese; doar nu-i o virtute ascunsă. 

CONETABILUL: Ba este, monseniore, pe cinstea mea! N-a văzut-o 
nimeni niciodată, poate numai lacheul lui; e o vitejie sub obroc. 
Cum o lași slobodă, s-abate. 

ORLEANS: Decît multe şi tot rele, mai bine una și bună. 

CONETABILUL: La zicătoarea asta, eu răspund cu alta: „Prietenia 
e lingușitoare“. 

ORLEANS: Şi eu răspund: „Nu e dracul atit de negru“. 

CONETABILUL: Bine-ai zis! Prietenul domniei tale în chip de drac! 
Să ai în vedere şi vorba aceea: „Ucigă-l toaca şi ducă-se pe 
pustii“. 

ORLÉANS: La zicători ești neîntrecut şi cum încă! Nebunul aruncă 
o piatră... 

CONETABILUL: Ai cam întrecut măsura. 


ORLEANS: Nu e întîia oară că te întrec. 
(Intră un crainic.) 
CRAINICUL: Monseniore conetabil, englezii se găsese la o mie 
cinci sute de pași de corturile miriei voastre. 


CONETABILUL: Cine a făcut măsurătoarea? 
CRAINICUL: Contele de Grandpré, 

CONETABILUL: Un gentilom viteaz şi destoinic. De s-ar face odată 
ziuă! Vai! Bietul Henric al Angliei nu tînjeşte ca noi după 
răsăritul soarelui |! 

ORLEANS: Ce mai bădăran ticălos e şi regele ăsta al Angliei, să 
hoinărească așa cu toţi nătărăii după el, fără să ştie unde merge. 

CONETABILUL: Dacă englezii ar avea niţică minte, ar lua-o la 

oană. 

ORLÉANS: Tocmai asta le lipseşte; căci dacă-ar avea căpățînile 
căptuşite cu puțin bun-simţ, n-ar putea purta chivăre aşa de 

ele. 

RAMBURES: Insula asta a Engliterei dă naştere tot la făpturi 
viteze. Dulăii lor sînt de-o îndrăzneală neîntrecută. 

ORLÉANS: Javre turbate, se reped cît ai clipi din ochi cu capul 
în botul ursului, care li-l sfarmă ca pe un măr putred. Tot așa 
poți spune că e viteaz puricele care îndrăznește să-și ia gustarea 
pe buza leului. 

CONETABILUL: Fireşte! Și oamenii sînt la fel de vinjoși și de aprigi 
ca și dulăii întăritați. Minţile lor, însă, și le lasă acasă, la neveste, 
Dă-le ciozvîrte mari de vacă, dă-le fiare și oțeluri: au să mănînce 
ca lupii și au să se bată ca dracii. 

ORLEANS: Da, dar onglezii ăştia duc o lipsă cumplită de carne 
de vacă. 

CONETABILUL: Atunci mîine vom băga de seamă că au doar poftă 
de mîncare și n-au poftă de hartă. E vremea să ne înarmăm. 
Să mergem! 

ORLÉANS; E două. Cînd pe cer va fi iar soare 

Să prindem cîte-o sută fiecare. 


(Ies. ) 


ACTUL IV 


PROLOG 
Intră Chorus 


Vă-nchipuiţi acum un timp în care 
Crescînde bezne, zvonuri strecurate 
Chivotul larg al lumilor îl umplu. 

Un zumzet dus din lagăr într-alt lagăr, 
A două oști, adoarme-n sînul nopții, 
Și străji din loc în loc aud consemnul, 
Șoptit în taină,-al pazei celeilalte. 
Răspunde foc la foc, şi-n flăcări pale 
Umbritul chip oștirile-și zăresc, 

Şi cal pe cal se-nfruntă şi nechează 
Auzul surd al nopţii străpungîndu-l. 
Dînd zor armurierii, cu ciocanul, 

La zaua cavalerilor, prin corturi, 

Ţin isonul cumplitei pregătiri. 

Cocoşii cîntă-n sat. Bat orologii 

De ceasul trei al zorilor în somn. 
ncrezători şi mîndri de-al lor număr, 
Prea veseli, liniștiți francezii-n suflet 
Pe-al lor hulit duşman îl joacă-n zaruri 
Şi mustră noaptea-nceată și schiloadă 
Că, hîdă şi smintită vrăjitoare, 
Întîrzie și șchioapătă pe drum. 

Pe cînd englezii, bieţii osîndiţi 

Ca nişte oameni gata pentru jertfă, 
Stau resemnaţi la focurile lor 

Cu gîndul la primejdia din zori, 

Și copleșiți, cu feţe scofilcite, 

În haina zdrenţuită de' război, 

Par spectri fioroși în raza lunii. 
Cel care-acum ar mai putea să-l vadă 
Pe-al tristei gloate căpitan regesc 
Umblînd din cort în cort, din strajă-n strajă, 
O! cum ar mai striga: mărire lui! 
Și laudă! că-și vede toţi ostașii, 
Le dă binețe, le zîmbește blind, 
Numindu-i frați de-un sînge şi prieteni, 
Nimie n-arată pe regescu-i chip d 
Că-ncercuit e de-o cumplită oaste. 
Nici n-a pierdut o iotă de culoare 
În veghea şi-oboseala-ntregii nopți. 
Ci, proaspăt, îşi învinge osteneala 
Cu veselă, senină măreție. 
Și orice hîtru galben şi-abătut 
Din ochii lui a prins curaj văzîndu-l. 
Cu largă și solară dărnicie 
Privirea lui se-mparte tuturora 
Topind a spaimei gheață. Deci tot omul 
Şi nobil şi de rînd, să vadă poate 
Cum dat-am eu, nevrednic iconar, 
Ceva din al lui Harry chip, în noapte. 

- Şi-acuma teatrul nostru-i cîmp de luptă 
Şi trebui”, vai! cu cinci îlorete ştirbe, 
Stîngaci încăierate, să-njosim 
Măreţul Azincourt. Dar staţi, priviţi, 
Şi-n mintea voastră dintr-o parodie 
Isprăvi aievea pot să reînvie. 


(Iese. ) 


SCENA 1 


Tabăra engleză la Azincourt, 
Intră Regele Henric, Bedford şi Gloucester, 


REGELE HENRIC: Primejdia-i mare, Gloucester, ai dreptate; 
Cu-atit mai mare fie-ne curajul. 
Slăvit să fie Domnul, frate Bedford, 
În fiecare rău e-un strop de bine, 
De s-ar pricepe omul să-l găsească, 
Să tragă și folosul, dindu-și seama. 


ERPINGHAM: 


REGELE HENRIC: 


GLOUCESTER: 


ERPINGHAM: 
REGELE HENRIC: 


ERPINGHAM: 


REGELE HENRIC: 

Că răi vecini ne scoală prea devreme 


E sănătos, e și gospodăresc, 

Dar ei ne sînt şi-un cuget dinafară, 
Predicatorii noştri, ce ne-ndeamnă 
Să ne-mbrăcăm frumos ca să murim. 
Așa putem din pir culege miere 
Și-o-nvățătură chiar şi de la dracu. 


(Intră Erpingham.) 


Salut, sir Tomas Erpingham, bătrîne! 
Ti-ar sta sub capul dalb o pernă moale, 
Mai bine decît aspra Franței iarbă. 
Nu, sire, mi-este drag acest culcuș. 
Că pot să spun acum: dorm ca un regel 
E bine cînd te-mpaci cu suferința 

Ca toţi ceilalți, că duhu-i uşurat. 

Și cînd ţi-e mintea-nviorată-i sigur 
Că-ntregul trup nensuflețit și mort 
Tresare-n groapa Incezelii sale 

Și-nvie ca un șarpe năpirlit, 

Cu nouă agerimes$. Sir Thomas, 

Dă-mi haina ta. Voi, fraţii amindoi, 
Vorbiţi de mine prinților în lagăr, 
Ducîndu-le salutul meu. Degrabă 
Doresc să-i văd pe toți la mine-n cort, 


“Stăpîne, aşa vom face. 


(Gloucester şi Bedford ies.) 


Să te-nsoţesc? 

Nu, cavalere, du-te 
Cu fraţii mei la lorzii Engliterei. 
Aș vrea să stau cu sufletu-mi de vorbă 
Și nimenea de față să nu fie. 
Te aibă-n pază-i Dumnezeu din cer 
Pe tine, nobil Harry. 

Mulţumescu-ţi 

O, suflete, că vorba ta-mi dă viață. 


(Ies toți, afară de rege.) 
(Intră Pistol.) 


PISTOL: Qui va (d? 
REGELE HENRIC: Un prieten, 

PISTOL: 


REGELE HENRIC: 


PISTOL: 


REGELE HENRIC: 


PISTOL: 


REGELE HENRIC: 


PISTOL: 


REGELE HENRIC: 


PISTOL: 


REGELE HENRIC: 


PISTOL: 


REGELE HENRIC: 


PISTOL: 


REGELE HENRIC: 


Vorbește lămurit: eşti ofiţer? 
Ori ești un om de rînd și din popor? 
Sînt nobil şi fac parte dintr-o ceată. 
i porți cu tine-o suliță grozavă? 
ntoemai! Şi tu? 
Sînt tot atit de nobil ea-mpăratul. 
Eşti mai presus ca regele atuncea. 
Oh! Regele-i o inimă de aur; 
Ce mai cocoș! Și ce băiat de viață! 
Vlăstar ales și din părinţi de soi, 
Năprasnie pumn! Eu tălpile-i sărut: 
Mi-e drag din suflet spadasinul ăsta. 
Dar tu cum te numeşti? 
Harry le Roy%, 

Le Roy. Un nume galic. Eşti din Cornwall? 
O, nu! Sint velș. 

Cunoşti pe Fluellen? 

Da. 

Să-i spui că-i trag cu prazu-n scăfirlie 
De Sfintul David. 
În ziua aceea să nu-ţi porți pumnalul la pălărie 


ca nu cumva să ţi-l înfunde şi el în cap. 
PISTOL: Eşti prieten cu el? 
REGELE HENRIC: Și ruda lui. 
PISTOL: Atunci nu faci o ceapă degerată. 
REGELE HENRIC: Mulţumesc. Dumnezeu cu tine! 
PISTOL: Pistol mi-e numele. 


(lese.) 


REGELE HENRIC: Se potrivește, că iei foc uşor, 


(Se reirage.) 
(Intră Pluellen şi Gower, fiecare din altă parte.) 


GOWER: Căpitane Fluellen! 

FLUELLEN: Ei, pentru Tumnezeu, forpește mai încet! Cel mai 
uimitor lucru din lumea întreacă este cînd fezi că nu se ţine 
seamă de străfechile şi atetăratele legi și prililegi ale rezpelului. 
Tacă ţi-ai ta osteneala să cercetezi pătăliile marelui Pompei?! 
te încretințez că ai găsi că-n tapăra lui Pompei nu era nici 
flecăreala nici zapaceala. Îţi spun eu pe cufînt: ai să găseşti 
că opiceiurile de rezpel, şi grijile, și reculele, și cumpătarea, și 
buna cuființă sînt cu totul într-alt fel. 

FLUELLEN: Uite, fezi, tacă tușmanul e un macar și un smintit şi 
un fanfaron limbut, crezi că e pine să fim și noi macari și smin- 
tiţi şi fanfaroni? Ta, spune trept, cu mîna pe conștiință? 
GOWER: Am să vorbesc mai încet. 
FLUELLEN: Te roc, te roc din suflet. 


(Gower şi Fluellen ies.) 


REGELE HENRIC: Deşi arată cam din alte vremuri 
E-un gal cuminte, plin de vrednicie. 


(Intră John Bates, Alexander Court şi Michael 
Williams.) 


COURT: Frate John Bates, nu începe colo să mijească de ziuă? 

BATE: Ba cred că da. Dar nu prea avem pricină să dorim lumina 
zilei. 

WILLIAMS: Vedem noi colea zorile, dar pare-mi-se că n-o să-i mai 
vedem sfîrşitul... Cine-i acolo? 

REGELE HENRIC: Un prieten. 

WILLIAMS: Cine ţi-e căpitan? 

REGELE HENRIC: Sir Thomas Erpingham. 

WILLIAMS: Un comandant bătrin și încercat și un nobil plin de 
omenie. la spune-mi, rogu-te, ce crede el de starea în care ne 
aflăm? 

REGELE HENRIC: Că sîntem ca niște oameni aruncaţi pe o limbă 
de nisip, care se așteaptă să fie luaţi de valuri, la mareea viitoare; 

BATES: Nu cumva i-o îi spus și regelui părerea lui? 

REGELE HENRIC: Nu. ȘI nici nu se cădea s-o facă. Fiindcă, fie 
vorba între noi, cred că regele nu e decît un om ca şi mine. 
Miroase și el micșunelele, cum le miros și eu, vede şi el cerul 
și pămîntul cum le văd și eu. Are şi el simţuri la fel ca toţi 
oamenii. Dacă dai la o parte toate podoabele regești, rămîne 
omul în toată goliciunea lui. Cu toate că sentimentele lui rivnese 
mai sus, dar, cînd pogoară, apoi se prăbuşesc la fel de iute. 
Cînd are și el, ca noi, cuvînt să se teamă, temerile lui sînt, fără 
doar și poate, tot atît de amarnice ca ale noastre.*?2 Şi atunci 
nu e cuminte să-i arate cineva vreo umbră de îndoială, ca nu 
cumva el să o lase să se vadă și să-și descurajeze ostașii. 

BATES: Oricit îi place lui să facă pe grozavul, cred că ar prefera 
să stea în gîrlă pâîn-la gît, chiar și pe o noapte friguroasă ca 
asta; și eu i-aș dori-o. Ba aş vrea să fiu și eu cu el; oricum, 
numai să nu fim aici. 

REGELE HENRIC: Pe cinstea mea, să vă spun cum îl văd eu pe 
rege; cred că nu doreşte să fie altundeva decit acolo unde este. 
BATES; Mai bine aş vrea să-l știu singur alci, că atunci negreșit 

că ar fi răscumpărat, şi-ar scăpa cu viață atia oameni. 

REGELE HENRIC: Mi se pare că nu prea ţii la el dacă-i dorești 
să fie singur aici; deși pare să spui astea numal că să-l pul pe 
ceilalți la încercare. Eu cred că nicăieri n-aş muri mal fericit 
decît alături de rege, pricina lui fiind dreaptă și lupta lui 
cinstită. 5 

WILLIAMS: Asta n-avem de unde s-o știm. 

BATES: Sau mai bine zis, nu ne privește; nouă ni-e de ajuns să 
ştim că sîntem supușii regelui; dacă pricina lui e nedreaptă, 
ascultarea noastră faţă de rege ne spală de orice vină. 

WILLIAMS: Dar dacă pricina nu-i dreaptă, chiar și regele o să 
dea strașnică socoteală în Ziua de Apoi, cînd s-or aduna laolaltă, 
toate braţele și picioarele și capetele tăiate într-o bătălie și 
or începe să strige: „Am pierit în cutare loc“; unii din noi înju- 
rînd, alții strigînd după felcer, unii jeluindu-și nevestele rămase 
în sapă de lemn pe urma lor, alţii cu gîndul la datoriile pe care 
le au, iar alții la copiii lăsaţi golaşi. Teamă mi-e că dintre cei 
căzuţi în luptă prea puțini mor cum se cuvine. Cum o să aibă 
gînduri miloase şi evlavioase, cînd ei nu urmăresc altceva decît 
să verse sînge? Așadar, dacă oamenii ăştia mor neîmpărtășiţi, 
o să fie o pată pentru regele care i-a îndemnat: că dacă lui 
nu-i dai ascultare, înseamnă să calci toate îndatoririle unui 
supus. 

REGELE HENRIC: Atunci, dacă un fiu trimis de tatăl său să aducă 
nişte mărfuri se îneacă în mare cu păcatele lui cu tot, ar trebui, 
după legea voastră, ca vina ticăloşiilor lui să fie aruncată 

asupra tatălui care l-a trimis; sau dacă un slujitor, ducînd, la 

porunca stăpînului său, o sumă de bani, este lovit de lotri și 
moare încărcat de fărădelegi pe care nu le-a ispășit, voi o 
să spuneţi că treburile stăpînului sînt de vină că slujitorul 
merge în iad. Dar lucrurile nu stau așa; regele nu e ținut să 
răspundă de sfîrşitul fiecărui ostaş în parte, nici tatăl de-al 
fiului, sau stăpînul de-al slugii; fiindcă ei nu le-au vrut moartea 
cînd le-au dat o însărcinare. Pe de altă parte, dacă un rege 
a ajuns o dată la calea armelor, oricît de dreaptă i-ar fi cauza, 
nu poate încerca s-o câștige numai cu ostaşi curaţi la suflet. 
Unii, de pildă, poartă vina unui omor precugetat şi făptuit, 
alții au înşelat vreo fecioară, călcîndu-și jurămîntul, alţii, 
care au însîngerat mai înainte dulcele sîn al păcii cu tilhăriile 
şi fărădelegile lor, își caută o scăpare în război. Chiar dacă 

oamenii aceştia au înfrînt legea și au scăpat de pedeapsa ce li 
se cuvenea, chiar dacă au putut fugi de oameni, n-au aripi 
să fugă și de Dumnezeu; războiul e mîna dreaptă a Domnului, 
e răzbunarea lui. Așa că oamenii care au călcat cîndva legea 
regelui sînt pedepsiţi abia acum în lupta pentru rege. Atunci 
cînd se temeau de moarte, au scăpat cu viaţă, iar atunci cînd 
cred că scapă, sînt răpuşi; iar dacă mor fără grijanie, e tot 
atit de nevinovat regele de osînda lor de veci, pe cît era și 
de ticăloşiile săvîrșite mai înainte şi pentru care sînt pedepsiți 
acuma. Supuşii au îndatoriri față de rege, dar sufletul rămîne 
al lor. Iată de ce orice ostaș la război trebuie să se poarte ca 
un bolnav căzut la pat: să-şi curețe sufletul de orice pată; 
murind în felul ăsta, moartea îi va îi cu priinţă, iar dacă nu 
moare, să binecuvînteze vremea pierdută cu această pregătire; 
și cel scăpat de la moarte nu e un păcat să cugete că, dăruin- 
du-se Domnului de bunăvoie, i-a fost dat să supravieţuiască 
pentru a-l preamări pe El şi a arăta şi altora cum să se 
mâîntuiască. 

WILLIAMS: Fireşte, dacă un om moare nemîntuit, păcatul cade 
asupra capului său, iar regele nu poate răspunde pentru el. 

BATES: Nici nu doresc să răspundă pentru mine; şi sînt totuşi 
hotărît să lupt din răsputeri pentru el. 

REGELE HENRIC: Chiar eu l-am auzit pe rege cînd spunea că n-ar 
vrea să plătească nici o răscumpărare. 

WILLIAMS: Ei, o fi zis şi el, așa, ca să ne facă să luptăm mai cu 
inimă; dar cînd om fi cu beregata tăiată, poate plăti el orice 
răscumpărare că pentru noi totuna e. 

REGELE HENRIC: Dacă trăiesc s-o văd și p-asta, nu mă mai 
încred în cuvîntul lui niciodată, 

WILLIAMS: Vezi, să-i ceri socoteală! Ia, un biet supus acolo s-a 
supărat pe rege! Grozav lucru, ca bubuitura unei puşti hodoro- 
gite! E ca și cum te-ai căzni să prefaci soarele în ghețar, făcîn- 
du-i vînt cu o pană de păun. N-o să te mai încrezi în cuvîntul 
lui! Auzi ce nerozie! 

REGELE HENRIC: Răbuineala ţi-e cam tare; mi-ar sări ţandăra 
dac-ar fi clipa mai prielnică. 

WILLIAMS: Hai să ne batem, dacă scapi cu viaţă. 

REGELE HENRIC: Bucuros. 

WILLIAMS: Cum o să te mai recunosc? 

REGELE HENRIC: Dă-mi încoace un zălog să-l port la pălărie, 
Și dacă tu cutezi să mi-l ceri înapoi, mă bat cu tine. 

WILLIAMS: Ține mănuşa mea. Dă-mi-o pe a ta. 


395 


EV, 1] 

REGELE HENRIC: Iat-o. 

WILLIAMS: O s-o port și eu la pălărie. Dacă, după ce-o trece ziua 
de miine, vii la mine și-mi spui: „Asta-i mănușa mea“, uite, pe 
mîna asta mă jur că-ți trag un pumn după ceală. 

REGELE HENRIC: Dacă mai trăiesc s-o văd și p-asta, ţi-ai găsit 
omul! 

WILLIAMS: Mai bine te-ai duce să te spinzuri. 

REGELE HENRIC: Fii pe pace! chiar dacă ar fi să te iau de lîngă 
rege și tot am s-o fac. 

WILLIAMS: Numai să te ţii de cuvînt! Rămii cu bine! 

BATES: Ia împăcați-vă, englezi nerozi ce sînteți. Împăcaţi-vă! 
N-avem noi destule răfuieli cu franțuzii, că nici nu le mai ştim 
de număr? 

REGELE HENRIC: Adevărat! Francezii pot face prinsoare pe 
douăzeci de galbeni franțuzești că or să ne bată, că doar sînt 
douăzeci contra unu; pentru englezi, însă, nu e nici un păcat 
să pilească galbenii francezilor iar miine însuşi regele o să-i 
pilească de zor.% 


(Oştenii ties.) 


Pe rege totul! Suflete și vieți, 

Și văduve mîhnite, datorii, 

Copii, greșeli, în seama regelui! 

Să duc eu totul! O, ce soartă grea, 

Și care,-ngemănată cu mărirea, 
Supusă-i elevetirii-oricărui prost, 

Ce ştie numai de durerea lui. 

De cîte făr’ de seamăn bucurii 
Nevoie e să se lipsească-un rege 

Cînd orice om de rînd e plin de ele. 
Și unde-i oare partea regilor 

De care-un om de rînd să n-aibă parte, 
Afară de măriri, obștești măriri? 
Au ce ești tu, mărire, chip cioplit? 
Ce zeu ești tu că griji lumești înduri 
Mai mult decit acei ce ţi se-nchină? 
Cu ce te-alegi? Ce cîștiuri dobindești ? 
Mărire, spune-mi care ţi-este preţul, 
Și-al închinării tale suflet, care-i? 
Eşti altceva decît un tron, un rang 
Ce nasc în oameni teamă și-umilință? 
Dar cel temut e mai puţin ferice 
Decît cei ce se tem. 

De ce adesea,-n loc de-un drept prinos, 
Sorbi cupa-nveninată-a linguşirii? 

Încearcă doar să cazi la pat, mărire, 

Şi cată-ți leacu-n proslăvirea ta: 

Vei stinge, crezi, al frigurilor foc 

La suflul unor măguliri deșarte, 

Gonit cu-nchinăciuni și temenele? 

Tu care-l îngenunchi pe-orice calic 

Poţi da porunci şi sănătăţii sale? 

Eşti doar un vis trufaş care te joci 

În fel şi chip cu-al regilor repaus. 

Un rege sînt și eu, dar te descopăr, 

Și știu: nici sfîntul mir şi nici coroana, 
Nici sceptrul, globul, spada, buzduganul, 
„Hlamida-n fir și perle-ntrețesută, 

Nici toate-acele denumiri umflate 
Ce-ntîmpină pe rege, și nici tronul 

Pe care stă, nici valul de onoruri 

Ce bate-n țărmul "nalt al ăstei lumi, 
Nu! Tot acest de trei ori falnic fast 

Și tot ce-neape-n patu-i de paradă 

Nu poate-adine dormi ca bietul rob 
Ce, fără gînduri, cu stomacul plin, 
Sătul de-a trudii pîne, se-odihnește, 

Şi-n veci nu vede groaznicele bezne 

— Aceste ale iadului odrasle. — 

Ci el, din zori asudă pină-n seară, 

Ca un argat sub ochiul lui Apollo, 

Și toată noaptea doarme-n Elizeu.” 
Trezit apoi în crucea dimineții 

L-ajută pe Hyperion% să-nhame. 

Şi-a vremii goană veșnic o-nsoțește 
Trudind mereu, cu spor, pîn’ la mormînt. 
Un sărăntoe deci, de măriri lipsit, 

Ce-și trece ziua-n muncă, noaptea-n somn, 
E mult mai fericit decît un rege. 

Și-un sclav, părtaş al păcii ţării lui, 

Se bucură de ea, și nu-şi dă seama, 

Cu mintea-i proastă, cît veghează-un rege 
Să ţină pacea, ale cărei ceasuri 

Sînt pentru toți plugarii-un mare bine. 


(Reaniră  Erpingham.) 

ERPINGHAM: Stăpîne, lorzii tăi, îngrijoraţi, 
Te caută prin lagăr. 

REGELE HENRIC: Cavalere, 
Adună-mi-i pe toți la mine-n cort. 
Ți-o iau-nainte. 

ERPINGHAM: Sire,-așa voi face. 


( ese.) 


REGELE HENRIC: Călește-mi, zeu al oștilor, soldaţii, 
Și nu-i lăsa să fie pradă fricii. 
Dezvaţă-mi-i şi de-a mai număra 
De-i îngrozește numărul potrivnic, 
ȘI nu azi, Doamne, azi nu-ţi aminti 
Păcatul săvîrşit de-al meu părinte, 
Uzurpator de tron. Pe Richard% eu 
L-am îngropat din nou și-am plins asupră-i 
Cu mult mai multe lacrimi de căință 
Decit i-au curs din rană stropi de sînge. 
Cinci sute de săraci eu țin pe an, 
lar ei de două ori pe zi ridică 
Useatele lor braţe către cer, 
Să ierte sîngele vărsat. Zidit-am 
Şi schituri două. Schivniei gravi şi trişti, 
De sufletul lui Richard cîntă încă. 
Voi face şi mai mult. Dar ce pot eu 
E prea puţin, căci pocăinţa mea, 
Cerînd iertare, vine după toate. 


( Reintră Gloucester. ) 


GLOUCESTER: Stăpîne! 

REGELE HENRIC: E glasul fratelui meu Gloucester? 
Da! Ştiu ce vrei să-mi spui. Eu merg cu tine, 
A noastră-i ziua și tot ce mai vine. 


(1es.) 


SCENA 2 


Tabăra franceză. 
Intră Delfinul, Orleans, Rambures și alții, 


ORLEANS: Sus, domnilor! Pe-armura mea e soare. 

DELFINUL; Montez à cheval !* Dă-mi calul! Valet, lacheu, 
ha! 

ORLEANS: Ce suflet de viteaz! 

DELFINUL: Via 198 — Les eaux et la terre 9 

ORLEANS: Rien puis? Lair et le feu [1% 

DELFINUL: . Ciel, cousin Orléans 1 


(Intră Conetabilul. ) 


Și-acum, înalte Conetabil? 
CONETABILUL: Nechează caii,-auzi, li-i dor de luptă! 
DELFINUL: Încalecă-i și-adînc în coaste-mpunge.-i, 
Să-mproște-un aprig sînge-n ochi vrăjmaş 
Stingînd prisosul lui de bărbăţie. 
RAMBURES: Vrei dar, drept lacrimi, sînge de-armăsari? 
Atunci cum le-am vedea firescul plins? 


(Intră un crainic.) 


CRAINICUL: Seniori, de luptă diișmanii s-au strîns. 

CONETABILUL: Pe cai, degrabă, prinți viteji, pe cai! 
Priviţi doar biata lor lihnită gloată 
Ca să stîrpiţi cu mîndrul vostru-alai 
Şi duhu-n ei, lăsînd pojehiţa numai! 
Aci, nici nu-i de lucru pentru noi: - 
De-abia cît sînge-ajunge să stropească, 
Din trupul lor sleit, baltagul gol 
Pe care-l trag francezii vrednici astăzi 
Şi-l pun la loc din lipsă de vînat. 
Suflăm în ei și iată-i răsturnaţi 
De boarea vitejiei. Domnii mei, 
Un fapt e sigur, fără doar și poate: 
Țăranii noștri,-argaţii de prisos 
Ce mişună și se tot află-n treabă 
Pe lîngă lagăr, ar putea și singuri 
Să curețe de-aici de pe ponoare 
Pe un vrăjmaş atît de prăpădit, 
Iar noi, la umbra-acestui munte,-am sta 
Să flecărim în toată voia. 
Dar nu ne lasă-onoarea. Ce mai vorbă: 
Puţină osteneală să ne dăm 
Și s-a făcut. Începe vînătoarea! 
Să sune trimbițaşii-ncălecarea! 

S-ameninţe pe cîmp, călări, vitejii: 
Se gudură și se predau englezii! 


(Intră Grandprt.) 


GRANDPRE; Voi, nobili fii ai Franţei, ce mai staţi? 
Vedeţi acele hoituri insulare, 
Cu îrica-n oase, plaiul pîngărindu-l 
În zori de zi? şi ruptele lor steaguri 
Sărac desfăşurate-n vintul ţării. 
Ce-n treacăt suflă-n ele cu dispreț? 
Mofluz e Marte-n hoarda lor calică, 
S Privind blegit prin ruginitu-i coif. 
Călării lor, ca sfeșnicele,-s țepeni, 
Cu facle-n mîini, și bietele lor gloabe 
Cu capu-n jos, doar piele și ciolane. 
Cu ochi sticloşi şi morţi, ce scurg urdori, 
Pe cînd din botul vînăt le atîrnă 
Zăbalele cu iarbă mestecată. 
Deasupră-le, călăii lor în zbor, 
Hidoşii corbi, de-abia şi-așteaptă ceasul. 
Nu-i chip să zugrăvese doar din cuvinte 
O tabără atît de făr” de viață 
Și de ne-nsufleţită cum se-arată. 
CONETABILUL; S-au închinat, şi-acum adastă moartea. 
DELFINUL: Să le trimitem straie noi şi hrană, 
Și pentru caii lor lihniţi, proviant, 
Şi-apoi să ne luptăm cu ei? 
CONETABILUL: Mi-aștept doar flamura. Şi-acum, la cîmp. 
Cu mine iau drapelu-unui gornist 
Să-mi fie la iuțeală de folos. 
E soarele pe cer. La luptă, dar! 
Să nu ne pierdem timpul în zadar. 


(les.) 


SCENA 3 


Tabăra engleză. 
Intră Gloucester, Bedford, Exeter, Erpingham cu toată oastea lor, Salisbury 
şi Westmoreland. 


GLOUCESTER: Dar unde-i regele? 
BEDFORD: Pe cal, să-i vadă-n rînduri de bătaie. 

WESTMORELAND: 


EXETER: 
SALISBURY: 


BEDFORD: 
EXETER; 


BEDFORD: 


WESTMORELAND: 


REGELE HENRIC; 

Dușmanii sînt șaizeci de mii, în cap. 
Sînt cinci pe unu, şi-odihniți cu toţii. 
Lovească mîna Domnului prin noi, 
Cumplită-i osebirea. Prinții mei, 
V-ajute Domnul! Eu mă duc la post. 
De nu ne-om mai vedea decît în cer, 
Vă las cu bine, nobil lord de Bedford, 
Lord Gloucester, și iubite lord Exeter, 
Războinici, rude, vere scump!°?, adio! 
Norocul, Salisbury, să te-nsoțească. 
Cu bine, și te luptă vitejește, 
Tubite lord. Fac rău că- -ți amintesc, 
Eşti însăşi întruparea vredniciei. 


(lese Salisbury.) 


Pe cît de bun, pe-atît e şi de vrednic 
Fruntaş în toate. 


(Intră regele.) 


De-am avea cu noi 
Vreo zece mii din cei ce huzuresc 
În Englitera. 

Cine a dorit-o? 

E vărul Westmoreland? Nu, scumpe vere, 
De trebui” să murim, sîntem destui 
Pe care-i pierde ţara. De-om trăi, 
Cît mai puţini, cu-atît mai multă cinste. 
Să nu-ţi dorești un om mai mult, o, Doamne! 
Pe Jupiter! Eu nu rîvnese la aur, 
Nici nu mă uit la cîți hrănesc pe seamă-mi, 
De-mi poartă vrunul hainele, nu-mi pasă; 
Şi nu pun preţ pe-asemenea nimicuri. 
Dar gloria, s-o vrei, de-i un păcat, 
Sînt cel mai mare-n lume păcătos. 
Nu, vere, nici un om din ţară, zău! 
Nu vreau să pierd din astă mare cinste 
Nici partea unui singur om mai mult, 
Ți-o jur pe-a mea nădejde cea mai sfintă. 
O, nu-mi dori nici unul, Westmoreland, 
Mai bine dă de știre-n toată oastea: 


(LV, 3] 


SALISBURY: 

Acel ce n-are poftă să se bată 
E slobod a pleca. Îi daţi un zapis 
Şi-n pungă-i puneţi galbeni pentru drum; 
Nu vreau să mor alături de-acel om 
Ce se codeşte-a mă-nsoți la moarte. . 
Azi este ziua Sfîntului Crispian :104 
Cel care-o mai trăi şi-ajunge-acasă 
Cînd i s-o pomeni de-această zi 
Va creşte parcă, şi se va-nălța 
L-auzul numelui de Sîn-Crispian. 
Cel care ziua-aceasta a trăit-o ` 
Și-ajunge om bătrin, el, an de an, 
Va ospăta-n ajun pe-ai săi vecini 
Spunîndu-le: „E mîine Sîn-Crispian“. 
ȘI mîneca-şi sumete,-arată racili 
Și-adaugă: „Acestea-s răni pe care 
Le-am căpătat în zi de Sîn-Crispian“. 
Bătrinii uită. Totu-i dat uitării. 
Dar el își aminteşte cu mîndrie 
Isprăvile făcute-n ziua asta 
Şi-n gura lui va fi și-al nostru nume 
Rostit aşa cum e, duios și simplu, 
Ca: Harry-rege, Bedford, Exeter, 
Warwick şi Talbot, Salisbury şi Gloucester, 
Viu pomenite la-nspumate cupe. 
De noi vor spune fiilor părinţii, 
Şi nu va trece-o zi de Sîn-Crispian, 
— De astăzi pînă la sfîrşitul lumii — 
Să nu fim prăznuiţi noi, cei puţini, 
Puţini şi norocoși, legaţi ca fraţii; 
Că toţi ce-și varsă sîngele cu mine 
Sînt frații mei şi-nnobilați vor fi, 
Oricît de-umili, de-această zi. 
Iar nobilii ce dorm acum în ţară 
Blestem numi-vor lipsa lor de-aici 
Si-a lor nobleţe lucru de nimic 
Cînd le vor spune unii c-au luptat 
Alăturea de noi, de Sîn-Crispian. 


(Intră Salisbury.) 


Fii gata, sire, fără de zăbavă: 
Francezii ne fac faţă vitejeşte 


„Şi-n aprig iureș da-vor peste noi. 


v 


REGELE HENRIC; 


WESTMORELAND: 
REGELE HENRIC; 
WESTMORELAND: 


REGELE HENRIC: 


MONTJOY: 


REGELE HENRIC: 
MONTJOY: 
REGELE HENRIC: 

Cînd gata-i cugetul, e totul gata. 

Cel care-n cuget pregetă, să piară! 

Cum, vere, nu mai vrei din ţară sprijin? 
N-aş vrea să fim decît noi doi, jur, sire! 

Să dăm crăiasca luptă făr' de-alt sprijin. 
Doreşti acum cinci mii de oameni lipsă 

Mai bine-așa, decît mai mult cu unul. 

La posturi fiecare! Doamne,-ajută | 


(Fanfară. Intră Montjuy.) 


Mai viu o dată s-atlu, rege Harry, 
De te-nvoiești să dai răscumpărare 
"Nainte de-a pieri fără de greş. 
Că eşti atît de-aproape de abis, 
Că sigur fi-vei înghițit. Mai spun 
Că-n mila-i Conetubilul doreşte 
Să-ndemni pe soții tăi la pocăință, 
Ca sufletele lor să părăsească 
Uşor și-n pace plaiurile-acestea, 
Pe care azi sărmanele lor trupuri 
Vor putrezi. 

Dar cine te-a trimis? 
Înaltul Franţei Conetabil. 
Du-i, rogu-te, răspunsul meu dintii: 
Să-i spui să mă ucidă, iar apoi 
Să-mi vîndă oasele. O, sfinte Doamne! 
De ce-și bat joc de niște bieți golani? 
Un om vindea o blană de urs viu 
Si-a fost mîncat de urs la vînătoare. 
Din trupurile noastre-un mare număr 
Atla-vor sigur un mormînt în ţară, 
Pe care veșnic bronzul va trăi 
Mărturisind isprava-acestei zile. 
lar cei ce-n Franţa bărbăteşte mor 
Și lasă-aci viteze oseminte, 
Cu toate că-n gunoi sînt îngropate, 
Slăviţi vor fi, căci soarele-i salută 
Și suie-n cer tămiia slavei lor. 
Rămine-vor doar resturi pămîntești 
Văzduhul să vi-l strice.-A lor duhoare 
În toată Franţa molima s-o-ntindă, 
Şi-acest prisos al nostru de curaj, 

MONTJOY: 


REGELE HENRIC: 


YORK: 


REGELE HENRIC: 

Ca pe-o ghiulea ce-atinge abia pămîntul, 

Îl veţi simţi atunci, noi morţi fiind, 
Zbuenit în nou, nimicitor avînt, 

Cum duce moartea-n voi pe-ntoarse căi. 

Îţi voi vorbi de sus. D'Albret să ştie: 

Sîntem războinici, dar în strai de lucru. 
Cernitu-s-au zorzoane și fireturi 

De-atita trudnie mers prin ploi, pe cîmpuri. 
Nu-s pene-n oastea noastră, nici de-un smoc, 
— Cuvînt să cred că n-om zbura de-aici — 
Şi vremea ne-a ferfenițit de tot; 


Dar inima, ţi-o jur pe sfinta slujbă, 


Ni-i zdravănă, şi-mi spun ostașii, bieții, 
Că pîn’ la noapte-avea-vor straie noi, 
Sau smulge-vor soldaților francezi 
Frumoasele pieptare de pe umeri, 
Și le vor petici. De-or face asta 
Și aşa va fi, —o0, Doamne, s-o găsi 
Și-a mea răscumpărare. Crainice: 
Să nu mai vii pentru răscumpărare; 
O, nobil crainie, cruță-ți osteneala, 
Că n-am decît aceste mădulare, 
Ți-o jur. De le-or avea în starea 
În care am de gînd să vi le las, 
Fac prea puţin. D'Albret să știe asta. 
Cu bine, rege Harry, — aşa voi face 
Și nu vei mai primi alt sol. 

Mă tem 
Să nu vii iar să-mi ceri răscumpărarea. 


(Iese Montjoy.) 
(Intră York.) 


Smerit îngenunchez şi-ţi cer, stăpîne, 
Comanda avangărzii. 

York, a ta e! 
Și-acum,-nainte, voi, oştenii mei! 
Cu soarta luptei, Doamne, fă cum vreil 


(1es.) 


A 


[IV, 4] 
SCENA 4 


Cimpul de bătălie. 
Fanfare. Mişcări de trupe. 
Intră un soldat francez, Pistol şi pajul. 


PISTOL: Predă-te, cîine! 
SOLDATUL FRANCEZ: Je pense que vous êtes un gentilhomme de 
bonne qualit&.195 
PISTOL: Ce „calit“? Calea O custure me! 1% Eşti de viță nobilă? 
Ce nume porți? Vorbeşte: 
SOLDATUL FRANCEZ: O, Seigneur Dieu N% 
PISTOL: A zis sinior Dié? E nobil, sigur! 
Ascultă-mi vorba, o, sinior Dié! 
la seama! Vei muri de vîrful spadei 
De nu-mi dai, măi sinior, răscumpărare. 
SOLDATUL FRANCEZ: O, prenez miséricorde ! ayez pitié de moy 1108 
PISTOL; „Moy“ nu ţi-ajută. Dă-mi vreo patruzeci, 
C-altfél îți scot pe gît răscumpărarea 
În roșii picături de sînge. 
SOLDATUL FRANCEZ: Est-il impossible d'eschapper à la force de 
ton bras?! 
PISTOL; „Para“ potaie? 
Tu, tap afurisit și desfrînat, 
Nu vrei să-mi dai „para“? 
SOLDATUL FRANCEZ: O, pardonnez-moi [119 
PISTOL; Iar zici aşa? Eşti plin de „moy“, fireşte! 
Băiete, vino-ncoa şi-ntreabă robul, 
Pre limba lui, ce nume poartă? 
PAJUL: Escoutez: comment estes vous appelâ tul 
SOLDATUL FRANCEZ: Monsieur le Fer. ™? 
PAJUL: Zice că-l cheamă domnul Fier. 
PISTOL: Domnul Fier! Mi-ţi-l-oi ciocăni eu, ţi l-oi poteovi, ţi l-oi 
freca. Spune-i-o pe franțuzește | 
PAJUL: Nu ştiu cum se zice pe franţuzeşte a potcovi și ciocăni și 
freca! 
PISTOL: Să fie gata, c-am să-i tai gîtlejul. 
SOLDATUL FRANCEZ: Que dit-il, monsieur 2113 
PAJUL: Il me commande à vous dire que vous faites vous prest; car 
ce soldat icy est disposé tout à cette heure de couper vostre gorge.114 
PISTOL: Ouy, cuppele gorge, permafoy®5, 
Tărane, ori Îmi dai coroane bune 
Ori sfirtecat vei fi de spada asta! 

SOLDATUL FRANCEZ: O! Je vous supplie, pour Pamour de Dieu, 
me pardonner ! Je suis le gentilhomme de bonne maison: gardez 
ma vie, et je vous donneray deux cents escus. 116 

PISTOL: Ce spune? 

PAJUL: Te roagă să-i lași viaţa; e un nobil de neam bun; şi drept 
răscumpărare o să-ți dea două sute de scuzi. 

PISTOL: Să-i spui că mi-a trecut de tot mìnia 

lar scuzii îi primesc. 

SOLDATUL FRANCEZ: Petit monsieur, que dit-il 911? 

PAJUL: Encore qu'il est conire son jurement de pardonner aucun 
prisonnier, neantmoins, pour les escus que vous l-avez promis, il 
est content de vous donner la liberté, le franchissement. 8 

SOLDATUL FRANCEZ: Sur mes genouz, je vous donne mille remer- 
ciements; et je m'estime heureux que je suis tombé entre les mains 
d'un chevalier, je pense, le plus brave, vaillant et trés distingué 
seigneur d'Angleterre, 19 

PISTOL; Băiete, tălmăcește-mi. | 

PAJUL: Îţi mulțumește de mii de ori, în genunchi, şi se socotește 
fericit că a căzut în mîinile unui cavaler dintre cei mai viteji 
— crede el — cei mai vrednici şi de trei ori nobili, ai Engliterei. 

PISTOL; Milos voi îi, eu toate că sug singe. a 

Urmează-mă | 


(Ies Pistol şi soldatul francez.) 


PAJUL: Suivez, vous, le grand capilaine.1% De cînd sînt n-am auzit 
un glas așa de răsunător ieşind dintr-o inimă așa de seacă: 
bine zice cine zice că bășica goală face ăl mai mare zgomot. 
Bardolph şi Nym erau de zece ori mai viteji decît diavolul ăsta 
siorăitor de bilci, căruia oricine poate să-i taie unghiile cu o 
sabie de lemn; dar amindoi au fost spînzuraţi şi așa o să fie 
și el, dacă din întîmplare îndrăznește să şterpelească ceva. 
Trebuie să stau cu valeții, cu bagajele din lagăr; franțuzul ar 
lua pradă straşnică de la noi, numai să ştie; căci nu e nimeni 
de pază, afară doar de copiii de casă. 


(1ese.) 
SCENA 5 
O altă parte a cîmpului de luptă. 
Panfară. 


Intră Delfinul, Orléans, Bourbon, Conetabilul, Rambures şi alţii. 


CONETABILUL: O, diable pa 
ORLEANS: 0, seigneur | le jour est perdu! tout est perdu [122 

IIV, 6] 
DELFINUL: Mort de ma vie? Totul e pierdut. 
Ocara și rușinea pe vecie 
De eociiurile noastre joe îşi bat. 
Oh, staţi pe loc. O, méchante fortune [124 
CONETABILUL: Dar rîndurile noastre-s toate rupte. 


DELFINUL: Să ne-njunghiem. Oh, veșnică ruşine! 
Aceştia-s oameni de jucat la zaruri? 

ORLEANS: Și-acestui rege i-am cerut zălog? 

BOURBON: Ruşine, doar ruşine,-n veci rușine! 


La iureș, iar! Şi să murim frumos! 

Cel care nu-l urmează pe-un Bourbon 

De-aici să plece cu tichia-n mînă, 

La prag păzind ca un codoş de rînd, 

Cînd un mirlan de neam ca și zăvodu-mi, 

I-o tăvăli cea mai frumoasă fată. 
CONETABILUL: Nerînduiala care ne-a pierdut 

` Acum să ne-nfrățească. Înainte! 

Să ne jertfim toţi vieţile de-a valma. 

Pe cîmp mai sînt destui de-ai noștri teferi, 

Să-l copleşim cu gloata pe vrăjmaș, 

De-am face doar puţină rînduială. 


BOURBON; La dracu! Hai, năvală! Mor mai bine, 
Decît să duc o viață de ruşine. 
(1es.) 

SCENA 6 


Altă parle a câmpului de luptă, 
Fanfare. 
Intră regele Henric şi ostagi; Exeter şi aliè. 


REGELE HENRIC: Ne-am întrecut, prea vrednici consîngeni, 

Dar nu de tot: vrăjmașul luptă încă, 
EXETER: Aduc salutul ducelui de York, 

Măria ta. 
REGELE HENRIC: Cum, unchiule? E-n viaţă? 

De trei ori azi l-am fost văzut căzînd 

Şi de-alte trei cum se ridică-n luptă; 

| Era din coif în pinteni plin de sînge.12 

EXETER: În starea asta-ntins îngrașă plaiul 

Ca brav ostaş. Pe-nsîngeratu-i loc 
Mai zace și viteazul conte Suffolk. 
El a murit întîiul. York, atunci, 
Cu totul hăcuit, la el ajunge, 
Așa cum zace-n chiaguri năclăit, 
Îl ia de gît și rănile-i sărută, 
Ce-i sîngeră adînc pe-obraji. Şi-i strigă: 
„Aşteaptă-mă, iubite vere Suffolk, 
Vreau sufletu-mi s-ajungă-n cer cu-al tău. 
Aşteaptă-mă, drag suflet, să-ți iei zborul 
O dată cu-al meu suflet, astiel cum 
În crunta, glorioasa bătălie, 
Cavalereşte ne-am luptat alături!“ 
Sosese și eu asupra-acestor vorbe. 
Îi dau curaj. Surîde şi-mi ia mîna, 
Mi-o strînge slab, spunînd: „Iubite lord, 
Lui Harry să-i vorbeşti de-a mea credință“. 
S-a-ntors spre Suffolk. Și c-un braţ rănit 
El l-a cuprins atunci după grumaz 
Și-apoi l-a sărutat pe gură. Astfel, 
Ca mire-al morții, el pecetluit-a, 
Cu sîngele-i, o diată de iubire 
Ce-n chip atit de nobil s-a sfîrşit. 
Purtarea lui duioasă și senină 
Mi-a podidit un plins nestăpînit, 
Că nu-s atît de plin de bărbăţie, 
Și maică-mea, nu eu, privind prin ochii-mi, 
Am izbucnit în lacrimi. 

REGELE HENRIC: Te-nţeleg. 
Că doar te-aud, și trebuie să lupt 
Cu plinsetul din ochii-mi plini de ceață. 


(Fanfare. Alarmă.) 
Auzi! Alarma iar! Ce-nseamnă asta? 
Francezii risipiţi din nou s-adună. 


Ucidă-și tot ostașul prinşii săi. 
Să răspîndiți porunca! 


(1es.) 

SCENA 7 


O altă parte a câmpului de luptă, 
Alarmă. 
Intră Fluellen şi Gower. 


FLUELLEN: Au prapatit şi pajii şi pacașele! E cu totul împotrifa 
lecilor rezpelului! E cefa atît de mîrșaf, fezi tum'ta ce fapt 

ticalos, cum nu s-a mai făzut! Spune trept, nu e aşa? 

GOWER: Adevărat e că n-au lăsat nici un paj în viață; și măcelul 
ăsta l-au făcut nemernicii ăia fricoşi care au fugit de luptă şi pe 
deasupra au mai dat și foc și au luat cu ei tot ce era în cortul 
regelui. Şi pentru asta, regele a poruncit, pe bună dreptate, 
ca fiecare ostaş să-i taie beregata prinsului său. Oh! E un rege 
vrednic! 

FLUELLEN: Da! S-a născut la Monmouth, căpitane Gower. Cum 
îi zice oraşului unte s-a născut Alexandru cel Cros? 

GOWER: Alexandru cel Mare. 

FLUELLEN: Ce, rocu-te, cros nu înseamnă mare? Cel cros, cel 
mare, sau cel puternic, cel înalt, sau cel inimos sînt tot o soco- 
teală, toar cufintele sînt niţel mai altminteri. 

GOWER: Cred că Alexandru cel Mare s-a născut în Macedonia: 
tatăl său, după cîte ştiu, se numea Filip de Macedonia. 

FLUELLEN: Şi eu cret că Alexandru s-a născut în Macetonia. Îţi 
spun eu, căpitane, tacă prifeşti pe harta lumii, te încretințez 
că, punînt alături Macetonia şi Monmouth, ai să găsești, fezi 
tum’ta, că ținuturile acestea e la fel amîntouă. În Macetonia 
este un rîu, la fel este şi în Monmouth: în Monmouth i se zice 
Wye; tar nu mai ţin minte cum se cheamă celălaltul. Oricum 
ar îi, seamănă cum seamănă tejetele astea ale mele cu astelalte 
tejete şi este păstrăvi în amîntouă. Tacă iei pine seama la fiața 
lui Alexantru, apoi a lui Harry de Monmouth i se botrifeşte 
nesbus de pine; fiintcă în toate e cite un simpol. Alexandru, 
Tumnezeu știe și ştii și tum'ta, în furia lui, în turpare și în 
mînie, ori suparare, într-o toană, la necaz, scos tin fire, şi fiint 
și nițeluş ameţit la creier, și-a ucis la o ceartă și la peție pe cel 
mai pun prieten, Cleitus. 

GOWER: La asta nu-i seamănă regele nostru: doar nu și-a ucis 
niciodată un prieten. . 

FLUELLEN: Nu e pine, fezi tum’ta să-mi iei forpa tin gură, înainte 
de a o fi rostit și sprăfit. Eu forpese in figuri și simpoluri: așa 
cum Alexandru l-a ucis pe prietenul său Cleitus,!? fiint la un 
pahar de pere şi la peţie, tot aşa Harry Monmouth, fiint cu 

mintea limpete și cu judecata întreacă, l-a gonit 
acela grasu eu haina lui burtuhănoasă eare se ținea numai de 
posne și de şotii, de ghituşii şi de ticăloșii. Am uitat cum îl 


cheamă. 


$ 


pe cafalerul 


GOWER: Sir John Falstaff. 


FLUELLEN: Chiar el. Straşnici oameni se nasc la Monmouth, ascul- 
tă-mă pe mine! 


GOWER: lată-l pe rege! 


REGELE HENRIC: 


EXETER: 
GLOUCESTER: 
REGELE HENRIC: 


MONTJOY: 

(Fanfară. Intră regele Henrie şi trupa; Warwick, 


Gloucester, Exeter gi alţii.) 


De cînd mă aflu-n Franţa, n-am mai fost 
Atit de mînios ca-n clipa asta. 

la-ţi goarna, crainice. Te du-n galop 
La călăreţii strinși pe deal, acolo. 

De vor, cu noi, să lupte, cheamă-i jos; 
De nu, s-o ia din loc. N-am ochi să-i văd! 
Altmintrelea, vom tăbări pe ei 

Şi- vor zbughi mai repede ca piatra 
Din praștii asiriene slobozită. 

Le vom tăia, afară de-asta, gitul 

La toţi prizonierii ce-i avem 

Și nici un om nu va mai fi iertat, 
Din cîți mai prindem. Du-te și le-o spune. 


(Intră Montjoy.) 


_ Sosește, sire, crainicul francez. 


Se uită mai smerit ca de-obicei. 


Ce-nseamnă asta, erainice? Nu știi 


Că oasele mi-am pus răscumpărare? 
Vii iar s-o ceri? 

Mărite rege, nu! 
Eu vin să cer miloasă-ngăduință 
Să căutăm pe plaiu-nsîngerat 
Pe-ai noștri morți. Să-i îngropăm apoi, 
De cei de rînd pre nobili osebindu-i. 
Că mulţi din prinții noștri — ce durere! — 
Zac potopiţi, în sînge mercenar, 
Pe cînd în nobil sînge, gloata-şi scaldă 
Ciolanele greoaie. Cai răniți 
Se zbat sălbatic, pîn'la glezne-n cheaguri, 
Strivindu-și sub copita ferecată 
Stăpînii morți, ucişi de două ori. 

Îngăduie-ne, rege, să străbatem 

Nestînjeniţi cîmpia, să-ngrijim 

De moartele lor trupuri. 

REGELE HENRIC: Drept să-ți spun, 
Heralde, nici nu ştiu de-a noastră-i ziua, 
Că mulţi călări de-ai voştri mai se-arată 
Gonind pe cîmp. 

MONTJOY: A voastră-i biruința. 


REGELE HENRIC; Slăvit să fie-ntru aceasta, Domnul! 


lar nu tăria noastră. Cum îi zice 
Castelului din față? 
MONTJOY: Azincourt. 
REGELE HENRIC: Să-i zicem: lupta de la Azincourt 
Şi-a fost în ziua Sfîntului Crispian. 

FLUELLEN: Tacă îmi tă foie măria foastră, tupă cît am citit în 
gronici, punicul fostru cel festit și moșul fostru Etuart, prințul 
cel negru al galilor, ar fi cîştigat o pătălie strălucită aci în 
Franţa. 

REGELE HENRIC: Aşa e, Fluellen. 

FLUELLEN: Atelăr grăiește măria foastră. Tacă măria foastră 
mai ţine minte, galii au făcut şi ei bună treapă într-o grătină 
unte creştea praz, şi-au înfipt cîte un praz în pălăriile lor din 
Monmouth; care lucru, tupă cum ştie măria foastră, și pînă 
azi este o mărturie îretnică te cinste a acelei fapte; şi eu cret 
că măriei foastre n-o să-i fie rușine să poarte prazul în ziua de 
Sfîntul Tavid. 

REGELE HENRIC: Cu cinste-l voi purta spre amintire. 

Sînt gal și eu, fîrtate,-o ştii prea bine. 

FLUELLEN: Toată apa riului Wye n-ar putea spăla sincele gal tin 
trupul măriei foastre, f-o spun eu! Tomnul să-l placoslofească 
și să-l aipă în pază, cit îi e frerea și puterea. 

REGELE HENRIC; Îţi mulțumesc, concetățene! 

FLUELLEN: Jesus! Sint concetățean cu măria foastră, și nu-mi 
pasă cine o să afle că o s-o spun la toată lumea: slafă Tomnului, 

„n-am te ce să-mi fie rușine cu măria foastră, atita timp cît 
măria foastră e om de treapă... 

REGELE HENRIC; Mă ţină Domnu'aşa! Urmeze-l crainici 

Să numere și-ntocmai să-mi dea seamă 
De cei căzuți de-o parte și de alta. 
Pe-acel băiat mi-l cheamă mai aproape. 


(Arată spre Williams; Montjoy și ceilalți ies.) 

EXETER: Ostaş, înfățișează-te la rege! 

REGELE HENRIC: De ce porți mănuşa aceea la pălărie, soldat? 

WILLIAMS; Cu voia măriei tale, e zălogul lăsat de unul cu care 
trebuia să mă bat, dacă scapă cu viață. 

REGELE HENRIC: Era englez? 

WILLIAMS: Cu voia măriei tale, un mișel care făcea astă-noapte pe 
grozavul cu mine; dac-o mai fi trăind și oîndrăzni cumva 
să-mi ceară mănușa asta, m-am jurat să-i trag un pumn după 
ceafă. Sau dacă mi-oi vedea mănușa la pălăria lui — că a jurat 
pe legea lui de soldat s-o poarte dacă o scăpa cu viață — o 
fac eu să zboare de acolo. 

REGELE HENRIC: Ce zici, căpitane Fluellen? E bine ca ostașul 
ăsta să-și țină jurămîntul? 

FLUELLEN: Cu foia măriei foastre și tupă părerea mea, tacă nu-l 
ține, e un ticălos și un nemernic. 

REGELE HENRIC: S-ar putea ca potrivnicul său să fie un nobil 
de neam prea mare, ca să-i răspundă unuia de teapa lui. 
FLUELLEN: Chiar te-ar fi ca tracul te nopil, ca Luţiier şi chiar 
ca Belzebut, e nefoie, feteţi măria foastră, ca el să-și ţină cufin- 
tul și jurământul. Feteţi, că tacă nu-l ţine, rămîne că e cel mai 
mare mișel şi nătăfleț din cîți şi-au frecat tălpile de pămîntul 

asta al lui 'Tumnezeu, pe legea mea! 

REGELE HENRIC: Atunci, ţine-ți jurămîntul, băiete, cînd îl întil- 
nești pe fîrtatul acela. 

WILLIAMS: Așa voi face, stăpîne, pe viaţa mea! 

REGELE HENRIC: Sub cine servești? 

WILLIAMS: Sub căpitanul Gower, stăpine. 

FLUELLEN: Gower e un pun căpitan cu multă carte și cunoaşte 
pine arta respelului. 

REGELE HENRIC: Cheamă-l aci la mine, soldat! 

WILLIAMS: Da, măria ta. 

REGELE HENRIC: Ascultă, Fluellen: ia-ți tu zălogul ăsta și pune-l 
la pălărie. Cînd Alençon și cu mine eram la pămînt amindoi, 
i-am smuls mănușa asta de la coif; dacă o cere cineva, e vreun 
prieten de-al lui Alençon și un dușman de-al meu; dacă-l întil- 
nești cumva și dacă ţii la mine, pune mîna pe el! 

FLUELLEN: Măria foastră face la mine cea mai mare cinste, la 
care poate să rifnească inima unui supus de al său. Aș îi pucuros 
să-l făd pe omul ăla cu touă picioare care s-o arăta jicnit de 
mănuşa asta, și nimic mai mult! Să-l făd măcar o tată şi să 
tea 'Tumnezeu în mare mila sa, să-l pot fedea. 


——— 

REGELE HENRIC: Îl cunoşti pe Gower? 
FLUELLEN: Cu foia măriei foastre, e „prieten pun cu mine. 
REGELE HENRIC: Caută-l, rogu-te, şi adu-l la cortul meu. 
FLUELLEN: Mă tuc să-l atuc. 


(Iese. ) 


REGELE HENRIC: Milord de Warwick şi tu, Gloucester, frate, 
Să-l urmăriţi pe Fluellen pas cu pas. . 
Mănuşa dată-n semn de preţuire 
Îi poate face rost de-o scărmăneală. 
Acel ostaș mi-a dat-o cu-nvoire 
S-o port şi eu. Urmează-l, dragă vere, 
Și dacă omul nostru-l va lovi, 

— Căci după grosolana lui purtare 
Socot că se va ţine de cuvint — 
Se-ntîmplă- -atunci nenorocire mare. 
Că-l ştiu pe Fluellen: este un viteaz, 
Ca, pulberea-i de inte la minie, 

Cit ai clipi, răspunde la jignire. 

Te du, și vezi să nu se ia la harță. 
Tu, unchiule Exeter, vii cu mine! 


(Iese). 


SCENA 8 


"În faţa cortului regelui Henrie. 
Intră Gower și Williams. 


WILLIAMS: Mă prind, căpitane, că te face cavaler. 
(Iniră Fluellen.) 


FLUELLEN: Cu foia lui Tumnezeu și tin mila lui, căpitane, te rog 
sá merji întată la reje; e spre pinele tum "tale: e poate mai 
mult tecît îţi închipui şi tecit ai visat vreotată. 

WILLIAMS: Domnule, ştii ce e cu mănușa asta? 

e Cu mănuşa asta? Știu că e o mănușă ca toate mănu- 
şile. | 

WILLIAMS: Eu știu ce e cu ea. Și uite cum ti-o cer înapoi! 


(Îl lovește.) 

FLUELLEN: La naipa! Ce ticălos fără pereche în lumea întreagă! 
În toată Franţa și în toată Anglia nu-i altul ca el! 

GOWER: Ce faci, domnule? Tu, nemernicule! 

WILLIAMS: Crezi că era să-mi cale jurămîntul? 

FLUELLEN: La o parte, căpitane Gower! Îţi spun că-i plătesc eu 
trădarea, cu cîţiva ghionţi. 

WILLIAMS: Nu sînt trădător. 

FLUELLEN: Îţi ies numai minciuni din gură. În numele rejelui, 
îți poruncesc să-l arestezi; e un prieten al tucelui te Alençon. 

WARWICK: Dar ce-i? Ce-i asta? Ce se petrece aici? 


(Intră Warwick şi Gloucester.) 


FLUELLEN: Milord te Warwick, uite, fezi tum'ta, a ieşit la lumină, 
slafă Tomnului, o trătare cumplită, mare cit o zi te fară! Iată 
că fine măria sa. 


(Intră regele Henric şi Exeter.) 


REGELE HENRIC: Ce e? Ce s-a întîmplat? 

FLUELLEN: Stăpîne, e aici un mișel și un trătător care, tupă cum 
feteţi, a smuls mănuşa luată de măria foastră te pe coiful lui 
Alencon. 

WILLIAMS: Stăpine, asta a fost mănuşa mea; uite-i perechea; și 
cel căruia i-am dat-o eu în schimb a făgăduit s-o poarte la 
pălărie; eu am făgăduit să-l lovesc dacă o poartă; l-am întîlnit 
pe omul ăsta cu mănușa mea la pălărie şi m-am ţinut de cuvînt. 

FLUELLEN: Măria foastră a auzit acum — cu tot respectul pentru 
măria foastră, ce mai terpeteu, ce mișel nemernic, golan și 
păcătos e ăsta... Trac nătește că măria foastră o să-mi tea 
mărturie şi tofată și întărire că aceasta-i mănuşa lui Alençon, 
pe care măria foastră mi-a tat-o mie — cu mîna pe conștiință 
că-l aşa! | 

REGELE HENRIC: Ostaş, dă-mi mănușa; iată-i aci perechea. 

Pe mine chiar ai spus c-ai să mă baţi, 
Pe mine m-ai jignit cu vorbe grele. 

FLUELLEN: Cu foia măriei foastre, o să răspuntă cu capul tacă 
mai este pe lume freo lege de respel. 

REGELE HENRIC: Cum poți încerca să-ţi capeţi iertarea? 

WILLIAMS: Toată jignirea, stăpine, de la inimă pornește; din- 
tr-a mea n-a pornit nimic ce ar putea să jicnească pe măria ta. . 

REGELE HENRIC: Pe mine însă m-ai jignit. 

WILLIAMS; Măria ta n-a venit el însuși. Mi s-a arătat ca un om 
oărecare; ca dovadă noaptea, straiele și înfăţişarea smerită. 
Și tot ce a avut de suferit înălțimea voastră sub chipul ăsta o 

rog să creadă că e din vina sa, nu dintr-a mea, fiindcă dacă-ar 
fi tost eine credeam eu că este, nu era la mijloc nici o jignire; 
de aceea, rog din suflet pe măria ta să mă ierte. 

REGELE HENRIC: Mănușa umple-i-o cu bani, Exeter! 

tri Şi dă-i-o lui! Băiete, s-o păstrezi! 
S-o porţi la cuşmă ca pe-o mare cinste 
- Și pînă ţi-o voi cere înapoi. 
Ş-acuma daţi-i banii. Căpitane, 
Să-i fii un bun prieten de-azi-nainte! 

FLUELLEN: Pe ochii mei, îlăcăul asta are testul coraj în pieptul 
lui. Ține şi te la mine touăsprezece pănuți și te rog să fii cu 
frica lui Tumnezeu și să te ferești te sfată și te flecărcală, te 
certuri şi gîlceafă şi te încretinţez ca o să-ţi fie mai pine. 

WILLIAMS: Nu-mi trebuiesc gologanii dumitale. 

FLUELLEN: Ți-i tau tin toată inima; îţi spun că au să-ţi printă 
pine ca să-ți tălpuieşti cizmele: hai, ce tot faci atîtea nazuri? 
Cizmele nu prea este în pună stare; e pun șilingul, erete-mă; 
te nu, îţi dau altul. 


(Intră un craimic englez.) 


REGELE HENRIC: Heralde, fost-au morții numărați? 
CRAINICUL (îi Îmmânează un Înscris): 
„Aci-s trecuţi francezii omoriți. 
REGELE HENRIC: Noi, unchiule, câţi prinși de neam luat-am? 
EXETER: Pe Charles d'Orlâans, regesc nepot, 
Jean, duce de Bourbon, de Bouciault, 
Și-alți conți, baroni, seutieri și cavaleri 
O mie și cinci sute, făr’ de gloată. 
REGELE HENRIC: Izvodul ăsta-mi spune că francezii 
i i Ce zac uciși pe cîmp sînt zece mii, 
Din care-o sută douăzeci și gase 
Sînt prinți şi nobili purtători de steaguri, 
Căzuți aici. Se-adaugă la număr 
Baroni, scutieri și gentilomi de seamă, 
Opt mii şi patru sute, dintre care 
Cinci sute-s cavaleri de-abia de ieri. 
Așa fiind, din zece mii pierduţi, 
Seimenii-s doar o mie șase sute, 
Ceilalţi-s prinți, baroni, scutieri, seniori, 
Şi cavaleri, prin naştere și slujbă. 
Din nobilimea lor zac, morţi, anume: 
D'Albret, înaltul Franţei Conetabil, 
De Chatillon, al Franţei amiral; 

EXETER: 
REGELE HENRIC: 


FLUELLEN: 
REGELE HENRIC: 


FLUELLEN: 
REGELE HENRIC; 

Mai mare peste-arbalistari: Rambures, 

Şi bravul majordom Guiscard Dauphin; 
Jean, duce D'Alencon, Antoine de Brabant 
Ce frate e cu al Burgundiei duce, 

Eduard, duce de Bar, iar dintre conți: 
Grandpré, Roussi, de Fauconberg și Foix, 
Beaumont și Marle, Vaudémont, Lestrale: 
Da, iată un regesc sobor al morții! 

Şi-acum, englezii morți: izvodul unde-i? 


(Heraldul îi înmînează un alt înscrie.) 


Eduard de York şi contele de Suffolk, 
Sir Richard Ketly, Davy Gam, scutar, 
Şi nici un nume altul mai de seamă: 
Doar douăzeci și cinci din celelalte. 
O, Doamne, mina ta a fost aici. 
Doar ei să-i mulțumim, nu vrerii noastre. 
Văzutu-s-au cîndva-n vreo luptă dreaptă, 
Prin grea izbire, fără vicleșug, 
Atitea pierderi într-un singur lagăr 
Şi-n cellalt mai nimic? Primește, Doamne, 
Această biruință drept prinos, 
Ea este doar a ta. 

Minune mare! 
În stînt alai să mergem pînă-n sat, 
Vestind oștirii-ntregi osinda morții, 
Oricărui îns ce s-ar făli cu slava 
Ce se cuvine doar lui Dumnezeu. 
Putem cu foia majestăţii foastre 
Să zbunem câți de-ai noștri au pierit? 
Da, căpitane. Dar să ţinem seama 
Că Domnul s-a luptat de partea noastră. 
Pe legea mea că pine-a mai făcut. 
Să ne-ngrijim de cele sfinte. 
Non Nobis și Te-Deum să se cînte 
Pios să-i îngropăm pe morții noștri 
Şi prin Calais spre Anglia-napoi 
N-au tins nicicînd ostaşi voioși ca noi. 


(Ies.) 


ACTUL V 


PROLOG 
Intră Chorus. 


Acei ce-n cronici n-au citit povestea, 
Dea voie să le-o suflu eu. Ceilalţi, 

Cei care-o ştiu, smerit îi rog să ierte 
Că-n șirul lor firese, în timp și-n număr, 
Lipsesc atitea fapte, care-aici 

Nu pot apare-n toată măreţia 

Şi-n viaţa lor aievea, cum au fost.129 
Pe rege-acum îl ducem spre Calais. 
E-ajuns acolo. L-aţi văzut. Şi-acum, 
Pe-aripi de gînd purtaţi-l peste mare. 
Priviţi, pe țărm la noi, un brîu de lume: 
Femei, copii și oameni pînă-n valuri. 
Uralele şi-aplauzele lor 

Acoperă adincul glas al mării, 

Cel care, ca o goarnă uriașă 

Deschide calea regelui, spre ţărmuri. 
Lăsaţi-l să debarce şi priviţi-l 

Spre Londra cum se-ndreaptă cu alai. 
Şi-i pasul gîndului atît de mare 

Că-l și vedeţi în minte-acum la Blackheath. 
Acolo vrut-au lorzii lui să-i poarte 
Zdrobitul coif şi paloșul ştirbit 

"Nainte-i prin oraş. Dar n-a dat voie 
El nefiind supus deșertăciunii 

Şi laudei de sine, ci dînd totul 

— Trofeie, prăzi, drapele și onoruri — 
Prinos lui Dumnezeu. Şi-acum, priviţi, 
De gîndul meșter grabnic făurite, 
Mulţimile ce Londra le revarsă! 

În scump veşmînt primarul și-ai săi sfetnici, 

Urmaţi, ca senatorii vechii Rome, 
De-o plebe-n fortot, ies în calea lui, 
Cuceritorul Cezar să-și primească. 
Precum (asemuirea este pală, 
Dar scumpă nouă azi) cînd generalul 
Prea graţioasei noastre suverane 
Va fi rentors (şi se va-ntoarce-odată) 
Din insula Irlandei!%, aducînd 
Înfiptă-n vîrful spadei răzvrătirea, 
O, ce de lume-n cale-i va să iasă 
Din paşnica cetate, să-i ureze 
Un bun sosit. Dar pentru Harry, iată, 
Făcutu-s-a mai mult şi mai pe drept. 
Acum la Londra să-l vedeţi. Acolo 
L-ajunge-al Franţei bocet care-ndeamnă 
Pe-al nostru rege să rămilie-acasă. 
Iar împăratu-ntr-ajutorul ei 
Se-amestecă să mijlocească pacea. 
Dar pînă Harry se rentoarce-n Franța, 
Sărim tot ce s-a mai putut petrece. 
Acolo se cuvine să-l urmăm, 
Și eu jucat-am pe locţiitorul, 
Cel care v-aminteşte de trecut; 
Şi iar vă chem să fiți, — ea să scurtez — 
Cu ochii minții pe pămînt francez. 


(Iese. ) 


SCENA 1 


Franja. Lagărul englez. 
Intră Fluellen şi Gower. 


GOWER: Așa e, ai dreptate! Dar de ce-ţi porţi prazul astăzi? Că 
doar a trecut Sfîntul David. 

FLUELLEN: În orice lucru găsești brileşuri și bricine, te ce şi 
pentru ce. Am să-ți spun, căpitane Gower, așa ca la un brieten: 
terpeteul cela golan, chelbos, pătuchios şi puncaș, fanfaronul 
de Pistol, pe care-l ştii și tum'ta și lumea-ntreagă că nu-i bun 
de nimica, fine, uite, fezi, ieri, la mine, și-mi atuce pîine și sare 
şi-mi poruncește să-mi mănînc prazul. Eram într-un loc unde 
nu i-am putut cere socoteală. Tar sînt în stare să-l port mereu 

la pălărie, pînă ce oi ta ochii cu el şi atunci îi arăt eu lui cam 
ce gîntese. i 
GOWER: Uite-l că vine, umtlindu-șe în pene ca un curcan. 


(Intră Pistol.) 


FLUELLEN: Nu-mi pasă mie de penele lui umflate și de curcanii 
lui. Tomnul să te aibă în pază, sdegare Pistol, punsaş riios și 
pătuchios, Tomnul cu tine! 

PISTOL: Ce, ești nebun? Sau vrei, troian mojie, 

Pe loc să-ți rup al Parcei fir fatal? 
Teși! Silă mi-i de-al prazului miros. 

FUELLEN: Te rog tin suflet, puneaș riîios și puchinos, să bine- 
foiești ca la cererea și la porunca și la torința mea să înghiţi, 
uite, fezi, prazul ăsta. Cu toate că nu-ți blace, fezi pine, şi n-ai 
gust, nici poftă, și nu poţi să-l mistui, eu ţin să-l mănînci. 


PISTOL: Nici pentru Cadwallader?! şi-ai lui țapi! 
YLUELLEN: Îți tau eu ţie-un ţap să nu-l poţi tuce! 
(Îl loveşte.) 
Vrei să fii atît de trăguț, terpeteu ticălos ce ești, să înghiţi 
prazul? À 
PISTOL: Troian nemernic, vei muri. 


FLUELLEN: Pine zici, pușlama riioasă, o să mor cînt o frea Fum- 
nezeu. Între timp, însă, freau ca tu să trăieşti și să mănînci 
punătățile astea: Uite, îți tau și puțin sos la ele! 


(Îl bate iar.) 


Teri mi-ai zis cafaler te munte, acum te cătălărese eu pe jos. 
Fii pun, te roc! Tacă-ți poți pate şoc te un praz, poți să-l și 
mănînci. 

GOWER: Destul, căpitane, l-ai zăpăcit de tot. 

FLUELLEN: Îţi sbun eu că am să-l fac să mănînce o pucăţică din 

“prazul men, chiar te l-ai pocni în scăfirlie patru zile în şir. la 

te rog, mușcă te aici, e pun te pus la rană, și la creasta ta plină 
de singe. 

PISTOL: Zici să mușc? | E 

FLUELLEN: Ta, tesigur, fără întoială — și te pună seamă, nici nu 
încape forbă! | | 

PISTOL: Mă jur pe prazul ăsta că am să mă răzbun cumplit. Înghit 
eu, înghit, dar mă jur... Ci o 

FLUELLEN: Hai, mănîncă, rogu-te. Mai vrei niţel sos la prazul 
tău? Nici nu mai e testul praz ca să poți jura pe el. 


AY , 
dit / 


[V, 1] 

PISTOL: Mai lasă toroipanul că mănînc. 

FLUELLEN: Să-ţi fie te pine, puncaş chelbos, tin toată inima. Na, 
mă roc, să n-arunci nimic. Coaja e pună pentru capaţina ta 
crapată. Te azi încolo, cînt s-o mai întîmpla să fezi frun praz, 
să rizi de el, te rog. Asta e tot! 

PISTOL: Prea bine! 

FLUELLEN: Ta! Ta! E pun prazul! Ține şi un sfanţ să-ţi finteci 
scăfiriia. 

PISTOL: Mie? Un sfanţ? 

FLUELLEN: Ta, într-atevăr, și te pună seamă ai să-l ici, că te nu, 
mai am încă un praz în puzunar; și pe ăla o să-l înghiţi. 

PISTOL: Eu sfanţu-l iau cu gînd să mă răzbun. 

FLUELLEN: Tacă îţi mai sînt tator ceva, o să-ți plătese cu bita, 
că n-ai să mai fezi te la mine tecât pete. Tomnul să te aibă în 
pază și să-ți fintece capaţina. 


(Iese. ) 


PISTOL: Întregul iad se va cutremura! 

GOWER: Haide, haide, ești un netrebnic, un fricos şi un rotire 
Ţi-ai bătut joc de un obicei — întemeiat pe o mare cinstire, ș 
purtat ca o slăvită amintire a vitejiei celor duși, dar nu iai 
încumetat să-ţi sprijini vorba și pe fapte. De două-trei ori te-am 
văzut necăjindu-l pe nobilul ăsta și rîzînd de el. Ai crezut că 
dacă nu ştie să vorbească englezeşte ca cei din ţară n-o să île 
în stare să țină un ciomag ca orice englez. Acum ţi s-au deschis 
ochii. Măcar de te-ar învăţa bătaia asta dată de un velş să te 
porți de-acum încolo ca un englez cumsecade. Rămii cu bine. 


(Iese. ) 


PISTOL: Îşi bate oare soarta joc de mine? 
Aflai că Nell, nevasta, mi-a murit 
De-o boală franţuzească la spital 
Și casa de-ntilnire mi s-a-nehis. 
Îmbătrinesc. În trupu-mi vlăguit 
Onoarea-i ciomăpgită. Mă voi face 
Codoş de rînd şi cu dibace mînă 
Tăia-voi pungile. Spre ţară zbor. 
Şi-ntors în ea, m-apue de jafuri iar, 
Mă ung pe vînătăi c-o alifie 
Și jur c-am fost rănit în bătălie. 
(Iese. ) 

[V, 2] 


La Troyes, în Champagne. O sală în palatul regelui Franţei. 
Intră pe o uşă: regele Henric, Bedford, Gloucester, Exeter, Warwick, West- 


moreland şi alți lorzi. 


Pe altă ușă: regele Franţei, regina Izabela, prințesa 


Caterina, Alice şi alte doamne; ducele de Burgundia şi curlea sa. 


REGELE HENRIC; 


REGELE FRANȚEI: 


REGINA IZABELA: 


REGELE HENRIC: 
REGINA IZABELA: 


Soborului acestui, bună pace, 

Că pentru pace ne găsim aci. 

Iar fratelui din Franţa și surorii 
Salutul meu și multă sănătate. 
Noroc și bucurie prea frumoasei 
Prinţese Caterina, vara noastră. 
Şi te salut, o, duce de Burgundia, 
Ca ramură şi parte a domniei 
Prin care s-a-ntrunit acest sobor. 
Jar vouă, sănătate, prinți francezi 
Și nobili mari. 


Mult vrednicul meu frate 
Din Anglia, mă simt prea norocos 
Că-n faţă te privesc. Bine-ai venit! 
La fel și vouă, prinți englezi, la toţi! 
Această zi și-acest frățese sobor 
Îneheie-se la fel de bine,-o, frate, 
Cum ne simţim și noi, văzîndu-ți ochii. 
Da, ochii tăi, cei ce purtau mai ieri 
Cînd întîlneau francezii, cumplitul fulger 
Al vasiliscului ucigător. 
Veninu-acestor ochi, nădăjduim, 
Pierdutu-și-a puterea: ziua-aceasta 
Va presehimba-n iubire vrăjmășia. 
Amin răspund: de-aceea vin aci. 
Voi, prinți englezi, primiţi al meu salut. 


DUCELE DE BURGUNDIA: 

Credința şi iubirea-mi deopotrivă 

Vi-o-nchin, regi mari ai Franţei şi-Eneliterei, 
Că m-am trudit din răsputeri cu gîndul 

Cu rîvnă și-osteneală să-i aduc 

Pe amîndoi monârhii prea-slăviţi 

La scaunul acestui sfat regesc. 

O pot mărturisi, de-o parte şi-alta, 
Puternicele voastre majestăţi. 

Dar izbutind în străduința mea!3? 

De-a pune față-n față, ochi în ochi, 
Doi regi, să nu vă fie cu bănat 
De-ntreb aci,-ntr-acest măreț sobor, 
Ce vrăjmășii, ce piedici mai sînt încă, 
De ce această biată pace goală 
Şi schilavă, ea, muma sfînt-a Artei, 
Şi-a nașterilor binecuvîntate 
Și-a-ndestulării-n toate, tocmai ea 
Nu poate să-și arate blindul chip 

cea mai veselă grădină-a lumii, 
În Franţa noastră rodnică? Dar vail 
Prea mult din ţară fost-a izgonită, 
Grămezi pe cîmp agonisita-i zace 
a putrezeşte-n rodnicia ei. 
n părăsire moare și-a ei viță 
Ce toarnă-n inimi bucuria vieţii, 
Jar gardul viu, pe vremuri cosorit, 
Ca un captiv cu păr crescut sălbatic, 
Îşi lasă-n voie mlăzile zbirlite. 
Răsar pe-nţelenitele ogoare 
Cucuta, fumărița și negara 
Iar plugul care-ar fi stirpit tot pirul 
A ruginit. Şi neteda cîmpie 
Pe eare-o-mbălsămau mai ieri cebarea, 
Trifoiul verde,-aglica cea pestriță, 
Cînd coasa-i lipsă, azi, s-a răzvrătit, 
Şi-n schimb dă brusturi și scaieți spinoşi, 
Și searbedele ştevii — rodul lenii 
Lipsit de frumuseţe și folos. 
Și cum livezi, podgorii, tarini, tufe, 
Din firea lor se-abat sălbăticite, 
La fel şi noi, cu neamuri și copii, 
Din lipsă de răgaz destul, uităm 
Științele, podoaba ţării noastre. 
Ci creştem ca barbarii, ca ostașii, 
Ce-n minte n-au decit vărsări de sînge, 
Sudălmi grozave, straie fistichii, 
Și tot ce stă-mpotriva omeniei. 
V-aţi adunat aci să-ntoarcem toate 
La bunăstarea lor de mai-nainte 
Dar cuvîntarea-mi stăruie să-ntrebe 
De ce n-alungă răul blinda pace, 

Ca iarăși să ne dea blagoslovire 
Din darurile ei de altădată. 
O, duce de Burgundia, de vrei 
Să facem pacea, din a cărei lipsă 
Ne bîntuie-amintitele răstriști, 
Va trebui să cumperi pacea asta, 
Prin împlinirea dreptei mele cereri 
Pe care-n înţeles și-n amănunte 
O vezi, pe scurt, în scrisul ce-l ții-n mînă. 


DUCELE DE BURGUNDIA: 

Aflatu-le-a și regele dar încă 
N-a dat răspunsul. 
Bine. Pacea, însă, 
Pe care-o imploraţi cu stăruință, 
Atîrnă numai de răspunsul său. 
În treacăt doar mi-am aruncat privirea 
Pe-acest tratat. Din sfatul tău de-aci 
Fii bun şi-alege, sire, câţiva sfetnici 
Să stea cu mine iar, să-l cercetăm 
Cu şi mai multă grijă. Şi voi da 
Răspunsul meu hotăritor de-ndată 
Şi-a mea-nvoire. 
Așa voi face, frate, 
Tu, unchiule Exeter, Clarence frate, 
Tu, frate Gloucester, Huntington și Warwick, 
Duceţi-vă cu regele. Din parte-mi 
Puteri depline aveţi de-a încheia 
Sporind sau prefăcînd orice veţi crede 
În luminata voastră iscusință 
Că-i potrivit cu demnitatea noastră 
Şi-orice scăderi şi-adaosuri veţi face 
La cererile mele, mă-nvoiesc. 
Vrei, mîndră soră, prinții să-nsoţeşti, 
Sau stai aci cu noi? 
Iubite frate, 
Mă due cu ei, că poate prinde bine, 
Cînd pricini grele fi-vor dezbătute, 
Şi glasu-unei femei. 
Dar cel puţin 
S-o lași cu noi pe vara Caterina 
Ea mi-este cererea cea mai de seamă 
Şi-i pusă-ntiia pe hrisovul păcii. 


IV, 21 
REGINA IZABELA: La voia ei! 


(les toţi, afară de regele Henric, Caterina şi Alice.) 


REGELE HENRIC: Frumoasă Caterină, 
Vrei oare pe-un războinic să-l înveţi 
Ce vorbe-neîntă-auzul unei doamne 
Şi-n inimă-i șoptese iubirea lui? 

CATERINA: Măria ta are să ridă de mine. Eu nu pot să vorbesc 
Anglia voastră. 

REGELE HENRIC: Frumoasă Caterină, dacă mă iubeşti tare mult, 
din toată inima ta de franţuzoaică, o să fiu încîntat să mi-o 
spui într-o engleză cît de stricată. Îţi plac puţin, Kate? 

CATERINA: Pardonnez moy!*, nu știu ce înseamnă „îţi plac“. 

REGELE HENRIC: Tu eşti un înger, Kate, și mie-mi plac îngerii. 

CATERINA: Que dit-il? Que je suis semblable à les anges 7134 

ALICE: Ouy, vraiment, sauf vostre grâce, ainsi dit-ul.1%5 

REGELE HENRIC: Așa am spus, scumpă Caterino, și nu mi-e ruşine 
s-o spun lar. 

CATERINA: Oh! mon Dieu! Les langues des hommes sont pleines 
de tromperies.136 

REGELE HENRIC: Ce spune, frumoasă doamnă? Că limbile bărba- 
ților sînt înșelătoare? 

ALICE: Ouy!3?, ca limbile barbați are să fiu plin de amăgire; asta 
spus domnița. 

REGELE HENRIC: Domnița e cea mai strașnică englezoaică din 
lume. Pe legea mea, Kate, vorbele mele de dragoste sînt tocmai 
pe măsura științei tale. Mă bucur că nu știi mai bine englezește; 
fiindcă, dacă ai ști, ţi s-ar părea că sînt un rege așa, dintr-o 
bucată, și ai putea crede că mi-am vîndut o sfoară de moșie 
ca să-mi cumpăr coroana. Nu prea mă pricep să tieluiesc la 
vorbe dulci; îți spun așa, fără înconjur, că te iubesc. Şi-mi 
pierd tot şirul, dacă-mi ceri să-ți spun mai mult decit atit: 
„Mă iubeşti şi tu?“ Hai, răspunde-mi, zău, și-om bate palma, 
să facem tîrgul. Ce zici, domniţă? 

CATERINA: Sauf vostre honneur, la mine înţelege bine. 

REGELE HENRIC: Doamne, Kate, dacă mă pui să fac stihuri sau 
să dansez de dragul tău, sînt pierdut; la stihuri nu știu să 
potrivesc nici cuvintele, nici măsura, de dansat nu pot dansa 
în măsură, deși e greu să te măsori cu mine. De-aș putea cuceri 
o femeie sărind capra, sau aruncîndu-mă pe cal cu armura În 
spinare, apoi, nu că mă laud, dar mi-aș găsi repede perechea. 
Sau, dacă ar fi să mă bat cu cineva ca să-i fac ei plăcere, ori 
să-mi joc calul în două picioare, aș tăbări pe el ca un parlagiu, 

și m-aş ține-n şa, fără să cad, ca o maimuţă. Dar, Dumnezeu 
mi-e martor, Kate, că nu ştiu să fac ochi dulci, nici să șoptese 
vorbe goale și nici nu-s dibaci la declaraţii: n-am decît un 
cuvînt, de care mă folosese doar atunci cînd mi se cere cu dina- 
dinsul, şi pe care nu mi-l cale niciodată, oricît mi s-ar cere. 
Dacă poţi iubi un flăcău de teapa mea, Kate, cu un obraz ce 
nu face să-l bată soarele şi pe care nu se învrednicește măcar 
să-l privească în oglindă, lasă-ţi ochii să aleagă pentru tine. 
Îți vorbese deschis, ca un soldat. Dacă poţi să mă iubeşti, 
ia-mă; iar de nu, eu tot am să mor odată, dar nu de dorul tău. 
Doamne fereşte! Cit trăieşti, dragă Kate, ia-ti un bărbat cre- 
dincios și dintr-o bucată. El trebuie, vrind-nevrînd, să se poarte 
frumos cu tine, fiindcă n-are darul de-a suci alte capete. lar 
bărbaţii buni de gură care se bagă în sufletul femeilor cu stihu- 
rile lor sînt repede alungați de bunul-simţ. Chiar așa! Omul 
bun de gură nu-i decît un flecar, și stihurile nu-s decât povești. 
Un picior, cît de sprinten ar fi, începe să tremure. O statură 
falnică se încovoaie, barba neagră încărunțeşte, capul cîrlionțat 
ajunge chel, obrazul frumos se scofilceşte, ochii cei mai vioi 
se duc în fundul capului; numai o inimă bună, Kate, e ca soa- 
rele şi ca luna, sau mai bine zis ca soarele, nu ca luna. Fiindcă 
străluceşte luminos și nu se schimbă și nu se abate din drum 
niciodată. Dacă vrei un om ca ăsta, ia-mă pe mine; luîndu-mă 
pe mine, iei un soldat, și luîndu-l pe soldat, îliei și pe rege. Ei, ce 
spui tu de dragostea mea? Vorbește, te rog deschis, frumoasa mea. 

CATERINA: Se poate eu să iubesc pe un dușman de Franţa? 

REGELE HENRIC: Nu! Nu se poate să iubeşti pe dușmanul 
Franţei, Kate; dar iubindu-mă pe mine, iubeşti pe un prieten 
al Franţei: fiindcă mi-e atit de dragă Franţa, că n-aş vrea să 
mă despart de nici un cătun de al ei. Vreau să fie a mea cu 
totul. Şi, Kate, dacă Franţa e a mea, şi eu sînt al tău, Franța 
e atunci a ta și tu ești a mea. 

CATERINA: Eu nu știu ce e asta. 

REGELE HENRIC: Nu ştii, Kate? Am să ţi-o spun pe franțuzeşte; 
parcă văd că mi se lipește de limbă, că n-o mai pot dezlipi, 
ca o nevestică abia măritată de gîtul soțului. Je quand. sur le 
possession de France, et quand vous avez le possession de moy!?s 
stai să văd ce mai vine? Sfinte Denis, dă-mi o mînă de ajutor 
— done vostre est France et vous estes mienne.!% Mai lesne mi-ar 
fi să cuceresc regatul ăsta, decît să îndrug la vorbe tranţuzești. 
N-am să izbutese niciodată să te înduplee cu franțuzeasca 
mea, ai să rizi de mine. 

CATERINA: Sauf vostre honneur, la François que vous parlez est 
meilleur que l Anglois lequel je parle.149 

REGELE HENRIC: Zău că nu e, Kate! Trebuie să recunoaştem că 
tu vorbeşti nespus de prost limba mea și la fel de prost o vor- 
bese și eu pe a ta, aşa că între noi doi nu e nici o deosebire. 
Dar, Kate, atita lucru înţelegi şi tu, pe englezește: poţi să mă 
iubeşti? 

CATERINA: Nu pot să spun. 

REGELE HENRIC: Poate că mi-o spune vreo vecină, Kate. Am să 
le întreb. — Lasă, știu că mă iubeşti, şi la noapte cînd te vei 
duce în cămăruţa ta, ai s-o întrebi pe această nobilă doamnă 
despre mine; și mai știu, Kate, că ai să ponegrești în faţa ei 
tocmai ceea ce, în adîncul inimii, îți place mai mult la mine. 
Însă, dragă Kate, fie-ți milă cînd rîzi de mine, fiindcă, vezi tu, 
drăguță principesă, eu te iubese cumplit de mult. Dacă ai să 
fii vreodată a mea, Kate (şi am credința nestrămutată că ai să 
fii), te-am cucerit prin luptă şi va trebui, vrei nu vrei, să 
fii o bună mamă de soldaţi. Adică, n-o să facem noi, tu şi cu 
mine, de la Sfîntul Denis şi pînă la Sfîntul Gheorghe, un băiat 
jumătate francez, jumătate englez, care să meargă pînă la 
Constantinopol“! să-l tragă pe ture de barbă? Nu crezi? Ce 
zici, frumoasa mea floare de crin? 

CATERINA: Eu nu ştii. | 

REGELE HENRIC: Nu! Ai s-o ştii mai tîrziu, deocamdată trebuie 
să-mi făgăduieşti; făgăduiește-mi, deci Kate, că ai să-ţi dai 
„toată silința pentru partea îranţuzească a băiatului; cît. despre 
jumătatea de englez îţi dau cuvîntul meu de rege şi de bărbat. 
Ce răspuns îmi dai, la plus belle Katharine du monde, mon très 
chère et divine deesse112? 

CATERINA: Majestè a voastră are fausse! francez destul ca să amă- 

ească pe cea mai sage demoiselle en France. 

REGELE HENRIC: La naiba, cu frantuzeasca mea stropşită. Pe 
cinstea mea, ţi-o spun verde pe englezeşte: Kate, te iubesc! 
Nu m-aş încumeta însă să jur tot pe cinstea mea că mă iubeşti 
și tu; deşi inima-mi spune că da, cu toată mutra mea, săraca, 
fără nici un farmec. Blestemată fie acum ambiția tatălui meu! 
Îi era gîndul la război cînd m-a făcut pe mine; de aceea m-am 
ales cu înfățișarea asta aspră, ca de fier, care sperie femeile 
cînd Încerc și eu să fiu curtenitor cu ele. Dar, crede-mă, Kate, 
cu cât o să îmbătrinese, cu atit o să arăt mai bine. Mă mîngii 
cu gîndul că bătrineţea, acest vrăjmaș al frumuseţii, n-are ce 
să mai strice la chipul meu. Dacă mă iei acum, mă iei sub înfă- 
țişarea cea mai rea; cînd ai să te obișnuiești, ai să mă găsești 


426 


BORER | cada 
Pa i 


. i pe. 
ri T S AA LA F la wener e E a O AL. i pă 
pi j = t AF i j 5 f è 
d? blad LR 


AESA | pi A IV, 2] 
din ce în ce mai bine. Și-atunci ia spune-mi, prea, frumoasă 
Caterină, mă vrei? Lasă roşeața asta feciorelnică ; destăinuiește-ţi 
pornirea inimii, cu o privire împărătească. la-mă de mînă 

„şi zi aşa: „Harry al Angliei, sînt a tal“ Cum mi-o încînta auzul 

atare vorbă, îţi şi răspund răspicat: „Anglia e a ta, Irlanda e 

a ta, Franţa e a ta, şi Henric Plantagenet e al tău“. Iar ăstuia 

"îi spun în față: „Chiar dacă nu e cel mai de treabă dintre regi, 

ai să vezi că e regele oamenilor de treabă“. Hai, răspunde-mi, 

fie și cu un crîmpei de cîntec: glasul tău e un cîntec, dar vorba 
ţi-e cam scâlciată. Așadar, Caterina, regină între regine, deschi- 
de-ţi inima într-o englezească stropșită. Mă vrei, spune? 

CATERINA: Dacă i-o place lui roy mon pore!45. 

tra HENRIC: O să-i placă, dragă Kate, îţi spun eu că-i place, 

ate. 

CATERINA: Atunci și eu am să fiu încântat. 

REGELE HENRIC: Prin urmare, îţi sărut mîna şi-ţi zic regina mea. 

CATERINA: Laissez, mon seigneur, laissez, laissez! Ma foy, je ne 
veuz point que vous abaissez vostre grandeur en baisant la main 
d'une vostre indigne servileure ; excusez-moy, je vous supplie, mon 
très puissant seigneur.146 

REGELE HENRIC: Atunci, am să te sărut pe gură, Kate. 

CATERINA: Les dames et demoiselles, pour être baisées devant leurs 
noces, il west pas la coutume de France. 

REGELE HENRIC: Ce-a zis, doamnă interpretă? 

ALICE: Că nu e obiceiul pour les doamne din Franța. Nu ştiu cum 
spune baiser în limba dumneavoastră. 

REGELE HENRIC: Sărutare. 

ALICE: Măria ta entendre!48 mai bine ca moy. 

REGELE HENRIC: Vrea să spună că în Franţa nu se obișnuiește 
ca fetele să fie sărutate înainte de cununie? 

ALICE: Ouy, vrayment.1%9 | 

REGELE HENRIC: Obiceiurile cele mai îngrădite se pleacă în faţa 

unui rege mare. Scumpă Kate, tu şi cu mine nu putem îi închiși 

în cercul strimt al obiceiurilor unei țări. Noi facem datina, 

Kate, și libertatea care decurge din starea noastră închide gura 

tuturor biîrfitorilor, așa cum am să ţi-o închid și eu pe a ta, 

fiindcă a vrut să apere straşnicul obicei al ţării voastre, şi mi-a 

respins sărutarea. (O sărută.) Buzele îţi sînt vrăjite, Kate; 

atingerea lor dulce ca mierea e mai convingătoare decât toate | 

glasurile din Sfatul Franţei. Și l-ar îndupleca mai repede pe 

Harry al Angliei decît o jalbă a tuturor regilor din lume. Iată-l 
pe tatăl tău. 


(Intră din nou regele şi regina, ducele de Burgundia, 
Bedford, Gloucester, Exeter, Warwick, Westmoreland şi 
alți nobili francezi şi englezi.) 


DUCELE DE BURGUNDIA: Domnul să te ocrotească, măria ta! 
Augustul meu văr o învaţă englezeşte pe principesa noastră? 

REGELE HENRIC: Aș fi vrut, dragă vere, să-i arăt cît de mult o 
iubesc; şi tot pe englezește. 

DUCELE DE BURGUNDIA: Şi se codește? 

REGELE HENRIC: Graiul ne e cam aspru, vere, şi firea nu prea 
mi-e duioasă; aşa că, neavînd nici suflet, nici glas de lingușitor, 
nu sînt în stare să trezesc în ea duhul iubirii, ca să se arate așa 
cum e. 


DUCELE DE BURGUNDIA: Iartă-mă dacă-ţi răspund sfătos și fără 
înconjur. Dacă, vrei să-i faci farmece, trebuie să tragi un cere 
magic; și dacă vrei să trezeşti în ea Amorul aşa cum e, apoi 
trebuie să se arate orb și gol. Cum poţi dar să învinuieşti o tînără 
fată ca ea, cu obrajii rumeniți de o roşeaţă sfioasă și feciorelnică, 
dacă nu vrea să se lase descoperită, ca să iasă la lumină băie- 
țașul orb și gol? Înseamnă, măria ta, să pui la grea încercare o 
fecioară! 

REGELE HENRIC: Cu toate acestea, ele închid ochii și se supun, 
dragostea fiind oarbă și atotputernică. 

DUCELE DE BURGUNDIA: Le este iertat, mylord, dacă nu văd 
ce fac. 


REGELE HENRIC: Dacă-i așa, scumpe lord, învaț-o pe verişoara 
domniei tale să închidă ochii. 

DUCELE DE BURGUNDIA: Am să-i fac eu cu ochiul, să zică da. 
Numai că măria ta să-i lămureşti vorbele mele: că fecioarele 
pe care vara le-a încins bine sînt ca muștele din August: au ele 
ochi, dar sînt oarbe și rabdă să pui mîna pe ele, chiar şi cele 
care mai înainte n-ar fi îndurat măcar o privire. 

REGELE HENRIC: Sfatul ăsta mă sileşte să aştept o vară căldu- 
roasă: și aşa, în cele din urmă, voi prinde gîza, vara domniei 
tale, cînd o orbi şi ea. 

DUCELE DE BURGUNDIA: Ca amorul, milord, înainte de-a iubi. 

REGELE HENRIC: Adevărat! Şi unii dintre domniile voastre 
trebuie să mulțumească amorului pentru orbirea care mă Împie- 
dică să văd o mulțime de mîndre cetăţi franțuzești, fiindcă-mi 
stă în cale o mîndră fecioară din Franţa. 

REGELE FRANȚEI: Da, milord, văzute din depărtare, fiecare din 
ele îți par fecioare: fiindcă toate sînt înconjurate cu ziduri 
neatinse, în care războiul n-a pătruns niciodată. 

REGELE HENRIC: Kate îmi va fi soţie? 

REGELE FRANȚEI: Dacă așa ţi-e voia! 

REGELE HENRIC: Sînt fericit; în felul ăsta, cetăţile virgine de 
care pomeneşti o vor însoţi; iar fata care a stat în calea dorin- 
telor mele își va face drum în sufletul meu. 

REGELE FRANȚEI: Ne-am învoit cu tot ce-i înțelept. 

REGELE HENRIC: Aşa să fie, lorzi ai Engliterei? 

WESTMORELAND: Da, regele tratatul l-a-ntărit 

n fiecare punct; cel mai dintii, 
E fata lui. Urmează-apoi la rînd 
Și celelalte-n slova lor întocmai. 

EXETER: Pe-acesta numai nu l-a iscălit;: 
Acolo unde măria ta cere ca regele Franţei, ori de cîte ori îţi 
va serie pentru a-ți cere ceva, să te numească pe măria ta în 
felul următor şi cu acest adaos în franţuzește: Notre très cher 
fils Henri, Roi d'Angleterre, Héritier de Pramnce!5, şi la fel şi 
în latinește: Praeclarissimus filius noster Henrico, Rex Angliae 
et Haeres Franciae. 

REGELE FRANȚEI: Dar dacă ţii cu dinadinsul, frate, 

Eu nu mă-mpotrivese nici la aceasta. 

REGELE HENRIC: În numele-alianţei noastre sfinte, 

Te rog să te-nvoiești şi la aceasta 
Şi dă-mi pe-a ta fiică de soție. 
REGELE FRANȚEI: A ta să fie, mîndrul meu fecior, 
Din sîngele-i urmași să-mi odrăslească. 
Regatele-nvrăjbite ale Franței 
Şi Engliterei, ale căror ţărmuri 
Îngălbeneau de ciudă cînd vedeau 
C-a dat norocul peste-a lor vecină, 
Prin ei vor înceta să se urască. 
Unirea asta,-atit de scumpă nouă, 
Să semene iubirea creștinească, 
Şi buna învoire-n sînul lor. 
Şi-ntre frumoasa Franţă și-Englitera 
Să nu-și mai tragă paloșul nicicînd 
Războiul încruntat şi sîngerind. 

TOȚI: Amin! 

REGELE HENRIC: Kate, bun găsit! Să vadă toată lumea: 
Sărut regina-n tine și stăpîna. 

IV, 2] 


REGINA IZABELA: 


TOȚI: 
REGELE HENRIC: 


lar Dumnezeu, al căsniciei ctitor, 
Din două inimi și din două tronuri 

O inimă şi-un singur tron să facă 

Şi cum un soţ și-o soaţă, doi fiind, 
Prin dragoste sînt unul, — tot așa 

Va fi și-ntre regate-o cununie. 

Iar hida gelozie, clevetirea, 

Ce-adesea se strecoară pînă-n patul 
Blagoslovitelor căsătorii, 

Să nu se furişeze-n legămîntul 

Acestor ţări, stricîndu-le unirea. 
Franţuji, englezi, un neam și un cămin 
ȘI spun cu voia Domnului: Amin! 
Amin! 

Să facem pregătirile de nuntă. 

Iar ducele Burgundiei chiar astăzi 

Să vie să depună jurămîntul 

Cu nobilii cei mari, chezășuind 
Printr-însul legămîntul dintre noi. 
Şi-apoi mă jur lui Kate. Ea-mi jură mie. 
Şi tuturor ce jură, — bucurie! 
(Fanfară. Ies toţi.) 


EPILOG 


Intră Chorus, 


În vers stîngaci, prin timpii legendari, 
Poetul perindatu-va eu gîndul, 
Strîngînd în mie locaș tot oameni mari, 
Destinul lor, erîmpeie, depănîndu-l. 

Un scurt răstimp, da-n care-a luminat, 
În Anglia, luceafărul speranței, 

Și-un rai luînd c-un paloş fermecat, 
Lăsă pe-al său copil pe tronul Fran tei. 
Deci, Henric cel de-al șaselea, prin lege, 
A fost-nălțat, în scutece fiind, 

Al Franței și al Engliterei rege. 

Da-n statul său prea mulţi chivernisind, 
Pierdută-i Franţa — Anglia-i rănită. 
Povești de-acestea au mai luat ființă 
Pe-a noastră scenă. Fie deci primită 

Şi cea de astăzi cu îngăduință. 

(lese.) 


HENRIC AL V-LEA 
Comentarii 


Henric al V-lea este ultima piesă din cea de a dona tetralogie (după 
Richard al Il-lea şi Henric al IV-lea, Partea I şi a Il-a) şi a fost scrisă 
în 1598—1599 sau, după cum susţin unii cercetători pe baza referirii la 
Essex din prologul la actul V!, între plecarea acestuia în Irlanda și îna- 
poierea sa în Anglia, respectiv 27 martie și 28 septembrie 1599. Cronica 
a fost reprezentată „de mai multe ori“ înainte de 1600, anul cînd s-a tipărit 
prima ediţie in-cvarto — un text defectuos, reprodus cu mici corecturi 
în următoarele două ediţii (1602, 1619). Textul ediţiei in-folio din 1623, 
unde piesa ocupă al 5-lea loc în secţiunea „istorie“, le este prea puţin înda- 
torat şi textologii îl consideră „bun“. 

Principalele surse cu caracter istorice folosite de Shakespeare au fost 
Holinshed (Chronicles [Cronicile], 1587) şi creditorul său Hall (The Union 
of the T wo Noble Houses of Lancaster and York [Unirea celor două nobile 
case, Lancaster şi York], 1548). Scena „peţitului“ apare şi în The Famous 
Victories of Henry the Fifih [Faimoasele victorii ale lui Henric al V-lea] 
1598), alte episoade se regăsesc în Henrici Quinti Angliae Regis Geste. 

Dintre numeroasele izvoare privind gîndirea filozofică, morală şi poli- 
tică din piesa shakespeariană, în afară de The Governor (Conducătorul ) 
de Thomas Elyot, o menţiune specială merită, după cum a demonstrat 
John H. Walter, lucrarea lui Erasmus Institutio Principis (1616) şi 
tratatul lui Chelidonius tradus în engleză în 1571 (prin intermediar fran- 
cez) sub titlul Of the Institulion and firste beginning of Christian Princes 
(Despre formarea şi începutul principilor creştini ).2 


1 „Întoemai după cum... / S-ar putea ca generalul milostivei noastre 
împărătese — Să se întoarcă acum din Irlanda, / Sfărimînd rebeliunea, 
cu sabia“ (vv. 29—32). 


2 John H., Walter, editorul piesei în „The Arden Shakespeare“, Me- 
thuen, London, 1954, retip. 1970, a întocmit o listă instructivă de 
paralele între textele lui Erasmus şi Chelidonius şi Henric al V-lea (pp. 
XVI—XVII). 

Shakespeare a urmat cu fidelitate textele lui Holinshed şi Hall, uneori 
mergînd pînă acolo încit a transcris întocmai sau a versificat proza croni- 
carilor — v. de pildă primele 19 versuri din actul I sau versurile 33—95 
din I, 2. Respectarea scrupuloasă a textului lui Holinshed în cel de al 
doilea exemplu amintit are o însemnătate deosebită întrucit în respec- 
tiva replică arhiepiscopul de Canterbury îi expune regelui motivele juridice 
care îl îndreptățesc pe acesta să revendice coroana Franței, la nevoie 
pe calea armelor: aplicarea de către francezi a legii salice („In [terram 
Salicam mulieres ne succedant“) pe teritoriul Franţei (teritoriul salic 
fiind, de fapt, în Germania). Dar informaţia transmisă de Holinshed şi 
preluată de preaînvăţatul prelat este total greşită (cu urmarea că răz- 
boiul dintre Anglia şi Franţa, deci conflictul major din Henric al V-lea, 
nu are rațiuni mai solide decit „dezintormările“ din Mult zgomot pentru 
nimic): 

„Legea salică nu a fost, de fapt, altceva decit o culegere de legi și tra- 
diții folclorice și nu avea întru nimic de-a face cu dreptul de succesiune. 
Nobilii francezi l-au ales la tron pe Philip de Valois pentru a preîntim- 
pina căderea regatului în mîinile unei femei. Mai tîrziu ei au respins pre- 
tenția la tron a lui Edward al II-lea prin mama acestuia, Isabella. Se 
pare că termenul de Lege salică a fost conexat cu acest principiu mai 
tîrziu“.1 

Pe de altă parte, nu trebuie neglijate unele modificări și omisiuni 
sau adaosuri introduse de Shakespeare, cum ar fi următoarele: arhiepis- 
copul nu discută „legea salică“ din proprie inițiativă (ca să distragă astfel 
atenția parlamentului de la votarea proiectului de lege privind preluarea 
de către rege a posesiunilor bisericii), ci la cererea lui Henric; este omisă 
din textul lui Hall pledoaria lui Exeter pentru un război purtat împotriva 
Franței în numele unor ciștiguri de ordin economic; Henric „se gîndeşte 
la posibilitatea unei invazii a scoţienilor (nu numai la incursiunile bandelor 
de tilhari) în timpul absenței sale în Franţa, apoi se asigură de unitatea 
esenţială a țării şi a capacităţii ei de a face față unei atari amenințări“?; 
Shakespeare îl face pe monarh să-l ierte pe beţivul care l-a vorbit de 


rău etc. 

Dacă ar fi să ţinem seama numai de munca de documentare a drama- 
turgului şi de generoasa prezență a materialelor de împrumut în piesă 
şi încă ar fi greu să acceptăm părerea poetului John Masefield potrivit 
căreia „această piesă dovedeşte la fiecare pas că a fost scrisă în grabă“3. 


1 John H. Walter, Op. cit., p. 15. 
2 ]bid., P. XXIII. 
3 John Masefield, William Shakespeare, 1911. 

Totodată, putem oare presupune că Shakespeare a fost mai puțin concen- 
trat, mai puţin atent, mai puţin preocupat artisticeşte decit atunci cînd a 
redactat celelalte trei cronici ale tetralogiei, eronici care, prin substanță, 
caracterizări şi structură, au fost menite să pregătească „deznodămîntul 
fericit“? 

Instaurarea sau restabilirea ordinii într-o Anglie sfişiată de conflicte 
interne şi externe (războaie, luptele feudalilor pentru putere, domnii 
ineficace, uzurpări, crime etc.) s-a impus ca o necesitate acută viziunii 
istorico-politice a lui Shakespeare atît în Richard al II-lea cît şi în 
1, 2 Henric al IV-lea — ba chiar, anacronic ca raportare a cronicilor la 
succesiunea în care au fost scrise, în prima tetralogie sau în Regele Ioan: 
„corpul politic“ (body politie, organizarea şi conducerea treburilor sta- 
tale) trebuia să se însănătoşească odată cu microcosmul (omul — prin 
regenerare morală-religioasă, „a doua naștere a lui Adam“) pentru a se 
încadra sau reîncadra în cel de al treilea sistem, universal și atotputernic 
după concepţia elisabetanilor, sistemul armonios al macrocosmului. Iar 
Henric al V-lea, în sinteza lui Rose A. Zimbardo, „este un studiu privind 
ordinea şi armonia“, care „... sărbătoresc victoria formei asupra dezordinii 
şi haosului“! 

Restringind problema ordinii la sfera strictă a „corpului politic“ al 
Angliei şi privind-o, negreşit, şi prin prisma realităţilor epocii lui Shake- 
speare, putem afirma fără ezitare că o primă şi urgentă manifestare 
concretă a ordinii într-un stat este unitatea naţională, 

Printre căpitanii din armata lui Henric sint, în afară de englezii Sir 
Thomas Erpingham şi Gower, galezul Fluellen, irlandezul Maemorris şi 
scoţianul Jamy. Shakespeare „devine liric cînd vorbeşte despre unitatea 
Angliei“ (Mark van Doren). Mai multe personaje se exprimă în diferite 
ocazii în spiritul replicii soldatului Bates: „Fiţi prieteni, englezi nătîngi, 
fiți prieteni“ (IV, 1, 128). Încă la începutul piesei ducele de Exeter teore- 
tizează: „Capul înțelept se apără acasă; / Deoarece conducerea, fie că-i 
vorba de cei de sus sau de jos şi mai de jos, / Împărţită cum este pe 
funeţii | partituri, se menţine în armonie, / Conlucrind în deplină şi firească, 
unire, | Asemeni muzicii“ (I, 2, 179—183). Arhiepiscopul de Canterbury 
îi dezvoltă ideea în binecunoscuta sa replică despre ordinea și disciplina 
albinelor (I, 2, 183—220), care „printr-o politică instinctivă a firii, învaţă/ 
Un regat al oamenilor acţiunea ordonată“ (vv. 187—188) etc. În sfîrşit, 
să adăugăm la toate acestea un element stilistic, cel al metaforei soma- 
tice, fundamental pentru întreaga suită a pieselor istorice de pînă acum: 
dezordinea, reprezentată în ele prin naşteri nefireşti, metehne, diformităţi 


1 Rose A. Zimbardo, Shakespeare Encomium, 1964, extras publicat în 
„Shakespeare, Henry V“, a selection of critical essays edited by Michael 
Quinn, Casebook Series, Macmillan, London, 1969, p. 170, 


AA, 


E EET 


și boli ale trupului, reclamă cooperarea deplină a părților „còrpului politic” 


care este Anglia: „O, Anglie! pildă a măreției tale lăuntrice, / Ca un 
trup firav cu inimă mare“ (II, Corul, v. 16—17) (v. şi replica Bastardului 
în Regele Ioan, V, 7, 110—117). După John H. Walter, ideea că „regatul 
unui suveran bun este asemenea corpului omenesc ale cărui părți con- 
lucrează armonios și se apără în comun“ a fost preluată din Chelidonius 
şi Erasmus!. Dar indiferent de izvoare (ar putea fi citat şi Menenius 
Agrippa), ceea ce reține atenția este faptul că, în contrast izbitor cu alte 
împrumuturi „nedezvoltate“ şi, cum am văzut, uneori transcrise tale-quale, 
ideea unității este susținută prin impregnarea întregului text cu imagini 
somatice de aşa manieră că acestea alcătuiesc un alt „cor“ al piesei — o 
formă originală a sublinierii stilistice prin amplificare discretă. Frecvența 
celor aproximativ 60 de elemente somatice este de unul la zece versuri 
(sau rînduri); există aglomerări remarcabile ale acestor elemente; lecţia 
de limbă engleză predată de lady Alice fiicei regelui Franței (Katharine, 
viitoarea regină a Angliei) are ca temă „părțile corpului omenesc“ etc.2 

Alături de ceilalți gînditori din perioada Renaşterii engleze, Shake- 
speare aşază în vîrful piramidei social-politice pe monarh, „capul“ corpului 
politic („soarele“ în mijlocul aștrilor, cum îl va descrie Ulise în Troilus 
şi Cresida ) iar Holinshed îi oferă materialul istoric trebuincios pentru a-l 
zagrăvi pe Henric al V-lea drept „regele ideal“: 


„Acest Henric a fost un rege a cărui viață nu a cunoscut nici o pată; 
un principe iubit de toți şi nedispreţuit de nimeni; niciodată privit de soartă 
cu ochi încruntaţi, nici însoţit vreodată de nenoroc; pe care, ca împăr- 
titor al dreptății cum era el, poporul îl iubea şi îl asculta (fiind şi omenos 
pe, deasupra) iar el nu lăsa nepedepsită nici o nelegiuire, după cum nu 
lăsa nerăsplătită prietenia... un model de cîrmuire regească, o stea călăuzi- 
toare în privinţa onoarei şi o oglindă a măreției“. 


În piesa lui Shakespeare, prima apreciere o face Prologul cînd îl 
numește „războinicul“ ( warlike, posibil şi cu conotaţia „viteazul în răz- 
boaie“), „înfățișat într-un chip vrednic de neasemuita lui măreție“ (ver- 
sul 5). Urmează episcopul Ely: „... un adevărat iubitor al sfintei Biserici“ 
(I, 1, 21), apoi arhiepiscopul de Canterbury care îl socotește atit de pri- 
ceput în „discutarea problemelor teologice“ încît în sinea sa îi pare rău 
„că nu a fost făcut prelat“; în „discutarea treburilor statului“ încât 
„ai spune că acestea au fost studiul lui de căpetenie“; auzindu-l vorbind 
despre război, „vei auzi/ O bătălie crincenă redată prin muzică“; în 


1 John H. Walter, Op. cit., p. XVII. 
2 Leon Leviţchi, Pe marginea pieselor istorice ale lui Shakespeare, în 
„Studii shakespeariene“, editura Dacia, Cluj-Napoca, 1976, pp. 172—174. 

orice problemă politică ştie „să desfacă nodul gordian“; iar „practica 
şi experiența vieţii / Trebuie să-i fi inspirat aceste lucruri teoretice“ 
(I, 1, 38—52). În actul II Corul îl numește „oglindă a tuturor! regilor 
creştini“ (versul 6). Pentru Nym, este „un rege bun“ (II, 2, 125). Coneta- 
bilul francez îl numește curtenitor, reținut (modest) atunci cînd ridică 
obiecţii, „teribil în hotăriri de neclintit“, „înțelept“ (II, 4, 32—35). În 
actul IV, Pistol vede într-însul „o inimă de aur, / Un tînăr de viață / al 
vieţii, un copil al slavei; / Din părinți buni, cu braţul mult viteaz. / Îl 
iubesc pe îlăcăul ăsta simpatic“ (IV, 1, 44—48), iar Gower exclamă: „O, 
e un rege viteaz“ (IV, 7, 10). În actul V Corul afirmă că Henric este 
„ferit de vanitate şi îngimfare“ (versul 20). 

Din autocaracterizările lui Henric reproduc numai pe cele mai puțin 
echivoce. Nu e truiaş, recunoaște autoritatea divină (I, 2, 289—290); nu 
urmăreşte răzbunarea personală, lăsindu-i pe trădători în seama „legilor 
regatului“ (II, 3, 174—175); face generalizarea că „regele nu este decit 
un om, aşa cum sînt și eu (...); ... deşi e stăpinit de teamă ca oricare 
altul, el nu trebuie să şi-o arate „căci dacă și-ar arăta-o, ar face să scadă 
moralul armatei sale“ (IV, 1, 101—113); urăşte pompa și lingușirea, 
deplînge viaţa plină de responsabilităţi şi griji a regilor (în faimoasa re- 
plică despre „ceremonie“ din IV, 1, 238—290); nu rîvneşte aurul, nu-i 
pasă dacă oamenii îi poartă hainele: „Asemeni lucruri exterioare nu sălăș- 
luiesc în dorinţele mele; / Dar dacă este un păcat să îvneşti onoarea, / Sint 
cel mai nelegiuit suflet viu“ (în marea cuvîntare din ajunul bătăliei de 
la Azincourt, IV, 3, 20—67). Pe Katharine o încredinţează că nu se 
pricepe la versuri şi vorbe frumoase, că nu știe să privească galeş, că 
nu poate decit să facă „simple jurăminte“ pe care însă nu le calcă; se 
socoteşte atit de urit că nu se priveşte niciodată în oglindă ca să se admire; 
e simplu şi statornic; are „o linimă bună“, „e soldat“ şi „rege“ (posibil, 
„soldat-rege“); cu vremea Katharine se va convinge că el este „cel mai 
bun rege al oamenilor / băieţilor de treabă“ (V, 2, 134—172; 255—256). 

Comparind aceste caracterizări ale eroului cu ceea ce ne-au oferit cele 
două piese anterioare, în primul rind 7 Henrie al IV-lea, constatăm că 
cele mai multe dintre ele sînt coincidente. Devenit rege, Henric este 
curajos și viteaz, cinstit, obiectiv, simplu, curios să ştie cît mai multe, 
cultivă în continuare cunoaşterea și autocunoaşterea, teoretizează pornind 
de la experienţa practică, are mari resurse lingvistice (v. şi postiaţa de la 
1 Henric al IV-lea), pentru prietenii din grupul lui Falstaff el nu înce- 
tează să fie „un băiat de treabă“ ete. S-ar părea că singurele elemente 
noi sint studiile teoretice şi o pronunțată religiozitate. De asemenea, o 
confruntare a comportamentului regelui Henric cu acela al prinţului Henric 
relevă o continuitate susținută, evident, la nivele deosebite. Astfel, în 
amîndouă ipostazele Henric dă dovadă de curaj, luciditate, simplitate, 
modestie, autocontrol, iar ceea ce trebuie subliniat cu toată tăria este 
' faptul că talentele actoricești, regizorale, empatice şi lingvistic-mimetice 

ale lui Hal din perioada hanului „La Capul de Mistreţ“ se manifestă per- 
manent atit în sala tronului cît şi pe cîmpurile de bătălie din Franţa. Tînă- 
rul cercetător român George Volceanov a demonstrat convingător că 
Henric este „regele-actor“.! 

În ce sens, aşadar, e posibil să vorbim de „evoluţia“ personajului? 
Surprins că evoluția caracterului acestuia în Henric al V-lea a scăpat 
atenției criticilor, John H. Walter o schiţează în felul următor: 


„La începutul piesei, virtutea sa după reformare, chiar dacă aceasta 
este totală, rămîne încă întemniţată, nu a izbucnit în afară, către ţărină 
și dogoare. Deși ia hotăriri, el mai depinde de sfatul altora şi, în ciuda 
autocontrolului, trădarea lui Scoop, tovarășul său de pat, îl rănește în chip 
vădit şi caută să-și ușureze cugetul prin vorbe. La Harfleur cuvîntarea 
sa este un îndemn la luptă, foarte abil întocmit, dar lipsindu-i încă o notă 
mai profundă. La Agincourt el nu mai cere sfaturi; acționează, dă îndru- 
mări. Curajul său fizic, dovedit de mult pe cimpul de la Shrewsbury, 
este din nou evident dar nu și scos în evidență. Shakespeare ar fi putut 
zugrăvi faimoasa încleştare cu Alençon, dar n-a făcut-o; abilitatea fizică a 
lui Henric nu era în acest moment cea mai importantă însușire. Forța 
spirituală a monarhului, credința şi curajul său moral sint cele care însu- 
fleţese şi imbărbătează întreaga armată. Prin nimic alta decît prin exal- 
tare şi putere a spiritului el îi silește pe soldaţii săi să înfăptuiască imposi- 
bilul. lar această exaltată stare sufletească nu-l mai părăsește, însoțindu-l 
pînă la unirea Angliei cu Franţa“? 


Văzută astfel, evoluţia lui Henric este, în parte involuție (pentru că el 
devine din ce în ce mai autarhic) şi în parte, nici una nici alta (pentru 
că germenii autarhiei îşi arătau virulența încă din primele clipe ale încoro- 
nării, în actul final al piesei 2 Henric al IV-lea). 

Altminteri, problema adevărului ultim cu privire la viaţa scenică a 
lui Henric al V-lea rămîne în continuare deschisă; în continuare, deoarece 
amplele dezbateri critice de pină acum nu s-au încheiat decit prin proto- 
colarul joc de cuvinte englezesc „we agree to disagree“ (sintem de acord 
că nu sîntem de acord). lată spicuiri din bibliografia de specialitate, rîn- 
duite cronologic. 

Samuel Johnson se întreabă de ce în „scena pețitului“ (V, 2) Shake- 
speare „îi conferă acum regelui un caracter aproape identic cu acela pe 
care l-a ridiculizat în Percy“ (Hotspur, 1 Henric al IV-lea) şi arată că 
„această grosolănie militară şi stingăcie în artele mai gingaşe“ nu se 


1 În comunicarea sa Henric al V-lea între culise şi scenă, ţinută la Insti- 
tutul de Învățămînt Superior din Piteşti, mai 1982. 
2 John H. Walter, op. cit., pp. XXX-XXXI. 

potriveşte, printre altele, cu „cunoştinţele sale generale care i s-au atribuit 
la urcarea po tron“! 4 

După Schlegel, Shakespeare insinuează că Henric are motive ascunse 
să pornească războiul împotriva Franţei: 


„Henric avea nevoie de un război extern pentru a-și consolida tronul... 
(...) Învăţaţii săi episcopi sînt tot atit de dispuși să-i dovedească dreptul 
indiscutabil la coroana Franţei pe cît este el de dispus să-i permită conştiin- 
ţei sale să fie liniştită de diînşii...“ 


Ironia shakespeariană însoţeşte şi dorința regelui de a-şi consolida 
cuceririle prin căsătoria cu o principesă franceză: 


„Rodul acestei uniri, prin care cele două naţiuni îşi tăgăduiau atita 
fericire în viitor, a fost slabul şi bicisnicul Henric al VI-lea, sub a cărui 
domnie toate au fost pierdute într-un chip lamentabil“.2 


Pentru Hazlitt, extrem de violent în prezentarea miniaturală a monar- 
hului, „aventura acestuia la Gadshill a fost un preludiu la afacerea de la 
Agincourt, atit că aceasta a fost sîngeroasă“. „Pentru că nu ştia să-și con- 
ducă propriul regat (...) Henric a hotărit să pornească război împotriva 
vecinilor“, (...) În piesă, totuși, ne place, pentru că acolo „el este un monstru 
cît se poate de amabil, un splendid spectacol fără conţinut“. 

Gervinus vede în Henric un rege profund creştin: 


„De-a lungul întregii piese, în toată conduita regelui răsună nota unei 
seninătăţi, a unei conştiinciozităţi severe şi a unei modestii umile... Shake- 
speare nu i-a atribuit cituşi de puţin regelui această umilință cucernică și 
teamă de Dumnezeu ca pe o însuşire trecătoare, căreia să nu-i acorde mai 
multă valoare decit oricărei alte însuşiri (...) ( Ea) este menită să formeze 
punctul central al întregului. Poetul operează cu aceeași idee cu care Eschil 
şi-a scris piesele războinice, Perșii şi Cei şapte înaintea Tebei, respectiv cu 
ideea că este grozav luptătorul care se teme de Dumnezeu și, pe de altă 
parte, că floarea trufiei se coace şi se preschimbă în rod al răului și într-o 
recoltă a lacrimilor. Pentru că exact în acest sens a descris Shakespeare 
tabăra francezilor şi pe principii lor, cu aroganța și crimele ce amintesc 
de Xerxes, în contrast cu mica ceată de britoni şi cu evlaviosul ei erou cute- 
zător“.â 


1 În ediţia Operelor lui Shakespeare, pe care a publicat-o în 1765. 
2 August W. Schlegel, Despre arta dramatică și literatură, 1809—1811, 
într publicat în traducere engleză în „Casebook Series“, Op. cit., pp. 
— 30, 
3 William Hazlitt, Characters of Shakespeare's Plays, 1817. 
4 G.G. Gervinus, Comentarii shakespeariene (1849—1853), trad. engleză 
din 1863, extras publicat în „Casebook Series“, Op. cit., pp. 40—41. 

Dowden consideră că cal central din caracterul lui Henric este 
nobila sa „sesizare a faptului“: 


„Pentru Richard al II-lea viața era un ceremonial grațios și eteric, plin 
de situaţii frumoase şi patetice. Henric al IV-lea vedea în lume o reali- 
tate substanţială şi era hotărît s-o subjuge prin curaj și abilitate. (...) 
(Dar) tiul său, înzestrat cu un adevărat geniu pentru descoperirea celor 
mai nobile fapte precum şi a tuturor faptelor, a intrat în contact cu for- 
tele creatoare și vitale ale universului, astfel încît (...) viaţa a răzbătut 
printr-însul iradiind un entuziasm magnific al existenței. lată, deci, de 
ce Henric a fost ferit de tot ce era ireal, precum şi de orice egoism exage- 
rat... (...) Faptul nud este atit de prețios că nu are nevoie de ornament... (...) 


(...) Neatirnarea lui Henric de egoism, modestia, integritatea, umorul 
său voios, pietatea practică, obiceiul de a judeca lucrurile după criterii 
naturale, nu artificiale, toate acestea sînt dezvoltări ale elementului cen- 
tral al caracterului său, nobila sesizare a faptului. 

Dar sesizarea faptului are drept rezultat ceva ce reprezintă mai mult 
decit această integritate, această simplă onestitate a naturii. Ea îi inspiră 
un entuziasm care ar fi intens dacă nu ar fi atît de masiv. Prin unirea 
sa cu energia vitală a lumii, Henric devine una dintre cele mai glorioase 
şi binefăcătoare forțe ale lumii“! 

Swinburne calcă pe urmele lui Hazlitt : 


„Harry Percy este, ca să zicem așa, adevăratul Sir Bedivere, ultimul 
cavaler arthurian; Henric al V-lea este primul şi totodată cel mai nobil 
dintre bărbaţii de stat-luptători reprezentaţi cel mai bine dej două tipuri 
teribile, perfecte şi faimoase în cea mai înaltă măsură, Ludovic al XI-lea 
și Cezar Borgia. Ciştigul, «maria».... este, fără îndoială, mobilul de 
bază al acţiunilor şi vieţii lui Henric, întocmai ca acela al contractului 


. dintre regele Philip şi regele Ioan“.2 


R.G. Moulton (american) identifică pe rege cu națiunea engleză: 


„În Henric al V-lea, Shakespeare și-a întruchipat concepţia despre 


eroismul suprem; iar pentru ca această concepţie să fie individualizată 


şi să nu rămînă un simplu ideal poetic, alegerea subiectului i-a dat un 
colorit practic, care dintre toate formele de eroism este cea mai apropiată 
spiritului englez. Sau — mai curînd — eroul poemului este națiunea engleză 


e 


1 Edward Dowden, Shakespeare: Æ Critical Study of His Mind, 1875, 
extras publicat în „Casebook Series", Op. cit., pp. 43—45. 

2 A.C. Swinburne, A Siudy of Shakespeare, 1880, extras publicat în 
„Casebook Series“, Op. cit, p. 47, 

însăși, tipizată în popularul rege care a îngemănat în ființa sa spiritul 
tuturor claselor din sînul poporului său“.! 


„Cu toată umanitatea sa“, scria americanul Barrett Wendel, „ne face 
mai degrabă impresia unui ideal decît a unui om; şi, atît prin virtuţi cât 
și prin vicii, un ideal mai curînd britanic decît uman“. lar Shakespeare, 
„care ne propune un asemenea ideal este, astfel, mai îngrădit încă decit 
de redusele condiţii scenice; prin întreaga sa concepţie el demonstrează 
caracteristicile limite ale simpatiei care şi astăzi defineşte pe englezul 
tipic“.? 


Sidney Lee: 


„Buna dispoziție a anilor săi mai tineri nu este niciodată înăbușită. 
Sub impulsul momentului, el este oricind pregătit să joace o festă nevino- 
vată (...) 

Caracterul lui Henric se ridică la deplina sa înălțime ca soldat și ofițer. 
El nu este numai brav în luptă și înțelept în strategie; e întotdeauna afabil 
și deschis la vorbă față de prieteni şi dușmani și are talentul rar de a-și 
încuraja oamenii în vremuri grele şi pline de primejdii datorită vorbirii 
sale elocvente şi însuflețitoare... (...) 

Totodată, el îşi dă seama perfect de grozăviile războiului şi de datoria 
conducătorilor de a se strădui să menţină pacea. Sabia nu ar trebui 
niciodată scoasă din teacă, afară doar la chemarea «dreptăţii şi a con- 
ştiinţei». Cu gîndul la «lacrimile văduvelor, la strigătele orfanilor», el 
conduce războiul cu toată omenia posibilă. Interzice jaful, interzice folo- 
sirea injuriilor față de inamic. (...) Totuși, asprimea care se ghiceşte în firea 
sa îl poate face «de neclintit în hotărire ». (...) De îndată ce inamicul încalcă 
regulile corecte ale războiului, răspunde cu o asprime neînchipuită. (...) 
Omenia cere... o încheiere grabnică a oricărui conflict atunci cînd rezul- 
tatul este neîndoielnic“.3 


Bradley constată că Henric, deşi superior tatălui său, „rămîne fiul 
acestuia“, „fiul unui om pe care Hotspur îl caracterizase drept cun politi- 
cian ticălos»: 


„Religia lui Henric, de exemplu, este sinceră, e înrădăcinată în modes- 
tia sa; dar ea este și superstițioasă — o încercare de a răscumpăra răzbu- 


1 R.G. Moulton, On Character Development în Shakespeare as illustrated, 
by „Macbeth“ and „Henry V“, 1880—1886, extras publicat în „Casebook 
Series“, Op. ctt., p 48. 

2 Barrett Wendell, William Shakespeare, a Study in Elizabethan Lite- 
ralure, 1894, extras publicat în „Casebook Series“, Op. cit., 54. 

3 Sidney Lee, prefața la Henry V, extras publicat în „Casebook Series“, 
Op. cit., pp. 57—59. 

s sati, 


narea supranaturală pentru sîngele lui Richard; şi în parte este şi politică 
asemenea cruciadei pe care o proiectase tatăl său. Întocmai după cum 
el a dezlănţuit războiul în primul rînd pentru că, aşa cum îi spusese tatăl 
său, putea astfel să-i liniștească pe nobilii învrăjbiţi şi să unească națiunea, 
tot astfel, atunci cînd îi cere arhiepiscopului să-l convingă cu privire la 
drepturile sale asupra coroanei franceze, el știe că arhiepiscopul dorește 
războiul... 

(+) +. membrii familiei lui Henric al IV-lea se iubesc între dinșii, 
dar nu pot nutri dragoste față de nimeni din afara ei... 

Socotind cronica Henric al V-lea drept „o satiră împotriva monarhiei 
constituţionale, a imperialismului, a modurilor inferioare de «patriotism» 
și a războiului, Gerald Gould dezvoltă într-un studiu special ideea că textul 
reclamă interpretări care să pornească de la atitudinea ironică a drama- 
turgului faţă de eroul său. Henric, comparabil cu Iago, este „ipocritul per- 
fect“ (se trădează ca atare pînă și în unele monologuri, dovadă că ipocrizia 
a pătruns adînc în subconştientul său). Războiul împotriva Franței putea 
fi justificat numai ca război dinastic (ceea ce fusese condamnat încă de 
Sir Thomas More, cu mult înainte de Shakespeare); dar nu Henric (deși 
descindea din Edward al III-lea) era „urmaş pe linia celui mai vîrstnic“, ci 
Mortimer: 


„Este important să observăm extraordinarele acumulări şi contradicții 
ale motivelor care fac confuză întreaga chestiune a originii războiului. 
În scena tratativelor (II, 4) mesajul provocator al Delfinului este, prin 
implicaţie, acceptat ca o problemă secundară. Or, acest mesaj era un răs- 
puns la pretenţia lui Henric nu asupra coroanei Franţei, ci {asupra «citorva 
ducate anume», iar acestea erau reclamate ca «drept al marelui tău înaintaş, 
regele Edward al III-lea». Pretenţia aceasta fusese, așadar, formulată cu 
mult mai înainte ca regele să fi ascultat decizia arhiepiscopului de Canter- 
bury despre legea salică și dreptul de succesiune — totuși arhiepiscopul 
nu face nici o deosebire între cele două revendicări atunci cînd (în II, 1) 
spune că Henric are «... drepturi reale asupra cîtorva ducate anume / Şi 
în general, asupra coroanei şi scaunului de domnie al Franţei, / Care îşi 
au obiîrşia de la Edward, străbunul său.» 

În afară de aceasta, înainte de începerea inevitabilă a războiului, regele 
francez nu este de acord cu atitudinea Delfinului şi, fără succes, îi oferă 
lui Henric mîna fiicei sale, precum şi ceea ce prologul la actul II numeşte 
«Citeva mici și nerodnice ducate». Confuzii peste confuzii! 


1 A.C. Bradley, The Rejection of Falstaff, 1909, extras publicat în 
„Casebook Series“, Op. cit., pp. 60—61. 

(...) Brutalitatea lipsită de scrupule (...) se împleteşte strîns cu vechea 
ipocrizie, continua contundare a motivelor. În IV, 6, fiecărui soldat i se 
ordonă să-și omoare prizonierii, doar ca o măsură de prevedere... totuși 
în scena următoare constatăm mai întîi că această măsură a fost luată 
pentru un motiv cu totul diferit, apoi că amenințarea cu o asemenea mă- 
sură... urmează a îi folosită la tratative, introducerea la care recurge Hen- 
ric fiind: «De cînd am venit în Franţa / Nu mi-am ieşit din fire pînă în 
această clipă». Din nefericire, furia unor atari fluşturatici cu sînge rece 
poate îi stirnită la dorinţă, întocmai ca şi mărinimia lor, cînd «cîştigurile 
sporesc». Ne întrebăm cum altfel dacă nu prin furie şi-ar îi putut Henric 
scuza elucubraţiile anterioare din fața Harileur-ului, aproape incredibile 
prin amestecul de brutalitate şi ipocrizie. (...) 

(+) În scena în care, travestit, regele stă de vorbă cu soldaţii (...), Bates 
şi Williams susţin că asupra regelui apasă o mare răspundere «dacă nu e 
bună pricina» (...) la care Henric răspunde cu o peroraţie irelevantă şi 
ipocrită despre păcatele pe care se poate să le îi săvirşit soldaţii înainte 
de război...“1, 


Pornind de la ideea că prelaţii, urmărindu-şi propriile interese, izbutesc 
să-l convingă pe Henric să declare război Franţei, H.B. Charlton con- 
chide că: 


„Spre deosebire de tatăl său, Hal îşi datorează realizările politice nu 
propriei sale perspicacităţi, ci mai curind unui factor care se apropie 
mult de incapacitate intelectuală“.2 


Ellis-Fermor (americană): 


„l-a fost hărăzit lui Henric al V-lea să îmbine în ființa sa tot ce 
şade bine şi este necesar unui rege. și să rămînă ca un summum bonum al 
ideii elisabetane despre «virtuțile politice». Shakespeare şi-a formulat 
în sfîrşit pretenţiile de la o asemenea figură, definindu-le prin anumite 
trăsături clare şi reunindu-le pe toate în Henric al V-lea, care se bucura 
de un titlu ereditar nepătat şi se ştia înzestrat cu toate atributele regale. 
Cu larga sa popularitate, cu entuziasmul său sincer de a se dedica servi- 
ciului public de dragul serviciului public, cu puternicul său simţ al răs- 
punderii precum şi cu un tot atît de clar simț al privilegiului, cu mintea 
sa ascuțită de om de stat, iscusit deghizată ca aceea a unui simplu ostaș, 
el stă pe un piedestal pe care poate că, în teatru, nu a mai stat un rege 


1 Gerald Gould, A New Reading of „Henry V“, 1919, extras publicat 
în „Casebook Series“, Op. cit., pp. 83—92. 

2 H.B. Charlton, Shakespeare, Politics and Politicians, 1929, extras 
publicat în „Casebook Series“, Op. cit., p. 65. 

înainte sau după el. Biserica şi statul, poporul şi nobilii, soldaţii şi civilii, 
el îi cunoaşte pe toţi, cu o cunoaştere ce-și are rădăcinile în Eastcheap... 
(...) A fost un monarh modelat după cel mai mare suveran din dinastia 
Tudor-ilor, Elisabeta. Probabil că orice om, o dată sau de mai multe 
ori — o dată cel puţin — şi-a spus că cea mai mare artă este conduita. Or, 
după părerea mea, tocmai o experienţă asemănătoare în cariera lui Shake- 
speare stă la baza marilor studii istorice care au culminat în figura lui 
Henric al V-lea“. 


Honor Matthews: 


„În vorbe Hal mărturiseşte supunerea sa faţă de Dumnezeu, dar ase- 
meni altor «machiaveli» el cultivă un voit «non-atașament» faţă de uma- 
nitate, iar Shakespeare dezvăluie acest lucru atît prin cuvintele rostite 
de Henric (1 Henric al IV-lea, I, 2, 219—225) cât şi prin comportarea 
sa... El ia de la alţii exact ceea ce doreşte — coroană sau tovărăşie, dra- 
goste sau amuzament, regatul Angliei sau regatul Franței. Se leapădă de 
Falstaff, uită de Poins, îl execută pe Bardolph, îi trimite la moarte pe 
Cambridge, Scroop și Grey, pe toţi cu aceeaşi ușurință... (...) 

Voioşia şi nonșalanța lui Henric nu sînt un obstacol pentru identifi- 
carea lui cu cei mai evidenți «machiaveli». Dimpotrivă, ele sînt elemente 
comune în zugrăvirea de către Shakespeare a acestui tip de om (Edmund, 
Richard al III-lea, Iago etc.).“2 


Rose Zimbardo: 


wa. deşi Richard al II-lea poate vedea relația dintre Dumnezeu și rega- 
litate, el este incapabil s-o vadă pe cea dintre Dumnezeu și el însuşi. (...) 

Henric al V-lea a fost din capul locului conștient că un rege virtuos 
trebuie să fie un om virtuos. (...) El a izgonit păcatul din trupul său, pre- 
gătindu-se pentru taina regalității. (...) E atît de uman încît dobindirea 
virtuţii l-a costat multă suferință şi jertfă. Ştie din experiență ce înseamnă 
să fii rege... (...) Şi mai ştie că ceremonia goală ar fi o răsplată fără sens 
pentru un asemenea sacrificiu. Singura răsplată reală pentru regele ade- 
vărat este armonia dintre sinea sa şi stat în cadrul atotcuprinzătoarei 
armonii a ordinii divine. Spre deosebire de Richard care îşi cere iertare 
că este om, Henric își acordă umanitatea după cea mai înaltă tonalitate a 
virtuţii pentru a realiza desăvirşirea implicată în noţiunea de rege“.3 


1 Una Ellis-Fermor, Shakespeare's Political Plays, 1945, extras publicat 
în „Casebook Series“, Op. cit., pp. 126—127. 

2 Honor Matthews, Character and Symbol in Shakespeare's Plays, 1962, 
extras publicat în „Casebook Series“, Op. cit, pp. 215—216. 

3 Rose Zimbardo, Op. cit., 1964, pp. 168—169. 

Zdeněk Stiibny: 


»(Henric) se dovedeşte întotdeauna extrem de ingenios cînd e vorba 
să arunce vina asupra altora pentru faptele sale: pe Falstaff, pe arhi- 
episcop, pe Delfin, pe cetățenii asediați din Harfleur, pe oricine îi este la 
îndemînă, inclusiv pe Dumnezeu. (...) 

(...) Cu cît sint mai fervente cuvintele pe buzele sale, cu cît sînt mai 
smerite privirile pe care le îndreaptă spre cer, cu atît bănuim mai virtos 
că-şi ascunde împovărata conștiință de agresor îndărătul permanentelor 
referiri la Dumnezeu, așa cum aveau obiceiul să facă atiţia din precursorii 
sau urmașii săi istorici“. 1 


Deşi exemplificate parcimonios fată de ceea ce oferă bibliografia, 
varietatea, neconvergenţa, divergenţa şi chiar totala incompatibilitate a 
punctelor de vedere exprimate de critici despre caracterul „regelui ideal“ 
demonstrează nu numai interesul suscitat de Henric-ul lui Shakespeare 
ci și dificultăţile de interpretare pe care le ridică. Fireşte, o serie de apre- 
cieri, tranşante dar lipsite de acoperire (de pildă, cîteva din cele ale lui 
Hazlitt) pot fi lesne eliminate din compoziţia ingeniozităţilor cu colorit 
ştiinţific. Dar cele mai multe, indiferent dacă sint „pro“ sau „contra“, 
invită la reflexie: sint rodul unor cercetări deloc impresioniste, se înte- 
meiază pe dovezi serioase (pe care nu le-am putut menţiona întotdeauna 
din economie de spaţiu) şi, ceea ce este esențial, proiectează problemele 
pe fundalul contextelor lărgite. Mai mult poate decit în cazul altor scriitor; 
profunzi cu mesaj şi artă ce nu ţin cont de latitudini şi longitudini, ori- 
care din operele sale nu numai că este deschisă către celelalte, ci deschisă 
obligatoriu pentru a fi mai bine înțeleasă — ca „ochii față-n față așezați“, 
care „se oglindesc întocmai între ei“ (Troilus și Cresida, III, 3). E de-a 
dreptul stranie afirmaţia făcută de C. Noica în Despărțirea de Goethe, că 
„Operele lui Shakespeare pot fi citite fiecare singură, Goethe în schimb 
numai întreg“2). Cu atit mai valabil este acest lucru pentru piesele istorice 
și deci şi pentru Henric al V-lea, momentul de vîrf al celor două tetralogii, 
cu atit de ramificate „deschideri“ spre contextul lărgit „minimal“ al celor- 
lalte încît L.C. Knights ajunge la următoarea concluzie: 


„În cele două piese politice care au urmat după Henrie al IV-lea, res- 
pectiv în Henric al V-lea şi Iuliu Cezar, Shakespeare continuă să se întrebe 
ce anume este probabil ca oamenii de stat să accepte fără murmur. Este 
una din ciudăţeniile literaturii că Henric al V-lea a fost atit de des inter- 


1 Zdeněk Stiibny, Shakespeare in a Changing World, 1964, extras 
publicat în „Casebook Series“, Op. cit., pp. 178—180. 

2 Constantin Noica, Despărțirea de Goethe, editura Univers, Bucureşti 
1976, p. 234. 

pretată drept o simplă glorificare a regelui-erou. Nu vreau să sugerez că 
tot ce ar trebui să facem este să inversăm aprecierea convențională. Vreau 
să spun numai că, că pe baza piesei însăși, atitudinea lui Shakespeare față 
-de rege e complexă și critică. După cum afirma Fluchâre, «Deşi face cuve- 
nitele concesii sentimentului patriotic..., Shakespeare ne face să vedem... 
că problema politică, legată de problema morală, e departe de a fi fost 
rezolvată printr-o campanie victorioasă șio căsătorie cu' urmări fericite 
pentru țară“. Cu alte cuvinte, problema politică, numai la nivelul politicii 
și al politicianului, este insolubilă“.! 

Henric al V-lea = erou ambiguu (Honor Matthews) este, fără îndoială, 
ecuaţia cea mai tentantă. 

Pentru spectatorul elisabetan (dat fiind şi contextul epocii), Henric 
al V-lea a putut îi „regele ideal“; spectatorul și, mai ales, cititorul modern 
sînt mai avizaţi și mai circumspecţi (chiar dacă Laurence Olivier l-a inter- 
pretat magistral pe erou într-un film cu omisiuni de text regretabile). 
Fiind atît de „modern“, nici Shakespeare nu a putut vedea în Henric un 
„rege ideal“: 

ps. Henric al V-lea, cel puţin într-o anumită măsură, se apropie de 
idealul omului practic al lui Shakespeare, ceea ce nu este idealul său cel 
mai înalt. Indiscutabil, Shakespeare a admirat succesul, dar nu l-a idola- 
trizat;... dar oamenii pe care i-a admirat mai mult au fost spiritele mai 
alese, cum ar fi Hamlet, Brutus sau Prospero, fie că s-au realizat sau au 
dat greş (...). 

Este mai corect să spunem că Henric reprezintă idealul Angliei, nu 
ideea lui Shakespeare ci a națiunii sale despre regele-erou. Este regele 
pe care și-l doreau spectatorii săi de la teatrul Globe. Acestea sînt cu 
deosebire adevărate cu privire la ceea ce astăzi considerăm a fi fanfaro- 
nadă, mărginire şi prefăcătorie.“2 

Este posibil ca, la modul general, problema „regelui-erou“, „a rege- 
lui-ideal“, a „regelui-ambiguu“ sau a „regelui-actor“ să fie axată pe teoria 
corespondenţelor renascentiste (atit de pregnant analizată de E.M.W. Til- 
lyard): în cele două părţi ale piesei Henric al IV-lea, prințul se pregătește 
pentru cariera regală, străduindu-se să se mențină în condiția de micro- 
cosm (om); ca rege, în Henric al V-lea, el este doar body politic, sau, prin 
involuție, din ce în ce mai mult doar un body politie (cu trăiri „publice“, 
nu „personale“) care se agaţă întruna, neconvingător, de macrocosm, 

Din punct de vedere dramatic, marcata lipsă a conflictelor interioare 
ale eroului (cum să aibă conflicte interioare un om care, cum scria Holin- 


1 L.C. Knights, Shakespenre's Politics, 1957, extras publicat în „Case- 


book Series“, Op. cii., p. 230. 
2 E.E. Stoll, Poets and Playwrights, 1930, extras publicat în „Casebook 


Series“, Op. cit., p. 104. 

shed, „nu era niciodată privit de soartă cu ochi încruntați, nici însoțit 
vreodată de nenoroc“?) nu a putut fi compensată de buna organizare a 
piesei, de o seamă de momente lirice impresionante (astfel, cuvintarea lui 
Henric în ajunul bătăliei de la Agincourt, monologul despre ceremonie 
etc.), de scenele umoristice, de eroi secundari zugrăviți magistral (căpi- 
tanul Fluellen este primul care trebuie menţionat), de bogatele conotaţii 
ale textului (livreşti dar şi „populare“ — mai ales prin proverbe), de noua 
manieră a versului alb shakespearian, exemplificată de Halliday prin 
prologul la actul III: 

„Nimeni nu ar putea citi aceste versuri fără a fi impresionat de plasti- 
citatea, lor — o secvenţă de tablouri la fel de pline de lumină şi culoare 
(deşi nu este amintită vreuna) ca și un tablou marin de Constable sau 
Monet şi intensificate de zgomotele zarvei, de îilfiitul drapelelor, de tre- 
murul pînzelor şi de plescăitul valurilor care se lovesc de carenele de lemn. 
Într-adevăr, ai impresia că participă aici toate simţurile şi nu cred că este o 
aberaţie să spunem că gustăm, mirosim şi atingem încleştarea dintre mare 
şi vînt. Aceste efecte extraordinare sint în parte determinate de i-urile 
aliterative şi seînteietoare, culminind cu săltăreţul «A city on the incon- 
stant billows dancing», un vers ilustrind ritmul viguros şi variat care duce 
lejer subiectul mai departe sau, mai curind, îl precipită cu sine. Nu e 
nimic foarte complicat aici; versurile sînt largi şi măreţe precum curgerea 
unui fluviu, năvalnice asemeni navelor ce înfruntă maiestuoasele talazuri 
şi, totuşi, un asemenea ritm nu a mai fost cultivat de nimeni înainte de 
Shakespeare. Solemna mişcare datorează mult întrepătrunderii versurilor 
şi schimbării pauzelor dintre ele; în afară de acestea, singurele abateri 
sint accentele iniţiale sau încetinirile finale ale multor versuri, însă ele, 
combinate cu asonanţele, sint suficiente pentru a da un pronunţat ritm 
secundar versului“ i 


Calitățile amintite mai sus nu sînt specifice unei compoziţii dramatice; 
pot foarte bine intra în țesătura unui poem epic. lar termenul de „dramă 
epică“ sau acela de „succesiune de tablouri“, folosite frecvent de shake- 
speariologi pentru a sublinia noutatea adusă în dramaturgie de către 
poetul Shakespeare trădează dificultăți de definire comparabile cu cele 
ale definirii eroului. 

Că Shakespeare a fost pe deplin conştient de propriile sale dificultăţi | 
interpretative, critice şi artistice o dovedesc, printre altele, şi repetatele 
sale apeluri pe care le face Corul la înțelegerea și imaginația spectatorului: 

„Noi, zero-uri în acest mare număr, / Vrem să vă stîrnim puterile închi- 
puirii. / Imaginaţi-vă că...“ ( Prolog, 16—18). „Imaginaţi-vă că aţi văzut...“ 


1 F.E. Halliday, The Poetry of Shakespeare's Plays, 1954, Duckworth 
and Company, London, 1964, p. 115. 

(III, Corul, 3...). „Acum închipuiţi-vă o vreme | Cind...“ (IV, Corul, 1—2). 
„Vi-l puteţi închipui...“ (V, Corul, 16...). 

Descrierile pe care le face Corul sînt atît de evocatoare încît, de fapt (cum 
am văzut în ilustrarea lui Halliday), nici nu mai este nevoie să recurgem 
la „imaginaţie“. Dată însă fiind insistența apelului, să ne îngăduim — ca 
cititori mai degrabă decit ca spectatori — a ne solicita imaginaţia într-un 
alt sens şi pe alte tărimuri decît ale descrierii unor tablouri care, firește, 
nu puteau încăpea pe scenă (numai Don Quijote, în viziunea lui Alexan- 
der Pope, este de altă părere: „Ei, nu, pe toţi sfinţii din ceruri!“ răspunde 
el furios, / „Cavalerii, scutierii și armăsarii trebuie să apară pe scenă.“ / 
„Pe scenă nu poate nicidecum încăpea o asemenea îngrămădire“. | „Atunci 
ridicaţi o scenă nouă sau jucaţi piesa în cîmp deschis“.1) 

.. Ni-l imaginăm astfel pe Shakespeare silit (motivele nu sînt foarte 
clare) să se despartă prematur de bunul prieten al spectatorilor, Falstaff; 
ce zic, ni-l imaginăm adînc mîhnit. Ni-l imaginăm, iarăşi, într-o stare de 
spirit nu întru totul favorabilă creaţiei adinci cînd se simte silit !(pentru 
motive lesne de înţeles) să-l prezinte pe Henric ca erou ambiguu în atitu- 
dini, acțiuni şi limbaj (de pildă, în folosirea cuvîntului honour — „cinste“, 
„lealitate“ etc., dar şi „onoruri“, „glorie“), un monarh de tip „nou“ numai 
cu numele, pentru că este la îel de dezumanizat ca şi Amurat pe care-l 
osîndise în 2 Henric al IV-lea (V, 2, 48—49). Ni-l imaginăm pe Shakespeare 
redactînd discursul lui Henric la Harfleur cu gindul la Tamburlaine al lui 
Marlowe şi la cumplita scenă cu fecioarele din Damasc. Ni-l imaginăm 
supărat pe istoria acelor zile şi pe sine însuşi pentru că și-a greşit socotelile 
artistice, pentru că drama pe care o scria nu putea exprima sentimentele 
sale patriotice reale, pentru că nu era dramatică în esenţa ei şi nu putea 
deveni o capodoperă (Samuel Johnson remarcase: „Chiar şi Shakespeare 
nu poate scrie bine fără un subiect adecvat“). Și ni-l mai imaginăm trist 
surizător în momentele discontinui ale marii creaţii, în momentele cînd 
era gînditorul și poetul Shakespeare. Pe alocuri, și dramaturgul Shake- 
speare. Căci ce poate fi mai dramatic (în toate accepțiunile acestui cuvînt) 
decît o replică, fundamentală în închipuirea noastră, a soldatului Williams. 
Cînd, deghizat, Henric se amestecă printre soldaţi şi comentează: „Eu 
cred că nicăieri n-aş muri mai fericit decît alături de rege, pricina jlui 
fiind dreaptă şi lupta lui cinstită“, Williams răspunde: „Asta n-avem de 
unde s-o ştim“ (IV, 1, 127—130). 

Dar Shakespeare ştia: dovadă atitudinea lui „neambiguă“ față de un 
alt război nesăbuit, cu multă vărsare de singe inutilă, zugrăvit şi comen- 
tat pe larg în Troilus şi Cresida. 


L. Leviţehi 


1 Alexander Pope, Essay on Criticism, 1711, vv. 281—284. 

NOTE 


1 Numai cîteva din piesele lui Shakespeare încep cu un prolog, rostit de 
personajul chorus uneori numit însă şi prolog şi apărind îmbrăcat 
într-o pelerină neagră şi lungă. 

2 Văpaia, în sensul de foc — considerat drept cel mai uşor dintre cele patra 
elemente care, conform concepțiilor timpului, constituiau ființa 
omului şi era caracteristic poeţilor. 

3 Comparaţia unui viteaz cu zeul războiului Marte era frecventă în piesele 
timpului. 

4 Cronicarul Raphael Holinshed relatează că Henric al V-lea, primind 
pe ambasadorii orașului Rouen, s-a referit în legătură cu războiul 
şi la zeița bătăliilor, Bellona, descriind-o ca fiind slujită de trei 
tinere personilicînd sîngele, focul şi foametea. În Iuliu Cezar aces- 
tea sînt numite „ciinii războiului“. 

5 Aluzie la forma circulară a interiorului teatrelor, care se construiau! din 
lemn. Teatrul Globe, aparținind lui Shakespeare și celor doi actori 
asociaţi ai săi, avea forma exterioară octogonală. 

6 Localitate în Picardia nu departe de Calais unde Henric al V-lea a repur- 
tat o strălucită victorie asupra francezilor, în anul 1415. În Piesa 
lui Shakespeare şi în istoriile engleze localitatea este numită Agin- 
court. 


7 Marea Minecii dintre Anglia şi Franţa era temută din cauza numeroa- 
selor naufragii care aveau loc pe ea. 

8 Aluzie la două din muncile lui Hercule, și anume: 1. curățirea într-o 
singură zi a imenselor grajduri ale regelui Augias, — în care se 
găseau 3 000 de boi şi nu fuseseră curățate de 30 de ani, — 2. uci- 
derea hidrei din Lerna, — un leu monstruos cu 9 capete, care creş- 
teau imediat la loc, cîte două în locul fiecăruia, pe măsură ce erau 
tăiate. Hercule ceru atunci servitorului său Iolaos să ardă cu aju- 
torul unor crengi aprinse giturile tăiate, răpunind monstrul. 


9 Schimbarea în bine în comportarea Regelui Henric, prin comparaţie 
cu modul deplorabil cum e descris Prinţul Henric, în 1 Henric al 

IV-lea, şi cum se schimbă radical în ultimul act din 2 Henric al 
IV-lea, apare acum desăvirșită, 

10 Conform legendelor antice, Gordian, primul rege al Frigiei şi tatăl lui 
Midas, legase cu un nod extrem de complicat jugul de oiștea unui 
car pe care îl dedicase lui Jupiter, şi-l aşezase în templul zeului din 
Gordium, capitala Frigiei. Un oracol anunţase apoi că acela care 
va putea desface nodul va deveni stăpinul Asiei. Trecind și prin 
Gordium, în campania sa triumfală împotriva Perşilor, Alexandru 
cel Mare tăie nodul cu sabia, declarind că fapta sa corespundea 
spuselor oracolului, care prevestise venirea lui, — arătind astfel şi 
modul cum avea să devină stăpinul Asiei. 

11 În vremea lui Shakespeare exista credința că unele flori și fructe produc 
arome superioare dacă sînt cultivate în vecinătatea unor plante 
rău mirositoare. 

/12 Conform doctrinei protestante, ceea ce se putea considera drept 
minuni, după minunile lui lisus Hristos, nu erau decit faptele unor 
demoni. 

13 Arhiepiscopul de Canterbury se referă la Edward al III-lea (1812—1377) 
străbunicul lui Henric al V-lea, care a început războiul de 100 de 
ani pentru coroana Franței. 

14 Exeter era numai conte de Dorset și nu duce în momentul acţiunii din 
scena de față. El era fratele vitreg al lui Henric al IV-lea și a fost 
făcut Duce de Exeter abia în 1416, anul următor bătăliei de la 
Agincourt. 


15 Westmoreland era căsătorit cu fiica lui John of Gaunt, mătușa lui 
Henric al V-lea şi prin urmare era unchiul regelui. În mod obişnuit 
însă denumirea „vere“ era folosită pentru orice rudă apropiată, 
în familia 'regală, precum şi în familiile nobililor. 

16 Denumirea de lege salică, provine de la numele tribului franc al salie- 
nilor, care locuiau la gura Rinului, în Olanda de azi. Legea salică 
era o culegere de legi populare şi cutume cu caracter civil şi penal, 
care nu reglementau de fapt dreptul de succesiune la tron. Prin 
faptul că una din dispoziţiile acestui cod de legi prevedea că femeile 
nu aveau dreptul să moștenească moşiile feudale s-a interpretat 
că nu aveau nici dreptul de moştenire la tron. 

17 Rege legendar al francilor salieni, descinzind, conform credinţei popu- 
lare, din regele Priam al Troiei, menţionat totuşi de unii cronicari, 
ca personaj istoric, precum şi data cînd a murit. 

18 Carol cel Mare, rege al francilor şi împărat al occidentului (742—814). 

19 Datele privitoare la regele Pharamond sînt luate de Shakespeare jdin 
cronica lui Holinshed. 

20 Pepin, supranumit Cel Scurt, rege al francilor (715—768) şi tatăl lui 
Carol cei Mare. 

29 — Opere, vol. IV — Shakespeare. 


21 Fondatorul dinastiei capețienilor, care a domnit în Franţa între 987— 


1328, urmată apoi de ramura Valois. 


„22 De fapt e vorba de Ludovic al IX-lea. Greşeala nu este însă a lui Shake- 


speare, ci a cronicarului Holinshed, din care se inspiră dramaturgul. 


23 Henric al V-lea îşi sprijinea pretenţiile la tronul Franţei ca derivînd 

din dreptul de moştenire la acel tron al lui Edward al III-lea stră- 
bunicul său —a cărui mamă, Isabella, fusese fiica regelui Filip 
al IV-lea al Franţei. Nobilimea franceză reîuzind să-l recunoască 
pe Edward al III-lea ca rege, pe motiv că legea salică excludea femeile 
de la tron, proclamase rege pe Filip al VI-lea de Valois, în 1328. 
După 18 ani însă Edward al III-lea începu războiul de 100 de ani 
pentru coroana Franţei, cu bătălia de la Crécy (1346). 

Lunga înşiruire de regi care s-au succedat la tronul Franţei, 
începînd cu Pepin cel Scurt, arătînd şi drepturile în baza cărora 
au deținut coroana, este considerată de unii comentatori ca un mod 
adoptat de heralzii englezi pentru justificarea pretențiilor lui Henric 
al V-lea la tronul Franţei. 

În ceea ce priveşte lungimea tiradei Arhiepiscopului de Canter- 
bury şi amănuntele la care se referă, constatăm că Shakespeare 
urmează foarte îndeaproape pe cronicarul R. Holinshed. Nu este 
nevoie să mai subliniem faptul că dramaturgul arată aparentă admi- 
rație pentru Henric al V-lea, care este un rege deosebit pentru el, şi, 
în consecință, caută să justifice cît mai deplin războiul pentru co- 
roana Franței, pentru a-şi arăta eroul luptind pentru o ordine 
dreaptă a lucrurilor, şi anume, mai mult pentru a înlătura un uzur- 
pator, decit pentru gloria şi măreţia lui. 

În esență Canterbury demonstrează că: 

I. Legea salică nu a fost făcută pentru Franţa, francii salieni locu- 
ind, la vremea cînd s-a dat legea, într-un teritoriu germanic, nu 
francez. 

II. Legea, dealtfel, nu putea să fi fost dată de Pharamond deoarece 
acesta murise cu 421 de ani mai înainte ca Franţa să includă şi 
„țara salică“ printre ţinuturile sale. | 

III. Pe de altă parte legea însăşi fusese nesocotită în cazul urcării 
pe tron a trei regi (Pepin, Hugh Capet şi Ludovic al X-lea, de fapt 
al IX-lea) şi continua să fie nesocotită odată ce regele Franţei dom- 
nea fără un titlu în conformitate cu legea salică, deoarece îl avea 
prin descendență femeiască. 


Merită să observăm, cu această ocazie, că deşi nu recunoşteau 
legea salică, feudalii englezi au aplicat-o uneori în mod tacit, deoarece 
Henric al IV-lea a luat coroana Angliei de la Richard al II-lea 
ignorînd dreptul lui Mortimer, ca descendent al fiicei lui Edward 
al III-lea, Philippa, al doilea copil al acestuia şi care, prin urmare, 


trecea înaintea lui Lancaster la moștenirea tronului. Pe de altă parte, 
tot printr-o femeie, prin mama sa, Anna, descendentă a lui Morti- 
mer, şi căsătorită cu Richard, conte de Cambridge, ridică mai tirziu 
pretenţii la tron, ducele de York, de unde izbucnește Războiul de 
30 de ani (purtind denumirea de Războaiele celor două roze), 
Rezultă, din cele de mai sus, că respingînd principiul legii salice, 
Henric al V-lea nu mai era îndreptăţit la tronul Angliei, acesta 
revenind unui Mortimer, Edmond, conte de March, care era con- 
temporan cu Henric, şi care moare în 1424, după acesta. Tot ca 
moştenit prin femei, ridică dealtfel pretenţiile sale la tron şi Henric 
Tudor, care îi urmează lui Richard al III-lea, 

24 A patra carte a Vechiului Testament referitoare la recensămîntul 
evreilor după întoarcerea din Egipt. 

25 Referire la bătălia de la Crécy (1346), în apropiere de Reims, — în 
care moștenitorul tronului Angliei, Prinţul Edward, supranumit 
Prințul Negru, s-a distins în mod deosebit, deși numai un adoles- 
cent în vîrstă de 16 ani. Victoria englezilor a fost repetată în același 
loc şi în 1419, deși pe scară mult mai redusă şi cu mai puţin răsunet, 

26 Tatăl prințului era regele Edward al III-lea, care conform relatărilor 
istoricilor urmărea cu privirea de pe o colină, pe care se afla o moară 
de vînt, desfăşurarea luptei în care era angajat fiul său. Regole 
refuză să-i trimită ajutoare pentru a-l lăsa să iasă singur biruitor 
din încleştare. După victorie l-a investit cavaler pe cîmpul de 
luptă. | 

27 Regele Henric avea 27 de ani în scena de faţă şi conform convențiilor 
tradiţionale tinereţea era considerată ca perioada din viața cuprinsă 
între vîrsta de 17 sau 23 de ani și 46 sau 42 de ani, motiv pentru 
care regele este considerat ca fiind la începutul primăverii vieții, 

28 În timpul cînd Edward al III-lea se afla în Franţa, în 1346, regele 
Scoției David al II-lea năvăli în Anglia, dar fu învins şi făcut prizo- 
nier în lupta de la Nevill's Cross, la 17 oct. 1346. El nu a fost însă 
trimis lui Edward în Franţa. 


29 În original, Shakespeare consideră că albinele sînt conduse de un rege, 
conform credinţei generale, întilnită pentru prima oară la filozoful 
grec Aristotel (sec. IV î.e.n.) şi întărită de Vergiliu (sec. I î.e.n.) 
care prezintă o descriere a societăţii albinelor în Cartea a 4-a a 
Georgicelor, poemul său didactic. 

30 În urma dobiîndirii, de către regele Franţei, Filip al VI-lea, a provin- 
ciei Dauphiné, în 1349, aceasta a fost atribuită ca apanaj moşteni- 
torului tronului, care a primit şi titlul de „delfin“, denumire avînd 
sensul de „suveran“ în provinciile Dauphiné şi Auvergne. În 1560 
provincia a fost integrată regatului, termenul răminind totuși ca 
titlu al moștenitorului tronului şi mai departe. 

81 O practică obişnuită la turci era aceea de a se tăia virful limbii unora 
dintre sclavii cei mai apropiaţi de persoana sultanului pentru a nu 
putea divulga secretele pe care le aflau, ca urmare a slujbei pe care o 
îndeplineau; călăii erau, de asemeni, deseori asemenea muţi 

32 Regele Henric vrea să spună că dacă istoria nu va avea multe de spus 
după el atunci preferă să zacă într-o groapă fără nici o inscripție, 
mută asemenea unui sclav mut şi lipsită chiar şi de cel mai simplu 
epitaf, din felul acelora care se scriau pe o hirtie lipită cu ceară 
pe lespedea mormintelor şi erau repede distruse de ploi şi vînt. 

33 Jocul de tenis, cu rachete avînd corzi de sfoară şi cu mingi de piele 
umplute cu păr, într-o curte dreptunghiulară închisă de patru 
pereți şi împărţită în două de o plasă joasă la mijloc, era foarte popu- 
lar în lumea aristocratică elisabetană. 

34 Ghiulelele tunurilor au fost la început din piatră și aveau forma unor 
mingi, 

35 Pentru a apăra portretizarea caracterului nobil al eroului său preferat, 
Shakespeare îl înfăţişează pe regele Henric exprimindu-şi încă o 
dată convingerea că luptă numai pentru triumful unei cauze drepte 
— ca orice cavaler desăvîrşit — şi, prin urmare, nu pentru cîştigul 
său personal. 

36 În mitologia clasică Hermes san Mercur (la romani) îndeplinea slujba 
de mesager sau herald al zeilor şi era, în mod obişnuit, reprezentat 
ca purtînd o bonetă înaripată şi sandale cu aripi, ţinind în mină o 
mică vargă pe care era încolăcit un şarpe. 

37 Shakespeare are probabil în minte armoria lui Edward al III-lea care 
reprezenta o sabie încercuită, în lungul ei, de trei coroane. 

38 Shakespeare foloseşte în mod obișnuit numele unei ţări în sensul de 
regele acesteia. 

39 Prologul se referă la un complot, pus la cale de cei trei pe care i-a 
numit, şi care va fi descoperit şi pedepsit în act. II, sc. 2. 

40 Numele obișnuit, în acea vreme, pentru Canalul Minecii. 

41 În act. III sc. 2, Nym i se adresează lui Bardolph numindu-l caporal; 
o întoarcere astfel la rangul pe care îl are în 2 Henric al IV-lea, 
act. III, sc. 4. Probabil o eroare din partea lui Shakespeare. 

42 Fierul de proastă calitate plesnea la ger. 

43 O practică obișnuită în evul mediu era aceea ca doi bărbaţi să se lege 
prin jurămîn t să fie nedespărţiţi şi să se ajute reciproc în situaţii 
primejdioase, numindu-se în acest caz fratres jurati. Ceremonia 
jurămiîntului diferea însă de aceea practicată în lumea noastră, 
în cazul fraţilor de cruce. 


44 În vremea lui Shakespeare era răspîndită moda ca femeile să țină pe 
lîngă ele cățeluși albi cu părul creț şi foarte neastimpăraţi, originari 
din Islanda. 


452 


| 


45 Latinul solus are și sensul de „singur“ dar și acela de „neînsurat“. De 
aici izbucnirea miînioasă a lui Pistol. 

46 „Tai gitlejul (beregata)“. Pistol vrea să facă paradă de franceza lui, 
care însă lasă de dorit. El recurge la limba franceză şi în act. IV, 
sc. 4. 

47 În legenda medievală a Cresidei aceasta este pedepsită de Saturn şi 
Cynthia, pentru faptul de a fi trădat iubirea lui Troilus, îmbolnă- 
vindu-se de lepră, motiv pentru care este părăsită de Diomede. 

48 Prietenia hangiţei, apărînd în 2 Henric al IV-lea act. II, sc. 4 şi act. V, 
sc. 4. 

49 Unul din cronicarii francezi, după cum relatează Stone, afirmă că acela 
care l-a informat pe Regele Henric de existența complotului a fost 
Contele de March, căruia complotiştii i-au oferit coroana Angliei, 
pentru a-l cîştiga de partea lor. Contele de March fiind descendent 
prin mama sa din fiica lui Edward al III-lea, născută înaintea lui 
Lancaster şi York, era în mod legal, îndreptățit la coroana Angliei. 

50 Aluzie la legenda lui Acteon — nepotul regelui Cadmus, fondatorul 
Tebei — care surprinzind-o pe Diana, în timp ce se îmbăia, a fost 
transformat de zeiță într-un cerb, pentru a nu mai putea povesti 
nimănui cum o văzuse. Nemaifiind recunoscut de propriii săi cîini, 
a fost sfişiat în bucăţi de aceştia. (Metamorfozele lui Ovidiu, III, 
Acteon). 

51 Numele portului Southampton, de pe coasta Mării Minecii, scurtat la 
două silabe pentru a corespunde metricei versului. 

52 Holinshed, ca şi alți cronicari, afirmă că adevăratul motiv al contelui 
de Cambridge pentru a intra în conspirație a fost acela de a ajuta 
pe cumnatul său, Contele de March, să ia coroana şi prin acesta, 
care nu avea moștenitori, să ajungă el însuși la tron. Richard de 
Cambridge a fost executat pentru trădare în anul 1405. Nepotul 
său de fiu, însă, Edward, duce de York, cucereşte totuşi coroana 
în 1461, devenind regele Edward al IV-lea. 

53 Moartea lui Falstaff corespunde punctului culminant în schimbarea 
radicală a comportării Regelui Henric: trecutul dezordonat, com- 
promițător al regelui va fi înmormîntat cu Falstaff şi va fi dat 
uitării. 

54 Hangiţa vrea să spună „în sînul lui Avraam“, folosind expresia ebraică 
însemnînd „paradis“. Ea confundă însă legendele biblice cu legendele 
bretone ale regelui Arthur. 


55 Expresia, luată din Apocalipsa Sf. Ioan Teologul, fusese folosită de 
John Wycliff şi discipolii acestuia ca termen de ocară pentru Biserica 
din Roma și devenise curentă în epoca elisabetană. 

56 În cadrul petrecerilor populare de Rusalii, era obiceiul să se prezinte 
publicului un dans grotesc foarte mult apreciat în care executanții 

îşi înnegreau feţele şi se îmbrăcau în costume ridicole, pe care erau 
fixați clopoței. S-a spus că acest dans fusese adus în Anglia, de 
John Gaunt, la înapoierea sa din expediția militară, din 1386, în 
Spania, în timpul lui Edward al III-lea. 

57 Lucius Iunius Brutus a fost unul dintre conducătorii răzvrătirii roma- 
nilor care l-au alungat pe regele Tarquinius Superbus instaurind 
republica, fapt pentru care a fost unul dintre primii doi consuli ai 
republicii, în anul 509 î.e.n. Mama sa, Tarquinia, era sora regelui, 
însă acesta se temea de Brutus şi fratele său mai mare, fiindcă 
se alăturaseră acelora care erau contra lui. Pentru aceasta Tar- 
quinius îl ucise pe fratele lui Brutus, care scăpă de aceiași soartă 
simulind o stare de idioție, de unde porecla sa brutus, care în limba 
latină înseamnă „prostănac, redus mintal“. 

58 V. nota 25. 

59 Shakespeare redă în aceste rînduri, aproape exact descrierea jalei 
care a cuprins Franţa după infringerea dezastruoasă suferită la 
Agincourt. 


60 Din punct de vedere istoric ambasada lui Exeter a avut loc în februarie 
1415, iar Henric a debarcat în Franța numai în luna august a ace- 
luiaşi an. 

61 Cu alte cuvinte: soarele care abia a răsărit, 

62 Această ofertă a fost în realitate făcută Regelui Henric de Winchester, 
în luna iunie, cam cu două luni înaintea debarcării englezilor în 
Franța. 


63 Ţăranii liberi erau vestiți în acea vreme pentru vitejia lor. 

64 Sf. Gheorghe fusese proclamat, din vremuri străvechi, drept sfîntul 
patron al Angliei. În mod asemănător scoțienii îi au pe Sf. Andrei, 
velşii pe Sf. David, iar irlandezii pe Sf. Patriciu. 

65 Se pare că Shakespeare comite o inadvertenţă deoarece nu se poate 
înţelege cînd au fost Nym şi Bardolph la Calais, odată ce englezii 
se îndreaptă numai acum spre Calais. 

66 Din cauza introducerii armelor de foc apăruse o mare controversă, 
la sfîrşitul secolului al XVI-lea, în privința tacticii de luptă, unii 
susținînd că noile arme cer schimbarea tacticii clasice, romane, 
alţii, apărînd, cu hotărîre, tradiţiile militare. 

67 Conform regulilor războiului, din acele vremuri, capitularea unei cetăți 
era admisă numai pină la începerea asaltului final. O depunere 
jos a armelor, văzind că lupta este pierdută, nu mai putea salva 
cetatea de măcel şi distrugere totală. În amenințările Regelui 
Henric se reflectă, pe cît se pare, distrugerile cumplite ale unora 
din cetățile din Ţările-de- Jos în timpul războaielor din acea ţară. 

68 Referirea este la „uciderea pruncilor“ ordonată de Regele Irod, la 
nașterea lui lisus Hristos, pentru a ucide şi copilul care, conform 

spuselor magilor, se născuse pentru a fi regele Iudeilor, ceea ce îl 
făcuse pe Irod să-și simtă amenințată domnia. 

69 Cronicarul Holinshed prezintă lucrurile invers, 

10 „Doamne Sfinte!“ 

11 Referire la faptul că războinicii englezi erau descendenţi ai norman- 
zilor lui William Cuceritorul, care cucerise Anglia în 1066. 

72 „Să mor eul“ (îr.) 

13 Nume dat în vechime Angliei, din cauza coastelor sale albe, care fiind 
foarte înalte se văd de foarte departe, de pe mare, — conform 
explicaţiilor lexicograiului englez Samuel Johnson (sec. al XVIII-lea). 

74 „Dumnezeu al bătăliilor!“ (îr.) 

75 „Volta“ era un dans constind dintr-o întoarcere în doi paşi urmaţi de 
un salt înalt al partenerei, la sfîrşit. Dansul era originar din Italia. 

16 „Coranta“ era un dans în doi timpi şi în pas de fugă, imitînd un galop 
reţinut şi grav. 

11 Numele rostite de regele Franţei sînt aproape toate luate din lista 
francezilor morţi sau făcuţi prizonieri, la Agincourt, din cronica 
lui Holinshed. 

18 Se pare că Shakespeare preia metafora din poetul roman Furius, (sec. I. 
î.e.n.) deși atit Horaţiu cît şi Quintilian dezaprobă această figură 
de stil. 

19 Regele Henric trimisese un detașament să ocupe un pod peste riul 
Ternoise, necesar să-l traverseze pentru a ajunge la Agincourt, 
unde se afla oastea franceză. Detașamentul a cucerit podul peste 
care englezii au trecut în noaptea zilei următoare, în ajunul bătăliei 
de lingă localitatea sus menţionată. 

80 Referirile la Agamemnon, comandantul oastei grecilor la asediul Troiei, 
sînt frecvente în literatura epocii lui Shakespeare, datorită renu- 
melui de comandant înţelept pe care îl avea Agamemnon. 

81 Mare Antoniu, locotenentul lui Iuliu Cezar şi adversarul de mai tirziu 
al lui Octavian, era vestit pentru vitejia lui (v. piesa Antoniu şi 
Cleopatra ). 

82 Prezenţa Delfinului la Agincourt nu este confirmată de istorie, 

83 „Aşal Hal“ (îr.) 

84 „Calul înaripat, Pegas, cel cu nările de foc“ (îr.). Pegas este în mito- 
logia antichităţii, calul înaripat care a ţișnit din sîngele Meduzei, 
ucisă de Perseu. (V. 1 Henric al IV-lea, nota 128). 

85 Hermes (Mercur) este considerat inventatorul îluierului. 

86 „Pe legea meal“ (îr.). 

87 „Ciinele s-a întors unde a vărsat şi seroafa spălată la groapa cu nămol“ 
(fr.). 

88 Regele Henric se referă la asemănarea dintre somn și moarte, trezirea 
din somn apărind ca o înviere. Această apropiere între cele două 

stări se întîlneşte și în alte piese ale lui Shakespeare. (Cf. Hamlet, 
III, 1; Macbeth, II, 3 ete. ) 

89 „Cine-i acolo?“ (îr.). 

90 „Regele“ (îr.). Cu toate cunoştinţele sale de limbă franceză, Pistol ia 
cuvintele „le roi“ drept un nume propriu. 

91 Vestit general roman. Adversarul lui Iuliu Cezar, de care a fost învins 
la Pharsala (48 î.e.n.). Căutind adăpost în Egipt, a fost ucis de 
sfetnicii regelui Ptolomeu. Prin spusele lui Fluellen, Shakespeare 
se arată partizan al acelora care se declarau în favoarea mențio- 
nării tacticii de luptă romane (v. nota 66). 


92 Ideea că regele este asemenea tuturor oamenilor se întilnește şi în 
Eseurile lui Montaigne (sec. XVI). 
93 În original, joc de cuvinte între crown cu sensul de „cap“ şi acela cu 


sensul de monedă de aur numită „coroană“. Cei care tăiau sau 
pileau aur din monedă se pedepseau cu moartea. 


94 Sălașul, conform mitologiei greco-latine, unde se duceau sufletele 
eroilor, după moarte și care se afla pe o insulă în oceanul din apus. 
Vergiliu a situat însă Elizeul în Hades (lumea subpămînteană). 

95 Hyperion, fiul lui Uranus şi tatăl lui Helios, zeul soarelui, este adeseorj 
confundat cu acesta din urmă. 


96 Richard al II-lea l-a tratat pe Regele Henric, cînd era copil, în timpul 
exilului tatălui său, Henric Bolingbroke, cu multă bunăvoință, 
ceea ce a dus la stabilirea unei apropieri sincere între ei, motiv pentru 
care Regele Henric i-a strămutat mormîntul, cu multă ceremonie. 
Faptul că Regele Henric mărturiseşte că l-a plîns pe Richard arată 
și el înaltele sentimente umanitare care îl stăpinesc. 


97 „Să-ncălecăm!“ (fr.). 

98 „Porniţi!* (fr.). 

99 Comentatorul John Walter (colecţia The Arden Shakespeare) consideră 
că replica Delfinului înseamnă: „Să pornim peste ape şi pămînt!“ 

100 „Nimic altceva? Nu şi peste aer şi foc?“ (îr.). 

101 „Ba şi prin cer, vere Orl6ans“(fr.). 

102 Fiul mai mic al lui Westmoreland se căsătorise cu fiica lui Salisbury. 

103 „Pe Jupiter“ fiind o imprecaţie folosind numele unei divinități mito- 
logice şi urmînd invocaţiei „O, Doamne“, apare ca folosită într-un 
contrast total nepotrivit. Se pare însă că expresia a înlocuit pe cea 
originală pentru a nu contraveni la legea împotriva prezentării 
a orice putea fi considerat ca profanare a religiei, [pe scena teatrelor. 

104 Ziua Sf. Crispian este la 25 oct. şi comemorează martirajul fraților 
Crispinus şi Crispianus, care au fugit din Roma la Soissous în timpul 
persecuțiilor lui Dioclețian (303—305). Deoarece aveau meseria de 
cizmari au devenit patronii acestora, 

105 „Cred că eşti un gentilom de neam mare“. Se poate observa în cele 
ce urmează că şi franceza soldatului francez are scăderi serioase, 
afară de cazul în care Shakespeare vrea să folosească, anume, o 
franceză mai puţin îngrijită, ca a oamenilor simpli. 

106 „Fetiţo, draga mea“, un vers dintr-un cîntec irlandez, pronunţat 
însă greşit. 

107 „Doamne, Dumnezeule!“ (ajută-mă) (fr.). 

108 „Îndurare, fie-ţi milă de mine!“ (îr.) 

109 „Nu poţi slăbi strinsoarea puternică a miinii tale?“(fr.). 

110 „Vai, iartă-măl“ (fr.). 

111 „Ascultă! Cum te cheamă?“ (îr.) 

112 „Domnul de Fer (fier)“ (fr.). 

113 „Ce spune, domnule?“ (îr.) 

114 Îmi poruncește să vă spun să vă pregătiţi, deoarece acest soldat vrea 
să vă taie beregata, imediat“. (Franceza pajului lasă şi ea de dorit). 

115 „Da, îţi tai beregata“ (îr.). 

116 „Vă rog, pentru numele lui Dumnezeu, cruţaţi-mă! Sînt nobil de 
neam mare: lăsaţi-mi viaţa şi vă voi da două sute de scuzi“(îr.). 

117 „Ce spune, domnişorule?“(îr.) 

118 „Deşi e ceva împotriva jurămintului său, de a nu cruța nici un pri- 
zonier, totuşi, pentru scuzii pe care i-ai tăgăduit, îţi acordă bucuros 
libertatea, adică te lasă slobod“ (fr.). 

119 „Îţi mulţumesc, de mii de ori, în genunchi, şi mă consider fericit că am 
căzut în mîinile unui cavaler, care este, după cum cred, cel mai 
curajos, viteaz şi cît se poate de distins senior al Angliei“ (îr.). 
În scena de față Shakespeare vrea să sublinieze spiritul de laşitate 
al învinşilor, care, deşi în număr de 60.000 — după cum spune 
Westmoreland în primele replici ale scenei a 3-a a acestui act, față 
de numai 12.000 cîți erau englezii, au suferit totuși o înfringere 
totalmente dezastruoasă. 

120 „Urmează-l pe marele căpitan!“ (fr.) 

121 „Ei, dracel“ (îr.) 

122 „Vai, monseniore! Bătălia e pierdută! Totul e pierdut!” (îr.) 

123 „Îmi vine 'să mor!“ (îr.) 

124 „Vai, soartă vitregă!“ (fr.) 

125 Sfirşitul scenei aminteşte dezordinea cauzată de panica din Troia 
cînd au pătruns grecii în cetate şi cînd Enea, cuprins de disperare, 
se gîndeşte că e mai glorios ca un luptător să moară cu armele în 
miîini, decît să caute să supravieţuiască (cf. Eneida, cartea a I-a). 

126 Cronicarul francez Monstrelet afirmă că şi Regele Henric a fost lovit 
cu putere în luptă. 


127 Fiind la un ospăț, în timpul expediției sale în Persia, Alexandru cel 
Mare, înfierbîntat de băutură, a afirmat că victoriile sale sint mai 

mari decit ale tatălui său, Filip al Il-ea. Cleitus, care era cel mai 
bun prieten al său, înfierbîntat și el de băutură, l-a contrazis, sus- 
ţinînd contrariul. Alexandru a apucat atunci lancea unuia dintre 
soldații de pază de lîngă el şi şi-a ucis prietenul. 

128 Non nobis este unul din psalmii din In exitu Israel de Aegypto (La 
ieşirea îzraeliților din Egipt). 

129 Între bătălia de la Agincourt şi scena de față au trecut 5 ani. 

130 Aluzie la expediţia lui Essex în Irlanda, în 1599, care însă nu a fost 
încununată de succes. 

131 Ultimul rege briton, considerat ca strămoș al reginei Elisabeta, familia 
Tudor-ilor fiind velşi. 

132 După asasinarea lui Ioan Temerarul ducele Burgundiei, de către Prinţul 
Delfin, fiul ducelui se alie cu Regele Henric, în 1419, ceea ce îl 
determină pe regele Franţei să încheie pace cu Henric. 

133 „lertaţi-mă (îr.“). 

134 „Ce spune? că semăn cu îngerii?“ (fr.). 

135 „Da, într-adevăr, cu voia dvs., aşa spune“ (fr.). 

136 „Vai, Doamne! Limba bărbaţilor e plină de înşelăciuni!“ (fr.) 

137 „Dal“ (îr.) 

138 „Eu cînd stăpîn al Franţei și voi cînd mă aveţi pe mine“ (fr.). 

139, „Atunci Franţa este a voastră şi voi sînteți a mea“ (fr.). 

140 „Dacă-mi daţi voie, franceza pe care o vorbiţi este mai bună decit 
engleza pe care o vorbesc eu“ (îr.). 

141 Anacronism. Constantinopolul va fi cucerit de turci abia în 1453. 

142 „Cea mai frumoasă Caterina din lume, foarte draga şi divina mea 
zeiță“ (fr.). 

143 „Falsă“ (fr.). 

144 „Înţeleaptă domnişoară din Franţa“ (fr.). 

145 „Regele, tatăl meu“ (îr.). 

146 „Lăsaţi, monseniore, lăsaţi! Nu vreau să vă coboriţi măreția sărutind 
mîna nedemnei voastre supuse; iertaţi-mă, vă rog foarte mult, 
preaputernicul meu senior“ (îr.). 

147 „Nu este obiceiul în Franţa ca doamnele și domnişoarele să fie sărutate 
înaintea nunţii lor“. (Franceza Caterinei nu e franceză!) 

148 „A înţelege“ (fr.). 

149 „Da, întocmai“ (îr.). 

150 „Prea iubitul nostru fiu Henric, Rege al Angliei, moştenitor al Fran- 
ţei“ (îr.). 


V. Ștefănescu- Drăgăneşti 

Traducere de VLAICU BÎRNA 

SLENDER, nepotul lui Shallow 

fiul lui Page 

DOCTORUL CAIUS, medic 
francez 

SIR HUGH EVANS, preot din 
Tara Galilor 

ROBIN, pajul lui Falstaff 
SIMPLE, servitorul lui Slender 

Acțiunea se petrece la Windsor și în împrejurimi. 


ACTUL | 


SCENA 1 


Windsor. În faja casei lui Page. 
Intră judecătorul Shallow, Slender şi sirt Hugh Evans. 


SHALLOW: Sir Hugh, nu mai stărui degeaba; pentru o ispravă 
ca asta ajung pînă la Camera Înstelată?; de-ar fi el de douăzeci 
de ori pe cît se ţine sir John Falstaff, și tot n-o să-i meargă 
cu unul ca Robert Shallow, nobil de viţă. 

SLENDER: Din comitatul Gloster’, judecător de pace și „Coram“. 

SHALLOW: Așa-i, nepoate Slender, şi pe deasupra „Custa-lorum >. 

SLENDER: Tocmai, ba încă și „Rato-lorum“$; boier născut, nu 
făcut, domnule părinte, care se iscălește cu „Armigero“? pe 
orice însemnare, citație, chitanţă, jalbă sau  obligațiune; 
„Armigero“ | 

SHALLOW: Așa-i, cum zici, și treaba asta am făcut-o de trei sute 
de ani bătuți pe muchie. 

SLENDER: Toți urmașii care și-au trăit traiul înaintea lui făcură 
întocmai; şi toţi strămoșiis la care le vine rîndul să vecuiască 
după el vor face la fel; ei vor avea dreptul să poarte pe mantia 
lor de cavaleri doisprezece puişori albi de știucă. 

SHALLOW: E un blazon vechi. 

EVANS: Toisprezece puişori albi, mă rog, se potrifese de minune 
cu o manta veche; da, se potrifese grozav, să-i vezi trecînd, 
mișunînd; sînt niște pişcătoare apropiate omului și însemnind 
tragoste. 

SHALLOW: Știuea-i peşte proaspăt; peştele sărat, la butoi, e 
blazon vechi și de soi. 

SLENDER: Unchiuleţule, aș putea să iau și eu a patra parte din 
blazonul ăsta? | 

SHALLOW : Ai putea, dacă te căsătoreşti. 

SLENDER: Să mă nenorocesc pentru atita lucru! 

SHALLOW: Ba de loc! 

Îi, 1) | 

EVANS: Așa-i, pe maica lu 'Tumnezeu? sfîntu; dacă A la un 
sfert din mantaua tumneatale, nu-ți mai rămîn decit trei sferturi 
după slaba mea socotință, da nu-i bai. Dacă sir John Falstaff 
s-a purtat urit cu tumneata, ieu sînt un om al bisericii, mă rog, 
și sînt bucuros să pun toată bunăvoința mea ca să împăcăm 
vrajba și buna înțelegere să sălășluiască între voi. 

SHALLOW: Consiliul va fi înștiințat; ce-a făcut el e răzvrătire. 

EVANS: Nu se cade ca Conziliul să audă de răzfrătire; într-o 
răzfrătire nu este frică de Tumnezeu; conziliul, vedeți tum- 
neavoastră, vrea să audă de frica lui Tumnezeu nu de răzfră- 
tiri; luați ce vă zic în conziderație. 

SHALLOW: Ha! Pe viața mea, de-aş fi mai tînăr, la toate astea 
le-aş pune capăt cu sabia. 

EVANS: Este mult mai bine, mă rog tumneatale, ca în loc de 
sabie să vă folosiți de prieteni şi cu ei să puneţi capăt gîlcevil. 
Şi apăi mai egzistă o conziderațiune în mintea mea, care ne 
poate aduce apă la moară. O cunoaşteţi, rogu-vă, pe Anne 
Page, fiica meşterului George Page, o fecioară tare trăgălaşă? 

SLENDER: Domnișoara Anne Page? Aia cu părul castaniu-închis 
și cu glas subțire ca de femeie? 

EVANS: Îi tocmai persoana pe care ţi-ai tori-o dacă ar fi să umbli 
lumea toată să ţi-o alegi. Mai pune pe teasupra cele şapte sute 
de lire, bani numărați, și aur și argint, pe care (Tumnezeu să-l 
hodinească) bunicu-su pe patul de moarte i-a lăsat pentru 
tinsa cînd o fi să aibă șaptesprezece ani. Socot că ar fi bine, 
mă rog, dacă noi am lăsa deoparte sfădeala și răsteala şi am pune 
la cale căsătorirea jupînului Abraham, aci de față, cu tomni- 
șoara Anne Page. 5 

SHALLOW: E-adevărat că i-a lăsat bunicu-său șapte sute de lire? 

ui „Așa-i cum fă spun, și taică-su o să-i lase galbeni și mai 
mulţi. 

SHALLOW: O cunosc pe tinăra domnișaoră; e plină de virtuți. 

EVANS: Șapte sute de lire și cu ce mai pică peste ele sînt cu 
adevărat virtuți, nu glumă. 

SHALLOW: Ei, să-l vedem pe cinstitul jupîn Page. Falstaff o fi 
la dînsul? 

EVANS: Oare aș putea să fă mint? Îi tispreţuiese pe mincinoși 
cum îi tisprețuiese pe cei care nu spun adevărul şi pe cei care 
sînt taler cu două feţe. Cavalerul sir John se găseşte la dînsul; 
dar, rogu-vă, dați ascultare celor care vă torese binele. Ieu 
voi bate şaua... (eiocăneşte în ușă) pentru jupin Page. Hei, 
omule! Tumnezeu să-ți binecuvînteze casa! 


(Intră Page.) 

PAGE: Cine-i acolo? 

EVANS: Aci, mă rog, se află prietenul tumitale și judele Shal- 
low; iată-l și pe tînărul jupîn Slender, care s-ar putea să-ţi vor- 
PAA de 0 altă istorie de o fi să se potrifească cu placul tumi- 

e. 

PAGE: Sînt bucuros să vă ştiu sănătoși, domnii mei. Îți foarte 
mulțumesc pentru vînatul cu care m-ai cinstit, jupîn Shallow! 

SHALLOW: Jupin Page, îmi pare bine că te văd. Vînatul mănîn- 
că-l sănătos. Păcat că nu e mai de dai Doamne, l-am împușcat 
rău... Ce mai face buna domnişoară Page?... Şi să ştiţi că vă 
iubese din tot sufletul, zău, din tot sufletul! 

PAGE: Îţi mulțumesc, sir! 

SHALLOW: Eu îți mulţumesc, sir, pe cuvînt de onoare, eu îţi 
mulțumesc. 

PAGE: Bucuros că te văd, dragă domnule Slender! 

SLENDER: Ce vă mai face ogarul ăla roșcat, sir? Am auzit că 
a fost întrecut la alergările de la Cotsall. 

PAGE: Rezultatul nu-i prea limpede, domnul meu. 

SLENDER: Nu vrei să recunoști, văd eu, nu vrei să recunoști! 

SHALLOW: De bună seamă că nu vrea. (Lui Page.) A fost ghi- 
nionul dumitale, să știi, ghinionul dumitale! Altfel, e un cîine 
bun. 

PAGE: Aș, o javră, sir! 

SHALLOW: Sir, vă încredințez că e un cîine bun și un cîine frumos! 
S-ar putea o laudă mai mare? Dar spuneţi-mi, vă rog, sir John 
Falstaff e pe-aici? 

PAGE: E înăuntru, sir; și aş dori din toată inima să vă pot fi de 
folos la amîndoi împăciuindu-vă! 

EVANS: S-a grăit, mă rog, tocmai cum se cufine să grăiască un 
creștin. 

SHALLOW: M-a insultat, jupîne Page. 

PAGE: Sir, în parte o recunoaște și dînsul, mi-a mărturisit... 

SHALLOW: Dacă a mărturisit nu-nseamnă că sîntem chit! Nu-i 
așa, jupîn Page? M-a insultat, așa cum vă spun, m-a făcut 
de ocară; crede-mă! Robert Shallow, nobil de viță, vă spune 
el însuși c-a fost făcut de ocară! 

PAGE: Iată că vine sir John. 


(Intră sir John Falstaff, Bardolph, Nym şi Pistol.) 


[I, 1] 


FALSTAFF; Ei, domnule Shallow, vrei să mă pirăști maiestății 
sale? 

SHALLOW: Cavalere, mi-ai ciomăgit oamenii, mi-ai omorît căpri- 
oarele și mi-ai spart chioşcul de vînătoare. 

FALSTAFF: Dar pe fata paznicului nu ţi-am sărutat-o. 

SHALLOW: He! Gogoşi! Ai să răspunzi de isprăvile astea. i 

FALSTAFF: Răspund pe loc! Da, le-am făcut pe toate cîte le-ai 
spus! Poftim, am răspuns! 

SHALLOW: Sfatul Țării are să le afle și el, n-avea grijă. 

FALSTAFF: Sfatul pe care ţi-l dau eu ar fi să te lași păgubaş. Te 
faci de rîs, nu de alta. 

EVANS: Pauca verba,” sir John; bună vorbă, ca de la un om cu 
varză. 

FALSTAFF: Bună varză, bun curechi! Slender, ţi-am spart capul; 
ai ceva Împotriva mea? i j 
SLENDER: Pe cinste, sir, am în cap multe împotriva dumitale 
și împotriva secăturilor și pungaşilor dumitale: Bardolph, Nym 
și Pistol! M-au dua la crîşmă, m-au îmbătat și mi-au goli; 

buzunările. 

BARDOLPH: Mă, caş dulce! 

SLENDER: Lasă, nu-mi pasă mie! 

PISTOL: Ce vrei tu, Mefistofèle?™ 

SLENDER: Lasă, nu-mi pasă mie! 

NYM: Felie ce ești, ascultă-mă! Pauca, pauca: felie! Asta-i trăsnaia 
ce-o zic! 

SLENDER: Unde-o fi servitorul meu Simple? Nu știi cumva, 
unchiulețule? 

EVANS: Pace, rogu-vă! Să ne înţelegem ca niște oameni de omenie 
ce sîntem. Avem, mă rog, trei arbitri în treaba asta, după 
cîte mă ajută capul. Unu-i jupîn Page, care va să zică jupîn 
Page; sînt apoi ieu însumi, care va să zică ieu însumi; şi cel 
de-al treilea în cele din urmă și la sfîrşit de toate ieste gazda 
de la „Hanul Jartierei“.12 

PAGE: Toţi trei, ca să ascultăm pricina și s-o împăcăm. 

EVANS: De minune! Am să însemnez asta, mă rog, în pomelnicul 
pe care-l port în buzunar; și apoi vom purcede îndată la cerce- 
tare cu toată tiserețiunea de care sîntem în stare. 

FALSTAFF: Pistol! 

„PISTOL; Te-ascultă cu toate urechile lui! 

EVANS: Ştie-l Dracu şi Mama Dracului; auzi numa cum zice: 
„te ascultă cu toate urechile lui“? Ce vorbe izmenite! 

FALSTAFF: Pistol, i-adevărat c-ai umblat la punga domnului 
Slender? 

SLENDER: Așa-i cum zic, a umblat, ce mai, îți jur pe mănușile 
astea. Să nu mai ajung acasă, de te mint! Mi-a furat șapte 
groși de argint, bani vechi şi doi șilingi cu capul lui Eduard, 

pe care-i cumpărasem de la Yead!3 morarul dîndu-i pe fiecare 
din ei doi șilingi de-acuma, și doi penny. Îţi jur pe mănușile 
astea! 

FALSTAFF: E adevărat ce spune, Pistol? 

EVANS: Nu, mă rog, nu poate să fie adevăr, e ticăloşie dacă a fost 
cu umblare la pungă. 

PISTOL: (lui Evans): Ah, taică, oagăr de la munte! (Lui Falstaff. ) 
Sir John, tu-mi ești stăpinul! 


(Trăgînd sabia împotriva lui Slender.) 


În luptă săr cu tinicheaua asta 
Să veştejese murdarele-ţi palavre, 
Tu, drojdie şi spumă acră, minţi! 


SLENDER: Pe mănuşile mele jur că el a fost! 

NYM: Bagă bine de seamă, domnişorule, și lasă-te de glume. 
Dacă, ferească Precista, te-ai lega și de mine cu glumele dumi- 
tale searbede și m-ai face cumva pungaș, să ştii că singur te-ai 
agăţat în cîrlig. Eu atîta îți spun! | 

SLENDER: Atunci isprava a făcut-o ăla roșu, v-o jur pe ce port 
în cap! Că dacă nu-mi pot aduce aminte ce-am făcut după 
ce m-ați îmbătat, nu sînt eu totuși un măgar ca toți măgarii. 

FALSTAFF: Ce ai de spus, John roșeovanule!4? 

BARDOLPH: Păi, sir, pe câte ştiu, domnul aista din pricina băuturii 
și-a pierdut cele cinci simțăminte. 

EVANS: Vrei a zice cele cinci sîmțuri, mă rog. Ruşine! Cît de rea- 
uă-i ignoranția! 

BARDOLPH: Şi că tot trăgind la măsea, sir, a luat luleaua neam- 
tului. Așa s-a făcut că a lăsat drumul cel bun și a pus conclu- 
ziile în șanț. 

SLENDER: Aşa-i, iar dumneata tot pe latinește vorbeai ca și mine; 
da’ lasă că nu-mi pasă mie! Cît voi trăi nu mă mai încure eu 
la băut decît cu oameni de omenie, oameni politicoși şi cu obraz. 
De mă îmbăt, să mă îmbăt cu din ăi ce știu de frica de Dum- 
nezeu nu cu nişte d-alde tilhari de beţivani. 

EVANS: Martor mi-este Tumnezeu, virtuoase intențiuni! 

FALSTAFF: Vedeţi, domnilor, cum se dezmint toate învinuirile? 
Vedeţi? 

(Intră Anne Page, aducînd vin; o urmează doamna 
Ford și doamna Page.) 


PAGE: Nu, copila mea, vinul du-l înăuntru; îl vom bea acolo. 


(Anne Page iese.) 

SLENDER: Pe toți sfinții din cer! Asta-i domnișoara Anne Page! 

PAGE: Ce mai faceți, doamnă Ford? 

FALSTAFF: Doamnă Ford, pre legea mea, Îmi face grozavă plăcere 
să vă întîlnesc. Cinstită doamnă.. cu voia dumneavoastră... 
(O sărută.) 

PAGE: Nevastă, spune-le bun venit acestor cavaleri. Poftiţi, 
v-așteaptă la masă, fierbinte, un pateu de vînat. Poftiţi, dom- 
nilor; sper că vom îneca în vin toate neînțelegerile. 


(Ies tofi, afară de Shallow, Slender şi Evans.) 


SLENDER: Aş da patruzeci de şilingi să am aici cărțulia mea 
de cîntece și poezele.15 (Intră Simple.) Ei, Simple! Unde mi-ai 
fost? Îţi închipui, te pomeneşti, că trebuie să-mi fac treburile 
singur? Nu ai cumva la tine cărțulia cu cimilituri, așa-i că n-o 
ai? 

SIMPLE: Cărţulia cu cimilituri? Păi nu știți că ați împrumutat-o 
lui Alice 'Turtăscurtă de sărbătoarea tuturor sfinţilor, două 
săptămîni înainte de ziua arhanghelilor Mihail şi Gavril? 

SHALLOW: Haide, nepoate, haide, nepoate, te așteptăm! O vorbă 
vreau să-ți spun numai, nepoate! Ştii, nepoate sir Hugh a 
făcut, ca să zic așa, o propunere, o propunere pe ocolite. Mă-n- 
elegi? 

M inf Da, sir, vei afla în mine un om raţional. Şi dacă treaba 
stă aşa, voi face tot ce rațiunea va cere. 

SHALLOW: Stăi, omule! Înțelege mai întîi ce vreau să zic. 

SLENDER: Tocmai asta fac, sir! 

EVANS: Pleacă-ţi urechea să înţelegi propunerea tumnealui, jupîn 
Slender. Îţi voi descrie ieu chestiunea dacă ieşti, mă rog, în stare 
să pricepi. 

SLENDER: Nu, taică, eu am să fac așa cum spune unchiulețul 
Shallow, nu te supăra. El e ditai judecătorul de pace în comi- 
tatul nostru, iar eu un biet muritor de rînd. 

EVANS: Na, că nu de asta-i vorba, mă rog; vorba-i de însură- 
toarea tumitale. 

SHALLOW: Aşa-i, ăsta-i faptul, domnul meu. 

EVANS: Pe legea mea, tocmai ăsta-i... Adevăratul fapt ăsta-i. 
Faptul, mă rog, cu tomnișoara Anne Page. 

SLENDER: Dacă-i vorba pe-așa, sînt gata să mă-nsor cu ea în con- 
dițiuni raționale. 

EVANS: Dar declarează-mi, mă rog, dacă poţi ori ba să nutrești 
simțămînt de tragoste pentru această femeie? Ar fi de torit să 
aflăm chestiunea din gura tocmai a tumitale sau de pe buze, 


466 


Îi, 1) 
mă rog; pentru că o seamă de filozofi susțin că buzele sînt o 
parte a gurii. Pentru asta să ne spui limpede: poţi oare să-i 
dai tumneaiei afecțiunea tumitale de tragoste, ori ba? 

SHALLOW: Nepoate Abraham Slender, poţi s-o iubeşti? 

SLENDER: Nădăjduiesc, sir, că voi face așa cum 1 se potrivește 
unui om rațional. 

EVANS: Apăi nu, mă rog; jur pe toți îngerii și pe doamnele lor 
că trebuie să te exprimezi pozitiv, să te legi să-i dai întreaga 
tumitale tragoste. 

SHALLOW: Da, trebuie. Spune, vrei să te-nsori cu ea și să pui 
mîna pe o zestre frumuşică? | 

SLENDER: Sînt gata să fac şi mai mult, unchiule, dacă mi-o ceri 
tu, şi dacă dînsa e măcar pe jumătate o femeie raţională. 

SHALLOW: Nu așa, înțelege-mă cum trebuie, zău, înţelege-mă 
cum trebuie, dulcele meu nepot! Dacă-mi dau vreo osteneală, 
este ca să-ţi fac ţie o plăcere, nepoate dragă. Spune, ești în stare 
să iubeşti fata? 

SLENDER: Dacă mi-o ceri, sir, mă voi însura cu ea. Şi dacă la 
început dragostea n-o fi prea mare, cu timpul împrietenindu-ne 
mai bine, s-ar putea să mai scadă, de îndată ce sîntem căsătoriți 
şi avem prilejul să ne cunoaștem unul pe altul. Cu cît mai mare 
va fi apropierea, cu atît mai multă nefericirea! Dar dacă tu 
spui Însoară-te cu ea, eu mă însor cu ea; sînt de bunăvoie 
hotărnicit şi învoit. 

EVANS: E un răspuns înțelept, afară de vorba „hotărnicit“, care 
ieste în proastă folosință. După priceperea mea, a vrut să zică 
„hotărît“. Oricum, mă rog, intenţiunea lui e tare frumoasă! 

SHALLOW: Așa-i, cred că nepotul meu are intenţii cinstite! 

SLENDER: Ei, ba nu! Dacă n-o fi așa îmi pun gitu-n ștreang, jur! 


(Intră din nou Anne Page.) 


SHALLOW: Iat-o pe frumoasa domnişoară Page! De dragul dumi- 
tale aş vrea să mai fiu o dată tînăr, domnişoară Anne! 
ANNE: Prinzul e pe masă; tatăl meu aşteaptă plăcuta dumneavoas- 

tră tovărășie. 
SHALLOW: Mă duc la dînsul, frumoasă domnişoară Anne! 
EVANS: Voia binecuvîntată a lui Tumnezeu sfîntul! Nu vreau 
să lipsesc nici ieu de la rugăciunea de dinaintea mesii. 


(Shallow şi Ewans ies.) 
ANNE: Nu doriţi să poftiţi și dumneavoastră? 


SLENDER: Nu, vă mulțumesc, zău, din toată inima; aici mă simt 
foarte bine! 

ANNE: Vă aşteaptă prinzul, sir! 

LENDER: Nu mi-e foame, mulțumesc, pe onoarea mea! (Către 
Simple.) Du-te, băiatule, cît mi-ai fi mie de slugă, du-te și-l 
servește pe unchiul Shallow. (Simple iese.) Un judecător de 
pace poate fi mulţumit uneori că o rubedenie a lui îi împrumută 
servitorul. Eu nu ţin acum decit trei slugi şi un valet pînă ce 
o să moară mama. Dar ce-are a face? Trăiesc ca un nobil sărac, 
dar de viță. 

ANNE: Nu mă pot întoarce fără dumneavoastră! Nu se vor așeza 
la masă pînă ce nu veniți. 

SLENDER: Pe legea mea, nu mănînc nimic. Vă mulţumese însă, 
ca și cum aş fi mîncat! 

ANNE: Vă rog, sir, să poftiţi înăuntru. 

SLENDER: Vă mulţumesc, aş fi mai bucuros să mă preumblu 
pe aici. Mi-am rănit un ţurloi zilele trecute, pe cînd mă hirjo- 
neam în sabie și pumnal cu un meşter de scrimă?6; trei lovituri 
pentru un blid de prune fierte!?; și v-o jur, de-atunci nu mai 
pot suferi mirosul de mîncare fierbinte. Dar de ce latră aşa 
câinii dumitale? Se află cumva urși în oraş? 

ANNE: Cred că se află, sir. Cel puţin așa am auzit. | 

SLENDER: Asta îmi place teribil; e distracţia mea favorită și 
nu se găseşte om în Anglia care să mă taie-n rămășaguri pe 
chestia asta! Nu-i aşa că vă speriaţi dacă vedeţi un urs dezlegat? 

ANNE: Da, grozav de rău, sir. 

SLENDER: Cînd aud d-alde-astea, îmi crește inima. L-am văzut 
nu mai puţin de douăzeci de ori pe ursul Sackerson.!* L-am 
apucat chiar de lanţ; dar femeile, te rog să mă crezi, urlau 
și ţipau ca din gură de șarpe. Adevărul este că femeile nu pot 
suferi urşii; sînt nişte animale atît de grosolane şi de urite! 


(Intră din nou Page.) 


PAGE: Poftește, dragă jupîn Slender, poftește, te așteptăm. 

SLENDER: Nu mănînc nimic, îţi mulțumesc, sir. 

PAGE: Pe toţi dracii și colacii, aci nu-i pe îmbiate! Te rog, sir, 
te rog! 

SLENDER: Nu, deschide dumneata drumul, pofteştel 

PAGE: Haidem, sir! 

SLENDER: Domnișoară Anne, treceţi dumneavoastră întîi. 

ANNE: Nu, sir, nu se poate, în faţă e locul dumneavoastră! 

SLENDER: În ruptul capului, eu nu trec. În ruptul capului, jur! 
Cum să vă aduc o astfel de jignire? 

ANNE: Vă rog, sirl 

SLENDER: Ce pot face! Mai bine nepoliticos decît plicticos. 
Dumneavoastră singură vă aduceți ofensa, zău așa! 


(1es.) 


SCENA 2 


Acelaşi decor. 
Intră sir Hugh Evans şi Simple. 


EVANS: Du-te și întreabă, mă rog, cum să poate ajunje la casa 
lui toctor Caius. Acolo trăieşte o anume toamnă Quickly, care 
e un fel de jupîneasă ori de doică, ori bucătăreasă ori mă rog 
una care-l spală şi-l uscă. 

SIMPLE: Bun, sir! 

EVANS: Stai că vine ceva şi mai pun! Du-i astă scrisoare pîntru 
că ieste o bună cunoştinţă a tomnişoarei Anne Page, mă rog. 
lar scrisoarea o roagă să-i ceară și să stăruie pe lingă tomni- 
șoara Anne Page ca să asculte de torințele stăpînului tău. 
Pleacă de îndată, ieu mă due să-mi sfirșăsc masa; trebuie să 
vină merele şi brînzele. 


(I6s.) 


SCENA 3 


O cameră la „Hanul Jarlierei“, 
Intră Falstaff, hangiul, Bardolph, Nym, Pistol şi Robin, 


FALSTAFF: Ei, hangiul de la „Jartiera“! 

HANGIUL: Ce spune vajnicul meu cavaler? Grăieşte cu preaștiință 
și înţelepciune ! 

FALSTAFF: La drept vorbind, prietene, trebuie să le fac vînt 
cîtorva din suitarii mei. 

HANGIUL: Scoate-i din pită, vajnicul meu Hercule; arată-le uşa; 
să tropăie pe uliți: trap, trap. 

FALSTAFF: Nu mai merge! Cheltuiese cu ei zece lire pe săptămînă. 

HANGIUL: Eşti un împărat; Cezăr, Kheisâr și Fessăr.!? De-ngădui, 
pe Bardolph îl iau la mine; să tragă din butoi și să toarne în 
leică; aşa-i c-am zis bine, puternice Hector??? 

FALSTAFF: Buna mea gazdă, aşa să faci! 

HANGIUL: Atunci ne-am înţeles; spune-i să vină după mine. (Lui 
Bardolph:) Spirt să fii; cu un ochi la drojdia de pe fund, cu 

altul la spuma de la vrană; îmi place omul să fie om, cuvintul 
cuvînt; haidem! 


(ese. ) 


FALSTAFF: Bardolph, urmează-l! Meseria de pivnicer e o meserie 
bună. Dintr-o ţundră ponosită eroieşti un laibăr nou; dintr-un 
valet ofilit — un boboc de pivnicer. Cară-te, mergi cu bine! 

BARDOLPH: E visul meu de-o viaţă; voi face şi avere! 


(1es.) 


PISTOL: Păgîn nemernic, au vrei oare cepul să-l desfaci? 
(Bardolph iese.) 


NYM: La băutură tost-a zămislit; care-i hazul? N-are în el nimic 
de erou! 

FALSTAFF: Sînt tare bucuros că m-am descotorisit de hoţomanul 
ăsta; tilhăriile lui erau cusute cu aţă albă; fura cum ar cînta 
un om beat: fără tact! 

NYM: Umorul cu adevărat de soi e să ştii să furi în doi timpi și 
trei mișcări. | 

PISTOL: „Să-ţi însuşești“, spune înțeleptul; „să furi“!... un colac 
şi-un bobîrnac pentru o vorbă ca asta. 

FALSTAFF: Toate bune și frumoase, domnilor, dar mi-au cam 
ieşit călciiele din cizme. 

PISTOL: Foarte bine, e rost de bătături! 

FALSTAFF: Nu mai am cum o-ntoaree, cum o suci; trebuie să 
născocese ceva, Vreo coţcărie. 

PISTOL: Puii de corb așteaptă să-și umfle gușulițele. 

FALSTAFF; Care din voi îl cunoaşte în orașul ăsta pe un Oarecare 
Ford? 

ai Îl cunose pe individ ca pe un cal breaz; are osînză, nu 
glumă. 

FALSTAFF: Cinstiții mei flăcăi, iată despre ce e vorba... 

PISTOL: Lată vorbă şi rotundă, dolofană ca și burta! 

FALSTAFF: Lasă gluma, Pistol! E drept că doi coţi englezeşti 
nu ajung ca să-mi coprinzi mijlocul, dar nici prin gînd nu-mi 
trece să string cureaua; dimpotrivă, caut un prilej să-i pot 
desface bine băierile. Pe scurt, am de gînd să mă iubesc cu 
nevasta lui Ford. E plină de draci și pare femeie de înțeles! 
La vorbă e mieroasă, la fire drăgăstoasă. Dacă m-aş pune să 
vă spun tot ce-mi dă de înțeles, apoi cele mai nevinovate vorbe 
ale ei nu s-ar putea traduce în englezește decît așa: sînt din 
tălpi și pînă-n creştet a lui sir John Falstaff ! 

- PISTOL: E bine adîncită și bine tălmăcită dintr-o limbă nepri- 
hănită în engleză! 
NYM: Adîne e-nfiptă ancora! Oare merge gluma asta? 
FALSTAFF: Lumea zice că are mîna liberă în punga bărbatului; 
și punga lui geme de aur, numai gălbiori cu zimţi, curaţi ca 
niște sfinți.21 


PISTOL: Iar noi o liotă de dracil... 
Să-i înhățăm, ortaci! 
NYM: Planu-i bun, 


Frumoasă gluma 
Și ne-om face suma, 
Pe spinarea, sfinţilor! 

FALSTAFF: Am aici o scrisoare pentru ea, și alta, alături, pentru 
nevasta lui Page, care mai adineauri îmi făcea ochi dulci, cer- 
cetîndu-mi făptura cu luare-aminte, de sus pînă jos; uneori 
raza de soare a privirilor ei îmi aurea picioarele, alteori forma 
impunătorului meu pâîntec. 

PISTOL: Precum un bălegar umflat 

De-al verii soare alintat. 

NYM: Îţi mulțumesc, i-ai zis-o fin! 

FALSTAFF: O, mă cîntărea din ochi pe toate feţele cu atîta lăco- 
mie, că mă înfierbîntasem ca sub dogoarea unui cuptor. Am 
și pentru ea o scrisoare. Şi dinsa e stăpînă la ea acasă, face 
ce vrea cu punga bărbatului; cînd te gîndești, parcă ar fi o 
regiune din Guyana, numai aur și belșug. Vreau să le am în 
mînă pe amîndouă, să le jumulese după plac. Ele vor îi Indiile? 
mele, de răsărit şi de apus, și voi face negoț cu amîndouă. 
Haide, tu să-i duci această scrisoare doamnei Page, iar tu, pe 
asta, doamnei Ford. E rost de căpătuială, băieţi, e rost de 
căpătuială, | 

PISTOL: Pe Lucifer?4%, mă crezi Pandar din Troia! 

Atunci la șold de ce mai port oţel? 

NYM: Nu pot suferi gluma prostească: ia-ţi înapoi acest răvaş 
poznaș; vreau să-mi ţin hangul și rangul! 

FALSTAFF (lui Robin): 

Scrisorile tu mi le du, băiete,26 
Te iau cârmaci spre ţărmuri aurite, 
Iar voi, tilhari, ca grindina pieriţi, 
În pulbere să viermuiți; hai, drumu”! 
Falstaff cu manierele franceze,2? 

La modă, se va-mprieteni cu-ncetul; 
Rămînem: seniorul cu valetul! 


(Iese însoțit de Robin.) 

PISTOL: Hoitarii vulturi să te-mpartă-n gheare! 

Cu măsluieli fac vînt în orice pungă; 

Voi fi bogat, iar tu fără lețcaie, 

Ture josnic, neam de frigian™! 
NYM: Îmi tree prin cap niște idei care parcă-parcă ar coace ceva. 
PISTOL: Ce, vrei să te răzbuni? 
NYM: Pe toate stelele din cer, asta fac! 
PISTOL: Cu mintea sau cu-oțelul? 


NYM: Cu amîndouă-aş vrea La 
Şi ca s-o iau din timp o vorbă-i zic lui Page. 
PISTOL: Iar eu lui Ford mă due să-i spun 


Cum tîlhăroiul vrea să-l pască, 
Să-i ia puicuţa, banul bun, 
Culeuşul să i-l pîngărească. 

NYM: Răzbunarea nu-mi poate potoli vorbele de duh. Voi pune 
mereu paie pe foc pînă l-oi face pe Page să-i plămădească 
otravă. i l-oi juca să dea în gălbinare, să mă pomenească. 
Minia mea-i ca trăsnetul, năprasnie arde și ucide! Aşa sînt eu 
de fel, glumeț! 

PISTOL: de Marte, al răzvrătiţilor?? zeu! Întinde-o! Te urmez 
și eu 


(les. ) 


SCENA 4 


O cameră în casa doctorului Caius, 
Intră doamna Quickly, Simple şi Rugby. 


DOAMNA QUICKLY: Ascultă-mă, John Rugby, te rog du-te pînă 
la fereastră şi vezi de nu se întoarce cumva stăpînul meu, doc- 
torul Caius. Că de se-ntoarce și află pe cineva în casă — ţi-o 
jur pe ce am mai scump — va pune la grea încercare răbdarea 
Celui de sus și engleza regelui. 

RUGBY: Mă duc să pîndesc. 

DOAMNA QUICKLY: Așa, du-te dar; iar ca să-ți răsplătese oste- 
neala, deseară, înainte de-a stinge focul, am să-ţi fierb un lapte 
de pasăre. (Rugby iese.) Băiat de treabă, îndatoritor, bun la 
suflet — ăl mai cumsecade slujitor care ar putea intra vreo- 
dată în casa asta. Unde mai pui că nu e nici gură-spartă, nici 
din ăia puşi pe gîlceavă. Marele lui păcat este că-i prea bisericos. 
S-a prostit de tot din această pricină; dar ce vrei, fiecare cu 

meteahna lui, nu-i aşa? Ei, dar să nu mai vorbim de asta! 
Zici că te cheamă Peter Simple? 

SIMPLE: Chiar așa, ce să fac dacă nu am un nume mai pricopsit? 

DOAMNA QUICKLY: Şi eşti servitorul domnului Slender? 

SIMPLE: Precum spui. 

DOAMNA QUICKLY: Şi ce fel de om e Slender ăsta? Poartă o ditai 
barbă, tăiată rotund ca un cuţit de mănușar? 

SIMPLE: Aș, de unde! Are un obraz puţintel și o bărbuţă galbenă, 
pricăjită, așa cum purta Cainăl. 

DOAMNA QUICKLY: S-ar părea că-i un om potolit, cu frica lui 
Dumnezeu, nu-i așa? 

SIMPLE: Cu frica lui Dumnezeu, nu-i vorbă, dar om cu mînă 
grea cum e a lui nu găsești cu una, cu două. O dată s-a câlțuit 
cu un paznic. 

DOAMNA QUICKLY: Ei, nu mai spune! Oh, acum îmi amintesc! 
Nu-i cumva ăla care umblă cu capul pe sus, ţanțoş de parc-ar 
fi înghiţit o prăjină? 

SIMPLE: Aşa-i cum zici, adevărat, așa face! 

DOAMNA QUICKLY: Ei bine, atunci mă rog Cerului ca Anne Page 
să nu-și afle un noroc mai chior. Spune-i părintelui Evans că 
sînt gata să fac tot ce-mi stă în putere pentru fericirea stăpînului 
dumitale. Anne e o fată bună și din toată inima aş dori... 


(Intră din nou Rugby.) f 


RUGBY: Sfîrşitul lumii! Scăpaţi cum știți și cum puteți! Stăpînul 
se întoarce! 

DOAMNA QUICKLY: Praf ne face pe toți. Repede vino aici, tinere, 
ascunde-te în odaia asta. (Îl împinge pe Simple într-o cameră. ) 
Mult n-are să stea el. Ei, John Rugby! John! John, nu m-auzi? 
Du-te, John, du-te şi vezi de nu i s-a-ntîmplat ceva stăpînului 
meu. Tare mă tem că nu se simte bine de vreme ce n-a venit 
acasă... (Cîntă.) La-la-la, la-la-la, la-la-la! 


(Intră doctorul Caius. ) 


CAIUS: Chel? cantăre aţi spus? Nu-mi plac set* pghostii! Te rrog 
să-mi aduci din monè cabinet un boitier vert, un cutiorr, un 
cutiòrra verrde. Aţi intenţionat ce spun? Un cutidrra verd’. 

DOAMNA QUICKLY: Cum nu, v-o aduc îndată. (Aparie.) Bine că 
nu s-a dus dumnealui; dacă dădea acolo peste tînăr l-ar fi 
apucat toţi dracii! 

CAIUS: Fe, fe, fe, fe! Ma foi, il fait fort chaud. Je men à la 
Cour, la grande affaire 1% 

DOAMNA QUICKLY (întorcîndu-se): Asta e cutia? 

CAIUS: Oui! Mettez-le au mon buzuntrr; dâpâche, repede! 
Onde iest acel tycaloz de Rugby? 

DOAMNA QUICKLY: Hei, John Rugby, John! 

RUGBY: Aici sînt, sir! 

CAIUS: Eşti John Rugby, ori nattarrăul de Rugby? Ia sabia re- 
pedé și însoţeşte-me la curteă! 

RUGBY: Sabia, sir, se află în vestibul. 

CAIUS: Pe legea mea, ve jurr, am tîrziat cam mult. La dracul! 
Qu'ai-je oubli623 În cabinetul am niște leacúrr pe carr pur şi 
simple nu este permis să le las acasă. 

DOAMNA QUICKLY: Dumnezeule mare, are să-l afle acolo pe tînăr, 
și parcă văd că-l apucă alte alea... 

CAIUS: O, diable, cine este asta din cabinetul meu? Tylhar! 
Vilain! Larron 1% (Scoțindu-l pe Simple afară.) Rugby! Daţi 
mie sabià! 

DOAMNA QUICKLY: Bunul meu stăpîn, potoliți-vă | 

CAIUS: Pentru de ce să mă potolese? 

DOAMNA QUICKLY: Tînărul e un om cumsecade! 

CAIUS: Un om cumsecad', ce căutat el in cabinetul meu? Asta 
nu e om cumsecad” care intră în cabinetul meu. 

DOAMNA QUICKLY: V-aș ruga să nu fiți atît de flegmatic și să daţi 
ascultare adevărului. A fost trimis la mine de părintele Evans... 

CAIUS: Ei!? v 

SIMPLE: Întocmai, ca s-o rog pe această doamnă... 

DOAMNA QUICKLY: Taci, te rog! 

CAIUS: Tu să taci! (Către Simple:) Spune! 

SIMPLE: Ca s-o rog pe această doamnă cumsecade, slujitoarea 
dumneavoastră, să pună un cuvînt bun pe lîngă domnișoara 
Anne Page pentru stăpînul meu, care ar vrea s-o ceară de 
nevastă. 

DOAMNA QUICKLY: Ei da, asta-i dacă vrei să ştii, dar nu-mi 
bag eu degetele-n foc pentru nimic în lume! Să mă leg la cap 
dacă nu mă doare? 

CAIUS: Prin urmarr te-a trimis pe tine, sir Hugh? Rugby, basllezii 
mie niște hartye de scris! Iar tu așteptați un clipă. (Serie. ) 

DOAMNA QUICKLY (lui Simple): Sint cum nu se poate mai 
bucuroasă că e așa de liniștit, dacă l-ar fi apucat pandaliile ai 
fi văzut cum ţipă și umblă de colo pînă colo, abătut și înfuriat 
ca un curcan. Cu toate astea, tinere, voi face pentru stăpînul 
dumitale mai mult decît îmi stă-n putere; treaba este că fran- 
uzul, adică doctorul, adică stăpînu-meu — pot să-i zic stăpîn 
pentru că eu îi îngrijesc casa; eu spăl, eu calc, eu fierb, eu coo 

eu curăţ, eu îi gătese mîncarea și băutura, eu îi aștern patul 
şi toate astea le fac singură-singurică... 

SIMPLE (lui Quickly); Cam multe pentru mîinile unuia singur. 

DOAMNA QUICKLY (lui Simple): Ți se pare mult, nu-i aşa? Fireşte, 
e lucru mult, unde mai pui că trebuie să mă scol cu noaptea-n 
cap şi să mă culc la cîntatul cocoșilor, și cu toate astea — i-o 
spun numai dumitale şi te rog să rămînă între noi — stăpînul 
meu însuşi e îndrăgostit de domnișoara Page. Cît despre 
domnişoara Anne, pot zice fără grijă că gîndurile ei nu sînt nici 
pentru tanda, nici pentru manda. 

CAIUS: Tu, nătărrăule, du această scrisor” lui parrintelui sir Hugh! 
E un provocarr” la duel. Am să tai la el gâtul în grădina public”. 
Să-l învăţ eu pe acest nătarrău și calic de popă să nu mai bage 
nasul de la el unde nu-i fierbe oală. Te poţi merge — nu mai 
ai pentru ce să stai aici! Jur că am să tai la el amindoi fudulii; 
jur că n-are să-i rămiie un bucăţica cît să arunce la un căţțel. 


(Simple iese.) 


DOAMNA QUICKLY: Bietul de el, n-a făcut decit să pună o vorbă 
bună pentru un prieten. 

CAIUS: Asta la mine este absolut indifferent; nu mi-ai spus tu 
singurr că domnișoarră Anne Page va fi al meu? Jur că am 
să-l omor pe poppa asta codoş; l-am pus pe hangiul de la 
„Jarretière“ să ne aleagă armele; jur că Anne Page va fi al meu! 

DOAMNA QUICKLY: Sir, fata vă iubeşte şi toate vor ieși cum nu 
se poate mai bine. Dar gura lumii trăncăneşte. Ei și? N-are 
decît! 

CAIUS: Rugby, vino cu mine la currteă. Ve jurr, dacă Anne Page 
nu va fi al meu, te dau afarr din casă pe brinci! Ţine-te pe 
urmele meu, Rugby! 


(Caius şi Rugby pleacă.) 


DOAMNA QUICKLY: Au să-ți crească urechi de măgar așteptind 
să ţi se împlinească gîndul; cu atita ai să te alegi! Ce mai încoace 
și-ncolo, o cunosc eu prea bine pe domnișoara Anne. Nici o 
femeie din Windsor nu ştie mai bine decît mine ce are ea-n 
suflet. Si de nimeni pe lume — mulțumesc lui Dumnezeu 
sfîntul — nu ascultă cum ascultă de mine. 

FENTON (dinăuntru): Hei, este cineva pe-acasă? 

DOAMNA QUICKLY: Cine-i acolo? Intră! 


(Intră Fenton.) 

FENTON: Ziua bună, cinstită cucoană. Ce mai faceţi? 

DOAMNA QUICKLY: Cit se poate de bine, cu atît mai mult cu cit 
domniile voastre binevoiţi să mă-ntrebați. 

FENTON: Ce mai noutate? Ce face drăgălaşa domnişoară Anne? 

DOAMNA QUICKLY: Aveţi dreptate, domnule, e drăgălașă şi bună 
și frumoasă și vă este prietenă, asta — slavă Domnului — v-o 
spun aşa, în treacăt. 

FENTON: Cu alte cuvinte, crezi că am să izbutesc, aşa-i? Nu-i 
fac curte degeaba? 

DOAMNA QUICKLY: Toate cîte se află pe lume, domnule dragă, 
sînt în mîna lui Dumnezeu; și totuși mă jur pe Sfînta Scriptură 
că vă iubeşte, credeţi-mă, domnule Fenton. Oare nu domniile 
voastre sînteţi ăla care aveţi un neg deasupra sprîncenei? 

FENTON: Ba întocmai, îl am, şi ce-i cu asta? 

DOAMNA QUICKLY: Păi cu negul ăsta-i povestea! Crede-mă, Nan 
e dată dracului cu toate că, pe cuvînt de onoruri, e mai cinstită 
decît orice fată de pe lume. Un ceas întreg am stat și-am sp0- 
rovăit împreună despre negul ăsta. Cu nimeni nu rîd și nu 
petrec cât rîd și petrec cu dinsa. Nu-i mai puţin adevărat că-i 
aplecată spre melancolie și de multe ori stă pierdută și se gîn- 
deşte. În ce vă priveşte pe domniile voastre, una să știți: daţi-i 
înainte ! 

FENTON: Bine. Astăzi am s-o văd. Ţine banii ăştia, și pune o 
vorbă bună pentru mine. Dacă se întîmplă s-o vezi înainte, ai 
grijă și spune-i cele bune din parte-mi. 

DOAMNA QUICKLY: Cum de nu, se poate? De bună seamă că am 
s-o fac! Iar cînd veniţi data viitoare am să le spun mai multe 
domniilor voastre, cînd vom sta la confidență, despre negul 
acela și despre alți peţitori. 

FENTON: Bine, la revedere, sînt foarte grăbit de data asta. 

DOAMNA QUICKLY: La revedere domniilor voastre! (Fenton iese. ) 
Hei, ce om cumsecade! Dar Anne nu-l iubeşte nici pe el. Nimeni 
pe lume nu-i cunoaște gîndurile lui Anne cum i le cunosc eu. 
Ah, Doamne, oare ce-am uitat? 


(Iese. ) 


ACTUL Il 


SCENA 1 


În faţa casei lui Page. 
Intră doamna Page cu o scrisoare în mină, 


DOAMNA PAGE: Cum adică! N-am primit eu scrisori de dragoste 
în zilele de sărbătoare ale frumuseţii mele, şi să-mi dea de 
furcă tocmai acum? la să vedem! (Citeşte.) 

„Nu mă întreba de ce te iubesc; pentru că deşi dragostea se folo- 
seste de rațiune ca de un doctor, nu vrea s-o primească sfătuitor. 
Nu mai eşti tînără, nici eu nu mai sînt; iată un început de polri- 
vire. Dummeata eşti veselă, şi eu de asemenea; ha, ha! Iată o 
mai mare potrivire; îți place vinul dulce, mie-mi place la fel; 
vrei potrivire mai multă? Mulţumeşte-le, doamnă Page — cel 
puţin dacă dragostea unui soldat îți ajunge — mulțumeşte-te că 
te iubesc. N-am să zie: «Fie-ti milă de mine», pentru că asta n-ar 
fi vorbă de soldat; dar 

Ti-o spun: vubeşte-mă ! Prin mine ! 

Al tău cavaler adevărat 

Ziua şi noaptea 

Sau pe orice fel de lumină, slujitor 

plecat, 
Din toate puterile ție dat, 
Gata pentru tine să mă bat, 
John Falstaff.“ 


Ce Irod? al iudeilor mai e şi ăsta? O, păcătoasă, păcătoasă 
lume! Un om aproape rebegit de vîrstă să facă pe tinerelul 
galant! Ce gînduri uşuratice o fi răstălmăcit în vorbele mele 
beţivanul ăsta flamand — fir-ar al dracului — ca să îndrăz- 
nească să mă asalteze în felul ăsta? Să tot îi fost de vreo trei 
ori, nu mai mult, în societ atea mea ! Ce-am putut eu să-i spun?... 
Glumele mele au fost destul de cumpătate, Dumnezeu să mă 

ierte! Ah, vreau să supun Parlamentului o plingere pentru a 
le veni de hac bărbaților. Cum m-aș putea răzbuna pe el? 
Pentru că am să mă răzbun, și de asta sînt tot atît de sigură 
cît de sigură sînt că măruntaiele lui înoată în osînză. 


(Intră doamna Ford.) 


DOAMNA FORD: Doamnă Page! Pe ce am mai scump, la dum- 
neata veneam! 

DOAMNA PAGE: Şi eu, zău, veneam la dumneata. Dar nu arăţi 
de loc bine. 

DOAMNA FORD: Asta n-am s-o cred niciodată; îți pot dovedi 
contrariul. 

DOAMNA PAGE: Ba zău, bine nu arăţi. 

DOAMNA FORD: Fie! Totuşi ţi-o spun iar c-aș putea face dovadă 
de contrariul. Oh! Doamnă Page, dă-mi un sfat. 

DOAMNA PAGE: Despre ce-i vorba, draga mea? 

DOAMNA FORD: Ah, dragă! Dacă n-aş ţine la un îleac de respect, 
n-aş mai avea parte de cinstea cuvenită ! i 

DOAMNA PAGE: Dă-l naibii de fleac, draga mea, şi păstrează-țl 
cinstea... Despre ce-i vorba? Nu te lega de leacuri. Despre ce-l 
vorba, spune? 

DOAMNA FORD: Dac-aş primi să cobor în iad numai o clipă din 
marea eternitate, ar fi destul ca să pot intra în rîndul nobilimii. 

DOAMNA PAGE: Cum? Ce tot îndrugi? Nobila doamnă Alice Ford! 
Cinstea asta se brînzeşte curînd. Pentru aşa boierie nu face 
să te lepezi de lumea ta. 

DOAMNA FORD: Umblăm ziua-n amiaza mare cu luminarea 
aprinsă... Ia, atenție colea, citește! Să vezi de n-aş putea eu 
sta în tagma cavalerilor. (Îi înmînează o scrisoare.) Voi avea 
cea mai proastă părere despre bărbaţii graşi, cîtă vreme ochii 
mei vor putea deoscbi un om de alt om. Și cînd te gîndeşti 
că nu spunea vorbe urîte, lăuda modestia la femei şi condamna 
orice faptă necuviineioasă în cuvinte atît de înțelepte și con- 
vingătoare, încît aş fi jurat că vorbeşte întocmai cum gîndeşte; 

- dar între vorba și gîndurile lui e tot atîta potrivire cît între 
psalmul o sută și cîntecul „doamna cu mînecuțe verzi“. Mă 
întreb ce furtună o fi aruncat pe coasta de la Windsor această 
balenă cu atîtea măji de ulei în burtă? Cum să mă răzbun pe 
el? Cred că lucrul cel mai bun ar îi să-l îmbrobodim cu nădejdi 
pînă ce flacăra scîrbavnică a poftelor ce-l înfierbîntă îl va face 
să se topească în propria lui grăsime... Ai mai pomenit vreodată 
așa ceva? 

DOAMNA PAGE: Amîndouă scrisorile sînt aidoma, afară doar de 
numele Page și Ford. Pentru a te linişti pe deplin asupra, 
misterului cu proastele lui păreri, iată sora geamănă a scrisorii 
tale, dar n-avea grijă, moştenirea îți rămîne întreagă. Fac 
prinsoare că dumnealui are cel puţin o mie de asemenea răvașe, 
scrise gata, cu loc lăsat pentru a trece și alte nume. De bună 
seamă că astea sînt din a doua ediție; are să le tipărească, vezi 
bine, pentru că lui puţin îi pasă ce dă la tipar, de vreme ce ar 
vrea. să ne bage sub presa lui pe amîndouă. În ce mă priveşte 
aș prefera să fiu o uriașă, să mă culc mai degrabă cu muntele 
Pelionului45 decît cu... N-ai grijă, găseşti mai uşor douăzeci 
de porumbiţe deocheate decît ai găsi un bărbat fără pată. 

DOAMNA FORD (eomparînd cele două scrisori): Dar e unul și 
același lucru; același scris, aceleași vorbe. Oare ce-o fi gîndind 
despre noi? 

DOAMNA PAGE: Nu știu, habar n-am. Asta mai că-mi deschide 
pofta să mă iau la harţă cu propria-mi virtute. Aş fi ispitită 
să mă judec pe mine însămi, ca pe cineva pe care nu l-aș cunoaște; 
că vezi, dacă nu mi-ar ști el vreo slăbiciune pe care eu nu mi-o 
Mur nu m-ar îi luat atît de repede, nu m-ar îi abordat cu atita 

urie. 

DOAMNA FORD: Abordat ai spus? Cînd e vorba de corabia mea 
sînt hotărîtă să-l țin mult şi bine deasupra punți. 

DOAMNA PAGE: La fel şi eu. Dacă s-ar băga înăuntru, n-aş mai 
înfrunta niciodată marea. Să ne răzbunăm pe el; să-i dăm o 
întîlnire; să-i întîmpinăm stăruinţele cu așa-zise nădejdi și să-l 
ducem cu șoșele și momele pînă își va pune caii amanet la 
hangiul de la „Jartiera“. 

DOAMNA FORD: Da, aș fi gata să-i joc festele cele mai afurisite, 
cu condiția ca neprihănirea cinstei noastre să nu fie pătată. 
Oh! Dacă soţul meu ar vedea scrisorile astea! l-ar ajunge pe 
totdeauna merinde pentru gelozia lui. 

DOAMNA PAGE: Tocmai, iată-l că și soseşte, împreună cu bărba- 
tu-meu. Nu mă pling, al meu e tot atît de departe de a fi gelos 
pe cît sînt eu de a-i da prilejul să fie; și sper că depărtarea de 
care spun nu poate fi măsurată. 

DOAMNA FORD: În privinţa asta eşti mai fericită decît mine. 

DOAMNA PAGE: Să ne sfătuim ce trebuie să facem Împotriva 
acestui cavaler grăsan: vino pe-aici. (Se retrag deoparte.) 


(Intră Ford vorbind cu Pistol, apoi Page vorbind 
cu Nym.) 


FORD: Ei, sper că nu-i aşa. 

PISTOL: Ba uneori 
Speranţa-i ċfine berc, fără de coadă; 
Sir John, ţi-o spun, Îți jinduie nevasta. 
FORD: Dar nu mai e niei tînără. 
PISTOL; La el 
Nu-i pe ales, le-nghesuie pe toate: 
De rang, de rînd, bogate și sărace, 
Bătrîne, tinere, de-a valma, Ford; 
Ghiveci de carne-i place lui; ia seama! 
FORD: Nevasta mea să-i placă! 
PISTOL: La, ficați 
Îl arde dorul ei, deschide-ți ochii, 
De nu te vrei ca domnul Acteont 
Purtînd cununa coarnelor pe frunte. 
Of, ce scirboasă vorbă! 
FORD: Vorbă? Care? 
PISTOL: La coarne mă gîndeam. Cu bine! Numai 
Ia seama, treaz fii, hoţii umblă noaptea; 
Ia seama, n-aștepta să cînte cucul. 
Hai, eaporale Nym! Page, dă-i crezare, 
Ce spune el e lucru cu temei. 

FORD (aparte): Voi avea răbdare. Am să le lămurese eu pe toate. 

NYM (către Page): Şi ceea, ce îţi spun e adevărat. Minciuna e un 
haz care nu mă prinde. Dînsul m-a jignit cu unele hazuri de-ale 
lui, altfel serisoarea aia hazoasă ar fi ajuns la destinaţie; dar 
am și cu o sabie și la nevoie o fac să-mpungă. O vorbă ca o 
sută: o iubeşte pe soția dumitale! Mă numesc caporalul Nym; 
eu spun şi eu afirm! Ăsta e adevărul! Numele meu e Nym, iar 
Falstaff o iubește pe soţia dumitale. Adio! Nu-mi plac hazurile 
„pe pîine şi pe brînză. Adio! (Iese.) 

PAGE: „Hazurile“ lui! Iată un individ fără haz care se sperie de 
propriile lui palavre. 

FORD (aparte): ÎL voi căuta pe Falstaff. 

PAGE (aparte): De cînd trăiesc n-am auzit un pungaș mai gîngăvit 
și mai afectat. 

FORD (aparte): De i-aş da numai de capăt! Da, da... 

PAGE (aparte): N-am să-l cred pe acest chinez?? chiar de-ar fi 
ca preotul oraşului să-şi pună obrazul pentru el şi să-mi spună 
că e om cinstit. 

FORD (aparte): Părea un băiat cu cap; da, da. 

PAGE (către soția sa, care se apropie): Tu eşti, draga mea Meg? 

DOAMNA PAGE: Unde te duci, George? Ascultă-mă. 

DOAMNA FORD (mergînd spre soțul ei): Ei, dragul meu Frank! 
De ce ești atît de melancolic? 

FORD: Eu, melancolie! Nu sînt de loc melancolie. Ia-o spre casă, 
haide! 

DOAMNA FORD: Pe legea mea, iară eşti cu toane. Mergi, doamnă 
Page? 

DOAMNA PAGE: Sînt a dumitale... Vii la masă, George? (Aparte, 
către doamna Ford.) la te uită cine vine; dînsa are să fle trimisa 
noastră la secătura aia de cavaler. 


(Intră doamna Quickly.) 


DOAMNA FORD: Pe cuvînt, la dinsa mă gindeam și eu: e tocmai 
omul ce ne trebuie. 

DOAMNA PAGE (către doamna Quickly): Ai venit s-o vezi pe fiica 
mea Anne, nu-i așa? 

DOAMNA QUICKLY: Întocmai. Și spune-mi, rogu-te, ce mai face 
buna domnişoară Anne? 

DOAMNA PAGE: Vino cu noi, și ai s-o vezi. Un ceas întreg avem 
de sporovăit cu dumneata. 


(Doamna Page, doamna Ford şi doamna Quickly ies.) 


PAGE: Ce zici, jupîne Ford? 

FORD: Ai auzit ce mi-a spus mișelul ăsta, nu-i așa? 

PAGE: Da, ai auzit ce mi-a spus și celălalt? 

FORD: Crezi că e adevărat? 

PAGE: Dracu să le ia de slugi! Nu cred să fie cavalerul în stare 
de una ca asta. Cei care-l acuză de intenţii urite față de 
nevestele noastre sînt doi coate-goale pe care el i-a dat pe uşă 
afară. Ce mai, niște adevărați derbedei, acuma cînd au rămas 
fără slujbă. 

FORD: Erau în slujba lui? 

PAGE: Bunînţeles că erau. 

FORD: Totuși, asta nu mă face mai liniştit. Locuiește la „Hanul 
Jartierei“, aşa-i? 

PAGE: Da, dracul să-l ia, acolo își are vadul. Dacă încearcă să-mi 
ducă nevasta cu zăhărelul, o asmut împotriva lui; și de-o 
primi altceva decît vorbe de ocară, să nu-mi spui mie pe nume, 

FORD: Eu nu pun la îndoială cinstea nevestei, dar nu mi-ar plăcea 
să-i știu impreună. Omul poate avea uneori prea multă încre- 
dere. N-aș vrea să-mi lau nici o răspundere pe cap. Şi nu mă 
pot afla mulțumit cu 0 asemenea ispravă. 

PAGE: Uite-l pe prietenul vorbă-lungă, hangiul de la „Jartiera“! 
Trebuie să-i fie căpățina plină de băutură sau punga doldora 
de bani că e atit de vesel... 


(Intră Hangiul.) 


Ce mai face hangiul nostru? 

HANGIUL (către Page): Mulţumesc, bine, vajnicul meu domn! 
Tu eşti ceea ce se cheamă un gentilom! (Către Shallow:) Hei, 
cavaleros8 al dreptăţii, vii odată? 


(Intră Shallow.) 


SHALLOW: Viu, hangiule, viu... De douăzeci de ori bună seara, 
jupîn Page! Jupîn Page, nu vrei să vii cu noi? Dibăcim o farsă 
nostimă de tot. 

HANGIUL: Spune-i, cavaleros al dreptăţii, spune-i-o, vajnice domn! 

SHALLOW : Domnule, trebuie să aibă loc un duel între sir Hugh, 
preotul galez, şi Caius, doctorul francez. 

FORD: Dragă hangiule de la „Jartiera“, aș avea un cuvînt cu 
dumneata. 

HANGIUL: Ce tot spui, vajnice domn! 


(Ford şi Hangiul se dau deoparte.) 


SHALLOW (către Page): Vrei să vii cu noi să te uiţi? Poznașul 
de hangiu a fost însărcinat să le măsoare spadele, și pe cît mi 
se pare le-a dat la fiecare din ei alt loc de întîlnire; pentru 
că, p-onoarea mea, am auzit că pastorul nu știe de glumă. 
Ascultă, am să-ți povestesc toată isprava... 


(Se trag deoparte.) 


HANGIUL (către Ford): Ai cumva vreo plingere împotriva cava- 
lerului meu, a craiului musafir? 

FORD: Nici una, declar; dar fac cinste un clondir de vin bătrîn 
de Spania dacă-mi mijloceşti să-l cunosc, dîndu-mă drept un 
oarecare Brook; și asta aşa, ca să facem o glumă. 

HANGIUL: Bate palma, vajnicul meu domn! Ai să intri și să ieşi 
de la el ca la tine acasă. Zis-am bine? Te vei numi Brook. 
Cavalerul e un om de viață. Hai, mergem, domnii mei? 

SHALLOW : Al tău sînt, hangiule. 

PAGE: Am auzit spunîndu-se că fracenzul e tare în spadă. 

SHALLOW : Lasă, dragul meu, aş fi putut să-ţi arăt altă dată mai 
mult decit crezi. Astăzi n-auzi decît de distanţe, pase, estocade 


à+ 


482 


(II, 2] 
și nu mai știu ce. Curajul, domnule Page! Totul stă în el, totul! 
Am trăit timpuri cînd cu spada mea cea lungă“ aș fi pus pe 
„goană ca pe nişte șobolani patru vlăjgani ca dumneata. 

HANGIUL: S-o luăm pe-aici, copii, haidem, pe-aici! Să mergem! 
PAGE: Sînt al dumitale... Aș prefera să-i aud certîndu-se decit 
să-l văd cum se bat. 


(Hangiul, Shallow şi Page ies.) 


FORD: N-are decit să fie Page un dobitoc blajin şi încrezător 
în cinstea nevesti-si, dar eu nu mă pot linişti atît de uşor. 
Uneori a fost în tovărășia lui acasă la Page; și ce-or fl făcut 
acolo, nu ştiu. Ei, vreau să lămurese treaba asta; şi mă voi 
da drept altul, ca să-l deseos pe Falstaff. De o găsesc virtuoasă, 
n-are să-mi fie truda zădarnică; dacă e altfel, truda îmi. va fi 
răsplătită. 

(Iese.) 


SCENA 2 


„Hanul Jartierev“, 
Intră Falstaff şi Pistol. 


FALSTAFF: N-am să-ţi împrumut nici un penny. 
PISTOL: Atunci o stridie-i lumea pentru mine 
Şi-am s-o deschid cu-al sabiei tăiș ! 

FALSTAFF: Nici un penny! M-am învoit să-mi pun obrazul zălog, 
ca să poţi împrumuta bani; i-am siciit pe cel mai buni prieteni 
ai mei ca să iau trei amînări pentru dumneata și nedespărţitul 
dumitale tovarăș de oiște, Nym; altfel v-aţi îi strimbat ca două 
gorile gemene în dosul gratiilor, la puşcărie. M-am osîndit pe 
vecie iadului pentru că am jurat unor gentilomi, prietenii mei, 
că sînteţi soldați buni şi băieţi de ispravă; iar cînd doamna 
Bridget și-a pierdut mînerul de la evantai, mi-am dat cuvîntul 
că nu tu erai cel care l-a șterpelit. 

PISTOL: N-ai avut și din asta partea ta de pradă? Nu te-ai învârtit 
de cincisprezece penny? 

FALSTAFF: Adevărat, tilharule, adevărat! Nu cumva îţi închipui 
că era să-mi pun sufletul în primejdie pe degeaba? O dată 
pentru totdeauna, nu te mai agăța de mine, că nu sînt spînzu- 
rătoare să te ţin. Cară-te! Un cosor să tai pungile oamânilor 
la imbulzeală, asta-ți trebuie. Du-te la conacul tău din ulița 

Trei Păduchi... Cară-te, auzi? Te-mpotriveşti și nu vrei să-mi 
duci o scrisoare, tîlharule! Îţi feşteleşte onoarea! Hei, prăpastie 
a laşității, află că și eu de-abia pot să țiu cu strășnicie legile 
onoarei. Eu, chiar cu, eu însumi, cîteodată, lăsînd la o parte 
frica de Dumnezeu, și punînd la adăpost onoarea sub mantia 
nevoilor, sînt constrîns să umblu cu șiretlicuri, să vorbesc În 
doi peri, să cale pieziș; iar tu, tilharule, îți pui zdrenţele tale, 

rivirile tale de pisică sălbatică, răţoielile tale de tavernă, 

înjurăturile tale neruşinate, sub pulpana onoarei! Tu nu vrei 
să mă slujești, tocmai tul 

PISTOL: Mă dau bătut! Om sînt, ce vrei mai mult? 


(Intră Robin.) 


ROBIN: Sir, a venit o femeie care vrea să vă vorbească, 
FALSTAFF: Să intre. 


(Intră doamna Quickly.) 


DOAMNA QUICKLY: Vă urez bună ziua, înălţimea voastră. 

FALSTAFF: Bună ziua, cinstită nevastă. 

DOAMNA QUICKLY: Nu tocmai aşa, să nu vă fie cu supărare, 
înălțimea, voastră. 

FALSTAFF: Fată mare atunci! 

DOAMNA QUICKLY: 

Sînt, zău așa! 
Cum maică-mea cînd m-a născut era. 

FALSTAFF: Eu cred la cei care jură. Ce poftești cu mine? 

DOAMNA QUICKLY: Aș putea încredința oare un cuvînt, două, 
înălțimii voastre? 

FAISTAFF: Două mii și mai multe, frumoasa mea; iar eu sînt 
numai urechi. 

DOAMNA QUICKLY: Este o anume doamnă Ford, sir; daţi-vă, 
rogu-vă, mai în partea asta, să nu ne-audă cineva... Eu, știți, 
lòcniesc la domnul Caius. 

FALSTAFF: Bine, dă-i mai departe. Doamna Ford ziceai... 
DOAMNA QUICKLY: Înălțimea voastră spune întocmai cum este... 
Înălțimea voastră, daţi-vă, rogu-vă, mai în partea asta. 
FALSTAFF: Te încredințez că nu ne aude nimeni... Äia de colo 

sînt oamenii mei, oamenii mei! 

DOAMNA QUICKLY: Sînt oamenii înălțimii voastre? Domnul din 
eer să-l binecuvînteze și să facă din ei slujitorii lui. 

FALSTAFF: Aha, va. să zică doamna Ford! Ei, ce-i cu dînsa? 

DOAMNA QUICKLY: Ah, sir, e o ființă cumsecade! Doamne, Doamne, 
ce mai craidon îmi sînteţi! Dar să vă ierte Dumnezeu, şi pe noi 
toți; pentru asta mă rog eu. 

FALSTAFF: Doamna Ford... Ei, doamna Ford... 

DOAMNA QUICKLY: Ei bine, iată care-i povestea din fir în păr. 
Aţi pus-o într-o asemenea fierbere pe biata femeie, că te minu- 
nezi, nu alta. Cel mai de frunte dintre curteni, pe vremea cînd 
curtea era la Windsor, n-ar fi putut s-o aducă în halul ăsta. 
Și doar erau acolo cavaleri, lorzi, gentilomi cu echipajele lor... 
Vă asigur, curgeau echipaje după echipaje, scrisori după scri- 
sori, cadouri după cadouri... Și toți miroseau atit de frumos 
a mosc; şi toţi, vă spun, erau numai în mătase și aur; și toți 
umblau numai cu vorbe aligante, că ar fi putut cîştiga inima, 
unei femei! Ei bine, vă asigur că n-au dobîndit de la dinsa nici 
măcar o privire... Chiar astăzi dimineaţă mi s-au oferit douăzeci 
de îngerași de argint, dar eu îi dau încolo pe toţi îngerii de 
neamul ăsta, cum se spune, afară de cazul cînd îi cîştig pe cale 
cinstită... Şi vă încredinţez că nici unul din ei n-a izbutit s-o 
facă să-şi ducă buzele la cupa celui mai mîndru dintre toți... 
Și totuşi se aflau acolo și conți, și granguri din garda regală, 
dar vă spun drept, pentru ea erau toţi ca și cînd n-ar fi fost. 

FALSTAFF: Dar ce vorbă mi-aduci de la dînsa? Spune-o scurt, 
dragul meu Mercur% în haine de femeie. 


DOAMNA QUICKLY: Ei bine, dînsa a primit scrisoarea dumnea- 
voastră; vă mulţumeşte de o mie de ori; și vă dă de știre că 
soțul ei va lipsi de acasă între ceasurile zece și unsprezece. 

FALSTAFF: Între zece și unsprezece? 

DOAMNA QUICKLY: Ei, da; și atunci, spune dînsa, veţi putea veni 
să vedeţi pictura aia pe care o știți dumneavoastră. Jupîn 
Ford, bărbatul ei, n-are să fie acasă. Vai, draga de ea, duce cu 
el o viață tare grea; e un bărbat gelos pînă-n măduva oaselor; 
amarnică viaţă trage cu dinsul, draga de ea! 

FALSTAFF: Între zece și unsprezece! Femeie, spune-i respectele 
mele! Nu-i voi înșela așteptările. 

DOAMNA QUICKLY: Așa-i, că bine spui. Dar mai am și un alt misaj 
pentru înălțimea voastră. Doamna Page, și ea, vă trimite 
simțţăminte pornite din inimă; și Lăsaţi-mă să v-o şoptesc la 
ureche, dinsa este o femeie atît de virtuoasă şi atît de iducată, 
atit de sfioasă, și care nu scapă o rugăciune nici de dimineața 
nici de seara, o femeie, ce să vă spun, cum nu găsești două în 
Windsor; și dînsa m-a însărcinat să-i dau de veste înălțimii 
voastre că bărbatul ci lipseşte rarcori de acasă, dar că nădăj- 
duicște că într-o bună zi tot va lipsi. N-am văzut niciodată 

o femeie atît de înnebunită după un bărbat; fără doar și poate 
sînt încredinţată că umblaţi cu farmece; zău așa! 

FALSTAFF: Nicidecum. Te asigur; afară de atracția farmecelor 
mele personale, nu umblu cu nici un fel de farmece. 

DOAMNA QUICKLY: Binecuvîntată să vă fie inima pentru acele 
farmece. 

FALSTAFF: Dar spune-mi, te rog, nevasta lui Ford și nevasta lui 
Page și-au făcut cumva mărturisiri despre dragostea pe care 
mi-o poartă? 

DOAMNA QUICKLY: Ar fi fost o glumă de tot hazul, pe cinstea mea! 
Nădăjduiese că n-au atît de puţină minte. Zău că ar fi fost 
de tot hazul. Ah, doamna Page ar dori din toată inima să-i 
trimiteţi pe micul dumneavoastră paj; soțul ei are pentru micul 
paj o nețărmurită infecţiune; și zău, jupînul Page e un om tare 
de treabă. Nu este în Windsor femeie măritată care să ducă o 
viață mai fericită decît dinsa; face ce vrea, spune ce vrea, le 
primeşte pe toate, le plăteşte pe toate, se culcă cînd îi place, 
se scoală cînd îi place; totul merge cum vrea dinsa; și, zău, 
o merită; și dacă se află o femeie drăgălașă în Windsor, apoi 
dinsa este. Trebuie să i-l trimiteţi negreșit pe micul dumnea- 
voastră paj, alt leac nu se găsește. 

FALSTAFF: Bine, îl voi trimite. 

DOAMNA QUICKLY: Atunci chiar așa să faceți; și vedeți să potri- 
viți astfel lucrurile, ca el să fie mijlocitorul între dumnea- 
voastră; și, pentru orice s-ar putea ivi, să aveţi un cuvînt 
anumit pentru a vă trece de la unul la altul ce aveţi de gînd 
să faceţi, fără ca pajul să trebuiască să le înțeleagă pe toate. 
Nu-i bine să știe pruncii toate stricăciunile; vedeţi, persoanele 
de o oarecare vîrstă au, cum se spune, discreție și se pricep cum 
să umble în lume. 

FALSTAFF: Pleacă sănătoasă! Spune-le salutări din partea mea 
la amîndouă... Băiete, du-te cu femeia asta... (Doamna Quickly 
şi Robin tes.) Ce mai, vestea asta m-a dat gata. 

PISTOL: Această tirtă-i sol lui Cupidon! 

Sus pinza; după ea; sloboade tunul! 
E prada mea, altfel vă-nghită-oceanull 


( Pistol iese.) 
FALSTAFF: Ce zici de una ca asta, bătrîne Jack? Dă-i înainte! 
Voi trage foloase după bătrinul tău trup cum n-ai tras nicio- 


dată! Oare se mai uită cineva la tine? După ce ai prăpădit 
cu femeile atita amar de bani, a venit oare vremea să-ți întorci 

paguba? Bunule trup, îţi mulțumesc ; să mai spună cineva că 
eşti gros şi burduhănos! De vreme ce placi, nu-mi pasă... 


(Intră Bardolph.) 


BARDOLPH: Sir John, a venit jos un oarecare domn Brook, care 
ar dori să vă vorbească și să vă facă cunoștință; a trimis clon- 
dirul ăsta cu vin bătrîn de Spania pentru o dușcă de dimineață. 

FALSTAFF: Îl cheamă Brook? 

BARDOLPH: Da, sir. 

FALSTAFF: Să poftească. (Bardolph iese.) Sînt bineveniţi oamenii 
care fac să se reverse ca un pirău asemenea licori... Ha-ha! 
Doamnă Ford şi doamnă Page, am pus mîna pe voi! Înaintel 
Drumul | 


(Intră din nou Bardolph, împreună cu Ford, care 
e deghizat. ) 


FORD: Dumnezeu să vă binecuvînteze, sir! 

FALSTAFF: Şi pe dumneata, domnule. Doriţi să-mi vorbiți? 

FORD: Îndrăznesc să vă cale pragul pe nepusă masă. 

FALSTAFF: Sînteți binevenit. Cu ce vă pot fi de folos? Lasă-ne 
singuri, băiete. 


( Bardolph iese. ) 


FORD: Domnule, sînt un om care a cheltuit ceva la viața lui. Mă 
numesc. Brook. 

FALSTAFF: Bunule domn Brook, doresc să te cunosce mai îndea- 
proape ! 

FORD: Bunule sir John, eu vă cer favoarea asta; și nu ca să vă 
fiu vreo povară; pentru că drept să vă spun, dacă unul din noi 
ar fi să dea bani cu împrumut, acela aș fi eu. Tocmai de asta 
mi-am luat îndrăzneala să viu aici ca un nechemat. Ştiţi cum 
e vorba: cînd banul merge înainte, toate drumurile sînt netede 
ca-n palmă. 

FALSTAFF: Banul, domnul meu, e un soldat bun care merge tot- 
deauna în frunte. 

FORD: Pe cinstea mea că aşa-i! Eu am aici o pungă de bani care 
mă încurcă. Dacă vreţi să mă ajutaţi, sir John, luaţi-o toată 
sau măcar pe jumătate pentru a-mi ușura povara. 

FALSTAFF : Domnule, nu ştiu în ce fel aş putea fi vrednic să devin 
hamalul dumitale. 

FORD; Am să-ți spun, sir, dacă ai bunătatea să mă asculţi. 

FALSTAFF: Vorbeşte, bunule domn Brook, voi fi încîntat să te 
pot sluji. 

FORD: Sir, ştiu că eşti om învăţat — îmi place să vorbesc pe 
sleau — și te cunosc de mult, deşi n-am avut niciodată prilejul 
atît de dorit de mine de-a intra în legătură cu dumneata. 
Trebuie să-ţi fac o mărturisire care-ţi arată cît de păcătos mă 
aflu, dar, bunul meu sir John, dacă cu unul din ochi te uiţi 
la păcatele mele, privește cu celălalt la ale dumitale. Poate că 
astfel mă vei dojeni mai cu blindeţe, recunoscând cît de uşor 
e să te abați de la drumul cel drept. 

FALSTAFF: Foarte bine, domnule, continuă. 

FORD: Trăieşte în acest oraș o doamnă... Soţul ei este un anume 
Ford. 

FALSTAFF: Aşa. 

FORD: O iubesc de multă vreme şi-ţi spun drept că am tocat o 
groază de bani pentru dînsa. Am umblat pe urmele ei cu o 
întărîtare de nebun. Am vînat toate momentele prielnice pen- 
tru a o întilni. Am plătit cu bani grei cel mai neînsemnat prilej 
de a o vedea măcar o clipă. Nu numai că i-am cumpărat nume- 
roase daruri, dar am mai cheltuit în dreapta și-n stînga pentru 
a şti care din daruri i-ar putea fi pe plac. Într-un cuvînt, am 
urmărit-o aşa cum dragostea m-a urmărit pe mine, adică zbu- 
rînd mereu pe urmele ei. Dar, orice răsplată mi s-ar fi cuvenit, 
fie pentru simțăminte, fie pentru banii pe care i-am cheltuit, 
nu m-am ales cu nimic, afară doar de cazul cînd cele trase și 
văzute ar fi să fie socotite drept o comoară, iar atunci comoara 
asta am cumpărat-o la un preț mult prea mare și asta m-a 
învățat să spun: 


De vrei cu bani iubirea, ea va fugi de tine, 
Urmăritorii nu-i plac, după fugari se ține. 

FALSTAFF: Și dinsa nu ţi-a dat nici o nădejde? 

FORD: Nici una. 

FALSTAFF: N-ai stăruit totuși s-o îndupleci? 

FORD: Niciodată. 

FALSTAFF: De ce natură era atunci dragostea dumitale? 

FORD: Cum să-ți spun, cum ar fi o casă frumoasă clădită pe pămîn- 
tul altuia.5! Astfel am pierdut clădirea pentru că greșisem ale- 
gerea locului. 

FALSTAFF: În ce scop mi-aţi făcut această mărturisire? 

FORD: Cînd am să-ţi spun înseamnă că ţi-am spus totul. Sînt 
oameni care pretind că, oricît ar trece ea în fața ochilor mei 
drept o femeie cinstită, cînd e cu alții se întrece cu gluma în 

aşa fel că i-au ieșit vorbe. Acum, sir John, iată miezul propu- 
nerii mele: dumneata ești un gentilom cu aleasă creștere, cu 
darul minunat de a încînta oamenii, cu legături în lumea bună, 
și care se bucură de o mare trecere prin rangul și persoana sa, 
lăudată de toată lumea pentru faima de războinic, de curtean 
și de om învăţat. 

FALSTAFF: Vai, domnul meu! 

FORD: Crede-mă, sir, ştii bine și dumneata că așa este. Iată, ţi-am 
adus niște bani, cheltuieşte-i sănătos, cheltuiește-i; cheltuiește 
mai mult, cheltuieşte tot ce am; dar, în schimb dă-mi ceva 
din timpul dumitale, dă-mi timpul care trebuieşte pentru a 
lua cu asalt virtutea soţiei acestui Ford; foloseşte tot meșteșugul 
dumitale de curtezan și cucereşte-o. Dacă se află pe lume un 
om s-o poată face, dumneata ești acela. 

FALSTAFF: Cum i-ar fi oare împăcată ardoarea pătimașă a dra- 
gostei cînd altul s-ar bucura de aceea pe care o rîvneşti? Mi 
se pare că îţi prescrii un leac absurd. 

FORD: Ah, aş vrea să mă înţelegi bine ce urmăresc. Dînsa pare 
atît de încredinţată că poartă podoaba virtuţii, încît nebunia 
sufletului meu nu cutează să dea asaltul; e de-o orbitoare stră- 
lucire ca să-ţi poţi arunca privirile asupra ei. Altfel ar sta lucru- 
rile dacă aş avea o dovadă, ceva, la mînă; atunci dorinţele 
mele și-ar găsi precedente și argumente ca să se dea pe față. 
Aș putea-o scoate din această citadelă a purității, a bunei 
reputaţii, a fidelității conjugale, și de după aceste mii de întă- 
rituri care-mi stau în cale şi care mi se împotrivesc cu atita 
putere. Ce spuneți de asta, sir John? 

FALSTAFF: Domnule Brook, întîi și întîi îmi voi lua toată liber- 
tatea să mă folosesc de banii dumitale; după asta dă-mi mîna 
să ţi-o string; și în cele din urmă pe cuvîntul meu de gentilom, 
dacă o vrei, vei avea-o pe nevasta lui Ford. 

FORD: Vai, bunule domn! 

FALSTAFF: Îți spun că o vei avea. 

FORD: Întraptă-te cît poftești din banii mei, sir John; am destui 
și n-ai să le duci lipsa. 

FALSTAFF: Întruptă-te cît vrei din doamna Ford, domnule Brook, 
n-ai să-i duci lipsa. Dumitale pot să ţi-o spun: mă duc azi la 
o întîlnire pe care chiar dinsa mi-a dat-o; tocmai cînd soseai 
dumneata pleca de la mine femeia care-i știe gîndurile şi-i 
potriveşte ploile. Îţi spun că trebuie s-o văd între ceasurile zece 
și unsprezece; e vremea cînd scîrba aia geloasă, pungaşul de 
soț, lipsește de-acasă. Treci deseară pe la mine să-ţi spun ce-am 
izbutit. 

FORD: Cunoştinţa cu dumneata e o binecuvîntare. Dar spune-mi, 
pe Ford îl cunoşti? 

FALSTAFF: Să-l ia dracul, biet nefericit de încornorat! Nu-l cunosc. 
Şi totuşi n-am de ce să-i spun „biet“. Aud că acest tilhar de 
îmbrobodit, care-şi mai şi teme nevasta, are grămezi de aur; 
e tocmai ceea ce mă face să-i găsesc atitea farmece nevesti-si. 
Vreau s-o am drept cheie la casa de bani a ticălosului de încor- 
norat; şi atunci să mă vezi ce recoltă frumoasă știu eu să adun. 

FORD: Aş fi dorit, domnule, să-l fi cunoscut pe Ford. În cazul 
ăsta vă puteaţi feri din calea lui. 

FALSTAFF: Dracul să-l ia pe tilharul ăla de negustor de unt în 
saramură. O dată de mă uit la el și înlemnește. Am să-i arăt 
bastonul şi cînd i-l voi învîrti deasupra coarnelor are să creadă 
că-l un meteor, nu alta. Domnule Brook, să ştii, am să ţi-l 
joc eu pe mocofanul ăla, lar dumneata ai să te culci cu nevas- 
tă-sa. Vino deseară devreme. Ford e un mișel, şi eu am să-i 
sporesc faima. Dumneata, domnule Brook, îl vei cunoaște 
curînd drept ceea ce este, un derbedeu și un încornorat... Vino 
deseară devreme. 


(Iese. ) 


FORD: Ce blestemat de epicurian*? nemernic! Inima mea e gata 
să crape de nerăbdare|... Cine spune că asta-i gelozie nesăbuită? 
Nevastă-mea a trimis după el, ora e hotărită, tîrgul încheiat. 
Cui i-ar fi trecut prin cap una ca asta?... Doamne, ce pacoste 
să ai o soție necredincioasă ! Patul meu va fi mînjit, lăzile mele 
cu bani golite, cinstea mea sfirtecată ca o zdreanţă. Și după 
aceste groaznice jigniri, mi-e dat să mai ascult și poreclele cele 
mai cumplite aruncate chiar de cel care mă nenorocește!... 
Și ce mai ocări!... Şi ce mai porecle!... Maimona, ar mai merge; 
Lucifer, merge; Barbasons?, merge; și totuşi sînt nume de draci, 
numele unor duhuri necurate; încornorat şi nefericit de îmbro- 
bodit, nici Dracul cit e de drac nu poartă asemenea nume. 
Page e un măgar, un măgar încrezător; el se încrede în nevas- 
tă-sa, nu e gelos! Eu mai degrabă aș lăsa untul în păstrarea 
unui flamand**, brinza în mîna unuia din Tara Galilor ca părin- 
tele Hugh, plosca cu rachiu unui irlandez, şi buiestraşul de 
curînd jugănit în seama unui hoț de cai, decât să-mi las nevasta 
în voia ei. Pentru că începe să urzească, să plănuiască, să tragă 
la sfori, iar cînd femeia și-a pus ceva în cap, îşi frînge mai 
degrabă gîtul decit să n-o facă. Mulţumesc lui Dumnezeu că 
sint gelos! Ora unsprezece, asta e ora! Voi lua toate măsurile, 

voi prinde pe nevastă-mea, mă voi răzbuna pe Falstaff și îmi . 
voi bate joc de Page. Voi strămuta mersul lucrurilor. Mai bine 
trei ceasuri mai devreme decît un minut prea tîrziu! Ruşine, 
rușine, rușine! Încornorat, încornorat, Îîncornorat | 


(Iese. ) 


SCENA 3 


Un cîmp lingă Windsor. 
Intră Caius şi Rugby. 


CAIUS: Jack Rugby! 

RUGBY: Sir! 

CAIUS: Chit iest oră? 

RUGBY: Sir, e trecut de vremea cînd sir Hugh a făgăduit că vine 
să ne întîlnească. 

CAIUS: Ma paroll, el și-a salvat suflet dacă nu venit aici. El rugat 
mult în Pibliă de la el și pentru asta nu venit. Ma paroll, Rugby, 
el dacă venea este deja mort. 

RUGBY: E-nţelept, dacă n-a venit. A știut că, dacă vine, înăl- 
țimea ta îl omoară. 

CAIUS: Ma paroll, un scrumbya nu-i atît de mort cum va fi la 
el cînd am să-l omorr. la spada, Jack, am să arrat la tine cum 
am să-l omorr! i 

RUGBY: Vai de păcatele mele, sir. Nu mă pricep la. sabie. 

CAIUS: Asta mojicii! Trage sabia! | 

RUGBY: Oprește, stăpine. Vin oameni. 


(Intră hangiul, Shallow, Slender şi Page.) 


HANGIUL: Dumnezeu să te miluiască, vajnicul meu doctor! 

SHALLOW : Dumnezeu să te păzească de rău, domnul doctor Caius! 

PAGE: Cu bine, bunule dom” doctor! 

SLENDER: Vă doresc ziua bună, domnule! 

CAIUS: Pentru de ce veniţ voi toţ, unul, doi, trrei, patrrù? 

HANGIUL: Ca să te vedem luptînd, ca să te vedem împungînd, 
ca să te vedem fandind. Aici pe loc, colea cu foc! Ca să te 
vedem făcînd punte, stocate și reverse, distante și montante ! 
Ai mierlit-o, etiopianul meu5, ai mierlit-o, franțozul meu? 
Ha, vajnicule! Ce spui, Esculapule*?? Galenule5? Inimă vitează 
din măduvă de soc, ce spui? Ai mierlit-o, vajnicul cu nădragii 
uzi, ai mierlit-o, hai? 

CAIUS : Ma paroll, ieste la el cel mai laş poppa de pe lumeà. La el 
nu are indrazneall se arate faţă la lumin. 

HANGIUL: Eşti împăratul Pişorcă din cetatea Castaliei! Hector? 
al Greciei, copilule dragă. 

CAIUS: Ve rrog se-mi fii marturii că la mine aşteptat pe dynsul 
șase sau șept, doi-trei ceas, și iel nu venit. 

SHALLOW: Asta arată că-i un om cu scaun la cap, domnule doctor. 
Dînsul—tămăduitor al sufletelor, dumneata—tămăduitor al 
trupurilor, dacă v-aţi bate aţi săvîrși o faptă potrivnică rostu- 
rilor voastre. Nu vorbesc cu dreptate, jupîn Page? 

PAGE: Domnule Shallow, dumneata însuţi ai fost un mare luptă- 
tor cu spada, deşi acum ești om al păcii. 

SHALLOW: La naiba, jupîne Page, deși acuma-s om bătrin şi om 
al păcii, cînd văd o sabie trasă din teacă simt că mă furnică 
prin deget, gata să fac o netăcută. Om fi noi judecători și doc- 
tori și slujitori ai altarului, jupîne Page, dar mai avem în noi 
ceva din focul tinereţii. Oameni sîntem, jupîne Page! 

PAGE: Adevărat, domnule Shallow! 

SHALLOW: Asta o să se vadă. Domnule doctor Caius, am venit 
să te iau acasă. Sînt un judecător de pace în toată legea, dum- 
neata te-ai dovedit a fi un doctor înţelept, şi sir Hugh un sluji- 
tor al altarului cu scaun la cap și cu răbdare. Trebuie să vii cu 
mine, domnule doctor! 

HANGIUL: Iertare, cinstite judecător şi oaspes0! (Lui Caius:) 
Un cuvînt, numai, musiu pişăeios. 

CAIUS: Pissacios? Ce vrut să spui? 

HANGIUL: Pişăeios în limba noastră englezească înseamnă băr- 
băţie, vajnice Domn. 

CAIUS: Ma paroles!, atunci eu avut tot atyta pissacios ca oricare 
englez. Cîine de poppă, tyealoz și calic. Am să tai urechi la el! 

HANGIUL: Are să-ţi tragă o chelfăneală și-o papară, să te sature, 
vajnicule! 

CAIUS: Cheltăneala și paparr? Ce vrut să spui? 

HANGIUL: Asta Înseamnă că are de gînd să-ți ceară iertare. 

CAIUS: Ma paroll, atunci voi avea tot grijă ca se primesc de la el 
un chelfăneal şi-un paparr. 

HANGIUL: ÎL fac eu să-ţi ardă una, că de nu, i-o ard eu lui. 

CAIUS: Ve mulțumesc pentru acest jantiless! 

HANGIUL: Sînt gata și la mai multe, năzdrăvanule! Dar mai întîi, 
cinstite oaspe şi jupine Page, şi de asemenea, dumneata cavale- 
ros Slender (aparte către ei), luaţi-o prin oraş către Frogmore®?, 

PAGE: Sir Hugh e acolo, nu-i așa? 


492 


LII, 3] 


HANGIUL: Acolo e. Vedeţi în ce toane se află. Eu am să-l aduc 
pe doctor ocolind peste cîmp. Am zis bine? 
SHALLOW: Ai zis bine! 
PAGE, SHALLOW şi SLENDER: Adieu, bunule domn doctor! 


( Page, Shallow şi Slender ies.) 


CAIUS: Ma paroll, am să-l ucid pe poppă. Pentru că el pus la Anne 
Page vorbe bun pentru un maimuţoiul. 

HANGIUL: Ucide-l cît vrei, dar mai întîi bagă-ţi în teacă nerăb- 
darea și răcoreşte-ţi mînia cu apă rece. Vino cu mine, peste 
cîmp, la Frogmore; te duc drept la domnișoara Anne Page, 
la o fermă unde se face petrecere. Și acolo poţi să-i faci 
curte în voie. Nu-ţi dau eu ghes cum trebuie, spune? Am zis 
bine? 

CAIUS: Ma paroll, ve mulțumesc pentru acest jantiless. Ma paroll, 
ve iubesc! Și am se ve trimit multe clientelă bun, conții, cava- 
lerii, lorzii, adevăraţi gentlemeni, pacient de la mine. 

HANGIUL: Pentru asta voi fi împotriva ta în chestia cu mina 
domnișoarei Anne Page. Am zis bine? 

CAIUS: Ma paroll, asta bun, ai zis bine! 

HANGIUL: Atunci s-o luăm din loe! 

CAIUS: Haide după mine, Jack Rugby! 


(les. ) 


ACTUL III 


SCENA 1 


Un cîmp lingă Frogmore. 
Intră sir Hugh Evans şi Simple. 


EVANS: Rogu-te, bunule slujitor al tomnului Slender și prietene 
Simple, ca să-ți zie pe nume, în ce parte te-ai uitat după tom- 
nul Caius, care-și spune, mă rog, toetor în mediţină? 

SIMPLE: Ce să spun, domnule, m-am uitat spre cartierul de jos, 
spre cartierul parcului, spre vechiul cartier al Windsorului, în 
toate părțile, numai spre oraș nu. 

EVANS: Aș tori, mă rog foarte fehement, să te uiţi și în partea aia. 

SIMPLE: Mă voi uita, sir. 


(Se retrage.) 


EVANS: Tumnezeu să mă ierte cît sînt de plin de furie și cît de 
șovăit în sufletul meu, dar aș fi tare pucuros dacă m-ar fi tras 
pe sfoară. Ah, ce melancolii mă încearcă! Dar am să-i arunc 
oala de noapte în opraz cînd s-o ivi prilejul nimerit. Toamne, 
iartă-mă | 


(Cintă.) Poi 


Pe rîuri mici cu val spumat 

Privighetori ne-au tot chemat 

n pat de roze și ferbină 

n miresme de grădină, 

Pe rîuri mici cu val spumat6... 
Toamne, Tumnezeule, grozav îmi vine să pling! 


(Cintă.) 


Privighetori ne-au tot chemat... 
Şedeam pe mal la Pabilon 

În miresme de grădină, 
Pe rîuri mici cu val spumat. 
SIMPLE: Iată-l colo și vine spre noi, sir Hugh! 
EVANS: E bine-venit! 


(Cântă. ) 


Pe riuri mici cu val spumat... 
Cerule, apără-l pe cel drept! 
Ce arme are cu el? 

SIMPLE: N-are arme, sir! Iată-l și pe stăpînul meu, și pe domnul 
Shallow, și încă un domn, venind dinspre Frogmore peste 
barieră. 

EVANS: Rogu-te, dă-mi haina. Sau mai bine ţine-o tu pe praţ. 


(Intră Page, Shallow şi Slender.) 


SHALLOW: Ei, domnule părinte! Bună dimineaţa, bunule sir 
Hugh. Ce minune îl poate îndepărta pe un jucător de plăcerea 
zarurilor şi pe un cărturar de cărţile lui? 

SLENDER (aparte): Ah, dulee Anne Page! 

PAGE: Dumnezeu să te aibă în pază, bunule sir Hugh! 

EVANS: Şi să vă pinecuvînteze pe voi toți, tupă mare mila lui! 

SHALLOW: Cum adică şi scriptura şi custura?! Le studiezi pe 
amîndouă, domnule părinte? 

PAGE: Şi încă plin de tinerețe, cu pieptar și nădragi scurți şi înfo- 
iaţi pe o astfel de zi de răceală și reumatisme. 

EVANS: Egzistă, mă rog, motivuri şi pricini pentru asta. 

PAGE: Am venit la dumneata pentru o faptă bună, domnule 
părinte. 

EVANS: Foarte pine! Care faptă pună? 

PAGE: De colo vine un om de omenie care, pesemne, fiind jignit 
de cineva, se ia în răspăr cu propria lui demnitate și răbdare 
cum n-ai mai văzut. 

SHALLOW: Am trăit optzeci de ani și mai mult, dar n-am auzit 
ca un om de rangul lui, cu demnitatea şi învățătura lui, s-o ia 
razna în așa hal, uitîndu-și de respectul pe care şi-l datorează. 

EVANS: Cine-i acela, mă rog? 

PAGE: Cred că-l cunoaşteţi; domnul doctor Caius, vestitul medic 
francez! 

EVANS: Pe voia lui Tumnezeu și pe pătimirile lui că o spun din 
toată inima: tot atita plăcere mi-ar face dacă mi-ai forbi de un 
blid de zeamă lungă. 

PAGE: Cum aşa? 

EVANS: N-are nici o știință despre Hibbogrates și Galen“; și, 
afară de asta, e un nemernic fricos cum n-a văzut pămîntul. 

PAGE: Vă încredinţez, ăsta-i omul care nu se lasă pînă nu se înca- 
ieră cu el. 

SLENDER (aparte): Ah, dulce Anne Page! 

SHALLOW: Așa se pare, după armele pe care le poartă. Țineţi-i 
la distanță unul de altul, uite că vine doctorul Caius! 


(Intră Hangiul, Caius şi Rugby.) 


PAGE: Nu, dragă domnule părinte, lasă-ți sabia în teacă! 

SHALLOW: La fel și dumneata, dragă domnule doctor! 

HANGIUL: Lmaţi-le armele și lăsaţi-i să se-mpungă cu vorbele. 
Mădularele să le rămînă întregi, să ciopîrțească doar biata 
noastră Limbă englezească. 

CAIUS (aparte lui Evans): Te rrog lasă la mine să vorbesc un cuvin- 
tul cu urechea de la dumneata. Pentru de ce nu vrut să întyl- 
nești cu mine? 

EVANS (aparte lui Caius): Rogu-te, răbdare! Ai să afli la timpul 
potrifit! 

CAIUS: Ma paroll, sînteți un lașul, un cîine-javra și un maimuţoiul! 

EPANS (aparte lui Caius): Rogu-te, să nu ne facem de patjocura 
și de risul lumii. Vreau să fim prieteni și, într-un fel sau altul, 
am să-ţi tau satisfacţiune. (Cu voce tare:) Am să-ți răstorn 
oala tumitale de noapte în scăfirlia tumitale de terbedeu, fiindcă 
ai lipsit te la întîlnirea și te la locul stabilit. 

CAIUS: Diable! Rugby! Hangiule de „Jarretitre“! Spuneţi, nu 
aşteptat eu să omorr la el? Nu așteptat eu la locul unde fost 
stabilit? | 

EVANS: Pe sufletul meu de creștin, uită-te tumneata, aci ne-a 
fost locul stabilit! Să spună hangiul de la „Jartiera“! 

HANGIUL: Pace zic vouă, Gallia și Țara Galilor, francez și galez, 
tămăduitor de suflete și tămăduitor de trupuri! 

CAIUS: Oh, acesta iest foarte bun; ecsellant! 

HANGIUL: Pace vă zic! Ascultaţi-l pe hangiul de la „„Jartiera“. 
Fac eu politică? Sînt eu un şoltie, sînt eu un Machiavel? Aș, 
de unde! L-aș putea eu pierde pe doctorul meu? Nu! El îmi 
dă leacurile de-nghiţit și cele de ieșit. L-aş putea eu pierde pe 
părințelul, cinstitul meu pastor, pe sir Hugh? Nu! EI îmi dofto- 
reşte sufletul cu verbe și contraverbe. Dă mîna, învățat al 
pămîntului! Așa! Dă mîna, înțelept al cerului! Așa! Prunci 
ai șireteniei, v-am dus cu preşul pe amîndoi! V-am îndreptat 

spre locuri greşite. Inimile vă sînt viteze, pielea vă este-ntreagă, 
și un vin de Spania, fiert, să fie sfîrșitul acestei isprăvi! Haideţi, 
puneți-vă săbiile zălog. După mine, flăcăi ai păcii, după mine, 
după mine, după mine! 

SHALLOW: Pe cinstea mea, hangiul ăsta e nebun. După el, dom- 
nilor, după el! 

SLENDER (aparte): Ah, dulce Anne Page! 


(Shallow, Slender, Page şi Hangiul ies.) 


CAIUS: Aha, oare teleg bine? Ai făcut din noi nişte pghoaste. 
Aşa? Așa? 

EVANS: Aşa-i pine! A făcut din noi patjocura și risul lumii. Vreau 
să fim prieteni. Şi să ne muncim mintea, mă rog, cum să ne 
răspunăm pe îîrtatul ăsta riîios, neruşinat și sforar, pe acest 
hangiu de la „Jartiera“. 

CAIUS: Ma paroll, din tot inimă! El făcut la mine prromission că 
me duce unde se află Anne Pace. Ma paroll, el şelat la mine! 

EVANS: Pine, am să-i strobese tărtăcuța. Urmează-mă, rogu-te! 


(1es.) 


SCENA 2 


O stradă în Windsor. 
Intră doamna Page şi Robin. 


DOAMNA PAGE: Nu, tine-o înainte, ștrengarule. Ai fost obișnuit 
să umbli în călciiele altora, dar acum tu eşti călăuza. Ce-ţi 
place mai mult, să-mi călăuzești mie ochii, sau să ochești 
călciiele stăpinului tău? 

ROBIN: Pe cinste vă spun, prefer să merg înaintea dumneavoastră 
ca un bărbat decît să mă ţin ca un chițimendrea după călciiele 
lui. 

DOAMNA PAGE: O, eşti un băiat care se pricepe să măgulească. 
Văd eu bine să ai să ajungi un curtezan și jumătate. 


(Intră Ford.) 


FORD: Bine că vă întîlnesc, doamnă Page! Încotro mergeţi? 

DOAMNA PAGE: ţi spun drept, sir, mă duc s-o văd pe nevasta 
dumitale. E acasă? 

FORD: Este! Şi abia se mai ţine pe picioare, cât e de plietisită și 
de singură. Dar prietenia ce vă leagă e atit de mare că dacă 
v-ar muri bărbaţii, voi două v-aţi căsători împreună. 

DOAMNA PAGE: Bineînţeles, cu alţi doi bărbaţi. 

FORD: De unde l-ai luat pe drăgălașul ăsta de fluieră-vînt? 

DOAMNA PAGE: Nu mai ţin minte cum naiba îl cheamă pe cel 
care i l-a dat lui bărbatu-meu. Spune, cum îi zice stăpînului 
tău, băieţele? 

ROBIN: Sir John Falstaff. 

FORD: Sir John Falstaff! 

DOAMNA PAGE: EI, el! Niciodată nu-i nimeresc numele. E o prie- 
tenie la toartă între el și bunul meu soţ. Adevărat, nevasta 
dumitale e acasă? 

FORD: Adevărat, acasă. 

DOAMNA PAGE: Cu voia dumitale, domnule! Sînt bolnavă de 
dorul ei! 


(les doamna Page şi Robin.) 


FORD: Oare Page are cap? Are ochi? Are un strop de minte? De 
bună seamă la dînsul toate astea dorm, nu se foloseşte de ele. 
Hei, și băiatul ăsta poate duce o scrisoare la donăzeci de mile 
cu aceeași uşurinţă cu care un tun bate la două sute de pași. 
Îi dă apă la moară nevesti-si. Îi stîrnește nebunia și o ajută să 
folosească toate prilejurile. Iar acum se duce la nevastă-mea 
și cu dînsa: pajul lui Falstaff. Orice om poate auzi furtuna care 
mugeşte în văzduh... Şi cu dinsa: pajul lui Falstaff! Frumos 
complot! Planul e urzit. Şi soțiile noastre, răzvrătite, îşi împart 
osînda. Bine! Am să-l surprind pe el, îmi voi chinui soţia și 
voi smulge masca prelăcătoriei de pe obrazul făţarnicei doamne 
Page, iar pe bărbatul ei am să-l dau în vileag ca pe un Acteonf6 
credul, care şi-o face cu mîna lui, și pentru aceste isprăvi năs- 
trușnice toți vecinii mă vor lăuda. (Bate ceasul.) Ceasul îmi 
dă de veste, şi siguranța de a mă ști apărat mă îndeamnă să 
cercetez. Acolo îl voi afla pe Falstaff! Pentru isprava asta voi 
fi mai degrabă lăudat decit luat în ris. Pentru că, aşa cum este 
sigur că pămîntul nu se mișcă, sînt tot atît de sigur că Falstaff 
este la mine acasă. Mă duc. 


(Intră Page, Shallow, Slender, Hangiul, sir Hugh 
Evans, Caius și Rugby.) 


SHALLOW, PAGE și CEILALȚI: Bine că vă întîlnim, domnule Ford! 

FORD: Pe cuvînt, frumoasă bandă. Am acasă mîncări bune și vă 
rog să veniţi cu toţii la prînz. 

SHALLOW: Pe mine să mă ierţi, jupîne Ford! 

SLENDER: Şi pe mine să mă ierti, sir. Ne-am înţeles să luăm masa 
cu domnișcara Anne Page şi n-aş vrea să nu mă ţin de vorbă, 
de mi-ai da multul cu pămîntul! 

SHALLOW: Am pus la cale mai dinainte căsătoria între Anne Page 
și nepotul meu Slender, și astăzi vom primi răspunsul. 

SLENDER: Nădăjduiese că am bunăvoința dumitale, tătucă Page. 

PAGE: O ai, dragă domnule Slender. Sînt eu totul de partea dumi- 
tale. Dar soţia mea e trup și suflet pentru dumneata, domnule 
doctor. 

CAIUS: Sigùrr! Ma paroll! Și fata iubește la mine! Îngrijitorea 
al meu, Quickly, spus la mine de mult. 

HANGIUL: Dar ce aveţi de spus de tînărul domn Fenton? Umblă 
de parcă zboară, face versuri, privirea focoasă, vorba aleasă 
și răspîndeşte o mireasmă de grădină-nilorită. A lui e bucăţica, 
a lui e, v-o spun. O are-n buzunar! A lui e! 

PAGE: Cu învoirea mea, niciodată, vă asigur! Tînărul nu are avere; 

„a trăit în compania desereieratului de prinţ“? şi a lui Poins și 
vine dintr-o lume prea de sus. Ştie prea multe. Din averea pe 
care o am n-are să pună el nici o cărămidă la edificiul fericirii 
lui. Dacă vrea s-o ia, s-o ia fără zestre. Bogăția de care dispun 
așteaptă consimțămîntul meu, şi consimțămintul meu bate-n 
partea asta. 

FORD: Vă rog din inimă, măcar o parte din voi veniţi să prinziţi 
la mine. Pe lîngă o mîncare bună, veţi avea şi o distracție. Am 
să vă arăt o dihanie fără pereche. Domnule doctor, dumneata 
trebuie să mergi! Și dumneata, domnule Page! Şi dumneata, 
sir Hugh! 

SHALLOW: Bine, mergeţi sănătoşi. Noi vom putea peți în toată 
voia acasă la jupin Page. 


(les Shallow şi Slender.) 


CAIUS: Du-te acasă, John Rugby! Vin şi eu indată. 
(lese Rugby.) 
HANGIUL: Adio, iubiţilor! Mă duc la cinstitul meu cavaler Falstaff 
să-i tragem împreună o balercă de vin de Canare. 
(Iese Hangiul.) 


FORD (aparte): Cred că mai întîi are să înghită la mine o dușcă 
zdravănă. Am să-l fac să și joace. Haideţi, dragii mei, veniţi? 
TOȚI: Mergem cu dumneata să vedem dihania. 


( les.) 

SCENA 3 


O cameră în casa lui Ford. 
Intră doamna Ford şi doamna Page. 


DOAMNA FORD: Hei, John! Hei, Robert! 
DOAMNA PAGE: Repede, repede! Coșul cu rufele este aici? 
DOAMNA FORD: Te asigur! Hei, Robin, nu auzi? 


(Intră servitorii cu un coș mare.) 


DOAMNA PAGE: Hai, hai, hai! 

DOAMNA FORD: Aici, așezaţi-l jos. 

DOAMNA PAGE: Spune-le oamenilor tăi ce au de făcut. Trebuie 
să ne zorim! 

DOAMNA FORD: Prin urmare, Jobn și Robert, după cum v-am 
mai spus, așteptați aici aproape, în cămară; cînd vă strig, 
veniţi ca din pușcă și ridicaţi coșul ăsta pe umeri; după asta o 
luaţi la trap, în mare grabă, și-l duceţi la spălătoresele din 
lunca Datehet, și acolo îl deşertaţi în șanțul mocirlos, aproape 
de malul Tamisei. 

DOAMNA PAGE: Așa veţi face, nu? 

DOAMNA FORD: Le-am spus-o de nenumărate ori. Știu ce au de 
făcut. Acum plecaţi și veniţi îndată ce vă chem. 


(Servilorii tes. ) 
DOAMNA PAGE: lată că vine drăguțul de Robin. 
(Intră Robin.) 


DOAMNA KURD: Ei, puiule de uliu, ce noutăţi aduci cu tine? 

ROBIN: Stăpinul meu, sir John, e la ușa din dos şi ar dori să-i 
ţineţi de urit. 

DOAMNA PAGE: Spune, păpușelule mic, ne-ai fost credincios? 

ROBIN: Da, vă jur. Stăpînul meu nu știe că dumneavoastră sînteţi 
aici şi m-a ameninţat că mă trimite la preumblare pentru tot- 
deauna dacă vă spun ceva despre treaba asta. Se jură că mă 
dă afară, 

DOAMNA PAGE: Eşti un băiat bun. Şi discreția ta are să-ți fie 
croitorul care te va înzestra cu un pieptăraș nou şi cu un rînd 
de nădragi. Mă duc să mă ascund. 

DOAMNA FORD: Întocmai. Acum fugi și spune-i stăpînului tău 
i sint singură. (Iese Robin.) Doamnă Page, adu-ți aminte 
rolul. 

DOAMNA PAGE: Grija mea! Dacă nu-i joc bine, să mă îluieri! 


(ese. ) 

„DOAMNA FORD: Să-i dăm drumul! Ne-om purta noi cum se cuvine 


cu jilăveala asta nesănătoasă. Să băgăm la murătoare acest 
dovleac umflat. Să-l învăţăm să deosebească porumbiţele de 
gaite. 


(Intră Falstaff.) 


FALSTAFF: Te-am ajuns oare, cereasca mea podoabă? O, de-acum 
pot să mor, destul am trăit! Sînt în culmea gloriei. O, binecu- 
vîntată clipă! 

DOAMNA FORD: Ah, dulcele meu sir John! 

FALSTAFF: Doamnă Ford, nu mă pricep să-ți înșir cîte-n lună și-n 
stele, doamnă Ford. Dar îţi mărturisesc o dorință vinovată: 
aș vrea ca soţul tău să fie mort. Şi sînt gata să spun asta îna- 
intea lordului lorzilor: te-aş face doamna mea ! 

DOAMNA FORD: Eu, doamna înălțimii tale? Pentru numele lui 
Dumnezeu, sir John, aş fi o nepricopsită de doamnă. 

FALSTAFF: Să-mi arate Curtea Franţei o altă femeie pe măsura 
dumitale. Diamantele ar păli în fața ochilor tăi. Sprîncenele 
arcuite s-ar potrivi pieptănăturii în formă de corabie, pălăriei 
cu văl— cum se poartă — sau oricărei alte pieptănături de 
modă venețiană. 

DOAMNA FORD: Şi-o basma simplă e bună, sir John. Cu nimic nu 
s-ar potrivi mai bine sprincenele mele. 

FALSTAFF: Pe Dumnezeu din cer, eşti nedreaptă cu tine însăți 
dacă vorbeşti așa. Ai fi o desăvirșită femeie de curte și felul 
cum atingi pămîntul cu piciorul ar da o frumuseţe negrăită 
mersului tău cînd ai pune roată-mprejur o rochie de crinolină. 
Ce-ar mai ieși din dumneata dacă norocul nu ti-ar fi tot atit 
„de dușman, pe cât îţi este natura de prietenă? Haide, așa ceva 
nu se poate ascunde! 

DOAMNA FORD: Crede-mă, astea nu mi s-ar potrivi. 

FALSTAFF: Ce m-a făcut să te iubesc? De-ar fi numai atita, și e 
destul să te convingi că în ființa ta este ceva suprafirese. Haide, 
eu nu pot să mint și să înşir la verzi și uscate, cum fae bobocii 
ăia ciripitori care se fandosese ca femeile și duhnese a parfumuri 
cale de o poştă. Aşa ceva nu pot, dar te iubesc, numai pe tine 
te iubesc și meriţi să fii iubită. 

DOAMNA FORD: Să nu mă păcăliţi, sir. Mi-e teamă că o iubiţi pe 
doamna Page. 

FALSTAFF: Aş! Ar fi ca şi cum ai spune că-mi place să mă preum- 
blu prin faţa puşcăriei datornicilor, care mi-e tot atît de nesu- 
ferită ca duhoarea unui cuptor de var. 


DOAMNA FORD: Cît vă iubesc și eu! Într-o bună zi aveţi să aflați. 

FALSTAFF; Păstrează-ţi simţămintele neschimbate. Voi fi vrednic 
de ele. 

DOAMNA FORD: Nu, trebuie să-ţi spun că le meriţi de pe acum. 
Altfel n-aş putea să nutresc aceste simțăminte. 

ROBIN (dinăuntru ): Doamnă Ford, doamnă Ford! Aici la ușă se 
află doamna Page; e toată apă, a venit într-un suflet să vor- 
bească cu dumneavoastră, 

FALSTAFF: Pe mine nu trebuie să mă vadă. Am să mă ascund colo, 
îndărătul draperiei. 

DOAMNA FORD: Te rog ascunde-te. E o femeie tare limbută. 
(Falstaff se ascunde. Intră doamna Page şi Robin.) Ei, ce s-a 
întîmplat? Ce estu? 

DOAMNA PAGE: Ah, doamnă Ford, ce-ai făcut? Eşti dezonorată, 
ruinată, pierdută pe veci. 

DOAMNA FORD: Dar ce s-a întîmplat, buna mea doamnă Page? 

DOAMNA PAGE: Ah, Dumnezeule! Să ai un soţ atît de cumsecade 
și să-i dai prilej de bănuială! 

DOAMNA FORD: Ce prilej de bănuială? 

DOAMNA PAGE: Ce prilej de bănuială?... Să-ţi fie rușine! Cum 
m-am putut înșela în privinţa dumitale?! 

DOAMNA FORD: De ce, pentru Dumnezeu? Ce s-a întîmplat? 

DOAMNA PAGE: Nu pricepi, femeie, că soțul dumitale vine spre 
casă, cu toţi oamenii legii din Windsor după el, ca să-l caute 
de unul care s-ar afla aici, cu voia dumitale, pentru a trage 
foloase în lipsa lui? Eşti pierdută | 

DOAMNA FORD: Nădăjduiesc să nu fie adevărat. 

DOAMNA PAGE: Să dea Domnul să nu fie şi să n-ai un bărbat 
ascuns în casă, Dar ceea ce este sigur e că soțul dumitale, cu 
tot Windsorul după dînsul, vine să-l caute aici. M-am repezit 
înainte să-ți spun. Dacă te știi nevinovată, mă bucur din inimă. 
Dar dacă ai vreun prieten aici, ajută-l să plece. Nu te pierde cu 
firea. Apără-ți reputaţia, iar de nu, ia-ți rămas bun pentru 
totdeauna de la tihnă. 

DOAMNA FORD: Ce să mă fac? Se află aici, într-adevăr, un genti- 
lom, scumpa mea prietenă. Şi nu mă tem atit de rușinea ce 
mă paşte, cît de primejdia ce-l amenință pe el. Aș da bucuroasă 
o mie de livre să-l ştiu afară din casă. 

DOAMNA PAGE: Ruşine să-ţi fie! N-o tot ţine maţu-gaia cu „aș 
da bucuroasă“ și „aş da bucuroasă“. Bărbatul tău e la doi pași 
de-aici. Gîndește-te cum să-l scapi. În casă nu-i chip să-l ascunzi. 
Cum m-am putut înșela cu tine, Dumnezeule! A, văd aici un 
coş. Dacă ar fi de statură potrivită ar putea încăpea înăuntru. 
Arunci peste el nişte rufe murdare pe care zici că le trimiţi la 

mauiat, și gata; sau, cum e vremea spălatului, îl trimiţi cu cei 
doi oameni ai tăi în lunca Datchet. 

DOAMNA FORD: E prea dolofan ca să încapă acolo. Ce să mă fac? 


(Falstaff intră din nou.) 


FALSTAFF: Lasă-mă să văd, lasă-mă să văd, o, lasă-mă să văd. 
Voi încăpea, voi încăpea! Ascultă sfatul prietenei dumitale. 
Voi încăpea. 

DOAMNA PAGE: Cum, dumneata ești, sir John Falstaff? Atita 
valorează scrisorile dumitale, cavalere? 

FALSTAFF: Te iubesc, dar ajută-mă să ies de-aici. Lasă-mă să mă 
vîr colea. Niciodată n-am să... 


(Se bagă în coş; femeile îl acoperă cu rufe murdare. ) 


DOAMNA PAGE: Ajută-ne, băiete, să-l acoperim pe stăpînul tău! 
Cheamă-ţi oamenii, doamnă Ford. Așa, ipocritule cavaler! 


(Robin iese.) 


DOAMNA FORD: Hei, John! Robert! John! (Servilorii întră din 
nou.) Luaţi rufele astea, unde vă este prăjina? Ia uite-te, 
umblă de pare-ar fi împiedicaţi! Duceţi-le la spălătoreasă, 
colo în lunca Datchet! Repede, haideţi! 


(Intră Ford, Page, Caius şi sir Hugh Evans.) 


FORD: Poftiţi, domnilor, intraţi! Dacă bănuielile mele sînt fără 
temei, ei bine, rideți de mine! O merit! Ei, voi de colo, ce mog- 
mondiți? Unde duceţi coșul? 

SERVITORII: La spălătoreasă, vezi bine. 

DOAMNA FORD: Ce treabă ai să știi unde duc ei coşul? Ai început 
să te legi și de spălatul rufelor? 

FORD: Spălatul rufelor! Aş vrea să mă spăl şi eu de numele de țap 
încornorat! Încornorat, încornorat, încornorat! Da, încornorat! 
Vă asigur! (Ies servitorii cu coșul.) Domnilor, am visat ceva 
azi-noapte. Am să vă arăt îndată ce-am visat. lată, astea sînt 
cheile casei mele. Urcaţi-vă în odăile de sus; căutaţi, scotociți, 
dați în vileag! Mă prind pe ce vreţi că vom scoate vulpea din 
vizuină. Dar mai întîi să-i închid calea. (Încwie ușa.) Asa, 
acum să dăm drumul la copoi! 

PAGE: Dragă domnule Ford, te rog să te linişteşti. Îţi faci singur 
răul cel mai mare. 

FORD: Adevărat, domnule Page. Să urcăm, domnilor! Să vedeţi 
ce-o să mai rideți. Veniţi după mine, domnilor! 


( les.) 

EVANS: Asta-i, mă rog, tare ciutată trăzneală şi gelozeală! 

CAIUS: Ma paroll, asta nu este moda la francezz! La trancezz 
oamenii nu ştie ce fost gelozii! 

PAGE: Ba nu, urmaţi-l, domnilor, să vedem unde duce scoto- 
ceala lui! 


(les Page, Evans şi Caius.) 


DOAMNA PAGE: Nu-i așa că am prins doi iepuri deodată? 

DOAMNA FORD: Nu ştiu de ce să mă bucur mai întîi: de renghiul 
jucat bărbatului meu, sau de păcăleala pe care i-am tras-o lui 
sir John? 

DOAMNA PAGE: Ce spaimă o mai fi fost pe el cînd a-ntrebat bărba- 
tul tău ce se află în coş! 

DOAMNA FORD: Tare mi-e teamă, spun drept, că după cele trase 
și păţite o spălătură e tocmai ce-i trebuie. Aşa că băgarea asta 
la apă are să-i facă bine. 

DOAMNA PAGE: Naiba să-l ia, derbedeu nelegiuit! Cine-o face 
ca el, ca el să pată! 

DOAMNA FORD: Mi se pare că bărbatu-meu are o bănuială, anume 
că Falstaff s-ar afla aici; pentru că niciodată nu l-am văzut 
atît de brutal în gelozia lui. 

DOAMNA PAGE: Am să aflu eu un mijloc să lămurese treaba asta, 
iar lui Falstaff trebuie să-i mai jucăm nişte feste. Boala strică- 
ciunii nu poate fi lecuită cu un singur hap. 

DOAMNA FORD: Dacă i-am trimite-o iar pe nebuna aia de başol- 
dină, pe madam Quickly, să ne scuze pentru băgarea la apă de 
azi şi să-i dea nădejdi noi ca să-i mai coacem una? 

DOAMNA PAGE: Aşa, facem. Să-i dăm întîlnire pe miine dimineață 
la ceasurile opt, ca să-l despăgubim. 


(Intră din nou Ford, Page, Caius şi sir Hugh Evans.) 


FORD: Nu izbutesc să dau de el. Poate că derbedeul s-a lăudat 
cu isprăvuri cărora nu le poate da de capăt. 

DOAMNA PAGE (încet călre doamna Ford): Ai auzit? 

DOAMNA FORD: Frumos te mai porţi cu mine, domnule Ford, 
așa-i? 

FORD: E drept, așa este. 

DOAMNA FORD: Dumnezeu să-ţi îndrepte judecata, om fără minte 
ce ești! 

FORD: Amin! 

DOAMNA PAGE: Îţi faci singur răul cel mai mare, jupîne Ford! 

FORD: Da, da, mi-e dat să pătimese. 

EVANS: Tacă s-o afla cinefa în casă, în odăi, în lăzi şi dulape, Tum- 
nezeu să-mi ierte mie păcatele la ceasul judecății! 

CAIUS; Ma paroll, nici eu nu găssit. Acolo nu este nici un oameni. 

PAGE: Of, of, domnule Ford! Nu-ţi crapă obrazul de rușine? Ce 
duh necurat, ce drac împelițat ţi-a băgat în cap acest gînd? 
N-aş vrea să am o atare ţicneală, pentru toate comorile caste- 
lului din Windsor. 

FORD: E vina mea, domnule Page. Sufăr de această boală. 

EVANS: Suferi, mă rog, pentru că nu ai cugetațiunea curată. Soţia 
tumitale e o soţie aşa de cinstită cum mi-aş tori tacă ar fi să 
aleg din cinci mii de femei, ba chiar și din cinci sute. 

CAIUS: Pe lege al meu, parroll, văd că ieste un femeie cinstit! 

FORD: Ei bine, v-am tăgăduit o masă bună. Poftiți, poftiți, să 
trecem în grădină. Vă rog să mă iertați. Am să vă spun mai 
tîrziu de ce am făcut asta. Hai, nevastă! Haide, doamnă Page! 
Vă rog iertați-mă, vă rog din suflet iertaţi-mă! 

PAGE: Haideţi, domnilor, să intrăm. Dar, pe legea mea, o s-avem 
de ce face haz. Pentru mîine vă pofttese să luaţi prinzul la mine. 
Pe urmă vom merge împreună să vinăm păsări. Am un şoim 
minunat pentru vînătoarea la pădure. Sintem întelegi? 

FORD: Cum doreşti aşa voi face. 

EVANS: Dacă se află unul, mă rog, al toilea din bandă foi îi eu. 

CAIUS: Dacă este una sau doi eu voi face pe a trreiă. 

FORD: Te rog, să mergem, domnule Page! 

EVANS: Acum, rogu-te, fă-ţi mîine amintire de terbedeul ăla de 
păduchios care este hangiul meu. 

CAIUS: este drrept! Ma paroll, din tot inima mea! 

EVANS: Un terbedeu păduchios, cu patjocura și cu zeflemeaua lui! 


( les.) 


SCENA 4 


O cameră în casa lui Page. 
Intră Fenton şi Anne Page. 


FENTON: Pe tatăl tău chip nu e să-l cîştig; 
Să stărui, scumpa mea, ar fi-n zadar. 

ANNE: Atunci ce-i de făcut? 

FENTON: Să îndrăznești; 


Să fii tu însăţi, să-i arăţi ce vrei. 
Îmi bagă vină că sînt om de neam, 
C-am șubrezit averea părintească 

Pe care din avutu-i vreau s-o vindee. 
Și din trecut mi-a mai găsit ponoase, 
Chiolhanuri cu prieteni deșucheaţi; 
El spune că iubirea mea ţinteşte 
Nu chipul tău cel drag, ci moştenirea, 
ANNE: Dar de-i aşa? 
FENTON: Îmi este martor cerul! 
E drept că zestrea m-a atras atunci, 
La început, dar, scumpa mea, mă crede, 
În tine-aflai comori neasemuite, 
Tu-mi eşti acum al inimii tezaur 
Și năzuința mea pe lume una-i; 
Făptura ta! 
ANNE: Drăguțule domn Fenton, 
Încearcă totuşi să-l cîştigi pe tata 
Cu stăruință, iar de nu se poate 
Cu nici un fel de rugăminți, ei bine, 
Asculţă-mă ce-ţi spun... 
(Vorbesc înlre ei la o parte.) 
(Intră Shallow, Slender şi doamna Quick y.) 


SHALLOW: Nu-i lăsa să mai vorbească împreună, doamnă Qui- 
ckly! Ruda mea va spune ce are de spus pentru sine însăşi. 

SLENDER: Într-un fel sau altul are să se aleagă! Drace, nu trebuie 
decit să-mi încerce norocul! 

SHALLOW: Nu-ţi fie teamă de ea! 

SLENDER: Nu, nu că mi-e teamă de ea, de asta nu port grijă, 
doar atît, că mi-e frică. 

DOAMNA QUICKLY: Ascultă-mă, domnul Slender ar avea cu dum- 
neata o vorbuliță. 

ANNE: Îndată vin! 

(Lui Fenton:) 


Alesul tatei, iată-l! 
Metehne ruşinoase şi urite 
Se-mbracă în veșmîntul alb al cinstei 
Cînd iei dobînzi pe an trei sute livre! 
DOAMNA QUICKLY: Şi ce mai face bunul domn Fenton? O vorbu- 
liță, te rog! . 
SHALLOW: Uite-o că vine. Vorbeşte-i, nepoate. Hei, băiete, gîn- 
dește-te că ai avut un tată. 
SLENDER: Am avut un tată, domnişoară Anne! Unchiu-miu ar 
putea să povestească niște pozne de-ale lui nostime de tot. 
Te rog, unchiule, povesteşte-i domnişoarei Anne gluma aia 

cînd tata a furat dintr-un cotet două gişte, haide, unchiule 
dragă... 

SHALLOW: Domnişoară Anne, nepotul meu te iubeşte. 

SLENDER: Da, asta aşa-i. Atit cît aş iubi pe oricare femeie din 
Gloucesterhire. 

SHALLOW: Te va ţine ca pe o doamnă din lumea mare. 

SLENDER: Da, aşa voi face, pentru 'că așa se cuvine după rangul 
meu de cavaler. 

SHALLOW: Are să-ţi lege pentru cînd vei fi văduvă un'venit de o 
sută cincizeci de galbeni. 

ANNE: Bunule domn Shallow, lăsaţi-l pe el singur să-mi facă 
curte. 


SHALLOW: Adevărat, îți mulțumesc pentru amabilitate. Îți mul- 
țumese pentru că ai dat miîngiiere bătrin-ţelor mele. Pe tine 
te vrea, nepoate; eu te las! 

ANNE: Ei, domnule Slender? 

SLENDER: Ei, bună domnişoară Anne? 

ANNE: Care este dorința dumitale pînă la urmă? 

SLENDER: Dorința mea cea din urmă? Asta-i o glumă bună, n-am 
ce zice! Nu mi-am făcut Încă testamentul, slavă Domnului; 
nu-s o făptură chiar atit de bolnăvicioasă, fie lăudat cerul! 

ANNE: Vreau să zic, domnule Slender, ce dorești de la mine? 

SLENDER: Aşa-i, că bine zici! Eu nu doresc decit puţin sau nimic 
de la dumneata. Unchiul meu și cu tatăl dumitale au zis că 
aşa şi pe dincolo. Dacă mi-o fi norocul așa, bine, dacă nu, sănă- 
tate și voie bună. Diînşii ştiu să-ţi spună mai bine cum stau 
lucrurile. Poţi să-l întrebi pe tatăl dumitale. Iată-l că vine. 


(Intră Page şi doamna Page.) 

PAGE: Ei, dragă Slender! Fiica. mea, iubește-l! 
Cum? Fenton e aici, şi ce doreşte? 
Sir, mă jigneşti cu vizitele-ţi dese, 
Ți-am spus-o clar, sir, fata mea e dată! 


FENTON: Nu, nu vă supăraţi, jupîne Page. 

DOAMNA PAGE; Să-mi laşi copila-n pace, scumpe domn! 
PAGE: Nu-i pentru dumneata. 

FENTON: Sir, îmi daţi voie? 
PAGE: Nu, dragul meu domn Fenton! Haide, Shallow, 


Și Slender, fiul meu, poltiți în casă! 
Cînd știi ce gînduri am, domnule Fenton, 
Purtarea dumitale mă jgneşte. 


(les Page, Shallow şi Slender. ) 

DOAMNA QUICKLY: Vorbește-i doamnei Page. 

FENTON: O, bună doamnă, 
Mi-e dragă și-o iubesc pe fiica voastră 
Cu cele mai curate simțăminte; 
Prin piedici, prin mustrări şi mojicii 
Îi port iubirii steagul înainte, 
Nu mă predau. Vă cer bunăvoința! 


ANNE: Mamă dragă, nu mă mărit cu nătîngul ăla. 

DOAMNA PAGE: Nici nu mă gîndesc. Îţi caut eu un bărbat 
mai bun. 

DOAMNA QUICKLY: Adicătelea pe jupinul meu, jupîn doctorul! 

ANNE: Mai bine vie într-un fund de groapă, 


Şi-arunce toți în mine napi porceşti®?. 
DOAMNA PAGE: Hai, nu-ți mai face-atitea griji degeaba 
Din pricina lui Anne, domnule Fenton; 
Nici prietenă nu-ți sînt, dar nici duşman; 
Am s-o descos, să văd de te iubeşte, 
Și voi decide cum va fi mai bine. 
lar pîn-atunci, adio! Noi să mergem, 
Să nu stîrnim a tatălui mînie. 
FENTON: Adio, doamnă scumpă! Anne, adio! 


(Ies doamna Page şi Anne.) 


DOAMNA QUICKLY: Ei, asta-i isprava mea! „Cum — le-am spus 
— doar nu vreţi să vă aruncați copila în braţele unui găgăuță, 
ori a unui doctor”, uitaţi-vă mai bine la domnul Fenton!“ 
Asta-i isprava mea! 

FENTON: Îți mulţumesc! Şi rogu-te la noapte 

Să-i dai acest inel iubitei Anne. 
Și iată... pentru truda dumitale. 

DOAMNA QUICKLY: Ei, acum cerul să-ți trimită norocul cel bun! 
(Iese Fenton.) Are o inimă de aur. O femeie ar trece prin foc 
și prin apă pentru o astfel de inimă de aur. Totuși, aș vrea ca 
stăpînul meu să fie cel care s-o ia pe domnișoara Anne. Sau aş 
vrea s-o ia domnul Slender. Sau, de fapt, aş vrea ca domni- 
şorul Fenton s-o ia. Am să fac tot ce-mi stă-n putință pentru 
toţi trei. Doar așa am făgăduit, şi vorba-i vorbă! Dar mai ales 
pentru domnişorul Fenton. Bun, și acum trebuie să mă duc cu 
altă treabă la sir John Falstaff, din partea celor două doamne 
ale mele. Ce vită-ncălțată mai sînt că-mi pierd vremea cu ni- 
micuri ! 


(Iese. ) 

SCENA 5 


O cameră la „Hanul Jarticres“, 
Intră Falstaff și Bardolph. 


FALSTAFF: Ascultă, Bardolph! 

BARDOLPH: Porunciţi, sir! 

FALSTAFF: Du-te și adu-mi o litră de vin tare; pune și o felie de 
piine prăjită. (Bardolph ese.) Am trăit oare ca să mă văd 
cărat într-un coş, ca gunoaiele de la măcelărie, și aruncat în 
Tamisa? Ei, bine, dacă mi se mai joacă o astfel de festă, îmi 
dau creierii să-i prăjească în unt”! și să-i dăruiască de Anul 
Nou unui câine fîlămînd. Nemernicii, m-au aruncat în rîu cu 
inima uşoară cum ai îneca niște pui de cățea fătaţi cincisprezece 
o dată, care n-au tăcut încă ochi. După cît sînt de trupeş vă 
puteţi da seama că n-a fost greu să mă duc drept la tund. De-ar 
fi fost fundul în iad, tocmai acolo ajungeam. Dacă malul nu 
era să fie înclinat și apa scăzută, m-aş fi înecat. Uf, mi-e greață 
de o asemenea moarte! Apa îl umflă pe om. Și ce comădie dacă 
mă mai și umilam! Aş fi fost o momiie cît un munte. 


( Bardolph se întoarce cu vinul.) 


BARDOLPH: A venit doamna Quickly, care dorește să vă vor- 
bească. 

FALSTAFF: Întâi şi-ntii lasă-mă să torn niţel vin de Canare peste 
apa Tamisei. Mi-e burta atît de înghețată, de parcă aș fi înghiţit 
mingi de zăpadă în chip de pilule pentru răcorit rărunții. Spu- 
ne-l să intre. 

BARDOLPH: Intră, femeie! 


(Intră doamna Quickly.) 


DOAMNA QUICKLY: Cu voia înălțimii tale, cer iertare! Îi dorese 
înălțimii tale dimineaţa bună! 

FALSTAFF: la de-aci cupele astea! Dă fuga și fierbe-mi o oală de 
vin cumsecade. 

BARDOLPH: Cu ouă, sir? 

FALSTAFF: Curat, fără doftoriceli. Nu vreau icre de găină în bău- 
tura mea. (Bardolph iese.) Ei, ce mai veste-poveste? 

DOAMNA QUICKLY: Maică T'recistă, am să-i spun ceva înălțimii 
tale din partea doamnei Ford. 

FALSTAFF: Doamna Ford! Am intrat la apă ca o piatră de vad 
din pricina ei. Am făcut vad în apă. Și burta mi-e tot atit de 
plină de apă ca vadul unui rîu. 

DOAMNA QUICKLY: Vai de păcatele mele! Drăguţa de ea, n-are 
nici o vină. I-a luat la trei parale pe nătîngii ăia de oameni. 
Ei au fost de vină, şi-au greşit ierecția. 

FALSTAFF: Şi eu mi-am greșit-o pe a mea cînd m-am încrezut în 
făgăduielile unei femei neroade. 

DOAMNA QUICKLY: Ah, sir, e atît de nenorocită, că de-ai vedea-o, 
sărăcuța, ți s-ar rupe inima. Soţul ei merge în dimineața asta 
la vînătoare de păsări. Vă roagă să mai veniți o dată la dînsa 
între ceasurile opt şi nouă. Trebuie să-i due răspunsul cît mai 
degrabă; are să vă despăgubească pentru tot ce-ați pătimit, 
răspund eu de n-o îi cum trebuie! 

FALSTAFF: Bine, am s-o vizitez. Spune-i așa! Și polteşte-o să se 
gîndească bine cît de gingaș e un bărbat. Pe bărbat să nu-l 
atingi nici cu o floare. Și numai pe urmă să-și dea părerea 
asupra meritelor mele. 

DOAMNA QUICKLY: Am să-i spun. 

FALSTAFF: Aşa să faci. Între nouă şi zece spuneai? 

DOAMNA QUICKLY: Între opt şi nouă, sir. 

FALSTAFF: Bine, du-te. Am să vin negreşit. (Doamna Quickly 
iese.) Mă mir că nu aud nimic de domnul Brook. Mi-a trimis 
vorbă să-l aştept. Banii lui îmi plac grozav. Dar iată-l că 
sosește. 


(Intră Ford.) 


FORD: Cerul să vă aibă-n pază, sir! 

FALSTAFF: Ei bine, domnule Brook, vii să afli ce s-a petrecut 
între mine și nevasta lui Ford. 

FORD: Într-adevăr, asta-i treaba pentru care am venit, sir John! 

FALSTAFF: Domnule Brook, nu pot să-ţi spun minciuni: mă aflam 
la dînsa acasă la ora pe care mi-o fixase. 

FORD: Şi cum a mers, sir? 

FALSTAFF: Cum nu se poate mai anapoda. 

FORD: Cum așa, sir? S-o fi răzgîndit. 

FALSTAFF; Nu, domnule Brook. Dar cornutul ăla caraghios de 
bărbat-su, zic, domnule Brook, înnebunit de gelozie, vine 
acasă tocmai în clipa întilnirii noastre, după cele dintii îmbră- 
țişări, giugiuleli și jurăminte, cînd recitasem, ca să zic așa, 
prologul comediei noastre. Și după el raita o ceată de trași-îm- 
pinși, asmuţiţi şi înfierbîntați de ţieneala lui, s-au apucat să 
scotocească prin casă ca să-l prindă pe amantul nevesti-si, 

FORD: Cum? În timp ce erai acolo? 

FALSTAFF: În timp ce eram acolo! 

FORD: Şi te-a căutat şi nu te-a aflat? 

FALSTAFF: Ascultă să vezi. O-ntimplare fericită a făcut să vină 
o oarecare doamnă Page, care ne-a dat de știre de întoarcerea 
lui Ford. Şi pentru că nevasta lui Ford își pierduse capul, tot 
ea a fost cu ideea să mă bage într-un coș cu rufe. 

FORD: Un coş cu rufe? 

FALSTAFF: Pe Dumnezeu din cer! Au grămădit peste mine cămăși 
și schimburi murdare, călțuni de băgat în cizme, ciorapi nelăuți, 
servete unsuroase. Mi-au otrăvit răsuflarea, domnule Brook, 
cu cel mai puturos amestec de mirosuri care va fi ocărit vreodată 
nările unui muritor. 

FORD: Și cît timp ai rămas acolo? 

FALSTAFF: Ei bine, ai să vezi, domnule Brook, ce-am pătimit 
ca s-o îndemn pe această femeie la rău spre binele dumitale. 
Cum stăteam grămădit în coş, doi flăcăi de-ai lui Ford, argaţii 
lui, m-au cărat cu rufele murdare, cum le poruncise stăpîna, 
în lunca Datchet. Mă luaseră pe umeri şi, tocmai cînd treceau 
pragul, l-au întîlnit pe derbedeul gelos, stăpînul lor, care 
i-a-ntrebat o dată sau de două ori ce au în coș. Tremuram de [irică 
să nu-i dea-n gînd nebunului de derbedeu să scotocească înăun- 
tru. Dar soarta care a hotărît să ajungă încornorat?2 i-a oprit 
mîna. Ei bine, el pornește mai departe în căutarea lui, eu mai 
departe cu rufele murdare. Dar ascultă cu luare-aminte cele 
ce urmează, domnule Brook. Dacă aş fi murit de trei ori, în 
trei feluri, și n-aş fi îndurat chinuri mai multe. Mai întîi spaima 
cumplită de a fi surprins de berbecul ăla cu clopot de gît, mirii- 
tor și gelos; apoi osînda de a sta acolo ca o sabie de Bilbao”, 
îndoit covrig, cu mînerul lîngă vîrf, cu călcîiele lîngă cap; şi în 
cele din urmă chinul de a fi fost întundat ca într-o căldare de 
fiert rachiu, la un loc cu rufele urduroase care dospeau în pro- 
pria lor unsoare. Gîndeşte-te la una ca asta, cînd e vorba de 
un om ca mine; gîndește-te că sînt gingaș la căldură ca untul. 
Cînd e vorba de un om ca mine într-o necontenită subţiere și 
topire. A fost o minune că nu m-au înăbușit. lar în toiul acestei 
băi, pe jumătate fript și copt ca o mîncare olandeză“, să fiu 
aruncat în Tamisa și, înfierbintat cum eram, să încep să sfirii 
și să scot fum ca o potcoavă înroșită. Gîndește-te la una ca 
asta, să stirii, gîndește-te, domnule Brook! 

FORD: Sir, îmi pare nespus de rău că ai îndurat atitea din pricina 
mea. Și socot că nu ne mai rămîne nici o nădejde. Nu ai de gînd 
să mergi mai departe? 

FALSTAFF: Nu mă cunoşti, jupîne Brook. M-aș lăsa mai degrabă 
aruncat în gura unui vulean încins, cum m-am lăsat aruncat 
în Tamisa, decît să renunţ la dînsa. În dimineaţa asta soţul ei 

e dus la vînătoare de păsări. Mi-a dat o nouă întâlnire. Între 
opt şi nouă e ceasul hotărît, jupine Brook. 

FORD: Sînt ceasurile opt trecute, sir. 

FALSTAFF: Adevărat? Atunci să mă duc la întilnire. Vino să mă 
vezi cînd ţi-o fi placul și ai să ai vești despre izbinda mea. lar 
concluzia care îmi va încorona opera este că dumneata te vei 
bucura de grațiile dînsei. Domnule Brook, va fi a dumitale! 

i vei pune coarne lui Ford, domnule Brook! 


(Iese. ) 


FORD: Hm! E oare o nălucire, un vis? Mă aflu sub puterea som- 
nului cumva? Domnule Ford, trezeşte-te, domnule Ford! Ai o 
spărtură în cea mai frumoasă haină a dumitale, domnule Ford! 
Asta înseamnă să fii însurat! Asta înseamnă să ai rufe și un 
coș de rufe! Fie, voi striga în auzul lumii că sînt ceea ce sînt. 
Dar de data asta nu-mi mai scapă, desfrinatul. E la mine acasă. 
Doar nu s-o viîri el într-o pungă de cinci bani, nici în cutia de 
piper. Dar, ca să nu-l ajute cumva diavolul, care-i slujeşte de 
călăuză, am să caut unde nici nu-ţi dă prin minte. Deși nu-mi 
pot schimba soarta, şi trebuie să rămîn ceea ce n-aş dori să fiu, 
blind ca mieluşelul n-ai să mă vezi! Dacă nenorocul face să 
port coarne, atunci adeverească-se proverbul: „să fii aprig și 
turbat ca o vită cornută“. 


(Iese. ) 


ACTUL IV 


SCENA 1 


Pe stradă. 
Intră doamna Page, doamna Quickly şi William. 


DOAMNA PAGE: Crezi c-o fi ajuns deja la domnul Ford? 

DOAMNA QUICKLY: De bună seamă c-a ajuns la vremea asta, dacă 
nu, trebuie să pice dintr-o clipă într-alta. Dar adevărul e că-i 
grozav de furios din pricină c-a fost aruncat în apă. Doamna 
Ford doreşte să veniţi la dinsa neîntîrziat. 

DOAMNA PAGE: Voi fi la dînsa îndată. Vreau doar să-l duc la 
școală pe tînărul ăsta al meu. Uite că-i vine profesorul; e zi de 
vacanță, pe cît văd. 

„(Intră sir Hugh Evans.) 


DOAMNA PAGE; Ei bine, sir Hugh, nu e şcoală pe ziua de azi? 

EVANS: Nu ieste. Tomnul Slender le-a dat trumul băieților să se 
joace, mă rog. 

DOAMNA QUICKLY: Fie inima lui binecuvîntată,! 

DOAMNA PAGE: Sir Hugh, bărbatu-meu zice că fiul nostru nu 
face nici o brînză la învățătură. Te rog, pune-i citeva întrebări 
din gramatică. 

EVANS: Vino încoace, William. Capul sus! Vino! 

DOAMNA PAGE: Vino, băiete! Capul sus! Răspunde profesorului 
tău, nu fi speriat. 

EVANS: William, spune-mi, tragule, cite numere au substantivele? 

WILLIAM: Două. 

DOAMNA QUICKLY: Zău? Eu credeam că-s cu unul mai mult, 
pentru că am auzit spunîndu-se „substantive fără soţ“, adică 
văduve, cum ar veni. 

EVANS: Astimpără-te cw trăncănelile! Cum se spune „frumos“, 
William? 

WILLIAM: Pulcher. 

DOAMNA QUICKLY: Dulgher! De bună seamă că sînt și lucruri mai 
frumoase decît dulgherii. 

EVANS: Eşti o muiere proastă. Rogu-te, tacă-ți fleanca ! Ce înseamnă 
„lapis“, William? 

WILLIAM: O piatră. i 

EVANS: Şi ce este „o piatră“, William? 

WILLIAM: Un bolovănaș. 

EVANS: Nu, mă rog, este lapis. Rogu-te, adu-ți aminte de asta în 
grejerul tău. 

WILLIAM: Lapis. 

EVANS: Pravo, William, eşti un băiat fain. Ce ieste ala, Wiliam, 
de la care se Împrumută articolele? 

"WILLIAM: Articolele sînt împrumutate de la pronume și se declină 
astfel: singulariter, nominativo, hic, haec, hoc. 

EVANS: Nominativo: hig, haeg, hog'5. Rogu-te, fii atent: genitivo: 
hujus. Ei pine, Care-i, mă rog, cazul acuzativ? - 

WILLIAM: Accuzativo: hine. 

EVANS: Rogu-te, copilule, gindește-te bine! Accuzativo: hung, 
hang, hog."5 | 

DOAMNA QUICKLY: Hang-hog zice latinul cind strigă după porci. 
Pun capul că-i așa. 

EVANS: Lasă trăncănelile, muiere! Care ieste cazul focativ, Wil- 
liam? 

WILLIAM: O, vocativo, o. 

EVANS: Aminteşte-ţi, William: focativul este caret.” 

DOAMNA QUICKLY: Și asta-i o rădăcină bună. 

EVANS: Muiere, încetează! 

DOAMNA PAGE: Lasă vorba! 

EVANS: Care-i cazul jenitiv plural, William? 

WILLIAM: Cazul genitiv? 

EVANS: Întocmai cum spui. 

WILLIAM: Genitivo: horum, harum, horum. 

DOAMNA QUICKLY: Naiba s-o ia pe Geni, cu cazul ei cu tot! 
Dă-o-ncolo! Nu-i rosti numele, copile, dacă-i de haram, las-o-n 
pace cu haramul ei! 

EVANS: Ruşine să-ți fie, muiere! | 

DOAMNA QUICKLY: Rău faci că-l înveţi pe băiat asemenea vorbe. 
Să-l auzi cu hic și cu hec! Astea le-nvaţă el şi singur. Și-apoi 
să vorbească de haram! Mai mare ruşinea pentru dumneata ! 

EVANS: Muiere, ești lunatecă? Nu ai înțelejeri pentru cazuri şi 

+ număruri şi jenuri, mă rog? Eşti o creştină atit de proastă, 
cum alta nu se află pe lume. 

DOAMNA PAGE: Te rog, lasă-l în pace! 

EVANS: Spune-mi acum, William, cîteva declinări de pronume. 

WILLIAM: Astea zău că le-am uitat. 

EVANS: Este qui, quae, quod. Dacă uiţi de gui-urile, quae-urile 
și quod-urile tale, trebuie să fii pătut la tos. Du-te acum la ale 
tale, joacă-te! Du-te! 

DOAMNA PAGE: E un şcolar mai bun decît credeam. 

EVANS: Are o memorie pună, vioaie. Cu pine, doamnă Page! 

DOAMNA PAGE: Adio, bunule sir Hugh! (Tese sir Hugh.) Du-te 
acasă, băiatule. Haide, zăbovim prea mult. 


(Ies.) 


SCENA 2 


O odaie în casa lui Ford. 
Intră Falstaff şi doamna Ford. 


FALSTAFF: Dragă doamnă Ford, părerile dumitale de rău au 
înghițit suferințele mele. Văd cît de adincă ţi-a fost dragostea 
și mă oblig să-ți plătesc cinstit cu aceeași monedă, nu numai 
în materie de iubire, ci mai mult, doamnă Ford; în toate, mara- 
feturile și ceremonialele ce întregesc Și împodobese această 
iubire. Dar, spune-mi, de data asta ești sigură de soţul dumitale? 

DOAMNA FORD: El vînează păsări la ceasul ăsta, dulcele meu 
sir John! 

DOAMNA PAGE (de afară): Hei, cumătră Ford, hei, unde eşti? 

DOAMNA FORD: Treceţi în camera asta, sir John. 


(Falstaff iese. Intră doamna Page.) 


DOAMNA PAGE: Ei bine, draga mea? Ai pe cineva la dumneata? 

DOAMNA FORD: Cine să fie? Nimeni, decit servitorii. 

DOAMNA PAGE: Adevărat? 

DOAMNA FORD: Adevărat, draga mea. (Încel:) Vorbeşte mai 
tare. 

DOAMNA PAGE: Atunci sînt foarte mulțumită daok nu ai pe 
nimeni. 

DOAMNA FORD: Dar de ce? 

DOAMNA PAGE: Ei, draga mea, pe bărbatul dumitale l-a apucat 
iar nebunia; se ciondăneşte colo-n drum cu al meu, e furios 
pe omenirea căsătorită -şi blestemă pe toate fiicele Evei, de 
orice culoare ar fi ele. Se bate cu palma peste frunte și strigă: 
„leşiți la iveală, ieşiţi la iveală!“ încît nebunii cei mai furioși 

pe care i-am văzut vreodată sînt mielușei blinzi pe lingă el. 
Îmi pare bine de tot că s-a întîmplat să nu fie aici cavalerul 
acela rototei. 

DOAMNA FORD: Dar ce, nu cumva a seu de dinsul? 

DOAMNA PAGE: Ba numai despre dînsul trărcăneşte; şi jură că 
ultima dată cînd l-a căutat, el a fost scos afară din casă într-un 
coş. Acum i s-a năzărit iar că s-ar afia aici şi a lăsat vînătoarea 
baltă, l-a luat şi pe bărbatul meu cu el și pe toți citi erau acolo 
și vine să mai facă o-ncercare. Sînt fericită că sir John, cava- 
lerul nostru, nu-i aici. Acum are să-și vadă singur serînteala. 

DOAMNA FORD: E departe de-aici, doamnă Page? 

DOAMNA PAGE: La doi pași, la capătul străzii, dintr-o clipă 
într-alta poate intra pe ușă. 

DOAMNA FORD: Ah, ce nenorocită-s! Cavalerul se află aici. 

DOAMNA PAGE: Dacă-i aşa, n-ai nici o scăpare. Eşti pierdută. 
Iar dînsul — un om mort. Dar ce fel de inimă de femeie mai 
ai şi dumneata?... Ajută-l să iasă de-aici, scapă-l! Mai bine 
ruşinea decit moartea! 


DOAMNA FORD: Pe unde să iasă? Cum să-l scap? Dacă l-aş băga 
lar În coş? 


(Intră din nou Falstaff.) 


FALSTAFF: Nu. În coş nu mai vreau! N-aş putea s-o şterg înainte 
de-a veni dînsul? 

DOAMNA PAGE; Vai de mine, nici nu te gîndi! Trei din tovarășii 
lui Ford stau la ușă cu pistoalele, ca să nu iasă nimeni. Altfel 
ai mai îi avut vreme să fugi. Dar ce vrei să faci? 

FALSTAFF: Ce să fac? Am să mă vîr pe horn... 

DOAMNA FORD: Nici nu te gîndi. Acolo au obiceiul să-și descarce 
puştile cînd se-ntore de la vînătoare. Mai bine în cuptor. 

FALSTAFF: Unde-i cuptorul? 

DOAMNA FORD: O să caute și acolo, pe cuvînt! N-au mai rămas 
în casa asta dulap, cufăr, ladă, puț, pivniță care să nu fie puri- 
cate. A făcut listă de toate și le vizitează pe rînd cu lista în mînă. 
Nu, nu-i chip să te ascunzi în casă. 

FALSTAFF: Atunci, am s-o iau la sănătoasa. 

DOAMNA PAGE: Dacă ieşi cu chipul și înfăţişarea dumitale, te poţi 
socoti un om mort, sir John... Dar dacă ai ieși deghizat?! 

DOAMNA FORD: Cum să-l deghizăm? 

DOAMNA PAGE: Doamne, vai de păcatele mele. Nici eu nu știu. 
Nu este pe lume o rochie de femeie atît de largă să-l încapă 
pe dînsul; altfel, ar fi pus o pălărie, o basma, ceva, și ar fi ple- 
cat aşa. 

FALSTAFF: Dragele mele, născociţi ceva; mai bine să încercăm 
orice decît să se întimple vreo nefăcută. 

DOAMNA FORD: Mătușa slujnicei mele, grăsana aia din Brent- 
ford, și-a lăsat sus o rochie. 

DOAMNA PAGE: Pe cuvînt, asta are să-i folosească. E tot atît 
de grasă ca şi el. Mai sînt acolo pălăria ei cu franjuri și voalul. 
Urcă repede, sir John. 

DOAMNA FORD: Haide, haide, dulcele meu sir John. Doamnă 
Page și cu mine vom căuta o bucată de pinză să-ţi acoperim 
capul. 

DOAMNA PAGE: Repede, repede! Venim noi să te îmbrăcăm cum 
trebuie. Deocamdată pune:ți rochia. 


(Falstaff iese.) 


DOAMNA FORD: Aș vrea să dea față cu bărbatu-meu sub înfăţi- - 
şarea asta. El n-o poate suferi pe bătrina din Brentiord'; 
jură că-i vrăjitoare şi i-a spus că de ne mai calcă pragul, o bate 
măr. 

DOAMNA PAGE: Cerul să-l călăuzească spre ciomagul bărbatului 
tău, şi Diavolul să aibă grijă de ciomag. 

DOAMNA FORD: Dar cu adevărat vine bărbatu-meu? 

DOAMNA PAGE: Da, fără glumă, vine. Ba încă vorbeşte şi de coş; 
cine i-o fi spus? 

DOAMNA FORD: Vom încerca să aflăm treaba asta, pentru că voi 
pune oamenii mei să scoată iar coşul, ieşindu-i înainte, cum au 
făcut şi data trecută. | 

DOAMNA PAGE: Ei, dar el stă să pice dintr-o clipă într-alta. Haide 
să-l îmbrăcăm pe Falstaff cu rochia vrăjitoarei din Brentford! 

DOAMNA FORD: Întii să le spun oamenilor mei ce să facă cu coșul. 
Du-te sus, am să aduc îndată bucăţile de pinză. 

(lese. ) 


DOAMNA PAGE: Naiba să-l ia pe derbedeul ăsta nerușinat! ÎI 
învăţăm noi minte! 

Să afle că nevestele pe lume 

Cinstite sînt, şi cînd se ţin de glume 

Și vechile proverbe nu-s greşite: 

„Porcul cel blind pe toate le înghite“. 

(Lese. ) 

(Intră din nou doamna Ford cu doi servitori. ) 
DOAMNA FORD: Haideţi, domnilor! Luaţi încă o dată pe umeri 
coşul ăsta. Stăpînul vostru e la uşă. Dacă vă spune să lăsaţi 
coşul jos, ascuitaţi-l. Haide, grăbiți-vă. 

(Iese. ) 


. 

PRIMUL SERVITOR: Haide, haide, ridică-l! 

AL DOILEA SERVITOR: Dă, Doamne, să nu mai fie iar căptușit 
cu cavalerul! 

PRIMUL SERVITOR: Nădăjduiese că nu. Aş căra mai bucuros un 
butoi cu plumb. 


(Intră Ford, Page, Shallow, Caius şi sir Hugh Evans.) 


FORD: Aşa, şi dacă fapta va îi dovedită, domnule Page, ce des- 
păgubire-mi dai pentru toate batjocurile ș și ocările pe care mi 
le-ai aruncat în obraz? Lăsaţi coșul jos, derbedeilor! Să vină 
de îndată nevastă-mea. Hei, stă bine tinereţea în coş”? Ah, 
tilhari de pezevenghi! Sînteţi o șleahtă întreagă, o bandă de 
ticăloşi, o mulțime de descreieraţi unii: împotriva mea. Dar 
Dracul va ieși la lumină. Hei, nevastă, auzi? Vino, vino încoace. 
lan te uită ce rufe cumsecade trimiţi la spălat! 

PAGE: Ei bine, asta-i prea de tot, jupîne Ford. Nu mai poți umbla 
slobod de aci înainte. Va trebui să fii ferecat în lanțuri. 

EVANS: Ei bine, ăsta-i lunatic rău. E ca un cîine turpat, mă rog. 

SHALLOW: E drept, domnule Ford, -asta într-adevăr nu-i bine. 

FORD: Așa spun și eu, domnule. ( Intră din mou doamna Ford. ) 
Haide, apropie-te, doamnă Ford; femeie cinstită, soţie castă, 
ființă virtuoasă, care ai de soţ un dobitoc gelos! Te bănuiese 
fără temei, nu-i aşa, doamnă? 

DOAMNA FORD: Cerul mi-e martor că adevărul e acesta, dacă 
mă bănui de necredință. 

FORD: Frumos ai vorbit, făptură neobrăzată. 'Ține-o aşa pînă la 
capăt. leşi afară, golane! 


(Scoate rufele din coş.) 


PAGE: Asta întrece orice măsură | 

DOAMNA FORD: Nu ţi-e ruşine? Lasă rufele în pace! 

FORD: Am să te aflu eu îndată. 

EVANS: E mai mult tecit poate cuprinde mintea! Frei să tai în 
fileag rufăria soţiei dumitale? Haide, lasă! 

FORD: Goliţi coșul, am spus. 

DOAMNA FORD: Dar de ce, bărbate, de ce? 

FORD: Jupine Page, pe cinstea mea de om, în acest cog a fost 
scos din casa mea un bărbat, nu mai departe decit ieri. De ce 
nu s-ar putea să fie iarăși aici? Că se află în casa mea, de 
asta sînt sigur. Ştirea pe care am primit-o e adevărată. Gelozia, 
mea se întemeiază pe judecată. Scoateţi toate rufele afară. 

DOAMNA FORD: Dacă găseşti aici un bărbat, să moară ca un 
purice. 

PAGE: Nu e nici un fel de bărbat. 

SHALLOW: Pe legea mea, domnule Ford, asta nu-ţi face cinste. 

EVANS: Tomnule Ford, tumneata trebuie să te rogi și să nu te 
potrifești după imaginaţiunile inimii tumitale. Asta e gelozie, 
mă rog. 

FORD: Într-adevăr, cel pe care-l pase nu-i aici. 

PAGE: Nu, şi nici alt undeva decît în căpăţina dumitale. 

FORD: Mai (ajutaţi-mă o dată să caut prin casă. Dacă nu găsesc 
ce caut, nu mă cruțaţi, faceţi-mă pentru totdeauna batjocura 
voastră! Să se spună despre mine: gelos ca Ford, care-l căuta 
pe amantul nevesti-si într-o găoace de nucă. Vă rog, faceţi-mi 
această plăcere, mai căutaţi o dată împreună cu mine. 

DOAMNA FORD: Hei, doamnă Page, veniţi jos și dumneata şi 
bătrîna. Soţul meu are treabă în odaia de dormit. 

FORD: Bătrina? De ce bătrină-i vorba? 

DOAMNA FORD: Ei! Bătrina din Brentford, mătuşa slujnicei, 
nu ştii? 

FORD: Vrăjitoarea, tîrfa, destrăbălata aia de pezevenghe bătrină | 
Nu i-am spus să nu mai calce în casa mea? Vine cu ștafeta, 
așa-i? Sîntem nişte proști noi, bărbaţii. Ştiu eu ce se ascunde 
sub ghicitul ei în palmă, sub prevestirea viitorului. Vino jos, 
cotoroanță bătrină, vrăjitoare, Talpa-ladului, vino jos! Am eu 
ae de cojocul tău! ahis 

DOAMNA FORD: Vai, bunul meu soț, iubitule! Cinstiți domni, 
nu-l lăsați să dea într-o femeie bătrină. | 


(Intră Falstaff, îmbrăcat în femeie, condus de doamna 
Page. ) 


DOAMNA PAGE: Hai, mătuşă Prat, hai, dă-mi mina. 

FORD: Lasă, c-o mătuşese eu. Uite, na! (ÎI bate pe Falstaff.) 
Afară din casă mea, tu, vrăjitoare, tu, harpie trenţăroasă, 
tu, tîrfă vicleană, tu, dihorule, tu, lighioană rfioasă, afară! 
Afară zic! Îţi dau eu ţie farmece, îţi arăt eu ţie ghiceală. 


(Falstaff iese.) 


DOAMNA PAGE: Nu ţi-e rușine obrazului? Ai omorit-o pe biata 
femeie. 

DOAMNA FORD: Ar fi în stare! Frumoasă cinste, n-am ce zice! 

FORD: La spînzurătoare cu vrăjitoarea! 

EVANS: Pă cuvînt, mă rog, tare mă tem că fomeia e cu adetărat 
frăjitoare. Am făzut că avea o barbă lungă sub vălul ce-i 
acoperea fața. 

FORD: Vreţi să mă urmaţi, domnilor? Din suflet vă rog să mă 
urmaţi. Să vedeţi numai, unde duce firul mai departe. Dacă 
latru fără să fi dat de urma vînatului, să nu mă mai ascultați 
de aci înainte. 

PAGE: Hai să-i mai facem o dată pe plac. Haideţi, domnilor. 


(les Ford, Shallow, Caius şi Evans.) 


DOAMNA PAGE: Pe cuvînt, zău, l-a cîrpit de ţi-era mai mare mila. 

DOAMNA FORD: Aș, la naiba, nu chiar așa. I-a cărat cu nemiluita. 

DOAMNA PAGE: Ciomagul să fie sfințit şi aşezat deasupra altaru- 
lui. A făcut o mare ispravă, 

DOAMNA FORD: Cum crezi? Putem noi oare, cu tăria pe care ne-o 
dă dreptul de femeie și mărturia unui cuget curat, să ducem 
răzbunarea mai departe? 

DOAMNA PAGE: Duhul desfriului a fost izgonit din el, de bună 
seamă. Şi dacă sufletul nu i-o fi zălogit pe vecie Dracului, soco- 
tesc că n-are să mai încerce niciodată să ne ispitească la rău. 

DOAMNA FORD: Să le destăinuim oare bărbaţilor noştri cum ne-am 
bătut joc de el? 

DOAMNA PAGE: Da, să le destăinuim. De n-ar fi decît pentru a 
goni nălucirile din capul bărbatului tău, şi tot trebuie s-o facem. 
Dacă le-o spune inima că sărmanul cavaler desirinat şi osinzos 
trebuie chinuit mai departe, noi două ne vom purta după cum 
se cere. N 

DOAMNA FORD: Pun prinsoare că ei vor ţine să-l facă de ris în 
fața lumii și socot că păcăleala n-ar avea tot hazul dacă nu l-ar . 
face de rîs în fața lumii. 

DOAMNA PAGE: Atunci haidem, să batem fierul pînă-i cald! 


(Ies. 


SCENA 3 


O încăpere la „Hanul Jariierei.* 
Intră Hangiul şi Bardolph, 


BARDOLPH: Jupine, nemţii cer să le dai trei din caii dumitale. 
nsuși ducele soseşte miine la Curte şi vor să-i iasă întru întim- 
pinare. 

HANGIUL: Ce drac de duce o mai fi și ăsta că umblă-n aşa mare 
taină? La curte n-am auzit nimic de venirea lui. Ia să stau de 
vorbă cu dumnealor. Vorbese englezeşte? ~ 

BARDOLPH; Da, jupîne. Ți-i aduc îndată. 

HANGIUL: Le dau caii, dar îi pun să plătească cu virf și-ndesat. 
Am să le fac sosul cît mai pipărat. Casa mea i-a răsfățat o 
săptămînă cu tot ce le-a dorit inima. Le-am închis uşa în nas 
altor clienți de hatirul lor. Trebuie să-mi scot pirleala. Am să 
le fac sosul cît mai pipărat. Haiden 


(les. ) 


SCENA 4 


O odaje în casa lui Ford. | 
Intră Page, Ford, doamna Page, doamna Ford şi sir Hugh Evans. 


EVANS: E una din purtările cele mai frumoase şi pline de tis- 
crețiune pe care le-am văzut în viața mea la vreo femeie, mă 
rog. 

PAGE: Și cum, scrisorile astea vi le-a trimis în același timp la 
amîndouă? 

DOAMNA PAGE; La răstimp de un sfert de ceas. 

FORD; Nevastă, să mă ierti; de-aci-nainte 

Așa te poartă cum îţi este voia; 

Mai bine spun: „e soarele de gheață“, 

Decit de ușurință să te-nvinui; 

Credinţa, cinstea ta prin rădăcină 

În al meu suflet, pînă ieri eretic. 

PAGE: Bun, bun, destul! Nu depăși măsura 

i ploconeli, ca ieri în defăimare. 

Eu zic să ducem mai departe gluma 

Cu-acest jupîn bătrîn și rotofei, 

Să-l rîdă lumea toată; să mi-l cheme 

Nevestele din nou la o-ntilnire 

Și prins în lat să-l facem de rușine. 

FORD; Nimic mai potrivit ca planul lor. 

PAGE: Cum adică? Să-i trimită vorbă că-l aşteaptă la miezul 
nopţii în parc? Nu, nu, n-are să vină nici în ruptul capului. 

EVANS: Tacă ziceţi c-a fost teşertat în riuri şi apoi pătut măr 
în hainele acelei femei pătrîne, eu socot că trebuie să fi intrat 
eroaza în el şi că n-are să mai vină. Carnea lui e destul de pătu- 
cită, ca să-i fi trecut toate poftele. 

PAGE: Aşa cred şi eu! 

DOAMNA FORD: Voi vă gîndiți doar cum să-i dați pedeapsa, 

Cum să-l aducem vom avea noi grijă. 

DOAMNA PAGE: Ştiţi vechiul mit cu vinătorul Herne 
à Demult pîndar al codrilor din Windsor? 

Se povesteşte că pe vremea iernii 
În ceas tăcutul miezului de noapte, 
Purtînd pe frunte coarne rămuroase, 
El dă ocol bătrînului stejar 
Şi-aruncă vrăji pe vite, pomi şi ierburi, 
Preface-n sînge laptele -din uger 
Sunînd a spaimă fierul unui lanţ. 
Aţi auzit de-atare duh; bătrinii 
Cam grei de cap, dar tobă de eresuri, 
Crezare-au dat poveştilor cu Herne, 
Și noi le-am moștenit drept adevăruri. 

PAGE: Păi mulţi se tem să treacă-n miez de noapte 
Pe ling-acest stejar, zis al lui Herne. 

Dar ce-i cu asta? 


DOAMNA FORD: Noi făcurăm planul 
Lingă stejar să-l întilnim pe Falstaff 
În Herne deghizat, ornat de coarne. 

PAGE: Ei bine, socotim că va să vină 
Cu-această-nfățişare. Dar pe urmă 

| Ce-ar fi să-i facem? Cum aţi plănuit? _ 

DOAMNA PAGE: Am hotărît: pe fiica noastră, Nan, 
Pe băieţel cu alți copii de-o seamă 
Să-i facem spiriduşi, pitici şi zîne, 
Punîndu-le veşminte verzi și albe, 
Pe frunți cununi cu luminări de ceară 
Şi-n miîini piriitori. Astfel s-aştepte 
Ascunşi în gropi la marginea pădurii 
Şi-n clipa cînd noi ne-ntilnim cu Falstaff, 
Să năvălească lărmuind; noi două 
Văzindu-i, vom fugi cu mare spaimă, 
lar dînşii, strinși deodată cere în juru-i, 
Ciupi-vor pe stricatul cavaler, 
Aşa precum e datina la duhuri, 
Mustrîndu-l pentru că-n puterea nopţii - 
Întină-al zînelor sfințit tărîm 
Cu-nfăţişarea lui profană. 

DOAMNA FORD: ` Tocmai; 
Și pînă ce n-o spune adevărul, 
Să mi-l ciupească zdravăn spiridușii, 
Arzîndu-l cu făcliile! 

DOAMNA PAGE: > Apoi, 
După ce singur spus-a adevărul, 
Dăm buzna toţi, îi smulgeny-cele coarne 
Și-l ducem în ocări pînă la Windsor. 
FORD: Copiii trebuiesc a fi struniți. 
Altfel, vă spun, nu-i chip să izbutească. 
EVANS: Pe copii am să-i înfăț eu ce trebuie să facă, ba însumi 
eu în chip de maimuţoi îl, ard pe cataler cu luminarea. 
FORD: O să fie minunat. Mă duc să cumpăr măștile. 
DOAMNA PAGE: Pe Nan o fac a zinelor regină, 
În rochie albă am să mi-o îmbrac. 
PAGE: ` Îi cumpăr eu mătasea. (Aparte:) Şi-ntre timp 
Lui Slender am să-i spun pe Nan s-o fure 
Şi-apoi la Eton% le aşez cununa... 
Să-i dăm de veste repede lui Falstaff! 
FORD: Nu, merg tot eu sub numele de Brook, 
Să-l mai descos. El vine, n-aveţi grijă. 
. DOAMNA PAGE: De asta nu mi-e teamă! Hai, plecați, 
Costume şi dichisuri să-mi aflați. 
EVANS: Haiteţi să ne punem pe treabă! Astea-s plăceri minunate 
și farse foarte cinstite, mă rog. 


( Page, Evans şi Ford ies.) 

DOAMNA PAGE: Mergi, doamnă Ford! Trimite iar, degrabă, 
La Falstaff, să vedem ce va mai spune. 
(Doamna Ford. iese.) 

Acum, la doctor; pentru el mi-i voia; 

Lui Nan bărbat doar dînsul vreau să-i fie; 
Cu tot pămîntul lui, un bou e Slender. 

lar soţul meu pe el l-a pus la suflet. 

Și doctoru-i cu bani şi-apoi la Curte 

Are prieteni mulţi; doar lui aș vrea 

S-o dau, ori nimănui, pe fiica mea. 


(Iese. ) 
SCENA 5 


O cameră în „Hanul Jartierei“. 


HANGIUL: Ce pofteşti, bădărane? Ce pofteşti, obraz de toval? 
Vorbeşte, pronunță-te, declară! Scurt, concis, repede, fulger! 

SIMPLE: Zău, domnule, veneam să vorbesc cu sir John Falstaff 
din partea lui jupîn Slender. | 

HANGIUL: Uite, colo e odaia dinsului, casa dinsului, castelul 
dinsuluisi, patul lui statornic și patul lui pe roatet?; de jur 
împrejur are zugrăvită parabola fiului risipitors?, proaspătă şi 
nouă. Du-te; bate la ușă, și strigă. Are să-ți cuvinteze ca un 
antropotogian; bate la ușă, zic! 

SIMPLE: O femeie bătrină, o femeie grasă a intrat în odaia dum- 
nealui, să aştept pînă va cobori. De fapt, de dinsa am venit să 
vorbesc. 


HANGIUL: Cum? O femeie grasă? Cavalerul ar putea fi prădat! 
la să-l strig eu. Hei, vajnicule cavaler, vajnicule sir John, 
chiuie una militărește din toate băierile bojocilor. Eşti acolo? 
Te întreabă hangiul, prietenul tău de beţie. 

FALSTAFF: Aici sînt, hangiule. Ce s-a-ntimplat? 

HANGIUL: Se află aici un tătar din Boemiast, care o aşteaptă pe 
fenicia ta grasă. Las-o să coboare, vajnicule cavaler, las-o să 
coboare. Odăile mele găzduiesc oameni cu obraz. Ruşine pentru 
tainele pe care le înnozi şi le deznozi, ruşine! 


(Intră Falstaff.) 


FALSTAFF: A fost la mine chiar acum, hangiule dragă, o femeie 
bătrînă și grasă, dar a plecat. 

SIMPLE: Rogu-vă, sir, nu era cumva cărturăreasa din Brentford? 

FALSTAFF: Aşa-i cum zici, coajă căscată de scoică, dinsa a fost; 
dar ce vrei cu ea? 

SIMPLE: Stăpînul meu, jupîn Slender, văzind-o că trece pe stradă, 
m-a, trimis s-o întreb, sir, dacă unul Nym care i-a șterpelit un 
lanţ mai are sau nu mai are lanţul asupra lui. 

FALSTAFF: Am vorbit cu bătrîna despre asta. 

SIMPLE: Și ea ce spune vă rog, sir? 

FALSTAFF: Pe cuvînt, ea spune că insul care i-a şterpelit domnului 
Slender lanţul, tot ăla i l-a și ciordit. 

SIMPLE: Aş fi vrut să îi putut vorbi chiar eu cu femeia. Mai aveam 
să-i spun și alte lucruri din partea lui, 

FALSTAFF: Ce lucruri? Să auzim! 

HANGIUL: Așa-i, spune-le, repede! 

SIMPLE: Nu am voie să le ţin secret, sir. 

HANGIUL: Ține-le secret, ori crapă! 

SIMPLE: Ei bine, sir, nu erau decit nişte lucruri în legătură cu 
domnișoara Anne Page, ca stăpinul meu să ştie dacă i-a lost 
ursit s-o capete, au ba. ` 

FALSTAFF; I-a fost, i-a fost ursită. 

SIMPLE: Ce anume, sir? | 
FALSTAFF: S-o capete au ba... Du-te; spune-i că bătrina așa mi-a 
ghicit. | 
SIMPLE: Pot să îndrăznesc să-i spun așa, sir? 
FALSTAFF: Da, sir. Cine ar fi în stare să îndrăznească mai mult? 
SIMPLE: Mulţumesc luminăţiei voastre. Cu veștile astea am să-i 
fac stăpînului meu o bucurie ce nu s-a văzut. 


(lese.). 


HANGIUL: Eşti un înțelept în toată legea, un înțelept al înțelep- 
tilor, sir John! Dar ce, a fost la dumneata o cărturăreasă? 
FALSTAFF: Da, a fost una, hangiule dragă. Una care mi-a deschis 
capul cum nu mi l-a deschis nici un învăţat de pe lume. Și 
unde mai pui că nici nu m-a costat nimie, ba, dimpotrivă, am 
mai şi încasat pentru învățătura primită. 
(Intră Bardolph.) 


BARDOLPH: S-a zis, Dumnezeule, stăpine! Pungăşie, curată pun- 
văşie | 3 

HANGIUL: Unde-mi sînt caii? Spune-mi veşti bune despre ei, 
derbedeule | 

BARDOLPH: Au luat-o la fugă cu pungașii. Pentru că îndată ce 
am trecut de Eton, m-au aruncat de pe calul pe care mergeam 
în spatele unuia din ci, drept în mocirla unei mlaștini. Și, dînd 
pinteni. cailor, duși au fost, ca trei diavoli germani, ca trei 
doctori Faustus% adunați la un loc. 

HANGIUL: S-au dus doar să iasă întru întîmpinarea duceluis, 
nătărăule ! Nu-mi spune că au fugit. Nemţii sînt oameni cinstiți! 

(Intră sir Hugh Erans.) 


EVANS: Unde-i hangiul nostru? 

HANGIUL: Care-i pricina, sir? 

EVANS: Pagă de seamă la clientela tumitale; un prieten al meu 
venit la oraş mi-a povestit că trei nemți pui de lele au pungășit 
pe toţi hangiii de la Reading, de la Maidenhead, de la Cole- 
brook*?, suflindu-le caii și părăluţele. Îți spun ca prieten; vezi, 
tumneata eşti un om cu cap, plin te duh şi te năstrăfănii și nu 
se cade să fii tus cu preșul, mă rog. Adio! 


(lese. ) 
(Intră doctorul Caius.) 


CAIUS: Unde iest hangiiull de „Jarretitre“? 
HANGIUL: Aici, domnule doctor, muncit de nehotărire şi ros de 
îndoieli. 


525 


GV, 5] 

CAIUS: Nu pot să spun ce ieste acest”, dar la mine fost spus că 
faci mare preparassion pentru un ducele de Jermany. Ma paroll, 
la Curteă n-am uzit de sosirea nici unui duce. i-o spun ca un 
prietenul! Adieu! 

(Iese. ) 


HANGIUL: Tînguiește-te în gura mare, dobitocule ce ești, haide! 
Dă-mi o mînă de ajutor, cavalere! Sînt pierdut! Zboară, fugi, 
ţipă ca din gură de șarpe, dobitocule! Sint pierdut! 

(les Hangiul şi Bardolph.) 


FALSTAFF: Vreau ca lumea toată să fie băgată-n cotă cum am 
fost băgat şi eu, ba încă şi snopit în bătăi pe deasupra. Dacă 
ar ajunge la urechile Curţii povestea cu schimbarea mea la 
față, şi dac-ar ști cum mi-a fost botezată şi miruită schimbarea 
la faţă, mi-ar topi grăsimea picătură cu picătură şi ar unge 
cu mine ciubotele pescarilor. Sînt încredințat că m-ar ştichiui 
cu ironia lor fină pînă aş ajunge mai zbircit decît o pară uscată. 
Nimic nu mi-a mai mers din ziua cînd am trișat la cărți. Pe 
cinstea mea, dacă m-ar ţine răsuflarea cît să-mi rostesc rugă- 
ciunile, poate că m-aş căi. (Intră doamna Quickly.) Ei, din- 
cotro vii? 

DOAMNA QUICKLY: Din amîndouă părţile, bineînţeles! 

FALSTAFF; S-o ia Dracul pe una din părţi și Mama Dracului pe 
ailaltă, ca să fie bine căpătuite amîndouă. Din pricina lor am 
tras mai mult decît poate îndura nemernica nestatornicie a 
sufletului omenesc. 

DOAMNA QUICKLY: Ele n-au tras oare? Ba încă cum; în speciali- 
tate una din ele, doamna Ford, inimă de aur, a fost bătută, 
sărăcuţa, de arată vînătă ca pruna. 

FALSTAFF; Ce-mi spui mie de vinăt ca pruna? Eu am fost bătucit 
și împestrițat cu toate culorile curcubeului. Şi era cît p-aci 
să fiu poprit în locul vrăjitoarei din Brentford. Numai iscusita 
dibăcie a minţii mele de-a imita gesturile unei femei bătrine 
m-a mîntuit, altfel paznicul legii mă punea în fiare în locul 
vrăjitoarei, ca pe orice om de nimic. - 

DOAMNA QUICKLY: Sir, lasă-mă să-ţi vorbesc în odaia dumitale. 
Vei afla cum stau lucrurile, şi, te încredințez, spre mulțumirea 
dumitale. Aci e o scrisoare care te va lămuri oarecum. Inimioa- 
rele mele, cîtă bătaie de cap ca să vă pot potrivi ploile pentru o 
întîlnire! E limpede că unul dintre voi a păcătuit în fața lui 
Dumnezeu că vă paşte atita nenoroc în dragoste. 

FALSTAFF: Haide sus în odaia mca! 


(Ies.) 

SCENA 6 


Altă cameră în „Hanul Jartierei“, 
Intră Fenton şi Hangiul. 


HANGIUL: Domnule Fenton, nu-mi mai spune nimic. Mi-e inima 
împovărată de amărăciune. Am să le dau dracului pe toatel 
FENTON: M-ascultă totuşi. În ce fac, ajută-mi, 
Sint gentilom și îţi voi da răsplată 
De două ori mai mult decît pierdut-ai: 
O sută livre aur! 
HANGIUL: Te voi asculta, domnule Fenton, și în orice caz îţi voi 
păstra taina. 
FENTON: Din cînd în cînd ţi-am spus cîte ceva 
De dragostea ce-o port frumoasei Anne; 
Cu-același foc mi-a dat răspuns şi dinsa, 
(Cit poate hotărî al ei cuvînt). 
Acum, din partea ei primii scrisoare, 
Din care te va minuna ce afli; 
Cu planul meu urzirea ei se țese 
Că în vileag nu-i chip să poţi da una 
Făr' cealaltă. Burduhănosul Falstafi, 
În ce-i urzit, un rol de seamă are; 
M-ascultă, drag hangiule, răbdare, 
Să-ţi povestesc pe larg întreaga farsă: 
La noapte-ntre cîntat şi-ntiiul ceas, 
Sub crengile stejarului lui Herne, 
Nan, dulcea mea, în fruntea zînclor 
Va apărea. De ce? Stă scris aici. 
În timp ce se petrec şi alte farse, 
Ei tatăl poruneitu-i-a să plece 
Furiş cu Slender, şi cu el la Eton 
Să se cunune. Diînsa s-a-nvoit. 
Şi-acuma, sir, 
Potrivnică acestui plan e mama 
Ce-și vrea de ginere pe doctor Caius, 
La fel cu dinsu-a chibzuit s-o fure. 
Și cînd ceilalți cu gîndu-s la petreceri, 
La popa să dea fuga să le facă 
A cununiei slujbă; ea, pe față, 
Aprobă planul mamei, împăcată 
Cu doctor Caius; dar să vezi urmarea: 
În alb a hotărît s-o-mbrace tatăl 

Şi în această-nlăţizare, Slender, 

La timpul potrivit luindu-i braţul, 

O va-ndemna să plece; mama altfel 

A ticluit ea doctorul s-6 afle 

(Cînd toţi vor fi cu măști, schimbaţi de haine), 
Gătind-o-ntr-o bogată rochie verde, 

În tluturări de sclipitoare panglici; 

Și doctorul, la ceasul potrivit, 

Va face doar un semn, luîndu-i mîna, 

lar fata e-nvoită să-l urmeze. 


HANGIUL: Pe cine are de gînd să păcălească, pe taică-su, sau 


pe maică-sa? 
FENTON; 


HANGIUL: 


FENTON: 


Pe amindoi, fugind în fapt cu mine; 
În dumneata mă bizui ca vicarul 
S-aştepte în altar la miezul nopții 

Şi, legiuind căsătoria noastră, 

C-o slujbă să unească două inimi. 

Aşa cum spui îţi împlineşte planul, 

Eu plec să-i dau vicarului de știre; 
S-aduci mireasa, popă am eu grijă! 
Îndatorat ţi-oi fi o viață-ntreagă, 
Lăsînd răsplata ce ţi-o dau chiar astăzi. 


(es. ) 


ACTUL V 


SCENA 1 / 


O cameră la „Hanul Jartierei“. 
Intră Falstaff şi doamna Quickly, 


FALSTAFF: Te rog, nu mai trăncăni. Du-te! Am să mă ţin de 
cuvînt. Asta-i a treia oară. Nădăjduiese că numărul fără soț, 
are să-mi poarte noroc. Hai, du-te! Se zice că numerele fără 
soţ; au farmeces, fie că e vorba de naștere, de noroc sau de 
moarte. Du-te! 

DOAMNA QUICKLY: Vă găsesc cu un lanţ. Şi îl fac pe dracu-n 
șapte să vă aduc o pereche de coarne. 

FALSTAFF: Du-te, îți spun; vremea tace și trece. Ține capul sus 
și calcă pe vârfuri | (Iese doamna Quickly. Intră Ford.) Ei, 
ce mai veste-poveste, domnule Brook? Dragă domnule B: rook, 
în noaptea asta sau niciodată vei ști cum stau lucrurile. Fii 
în pare pe la miezul nopții, la stejarul lui Herne, și vei vedea 

- minuni. 

FORD: Nu te-ai dus ieri la dinsa, cum mi-ai spus că aveaţi înțelesul? 

FALSTAFF: M-am dus, domnule Brook, aşa cum mă vezi, un biet 
moșşneag, dar m-am întors de la dinsa, domnule Brook, cu 
înfăţişarea unei biete babe. Derbedeul ăla de Ford, soţul ci, e 
chinuit de cel mai buiac și mai viclean diavol al geloziei, care a 
stăpinit vreodată fiara turbării. Trebuie să-ți spun, mi-a tras o 
mamă de bătaie aşa cum mă aflam în chip de femeie, pentru 
că sub înfăţişarea de bărbat, domnule Brook, nici de Goliat 
c-un sul de la război în mînă şi nu mi-e frică. Apoi mai știu că 
viaţa-i o suveică și sînt grăbit. Vino cu mine și am să-ți poves- 
tesc tot, domnule Brook. De pe vremea cînd jumuleam giștele, 
de pe cînd trăgeam la fit şi învirteam titirezul, n-am mai ştiut 
ce înseamnă să fii bătut cum am fost acuma. Am să-ți spun 
multe lucruri ciudate despre ticălosul ăsta de Ford, pe care 
am să mă răzbun la noapte, iar pe nevastă-sa am să ţi-o dau 

plocon în braţe. Vino după mine! Se pun la cale lucruri ciudate, 
domnule Brook. Vino după mine! 


( Ies.) 


SCENA 2 


Parcul din Windsor. 
Intră Page, Shallow şi Slender. 


PAGE: Hai, hai! Ne vom tupila colo, în șanțul castelului, pînă 
ce vom vedea luminițele zînelor noastre. Adu-ți bine aminte 
de fiica mea, fiule Slender. 

SLENDER: Da, pe cinstea mea, m-am înţeles cu ea și am luat o 
parolă ca să ne recunoaștem unul pe altul. Mă apropii de ea, 
care e îmbrăcată în alb, și strig: „iaca-na“; ea spune: „chiar 
așa“. Şi cu asta ne-am înțeles. 

SHALLOW: E foarte bine. Dar nu văd ce e nevoie de „iaca-na“ 
și de „chiar aşa“? Dacă știi că-i în alb, ai s-o recunoști. A bătut 
ora zece. i 

PAGE: Noaptea e întunecoasă. Luminile și spiriduşii vor face un 
efect grozav. Cerul să ne ajute pentru reuşita planului nostru! 
Nimeni nu se gîndeşte să facă rău decît Dracul, și pe el îl vom 
cunoaște după coarne. Haideţi, să mergem. Urmaţi-măl 


( Ies.) 


SCENA 3 


Slradă din Windsor, care duce spre pare. 
Intră doamna Page, doamna Ford şi doctor Caius. 


DOAMNA PAGE: Domnule doctor, fata mea e în verde. Cînd vezi 
că e momentul, ia-o de mină, du-te cu ca la altar și isprăvește 
treaba cît mai degrabă. Du-te înainte, în pare, noi două trebuie 
să intrăm împreună. 

CAIUS: Oui, mesdames! Eu am să ştii ce am de făcut. Adieu! 

DOAMNA PAGE: Cu bine, sir. (Caius iese.) Bărbatul meu nu se 
va veseli atîta de păcăleala trasă lui Falstaff cit se va mînia 
văzindu-și fata măritată cu doctorul. Ei lasă, mai bine un pui 
de ceartă acum decît o jale fără sfîrșit pe viaţa toată. 


DOAMNA FORD: Dar unde-o fi Nan cu ceata ei de zine și Hugh, 
diavolul din "Ţara Galilor? 

DOAMNA PAGE: Stau pitiţi cu toţii într-un şanţ, aproape de 
stejarul lui Herne, cu luminile acoperite şi, chiar în momentul 
cînd noi ne vom întilni cu Falstaff, le vor face să strălucească 
deodată în întuneric. 

DOAMNA FORD: Asta are să-l sperie, nu glumă. 

DOAMNA PAGE: Dacă nu se sperie, ridem de el; dacă se sperie, 
ridem și mai și. 

DOAMNA FORD: ÎL păcălim noi bine. 

DOAMNA PAGE:  De-nșeli stricați, destrăbălați ca el, 

Nu te socoate nimeni un mișel. 
DOAMNA FORD: Se apropie ceasul. La stejar, să mergem la stejar ! 


(Ies. ) 


SCENA 4 


Parcul din Windsor. 
Intră sir Hugh Evans, deghizat în satir, cu Anne Page ṣi allele coslumale 
în zine. 


EVANS: U-şu-rel, u-şu-rel, sînelor! Fiţi întrăsnețe, fă rog. Urma- 
ți-mă în şanţ. ȘI, cînd fă dau de veste, faceti cum v-am spus. 
Haiteţi, haiteți! U-şu-rel, u-şu-rel! 


( les.) 


SCENA 5 


În altă parte a parcului. 
Iniră Falstaff deghizat în Herne. 


FALSTAFF; Orologiul din Windsor a bătut miezul nopții. Clipa 
se apropie. ȘI acum, voi, zei ai singelui înfierbintat, fiți cu mine! 
Adu-ţi aminte, Jupiter, că te-ai preschimbat în taur pentru 
a ta iubită Europa.“ Dragostea ţi-a poruncit să porţi coarne. 
O, putere nețărmurită a dragostei, care faci din animal om și 
din om animal! Apoi, tot tu, “slăvite Jupiter, de dragul Ledei%, 
te-ai făcut lebădă. O, dragoste atotputernică! Cit de aproape 
a fost zeul de înfăţişarea unui ginsac! Cel dintii păcat l-ai fost 

făptuit în chip de animal. O, Jupiter, un păcat animalic, apoi 
alt păcat sub arătarea unei galite. Gindeşte-te la asta, Jupiter, 
un păcat greţos. Dacă zeii că-s zei, sînt în asemenea călduri, 
ce pot face bieţii oameni? Cit despre mine, mă aflu aici în 
chipul unui cerb de Windsor, cel mai gras cerb din toată 


531 


IV, 5] 
pădurea. O, Jupiter, răcorește-mi sorocul împreunării, că de nu, 
mi-ar putea face cineva vreo mustrare cînd voi pişa lumea toată 
cu slănina din mine? Tu eşti, căprioara mea? 


(Intră doamna Ford şi doamna Page.) 


DOAMNA FORD: Sir John, eşti aici? Cerbul meu iubit?! Malacul 
meu drag?! 

FALSTAFF: Căprioara mea cu codiță neagră! Dea cerui sá plouă 
cu barabule”!, să tune cu cîntece deocheate, să cadă grindină 
și să ningă cu hapuri și prafuri de iureș!... Să vină asupră-ne 
o furtună de porniri pătimaşe! Între astea toate îmi caut eu 
adăpostul. (O îmbrățișează. ) 

DOAMNA FORD: Doamna Page a venit şi ca cu mine, iubitule. 

FALSTAFF: Împărțiţi-mă între voi, ca pe un cerb ce mă aflu, 
pentru mine păstrez coastele, umerii i se cuvin paznicului 
pădurii, iar coarnele rămîn moștenire bărbaţilor voştri. Nu 
semăn a pădurar, hm? Nu vorbese en oare ca Herne vinătorul? 
Ei bine, de data asta Cupidon e băiat de treabă. Mă despă- 
oubeşte din plin. Pe cît de adevărat este că sint un duh, fiți 
binevenite, dragele mele! 

(Se aud zgomote.) 


DOAMNA PAGE: Doamne, ce-i cu lărmuiala asta? 

DOAMNA FORD: Cerul să ne ierte păcatele! 

FALSTAFF: Ce poate îi? 

DOAMNA FORD și DOAMNA PAGE: Să fugim, să fugim! 
(Fug amîndouă.) ~ 


FALSTAFF: Se vede că Dracul nu vrea să mă laso de tot răului, 
de teamă cə oloiul ce-ar curge din mine să nu dea foc iadului, 
Altfel nu mi-ar încurea atita ițele. 


(Intră sir Hugh Evans în chip de salir; Pistol în 
spiriduş, doamna Quickly, Anne Page și allii în 
chip de zine cu cununi de lumânări pe cap.) 


DOAMNA QUICKLY : Voi, zîne, sure, negre, verzi şi albe, 
Sub clar de lună puneţi nopţii salbe; 
Orfane ființe fără de noroc, 
Aflați-vă în taina nopţii loc! 
Tu, crainic spiriduş, le fă să tacă! 
PISTOL: Zine,-ascultaţi, tăcere să se facă! 
Prin hornuri, greiere, te du, străbate 
În vetrele cu foc, nemăturate, 
Și leneșele slugi să le ciupeşti, 

Cit atinele să le-nvineţești; 
Crăiasa noastră gata-i s-osîndească 
Gunoaiele și lenea femeiască. 
Sînt zîne! De vorbeşti îţi sapi mormint, 
Tin ochii-nchiși şi faţa la pămînt! 


(Se culcă cu faja la pămînt.) 


Tu, Bede, mergi, și unde afli-o fată 
Spunîndu-și seara rugăciunea toată, 
Să-i farmeci visul nopticica-ntreagă-n 
Tihnitul somn al pruncului tin leagăn; 
Pe somnoroşii care fac păcate 
Ciapeşte-i de picioare, miini și spate. 


DOAMNA QUICKLY: De zor, de zor, 


EVANS: 


Daţi, zine, iama-n curtea din Windsor; 
Gnomi, prin odăile-i sfinţite fio 

Sorţi bune semănate pe vecie, 
Cinstită de stăpîn rămînă casa 

Și vrednic el de cinstea ei, aleasa; 
Balsam pe-a” ordinului jețuri, toate, 
Lăsaţi din flori şi ierburi miresmate; 
Drepte-nvestiri în rang de coifuri, mante, 
Să-și poarte mirul sub blazoane-nalte. 
lar vci, a pajiştilor zîne, lanţ, 

O jartieră desenaţi în dant. 

Ca urma ei prin vremi să nu se piardă, 
Mai verde rămînind ca orice iarbă. 

Și Honi soit qui mal y pense să serie 
Cu tufe de smaragd și flori o mie: 
Safire, perle, cusături bogate 

În cataramele crăieşti legate 

Pe cîmp de flori cu litere brodate. 
Plecați, vă risipiţi, dar, la cea oră 
Să nu-mi uitaţi obișnuita horă 

La gîrniţa lui Herne vinător! 

De miini luaţi-vă, hai, taţi-i zor, 
Lămpi, touăzeci de licurici, ne-arate 
Cum să jucăm sub crengile plecate. 
Dar stai, parcă miroase-a muritor! 


FALSTATE: Doamne, apără-mă de acest spiriduş din Tara Galilor, 
că e-n stare să mă prefacă-n brinză! 


PISTOL: 

Un vierme-ai fost uitat, de la născare! 


IV, 5] 


DOAMNA QUICKLY: 


PISTOL: 
EVANS: 
FALSTAFF: 


DOAMNA QUICKLY: 


PAGE: 


DOAMNA PAGE; 


Prin foc să-i trecem mina de-ncercare 
La aste flăcărui de lumînare; 
De-i cast, curat la cuget, nu tresare, 
De-i păcătos, nu-mi va păsa că-l doare. 
Hai să-ncercăm | 

la foc un lemn ca el? 
Au, au, aul 


Stricat, stricat, cu pofte de mişel! 
Horindu-i cu-a dispreţului cîntare, 
Ciupiţi-l, zîne, fără de-ndurare. 


Cintee 

(Cîntat de corul zînelor) 

Hiîş de-aici, că ești pătat, 
His de-aici, că eşti stricat! 
Pofte rele ti-au cuprins 
Focul sîngelui aprins; 
Fugi cu-al patimilor foc, 
Gîndul mută-ți-l din loc. 


Pin’ ce luna va păli 

Și lumina s-a stirși, 

Împrejuru-i ne-nvîrtim, 

Să-l pîrlim și să-l ciupim. 

(În vreme ce cîntă, zîneletl ciupese pe Falstaff. Doctorul 
Caius vine dintr-o parte şi răpește un băiat costumat 
în rochie verde de zînă; Slender, venind de cealaltă 
parle, fură un băiat în alb; Fenton își face apariția 
şi o ia pe Anne Page. În dosul scenei se aud strigăte 
și larmă ca la vînăloare. Falstaff îşi arată capul de 
cerb şi se ridică.) 

(Intră Page, Ford, doamna Page şi doamna Ford.) 


Stai, nu fugi! Acum te-avem în palmă! 
Zadarnic faci pe Herne vînătorul! 

Hai, să nu ducem prea departe gluma! 
Îţi plac, sir John, nevestele din Windsor? 
Tu, soţul meu, priveşte-aceste coarne, 
Așa-i că în pădure stau mai bine 

Decit ar sta-n oraș la tine-acasă? 


FORD: Ei, spune-mi, cavalere, cine poartă coarnele? Domnule 
Brook, află că Falstaff e un ticălos, un ticălos de încornorat. 

IV, 5l 
Uite, astea sînt coarnele lui, domnule Brook! Și să ştii, dom- 
nule Brook, pe ce-a stăpînit Ford el n-a putut pune mina, 
afară doar de coşul cu rufele murdare, de bățul care i-a muiat 
spinarea și de cele douăzeci de livre bani gheață care trebuie 
înapoiați domnului Brook și pentru care i s-a pus popreală 
pe cai, domnule Brook! 

DOAMNA FORD: Sir John, n-am avut noroc să ne iubim. N-a fost 
chip să fim împreună vreodată. Să nu mai vorbim de dragoste, 
dar doresc să rămii pentru totdeauna cerbul meu drăgălaş. 

FALSTAFF: Acum încep să mă dumirese că v-aţi bătut joc de mine 
ca de-un măgar ce sînt. 

FORD: Întocmai și în aceeași măsură și bou. Pentru amindouă 
avem dovezi la mînă, 

FALSTAFF; Prin urmare făpturile astea nu sînt zîne. Mi s-a izi- 
rit mie de trei-patru ori că s-ar putea să nu fie. Şi totuși păcă- 
toşenia din mine, ametirea pe loc a minților mele m-au orbit 
tăcîndu-mă să cred că ar fi zine, acolo unde bunul-simţ spunea 

că nu-i decit farsă grosolană. Tată cum ajung un maimuţoi 
cînd te dedai la rele. 

EVANS: Sir John, slujeşte-i lui Tumnezeu, leapădă torinţele necu- 
rate, și atunci sînele n-au să te mai ciupească, 

FORD: Că bine zici, spiriduşule Hugh! 

EVANS: Şi tumneata leapădă-te, te rog, de gelozie. 

FORD: N-am să-mi mai tem nevasta pînă în ziua cînd vei fi-n 
stare să-i faci curte într-o engleză ca lumea. 

FALSTAFF: Oare mi-am uitat eu creierul la soare, de s-a uscat 
că nu mi-a mai rămas nici atita minte ca să-mi dau seama 
de o păcăleală grosolană ca asta? Am ajuns în așa hal să fiu 
încălecat de un tap’? din Ţara Galilor? Atunci sînt un nebun 
cu tichie de dimie? Ar mai lipsi doar să mă înăbuș cu o bucată 
de brînză prăjită. 

EVANS: Prinza nu face casă bună cu hozinza. Burta tumitale e 
numai hosinză. 


FALSTAFF: „Prinză și hosînză!“ În ce hal am ajuns, să fiu de bat- 
jocura unuia care face harcea-parcea biata noastră limbă engleză, | 
O ispravă ca asta ajunge pentru a întărea desiriul și săritul 
gardurilor noaptea pe întregul regat. 

DOAMNA PAGE: Bine, sir John, cum ai putut să crezi aşa ceva? 
Chiar de-am fi izgonit virtutea cu sila din inimile noastre 
dăruindu-ne cu totul iadului și nici atunci Diavolul n-ar fi 
izbutit să ne scoată din minţi cu făptura dumitale. 

FORD: Ce mai făptură! Un caltaboş făcut din ce-a rămas în blide? 
Un sac de cîlți? 

DOAMNA PAGE: Un burdubănos înfoiat? 

PAGE: Îmbătrinit, răcit, veştejit, şi cu o burtă nesuferită? 

FORD: Unul care la defăimat e mai mester decit Dracul? 

PAGE: Şi mai sărac decit lov? 

FORD; Şi mai stricat ca nevasta lui lov? 

EVANS: Slujind poftelor necurate și tavernelor și finului de Canare 
și finului și hidromelului şi peţivănici şi sudălmilor şi încăieră- 
rilor și trăncănelilor şi sporovăielilor! 

FALSTAFF: Ei bine, am ajuns cal de bătaie pentru batjocura 
voastră. Mi-aţi luat piuitul. Mă dau bătut. Nu-s în stare să-i 
răspund nici acestei cîrpe din Tara Galilor. M-am culundat 
în adincurile prostiei. Faceţi cu mine ce vreţi. 

FORD: Pe cinstea mea, sir, te vom duce la Windsor la un oare- 
care Brook pe care l-ai pungăşit de parale şi pentru care trebuia 
să faci pe codoşul. Pe lingă tot ce-ai tras pin-acuma, întoarcerea 
acelor bani socot că are să-ți fie durerea cea mai usturătoare. 

PAGE: Ei lasă, fii vesel, cavalere! Ai să guşti astă-seară, acasă la 
mine, o băutură de zile mari. Şi vei ride de nevastă-mea așa 
cum ride ea acum de dumneata. Spune-i că domnul Slender 
s-a căsătorit cu fiică-sa! 

DOAMNA PAGE (aparte): Doctorii pun la îndoială una ca asta. 
Dacă Anne Page e una şi aceeaşi persoană cu fiica mea, atunci 
chiar în clipa de față dinsa-i nevasta doctorului Caius! 


(Intră Slender. ) 


SLENDER: Ehei, chehei, tătică Page! 

PAGE: Fiule, cum stai, fiule? Ai isprăvit? 

SLENDER: Isprăvit! Cei mai mari oameni din Gloucester au să 
afle despre treaba asta. Mai bine de m-aş bălăngăni în ștreang, 
nu alta! 

PAGE: Despre ce să afle, fiule? 

SLENDER: M-am dus la Eton să mă cunun cu domnişoara Anne 
Page, şi cînd colo, în locul ei am dat de un nătîng de lungan, 
de-un mălai-mare. De n-am fi fost în biserică, l-aș fi rupt în 
bătăi. Să nu mă mişe de-aici de nu eram în stare să jur că e 
Anne Page, dar cînd colo era băiatul poștașului. 

PAGE: Pe viaţa mea, păi atunci te-ai înșelat! 

SLENDER: Ce mai, nu-i nevoie să mi-o mai spui! Te cred că m-am 
înșelat dacă am luat un băiat drept fată. De ne-am fi căsătorit 
împreună, cu toate că era îmbrăcat în haine de femeie, tot n-aş 
fi vrut să mă cule cu el. 

PAGE: Ei bine, de vină nu-i decît propria dumitale neghiobie. 
Nu ţi-am spus, omul lui Dumnezeu, că trebuia s-o recunoști 
pe fiică-mea după îmbrăcăminte? 

SLENDER: M-am dus la aia îmbrăcată în alb și-am strigat: 
„laca-na“! și ca mi-a răspuns „chiar așa“, întocmai cum ne 
înțelesesem cu Anne. Și totuși n-a fost Anne ei băiatul facto- 
rului poştal. 

DOAMNA PAGE: Dragă George, nu te supăra. Eu îi știam gindurile 
și am îmbrăcat-o pe fata mea în verde. Acum trebuie să fie la 
preot cu doctorul, poate s-au şi căsătorit. 


(Intră doctorul Caius.) 


CAIUS: Unde iest madame Page? Ma parroll, a făcut la mine un 
pacaliturr, m-am surat cu un garcon, cu un boy, cu un paysan. 
Un tarran, ma parroll, un băiat. Nu este Anne Page, ma parroll, 
făcut la mine pacaliturr. 

DOAMNA PAGE: Dar cum? N-ai luat-o pe cea îmbrăcată în verde? 

CAIUS: Sigùrr, pe lege al meu, şi fost un băiat. Ma foi, am să întore 
pe dos tot Windsor! 


(Iese. ) 
FORD: Ciudat îmi pare! Dar la urma urmei, 
Pe-adevărata Anne cine-o fi luat-o? 
PAGE; Am rele presimţiii. lată-l pe Fenton! 


(Intră Anne Page împreună cu Fenton.) 


Ei, ce s-a întîmplat, domnule Fenton? 


ANNE: Iertare, tată bun! Iertare, mamă! 

PAGE: De ce n-ai mers cu Slender, domnişoară? 
DOAMNA PAGE; De ce n-ai mers cu doctorul, fetițo? 
FENTON: N-o speriați! Vă spun eu adevărul: 


Ați plănuit s-o măritați cu sila 
Cu oameni care pentru ea streini sînt, 
Dar noi de mult ne-am logodit în taină 
Și nime-n lume nu ne mai desparte. 
De-o socotiți păcat, e sfint păcatul; 
Căci fapta ei n-a tost înșelăciune, 
Neascultare sau necuviință 
Cînd fata s-a zbătut voind să scape 
De blestemate,-ntunecate zile, 
Aduse-n dar de-un măritiș cu sila. 
FORD: De ce-aţi rămas ca stanele de piatră? 
Altă scăpare nu-i! Așa vru cerul! 
În dragoste norocu-i avuţie, 
Cu bani pământuri cumperi, nu soție. 

FALSTAFF; Nu mai pot de bucurie că, deși m-aţi luat la ţintă pe 
mine, săgeata s-a întors şi a izbit în voi! 
PAGE: Scăpare? Ce scăpare? Dragă Fenton, 
În fericire să trăieşti și-n pace! 
Încuviinţezi ce nu mai poţi desface! 
FALSTAFF: Cînd dai noaptea drumul la cîini’, sînt fugăriți tot 
felul de cerbi! 
DOAMNA PAGE: Ei bine, uit ce-a fost! Domnule Fenton, 
Cerul să-ţi dea lung șir de zile bune! 
Iubite soț, să ne-ndreptăm spre casă 
Şi lîngă foc să rîdem de-aste șotii 
Noi toți şi cu sir John. 
FORD: Aşa-i, sir John, 
Ce mi-ai promis se-ntâmplă-n noaptea asta: 
Pe Ford cu Brook îl va-nșela nevasta! 


(Ies.) 


NEVESTELE VESELE DIN WINDSOR 
Comentarii 


Nemenţionată de Francis Meres în Palladis Tamia (1598), piesa a fost, 
după toate probabilitățile, compusă în 1598—1599 (de fapt, părerile spe- 
cialiştilor diferă considerabil: unii susțin că ar îi precedat cele două părți- 
ale „cronicii“ Henric al IV-lea, alţii că se intercalează între ele sau între 
Henrie al IV-lea şi Henric al V-lea sau că i-a urmat acesteia). Textul 
„satisfăcător“ al ediţiei in-folio din 1623, unde Nevestele vesele din Windsor 
e inclusă ca a treia comedie, este de două ori mai lung decit textele „proaste“ 
ale celor două ediţii in-cvarto (1602, 1619). | 

În ediţia in-cvarto din 1602 se afirmă că piesa a fost reprezentată „de 
mai multe ori... atît în faţa Maiestăţii Sale cit şi în altă parte“; iar potrivit 
unor tradiții orale, ar fi fost scrisă la cererea reginei. Astfel, John Dennis, 
autor al unei adaptări nereuşite, The Comical Gallant (Îndrăgostitul comic, 
1102), arăta în prefața cărţii sale: 


„Că această comedie nu era de disprețuit am putut bănui pentru mai 
multe motive. În primul rînd știam prea bine că i-a plăcut uneia dintre 
cele mai mari regine din cite s-au aflat vreodată pe pămînt, mare nu 
numai pentru înțelepciunea de care a dat dovadă în arta guvernării, ci 
şi pentru cunoașterea literaturii culte, precum şi pentru gusturile sale fine 
în arta dramatică, lucru de care putem fi încredințaţi devreme ce îi pre- 
tuia atit de mult pe antici. Această comedie a fost scrisă din porunca 
şi sub îndrumarea ei, dinsa fiind atit de nerăbdătoare s-o vadă jucată încît 
a cerut să fie gata în două săptămîni. lar tradiţia ne spune că mai tirziu, 
la reprezentaţie, a fost foarte mulțumită“, 


Totodată, în ediţia sa din 1709 a operei lui Shakespeare Nicholas Rowe 
scria: 


„Într-atita îi plăcea [reginei] neasemuitul personaj Falstaff din cele 
două părţi ale piesei Henric al IV-lea, încît i-a poruncit [lui Shakespeare] 
să-l mai înfățişeze într-o piesă, şi anume ca îndrăgostit. Acesta se spune 
că este, motivul pentru care [Shakespeare] a scris Nevestele vesele din Wind- 

sor. Piesa însăşi este o admirabilă dovadă a modului în care [regina] a fost 
ascultată“. 


Ideea că Shakespeare a compus piesa la ordinul reginei (după unii 
comentatori şi la îndemnul întregii curţi), deci nu din proprie inițiativă 
artistică şi că dramaturgului i s-a limitat timpul de creație la numai două 
săptămîni este oarecum sprijinită şi de evidenţa internă. Textul pare scris 
în grabă (e drept, așa susțin numai unii comentatori), proza ocupă 11/12 
din spaţiu (observaţia insinucază că proza este un exercițiu mai ușor decit 
poezia), Falstaff, aşa cum dorea regina, este .îndrăgostit“, însă numai 
„pro forma“: 


„Shakespeare știa — ceea ce, dacă povestea e adevărată, regina se 
pare că nu a ştiut — că manifestînd măcar și o formă oarecare de pasiune 
“şi tandreţe, Falstaff şi-ar ti destrămat probabil într-atita egoismul şi plă- 
cerile lenevoase încit din croiala lui de altădată nu ar îi rămas mai nimic. 
Falstaff nu putea să iubească decit încetind de a mai fi Falstaff. El putea 
doar să simuleze iubirea iar declaraţiile sale puteau fi dictate nu de spe- 
ranța destătării ci a banilor“! 


„Falstaff era în stare să inspire afecţiune şi se putea distra cu Doll 
Tearsheet şi altele..., dar pentru el dragostea, în orice accepțiune proprie 
a cuvîntului nu era decit «aer», ca și onoarea. Era tot atit de puțin doritor 
şi capabil de a fi Romeo ca și de a fi Hotspur.“? 


Un alt element inedit privind geneza piesei este refuzul lui Shakespeare 
de a recurge la importante surse literare de inspiraţie. Genul folosit o 
aşează în rîndul comediilor „uşoare“ (light comedies) — nu în acela al 
comediilor „senine“ (serene comedies) cu care ne-a deprins dramaturgul 
pînă acum şi pe care le va relua curînd (comedii în parte tragice deși, evi- 
dent, încheiate fericit) —, al farselor, al interludiilor și chiar al pastoralelor, 
care íi ofereau, toate, un precedent bine înpămîntenit în tradiția dramatică 
engleză. Dar cele citeva parţiale surse probabile, cum sint o novella de 
Straparole şi o alta de Giovanni Florentino (ambele în culegerea „13 nopți 
petrecute vesel“, 1550—1553), nu se implică nici în măsura nici de maniera 
izvoarelor semnificative ale altor piese — Holinshed pentru piesele istorice, 
sau Plaut pentru Comedia erorilor, sau George Gascoigne pentru Îmblin- 
zirea îndărătnicei. 

Dacă, lăsînd de o parte intriga comediei, luăm în considerare peisajul 
în care se desfăşoară aceasta, climatul social, moral şi intelectual, persona- 
jele, respectiv lumea şi viața care au fost puse în scenă, recunoaştem în 
fiecare din cele cinci acte adevărata sursă de inspiraţie: lumea şi viața 


1 Dr Samuel Johnson, în prefața la Edition of Shakespeare, 1765. 
2 John Ridley, Shakespeare's Plays, Dent, London, 1937, p. 108. 

unei părți însemnate a societăţii engleze din perioada elisabetană (nu face 
excepție nici „fantasticul“ din actul al V-lea, întrucit actorii din această 
piesă-în-piesă sint oameni și spectatorii au fost preveniţi în acest sens, 
interludiul este un mod de amuzament al acelei societăţi). Nimic mai 
îndreptățit ca întimpinarea împotriva „noutăţii“, căci, aşa cum am văzut 
şi cum vom vedea şi în piesele scrise după Nevestele vesele din Windsor, 
Shakespeare are întotdeauna în obiectiv Anglia vremii sale. Dar ineditul 
nu trebuie căutat aici, în intenția programatică, ci în densitatea informaţiei 
strict britanice şi în caracterul ei direct, în oglindire şi reflectare, nu în 
refracție. Pentru prima oară Anglia siirşitului de veac al XVI-lea nu mai 
trebuie ghicită în Asia Mică, Londra în Veneţia sau în Londra de altădată 
(în piesele istorice), actorii englezi sugerați prin meșteșugarii atenieni din 
Visul unei nopţi de vară, un anume tip de englez în intalieni ca Valentine 
sau Petruchio. 

Acţiunea se deapănă la Windsor, oraș în comitatul Berkshire situat 
pe Tamisa la vest de Londra. Shakespeare cunoștea foarte bine locali- 
tatea, după cum rezultă din unele amănunte prezente în comedie, de pildă 
livada menţionată ca Datchet Mead (III, 3, 12) (între micul pare din Wind- 
sor și Tamisa) sau the seteral chairs of order („diferitele scaune ale ordinu- 
lui“, V, 5, 62); este vorba despre stranele din capela St. George din Wind- 
sor în care ședeau cavalerii Ordinului Jartierei. Un Garter Inn (Hanu! 
Jarlierei ) a existat la Windsor la sfîrşitul sec. al XVI-lea. Dar în Windsor 
se afla și impunătorul castel-reşedinţă a regilor Angliei încă din vremea 
lui William Cuceritorul (1066—1087), reprezentind pentru englezi ceea ce 
reprezintă Versailles pentru francezi și Escurialul pentru spanioli; iar 
faptul că în apropierea lui se aflau şi apartamentele curtenilor sau că locali- 
tatea nu era prea depărtată de Londra (21 mile) au dus la ideea că Wind- 
sor-ul din piesa lui Shakespeare este, de fapt, mai patriarhal, mai urban, 
mai mic-burghez decit era în realitate şi că dramaturgul a descris mediul 
social din Stratford-upon-Avon, tirguşorul în care a văzut lumina zilei. 
În perspectiva unor asemenea „amintiri din copilărie“ se poate accepta 
ipoteza că luces din I, 1, 16 („știuci“, dar şi calambur cu louses sau licec, 
„păduchi“) a fost o satiră personală a lui Shakespeare: 


„Aşa cum, din păcate, se întimplă adesea cu tinerii, Shakespeare se 
înhăitase cu indivizi de josnică speţă; iar cîțiva dintre aceștia care se înde- 
letniceau cu furtul de căprioare l-au luat cu ei în mai multe rinduri ca să 
prade un parc ce-i aparținea lui Sir Thomas Lucy din Charlecol, lingă 
Stratford. Pentru aceasta el a fost prigonit de amintitul gentleman, cam 
prea aspru după cum socotea el; ca să se răzbune pentru maltratare, a 
scris o baladă pe socoteala lui. Și [...] se spune că a fost atit de necruţător 
încît prigoana împotriva lui Shakespeare s-a întețit încă pe atita, ceca 

ce l-a silit să-și lase, pentru o vreme, treburile şi familia în Warwickshire 
şi să caute adăpost la Londra. 

Printre alte extravaganţe din Nevestele vesele din Windsor, el l-a făcut 
[pe Falstaff] hoţ de căprioare, ca să-şi amintească, totodată, de prigoni- 
torul său din Warwickshire — sub numele de judecătorul Shallow; i-a 
dat cam același blazon pe care Dugdale îl descrie în Antichităţile din acel 
Comitat în legătură cu o familie de acolo şi l-a făcut pe Preotul velg să-l 


comenteze cu vorbe de haz“! 
(Nicholas Rowe, Op. cil.) 


Micii burghezi din Stratford sau Windsor sau Windsor-Stratford duc 
un trai tihnit, monoton, nu cunosc gindurile cutezătoare sau sentimentele 
elevate, au preocupări mărunte, îi interesează mîncarea și băutura, stau 
de vorbă cu vecinii şi adesea pe socoteala vecinilor, se adună şi petrec la 
han sau circiumă, templul de veche tradiţie al bărbaţilor, Pindasă, gos- 
„podinele pălăvrăgesc, spală rufe. 

Wolf Graf Baudissin, care a tradus în secolul trecut piesa în limba ger- 
mană, după ce subliniază că această lucrare, scrisă „pentru a îi văzută 
de curtea regală“, este „cea mai burgheză, cea mai puţin aristocratică și 
cea mai prozaică piesă shakespeariană“, adaugă o generalizare de alt ordin: 
„Ceea ce îi încîntă pe oameni ca simplu amuzament este întotdeauna opu- 
sul mediului propriu — îilistinul doreşte să vadă pe scenă, regi, iar regele, 
jilistini“, Succesul de care s-a bucurat comedia de-a lungul veacurilor în 
fața celor mai diferite categorii de spectatori (deşi un alt german din sec. 
al XIX-lea susţinea că este „cea mai slabă comedie a lui Shakespeare“) 
infirmă generalizarea lui Baudissin. Piesa se impune prin calităţile ei 
dramatice, mai cu seamă prin scoaterea din inerție a personajelor, tipuri 
perene de oameni înainte de a îi filistini, 

În impresionanta expoziţie de portrete, Falstaff nu mai este un erou 
de comedie ci un personaj de farsă, ştiut fiind că, de fapt, farsa nu are eroi. 
Penelul lui Shakespeare zugrăveşte un Falstaff bătrin, sărac, speriat; 
cavalerul şi-a pierdut vioiciunea şi mîndria de odinioară, devine pînă la 
urmă obiect de batjocură („Văd că m-au păcălit ca pe-un netot“, V, 5, 
125), e „amărit“ (V, 5, 171). Charlton explică astfel „schimbarea radicală“ 
a protagonistului din Henric al IV-lea, Partea I: 


pu. există în 2 Henric al IV-lea elemente care să sugereze ideea că 
Shakespeare l-a condus pe Falstaff către eliminarea sa de pe scenă; de 
asemenea, elemente care ne fac să credem că nu a făcut-o cu inimă uşoară, 


1 H.J. Oliver explică: „Rowe se referă aici la un blazon repetat în 
patru părți, astfel că cele 3 ştiuci de pe blazonul lui Lucy devin 12, ca 
în piesă“ (I, 1, 16 etc.) (Op. cit.) 

[...] Dar de ce s-a mulţumit cu îndepărtarea lui Falstaff de către Henric 
ca expedient prin care să scape de el? De fapt, cine îl înlătură pe Falstati, 
Henric sau Shakespeare? [...] Adevărul este că Falstaff şi-a dovedit inca- 
pacitatea de a fi ceea ce părea că este. El s-a descalificat ca erou comic 
şi l-a lăsat pe Shakespeare descoperit. 

Figura pe care imaginaţia dramaturgului o întocmise intuitiv părea 
infinit mai înzestrată decit oricare dintre predecesorii ei în ceea ce pri- 
veşte însuşirile eroului comic. Cu un asemenea spirit, cu o asemenea minte, 
cu asemenea intuiții și cu o asemenea viziune a vieții, Falstaff părea să 
ascundă în propria sa fire chezăşia deplină a supravieţuirii şi a stăpinirii 
asupra împrejurărilor. Dar, într-un fel sau altul, cînd euforia prilejuită 
de crearea lui este vremelnic mai domolită, încep să intervină ezitările 
odată cu schimbările din cadrul procesului de creație. Ancrasările sporesc, 
Falstaff trebuie îndepărtat, aşa cum este îndepărtat la sfîrşitul piesei 
2 Henric al IV-lea. Stăruie, totuși, o speranţă patetică şi ea este exprimată 
în Epilog. Sir John mai poate fi salvat: «umilul nostru autor va duce mai 
departe povestea cu Sir John şi cu frumoasa Katharine a Franţei, o să vă 
înveselească; şi acolo, după cite ştiu, Falstaff o să asude atita pină cînd o 
să moară, dacă nu cumva îl vor răpune mai înainte asprele dumneavoastră 
păreri». Dar mai înainte ca piesa cu Katharine să fie scrisă, soarta lui e 
hotărită. Falstaff e discreditat irevocabil, rămîne bun numai pentru pădu- 
rea Windsor. 

[...] În modul în care, fără o judecare deliberată, crearea de către un 
artist a unei imagini a vieţii este satisfăcătoare, Falstaff îl satisfăcuse pe 
Shakespeare. În limitele înțelepciunii lumești, care este filozofia come- 
diei, Falstaff părea să justifice o încredere absolută. În acest sens, Shake- 
speare credea în el; dar Falstaff s-a dovedit a fi un zeu cu picioare de 
lut. De aici amara dezamăgire a lui Shakespeare şi faptul că el s-a arătat 
dispus să dea numele de Sir John Falstaff jalnicei caricaturi din Nevestele 
vesele din Windsor“. 


Semniticativă pare să fie şi absența numelui lui Falstaff din titlul unei 
piese care, din porunca reginei, urma să-l prezinte pe cavaler în postura 
de îndrăgostit. Potrivit titlului, personajele importante sînt „nevestele 
vesele“, respectiv doamna Alice Ford, soţia mărginitului şi gelosului nou- 
veau riche Frank Ford, şi doamna Margaret Page, soția mărginitului deşi 
chibzuitului nouveau riche George Page. Amîndouă sint femei cinstite, 
isteţe într-un anturaj de proști, cam mahalagioaice, transformate în vedete 
prin aceea că inițiază principala „piesă-în piesă“ şi astfel dezlănțuie ofen- 
siva epică, iar, pe de altă parte, pedepsesc atentatul la pudoare şi bănuiala 


1 H.B. Charlton, Shalkespearian Comedy, 1938, Methuen, London, 
1969, pp. 196—198. 

neîntemeiată. După Stauffer, cercetătorul american căruia nu-i scapă 
nimic din lecţiile grave sau mai puțin grave ale moralizatorului Shake- 
speare, în acțiunile lor justițiare ar consta şi mesajul comediei: 


pes. Sănătatea ideilor lui Shakespeare privind dragostea conjugală 
(sau, mai exact, privind legătura dintre relațiile sexuale și societate) este 
subliniată prin refuzul său aproape permanent de a zugrăvi dragostea 
ilicită sau extra-conjugală cu oarecare simpatie. Dragostea inseamnă 
loialitate. Cele două soții din Windsor, aşadar, indienate din primul mo- 
ment de avansurile lui Falstaff, îşi propun să răzbune onoarea lor pătată, 
deşi aceasta e pătată numai în mintea lui Falstaff. «Împotriva unor 
astfel de libidinoşi şi a poftelor lor» nici o acţiune nu este o trădare. În 
cea de a treia şi ultima pedepsire a lui Falstaff amindouă soțiile şi amindoi 
soții se aliază pentru a face un monstru încornorat din trupeşul cavaler 
care încercase să pună coarne pe capul bărbaților. 

[...] Cu solida lor integritate, soțiile nu au socotit că este mai puțin 
necesar să-i arate gelosului Ford cit de ruşinoase i-au fost bănaielile. Alţi 
dramaturgi ar fi putut moraliza pe maginea geloziei, pedepsind bănuie- 
iile neîntemeiate prin adeverirea lor în fapt. De pildă, cel mai bine cunos- 
cut vers în una din farsele scurte ale lui Molière îi spune cu amărăciune 
soțului-erou încornorat că el însuși şi-a dorit-o: «Tu Vas voulu, Georges 
Dandin!» Aşa ceva nu se întimplă la Shakespeare. Gelozia este făcută 
de ocară de două ori, dovedindu-se că nu are temei, apoi este uitată. ȘI, 
iarăşi, fermitatea instinctelor fireşti şi sănătoase ale lui Shakespeare a 
apărut cu limpezime în această dublă punere la punct morală — că nu 
merită simpatie nici îndrăgostitul pofticios, nici soțul stăpinit de gelozie. 
lată de ce, după prima lecţie administrată cu succes celor doi elevi refrac- 
tari, doamna Ford îi spune, jubilînd, prietenei sale: «Nu știu ce mă încîntă 
mai mult, că l-am tras pe sfoară pe soțul meu, sau pe Sir John.» Și cele 
două soţii ticluiesc, voioase, o a doua uneltire pentru a ispiti în continuare 
gelozia lui Ford şi pentru a vindeca «boala stricăciunii» de care suferă 
Falstaff, atit de gravă încit o singură doză nu este prea eficace. Ele vor 
să fie sigure că «duhul destrăbălării a fost izgonit de-a binelea dintr-însul», 


[...] 

Și în intriga secundară, femeia care iubește, fiind statornică şi cunos- 
cindu-şi inima, este judecătoarea și uneltitoarea de drept, aşa cum este 
in toate comediile izbutite ale lui Shakespeare. Se aplică din nou tema 
«Să nu rîvneşti». Doamna Page, impresionată de relațiile de la curte ale 
bogatului doctor francez, l-a ales pentru fiica ei Anne; domnul Page s-a 
decis în favoarea stingaciului atlet amator şi îndrăgostit nepătimaş Abra- 
ham Slender, plin de bani și el. Anne însă îi clasează pe amindoi, judecind 
cu asprime alegerea tatălui: «Vai, o lume de urițenii scirboase / Pare îmbie- 
toare în trei sute de lire pe an!» Alesul ei e tînărul şi curtenitorul Fenton. 

Dragostea dintre Anne Page şi Fenton este un etalon pentru evaluări: 
idealul ei este unirea moderată, social recunoscută, bine proporţionată, 
neimpusă, a unor spirite independente. [...] 

Problema proporţiei este, într-adevăr, problema morală a piesei. În 
marile sale comedii Shakespeare pune mereu faţă în faţă ceea ce este pentru 
el o chestiune fundamentală: împăcarea sau un modus vivendi al iubirii 
ideale, romantice, nelimitate, cu sănătoasa practică socială. [...] Şi tot 
ea este cea care justifică titlul piesei şi, prin felu! cum participă la acţiune, 
credința morală că risul și virtutea nu sint incompatibile: 

„Vom dovedi prin ceea ce vom face / Că soțiile pot fi vesele şi, totuşi, 
cinstite», (IV, 2, 95—96)“.1 


Existenţa unor fiinţe „vesele, totuşi cinstite“ (doamna Ford, doamna 
Page) şi cuminţi în dragoste (li se adaugă Anne şi Fenton) precum şi posi- 
bilitatea lecuirii „radicale“ (Falstaff, domnul Ford) ar fi şi mai tonice ven- 
tu spectatorii şi cititorii piesei dacă Shakespeare nu ar fi realist pină la 
capăt, respectiv dacă nu ar popula scena cu alte tipuri împrumutate din 
viață: nesfirşitele varietăți ale faunei proștilor nerecuperabili (clasificați 
fără cusur la nivelul genului proxim în două categorii de două proverbe 
româneşti: „Căci prostia din născare leac nu are“ și „Prostul dacă nu e şi 
fudul, nu e prost destul“). Ne putem închipui că neiertătorul Ben Jonson 
a invidiat aceste portrete shakespeariene... i 

Dar, să trecem în revistă diferențele specifice ale acestor personaje. 
Aici, prin prioritate de vîrstă, trebuie amintit în primul rînd Shallow, 
judecător provincial, senilizat, vanitos, un om de nimic (aşa putea fi definit 
şi cînd era ceva mai tînăr, în Henric al IV-lea), care se făleşte tot timpul 
cu titlurile sale nobiliare şi de serviciu, un „par cu ochi“ cum l-ar putea 
herbariza o veche vorbă a ţăranilor noștri. Shallow e secondat de nepotul 
său, neajutoratul Slender, ale cărui cunoştinţe se limitează la urşi şi ogari 
— un exemplar la fel de jalnic ca şi Sir Andrew Aguecheek din A doud- 
sprezecea noaple şi anticipindu-l pe Stephano din Furtuna (un alt „nerecu- 
perabil“) printr-o replică memorabilă: „if it be so, I shall do that that is 
reason“ (dacă e așa, am să fac tot ce este raţional — 1, 1, 192), cf. 
„Stephano. ... I will do reason, any reason“ (...fac ce e rațional, tot ce e 
rațional — Furtuna, 111, 2, 131); dar e comparabil, prin această replică, 
şi cu domnul Ford care se tot autojustitică: „...my jealousy is reasonable“ 
(„gelozia mea ce rațională, Nevestele vesele, IV, 2, 159). Hazlitt l-a carac- 
terizat pe Slender ca „o mostră extrem de elocventă a imbecilităţii”. 

Hugh Evans, pastor şi învăţător provincial, pedant şi firoscos, e inca- 
pabil să-şi dea seama cit de caraghios este, conştient totuşi că trebuie să-şi 


1 Donald A. Stauffer, Shakespeare's World of Images, 1949, Indiana 
University Press, 1966, pp. 47—49, 

apere prestigiul funcțiilor, exprimîndu-şi părerile unde trebuie şi unde nu 
trebuie, dînd sfaturi (unele anapoda) sau verdicte greşite care-i priese din 
punct de vedere financiar (astfel, cînd, în prezenţa doamnei Page îl exami- 
nează la latină pe băiatul acesteia William — se pare dornic de zburdă — 
iar doamna Page comentează că „Este un elev mai bun decit mi-am închi- 
puit“, Evans nu îndrăzneşte s-o contrazică, ba chiar o aprobă: „Are o 
memorie bună, sprintenă“, IV, 1, 88—86). Cum pe deasupra mai este și 
scolastic, el se înscrie cu litere de o şchioapă pe lista profesorilor nevred- 
nici de acest nume (v. şi postiaţa la Îmblinzirea îndărălnicei, vol. II al 
prezentei ediţii). 

Doctorul francez Caius este excentric, irascibil şi gilcevitor, ridicol prin 
nerozii; iniţial dușmanul, apoi aliatul lui Evans. 

Doamna Quickly, a cărei casă era un bordel şi o vizuină de tilhari în 
1 Henric al 1 V-lea şi „o biată văduvă din Eastcheap“ în 2 Henric al IV-lea 
căreia Falstaff îi făgăduise s-o ia de nevastă, este acum menajera doctoru- 
lui Caius sau, după descrierea lui Evans, „un fel de doică sau jupîneasă, 
bucătăreasă sau spălătoreasă sau, mă rog, una care-l spală şi-l usucă/ 
stoarce“ (I, 1, 5—6). Aclimatizată perfect la Windsor, e dibace (nu neapă- 
rat inteligentă) şi pentru bani e dispusă să facă servicii oricui. Hazlitt o 
clasifică astfel: „...e o mijlocitoare vioaie, atit între Falstaff şi Dulcineele 
lui, cît şi între Anne Page şi curtezanii ei și, în ultimul caz, pare a fi atit 
de absorbită de propriile sale interese încît neglijează cu totul intenţiile 
stăpinilor“. 

Hangiul, bun de gură, glumeţ şi chiar poznaş (îşi bate joc de Evans și 
Caius, dindu-le întilnire în locuri diferite), îl ajută pe Fenton s-o cîştige 
pe Anne. Pedepsit de Evans și Caius care-i fură trei cai, este şi un fel de 
„păcăliciul păcălit“. Acest „hangiu nebun“ cum îl numeşte Shallow la un 
moment dat este, după Mark van Doren, „singurul personaj satisfăcător 
al comediei“ și, totodată, singurul „lucru proaspăt“. 

Bardolph, bufetierul leneş de la Hanul Jartierei şi Pistol derbedeul, 
nu mai sînt decit nişte umbre a ceea ce au fost: 

„Faptul că l-au trădat pe grasul măscăriei (I, 3) de care se temeau şi 
pe care-l adorau cîndva este fără îndoială cea mai clară dovadă a degra- 
dării lor — nu din punctul de vedere al caracterului moral, pentru că 
acesta le lipsea cu desăvirşire, ci al caracterului dramatic care în epoca 
lor de glorie i-a ferit de ruşinea coboririi pînă la procedee comice conven- 
tionale. Pe atunci ei trăiau pentru simplul motiv că erau vii şi le plăcea să 
iasă din beznă bătindu-se cu pumnii în piept și să intre în tavernele lumi- 
nate. Dincoace însă ei există numai pentru a învirti mai departe o maşi- 


t Mark van Doren, Sp cate, 1939, Doubleday, New York, 1953, 
pp. 117—118. 

nărie comică, tot astfel după cum doamna Quickly există numai în mese- 
ria ei de mijlocitoare și mahalagioaică“.! 


John Rugby, servitorul doctorului Caius, are numai citeva replici și, 
după părerea doamnei Quickly, este un băiat cinstit, binevoitor și bun la 
suflet, „nu umblă cu vorbe, ...nu caută rică... cel mai mare cusur al 
lui este că se roagă tot timpul; s-a prostit de tot din pricina asta“ (|, 4, 
9—12). 

Pe Simple, servitorul lui Slender, Falstaff îl numește „coajă de seoică 
(IV, 5, 26). Interpretat de S. Johnson, epitetul vrea să spună că „umblă 
cu gura căscată“. 

Individualizarea personajelor prin felul cum vorbese l-a preocupat pe 
Shakespeare în cel mai mare grad (încă din prima scenă a actului I, unde 
avem impresia că ni se oferă o expoziţie de mostre lingvistice). 

Falstaff își păstrează ritmurile sacadate din Henric al IV-lea, repeti- 
tiile, propoziţiile scurte, elipsele, „darul de a recurge la substantive neaș- 
teptate în comparaţiile cele mai de efect“?; de asemenea calambururile, în 
general mai „tocite“, JA 

Vorbirea lui Shallow, mai bătrîn ca Falstaff, abundă în tot felul de 
repetiții, dintre care multe caracteristice senilității (de ex. „Haide, nepoate, 
haide nepoate, te aşteptăm! O vorbă vreau să-ți spun numai, nepoate! 
Ştii, nepoate, Sir Hugh a făcut, ca să zic aşa, o propunere, un fel de pro- 
punere — pe ocolite“, I, 1, 218—216). Nu e străin şi de automatisme, 
cum ar fi intensivul la („păi da“ etc.). 

Slender mimează lingvistic pe unchiul său Shallow şi folosește mala- 
propisme („toţi succesorii care l-au precedat“, I, 1, 14 etc.). 

Hugh Evans, întru totul comparabil ca exprimare cu compatriotul 
său velş căpitanul Fluellen din Henric al V-lea, pronunță p în loc de b 
(pless my soul), f în loc de v (fery well), t în loc de d (Got's will), b 
(uneori) în loc de p (Hibbocrates); foloseşte serii sinonimice („to desire 
and require her“); face dezacorduri („There is reasons and causes for it“); 
înlocuieşte verbele cu substantive („I will description the matter to you, 
if you be capacity of it“); manifestă tendința de a întrebuința substantive 
abstracte, uneori în serie (conjectures, disparagements, benevolence, 
atonements, compremises — în numai 5 rînduri de text scurte, I, 1, 30— 
34). Deşi, printre altele, predă limba latină, vocabularul său latinesc 
folosit în dialogul cu William Page se reduce la cîţiva termeni gramaticali, 
unele forme pronominale (inclusiv horum, harum, horum), adjectivul 
pulcher şi substantivul lapis. Altminteri, conversaţia cu alte personaje 
nu şi-o presară cu cuvinte, expresii sau citate latineşti (cum fac alți pedanţi 


st 


1 Ibid., pp. 116—117. 
2 H.J. Oliver, Op. cit, p. LXIX. 

în diferite piese shakespeariene), în afară de bine cunoscuta colocaţie 
pauca verba („cuvinte puţine”) pe care o traduce greşi! lui Falstaff („cuvinte 
bune“, I, 1, 124) şi cuvintul videlicet (pronunțat „fidelicet“* — „adică“, 
folosit irelevant în I, 1, 143 şi 144: „domnul Page, adică domnul Page“ 
și „eu, adică eu“). Să fie aceasta o subliniere prin tangentă a ignoranței 
dascălului? 

Caius strecoară din cînd în cind cuvinte și chiar propoziţii îranțuzești 
în engleza lui la fel de deficitară ca şi cea a lu: Evans. Și el are dificultăți 
de pronunție (w devine v, ca în „verefore vi] you“ în loc de „wherefore will 
you“, ih devine d, sunetul ch devine sh, ca în „so mush“ în loc de „so 
much“) şi face greşeli gramaticale caracteristice (toate tipurile de erori 
amintesc de cele ale prințesei Katharine din Henric al V-lea). 

Doamna Quickly se străduieşte să vorbească „ales“, dar, ca şi Bottom 
din Visul unei nopţi de vară sau Dogberry din Mult zgomot pentru nimie, 
este pedepsită pentru această vanitate ieftină (în detiniliv, tot o formă a 
neghiobiei) de rîsul spectatorilor mai evoluaţi care sesizează malapropis- 
mele („I detest“ în loc de „I protest“, „allicholy* în loc de „melancholy“ 
etc.), pronunțiile greşite ce duc la ambizuităţi („ulligant terms“ vrea să 
fie „elegant“ sau „eloquent terms” — „termeni eleganți“ sau „eloevenţi“), 
erori gramaticale dintre care unele sugerează mimetismul lingvistic (de 
exemplu, „her husband will be absence“, cf. exprimarea specifică lui Evans). 
H.J. Oliver constată că în scena examinării lui William de către Evans, 
aproape toate comentariile ei conțin cite un dublu înţeles (de fapt, cuvinte 
vulgare din bogatul ei arsenal mahalagesc). Tot Oliver subliniază: 

we». gindurile ei se revarsă într-un vălmăşag grozav (provocind uneori 
dureri de cap editorilor care trebuie să-i încadreze rostirile între semne de 
punctuație)“. 

Grandilocventul hangiu dispune de o bogată invenţie verbală, mai 
ales în domeniul epitetelor, multe din acestea împrumutate, cind corect, 
cind greşit, din istorie şi geografie: „vajnicul meu Hector“, „etiopianul 
meu“, „efesianul tău“, „Hector al Greciei, băiete“, „tătar din Boemia“. 
Cu „bully“ sau „bully rook“ el se adresează atit de frecvent interlocutorilor 
încit cuvîntul devine un tic (bully înseamnă „om aprig, iute, vajnic“, 
dar în replicile hangiului el are şi o valoare afectivă). Propoziţiile sale 
sint caracteristic imperative şi exclamative. De notat că atit prin invenţie 
verbală cît şi prin sintaxă „nebunul / nebunaticul hangiu“ va fi imitat 
îndeaproape de „nebunul/nebunaticul Simon Eyre“ din capodopera lui Thomas 
Dekker. Întrucît The Shoemaker's Holiday a apărut în 1600 iar prima ediţie 
in-cvarto a Nevestelor vesele în 1602, nu putem exclude ipoteza că dehbi- 
torul a fost Shakespeare. 


1 H.J. Oliver, Op, cit., p. LXXIV. 

Majoritatea replicilor lui Pistol reproduc citate sau fragmente de citate 
din Biblie, proverbe, Marlowe (mai ales parodiat) şi alți autori ai vremii 
care au scris într-un stil retoric și deelamator. Acest stil îi colorează și 
proza, ritmată (mai ales iambic) şi incluzînd inversiuni poetice, de exemplu: 
» Why, then the world's my oyster, which I with sword will open“ (proză 
redată prin versuri albe în traducerea românească: „Atunci o stridie-i 
lumea pentru mine / i-am s-o deschid cu-al sabiei tăiș!“ — II, 2, 2—3) 
sau: „O base Hungarian wight, wilt thou the spigot wield?“ („„Păgin nemer- 
nic, au vrei tu oare cepul să-l desfaci? — I, 3, 19—20). 

Nym se exprimă laconie în replici în care, invariabil, apare cuvintul 
humour („umoare“; „toană“; „lire, temperament“; dar şi „umor, haz“). 
Este un cuvint-cheie pentru că trimite la faimoasa teorie a „umorilor* 
a lui Ben Jonson şi sugerează întrucitva creionarea unor personaje din 
Nevestele vesele prin predispoziţii fundamentale (domnul Ford e „bărbatul 
gelos“, doamna Quickly e „codoaşa“ etc.). Po de altă parte! întrucît Nym 
pare a îi o formă prescurtată a numelui propriu Hieronimo, iar Hieronimo 
este eroul din Tragedia spaniolă pe care l-a interpretat Ben Jonson ca 
actor, s-a presupus că Shakespeare îl zetlemisește pe acesta din urmă atunci 
cînd îl face pe Nym să dea accepţiuni greşite termenului humour. 

Puținele și scurtele replici ale lui Simple se individualizează prin afir- 
maţii şi negații accentuate, de exemplu în I, 4: „Ay, forsooth“; „No, no“; 
„Ay, ay“; „Yes, indeed, does he“; „Ay, forsooth“. 

Fenton vorbeşte numai în versuri, într-un limbaj formal, potrivit ceu 
statura sa psihică, neinteresantă pentru că este convențională și cam lip- 
sită de viaţă. 

Nu întimplător am disjuns caracterizarea personajelor prin limbă de 
caracterizarea lor globală. Deşi, cel puțin în cazul neîntrecutului creator 
de oameni Shakespeare, este cu totul contraindicată o asemenea separare, 
ea este utilă dincolo de limitele caracterizării. Este vorba despre atitudi- 
nea lui Shakespeare faţă de limba engleză, atitudine care, conturată prin 
înmănunchierea ilustrărilor de mai sus, se definitivează dacă se ia în evi- 
dență anumite crîmpeie din text, exprimînd reacţii ale personajelor. 
Atunci cînd în V, 5, 110 și urm. domnul Ford imită stilul lui Falstaff (în 
primul rînd prin repetarea susținută a formulei „domnule Brook“: „Ei, 
spune-mi, cavalere, cine poartă coarnele? Domnule Brook, află că Falstati 
e un ticălos, un ticălos de încornorat. Uite, astea sînt coarnele lui, domnule 
Brook! Și să știi, domnule Brook... etc.*), mimetismul său lingvistic este 
cetiv, ba chiar demaseator; şi același lucru se poate spune și despre hangiu, 
care imită cu bine cumpănită ironie exprimarea eroică de tip don-quijotesc 


y Cu m arată H.J. Ohver (Op. cit., p. "h bazîndu-se pe The New Enylish 
Dictionary. 

cultivată de Pistol (11, 3, 87—92 etc.). Dar atunci cînd acelaşi hangiu (a 
cărui engleză este în linii mari corectă, spre deosebire de cuvintele străine 
pe care le mai poceşte ca englez sadea, ce este de exemplu „monseur“ din 
franceză în loc de „monsieur“ şi „anheers“ din olandeză în loc de „mynhe- 
ers“) comentează asupra duelului dintre Caius şi Evans, atitudinea lui 
este exprimată direct şi fără echivoc: „Luaţi-le armele şi lăsaţi-i să se îm- 
pungă cu vorbele. Mădularele să le rămînă întregi, să ciopirţească doar 
biata noastră limbă englezească“! (III, 1, 78—80). Pină şi doamna Quickly, 
pe bună dreptate calificată de H.J. Oliver ca „încă un inamic al limbii 
engleze“, se teme că la un moment dat, stăpinul ei doctorul Caius ar putea 
„să pună la grea încercare răbdarea Celui de sus şi engleza regelui“ (și cu 
implicația că „va fi furios“, (I, 4, 5—6). Iar în ultima scenă a comediei 
Falstaff e profund indignat că printre cei care îşi bat joc de el este şi Evans: 
„În ce hal am ajuns, să fiu de batjocura unuia care face harcea-parcea 
biata noastră limbă engleză“! (V, 5, 154—155). 

Într-un cuvînt, ca şi în unele piese de pînă acum (mai ales în Zadar- 
nicele chinuri ale dragostei, Visul unei nopţi de vară, Regele Ioan), Shake- 
speare ia atitudine împotriva a tot felul de abateri de la normele limbii 
engleze, dar de-data aceasta pune un accent deosebit pe stricătorii ei „din 
afară“. Aceştia nu prea reușesc s-o înveţe corect, iar ideea e strecurată 
cu maliţios umor britanic în replica prin care domnul Ford primește sfatul 
lui Evans de „a se lepăda de gelozie“: „N-am să-mi mai tem nevasta pînă 
în ziua cînd vei îi în stare să-i faci curte într-o engleză ca lumea“ (V, 5, 
144—145). 


1 În Trei crai de la răsărit (1879) băcanu! Hagi-Pană avea să facă un 
comentariu asemănător cu privire la pocirea limbii române de către doi 
„caraghioşi“, franţuzistul Jorj şi „teologu absolutu“ şi „dascălul“ latinizant 
Numa Consule: „A scilcia avuta, frumoasa şi bărbata limbă românească 
după cum o pocești dumneata într-un fel şi franţuzitul ăsta într-altfel 
(arată pe Jorj), amindoi sînteți buni de dus la balamuc . Dar scurta come- 
die a lui Hasdeu nu aminteşte de Nevestele vesele numai prin „atitudinea 
față de limbă“, ci şi prin alte elemente: Manis, fata lui Hagi-Pană are 
trei pețitori, dintre care doi vînează zestrea ei; la rîndul său, ca şi părinții 
lui Anne, Hagi-Pană e cu gîndul la banii viitorilor gineri; fata ii alege pe 
Petrică tejghetarul din dragoste şi se mărită cu el; rolul de mijlocitoare a 
doamnei Quickly e preluat de coana Trandafira; există şi aici o scenă a 
ascunsului (în dulap); oroarea lui Hagi-Pană la auzul cuvintului „revoluție“ 
e comparabilă cu comentariul lui Hugh Evans despre „riot“ (răscoală, I, 
1, 33—36); ca şi doamna Quickly care confundă cuvintele latineşti cu cele 
englezeşti, Petrică şi alţii răstălmăcese cuvintele franțuzeşti rostite de 
Jorj, de exemplu „la lune“ e receptat ca „alune“ ete. Pentru alte corespon- 
dențe şi ecouri shakespeariene în opera scriitorului şi îilologului român, 
v. L.L., Procedee lingvistice-stilislice shakespeariene în „Răzvan şi Vidra“, 
Analele Universităţii Bucureşti, Filologie, Literatura română şi raporturile 
ei cu alte literaturi, Anul XXIV, 1975. | 

Prin reluare, ilustrare bogată şi atitudine neechivocă, tema lingvistică 
nu este prin nimic mai puţin importantă decit tema morală scoasă în prim 
plan de Stauffer. 

Se poate, fireşte, vorbi și despre o reluare a temei cunoaşterii şi a con- 
ştienței, exemplificată prin constatarea subințeleasă că, aşa cum Evans 
nu va învăţa niciodată limbe engleză „ca lumea, nici galeria de nătingi 
nu se va înţelepţi; mulţumită ezperienței, numai domnul Ford îşi schimbă 
mentalitatea (aşa declară; dar poate îi crezut într-adevăr?) iar Falstaff 
îşi dă seama cît de prost este (dar e prea bătrin ca să mai facă vreo demon- 
strație a noilor sale constatări intelectuale sau morale). | 

În sfîrşit, trebuie menționată şi tema esenței şi aparenţei pe care Anne 
Righter o semnalează sub forma următoare: 

„(După Zadarnicele chinuri ale dragostei şi Visul unei nopți de vară] 
interludiul cu Herne vînătorul reprezintă încă una din experienţele lui 

, Shakespeare privind relaţia dintre iluzie şi realitate. De data aceasta, 
însă, iluzia este cea care triumfă... Asemenea lui Bottom și prietenilor săi 
sau Eroilor [ihe Worthies] din Zadarnicele chinuri ale dragostei, actorii care 
joacă în interludiu sînt amatori şi mulți dintre ei sînt figuri comice. Cu 
toate acestea, spectacolul este cît se poate de reușit. 

Ca şi Hamlet, de care se apropie atît de mult ca datare, Nevestele vesele 
din Windsor abundă în momente prin care se afirmă puterea iluziei. Piesa 
le reaminteşte spectatorilor că la fiecare pas viaţa descoperă în sine uimi- 
toare legături cu drama, că uneori lumea nu se poate distinge cu uşurinţă 
de scenă“! 

Dacă la toate cite s-a spus pînă acum mai adăugăm și ideea subliniată 
de Ifor Evans şi anume că în Nevestele vesele din Windsor (ca şi în alte 
comedii) Shakespeare „a dobindit o ușurință și o flexibilitate în proza sa 
pe care mai tirziu le va aplica şi versurilor“, mai putem subscrie la afirma- 
ţia că şi-a scris comedia „în grabă“? Repede, poate; dar nu în grabă... 


L. Levilchi 


1 Anne Righter, Shakespeare and the Idea of the Play, 1962, Penguin, 
Harmondsworth, 1967, pp. 131—132. 

NOTE 


1 Hugh Evans nu este cavaler. Sir era modul de a se adresa şi unui 
cleric, dacă acesta nu avea un titlu universitar, în care caz i se 
spunea dominus. 

2 Camera înstelată era o înaltă instanță judecătorească şi își datora denu- 
mirea faptului că pe tavanul încăperii din palatul regal Westmins- 
ter, unde îşi ţinea şedinţele, erau zugrăvite un mare număr de stele, 
imitind cerul. Instanța era de fapt Consiliul regelui transformat 
în tribunal, pentru a judeca răzvrătiri, ofense aduse magistraților 
și unele litigii civile, în special în procesele în care erau implicaţi 
nobili. Dealtfel şi judecătorii de pace «rau împuterniciţi să judece 
asemenea procese, care erau, prin urmare, şi de competența lui 
Shallow. 

Tribunalul Camera înstelată a fost desființat de Regele Char- 
les I în 1641. 

3 Ortografiat Gloucester, 

4 Termenul corect juridic quorum (latinism) se referea la acei judecători 
de pace care aveau calitatea să judece crimele, tilhăriile ete., fiind 
insă necesar să fie prezenți cel puțin doi asemenea magistrați, 
cind se judecau procese de felul acelora de mai sus. 

5 Custalorum este o formă contrastă a termenilor latinești eustos, rotu- 
lorum, însemnind „custode al arhivelor“, funcția principalului jude- 
cător de pace din fiecare comitat; o înaltă demnitate care apar- 
ținea, prin urmare, numai unui număr restrins de magistrați. 

6 Slender, necunoscînd termenul contras și amintindu-și ceva vag despre 
rotulorum, din denumirea oficială, crede că ro/ulorum ar îi un al 
treisea titlu judiciar al lui Shallow, pe care îl apropie, în pronun- 
tarea sa greşită, de cuvintul englezesc rat însemnind „şobolan“, 

7 Armiger, termen latinesc însemnînd „purtător de arme, scutier“, cores- 
punde termenului englez esquire, desemrînd pe cineva de rang inter- 
mediar între „paj“ şi „cavaler“ (knight). Titlul armiger (ulterior 
esquire) şi-l asumau toți aceia care erau de origine nobilă, dar nu 
aparțineau lumii lorzilor şi cavalerilor. Termenul fusese preluat 
şi de judecători. 

Forma armigero (cazul ablativ) este greșit folosită aici, de Slen- 
der, care are un nivel cultural foarte scăzut, după cum se vede şi 
din replicile sale precedente. 

Esquire este, totodată, originea termenului squire, care desem- 
nează micii proprietari de moşii, ai căror strămoși au fost „cavaleri“. 
Titlul esquire se foloseşte deseori, şi astăzi, ca un termen de dis- 
tincțic, în scrisorile comerciale adresate de bănci şi firme clienților 
lor. 

8 Slender este înfățişat ca un tînăr lipsit de cultură, aşa cum se vede, 
dealtfel, şi din primele sale replici, şi confundă, în replica sa, sensul 

_neologismelor successor (urmaş) şi ancestor (strămoș), care apar în 
original şi pe care le folosește invers. 

După cum se observă, chiar din prima scenă apar ridiculizări 
privind greşita folosire şi pronunțare a unor cuvinte la care se vor 
adăuga, mai departe, jocuri de cuvinte, calambururi, pronunţări 
denaturate ale unor străini, greşita percepere şi înţelegere a unor 
termeni etc., ceea ce stirnea, după cum stirneşte şi astăzi, hazul 
spectatorilor englezi, dar care nu se pot reda, în traducere, decit 
foarte aproximativ, sau chiar de loc, şi fără efectele comice ale 
originalului. 

9 Evans este pastor velg şi, prin urmare, engleza este pentru el o limbă 
străină, — velșa fiind o limbă celtică, coboritoare din limba vechilor 
gali; ținutul Wales fiind cunoscut în afara Angliei şi în 20 cata 
sub denumirea de Tara Galilor. 

10 Evans foloseşte latinisme: pauca verba = vorbe puține. 

11 „Mephostophilus“, diavolul asociat al lui Lucifer, căpetenia iadului, 
era un termen foarte nou în vremea lui Shakespeare și fusese popu- 
larizat de piesa lui Christopher Marlowe, Dr. Faustus. Deşi publi- 
cată numai în 1604, piesa lui Marlowe se bucurase de un foarte 
mare succes de teatru, timp de mai mulţi ani, mai înainte de publi- 
care, Shakespeare referindu-se la ea şi în cele Două Părţi ale piesei 
Henric al IV-lea, precum şi în actul IV, sc. 5, a piesei de față. 

12 Hanul Jartierei şi-a luat denumirea de la „Ordinul Jartierei“, cel mai 
înalt ordin cavaleresc englez, înființat de Edward al III-lea, în 
sec. al XIV-lea. 

13 Yead, o formă scurtă pentru pronunţarea Yedward a numelui Edward 
(di. E RIVE 

14 În original Falstaff i se adresează lui Bardolph numindu-l Scarlet and 
John, cum se numeau doi din haiducii lui Robin Hood (Will Scar- 
let şi Little John). Îl numeşte Scarlet din cauza nasului său roşeat 
datorită băuturii. Replica lui Falstaff este considerată ca o aluzie 
la una din baladele privitoare la Robin Hood. 

15 Referire la foarte popularul volum de cîntece şi sonete (Songs and 
Sonnets) aparținînd lui Henry Howard, conte de Surrey, şi altor 

autori, publicat în 1557. Lipsa de cultură şi memorie a lui Slender 
îl face incapabil să citeze ceva, în conversaţia uzuală, fără să aibă 
la îndemină acest volum sau o culegere de ghicitori, The Book of 
Merry Riddles, pe care o cere servitorului său mai departe. 

16 Modul de a se lupta sau duela cu sabia şi pumnalul pare să fi fost mai 
obișnuit pentru valeţii gentilomilor decît pentru aceștia din urmă. 

17 Premiul constind dintr-un blid de prune fierte este cit se poate de 
nepotrivit deoarece așa ceva constituia emblema caselor de tole- 
ranţă, înăuntrul cărora se servea acest preparat culinar ca afrodi- 
siac. Totodată „prune fierte“ devenise un sinonim pentru „prosti: 
tuată“, 

18 Unul dintre cei mai vestiți urşi folosiţi în spectacolele de lupte dintre 
urs şi cîini, care aveau loc în cartierul Southwark, din sudul Londrei, 
în vremea lui Shakespeare. 

19 Hangiul vrea să arate că ştie denumirea pentru împărat și în alte limbi 

citind termenii Cezar din latină, Kheisar (Kaiser) din germană şi 
Fessar (pentru vizir) din turcă. 

20 Dîndu-i titlul de Hector, hangiul îl compară pe Falstaff cu eroul troian, 
unul din cei nouă eroi ai tuturor timpurilor conform literaturii 
evului mediu şi Renaşterii, (v. 2 Hemic al IV-lea, nota 74). 

21 În original apare cuvîntul angels (îngeri) dat fiind că pe monede se afla 
imprimat un înger, fapt care dă ocazie la numeroase jocuri de cuvinte 
și în alte piese. 

22 Guyana, astăzi un mic stat independent pe coasta de nord-est a Americii 
de Sud, era considerată o regiune extrem de bogată în vremea lui 
Shakespeare. 

23 Atit Indiile de est, din sud-estul Asiei, cît şi Indiile de vest dintre cele 
două Americi erau regiuni puțin cunoscute, în acea vreme, despre 
a căror bogății circulau cele mai fantastice legende. Motiv pentru 
care, în 1595, navigatorul Sir Walter Raleigh a întreprins călătoria 
sa spre America de Nord în căutarea ţării Eldorado, cu care ocazie 
a fondat colonia Virginia. 

24 Lucifer, în mitologia creştină, este arhanghelul care s-a răsculat contra 
lui Dumnezeu, fiind pentru aceasta aruncat în iad. Este identificat 
cu Satan, căpetenia diavolilar. 

25 Pandarus era unchiul Cresidei şi în urma refugierii tatălui acesteia 
în tabăra grecilor, o avea în grija sa. Conform legendei a înlesnit 
relațiile de dragoste dintre Troilus și Cresida, din care cauză este 
deseori numit codoș în literatura medievală și a Renaşterii. 

26 Folosirea versurilor albe de către Falstaff apare ca ceva neobişnuit, 
totuşi acestea corespund unei stări de exaltare creiată de visurile 
sale de îmbogăţire. În acelaşi timp, însă, versurile parodiază şi 
exprimarea bombastică a lui Pistol. 

27 Unii comentatori interpretează folosirea expresiei „manierele franceze“ 
ca însemnînd adoptarea modei francezilor de a face economii prin 
reducea servitorilor. Ca urmare Falstaff hotărăşte să rămînă şi el 
numai cu pajul său Robin. 

28 Denumirea „turc“ era folosită ca un termen de ocară, însemnind la 
origine „necredincios“ sau „sălbatec:. Asociat cu „frigian“, un popor 
considerat ca foarte războinic, adăuga o noțiune de cruzime terme- 

nului de bază. 

29 În original apare termenul malcontent cu sensul de „nemulțumit“, 
„rebel“, ete. — un cuvint nu prea de mult creiat în limba engleză 
şi mult folosit în piesele din acea vreme (Cf, piesa The Malcontent,) 
de John Marston, publicată în 1604, sau probabil şi în 1600. În 
text cuvintul avind sensul de „răsculați“, ceea ce implică violență, 
zeul protector al acestora nu putea fi decit zeul războiului, Marte. 

30 Expresia king's sau queens English („engleza regelui“ sau „reginei“) este 
şi azi întilnită în limba curentă în sensul de engleza oamenilor 
culți. În vremea lui Shakespeare, se considera că limba cultă este 
limba folosită la curtea regală și, prin urmare, era numită „engleza 
regelui“ şi luată ca model de oamenii de cultură. 

Faptul că expresia apare în forma de King’s English a făcut pe 
unii comentatori să considere că piesa de față a fost scrisă în timpul 
domniei lui Iacob I, aşadar cel mai devreme după 1603, anul morții 
reginei Elisabeta. Alţii consideră însă că King's English era numele 
englezei culte cu mult înainte de domnia Elisabetei şi rămăsese în 
forma aceasta și în timpul domniei ei. Queen's English a apărut, 
ca urmare, fie în timpul Reginei Anne (1702—1714), cînd literatura 
a luat un mare avint în Anglia, fie în timpul domniei reginei Victoria 
(1837—1901). "Eee 

31 Conform tradiţiei respectate în scenele biblice înfățişindu-l pe Cain, 
fiul lui Adam, care l-a ucis pe Abel, fratele său, culoarea bărbii lui 
Cain este galben-roşcat (Cain-coloured ). În mod asemănător apare 
şi termenul de culoarea bărbii lui Iuda“ (Judas-coloured ) insem- 
nînd roșie. (Ci. Cum vă place, III, 4.) 

32 „ce“ (quelle). Caius vorbeşte franţuzeşte, dar adeseori franceza lui 
lasă serios de dorit. De alttel, uneori, e posibil ca şi Shakespeare să 
greşească. | 

33 „Aceste“ (cettes). 

34 „Meu“ (mon). 

35 „Oho! Pe cinstea mea, e foarte cald aici. Mă duc la Curte să mă ocup 
de problema aceea foarte importantà.“ 

36 „Da! Pune-o în buzunarul meu; grăbeşte-tel* 

37 „Ce-am uitat?“ 

88 „Ei, dracel“ 

9 


„Ticălosule !“ 


40 „Hoțule!“ 


4i 
42 


43 


44 


45 


48 


49 
50 


„Dați-mi!“ 

Aluzie la personajul Regele Irod care apărea lăudăros şi provucător 
în dramele religioase numite miracole, 

Flamanzii, ca şi danezii, se bucurau în Anglia de renumele de mari 
beţivani. 

Cintecul Greensleeves (Mineci verzi) era un cîntec de dragoste extrem 
de popular în vremea aceea, 

În mitologia greacă titanii Otus şi Ephialtes, în lupta lor cu zeii, încer- 
cînd să urce pină la cer, au căutat să aşeze Muntele Ossa, din The- 
salia, peste muntele Olimp şi muntele Pelion, de lingă Ossa, pesta 
acesta din urmă. Zeii, însă, ajutaţi de ciclopi, care posedau trăz- 
netele și fulgerele, au prăvălit munții îngropind titanii într-o peşteră 
sub Tartarus, lumea subpăminteană, unde au rămas într-o capti- 
vitate perpetuă. 

Aluzie la legenda lui Acteon, thansiormat de zeița Artemis (Diana) 
in cerb. 

Din cauza coarnelor de cerb Acteon este deseoii pomenit ca 
simbol al bărbaților: încornoraţi (v. şi Henric al V-lea, nota 50). 


7 Deşi se ştiau foarte puține despre chinezi, în vremea lui Shakespeare, 


se răspîndise legenda că aceştia ar fi lăudăroşi şi prefăcuţi, astfel 
că numele lor devenise o vorbă de ocară. 

În spaniolă cavaliero a însemnat la origine „gentilom- , corespunzind 
termenul ui knight, din limba engleză. În engleză însă sensul s-a de- 
gradat, fiind folosit ironic, cum pare a fi în cotul de față, deşi Shal- 
low nu sesizează ironia. 

Spada lungă cra o armă de temut în vremea lui Shakespeare. 

Mercur (Hermes la vechii greci), zeul comerțului şi şiretenici, era, prin- 
tre multe altele, şi mesagerul zeilor, motiv pentru care era repre- 
zentat ca avînd încălțăminţea prevăzută cu aripi. Cea mai vestită 
statuie a sa, opera lui Praxitele (sec. al IV-lea î.e.n.), este singura 
operă originală a marelui sculptor, care a ajuns pină în zilele 
noastre (v. şi Henric al V-lea, nota 36). 

Aluzie la faptul că în conformitate cu prevederile legii orice clădire 
ridicată pe terenul unei alte persoane devenea proprietatea aceluia 
care stăpinea locul, fapt confirmat de o veche zicală care spunea 
„Cine clădeşte pe pămîntul altuia pierde şi tencuiala şi pietrele“. 

Unii comentatori consideră că replica lui Ford se referă la situa- 
ţia teatrului actorului John Burbage, asociatul lui Shakespeare, 
al cărui teatru fusese construit pe un teren pentru care termenul 
de închiriere expiras> în 1597. Din această cauză Burbage a dări- 
mat teatrul, pe furiș, folosindu-i cheresteua pentru a construi tea- 
trul Globe, 1599, în apropiere de malul sudic al Tamisei, — Shakes- 
peare dobindind și el dreptul de proprietate pe o treime a teatrului 
Globe. 

52 Filozoful grec Epicur (sec. IV—III e.n), fondatorul şcolii filozofice 
care ii poartă numele, proclamase principiul că virtutea trebuie 
cultivată fiindcă aduce fericirea, spre deosebire de sceptici care 
spuneau că trebuia cultivată numai pentru ea însăşi. Discipolii 
lui Epicur au pus accentul prea mult pe căutarea satisfacțiilor şi ca 
urmare termenul epicurian a ajuns să însemne iubitor al plăcerii 

: şi, astfel, senzualist. 


53 În text: Amaimon, Lucifer şi Barbasun — căpetenii ale diavolilor. 
Conform tratatelor de demonologie aie vremii Barbason comanda 
treizeci de legiuni de diavoli iar Amaimon domnea peste partea 
nordică a iadului, în timp ce Lucifer era căpetenia supremă (v. 
nota 24). 

54 Flamanzii erau mari amatori de unt, velşii de brînză iar irlandezii de 
băuturi spirtoase foarte taii. 

55 Figuri de scrimă: punto —împungere directă; stoccata — lovitură 
de apărare; punia reverso — împungere cu mina răsucită; distante 
— păstrarea unei anumite distanțe; montante — împungere ascen- 
dentă. 


56 Denumirea „etiopian“ era folosită în sens peiorativ pentru persoane 
foarte brunete. 


57 Zeul medicinei în mitologia clasică. În Iliada lui Homer nu este încă 
divinitate, ci doar un medic iscusit. Conform legendei, era fiul lui 
Apelo şi stăpinea arta vindecării, încă din copilărie. Cum la matu- 
ritate a ajuns nu numai să vindece orice boală, dar chiar să readucă 
morții la viaţă, a fost trăsnit de Zeus, pentru a nu face oamenii 
nemuritori ca şi zeii. 


58 Claudius Galenus (sec. I. e.n.) a fost cel mai ilustru medic al antichi- 
tății după Ilippocrates, medic gree numit „părintele medicinei“ 
(sec, V. î. e. n.) care ar îi trăit 104 ani. Galenus era originar din 
Pergam (Asia Mică) dar s-a stabilit la Roma unde a fost medicul 
împăratului Marcus Aurelius, 

59 Cultura hanziului este şi ea deficitară, ca şi aceea a altor personaje 
din comedia de față (v. şi postiaţa). Astfel pentru el Castilia este o 
cetate, neştiind că este un regat, iar vestitul erou al troienilor Hector 
este pentru el grec, cu alte cuvinte face parte din armata duşmană. 
Şi în acest caz, ca şi în multe altele, Shakespeare contează pe un 
public spectator cunoscător al realităților geografice şi istorice, 
ca și mitologia antică, pentru a fi în stare să aprecieze comicul 
situaţiilor prezentate. 

60 Judecătorul Shallow nu este oaspete în sensul de invitat care nu ar 
trebui să plătească pentru consumaţia sa. Dimpotrivă, ca şi Fal- 
staff, el este un client care îi aduce bhangiului un ciştie important, 
ceea ce îl face pe acesta din urmă să fie foarte plecat şi chiar lingu- 
şitor față de judecător. 

61 „Pe cuvintul meu“ (de onoare); 

62 Un mic sat, în acea vreme, lingă Windsor, 

63 Evans cîntă fragmente dintr-o foarte populară poezie lirică a dramatur- 
gului Chr. Marlowe (v. postfața). 
64 V. nota 58. 


65 Autorul italian Niccolo Mactiavelli (1469—1527) era interpretat în 
Anglia ca susținător al doctrinei „scopul scuză mijloacele“, numele 
lvi devenind sinonim eu acela de „intrigant perfect“. 

66 V. nota 46. 


67 Aluzie la Prinţul Henric, viitorul rege Henric al V-lea care se bucura 
de o foarte proastă reputaţie. în timpul domniei tatălui său, Henric 
al IV-lea. (v. Părțile 1 şi 2 Henric al IV-lea). 

68 Moda italiană, adeseori, foarte extravagantă, era imitată pe scară 
întinsă în Anglia. 

69 Dorinţa disperată a Annei pare să se sprijine pc o veche practică pără- 
sită dealtfel de multă vreme, în trecut, de a îngropa nebunii în 
pămînt, pină la gît. Anne îşi imaginează și o ucidere, în acest caz. 
aruneîndu-se cu napi porceșşti în capul celui îngropat. Shakespeare 
se mai referă la această tradiţie necontirmată şi în Titus Andronicus 
unde Aaron, unealta criminală a reginei Tamora este condamnat să 
fie îngropat în pămint, pînă la piept, şi lăsat să moară de foame 
şi de sete. 

70 Aluzie la o veche zicală engleză: La patruzeci de ani un om este sau 
un nerod sau un doctor. 

11 Expresia „creieri unşi cu unt“ însemna în acea vreme „nerozie, prostie 
desăvirşită“, 

12 Aluzia la zicala că soarta îi hotărăşte cuiva să ajungă încornorat. 

13 Una din verificările calităţii unei săbii făurită în Spania, la Bilbao, 
era de a-i îndoi lama astfel încît virful să-i ajungă la miner, fără ca 
sabia să plesnească, 

14 Mincărurile olandeze erau gătite cu foarte multă grăsime: 

75 În pronunțarea lui Evans cuvintele latinești însemnind „acesta, aceasta“ 
devin cuvinte englezeşti cu sensuri complet diferite, stirnind astfel 
hazul spectatorilor. Astiel haeg pronunţat ca şi substantivul hag 
înseamnă „babăcloanţă“, iar hog inseamnă „porcan, mascur“, 

16 Corect: hunc, henc, hoe („pe acesta, aceasta“). În engleză, cuvintele 
pronunțate greșit au următoarele sensuri: hung „atîrnat“ iar hang 
„a atirna, spinzura“. 


17 Carel înseamnă „lipsește“. Evans citind în gramatică termenul care! 
în dreptul acuzativului demonstrativului, însemnind că acesta nu 
are cazul vocativ, a înțeles, din cauza slabelor lui cunoştinţe de 
limbă latină, că vocativul lui hic, haec, hoc are forma caret. 

Pe de altă parte doamna Quickly apropie cuvîntul latinesc de 
cuvîntul englezesc carrot însemnînd „morcov“; iar în jargon avind 
sens trivial. 


78 În vremea lui Shakespeare, Brentford era un sat, pe Tamisa, la jumă- 
tatea drumului dintre Windsor şi Londra — astăzi este o suburbie 
a Londrei, 

29 Aluzie la expresia „tinereţea în coş“ folosită în sens de zicală și însemn. 
nînd „un îndrăgostit triumfător“. 

80 Orăşelul Eton este despărțit de Windsor numai de un mic rîu. 

81 Aluzie la dictonul „casa fiecăruia este castelul său“, atestat încă din 
anul 1567. 

82 În hanuri, sub patul fix, exista şi un pat mai mic, cu picioare foarte 
scurte şi pe rotile, pentru a îi folosit — dacă era cazul — de valetul 
sau alt servitor însoțitor al călătorului. 

83 Pe tapiseriile de pe pereţi sau perdelele paturilor erau reprezentate, în 
mod obişnuit, scene din Biblie, una dintre cele mai obişnuite prezen- 
tind Parabola fiului risipitor care se întoarce pocăit acasă, după ce 
își cheltuise toată averea, şi este iertat de tatăl său. În mod ase- 
mănător în 1 Henric al IV-lea (actul IV, se. 2-a) Shakespeare se 
referă la Parabola săracului Lazăr, zugrăvită pe o pînză, în hanul 
unde se află Prințul Henric. 

84 Tătarii nu aveau cum să fie asociați cu Boemia. Foarte probabil, în 
starea sa de incultură, hangiul confundă Crimea cu Boemia. 

85 Referire la celebra tragedie a lui Chr. Marlowe, în care marele învățat 
Dr. Faustus își vinde sufletul diavolului, în schimbul acordării 
puterilor magiei din partea acestuia (v. şi nota 11). 

86 Unii comentatori ai textului shakespearian consideră că, într-adevăr, 
un nobil german, Contele Frederick de Mompelgard a fost în vizită 
la Windsor în 1592. 

87 Cele trei localităţi la care se referă Evans, erau, în acea vreme, trei 
sate nu prea depărtate de Windsor. Reading este astăzi un oraș 
important. 

88 Superstiţia este preluată din egloga a VIII-a (versurile 73-75) a poe- 
tului latin Virgiliu. 

89 Falstaff se referă la legenda din mitologia greacă în care Zeus, îndră- 
gostit de Europa, fiica regelui din Tyr, se transformă într-un taur 
blind, pentru a o răpi şi a o duce în Creta. 

90 Pentru a se putea apropia de Leda, soţia lui Tyndareus, regele Spar- 
tei, Zeus s-a deghizat în lebădă. Leda a fost mama frumoasei 
Elena, soția lui Menelaos, rege al Spartei, după Tyndareus. A fost 
răpită de Paris, fiul regelui Troiei, ceea ce a cauzat războiul dintre 
greci şi troieni. Conform unora dintre legendele antice Elena şi 
frații săi Castor şi Pollux erau copiii lui Zeus. 

91 O credinţă foarte răspîndită în vremea lui Shakespeare considera car- 
tofii ca avînd proprietăţi afrodisiace. (cf. Troilus şi Cresida, V, 2). 

92 Întrucît erau multe capre în ara Galilor se creiase superstiția că 
deseori diavolii se deghizau în capre, motiv pentru care și satirii, 
imaginaţi cu coarne, şi coadă de țap, în mitologia clasică, erau con- 
siderați diavoli de către velgi. 

93 Falstaff vrea să spună că, dind drumul la cîini noaptea, vinătoarea 
se desfăşoară la întîmplare și astfel, pe lingă cerbi bătrîni, ca el, 
mai pot fi vinate şi căprioare tinere ca Anne. 


V. Ştefănescu Drăgăneşti 

HENRIC AL IV-LEA, PARTEA | — A II-A 
MULT ZGOMOT PENTRU NIMIC 


HENRIC AL V-LEA 9 
NEVESTELE VESELE DIN WINDSOR 


Tragedia lui Shakespeare stă incontestabil 

deasupra celei grecești în măsura în care în tehnica sa 
artistică el a depășit cu totul necesitatea corului. 

La Shakespeare corul este dizolvat în mulţimea 
indivizilor angajaţi personal în acţiune, 

indivizi care acționează fiecare pentru sine, 

după aceeași necesitate individuală a părerii 

și poziţiei lor, ca și eroul principal 

și însăși subordonarea lor aparentă 

în cadrul artistic 

rezultă numai din punctele de contact mai depărtate 
pe care personajele le au față de eroul principal, 
in nici un caz însă dintr-o neglijare tehnică 

a personajelor secundare, căci peste tot 

unde însuși personajul cel mai puţin important 

a ajuns să participe la acţiunea principală, 

el se exprimă în virtutea unei judecăţi personale, 
caracteristice, libere. 


RICHARD WAGNER, OPERA ȘI DRAMA (1852) 


